Annabelle Granger are o licenţă în teatru, dar nu a fo- 
losit-o niciodată, iar viaţa ci profesională a eşuat lamen- 
tabil în scurtele perioade în care a lucrat la firme ce au 
devenit victime ale economiei. Nici pe plan personal nu 
stă mai bine — a crezut că a găsit iubirea, dar logodni- 
cul a părăsit-o, lăsând-o cu inima frântă, Însă toate aces- 
tea cu siguranță nu vor mai conta după ce Annabelle 
preia afacerea bunicii sale, căci este sigură că va reuși 
să-și schimbe viaţa cu noua ci agenţie de matrimoniale. 
Ce poate fi mai romantic decât să găsești perechea po- 
trivită pentru cei care caută iubirea? 

Heath Champion, unul dintre cei mai râvniţi burlaci 
din Chicago, este un impresar sportiv dur și de succes, 
care își dorește să-și găsească soţia perfectă, iar lipsa rim- 
pului îl obligă să apeleze la agentii specializate. Pentru 
Annabelle, este ocazia ideală să încheie un contract cu 
cel mai important client, mai ales că are şi concurență. 
Astfel, începe căutarea asiduă a perechii potrivite pen- 
tru Heath, fiind decisă să facă orice pentru a-i găsi 
jumătatea. 

Dar când horărâra peţitoare a promis să facă orice pen- 
tru a-și face fericit clientul, chiar s-a referit la orice? 
Fiindcă, dacă Annabelle nu e atentă, s-ar putea să nu 
piardă doar un contract, ci şi capul și inima. 


Susan Elizabeth Phillips a scris 23 de romane traduse 
in 30 de limbi și apărute pe lista de bestselleruri din 
New York Times, Publishers Weekly și USA Today. 
A primit 4 premii RITA pentru „Cel mai bun roman”, 
precum și Premiul pentru intreaga activitate din 
partea Romantic Limes. 

capitolul 1 


Dacă Annabelle nu ar fi găsit un corp întins sub 
Sherman, nu ar fi întârziat la întâlnirea cu Pitonul. De 
sub vechiul Ford Crown Victoria al bunicii ei, ieșeau 
niște picioare goale şi murdare. Când se uită cu atenţie, 
îşi dădu seama că erau picioarele unui om al străzii cu- 
noscut sub numele de Şoarece, renumit în cartierul ei 
din Wicker Park pentru lipsa de igienă personală și dra- 
gostea pentru vinul ieftin. O sticlă goală cu dop cu filet 
se afla lângă pieptul lui, care se ridica și cobora în zgo- 
motele sforăielilor umede. 

Faptul că Annabelle se gândea în clipa aceea să 
încerce să manevreze mașina pe lângă acel trup arăta 
importanţa întâlnirii cu Pitonul. Dar locul de parcare de 
pe alee era prea îngust. 

Îi luase prea mult timp ca să se îmbrace și să pornească 
spre centrul orașului pentru întâlnirea de la ora 11. Din 
păcate, ghinioanele se ținuseră lanț, începând cu dom- 
nul Bronicki, care o prinsese la ușa de la intrare şi nu o 
lăsase să plece până ce nu îi spusese tot ce avea de zis. 
Totuşi, încă nu intrase în criză de timp. Tot ce trebuia să 
facă era să îl scoată pe Şoarece de sub Sherman. 

li înghionti ușor glezna cu piciorul, observând că 
amestecul de sirop de ciocolată Hershey și lipici Elmer 
aplicat peste zgârietura de pe tocul sandalelor ei prefe- 
rate cu curelușe nu ascunsese în întregime defectul. 

- Şoarece? _ 

El nu se clinti. Îl împunse mai tare. 

- Şoarece, trezește-te! Trebuie să ieși de acolo! 

Nimic. Ceea ce însemna că trebuia să recurgă la mă- 
suri mai drastice. Cu o grimasă, se aplecă, îl prinse cu 
grijă de una din gleznele murdare și îl scutură. 

- Hai, Şoarece! Trezește-te! 

Nimic. Dacă nu i-ar fi auzit sforăielile zgomotoase, 
l-ar fi crezut mort. Îl scutură mai tare. 

- Întâmplător, asta este cea mai importantă zi din 
viața mea profesională şi nu mi-ar strica puţină coope- 
rare din partea ta. 

Şoarece nu era interesat să coopereze. 

Annabelle avea nevoie de mai multă forță. Scrâșnind 
din dinţi, își ridică cu grijă fusta costumului din mătase 
de un galben aprins, cumpărat cu o zi înainte cu 60% 
reducere de la soldurile Field, şi se ghemui lângă bara 
de protecţie. 

- Dacă nu ieși de acolo, chem poliţia. 

Şoarece sforăi. 

Își propti bine tocurile în pământ şi trase brusc de 
ambele glezne murdare. Soarele dimineţii o bătea cu pu- 
tere în ceafă. Şoarece se întoarse pe o parte, atât cât să 
îşi våre umărul sub șasiu. Ea trase din nou. Sub sacou, 
bluza albă fără mâneci pe care o alesese ca să se asorteze 
cu cerceii cu perle în formă de lacrimă începuse să i se 
lipească pe piele. Încercă să nu se gândească ce se întâm- 
pla cu părul ei. Nu fusese chiar cel mai potrivit moment 
să rămână fără gel și se rugă în gând ca vechiul fixativ 
Aqua Net pe care îl găsise sub chiuveta din baie să fi îm- 
blânzit învălmăşeala de bucle roșii, dintotdeauna bleste- 
mul vieții ei, mai ales într-o vară umedă în Chicago. 

Dacă nu reușea să îl scoată pe Şoarece în următoarele 
cinci minute, urma să aibă probleme serioase. Se duse 
spre ușa șoferului. li trosniră genunchii când se ghemui 
din nou şi se uită atentă la chipul lui cu gura deschisă. 

- Şoarece, trebuie să te trezeşti! Nu poţi să stai aici. 

Se deschise o pleoapă soioasă, apoi se închise la loc. 

- Uită-te la mine! Íl lovi ușor în piept. Dacă ieși de 
acolo, îţi dau cinci dolari. 

Gura lui se mișcă și scoase un hârâit gutural, însoțit 
de un firicel de salivă. 

- Pleacă de aici! 

Mirosul o făcu să lăcrimeze. 

- De ce trebuia să te bagi tocmai azi sub maşina mea? Şi 
de ce mașina mea? De ce nu mașina domnului Bronicki? 

Domnul Bronicki locuia peste drum, iar după ce se 
pensionase, își pierdea timpul născocind noi moduri 
prin care să o înnebunească pe Annabelle. Timpul tre- 
cea, iar pe ea o cuprindea panica. 

- Vrei să faci sex? Dacă ieşi de acolo, putem să vorbim 
despre asta. 

Mai multă salivă şi un sforăit urât mirositor. Nu mai 
era nici o speranță. Se ridică repede și fugi spre casă. Zece 
minute mai târziu, reuși să îl ademenească afară cu o cu- 
tie de bere deschisă. Nu era cel mai bun moment al ei. 

Când reuşi să-l scoată pe Sherman de pe alee pe 
stradă, îi rămăseseră doar douăzeci și unu de minute ca 
să traverseze traficul spre Loop și să găsească un loc de 
parcare. Picioarele îi erau pline de praf, bluza îi era mo- 
totolită și își rupsese o unghie când deschisese cutia de 
bere. Cele două kilograme acumulate de silueta ei firavă 
de la moartea Nanei parcă nu mai păreau o problemă 
așa de mare. 

10.39. Nu putea să riște şi să o ia spre blocajul din 
trafic provocat de lucrările de pe Kennedy Expressway, 
aşa că tăie drumul spre Division. În oglinda retrovi- 
zoare, văzu că altă buclă se eliberă din părul ei dat cu 
fixativ, iar transpiraţia îi strălucea pe frunte. Ocoli spre 
Halsted ca să evite alte drumuri în lucru. In timp ce 
conducea mașina masivă ca un tanc, își şterse picioarele 
murdare cu un șerveţel umed pe care îl luase repede din 
bucătărie. De ce nu condusese Nana o Honda Civic 
mică și drăguță în locul monstrului coleric și verde care 
consuma combustibil în exces? La aproape un metru șai- 
zeci înălțime, Annabelle trebuia să stea pe o pernă ca să 
vadă deasupra volanului. Nana nu se complicase cu 
perna, dar abia îl condusese. 

După vreo doisprezece ani de funcţionare, Sherman 
încă nu înregistrase 60 000 de kilometri la bord. 

Un taxi îi tăie calea. Apăsă pe claxon și un firicel de 
transpiraţie i se prelinse printre sâni. Aruncă o privire 

spre ceas. 10.50. Încercă să își amintească dacă se dă- 
duse cu deodorant după ce făcuse duş. Bineînţeles că se 
dăduse. Întotdeauna folosea deodorant. Ridică brațul 
ca să se asigure, dar, chiar în timp ce mirosea, dădu într-o 
groapă și se lovi cu gura în reverul galben, lăsând pe el o 
urmă de ruj roșiatic. 

Scoase un urlet de disperare şi se întinse spre geanta 
de pe scaunul mare din dreapta, însă apucă doar să o 
vadă alunecând peste margine în Marele Canion de dede- 
subt. Semaforul din Halsted spre Chicago se făcu roșu. 
Părul i se lipi de ceafă, formând tot mai multe bucle 
rebele. Încercă să aplice respiraţia de yoga, dar fusese 
doar la un curs și nu era eficientă. De ce își alesese Șoa- 
rece tocmai acea zi ca să intre în comă sub mașina ei, 
când era în joc viitorul ei financiar? 

Se strecură prin Loop. Și mai multe lucrări la drumu- 
rile din Chicago. Trecu de Daley Center. Nu avea timp 
să caute pe străzi, ca de obicei, până ce găsea un loc de 
parcare suficient de mare pentru Sherman. Așa că se 
îndreptă spre prima parcare exagerat de scumpă pe care 
o găsi, aruncă portarului cheile mașinii și plecă grăbită. 

11.05. Nu era nevoie să intre în panică. Pur și simplu, 
avea să explice povestea cu Șoarece. Sigur Pitonul urma 
să înțeleagă. Sau nu. 

O pală de aer condiţionat o izbi când intră în holul 
clădirii înalte de birouri. 

11.08. Liftul era uimitor de gol, și Annabelle apăsă 
tare pe butonul care ducea la al paisprezecelea etaj. 

„Nu-l lăsa să te intimideze! Pitonul se hrănește cu 
frică“, îi spusese Molly la telefon. 

Lui Molly îi era uşor să vorbească. Ea stătea acasă, 
avea un soţ fotbalist care arăta trăsnet, o carieră minu- 
nată și doi copii adorabili. 

Uşile se închiseră. Annabelle se zări în peretele din 
oglindă și scoase un șuierat de spaimă. Costumul ei 
din mătase naturală se transformase într-o învălmășeală 
de cute galbene, praful îi pătase fusta, iar urma de ruj de 
pe rever ieșea în evidenţă ca o lumină de Crăciun. Cel 

mai rău dintre toate era că părul ei se desprinsese buclă 
cu buclă, iar fixativul Aqua Net îl încărcase atât de tare, 
încât șuviţele desfăcute îi atârnau linse în jurul feței, 
ca nişte arcuri de pat aruncate pe fereastra unei case 
închiriate și lăsate să ruginească pe o alee. 

De obicei, când era supărată din cauza înfățișării ei - 
pe care chiar propria mamă o descria ca fiind doar dră- 
guţă -, îşi amintea că era recunoscătoare pentru trăsătu- 
rile plăcute: doi ochi foarte frumoși, de culoarea mierii, 
gene dese și - în afară de câțiva pistrui — un ten catifelat. 
Dar nici un imbold de gândire pozitivă nu putea să con- 
sidere imaginea care o privea din oglinda liftului altfel 
decât îngrozitoare. Se grăbi să dea câteva bucle după 
ureche și să își netezească fusta, dar ușile liftului se des- 
chiseră î înainte să apuce să se aranjeze suficient, 

11.09. În faţă văzu un perete de sticlă pe care era im- 
primat cu litere aurii Champion Sports Management. 
Se grăbi să traverseze coridorul acoperit cu mochetă și 
intră pe o ușă care avea un mâner curbat din metal. În 
zona recepției, se aflau o canapea din piele şi scaune 
asortate, obiecte sportive de colecție înrămate și un tele- 
vizor cu ecran mare, pe care rula în surdină un meci de 
baseball. Recepţionera avea părul scurt, de un cenușiu 
metalic, și o gură cu buze subțiri. Pe deasupra oche- 
larilor îngușşti, cu rame albastre din metal, măsură cu 
privirea înfățișarea dezordonată a lui Annabelle. 

- Pot să vă ajut? 

- Annabelle Granger. Am o întâlnire cu Pi... cu dom- 
nul Champion. 

- Mă tem că aţi întârziat, domnişoară Granger. 

- Numai zece minute. 

- Numai zece minute avea domnul Champion dispo- 
nibile în program pentru dumneavoastră. 

Suspiciunile i se confirmau. Acceptase să o întâl- 
nească doar pentru că insistase Molly, iar el nu voia să o 
supere pe soția celui mai important client pe care îl 
avea. Annabelle aruncă o privire disperată spre ceasul 
de pe perete. 

- De fapt, am întârziat doar nouă minute. Mai am 
un minut. 

- [mi pare rău, zise recepţionista, apoi se întoarse 
spre computer și începu să tasteze. 

- Un minut, insistă Annabelle. Doar atât cer. 

- Nu pot să fac nimic. 

Annabelle avea nevoie de această întâlnire și chiar în 
acel moment. Se răsuci pe călcâie, apoi se repezi spre 
ușa din lemn de la capătul recepţiei. 

- Domnișoară Granger! 

Annabelle dădu buzna într-un coridor deschis, cu 
câte o pereche de birouri de o parte şi de alta, două 
dintre ele fiind ocupate de doi bărbaţi tineri și masivi, 
îmbrăcați cu cămașă și cravată. Fără să îi bage în seamă, 
se îndreptă spre ușa impunătoare de mahon din centrul 
peretelui opus și răsuci mânerul. 

Biroul Pitonului avea culoarea banilor: pereţii văruiţi 
în culoarea jadului, covorul gros ca mușchiul și mobilie- 
rul tapiţat în diferite nuanţe de verde, accentuat de per- 
nuţe roşii. Tot felul de fotografii de prin ziare și suvenire 
sportive erau agățate în spatele canapelei, alături de un 
semn alb, brăzdat de rugină, pe care scria, cu litere mari 
şi negre, Beau Vista. 

Foarte potrivit, din moment ce peretele mare și for- 
mat din ferestre dădea spre lacul Michigan, aflat undeva 
în depărtare. Pitonul era așezat la un birou lucios, în 
formă de U, pe un scaun cu spătar înalt și întors spre 
priveliștea dinspre apă. Ea studie atentă un calculator 
foarte modern, un laptop mic, un BlackBerry şi o con- 
solă de telefon neagră și sofisticată, care avea suficiente 
butoane care puteau ajuta la aterizarea unui avion de 
linie. O pereche de căști zăcea abandonată lângă telefon, 
căci Pitonul vorbea direct la receptor. 

- Banii din al treilea an sunt buni, dar nu în cazul în 
care renunță la tine mai devreme, spuse el cu o voce 
puternică, aspră și cu accent din vest. Ştiu că este un joc 
de noroc, dar, dacă semnezi pentru un an, putem apoi 
să jucăm liberi pe piaţă. 

Ea zări o încheietură puternică şi bronzată, un ceas 
masiv și degete lungi și subțiri, răsucite în jurul 
receptorului. 

- La urma urmei, este decizia ta, Jamal. Tot ce pot 
face este să te sfătuiesc. 

Ușa se deschise brusc în spatele ei, iar recepţionera 
se năpusti înăuntru, iritată la culme, ca un papagal 
supărat. 

- Îmi pare rău, Heath. M-a luat prin surprindere. 

Pitonul se întoarse încet pe scaun, iar Annabelle se 
simţi de parcă primise o lovitură în stomac. 

Avea maxilarul proeminent și dur, iar înfăţişarea lui 
spunea povestea unui bărbat impertinent, care reușise 
în viaţă prin propriile forțe - un necioplit care ratase 
şcoala bunelor maniere de câteva ori, dar reuşise să 
treacă examenul la a treia încercare. Avea părul des, cu- 
loarea lui bogată fiind o combinaţie între un portofel 
din piele și o sticlă de bere. Avea nasul drept şi încreză- 
tor, sprâncene negre și îndrăzneţe, una dintre ele fiind 
brăzdată spre capăt de o cicatrice subțire şi palidă. Linia 
fermă a gurii lui frumoase trăda intoleranță la proşti, 
pasiune pentru munca susținută, care se apropia de ob- 
sesie şi probabil — deși se putea să fie doar în imaginaţia 
ei - hotărârea de a fi proprietarul unei cabane micuţe în 
apropiere de St. Tropez, înainte de 50 de ani. 

Dacă nu ar fi existat o vagă asimetrie a trăsăturilor 
lui, ar fi fost insuportabil de splendid. În schimb, era 
pur şi simplu al naibii de chipeș. De ce avea nevoie un 
asemenea bărbat de o peţitoare? 

În timp ce vorbea la telefon, își întoarse privirea spre 
ea. Ochii lui erau exact ca verdele unei hârtii de o sută 
de dolari, arsă pe margini cu flăcări de nemulțumire. 

- Pentru asta mă plăteşti, Jamal. El măsură cu privi- 
rea înfățișarea dezordonată a lui Annabelle și se uită 
aspru spre recepționeră. Vorbesc cu Ray în după-amiaza 
asta. Să ai grijă cu cabotinul acela! Şi spune-i lui Audette 
că îi mai trimit o ladă de Krug Grande Cuvee. 

- Întâlnirea de la ora 11, îi spuse recepţionera când 
închise telefonul. l-am spus că a ajuns prea târziu ca să 
vă mai vadă. 

El dădu deoparte un exemplar din Pro Football Weekly. 
Avea mâini mari, unghii curate și tăiate îngrijit. Totuşi, 
nu era greu să ţi le imaginezi pătate de ulei de motor. Ea 
se uită atentă la cravata bleumarin, care probabil costa 
mai mult decât jumătate din toată ţinuta ei, și la potri- 
virea perfectă cu cămașa de un albastru-deschis, care 
sigur fusese special croită pentru el ca să-i cuprindă 
umerii laţi, înainte de a se îngusta spre talie. 

- Se pare că nu prea ascultă. În timp ce se întoarse 
în scaun, cămașa i se strânse pe pieptul impresionant, 
făcând-o pe Annabelle teribil de conștientă de o lecţie 
de biologie din liceu despre pitoni pe care şi-o mai 
amintea vag. 

Pitonii înghiţeau prada cu totul. Şi începeau de la cap. 

- Vreţi să chem paza? întrebă recepționera. 

El își întoarse privirea de prădător spre ea și o lăsă pe 
Annabelle să îndure încă o lovitură de graţie. În ciuda 
efortului pe care el îl depusese pentru a se cizela, tot ră- 
măsese ceva din scandalagiul din bar. 

- Cred că mă descurc. 

Annabelle fu străbătută de un fior sexual atât de ne- 
potrivit, de nedorit, de nelalocul lui, încât se lovi de un 
scaun. Nu se simțea niciodată în cea mai bună formă 
când era în preajma bărbaţilor încrezători, iar nevoia 
absolută de a-l impresiona pe acest individ pretenţios o 
făcea să își blesteme în gând stângăcia, dar și ținuta şifo- 
nată și părul de Meduza. 

Molly îi spusese să fie agresivă. „El şi-a croit drum 
spre vârful piramidei cu fiecare client în parte. Agresivi- 
tatea brutală este singura emoție pe care o înțelege Heath 
Champion.“ Dar Annabelle nu era o persoană agresivă 
din fire. Toată lumea - de la funcționarii din bancă până 
la şoferii de taxi - profita de ea. Chiar cu o săptămână 
în urmă, ieșise învinsă din confruntarea cu copilul de 
nouă ani pe care îl găsise agăţat de Sherman. Până și 
familia ei - mai ales familia ei - o făcea knockout. 

Şi era sătulă. Sătulă să fie înțelegătoare, sătulă ca prea 
mulți oameni să profite de pe urma ei, sătulă să se simtă 
o ratată. Dacă se retrăgea acum, unde se termina toată 
povestea? Intâlni ochii aceia verzi şi ştiu că venise vre- 
mea să scoată din adâncurile ei genele Granger și să 
joace dur. 

- Am avut un cadavru sub mașină. 

Era aproape adevărat. Șoarece fusese greu ca un leş. 

Din păcate, Pitonul nu păru impresionat, dar pro- 
babil fusese răspunzător pentru atâtea cadavre, că se 
plictisise de corpurile neînsuflețite. Ea trase adânc aer 
în piept. 

- Toată birocraţia asta. M-a făcut să întârzii. Altfel, 
ajungeam la timp. Mai mult decât la timp. Sunt foarte 
responsabilă. Şi profesionistă. Apoi pur și simplu rămase 
fără aer. Îmi permiteţi să mă aşez? 

- Da. 

- Mulţumesc. 

Se cufundă în cel mai apropiat scaun. 

- Dumneavoastră chiar nu ascultați, nu? 

- Poftim? 

El o privi lung, apoi îi făcu semn recepționerei să plece. 

- Pune-mi apelurile în așteptare pentru cinci minute, 
Sylvia, mai puțin pe cele de la Phoebe Calebow. Femeia 
plecă, iar el scoase un oftat resemnat. Bănuiesc că sun- 
teți prietena lui Molly. 

Până și dinţii lui erau intimidanţi: puternici, pătrați 
şi foarte albi. 

- Colege de facultate. 

El bătu cu degetele în birou. 

- Nu vreau să fiu nepoliticos, dar trebuie să fiți rapidă. 

Pe cine credea că păcăleşte? Adora să fie nepo- 
liticos. Şi-l închipuia în facultate, atârnând peste fe- 
reastra de la dormitor vreun amărât de tocilar sau 
râzând în fața vreunei iubite plânse toată, eventual în- 
sărcinate. Ea se îndreptă de spate în scaun şi încercă să 
transmită încredere. 

- Sunt Annabelle Granger de la Perfect pentru Tine. 

- Peţitoarea. 

El continuă să bată cu degetele în birou. 

- Eu mă consider o mediatoare de căsătorii. 

- Chiar aşa? O examină din nou atent cu ochii aceia 
de culoarea banilor. Molly mi-a spus că afacerea dum- 
neavoastră se numește ceva de genul Myrna Peţitoarea. 

Annabelle îşi amintise prea târziu că, în discuţiile ei 
cu Molly, uitase să clarifice exact acel detaliu. 

- Căsătoriile Myrnei a fost afacerea începută de bu- 
nica mea, prin anii '70. Ea a murit acum trei luni. De 
atunci, eu am modernizat totul și am dat un nume nou 
firmei, care să reflecte filosofia noastră de serviciu per- 
sonalizat adresat mai ales directorilor. 

„lartă-mă, Nana, dar trebuia s-o fac.“ 

- Mai exact, cam cât de mare este compania asta a 
dumneavoastră? 

Un telefon, un calculator, biroul cu dosarele vechi şi 
prăfuite ale Nanei și ea. 

- Este o firmă ușor de gestionat. Consider că, de fapt, 
cheia flexibilităţii este să rămâi cu un plan subțire. Apoi 
continuă grăbită: Chiar dacă a fost afacerea bunicii, eu 
sunt foarte bine pregătită să preiau frâiele conducerii. 

Pregătirea ei includea o licență în teatru la North- 
western, pe care nu o folosise oficial niciodată, o scurtă 
perioadă petrecută la o firmă online care dăduse fali- 
ment, un parteneriat într-un magazin de cadouri falimen- 
tat și, mai recent, un post la o agenţie de ocupare a 
forţei de muncă, devenită și ea victimă a economiei. 

El se lăsă pe spate în scaun. 

- O să trec la subiect ca să economisesc timp pentru 
amândoi. Am deja un contract semnat cu Portia Powers. 

Annabelle era pregătită pentru o asemenea veste. 
Portia Powers, de la Power Matches, conducea cea mai 
exclusivistă agenţie de matrimoniale din Chicago. Își 
ridicase afacerea pe furnizarea serviciilor de peţit pentru 
directorii de top din oraș, preferând bărbaţii prea ocu- 
paţi ca să-și găsească singuri soţii-trofeu și suficient de 
bogaţi ca să plătească onorariile ei exorbitante. Powers 
avea multe relaţii, era agresivă şi cunoscută pentru lipsa 

ei de scrupule, chiar dacă asta era o părere exprimată de 
concurență și se putea prea bine să se bazeze pe pură 
invidie profesională. Cum Annabelle nu o cunoscuse 
niciodată, se abținea de la judecăți de valoare. 

- Ştiu despre contract, dar asta nu înseamnă că nu 
puteți să folosiţi şi Perfect pentru Tine. 

El aruncă o privire spre butoanele care sclipeau pe 
telefon și o linie verticală îi brăzdă fruntea. 

- De ce m-aș deranja? 

- Pentru că o să lucrez pentru dumneavoastră mai 
mult decât v-aţi putea imagina. Şi pentru că vă voi pre- 
zenta femei cu creier şi realizări, femei care să nu vă plic- 
tisească după ce dispare din peisaj elementul de noutate. 

El ridică o sprânceană. 

- Mă cunoașteţi bine, nu-i aşa? 

- Domnule Champion... „Oare chiar era numele lui 
adevărat?“ Este evident că sunteţi obișnuit să fiți în 
preajma femeilor frumoase, și sunt convinsă că aţi avut 
nesfârșit de multe ocazii ca să vă căsătoriți cu una dintre 
ele. Dar nu aţi făcut-o. Asta îmi spune că vă doriţi ceva 
mai complex decât, pur și simplu, o soţie frumoasă. 

- Şi nu credeți că pot să găsesc asta la Portia Powers? 

Annabelle nu credea în discreditarea competitorilor 
ei, chiar dacă știa că fotomodelele şi persoanele im- 
portante erau exact genul de femei pe care Portia urma 
să i le prezinte. 

- Ştiu doar ce are de oferit Perfect pentru Tine și cred 
că veţi fi impresionat. 

- Abia dacă am timp de Power Matches, darămite să 
las pe altcineva să se amestece în treaba asta. 

El se ridică de pe scaun. Era înalt, așa că îi luă ceva timp. 

Annabelle îi observase deja umerii laţi. Acum îi scrută 
restul corpului. Avea un trup subțire și atletic. Dacă îţi 
plăceau bărbaţii care înotau în testosteron și o viață se- 
xuală periculoasă, el ar fi fost primul pe lista de apelare 
rapidă. Asta nu înseamnă că Annabelle se gândea la 
viaţa ei sexuală. Sau, cel puţin, nu se gândise atât timp 
cât el nu se ridicase. 

El ocoli biroul și îi întinse mâna. 

- Bună încercare, Annabelle. Mulţumesc pentru 
timpul tău. 

Nu voia să îi acorde o șansă. Nu intenţionase nicio- 
dată să facă mai mult decât să treacă prin toată povestea 
asta doar ca să o liniștească pe Molly. Annabelle se gân- 
di la energia pe care o consumase ca să ajungă acolo, la 
cei douăzeci de dolari pe care trebuia să îi dea ca să-l 
scoată pe Sherman din parcare, la tot efortul depus ca să 
afle totul despre băiatul ambițios de la ţară, care avea 34 
de ani și se afla în faţa ei. Se gândise la speranţele puse 
în acea întâlnire, la visurile ei de a face din Perfect pen- 
tru Tine o afacere unică şi de succes. Anii de frustrare 
clocotiră înăuntrul ei, alimentați de decizii proaste, 
ghinion şi ocazii ratate. 

Ea nu luă în seamă mâna întinsă și se ridică brusc în 
picioare. Era cu cel puţin un cap mai înalt decât ea şi fu 
nevoită să lase capul pe spate ca să-i întâlnească privirea. 

- Mai ţii minte cum era să fii perdantul, domnule 
Champion, sau asta s-a întâmplat cu prea multă vreme 
în urmă? Mai ţii minte când aveai atâta nevoie să în- 
chei o afacere încât ai fi fost dispus la orice ca să se 
întâmple? Când ai fi străbătut ţara de la un cap la altul 
fără să dormi doar ca să te întâlneşti la micul dejun cu 
un candidat la premiul Heisman? Când ai fi petrecut 
ore în șir în parcarea de lângă terenul de joc al celor de 
la Bears, încercând să atragi atenţia unuia dintre vete- 
rani? Sau cum a fost atunci când ai sărit din pat, cu o 
febră galopantă, doar ca să scoţi din închisoare clien- 
tul altui impresar? 

- Ţi-ai făcut temele. 

El aruncă o privire nerăbdătoare spre butoanele care 
pâlpâiau pe consola de telefon, dar nu o dădu afară, așa 
că Annabelle continuă: 

- Când ţi-ai început cariera, jucători precum Kevin 
Tucker nu ţi-a fi acordat nici măcar o oră dintr-o zi. Mai 
ţii minte cum a fost asta? Mai ţii minte când jurnaliștii 

nu te sunau pentru interviuri? Când nu erai în relaţii 
bune cu toată lumea din NFL? 

- Dacă spun că mai ţin minte, pleci? 

Se întinse să ia căștile care stăteau exact lângă consola 
de telefon. Ea îşi încleștă pumnii, în speranţa că avea să 
pară înflăcărată, nu smintită. 

- Vreau doar o șansă. Aceeaşi șansă pe care ai avut-o 
tu atunci când Kevin și-a concediat fostul impresar și 
apoi şi-a pus încrederea într-un individ care vorbea re- 
pede și se pricepea la sport și care și-a croit drum din- 
trun orășel uitat de lume, din sudul Illinoisului, până la 
Facultatea de Drept de la Harvard. 

El se întoarse pe scaun, cu o sprânceană întunecată 
arcuită. 

- Un copil din clasa de mijloc care juca fotbal pentru 
bursă, dar care se baza pe creierul lui ca să avanseze. Un 
tip pe care îl recomandau doar visurile măreţe și o etică 
profesională solidă. Un tip care... 

- Oprește-te înainte să încep să plâng, spuse el sec. 

- Doar dă-mi o șansă! Lasă-mă să organizez o întâl- 
nire. Una singură. Dacă nu îţi place femeia pe care o 
aleg, nu te mai deranjez niciodată. Te rog. Fac orice! 

Și iată cum îi atrase atenţia. El împinse deoparte căș- 
tile, își sprijini capul de speteaza scaunului și își frecă 
colțul gurii cu degetul mare. 

- Orice? 

Ea nu îi ocoli privirea lui scrutătoare. 

- Orice este nevoie. 

Ochii lui se avântară într-o incursiune calculată de la 
părul ciufulit și roșcat spre gură, apoi cobori de-a lungul 
gâtului, până spre sâni. 

- Ei bine, nu am făcut sex de ceva vreme. 

Mușchii încordaţi ai gâtului lui Annabelle se rela- 
xară. Pitonul râdea de ea. 

- Atunci de ce să nu facem ceva în acest sens? 

Ea își apucă geanta din imitație de piele şi scoase do- 
sarul cu materialele pe care le terminase la ora 5 în 
acea dimineaţă. 

- Asta o să-ți dea mai multe detalii despre Perfect 
pentru Tine. Am inclus declaraţia noastră de intenţie, 
programul şi tarifele. 

După ce se amuzase, el redevenise serios. 

- Pe mine mă interesează rezultatele, nu declaraţiile 
de intenţie. 

- Vei obţine și rezultate. 

- Vom vedea. 

Ea trase nesigură aer în piept. 

- Asta înseamnă că... 

El ridică apoi căștile telefonului și le puse în jurul 
gâtului, lăsând firul să atârne ca o coadă de șarpe de-a 
lungul cămășii. 

- Ai o singură șansă. Mâine-seară. Impresionează-mă 
cu cea mai bună candidată a ta. 

- Serios? Lui Annabelle i se înmuiară genunchii. Da... 
Fantastic! Dar... trebuie să clarific exact ce anume cauţi. 

- Hai să vedem cât de bună ești. El ridică iar căștile. 
La 9, la Sienna, pe Clark Street. Ne prezinţi, dar să nu te 
gândeşti să pleci. Rămâi la masă și întreții discuţia. 
Eu lucrez din greu la ce fac. N-am de gând să lucrez din 
greu şi pentru treaba asta. 

- Vrei să rămân? 

- Fix douăzeci de minute. Apoi, pleci cu ea de acolo. 

- Douăzeci de minute? Nu crezi că o să i se pară pu- 
ţin... înjositor? 

- Nu dacă e femeia potrivită. El afişă zâmbetul lui 
de băiat de la țară. Şi ştii de ce, domnişoară Granger? 
Pentru că femeia potrivită o să fie mult prea dulce ca să 
se simtă jignită. Acum, fugi de aici cât încă ai norocul de 
partea ta. 

Ea făcu întocmai. 

Când se strecură în toaleta de la McDonald's, Anna- 
belle nu mai tremura. 

Se schimbă în pantaloni trei sferturi, un maiou şi 
sandale. Experienţa din ziua aceea îi confirmase fobia 
de-o viaţă pe care o avusese față de şerpi. Dar alte femei 

nu aveau să îl vadă pe Heath Champion în felul acesta. 
Era bogat, de succes și superb, ceea ce îl făcea o partidă 
de vis, presupunând că nu le speria de moarte pe feme- 
ile cu care se întâlnea, ceea ce era o posibilitate demnă 
de luat în calcul. Tot ce trebuia să facă era să găsească 
femeia potrivită. 

Își îndepărtă părul sălbatic de pe faţă şi îl prinse cu 
două agrafe. Purtase mereu părul scurt ca să-l țină sub 
control, dar cârlionţii ei de zână o făceau să arate mai 
mult ca o studentă în anul I decât ca o profesionistă se- 
rioasă, aşa că strânsese din dinţi și îi lăsase să crească. 
Deși nu era prima dată când îşi dorea să fi avut 500 de 
dolari puși deoparte ca să-și îndrepte părul la salon, ea 
nici măcar nu putea să își plătească utilităţile. 

Puse cerceii cu perle ai Nanei într-o cutie goală de la 
Altoids şi luă o înghiţitură de apă călduţă din una din- 
tre sticlele de pe bancheta din spate a Shermanului. Își 
păstra mașina aprovizionată bine: gustări și sticle de 
apă, haine de schimb, tampax și cosmetice, noile ei bro- 
şuri și cărți de vizită, echipament de antrenament în caz 
că avea chef, ceea ce rareori se întâmpla; iar de curând, 
adăugase o cutie cu prezervative în cazul în care unul 
dintre noii ei clienți manifesta vreo nevoie bruscă şi dis- 
perată, deși nu putea să îşi închipuie că oameni precum 
Ernie Marks și John Nager pot fi atât de impulsivi. Ernie 
era directorul unei şcoli generale, bun cu copiii, dar agi- 
tat în preajma femeilor mature, iar John ipohondrul nu 
ar fi făcut sex fără să îşi roage partenera să treacă mai 
întâi pe la clinica Mayo. 

Un lucru era sigur. Lui Heath Champion nu trebuia 
să îi dea niciodată prezervative pentru situații de ur- 
genţă. Un bărbat ca el era mereu pregătit. 

Annabelle strâmbă din nas. Venise vremea să treacă 
peste antipatii. Ce dacă era arogant și dictatorial, ca să 
nu mai vorbim că era prea bogat și avea prea mult succes 
pentru valoarea lui? El era cheia viitorului ei financiar. 
Dacă îşi dorea ca Perfect pentru Tine să aibă succes ca 

serviciu specializat, de înaltă calitate, trebuia să îi gă- 
sească o soţie. De îndată ce se întâmpla asta, se ducea 
vestea, iar Perfect pentru Tine devenea cel mai tare ser- 
viciu din Chicago. Ceea ce, cu siguranţă, nu era acum, 
căci moștenirea afacerii bunicii însemnase şi moștenirea 
clienților ei. Chiar dacă Annabelle se străduia din răs- 
puteri să onoreze amintirea Nanei, era timpul să meargă 
mai departe. 

Se dădu cu săpun pe mâini și se gândi la locul ei în 
lumea afacerilor. Serviciile matrimoniale erau oferite 
în varietăţi absolut uluitoare, iar apariţia serviciilor ief- 
tine de întâlniri online obligase multe firme offline să 
se închidă, în vreme ce altele se grăbeau să găsească o 
nișă. Ofereau servicii de întâlniri romantice fulger, ie- 
şiri la prânz și călătorii aventuroase. Unele puneau în 
scenă doar cine pentru persoanele singure, altele îi ser- 
veau numai pe absolvenţii universităților prestigioase 
sau doar pe membrii anumitor confesiuni religioase. 
Câţiva norocoşi, precum Power Matches, se mențineau 
pe poziţie cu servicii pentru milionari, acceptând numai 
clienţi bărbaţi şi percepând tarife uriașe pentru a li se 
prezenta femei frumoase. 

Annabelle voia ca Perfect pentru Tine să se diferen- 
ţieze de toate celelalte. Își dorea ca numele ei să devină 
primul la care persoanele singure cu bani din Chicago, 
bărbaţi şi femei deopotrivă, să se gândească atunci când 
erau gata să înceapă o relație serioasă şi să își dea seama 
că serviciul personalizat de modă veche era cel mai bun 
pentru a o obține. Avea deja câțiva clienţi - Ernie şi 
John erau cei mai recenți -, dar nu suficienţi ca să ob- 
ţină profit. lar până când nu îi erau recunoscute acredi- 
tările, nu putea să perceapă tarife mai mari. Găsirea 
unei perechi pentru Heath Champion avea să atragă de 
la sine clienţi selecți și tarife mai mari. Dar de ce nu fu- 
sese în stare să îşi găsească singur o soție? 

Trebuia să se gândească mai târziu la asta pentru 
că era timpul să treacă la treabă. Avusese de gând să își 
petreacă după-amiaza patrulând prin zona cafenelelor 

din Loop, teren fertil pentru găsirea unor potențiali cli- 
enți, dar și a partidelor posibile pentru cei pe care îi 
avea deja. Dar acela fusese planul înainte să știe cât 
de repede trebuia să găsească o candidată cu care să îl 
impresioneze pe Heath Champion. 

Căldura încinsese asfaltul când se îndrepta spre par- 
carea în care se afla mașina ei. 

Aerul mirosea a mâncare prăjită şi a gaze de eșapa- 
ment. Chicago declarase prima zi de caniculă, deși era 
abia luna iunie. Își îndesă costumul galben groaznic de 
mototolit într-un coş de gunoi ca să nu mai fie nevoite 
să se uite vreodată la el. 

Când urcă în interiorul sufocant al mașinii, îi sună 
telefonul. Ținu ușa deschisă ca să intre aer. 

- Aici Annabelle. 

- Annabelle, am veşti minunate! 

Ea oftă şi îşi sprijini fruntea pe volanul fierbinte. Chiar 
acum, când se gândise că trecuse ce fusese mai rău. 

- Bună, mamă. 

- Tatăl tău a vorbit cu Doug acum o oră. Oficial, fra- 
tele tău este vicepreședinte. L-au anunţat de dimineață. 

- Doamne! E minunat! 

Annabelle își exprimă încântarea debordantă, ames- 
tecată cu fericire şi satisfacţie radioasă, dar mama lovi 
din nou la ţintă. 

- Bineînţeles că este minunat, i-o întoarse ea. Sincer, 
Annabelle, nu înţeleg de ce trebuie să fii așa de invi- 
dioasă. Doug a muncit din greu ca să ajungă acolo unde 
este. Nimeni nu i-a dat nimic. 

Cu excepţia unor părinți care îl adorau, a educaţiei 
într-o universitate de prim rang și a unui cadou generos 
în bani la finalul studiilor care să-l ajute să meargă 
mai departe. 

Exact aceleași lucruri care îi fuseseră dăruite și lui 
Annabelle. 

- Are doar 35 de ani și deja este vicepreședintele 
uneia dintre cele mai importante firme de contabilitate 
din California de Sud, continuă Kate Granger. 

- Este extraordinar! exclamă Annabelle și ridică repede 
capul de pe volanul fierbinte ca să nu îi rămână pe 
frunte semnul lui Cain. 

- Candace dă o petrecere la piscină săptămâna vii- 
toare pentru a sărbători promovarea lui Doug. Se aş- 
teaptă să vină și Johnny Depp. 

Dintr-un motiv sau altul, Annabelle nu reuşi să şi-l 
închipuie pe Johnny Depp apărând la una dintre petre- 
cerile la piscină ale cumnatei ei, dar nu era atât de fra- 
ieră încât să își mai exprime scepticismul. 

- Uau! Impresionant. 

- Candace încearcă să se aleagă o temă - Pacificul de 
Sud sau western. 

- Este o gazdă atât de bună, încât sunt sigură că, orice 
va alege, va fi perfect. 

Abilităţile parapsihologice ale lui Kate Granger erau 
vrednice de propriul său număr verde, unul dintre cele 
care începeau cu 0800. 

- Annabelle, trebuie să încerci mai mult să treci peste 
dușmănia ta față de Candace. Nimic nu e mai important 
decât familia. Doug o adoră. Cu toţii o adorăm. Şi este 
o mamă minunată. 

Mărgele de transpiraţie i se formau pe linia părului. 

- Cum merge învățarea cu olița a lui Jamison? 

Nu Jimmy, Jim sau vreo altă variantă a numelui. 
Doar Jamison. 

- Este atât de deştept! E doar o chestiune de timp. Re- 
cunosc că eram sceptică în privinţa acelor casete educa- 
tive, dar, uite, la doar trei ani, are un vocabular uimitor! 

- Mai spune tâmpitule? 

- Să ştii că nu e amuzant. 

Pe vremuri, când mama ei avea simțul umorului, ar fi 
fost amuzant, dar, la 62 de ani, Kate Granger nu se îm- 
păca prea bine cu viaţa la pensie. Chiar dacă ea și tatăl lui 
Annabelle cumpăraseră o casă extraordinară cu vedere la 
ocean în Naples, Florida, lui Kate îi lipsea St. Louis. 
Neobosită și plictisită, toată energia pe care o dedicase 
unei cariere de succes în bancă şi-o concentra asupra 

celor trei copii ai ei deja adulți. Mai ales asupra lui 
Annabelle, singurul ei eșec. 

- Ce face tata? întrebă Annabelle, sperând să amâne 
inevitabilul. 

- Ce crezi că face? Joacă golf dimineaţa și se uită la 
Golf Channel toată după-amiaza. Nu a mai deschis o 
revistă medicală de luni întregi. Ai crede că, după patru- 
zeci de ani pe post de chirurg, ar fi mai curios, dar sin- 
gurul moment în care mai arată vreun interes faţă de 
medicină este când stă de vorbă cu fratele tău. 

Şi trecură astfel la capitolul 2 din uluitoarea saga 
Gemenii-minune Granger, capitol care vorbea despre viața 
remarcabilului cardiolog din St. Louis, doctorul Adam 
Granger. Annabelle se întinse după sticla de apă, do- 
rindu-şi să fi fost atât de prevăzătoare încât să o fi um- 
plut cu nişte vodcă bună cu aromă de piersici. 

- E trafic aglomerat, mamă. Nu cred că pot să mai 
rămân mult la telefon. 

- Tatăl tău e atât de mândru de Adam! Tocmai a mai 
publicat un articol în Jurnalul de chirurgie toracică și cardio- 
vasculară. leri, când ne-am întâlnit cu familia Anderson 
la Noaptea Caraibilor în club, a trebuit să îi dau ghion- 
turi pe sub masă ca să-l fac să tacă. Copiii familiei 
Anderson sunt o mare dezamăgire. 

Exact ca Annabelle. 

Mama ei se pregăti de lovitura mortală. 

- Ai primit cererile pe care ţi le-am trimis? 

Întrebarea era retorică din moment ce Kate le trimi- 
sese prin FedEx și sigur le urmărise primirea pe com- 
puter. Lui Annabelle începu să îi bubuie capul. 

- Mamă... 

- Nu poţi să continui așa. Slujbe, relații... Nici nu 
mai spun de povestea aia îngrozitoare cu Rob. Trebuia 
să nu-ți mai dăm bani la facultate atunci când ai insistat 
să-ţi faci specializarea în teatru. Nu a fost o mină de aur 
pentru șansele de angajare? Ai 31 de ani. Și ești o Granger. 
A trecut de mult vremea când trebuia să te așezi la casa 
ta şi să te apuci serios de treabă. 

Îşi spusese că nu avea să înghită momeala, indiferent 
de provocare, dar prinsă între Şoarece, Heath Champion, 
menționarea lui Rob şi teama că mama ei avea dreptate, 
Annabelle izbucni: 

- Să mă apuc serios de treabă în familia Granger în- 
seamnă doar două lucruri, nu? Medicină sau finanţe! 

- Nu începe. Ştii exact ce vreau să spun. Afacerea asta 
groaznică a ta cu matrimonialele nu a mai făcut profit 
de ani buni. Mama a deschis-o doar ca să își bage nasul 
în vieţile altora. Nu întinereşti, Annabelle, și nu am de 
gând să stau și să mă uit cum îţi irosești viața când ai 
putea să-ți reiei studiile și să te pregăteşti pentru viitor. 

- Nu vreau... 

- Te-ai priceput mereu la numere. Ai fi o contabilă 
extraordinară. Şi ţi-am spus că-ți plătim noi taxele. 

- Nu vreau să fiu contabilă! Și n-am nevoie să mă în- 
trețină părinţii. 

- Atunci nu contează că stai în casa Nanei? 

Era o lovitură de knockout. Obrajii lui Annabelle se 
aprinseră. Mama ei moştenise casa Nanei din Wicker 
Park. În aparenţă, Annabelle stătea acolo ca locuinţa să 
nu fie vandalizată, dar, în realitate, Kate nu voia ca fiica 
ei să stea în vreun cartier periculos de la oraş. Annabelle 
bătu în retragere. 

- Bine. Vrei să mă mut! Asta vrei? 

Oh, Doamne, sunase de parcă avea 15 ani! De ce îi 
permitea mereu lui Kate să îi facă asta? Înainte să apuce 
să mai spună ceva, mama ei continuă cu același glas ma- 
tern exagerat de răbdător, pe care îl folosise când 
Annabelle avea opt ani și anunţase că urma să fugă de 
acasă dacă fraţii ei îi mai spuneau Lopăţica. 

- Vreau să te întorci la școală şi să-ți iei diploma 
în contabilitate. Ştii că Doug o să te ajute să-ți găsești 
de muncă. 

- Nu o să fiu contabilă! 

- Atunci ce o să fii, Annabelle? Spune-mi! Crezi că-mi 
place să fiu sâcâitoare? Dacă ai putea să-mi explici măcar 
o dată... 

- Vreau să-mi conduc propria afacere, răspunse 
Annabelle, părându-i-se și ei că era plângăcioasă. 

- Ai încercat asta, mai ştii? Magazinul de cadouri. A 
mai fost afacerea aia online groaznică. Şi eu, şi Doug 
te-am avertizat. Apoi agenția aia jalnică pentru ocuparea 
forței de muncă. Nu rămâi nicăieri. 

- Nu e corect! Agenţia pentru ocuparea forței de 
muncă a dat faliment. 

- La fel şi magazinul de cadouri şi afacerea online. 
Te-ai gândit vreodată că e mai mult decât o coincidență 
că orice afacere de care te lipești se duce la fund? Pen- 
tru că tu faci afaceri visând la cai verzi pe pereţi, nu anco- 
rată în realitate. Cum a fost și fantezia aia cu actoria. 

Annabelle se cufundă și mai mult în scaunul mașinii. 
Fusese o actriță decentă, acceptase roluri secundare 
puternice în câteva producții de la facultate şi regizase 
câteva piese de teatru. Dar, în ultimul an, își dăduse 
seama că teatrul nu era pasiunea ei, ci doar un refugiu 
într-o lume în care nu trebuia să fie sora mai mică și 
incapabilă a lui Doug și a lui Adam Granger. 

- Şi uite ce s-a întâmplat cu Rob, continuă Kate. Cu 
toate... Ei bine, nu mai contează. Ideea este că ai înghițit 
aiureala asta New Age, că tot ce trebuie să faci este să-ți 
dorești cu ardoare un lucru și îl primeşti. Dar viaţa nu 
funcţionează așa. Îţi trebuie mai mult decât o simplă 
dorință. Oamenii de succes sunt pragmatici. Fac pla- 
nuri care sunt ancorate în realitate. 

— Nu vreau să fiu contabilă! 

Izbucnirea ei fu urmată de o tăcere lungă, deza- 
probatoare. Ştia exact la ce anume se gândea mama ei. 
Că fiica ei redevenise acea Annabelle exagerat de sen- 
sibilă, extrem de dramatică și nepractică, singurul eșec 
din familie. Dar nimeni nu reușea să o supere la fel ca 
mama ei. 

Cu excepţia tatălui ei. Și a fraţilor ei. 

„Nu te mai juca aiurea cu viața ta, Lopăţico, şi apucă-te 
de ceva practic!“, îi spusese Adam, marele medic, în 


26 Susan Elizabeth Phillips 


ultimul lui e-mail, pe care îl trimisese şi către restul fami- 
liei, plus două mătuși și trei verișori. 

„Ai 31 de ani. Eu făceam 200 000 de dolari pe an la 
30 de ani“, îi scrisese Doug, marele contabil, pe felicita- 
rea primită la ultima ei zi de naştere. 

Tatăl ei, mare fost chirurg, avea o abordare complet 
diferită: „Am nimerit a patra gaură ieri. În sfârşit, mi-am 
instalat minigolful. Și Annabelle... A trecut de mult vre- 
mea când trebuia să-ți găsești calea“. 

Numai Nana o susţinuse: „O să-ți găsești calea la 
timpul potrivit, scumpa mea“. 

li era dor de Nana Myrna. Și ea fusese un eșec. 

- Domeniul contabil este larg deschis, spuse mama 
ei. Se dezvoltă în salturi. 

- Așa e şi afacerea mea, i-o întoarse Annabelle, într-un 
act nebunesc de autodistrugere. Am prins un client 
foarte important. 

- Cine? 

- Ştii că nu pot să-ţi spun numele lui. 

- Are sub 70 de ani? 

Annabelle își spuse să nu cadă în plasa ei, dar nu de- 
geaba căpătase reputaţia de gafeur al familiei. 

- Are 34 de ani, un multimilionar foarte apreciat. 

- Cum, Doamne sfinte, te-a angajat tocmai pe tine? 

Annabelle strânse din dinţi. 

- Pentru că sunt cea mai bună, de aia. 

- Mai vedem noi. Vocea mamei se îmblânzi şi retrase 
vârful cuţitului ei matern. Știu că te exasperez, iubito, 
dar o fac doar pentru că te iubesc şi vreau să-ți atingi 
potenţialul. 

Annabelle oftă. 

- Ştiu. Şi eu te iubesc. 

În sfârșit, discuţia se încheie. Annabelle își aranjă te- 
lefonul, închise portiera şi băgă cheia în contact. Dacă 
nu ar fi fost atât adevăr în cuvintele mamei, nu ar fi 
durut așa de tare. 

În timp ce ieși din parcare, se uită în oglinda retro- 
vizoare și rosti cuvântul preferat al micului Jamison. De 
două ori. 

Dean Robillard intră în club ca o vedetă de cinema, 
cu o haină sport din in pe umeri, cu cercei cu diamante 
strălucind în urechi și o pereche de ochelari de soare 
Oakley, care îi umbreau ochii azurii. Cu pielea bron- 
zată, barba de crai, nerasă de câteva zile, şi părul blond 
vâlvoi, strălucitor și dat cu gel, el era cadoul făcut de 
L.A. orașului Chicago. Heath zâmbi, bucuros că se ivise 
ocazia unei distracţii. Băiatul avea stil, iar Orașul Vân- 
tului îi dusese lipsa. 

- ÎL cunoşti pe Dean? 

Blonda care încerca să se agaţe de braţul lui drept 
privi cum Robillard schiță spre mulțime zâmbetul de 
covorul roșu. Fu nevoită să ridice vocea ca să acopere 
muzica proastă ce venea dinspre ringul de dans de la 
Waterworks, locul petrecerii private din seara aceea. 
Deși cei de la Sox jucau în Cleveland, iar cei de la Bulls 
încă nu se întorseseră, celelalte echipe din oraș erau 
bine reprezentate la petrecere, fiind mai ales jucători de 
la Stars și Bears, mare parte din jucătorii de câmp de la 
Cubs, câţiva de la Blackhawks și un portar de la Chicago 
Fire. Li se adăugau câţiva actori, un star rock și femei, 
zeci de femei, una mai frumoasă decât alta, prada sexu- 
ală a celor bogaţi și celebri. 

- Normal că-l cunoaște pe Dean. Bruneta din cealaltă 
parte îi aruncă blondei o privire binevoitoare. Heath cu- 
noaște toți jucătorii de fotbal din oraș, nu-așa, iubire? 

În timp ce vorbi, își strecură pe furiş mâna în jurul 
coapsei lui, dar Heath își ignoră erecţia, după cum le 
ienorase pe toate de când începuse să se pregătească 
de căsătorie. 

Era un iad să te pregătești pentru căsătorie. 

Își aminti că ajunsese în situaţia aceea pentru că res- 
pecta un plan, iar următorul pas era să se însoare până 
când împlinea 35 de ani. Soţia avea să fie simbolul su- 
prem al realizărilor lui, dovada finală că lăsase pentru 
totdeauna în urmă Beau Vista Trailer Park. 

- Îl cunosc, spuse el, fără să adauge că spera să îl cu- 
noască și mai bine. 

Pe măsură ce Robillard înaintă mai mult în încăpere, 
mulțimea din Waterworks se dădu la o parte, făcându-i 
loc fostului jucător de la Southern Cal, care fusese coop- 
tat de cei de la Stars ca să devină fundașul principal 
după ce avea să se retragă Kevin Tucker la finalul urmă- 
torului sezon. O urmă de mister învăluia trecutul fa- 
miliei lui Dean Robillard, iar fundașul oferea, de obicei, 
răspunsuri vagi atunci când cineva încerca să îl des- 
coasă. Heath făcuse ceva cercetări pe cont propriu şi 
auzise niște zvonuri interesante, dar le păstra pentru el. 
Fraţii Zagorski, care urmăreau două brunete din celălalt 
capăt al barului, își dădură seama, în cele din urmă, ce 
se întâmpla și își îndreptară atenţia spre Dean. În câteva 
secunde, se poticniră în mocasinii lor Prada tot încer- 
când să ajungă primii la el. 

Heath mai sorbi o dată din bere și îi lăsă în pace. 
Interesul fraților Zagorski pentru Robillard nu îl sur- 
prindea deloc. Impresarul fundașului murise cu cinci 
zile în urmă, într-un accident de alpinism, și îl lăsase 
fără reprezentant, lucru pe care fraţii Zagorski, precum 
orice alt impresar din ţară, își doreau să îl schimbe. 
Fraţii Zagorski conduceau Z-Group, singura companie 
de management sportiv din Chicago care rivaliza cu 
Heath. Îi ura de moarte, mai ales pentru etica lor, dar 
şi pentru că îi furaseră o achiziţie de primă mână, în 
urmă cu cinci ani, când avusese cea mai mare nevoie 
de acea afacere. Se răzbunase luându-l pe Rocco 
Jefferson de la ei, ceea ce nu fusese deloc greu. Fraţii 
Zagorski se pricepeau de minune să le facă mari promi- 
siuni clienţilor lor, dar nu erau la fel de buni la înde- 
plinirea acestora. k 

Heath nu își făcea iluzii despre profesia lui. În ultimii 
zece ani, sectorul agenților sportivi devenise mai corupt 
decât luptele cu cocoși. În cele mai multe state, acor- 
darea licenţelor era o glumă. Orice escroc mărunt putea 
să își imprime o carte de vizită, să își spună impresar 

sportiv și să exploateze sportivii tineri și naivi, mai ales 
pe cei care crescuseră fără să aibă nimic. Nemernicii le 
dădeau bani pe sub masă, le promiteau mașini și bijute- 
rii, le angajau prostituate și ofereau recompense oricui 
putea să aducă semnătura unui atlet de vârf pentru un 
contract de management. Unii agenţi renumiţi părăsi- 
seră domeniul pentru că nu credeau că puteau reuși să 
fie și oneşti, şi competitivi, dar Heath nu avea de gând 
să renunțe. În ciuda mârșăviilor din acel domeniu, iu- 
bea ceea ce făcea. lubea valul de adrenalină ce îl cuprin- 
dea când semna cu un client, când bătea palma. lubea 
să vadă cât de mult putea să forțeze regulile. La asta se 
pricepea cel mai bine. Forţa regulile, dar nu le încălca 
niciodată. Şi nu își înşela niciodată clientul. 

Privi cum Robillard își înclină capul ca să audă ce îi 
spuneau frații Zagorski. Heath nu era îngrijorat. Robillard 
poate că era băiatul vedetă din L.A., dar nu era prost. 
Ştia că fiecare impresar din ţară alerga după el și nu avea 
să ia decizii în seara aceea. 

O pisicuţă cu care Heath se culcase de vreo câteva ori 
înainte să înceapă perioada de pregătire își îndreptă 
ochii spre el, cu părul unduitor și sfârcurile întărite ca 
niște cireşe răscoapte sub maioul mulat pe corp. 

- Fac un sondaj. Dacă ai putea să faci doar un tip de 
sex tot restul vieţii, care ar fi ăsta? Până acum, cu trei la 
unu, voturile sunt în favoarea sexului oral. 

- Ce zici dacă votez, pur și simplu, pentru sexul 
heterosexual? 

Toate cele trei femei râseră cu poftă, de parcă nu ar 
mai fi auzit niciodată ceva mai amuzant. 

La urma urmei, el era regele comedianţilor. 

Petrecerea începu să se încingă, iar câteva femei de pe 
ringul de dans alergau prin jeturile de apă care dădeau 
numele locului, Waterworks. Hainele li se lipiră pe trup, 
conturând fiecare formă şi adâncitură. Adorase lumea 
cluburilor când ajunsese prima dată în oraș, muzica și 
băutura, femeile frumoase şi sexul gratis, dar, când îm- 
plinise 30 de ani, deja obosise. Totuşi, că avea sau nu 

noimă, să apară în public era un lucru important pen- 
tru compania lui și nici măcar nu își mai amintea când 
se aşezase singur în pat la o oră decentă. 

- Heath, omul meu. 

Rânji pe măsură ce Sean Palmer se apropia. Bobocul 
de la Chicago Bears era un puști care arăta grozav, înalt 
și plin de mușchi, cu un maxilar proeminent şi ochi că- 
prui neastâmpăraţi. Cei doi se salutară cu una din cele 
aproximativ douăsprezece strângeri de mână pe care 
Heath ajunsese să le înveţe de-a lungul anilor. 

- Ce face Pitonul în seara asta? întrebă Sean. 

- Nu mă plâng. 

Heath se străduise din greu să îl recruteze pe fundaș 
de la Ohio State, iar când Sean ajunsese direct la Bears în 
prima rundă din selecția din aprilie, fusese unul dintre 
momentele acelea perfecte care compensau toate pros- 
tiile făcute. Sean se trăgea dintr-o familie extraordinară şi 
era un tip foarte muncitor. Heath avea de gând să facă 
tot ce îi stătea în putere ca să îl țină departe de necazuri. 

Le făcu un semn femeilor de lângă el că își doreau 
puţină intimitate, dar Sean păru ușor dezamăgit când se 
îndepărtară. La fel ca toți ceilalți prezenţi în club, și el 
voia să discute despre Robillard. 

- De ce nu ești și tu acolo ca să pupi fundul uscăţiv al 
lui Dean, ca toți ceilalți? 

- Eu mă ocup de asta în privat. 

- Robillard e băiat deştept. Nu o să se grăbească să-şi 
găsească un nou impresar. 

- Nu pot să-l condamn. Are un viitor măreț înainte. 

- Vrei să-ţi pun o vorbă bună? 

- Sigur. 

Heath îşi ascunse zâmbetul larg. Robillard nu avea să 
dea doi bani pe recomandarea unui puști. Singura pă- 
rere de care se putea să îi pese era cea a lui Kevin Tucker, 
dar nici de asta nu era sigur. Dean pendula între idola- 
trizarea și detestarea lui Kevin deoarece Kevin îşi menţi- 
nuse stare bună de sănătate în ultimul sezon, ceea ce 
însemna că Dean mai rămânea un an pe tuşă. 

- Deci, care e treaba cu ideea ta de a renunţa la femei? 
Toate doamnele de aici vorbesc despre asta. Se simt 
ignorate, înţelegi ce zic? 

Nu avea nici un rost să îi explice unui puşti de 22 de 
ani, cu mii de bancnote prin toate buzunarele, că el se 
săturase de vânătoare. 

- Am fost ocupat. 

- Prea ocupat pentru femei? 

Sean păru atât de uluit, încât Heath izbucni în râs. Şi, 
la drept vorbind, puştiul avea dreptate. Peste tot pe 
unde se uita Heath, sânii generoşi ieșeau din decolteurile 
adânci, iar fustele minuscule subliniau posterioare 
delicate și apetisante. Dar el își dorea mai mult decât 
sex. Voia premiul suprem. O femeie cizelată, frumoasă 
şi dulce. Şi-o închipuia pe soţia lui înstărită, suplă și 
frumoasă, liniştea din mijlocul furtunii lui. Femeia care 
urma să aibă mereu grijă de el, care să îl cizeleze. Femeia 
care avea să îl facă, în sfârșit, să simtă că obținuse tot 
ceea ce își dorise. Mai puţin să joace la Dallas Cowboys. 

Zâmbi la gândul visului din copilărie. Cel la care fu- 
sese nevoit să renunțe odată cu planul din adolescenţă, 
când îşi propusese să se culce cu câte o vedetă de filme 
porno în fiecare noapte. Ajunsese la Universitatea 
Illinois cu o bursă de fotbal şi jucase la prima echipă în 
toţi cei patru ani. Dar, ca student în ultimul an, ac- 
ceptase că nu avea să devină niciodată suficient de bun 
ca să fie mai mult decât a treia extremă în turneul 
profesionist. lar atunci știuse că avea să se dedice doar 
lucrurilor în care putea să fie cel mai bun și își făcuse 
altfel de visuri. Luase note foarte mari la examenul la 
drept, iar un influent profesor trăsese sforile politice 
necesare care îi permiseseră să ajungă la Harvard. 
Heath învățase să își folosească mintea, școala vieţii și 
abilitatea de a se camufla pentru a se încadra în orice 
loc: într-o locuinţă închiriată, într-un vestiar, pe puntea 
unui iaht privat. 

Deşi nu își ascundea originea de băiat de la ţară - o 
recunoștea atunci când îi era de folos -, nu permitea 

nimănui să vadă cât rămăsese din rădăcinile lui. Purta 
cele mai bune haine, conducea cele mai bune maşini, 
locuia în cea mai bună zonă. Se pricepea la vin, chiar 
dacă bea rar; înţelegea artele plastice din perspectivă 
academică, dacă nu estetică; şi nu avea nevoie de o enci- 
clopedie ca să recunoască o furculiță de pește. 

- Ştiu care e problema, spuse Sean cu neastâmpăr în 
ochi. Fetele de aici nu au destulă clasă pentru domnul 
din Ivy League. Vouă, tipilor bogaţi, vă plac doamnele 
cu monograme mari şi elegante tatuate pe fund. 

- Aha, ca să se meargă cu H-ul mare şi elegant de la 
Harvard pe care îl am tatuat pe mine. 

Sean începu să râdă, iar femeile se întoarseră ca să 
vadă ce era atât de amuzant. Cu ani în urmă, Heath 
s-ar fi bucurat de sexualitatea lor răpitoare. Femeile fu- 
seseră atrase de el de încă de când era copil. Când avea 
13 ani, fusese iniţiat de una dintre iubitele tatălui lui. 
Acum știa că fusese un abuz sexual. Însă atunci nu înțe- 
lesese şi fusese atât de cuprins de panică și de vină, încât 
vomitase la gândul că tatăl lui ar fi putut să afle. Încă 
un episod dezgustător din copilăria lui plină de aseme- 
nea momente. 

Lăsase în urmă cele mai multe rămășite din copilăria 
lui, iar celelalte urmau să dispară de îndată ce avea să 
găsească femeia potrivită. Sau când avea să o găsească 
Portia Powers pentru el. După ce își petrecuse ultimul 
an căutând singur, își dăduse seama că femeia visurilor 
lui nu mergea prin cluburile şi barurile sportive în care 
îşi petrecerea el așa-zisul timp liber. Şi totuşi, nu s-ar fi 
gândit niciodată să angajeze o peţitoare dacă nu vedea 
un articol elogios despre Powers în Chicago Magazine. 
Relaţiile impresionante şi palmaresul ei formidabil erau 
exact lucrurile de care avea el nevoie. 

Pe de altă parte, Annabelle Granger nu era. Din po- 
ziția lui de profesionist lipsit de suflet, de obicei nu se 
lăsa păcălit, dar fusese impresionat de toată ardoarea 
ei disperată. 

Îşi aminti de costumul galben îngrozitor, de ochii 
mari de culoarea mierii, de obrajii plini și îmbujoraţi și 
de părul roşu neastâmpărat. Arătase de parcă aterizase 
din sacul lui Moş Crăciun după o plimbare neplăcută 
cu sania. 

Ar fi trebuit să își ţină gura în privinţa vânătorii de 
soţii în preajma lui Kevin, dar de unde să știe că Molly, 
soţia clientului lui vedetă, avea o prietenă care activa în 
domeniul matrimonialelor? De îndată ce Heath avea să 
meargă la întâlnirea promisă, Annabelle Granger și ope- 
raţiunea ei smintită urmau să devină istorie. 

Puțin după ora 1 dimineaţa, Dean Robillard se în- 
dreptă, în cele din urmă, spre Heath. În ciuda luminii 
difuze din club, băiatul încă purta ochelarii Oakley, dar 
renunţase la haina sport, iar tricoul alb din mătase, fără 
mâneci, evidenția Sfântul Graal al umerilor de fotba- 
liști - mari, puternici și neîntinaţi de chirurgia artrosco- 
pică. Dean îşi sprijini şoldul de scaunul de bar liber 
lângă Heath. În timp ce își întinse piciorul ca să se echi- 
libreze, dezvălui o cizmă din piele de culoare închisă, 
despre care Heath auzise de la una dintre femei că era 
Dolce & Gabbana. 

- În regulă, Champion, e rândul tău să te dai bine pe 
lângă mine. 

Heath își puse cotul pe bar. 

- Sincere condoleanţe pentru pierderea ta. Domnul 
McGruder era un impresar bun. 

- Te ura de moarte. 

- Şi eu pe el, dar tot era un impresar bun, și nu am 
mai rămas mulți. ÎI studie pe fundaș mai îndeaproape. 
La naiba, Robillard, ţi-ai decolorat părul! 

- Mi-am făcut șuviţe deschise. Îţi plac? 

- Dacă erai mai frumos, îți dădeam o întâlnire. 

Robillard rânji. 

- Ar trebui să stai la rând. 

Amândoi ştiau că nu vorbeau despre asemenea 
întâlniri. 

- Te plac, Champion, spuse Robillard, așa că îți 
spun răspicat. Eşti scos din joc. Aș fi prost să semnez 
cu impresarul care este primul pe lista neagră a lui 
Phoebe Calebow. 

- Singurul motiv pentru care sunt pe lista aia este 
pentru că Phoebe este zgârcită. Nu era complet adevă- 
rat, dar nu era momentul să intre în complexitatea rela- 
ţiei lui cu proprietara echipei Chicago Stars. Lui Phoebe 
nu îi place faptul că nu cad pe spate şi nu îi cânt în 
strună ca toţi ceilalți. De ce nu-l întrebi pe Kevin dacă 
are vreo nemulţumire? 

- Da, ei bine, Kevin se întâmplă să fie cumnatul lui 
Phoebe, iar eu nu sunt, deci situația nu e chiar la fel. 
Adevărul e că eu deja o enervez pe doamna Calebow 
fără să încerc măcar și nu am de gând să înrăutățesc si- 
tuația angajându-te pe tine. 

Încă o dată, relaţia proastă dintre Heath și Phoebe 
Calebow se punea în calea dorințelor lui. Oricât încerca 
să îndrepte lucrurile, greşelile de la început continuau să 
revină şi să-l tragă în jos. Nu își trădă apăsarea și doar 
ridică din umeri. 

- Atunci fă ce trebuie. 

- Voi sunteţi cu toții niște lipitori, spuse Dean cu 
amărăciune. Luaţi două, trei procente din preţul final și 
pentru ce? Pentru că umblaţi de colo-colo cu niște hâr- 
tii. Mare lucru! De câte ori ai trecut prin două antre- 
namente pe zi? 

- Nu de atâtea ori ca tine, asta e clar. Eram prea ocu- 
pat să iau 10 la cursurile de drept contractual. 

Robillard zâmbi. Heath îi zâmbi și el. 

- Şi ca să fim cinstiţi până la capăt... Când vine vorba 
de sponsorizările alea de care fac eu rost pentru clienţii 
mei, iau mai mult de trei procente. 

Robillard nu clipi. 

- Fraţii Zagorski îmi garantează contractul cu Nike. 
Tu poţi să faci asta? 

- Eu nu promit niciodată ce nu am în buzunar. Sorbi 
din bere. Nu-mi păcălesc clienţii, cel puţin nu în 

privința lucrurilor importante. De asemenea, nici nu-i 
fur, nu îi mint și nici nu îi vorbesc de rău pe la spate. Nu 
există impresar în domeniul ăsta care să lucreze mai 
mult ca mine. Nici măcar unul. Și asta e tot ce am de 
oferit. Se ridică, își scoase portofelul și trânti o sută 
de dolari pe bar. Dacă vrei să vorbim despre asta, ştii 
unde să mă găsești. 


Când Heath ajunse acasă în noaptea aceea, scoase invi- 
tația pătată din sertar. Continua să o ţină la îndemână ca 
să își amintească de durerea sufocantă pe care o simţise 
când o deschisese prima dată. Avea 23 de ani pe atunci. 


Sunteţi invitaţi cu drag să participaţi 

la căsătoria lui Julie Ames Shelton și a lui Heath D. 
Campione, 

la nunta de argint a Victoriei și a lui Douglas Pierce 
Shelton III 

și 

la nunta de aur a lui Mildred și a lui Douglas Pierce 
Shelton H 

de ziua Sfântului Valentin, la ora 24.00, la conacul East 
Hampton, New York. 


Organizatorul de nunţi îi trimisese invitația din gre- 
șeală, fără să își dea seama că el era ginerele, ceea ce spu- 
nea multe despre el. Pentru prima dată, descoperise că 
nunta lui cu Julie era o rotiță dintr-o mașinărie familială 
bine pusă la punct. Toate încrederea lui se năruise. Ştiuse 
că era prea frumos ca să fie adevărat ca Julie Shelton 
să se îndrăgostească de un băiat care se chinuia să își 
termine Facultatea de Drept curățând fosele septice. 

„Nu știu de ce te supără povestea asta. Pur şi simplu, 
aşa s-au nimerit datele. Ar trebui să fii fericit că păstrăm 
tradiția. Să te măriți de Sfântul Valentin este semn de 
noroc în familia mea“, îi spusese Julie când o înfruntase. 

„Asta nu este orice zi de Sfântul Valentin. Nunta de 
aur, nunta de argint... Ce făceai ca să-ți găseşti un soț 
dacă nu apăream eu la timp?“, îi replicase el atunci. 

„Dar ai apărut, așa că nu văd care este problema.“ 

li ceruse să schimbe data, dar ea îl refuzase. 

„Dacă mă iubeşti, o să faci cum vreau eu“, îi spu- 
sese ea. 

O iubea, dar, după o săptămână de nopţi nedor- 
mite, își dăduse seama că ea îl iubise pe el doar din 
comoditate. 

Nunta avusese loc cu unul dintre prietenii din copilă- 
rie ai lui Julie pe post de ginere la a treia generație de 
Sfântul Valentin. Heath avusese nevoie de luni bune 
ca să îşi revină. La doi ani după aceea, cuplul divorțase, 
punând un punct hotărât tradiţiei din familia Shelton, 
dar el nu simţise nici o satisfacție. 

Julie nu era prima persoană căreia îi oferise inima pe 
tavă. Când era copil, o oferise tuturor, începând cu tatăl 
lui beţiv şi continuând cu șirul nesfârșit al femeilor pe 
care bătrânul le aducea acasă. De fiecare dată când o 
femeie intrase în rulota ponosită, Heath se rugase să fie 
cea care să compenseze moartea mamei lui. 

Când nu îi mersese cu femeile - și nu îi mersese nici- 
odată -, îşi oferise iubirea maidanezilor care își găseau 
sfârșitul pe autostrada din apropiere, bătrânei din ru- 
lota vecină, care urla la el dacă mingea îi ajungea lângă 
grădina cu cauciucuri de tractor, profesorilor care aveau 
copiii lor și nu își mai doreau unul. Dar fusese nevoie 
de experiența cu Julie ca să înveţe, în cele din urmă, 
lecţia pe care nu avea să o uite niciodată. Supravieţuirea 
lui emoțională depindea de hotărârea de a nu se îndră- 
gosti niciodată. 

Spera ca, într-o bună zi, situaţia să se schimbe. Cu 
siguranţă, avea să își adore copiii. Nu urma să îi lase ni- 
ciodată să crească la fel ca el. Cât despre soția lui... Avea 
să mai dureze o vreme. Dar, de îndată ce se asigura că 
ea urma să rămână, voia să încerce. Pentru moment, 
avea de gând să trateze căutarea ei aşa cum făcuse cu 

orice chestiune legată de afacerea lui, motiv pentru care 
angajase cea mai bună peţitoare din oraș. Și motivul 
pentru care trebuia să scape de Annabelle Granger... 


Douăzeci și patru de ore mai târziu, Heath intră în 
Sienna, restaurantul lui preferat, ca să facă ce își propu- 
sese. Annabelle era o adevărată bătaie de cap ambulantă 
și toată povestea era o mare pierdere din timpul pe care și 
aşa nu îl avea. În timp ce se îndrepta spre masa lui obiș- 
nuită, în colțul îndepărtat din barul bine luminat, îl 
salută în italiană pe Carlo, proprietarul. Heath învățase 
limba la universitate, nu de la tatăl lui italian, care vor- 
bise doar limba beţivanilor. Bătrânul murise din cauza 
unei combinaţii de emfizem și ciroză când Heath avea 
20 de ani. Incă nu vărsase nici o lacrimă. 

ÎL sună scurt pe Caleb Crenshaw, vedeta clubului 
Stars, apoi pe Phil Tyree în New Orleans. Alarma de la 
ceas sună chiar când îşi termină apelurile. Ora 9. 

Ridică privirea şi, fireşte, o zări pe Annabelle Granger 
îndreptându-se spre el. Dar superba blondă de lângă ea 
era cea care îi atrase atenţia. Doamne, de unde apăruse? 
Părul ei scurt și drept îi aluneca peste maxilar într-o tun- 
soare la modă. Avea trăsături perfect echilibrate şi o si- 
luetă prelungă, cu picioare lungi. Deci, Clopoţica nu 
vorbise doar ca să se afle în treabă. 

Peţitoarea lui era cu o jumătate de cap mai scundă 
decât femeia pe care o adusese la întâlnire. Încurcătura 
de păr roșu-auriu strălucea în jurul capului mic. Sacoul 
scurt și alb peste rochița de un verde-deschis era o îmbu- 
nătățire evidentă față de costumul purtat cu o zi înainte, 
dar tot ca o zână zvăpăiată arăta. El se ridică, în timp ce 
ea făcu prezentările. 

- Owen, vreau să ţi-l prezint pe Heath Champion. 
Heath, ea este Gwen Phelps. 

Gwen Phelps îl privi cu ochi căprui inteligenţi, care 
se migdalau atrăgător la colțuri. 

- Îmi pare bine, îi spuse ea cu o voce profundă și 
scăzută. Annabelle mi-a povestit totul despre tine. 

- Mă bucur să aud asta. Înseamnă că putem să vor 
bim despre tine, lucru despre care îmi dau seama de pe 
acum că va fi mult mai interesant. 

Era o replică răsuflată și i se păru că aude o pufnitură, 
dar, atunci când aruncă iute o privire spre Annabelle, 
remarcă în expresia ei doar dorința de a-i face pe plac. 

- Întru câtva, mă îndoiesc de asta. 

Gwen se strecură grațios pe scaunul pe care el i-l ţinu. 
Femeia inspira clasă. Annabelle trase brusc scaunul opus, 
dar îl blocă în piciorul mesei. Fără să arate că se enervase, 
Heath se întinse să îl tragă. Peţitoarea era un dezastru 
ambulant, iar acum el regreta că îi ceruse să rămână, dar 
atunci i se păruse o idee bună. 

Când decisese să își angajeze o peţitoare, își pro- 
misese că avea să eficientizeze procesul. Avusese deja 
vreo două întâlniri organizate de Power Matches. Chiar 
înainte de a primi băuturile, ştiuse că nici una dintre 
femei nu era potrivită pentru el, dar își pierduse vreo 
două ore ca să scape de ele. Totuși, cea din seara aceea 
era foarte promițătoare. 

Ramon veni dinspre bar ca să le ia comanda. Gwen 
ceru o apă minerală, iar Annabelle vru ceva îngrozitor, 
care se numea „fantomă verde“. Se uită la el cu expresia 
luminoasă și nerăbdătoare a unui proprietar de câine 
care aștepta ca potaia nepreţuită să îi arate trucurile. Și 
aşa se năruiră speranțele ca ea să conducă discuţia. 

- Te-ai născut în Chicago, Gwen? întrebă el. 

- Am crescut în Rockford, dar sunt în oraș de ani de 
zile. Bucktown. 

Bucktown era un cartier din nord, foarte căutat în 
rândul tinerilor. Locuise și el acolo o vreme, așa că fă- 
cură schimb de păreri generale despre Bucktown, exact 
genul de inutilităţi care nu duceau nicăieri și pe care își 
dorise să le evite. li aruncă o privire domnișoarei peţi- 
toare. Nu era proastă și înţelese aluzia. 

- Află că Gwen este psiholog. Una dintre autoritățile 
din ţară în domeniul surogatelor sexuale. 

Acum chiar că îi atrase atenţia. Îşi înăbuși orice co- 
mentariu de vestiar care îi trecu prin minte. 

- Un domeniu atipic de studiu. 

- Surogatele sexuale sunt greșit înţelese, răspunse 
frumoasa psihologă. Când sunt folosite cum trebuie, 
pot fi un instrument terapeutic. Misiunea mea este să le 
scot din umbră. 

Se apucă să îi facă o prezentare generală despre profe- 
sia ei. Era bine dispusă, tăioasă și sexy. Doamne, cât era 
de sexy! Subestimase abilitățile de peţitoare ale lui 
Annabelle Granger. Totuşi, chiar când începu să se rela- 
xeze în timpul conversaţiei, Annabelle își privi ceasul şi 
se ridică. 

- A expirat timpul, anunţă ea cu o voce care îl scoase 
din minţi. 

Zâmbind, psihologa sexy se ridică în picioare. 

- Mi-a făcut o mare plăcere să te cunosc, Heath. 

- Plăcerea e de partea mea. 

Cum el era cel care stabilise limita de timp, își as- 
cunse iritarea. 

Nu se așteptase niciodată ca o caraghioasă precum 
Annabelle să îl uimească de la prima încercare. Gwen o 
îmbrăţişă în treacăt pe Annabelle, lui îi zâmbi și părăsi 
restaurantul. Annabelle se așeză din nou pe scaun, sorbi 
din fantoma verde, apoi căută în sac, de data aceasta 
unul turcoaz cu palmieri subțiri. La câteva secunde 
după aceea, avea în faţă un contract identic cu cel pe 
care i-l lăsase pe birou cu o zi în urmă. 

- Îţi garantez minimum două întâlniri pe lună. 

O şuviţă elastică din părul roşu-auriu îi alunecă pe frunte. 

- Percep z... zece mii de dolari pentru șase luni. 

Lui Heath nu îi scăpară nici faptul că se bâlbâi, nici 
îmbujorarea care începu să-i coloreze obrajii de veveriţă. 
Clopoţica voia să își înhațe prada. 

- De obicei, tariful include o sesiune cu un consilier 
de imagine, dar... Se uită atentă la tunsoarea lui, aran- 
jată la fiecare două săptămâni pentru optzeci de do- 
lari, la cămașa neagră Versace şi la pantalonii Joseph 

Abboud de un gri-deschis. Hm... Cred că putem să tre- 
cem peste asta. 

Şi pe bună dreptate. Heath avea gusturi teribile când 
venea vorba de haine, dar imaginea era totul în profesia 
lui, iar faptul că nu el dădea doi bani pe ce purta nu 
însemna că și clienţii lui credeau același lucru. Un con- 
sultant vestimentar gay şi rafinat îi cumpăra lui Heath 
tot ce purta și îi interzisese să facă alte combinaţii între 
cămăși, pantaloni sau cravate în afară de cele care erau 
deja aranjate şi atârnate în dulapul lui. 

- Zece mii este o sumă piperată pentru cineva care nu 
are palmares, spuse el. 

- Ca tine, consider că taxez ceea ce valorez. 

Ochii ei rămaseră aţintiţi spre gura lui. El își înăbuși 
zâmbetul. Clopoţica avea nevoie de exercițiu ca să-și as- 
cundă expresia de pe chip. 

- Am plătit deja cu vârf şi îndesat pentru contractul 
cu Portia Powers. 

Arcul delicat al buzei de sus deveni ușor palid, dar ea 
avea fler. 

- Şi cu câte femei precum Gwen ţi-a făcut cunoștință? 

Aici îl prinse pe picior greșit, iar de această dată 
Heath nu își mai ascunse zâmbetul. În schimb, luă con- 
tractul și începu să citească. Cei 10 000 de dolari erau la 
cacealma, simplă gândire pozitivă din partea ei. Totuși, 
exista Gwen Phelps. Examină cele două pagini. Putea să 
o păcălească, dar cât de departe voia să ajungă? Arta 
negocierii impunea ca toţi să se simtă asemenea unui 
învingător. Altfel, resentimentele se puneau în calea 
performanţei. 

El își scoase pixul Mont Blanc şi începu să facă modi- 
ficări, ştergând câte o clauză din loc în loc, modificând 
alta, adăugând una în dreptul lui. În cele din urmă, 
împinse hârtiile înapoi spre ea. 

- Cinci mii în avans. Îţi mai dau dacă-mi găseşti pere- 
chea perfectă. 

Picăturile de aur din ochii ei căprui străluciră ca discu- 
rile unui yoyo în mâna unui copil. 

- Este inacceptabil. Practic, îmi ceri să lucrez gratis. 

- Cinci mii de dolari nu sunt chiar mărunţiș. Nu ai 
în palmares pe cineva ca mine. 

- Şi totuși, ţi-am adus-o pe Gwen. 

- De unde știu că ea nu e tot ce ai? E o mare diferență 
între a vorbi despre un joc bun și a juca unul. Arătă cu 
degetul spre contract. Mingea e la tine în teren. 

Annabelle apucă iute paginile și se încruntă câtă 
vreme trecu în revistă modificările aduse, dar semnă în 

cele din urmă, aşa cum prevăzuse Heath. Făcu şi el ace- 
lași lucru, apoi se lăsă pe spate în scaun și o studie. 

= Dä-mi numărul de telefon al lui Gwen Phelps. Îmi 
aranjez eu următoarea întâlnire. 

Ea își muşcă buza de jos, lăsând la vedere dinții mici 
şi albi. 

- Mai întâi, trebuie să vorbesc cu ea. Este o înțelegere 
pe care o am cu toate femeile pe care le prezint. 

- E de apreciat. Dar nu-mi fac griji. 

Când ea vru să își ia mobilul, el se încruntă uitân- 
du-se la ceas. Era târziu. Își petrecuse ziua la Cleveland 
şi mai avea de făcut o oprire scurtă la Waterworks ca să 
vadă dacă mai poate afla ceva despre Dean Robillard. A 
doua zi, avea program de la micul dejun la miezul nop- 
ţii. Vineri, avea un zbor de dimineaţă spre Phoenix, iar 
în săptămâna ce urma, călătorii la Tampa și Baltimore. 
Dacă ar fi avut o soţie, geamantanul ar fi fost deja făcut 
când trebuia să plece şi putea să găsească în frigider şi 
altceva în afară de bere atunci când se întorcea cu zbo- 
rul de noapte. Ar avea cu cine să vorbească despre cum 
decursese ziua, lăsând garda jos fără să îşi facă griji pen- 
tru accentul provincial care se observa când era obosit, 
pentru faptul că își sprijinea neatent un cot pe masă în 
timp ce mânca un sendviș sau pentru orice altă aiureală 
de care trebuia să ţină mereu cont. Mai presus de toate, 
ar fi avut pe cineva care să rămână cu el. 

- Gwen, sunt Annabelle. Mulţumesc din nou că ai 
acceptat să te vezi cu Heath într-un timp atât de scurt. 

Ea îi aruncă o privire tăioasă. Clopoţica îl pedepsea. 

- Mi-a cerut numărul tău de telefon. Am aflat că plă- 
nuiește o cină la... li aruncă altă privire tăioasă. La 
Charlie Trotter's. 

Lui Heath îi veni să râdă, dar afișă o expresie indife- 
rentă pentru ca lui Annabelle să nu devină prea plină 
de ea. 

Ea se opri, ascultă, apoi încuviință din cap. El îşi 
scoase telefonul şi verifică lista de apeluri pe care le pri- 
mise câtă vreme vorbise cu Gwen. Încă nu era ora 21 în 
Denver. Mai avea timp să verifice cu Jamal cum i se sim- 
țeau tendoanele de la genunchi. 

- Da, spuse ea. Da, îi transmit. Mersi. Annabelle în- 
chise clapeta telefonului, îl lăsă să alunece în geantă, 
apoi îl privi peste masă. Gwen te-a plăcut. Dar numai 
ca prieten. 

Fu unul din puţinele momente din viaţa lui când ră- 
mase fără cuvinte. 

- Miera teamă că o să se întâmple așa, spuse ea ferm. 
Timp de douăzeci de minute, nu ţi-a dat ocazia să ieşi 
în evidenţă. 

El o privi lung, fără să îi vină să creadă ce auzea. 

- Gwen m-a rugat să îţi transmit cele mai bune gân- 
duri. Crede că arăţi foarte bine şi este sigură că nu va fi 
o problemă să-ţi găsești pe cineva mai potrivit. 

Gwen Phelps îl respinsese? 

- Poate că ar trebui să începem să căutăm un pic mai 
jos în ierarhia feminină, adăugă Annabelle gânditoare. 

Jaguarul albastru-închis coti spre Hoyne pe străduţa 
W/icker Park. Femeia de la volan aruncă o privire la 
numerele caselor prin ochelarii de soare Chanel fără 
ramă, cu C-urile suprapuse formate din mici strasuri 
aplicate pe balamale. La drept vorbind, erau ochelari 
de soare la modă, iar asta însemna că aveau protecție 
UV mai mult decât suficientă pentru o zi înnorată, dar 

arătau incredibil în contrast cu pielea ei deschisă la cu- 
loare și norul de păr negru. lar Portia Powers nu credea 
în sacrificarea stilului doar de dragul funcţionalității. 
Nici măcar ziua de naștere care se apropia - 37 de ani 
pentru apropiaţi, 42 de ani din câte își amintea mama 
ei - nu constituia un prilej de a se gândi să schimbe 
pantofii Christian Louboutin cu toc cui pe o pereche 
tenişi Easy Spirits. Fostul ei soţ spusese că părul negru 
ca smoala, tenul alb ca zăpada, ochii albaștri uluitori 
şi corpul subțire o făceau să arate ca Albă ca Zăpada 
după câteva luni de regim South Beach. 

Încetini când găsi ce căuta, pe o stradă cu copaci de o 
parte și de alta. Nu mai văzuse niciodată un candidat 
mai potrivit pentru demolare decât casa aceea micuță, 
care era zugrăvită într-o nuanță albăstrie ca oul de măcă- 
leandru, cu decoraţiuni indigo care se decojeau. Un 
gard vechi din fier forjat negru înconjura curtea de mă- 
rimea sălii ei de baie. Locul arăta ca un şopron al uneia 
dintre casele din cărămidă elegante și renovate aflate 
de o parte şi se alta. 

Cum reuşise să scape de demolările care vizaseră deja 
majoritatea caselor sărăcăcioase din Wicker Park? 

Portia zărise dosarul firmei Perfect pentru Tine pe 
biroul lui Heath Champion atunci când se oprise la el 
cu o zi înainte, iar formidabilul ei instinct de competiţie 
intrase în acţiune. 

În ultimul an, își pierduse doi clienți mari în faţa 
noilor agenţii și un soț în fața unei organizatoare de 
nunţi de 23 de ani. Simţise mirosul eșecului și inten- 
ţiona să se spetească muncind înainte să mai simtă 
vreodată mirosul acela prin preajmă. Câteva ore de in- 
vestigație scoaseră la iveală informaţia că Perfect pentru 
Tine era pur și simplu noul nume al firmei Căsătoriile 
Myrnei, cu o activitate de scurtă durată, care fusese mai 
curând o ciudăţenie. Nepoata preluase totul după moar- 
tea Myrnei Reichman. Alte câteva verificări dezvăluiseră 
faptul că aceeaşi nepoată fusese colegă de facultate cu 
Molly, soţia lui Kevin Tucker. 

Portia se liniştise puțin. În mod normal, Heath avea 
să o primească pe fată din politețe dacă îi cerea asta 
soția clientului lui, dar era prea exigent ca să lucreze cu 
o amatoare. Se dusese la culcare cu mintea liniștită și avu 
un vis dureros de erotic cu clientul ei minune. Nu că 
s-ar fi gândit vreodată să acţioneze în acel sens. O aven- 
tură cu Champion ar fi fost interesantă, dar Portia nu 
amesteca niciodată viața personală cu afacerile. 

Din nefericire, telefonul din dimineaţa aceea o îngri- 
jorase. Ramon, barmanul de la Sienna, era una dintre 
numeroasele persoane care lucrau în locurile cel mai 
bine situate şi care primeau cadouri generoase de la ea 
în schimbul informaţiilor utile. lar el îi spusese că o pe- 
ţitoare pe nume Annabelle își făcuse apariția cu o seara 
în urmă, la braţ cu o femeie frumoasă, pe care i-o pre- 
zentase lui Heath. Portia pornise spre Wicker Park de 
îndată ce avu un moment liber. Trebuia să vadă cât 
de mare era amenințarea pe care o reprezenta femeia 
aceea, dar casa dărăpănată îi dovedi că Perfect pentru 
Tine era o afacere doar în imaginația domnișoarei 
Granger. Champion se purta frumos doar ca să îi facă 
pe plac soţiei lui Kevin Tucker. 

Simţindu-se oarecum mai liniștită, se îndreptă spre 
sud, în Loop, pentru tratamentul lunar de dermabra- 
ziune. Cheltuia sume generoase de bani ca să îşi men- 
ţină tenul impecabil și corpul subţire ca o trestie. Poate 
că vârsta îi conferea bărbatului mai multă putere, dar 
unei femei îi fura din putere. O oră mai târziu, cu ma- 
chiajul retușat și tenul strălucitor, ea intră în birourile 
Power Matches, aflate la primul etaj al unei clădiri victo- 
riene din cărămidă zugrăvită în alb, la câţiva paşi de bi- 
blioteca Newberry. 

Inez, recepționera și secretara ei, afișă un aer vinovat 
şi închise brusc telefonul. Și mai multe probleme cu co- 
pilul. Cum să o scoată femeile la capăt când povara în- 
eleganța calmă a zonei în care se aflau birourile, cu pe- 
reții de un verde rece și canapelele negre și joase, în stil 

asiatic. Cele trei asistente se aflau la birourile lor, care 
erau separate de panouri elegante din hârtie, montate 
în rame negre lăcuite. 

Cu vârste cuprinse între 22 și 29 de ani, asistentele 
inspectau cele mai noi cluburi din oraș și se ocupau de 
primele interviuri. Portia le angajase pentru relaţiile, 
mintea și înfățișarea lor. Li se cerea să se îmbrace în 
negru la serviciu: rochii simple și elegante, pantaloni cu 
bluze clasice şi jachete potrivite. Ea avea mai multă liber- 
tate, iar în ziua aceea era îmbrăcată într-o ţinută Ralph 
Lauren de un gri perlat: un cardigan de vară, o bluză 
făcută la comandă, o fustă strâmtă şi perle, toate asor- 
tate cu tocuri cui de culoarea lavandei, care aveau o 
fundă feminină pe o parte. 

Nu erau clienţi în birou, aşa că îşi rosti îngrozito- 
rul anunţ: 

- Atenţie toată lumea, este ziua aceea din săptămână. 
Fuguţa, fuguţa. Hai să termină odată cu acest supliciu! 

SuSu Kaplan gemu. 

- Sunt în perioada delicată a lunii. 

- Și săptămâna trecută erai, răspunse Portia. Fără scuze! 

Numai supervizorul și informaticianul care se ocupa 
de site-ul Power Matches erau scutiţi de ritualul săptă- 
mânal, din moment ce ei doi nu aveau contact direct cu 
clienţii. În plus, erau bărbaţi, iar lucrul acesta spunea 
suficient, nu? Portia se îndreptă spre biroul ei. 

- Şi tu, Inez. 

- Eu sunt recepţioneră, protestă Inez. Nu trebuie să 
stau prin noaptea cluburi. 

Portia nu o luă în seamă. Toate tânjeau să lucreze 
pentru Power Matches, dar nimeni nu voia munca di- 
ficilă şi disciplina care veneau la pachet. „Disciplina 
transformă visurile în realitate.“ De câte ori nu rostise 
acele cuvinte în faţa femeilor cărora le fusese mentor în 
Comunitatea de Iniţiere în Afaceri Mici? Și de câte ori 
nu aleseseră ele să le ignore? 

Kiki Ono avea un zâmbet vesel pe chip, iar Briana nu 
părea prea îngrijorată, dar, dacă SuSu Kaplan continua 

să se încrunte aşa, sigur înainte de 30 de ani avea nevoie 
de Botox. În biroul Portiei, câteva piese din ceramică de 
culoare portocalie erau singurele accesorii decorative 
într-un spaţiu dominat de sticlă, linii drepte și suprafețe 
tari. Preferinţele ei personale se îndreptau spre inte- 
rioare mai delicate și mai feminine, dar credea că biroul 
unui femei trebuia să inspire autoritate. Bărbaţii puteau 
să se înconjoare cu toate trofeele de bowling și pozele de 
familie din lume, dar directoarele femei nu își per- 
miteau același lux. 

În timp ce se îndreptă spre toaleta ei personală, auzi 
foşnetul pantofilor şi jachetelor care erau înlăturate, 
zăngănitul curelelor și brățărilor date jos. Scoase cânta- 
rul din sticlă și crom de sub chiuvetă, cu unul dintre 
vârfurile violacee ale pantofilor Christian Louboutin, 
apoi îl ridică şi se întoarse cu el pe marmura neagră. 

În clipa în care scoase din birou graficul de care avea 
nevoie, SuSu mai purta sutien și lenjerie bleumarin. 

- Cine are curaj să înceapă? 

- Eu. 

Briana Olsen, o frumuseţe scandinavă suplă, se urcă 
pe cântar. 

- Cincizeci şi patru, notă Portia greutatea în tabel. Ai 
luat aproape cinci sute de grame de săptămâna trecută, 
dar la înălțimea ta, nu e o problemă. Manichiura totuși... 
Ea făcu un gest spre oja cafenie sărită de pe arătătorul 
Brianei. Serios, Briana, de câte ori ţi-am spus? Aparenţa 
face toţi banii. Îndreaptă lucrurile! Inez, tu urmezi. 

Era clar că avea câteva kilograme în plus, dar Inez 
avea o piele extraordinară, o pricepere desăvârşită la ma- 
chiaj şi un fel aparte de a-i face pe clienţi să se simtă în 
largul lor. În plus, biroul de la recepţie era destul de 
înalt ca să-i acopere părţile voluptuoase. 

- Dacă vrei vreodată să-ți găseşti alt soț... 

- Ştiu, ştiu, spuse Inez. Zilele astea, o să devin serioasă. 

Kiki, mereu o bună colegă, îi distrase atenţia Portiei. 

- E rândul meu, ciripi ea. Îşi dădu pe spate părul 
negru mătăsos și se urcă pe cântar. 

- Patruzeci şi șase de kilograme, își notă Portia. 
Excelent. 

- E mult mai ușor când ești asiatic, spuse înspăimân- 
tată SuSu. Asiaticele au oasele mici. Eu sunt evreică. 

La fiecare sesiune de cântărire, le reamintea același 
lucru. Dar SuSu avea diplomă de la Brown și legături 
cu unele dintre cele mai înstărite familii de pe coasta de 
nord. Cu părul ei minunat - cu șuvițe incredibile 
de culoarea caramelului - și ochiul infailibil în chestiuni 
legate de modă, avea senzualitatea lui Jennifer Aniston. 
Din păcate, nu avea corpul lui Aniston. Portia făcu un 
semn spre cântar. 

- Hai să te scoatem din neagra deznădejde. 

SuSu se opri. 

- Vreau să se consemneze. Mi se pare că este înjositor 
şi jignitor. 

- Posibil. Dar este pentru binele tău. Hai, sus! 

Ea se urcă fâră tragere de inimă. Cu un oftat, Portia 
îşi notă rezultatul. 

- Cincizeci şi şapte de kilograme. 

Spre deosebire de Inez, SuSu nu lucra din spatele 
unui birou. leșea prin cluburi și reprezenta compania 
Power Matches. 

- Toată lumea înapoi la lucru. SuSu, trebuie să 
vorbim. 

Încruntată, SuSu îşi dădu o șuviţă din părul strălu- 
citor după ureche. Kiki îi aruncă o privire compătimi- 
toare, apoi ieși împreună cu celelalte fete. SuSu își luă 
rochia neagră de la Banana Republic și o ţinu în faţa ei. 

- Este discriminatoriu și ilegal. l 

- Avocatul meu nu este de acord, iar contractul de 
muncă pe care l-ai semnat este limpede. Am vorbit despre 
asta înainte să te angajez, ţii minte? Înfăţişarea personală 
este esenţială în domeniul ăsta, iar eu îmi investesc 
banii acolo unde îmi sunt standardele. Nimeni nu oferă 
bonusurile și beneficiile pe care le ofer eu. După mine, 
asta înseamnă că merit să fiu puţin exigentă. 

- Dar eu sunt cea mai bună colaboratoare pe care 
o ai. Vreau să fiu judecată după munca mea, nu după 
greutate. 

- Atunci, fă cumva să-ți crească un penis. SuSu încă 
nu înţelegea că Portia se gândea la binele lor. Ai încer- 
cat măcar? 

- Da, dar... 

- Ce înălțime ai? 

Portia știa răspunsul, dar voia ca SuSu să se împace 
cu situaţia. 

- Un metru şaizeci şi trei. 

- Un metru șaizeci și trei și cincizeci şi șapte de kilo- 
grame. Portia se aplecă peste marginea biroului din sti- 
clă. Eu sunt cu zece centimetri mai înaltă. Hai să vedem 
câte kilograme am. 

Fără să ia în seamă indignarea din ochii lui SuSu, se 
descălță de pantofi și de cardigan, îşi aruncă perlele pe 
birou, apoi se urcă pe cântar. 

- Cincizeci şi cinci de kilograme. Am urcat un pic. Ei 
bine, gata cu carbohidraţii în seara asta! Își puse pan- 
tofii la loc. Vezi cât e de simplu? Dacă nu-mi place ce 
văd pe cântar, reduc. 

SuSu se prăbuși pe canapea, cu ochii în lacrimi. 

- Eu nu sunt tu. 

Femeile care plângeau la serviciu întăreau stereoti- 
purile negative despre femei și locul de muncă, dar 
SuSu încă nu intrase în acea rutină, iar Portia îngenun- 
che lângă ea și încercă să o facă să înţeleagă. 

- Eşti foarte muncitoare și ai un viitor minunat în față. 
Nu lăsa obezitatea să-ți stea în cale! Studiile arată că fe- 
meile supraponderale primesc mai puţine promovări la 
locul de muncă și fac mai puţini bani. E încă unul dintre 
modurile în care lumea afacerilor ni se împotrivește. 
Măcar greutatea noastră să fie ceva ce putem controla. 

SuSu o privi cu încăpățânare. 

- Cincizeci şi șapte de kilograme nu înseamnă obez. 

- Nu, dar nu înseamnă perfect, nu-i așa? Și cu toții 
trebuie să năzuim spre perfecțiune. Acum, du-te la mine 

în baie şi acordă-ţi câteva minute ca să te aduni. Apoi, 
fugi înapoi la muncă. 

- Nu! Cu faţa roșie, SuSu sări în picioare. Nu! Eu fac 
o treabă bună pentru tine și nu trebuie să accept lucru- 
rile astea. Îmi dau demisia. 

- Hai, SuSu! 

- Urăsc să lucrez cu tine! Nimeni nu poate să se ri- 
dice la înălțimea așteptărilor tale. Ei bine, mie nu-mi 
mai pasă. Poți să fii bogată și să ai succes, dar nu ai viaţă. 
Toată lumea știe asta, și îmi pare rău pentru tine! 

Cuvintele o răniră, dar Portia nici nu se clinti. 

- Am o viaţă foarte bună, replică ea cu răceală. Şi nu 
o să-ți cer scuze pentru perfecțiunea pe care o cer. Evi- 
dent, nu ești pregătită să o oferi, aşa că eliberează biroul! 

Portia se îndreptă spre ușă și o deschise. 

SuSu plângea şi era furioasă, dar nu avu curajul să 
mai spună ceva. Strângându-și rochia în faţă, ieși valvâr- 
tej din birou. Portia închise ușa cu grijă, asigurându-se 
că nu o trânteşte, apoi se sprijini de ea și închise ochii. 
Cuvintele spuse la mânie de SuSu fuseseră o adevărată 
lovitură. Până la 42 de ani, Portia se așteptase să aibă tot 
ce își dorea, dar, în ciuda banilor pe care îi făcuse și a 
distincțiilor pe care le primise, mândria de a fi împli- 
nită o ocolise. Avea o căsnicie ratată şi zeci de amici, dar 
nici o prietenie profundă. Cum ajunsese într-o aseme- 
nea situație când așteptase atât de mult și făcuse alegeri 
atât de bine cântărite? 

Carleton fusese partida perfectă - o legătură puter- 
nică: rafinat, înstărit și de succes. : 

Fuseseră unul dintre cuplurile de nota zece din 
Chicago, invitaţi la cele mai în vogă petreceri, prezidând 
o importantă organizaţie caritabilă. Căsnicia ar fi tre- 
buit să funcționeze, dar abia dacă durase un an. 

Portia nu avea să uite niciodată ce îi spusese când 
plecase: 

- Sunt epuizat, Portia... Sunt prea îngrijorat să nu mi 
se taie mădularul ca să mai dorm liniștit. 

Ce păcat că Portia nu făcuse exact acel lucru, căci, 
trei săptămâni mai târziu, el se mutase cu o organiza- 
toare de evenimente în vârstă de 23 de ani, un cap sec, 
care avea implanturi și chicotea. 

Portia turnă jumătate din sticla de Pellegrino într-una 
din cupele Villeroy & Boch de pe birou. Poate că, într-o 
bună zi, SuSu avea să înțeleagă ce greșeală făcuse când 
nu profitase de dorinţa Portiei de a o îndruma. Sau 
poate că nu. Portia nu prea era îngropată în bileţele de 
mulțumire din partea foştilor angajaţi sau a femeilor pe 
care încercase să le îndrume. 

Dosarul lui Heath Champion se afla pe birou, iar ea se 
așeză și îl studie. Dar, în timp ce îl răsfoia, văzu tapetul cu 
ceainic auriu din bucătăria casei din Terre Haute, acolo 
unde copilărise. Părinţii ei, din clasa muncitoare, fuse- 
seră mulțumiți cu viața lor - hainele luate la reduceri, 
noptierele din imitație de lemn, picturile în ulei produse 
în masă, cumpărate de la un târg cu artiști celebri la Holi- 
day Inn. Dar Portia își dorise dintotdeauna mai mult. 

Își folosise alocaţia ca să cumpere reviste ca Vogue și 
Town & Country. Lipise fotografii cu case frumoase şi mo- 
bilă elegantă pe lambriul din dormitorul ei. În liceu, îi 
îngrozise pe părinţii ei cu plânsetele dacă nu lua 10 la 
un test. De-a lungul copilăriei, ignorase faptul că moşte- 
nise ochii şi tenul tatălui ei și pretinsese că era o victimă 
a încurcăturilor ciudate de prin spitale. 

Se îndreptă pe scaun, mai luă o gură de Pellegrino și 
își întoarse atenţia acolo unde trebuia - găsirea soției 
perfecte pentru Heath Champion. Poate că pierduse 
doi clienţi importanţi și un soț la fel de important, dar 
nu avea să eșueze încă o dată. 

Nimic și nimeni nu urma să o împiedice să rateze 
acea partidă. 


capitolul 4 


Vocea profund masculină de la telefon își arătă 
nemulțumirea. 

- Am un telefon în așteptare. Ai treizeci de secunde. 

- Nu sunt de ajuns, răspunse Annabelle. Trebuie să 
ne vedem ca să-mi fac o idee mai clară despre ce cauţi. 

Nu își irosi energia ca să îl roage să completeze ches- 
tionarul pentru care petrecuse ore bune să îl pună la 
punct. Singurul mod ca să capete informaţiile de care 
avea nevoie era să le afle direct de la el. 

- Hai să spunem așa, replică el. Idealul meu de soţie 
perfectă este să stea pe stadionul Soldier Field în ianua- 
rie, cu vântul care bate dinspre lac cu 55 de kilometri la 
oră. Poate să hrănească la cină cu paste o jumătate 
de duzină de tineri atleți care vin neanunțați și să joace 
golf fără să se facă de rușine. Este al naibii de sexy, știe 
să se îmbrace și crede că glumele proaste sunt amu- 
zante. Altceva? 

- Este foarte greu să găseşti o femeie cu lobotomie în 
zilele noastre. Și totuși, dacă asta îţi dorești... 

Se auzi un pufnet înăbușit. Nu își dădu seama dacă 
era nemulţumire sau râs. 

- Mâine-dimineaţă ar fi bine? întrebă ea veselă ca una 
dintre sutele de majorete cu care, fără îndoială, el se în- 
tâlnise în timpul facultății. 

- Nu. 

- Atunci alege tu ora şi locul. 

Auzi un amestec de oftat, de resemnare și de 
exasperare. 

- Trebuie să mă văd cu un client în Elmhurst peste o 
oră. Poţi să mergi cu mine. Ne vedem în faţa biroului 
meu la ora 14. Dacă nu ajungi la timp, plec fără tine. 

- O să fiu acolo. 

Ea închise telefonul și zâmbi larg spre femeia care stă- 
tea de cealaltă parte a mesei din metal verde din bistro. 

- Bingo. 

Gwen Phelps Bingham își puse ceaiul rece pe masă. 

- L-ai convins să completeze chestionarul? 

- Oarecum, răspunse Annabelle. Trebuie să îi pun 
întrebările în mașină, dar e mai bine decât nimic. Nu 

pot să continui până când nu-mi fac o idee clară despre 
ce-și doreşte. 

- Sâni şi păr blond. Fii sigură și oferă-i ce este mai 
bun! Gwen zâmbi şi aruncă o privire spre tufele de crini 
care formau o barieră între grădină și aleea din spatele 
duplexului ei din Wrigleyville. Trebuie să recunosc, este 
al naibii de sexy... Asta dacă-ţi plac bărbaţii duri și activi, 
dar, oh, atât de bogaţi și de plini de succes! 

- Am auzit asta. lan, soțul lui Gwen, își vâri capul 
prin ușa deschisă spre curtea interioară. Annabelle, 
coşul mare cu fructe nu compensează nici pe departe 
prin ce m-ai pus să trec săptămâna trecută. 

- Dar anul de dădacă gratis pe care l-am promis? 

Gwen își mângâie uşor burtica aproape plată. 

- Trebuie să recunoști, lan, a meritat chiar și numai 
pentru asta. 

El ieşi în curte. 

- Nu recunosc nimic. Am văzut poze cu tipul ăsta și 
încă are păr. 

lan era mai sensibil decât ar fi trebuit în privinţa pă- 
rului lui, care devenea tot mai rar. Gwen îl privi cu drag: 

- M-am măritat cu tine pentru creierul tău, nu pen- 
tru părul tău. 

- Heath Champion a absolvit printre primii Facul- 
tatea de Drept, adăugă Annabelle doar ca să-l întărâte. 
Așa că, fără doar și poate, are și creier. Tocmai din acest 
motiv a fost fermecat de Gwennie. 

lan refuză să muște momeala. 

- Ca să nu mai zic că i-ai spus că este un surogat sexual. 

- Greșit. l-am spus că este o expertă în surogatele 
sexuale. lar eu i-am citit lucrarea de masterat și știu că 
este adevărat. 

- Amuzant este că ai uitat să menţionezi că acum este 
psiholog la şcoala primară. 

- Având în vedere toate celelalte lucruri pe care am 
uitat să le spun, detaliul ăsta mi se pare minor. 

Annabelle îi întâlnise pe Gwen și lan chiar după facul- 
tate, când locuiau în același bloc. În ciuda părului tot mai 

rar, lan era un tip superb, iar Gwen îl adora. Dacă 
nu s-ar fi iubit atât de mult, Annabelle nu s-ar fi gândit 
niciodată să o împrumute pe Gwen pentru o seară, dar 
Heath o prinsese pe picior greşit și fusese disperată. 
Chiar dacă se gândise la mai multe femei pe care să i le 
prezinte, nu fusese sigură dacă vreuna putea să îi dea 
lovitura de graţie, ca să se asigure că Heath avea să sem- 
neze contractul cu ea. Apoi se gândise la Gwen, o fe- 
meie cu acea genă misterioasă, care îi făcea pe bărbaţi 
să îi cadă la picioare după o simplă privire. 

lan continua să se simtă exploatat. 

- Tipul este bogat, de succes și chipeş. 

- Aşa ești și tu, spuse Gwen cu loialitate, exceptând 
bogăţia, dar ajungem noi şi acolo într-o bună zi. 

Compania de software la domiciliu a lui lan începuse, 
în sfârșit, să facă profit, motiv pentru care erau pe cale 
să se mute în prima lor casă. Annabelle simţi unul din- 
tre junghiurile de invidie care o mai loveau uneori când 
era cu ei. Îşi dorea şi ea o relație la fel. La un moment 
dat, se gândise că urma să aibă o relaţie cu Rob, ceea ce 
îi dovedea nebunia de a crede în ascultarea inimii. 

Se ridică, mângâie ușor burtica lui Gwen, apoi îl 
strânse tare în brațe pe lan. Nu doar că îi împrumutase 
soția, dar se și ocupa de site-ul lui Annabelle. Ea știa că 
trebuia să fie prezentă pe internet, dar nu avea de gând 
să transforme Perfect pentru Tine într-un serviciu de 
întâlnire online. Nana fusese clară în acea privinţă. 

„Trei sferturi din oamenii care se conectează pe ches- 
tiile astea sunt deja căsătoriți, au devieri sexuale ori sunt 
în închisoare“, exagerase Nana. Annabelle cunoștea câ- 
teva cupluri care găsiseră dragostea în mediul online, 
dar nici ea nu credea că un calculator putea să învingă 
vreodată contactul personal. 

Își refăcu machiajul în baia lui Gwen, verifică să nu 
aibă pete pe fusta scurtă kaki și bluza de culoarea men- 
tei şi plecă. Ajunse la biroul lui Heath după câteva 
minute, așa că intră în Starbucks, aflat peste drum, și 
îşi comandă un mocha frappuccino mult prea scump. 

Când ieși, îl zări mergând cu telefonul la ureche. Purta 
ochelari în stil aviator, o bluză polo gri-deschis și panta- 
loni sport. O haină sport care părea scumpă, prinsă 
într-un deget, i se legăna peste umăr. Trebuia ca bărba- 
ţilor asemenea lui să li se ceară prin lege să aibă la pur- 
tător un defibrilator cardiac. 

El se îndreptă spre bordură, unde îl aștepta, cu moto- 
rul pornit, un Cadillac Escalade negru strălucitor cu 
geamuri fumurii. Când apucă mânerul portierei, nici 
măcar nu se uită în jur după ea, iar Annabelle își dădu 
seama că pur şi simplu uitase de existenţa ei. Povestea 
vieţii ei. 

- Stai! Trecu valvârtej strada, evitând un taxi și un 
Subaru roşu. 

Claxoanele răsunară zgomotos, frânele scârțâiră, iar 
Champion ridică privirea. Închise telefonul când ea păşi, 
în sfârșit, pe bordură. 

- N-am mai văzut pe cineva făcând aşa o schemă de 
când Bobby Tom Denton s-a retras de la Stars. 

- Plecai fără mine. 

- Nu te-am văzut. 

- Nu te-ai uitat! 

- Am multe pe cap. 

Ín cele din urmă, ţinu portiera mașinii deschisă pen- 
tru Annabelle, apoi urcă pe locul de lângă ea. Şoferul 
trase în față scaunul pasagerului ca să le facă mai mult 
loc pentru picioare, apoi se întoarse să verifice. 

Şoferul era mare și extraordinar de atrăgător. Tatua- 
jele decorau două braţe puternice şi încheietura pe care 
o sprijinea de volan. Cu capul ras, ochi inteligenţi şi 
un zâmbet ștrengar, avea un aer de frate geamăn diabo- 
lic al lui Bruce Willis, un aer care era sexy într-un mod 
foarte înfricoșător. 

- Unde mergem? întrebă el. 

- Elmhurst, spuse Heath. Crenshaw vrea să-i văd 
noua casă. 

Ca fană a celor Stars, Annabelle recunoscu numele 
atacantului. 

- Sox sunt în avantaj cu doi la unu, spuse şoferul. 
Vrei să asculți în spate? 

- Da, dar din păcate, am ceva treabă de care am pro- 
mis că mă ocup. Annabelle, el este Bodie Gray, cel mai 
bun fundaș care nu a jucat niciodată pentru Kansas City. 

- A doua rundă de selecție a statului Arizona, spuse 
Bodie când se aventură cu SUV.ul în trafic. Am jucat 
doi ani la Steelers. Mi-am rănit rău piciorul într-un 
accident de motocicletă în ziua în care am fost transfe- 
rat la Chiefs. 

- Trebuie să fi fost îngrozitor. 

- Uneori câştigi, alteori pierzi, nu-i așa, șefu'”? 

- [mi spune aşa ca să mă enerveze. 

Bodie o studie în oglinda retrovizoare. 

- Deci ea este peţitoarea ta? 

- Mediatoarea de căsătorii. 

Heath îi smulse paharul cu mocha frappuccino. 

- Hei! 

Heath iute luă o gură, iar Bodie chicoti. 

- Deci, mediatoarea de căsătorii? Ai o sarcină grea cu 
şefu', Annabelle. Are o poveste îndelungată de iubiri și 
despărțiri. Coti stânga pe LaSalle. Dar ironic este că... 
ultima femeie de care a fost interesat - una de la biroul 
primarului - l-a părăsit. Nu e nostim? | 

Heath căscă şi își întinse picioarele. În ciuda ţinutei 
scumpe, Annabelle putea cu ușurință să și-l imagineze 
în blugi, cu un tricou jerpelit şi o pereche de cizme pur- 
tate. Bodie întoarse spre Congres. 

- L-a lăsat pentru că o înşela. 

Annabelle simţi un gol în stomac. 

- A fost infidel? 

- Oho! exclamă Bodie și schimbă banda. Cu telefonul 
mobil. 

Heath mai luă o gură de frappuccino. 

- Este înverșunat pentru că eu am succes, iar el a 
dat-o în bară. 

Nu se auzi nici un răspuns de pe scaunul din faţă. Ce 
relaţie dubioasă era asta? 

Sună mobilul. Nu era același telefon la care vorbise 
Heath cu câteva minute mai devreme. Acela se auzi din 
buzunarul de la haină. Se părea că era fan telefoane. 

- Champion. 

Annabelle profită de ocazie ca să-și recupereze paha- 
rul cu frappuccino. Când strânse paiul între buze, se 
gândi cu tristeţe că probabil era singurul mod în care 
avea să fie cât pe ce să se sărute cu un multimilionar sexy. 

- Sectorul comercial este suprasaturat de mari spor- 
tivi inactivi, Rafe. Sunt banii tăi, deci eu pot doar să te 
sfătuiesc, dar... 

Dezavantajul unei peţitoare era că se putea prea bine 
să nu mai aibă vreo întâlnire cu cineva. Când întâlnea 
bărbaţi singuri şi atrăgători, trebuia să-i transforme în 
clienţi şi nu putea să permită vieţii personale să com- 
plice lucrurile. Dar nu era o problemă în situaţia de 
față. Se uită la Heath. Simplu fapt că se afla lângă un 
bărbat cu o masculinitate năvalnică o făcea să-şi iasă din 
minţi. Până şi parfumul lui era sexy - mirosea a haine 
scumpe, a săpun bun și a feromoni cu aromă de mosc. 
Băutura care îi alunecă pe gât nu reuși să-i răcorească 
gândurile fierbinţi şi înfruntă cruntul adevăr: îi era teri- 
bil de dor de sex. Cei doi ani groaznici care trecuseră de 
la ruperea logodnei cu Rob... De prea multă vreme dor- 
mea singură. 

Se auziră notele de început ale Uverturii Wilhelm Tell. 
Heath avu îndrăzneala să se încrunte spre ea când Anna- 
belle îşi scoase telefonul. 

- Alo. 

- Annabelle, mama la telefon. 

Se cufundă pe banchetă, blestemându-se în gând că 
uitase să îl închidă. Heath profită de neatenţia ei ca să 
revendice paharul cu frappuccino câtă vreme îşi conti- 
nuă discuţia. 

- Este doar o chestiune legată de stabilirea priorită- 
ţilor financiare. De îndată ce familia este asigurată, poți 
să-ți permiţi să cumperi un restaurant. 

- Am urmărit cererea prin FedEx, spuse Kate, ca să 
știu dacă ai primit-o. Ai completato deja? 

- Ce întrebare interesantă, ciripi Annabelle. Te sun 
eu mai târziu ca să vorbim despre asta. 

- Hai să vorbim acum. 

- Eşti un prinţ, Raoul. Şi mulțumesc pentru azi-noapte. 
Eşti cel mai bun! 

Annabelle întrerupse conversaţia, apoi închise telefo- 
nul. Avea să plătească cu vârf și îndesat, dar urma să se 
gândească mai târziu la toată povestea. 

Heath își termină apelul și o privi cu ochii lui verzi, 
de culoarea banilor, ochi de băiat din provincie. 

- Dacă tot îți programezi telefonul să redea muzică, 
măcar să fie originală. 

- Mulţumesc pentru sfat. Ea făcu un semn spre frap- 
puccino. Din fericire pentru tine, sunt șanse minime să 
sufăr de difterie. Permite-mi să-ți spun, leziunile alea de 
piele sunt o adevărată pacoste. 

El îşi arcui un colț al gurii. 

- Pune băutura pe factura mea. 

- Nu ai factură. Ea se gândi la parcarea în care fu- 
sese obligată să îl lase pe Sherman din moment ce nu 
ştiuse câtă vreme aveau să fie plecaţi. Chiar dacă des- 
chid una azi. Scoase chestionarul din sacul cu impri- 
meu tropical. 

El se uită dezgustat la hârtii. 

- Ți-am spus ce caut. 

- Ştiu. Să meargă pe stadionul Soldier Field, glume 
proaste, bla-bla. Dar am nevoie de puţin mai mult de 
atât. De exemplu, la ce categorii de vârstă te gândeşti? 
Şi, te rog, nu spune 19 ani, blondă, cu piept generos. 

- Ai făcut asta, nu-i aşa, șefu'? răsună vocea lui Bodie 
de pe scaunul din față. În ultimii zece ani. 

Heath îl ignoră. 

- Mi-a trecut interesul pentru categoria de 19 ani. Să 
spunem între 22 şi 30. Nu mai în vârstă. Vreau copii, 
dar nu acum. 

Asta o făcu pe Annabelle, la 31 de ani, să se simtă 
bătrână. 

- Și dacă e divorțată și are deja copii? 

- Nu m-am gândit la asta. 

- Te-ai gândit la preferinţele religioase? 

- Fără aiureli. Altfel, să fie deschisă la minte. 

Annabelle luă notițe. 

- Te-ai întâlni cu o femeie care nu are diplomă? 

- Desigur. Ce nu-mi doresc este o femeie lipsită de 
personalitate. 

- Dacă ar fi să descrii idealul tău fizic în trei cuvinte, 
ce ai alege? 

- Slabă, tonifiată și focoasă, spuse Bodie de pe scau- 
nul din față. Nu prea îi place funduleţul voluptuos. 

Annabelle îşi cufundă propriul funduleţ voluptuos 
în banchetă. 

Heath își plimbă degetul pe cureaua din metal a cea- 
sului, un TAG Heuer, observă ea, asemănător cu cel pe 
care fratele ei Adam și-l cumpărase când fusese desem- 
nat cel mai bun cardiolog de la St. Louis. 

- Gwen Phelps nu apare în cartea de telefoane. 

- Da, ştiu. Ce te enervează? 

- Am s-o găsesc. 

- De ce ţi-ai dori asta? întrebă Annabelle un pic prea 
în pripă. Ea nu este interesată. 

- Doar nu crezi că pot să fiu descurajat atât de 
ușor, nu? 

Annabelle se apucă să se joace cu stiloul și să își veri- 
fice chestionarul. 

- Ce te enervează? 

- Cerealele. Cârcotaşii. Prea mult parfum. Admira- 
toarele celor de la Cubs. 

Ea ridică iute capul. 

- Mie îmi place Cubs. 

- Ca să vezi, ce surpriză! 

Ea se hotări să treacă peste remarca lui. 

- Nu te-ai întâlnit niciodată cu o roșcată, completă 
Bodie. 

O șuviță din părul roşu al lui Annabelle își alese chiar 
atunci momentul să îi alunece pe obraz. Heath se uită 
fix în ceafa lui Bodie, unde tatuajul unui războinic 
maori se ascundea după gulerul de la cămașă. 

- Poate ar trebui să-mi las slujitorul credincios să răs- 
pundă în locul meu la celelalte întrebări, din moment 
ce este evident că are toate răspunsurile. 

- O ajut să nu piardă timpul, răspunse Bodie. Dacă îţi 
aduce o roșcată, o s-o critici. Caută femei cu clasă, Anna- 
belle. Asta e cel mai important. Genul de femei sofis- 
ticate, care au fost la școli cu internat și vorbesc franceza. 
Trebuie să fie autentică pentru că el poate să miroasă un 
fals de la kilometri depărtare. Și le vrea atletice. 

- Fireşte, spuse sec Annabelle. Atletică, domestică, 
superbă, cu minte sclipitoare, cu legături în societate și 
patologic supusă. O să fie floare la ureche. 

- Ai uitat de înfocată. 

Heath zâmbi. 

- lar gândirea pesimistă este pentru rataţi. Dacă vrei 
să ai succes pe lumea asta, Annabelle, trebuie să ai o 
atitudine pozitivă. Orice vrea clientul tu îi găseşti. Este 
prima regulă ca să ai succes în afaceri. 

- Aha. Ce zici de femeile de carieră? 

- Nu văd cum ar funcționa asta. 

- Genul de parteneră posibilă pe care o descrii tu nu 
o să stea cu mâinile în sân ca să-l aștepte pe prinţul din 
poveste. Femeia asta conduce o companie mare. Printre 
prezentările de modă de la Victoria's Secret. 

El își arcui o sprânceană. 

- Atitudine, Annabelle. Atitudine. 

- Așa e. 

- O femeie de carieră nu poate să zboare cu mine 
dintr-o parte în a alta a țării, anunţată cu două ore îna- 
inte, ca să distreze soția unui client, spuse el. 

- Două afară, două în teren. Bodie dădu volumul 
mai tare. 

În timp ce bărbaţii ascultau meciul, Annabelle se 
gândi deznădăjduită la notițele ei. 

Cum avea să găsească femeia care să întrunească toate 
calitățile? Nu avea cum. Dar nici Portia Powers nu putea, 
căci o asemenea femeie nu exista. 

Şi dacă Annabelle aborda altă strategie? Dacă găsea 
femeia de care Heath Champion avea cu adevărat ne- 
voie, nu femeia de care credea că are nevoie? Mâzgăli 
marginea chestionarului. Ce altceva în afară de bani şi 
cuceriri îl mai făcea pe omul acela să reacționeze? 
Cine era bărbatul adevărat din spatele nenumăratelor 
telefoane mobile? In aparenţă, era cizelat. Dar Anna- 
belle aflase de la Molly că Heath crescuse cu un tată 
violent. Se pare că se apucase să scormonească prin 
gunoiul vecinilor pentru a găsi lucruri pe care să le 
vândă chiar înainte să învețe să citească și începuse să 
lucreze chiar de atunci. 

- Care e numele tău adevărat? întrebă Annabelle 
când părăsiră autostrada East West ca să se îndrepte 
spre York Road. 

- Ce te face să crezi că Heath Champion nu este nu- 
mele meu adevărat? 

- E prea nimerit. 

- Campione. Cuvântul în italiană pentru campion. 

Ea încuviinţă din cap, dar ceva în felul în care îi evită 
privirea îi spuse că asta nu era toată povestea. 

O luară spre nord, spre suburbia prosperă din Elm- 
hurst. Heath își verifică BlackBerry-ul. 

- O să fiu la Sienna mâine la ora 6. Vino cu următoa- 
rea candidată. 

Mâzgălitura ei se transformă într-un punct. 

- De ce acum? 

- Pentru că mi-am reorganizat programul. 

- Nu, te întreb de ce-ai hotărât acum că vrei să te 
însori? 

- Pentru că a venit timpul. 

Dar, înainte să-l mai întrebe ceva, el reveni la telefon. 

- Ştiu că eşti aproape la limită, Ron, dar mai știu că 
nu vrei să pierzi un atacant extraordinar. Spune-i lui 
Phoebe că trebuie să facă niște ajustări. 

Se părea că asta trebuia să facă şi Annabelle. 

Bodie o trimise înapoi în oraș cu un taxi plătit de 
Heath. Era deja ora 17 când îl recuperă pe Sherman și 

se îndreptă spre casă. Intră pe ușa din spate şi își aruncă 
lucrurile pe masa din bucătărie, o masă din lemn de pin 
pe care Nana o cumpărase prin anii '80, când devenise 
artistă în decorarea în stil rustic. Celelalte obiecte erau 
vechi, dar se mai puteau folosi, cum erau băncuţele 
joase şi pernuţele lor din pânză decolorată. 

Chiar dacă Annabelle trăia acolo de trei luni, încă se 
gândea la locuinţa aceea ca la casa Nanei, iar singurul 
lucru pe care îl făcuse ca să modernizeze bucătăria fu- 
sese să arunce ghirlanda prăfuită din viță-de-vie şi perde- 
lele mototolite, de culoarea merișoarelor. Unele dintre 
cele mai fericite amintiri din copilărie se petrecuseră în 
bucătăria aceea, mai ales în timpul verilor, când venea 
în vizită pentru o săptămână. Ea și Nana obișnuiau să 
stea la aceeaşi masă și să vorbească despre orice. Bunica 
nu râsese niciodată de visurile ei, nici atunci când 
Annabelle împlinise 18 ani și o anunţase că avea de 
gând să facă teatru şi să devină o actriță cunoscută. Nana 
credea că totul e posibil. Nu se gândise să sublinieze că 
Annabelle nu avea nici frumuseţea, nici talentul nece- 
sare ca să dea lovitura pe Broadway. 

Auzi soneria și se duse să deschidă. Cu câțiva ani în 
urmă, Nana transformase livingul și camera de luat 
masa în recepţia şi zona de birouri pentru Căsătoriile 
Myrnei. La fel ca bunica ei, Annabelle locuia în came- 
rele de la etaj. După moartea Nanei, reparase și mo- 
dernizase spațiul de birouri din sala de luat masa cu un 
calculator și aranjase altfel biroul. 

Vechea ușă de la intrare avea un oval central din sti- 
clă mată, dar marginea crestată îi permise să vadă figura 
distorsionată a domnului Bronicki. Își dori să se fi pre- 
făcut că nu era acasă, dar el locuia peste drum, deci o 
văzuse când îl parcase pe Sherman. 

Chiar dacă Wicker Park pierduse mulți vârstnici în 
urma renovării cartierului, mai rămăseseră câțiva care 
locuiau în casele unde își întemeiaseră familiile. Unii se 
mutaseră într-un azil de bătrâni din apropiere, iar alții 


62 Susan Elizabeth Phillips 


trăiau pe străzile mai puțin scumpe din zonă. Şi toți o 
cunoscuseră pe bunica ei. 

- Bună seara, domnul Bronicki. 

- Annabelle. 

Avea o constituție uscățivă şi aspră şi nişte sprâncene 
cenușii și stufoase, arcuite mefistofelic. Părul care îi lip- 
sea din cap răsărea abundent din urechi, dar era un băr- 
bat spilcuit, care purta cămăși în carouri, cu mâneci 
lungi, și pantofi Oxford lustruiți chiar și în cele mai 
calde zile de vară. 

Se uită lung la ea pe sub sprâncenele satanice. 

- Trebuia să mă suni. Ți-am lăsat trei mesaje. 

- Eraţi următorul pe lista mea, minţi ea. Am fost ple- 
cată toată ziua. 

- De parcă eu nu știu. Alergi de colo-colo ca un pui 
fără cap. Myrna obișnuia să stea într-un loc ca să o gă- 
sească oamenii. 

Avea accentul unui bărbat născut şi crescut în Chicago 
şi agresivitatea unuia care îşi petrecuse viaţa la volanul 
camionului unei companii de gaz. Trecu cu forță pe 
lângă ea și intră în casă. 

- Ce ai de gând să faci în privinţa mea? 

- Domnule Bronicki, înțelegerea dumneavoastră a fost 
cu bunica. 

- Înțelegerea mea a fost cu Căsătoriile Myrnei - 
„Seniorii sunt specialitatea mea“. Sau ai uitat sloganul 
bunicii? 

Cum să-l uite când era înscris pe fiecare din zecile de 
carneţele îngălbenite pe care Nana le împrăștiase peste 
tot prin casă? 

- Firma aceea nu mai există. 

- Ei, pe naiba! El făcu un gest tăios spre recepţie, 
unde Annabelle schimbase gâsculițele din lemn, aranja- 
mentele din flori de mătase și măsuțele făcute din bi- 
doane de lapte ale Nanei cu câteva piese de ceramică în 
stil mediteraneean. Cum nu își permisese să înlocuiască 
scaunele și canapelele ponosite, adăugase pernuţe de 
un roşu aprins, cu imprimeu provensal alb-argintiu și 

galben, care se potriveau cu varul proaspăt de un gal- 
ben cremos. 

- Faptul că ai adăugat niște nimicuri nu schimbă rea- 
litatea, spuse el. Tot există o afacere de peţit, iar eu și 
bunica ta am avut un contract. Cu o garanţie. 

- Aţi semnat contractul în 1989, sublinie ea, și nu 
pentru prima dată. _ 

- Lam plătit două sute de dolari. În numerar. 

- Cum dumneavoastră și doamna Bronicki aţi fost 
împreună aproape cincisprezece ani, aş spune că banii 
au meritat. 

El scoase din buzunar o hârtie cu colţurile îndoite și 
o flutură spre ea. 

- Satisfacţie garantată. Asta spune contractul. lar eu 
nu sunt satisfăcut. Ea m-a înnebunit. 

- Ştiu că aţi trecut printr-o perioadă dificilă și îmi 
pare rău de decesul doamnei Bronicki. 

- Părerea de rău nu este ce-mi trebuie mie. Nu am 
avut satisfacție nici atunci când era în viață. 

Lui Annabelle nu îi venea să creadă că se ciondănea 
cu un bătrân de 80 de ani din cauza unui contract de 
două sute de dolari semnat pe vremea când era Reagan 
președinte. 

- V-aţi căsătorit de bunăvoie cu doamna Bronicki, 
spuse ea cât putu de răbdătoare. 

- Copiii ca tine nu înţeleg nimic despre satisfacția 
clienţilor. 

- Asta nu e adevărat, domnule Bronicki. 

- Nepotul meu este avocat. Pot să te dau în judecată. 

Annabelle vru să îi spună să o facă dacă voia, dar era 
suficient de supărat ca să treacă la acţiune. 

- Domnule Bronicki, cum aţi vrea să fie? Promit că 
o să fiu foarte atentă. 

- Vreau o blondă. 

Ea își mușcă interiorul obrazului. 

- Am înţeles. 

- Şi nu prea tânără. Nici o fetiță de 20 de ani. Amo 
nepoată de 22 de ani. Nu s-ar încadra. 

- Vă gândiţi la...? 

- 30 de ani ar fi bine. Cu nişte cărniță pe oase. 

- Altceva? 

- Catolică. 

- Desigur. 

- Şi drăguță. 

O expresie melancolică îi îmblânzi înclinarea feroce 
a sprâncenelor. 

- Cineva drăguţ. 

Ea se forță să zâmbească. 

- O să văd ce pot să fac. 

Când reuși, în cele din urmă, să închidă ușa în urma 
lui, își aminti că exista un motiv întemeiat pentru care 
își câștigase reputația de ratată a familiei. Avea scris pe 
frunte cuvântul „ratată“. 

Şi prea mulţi clienţi care trăiau din asigurări sociale. 


capitolul 5 


Bodie ajustă viteza benzii de alergare, încetinind ritmul. 

- Spune-mi mai multe despre Portia Powers. 

Un firicel de sudoare se strecură în gulerul deja ud al 
tricoului decolorat de la Dolphins pe care îl purta 
Heath, în timp ce puse haltera pe care o ridicase la loc 
pe raft. g 

- Ai cunoscut-o pe Annabelle. Intoarce-te la 180 de 
grade și o ai pe Powers. 

- Annabelle este interesantă. E cam greu să-ţi faci o 
idee despre ea. 

- E o aiurită. Heath întinse braţele. N-aş fi angajat-o ni- 
ciodată dacă nu o nimenea atât de bine cu Gwen Phelps. 

Bodie chicoti. 

- Tot nu-ţi vine să crezi că ai fost respins. 

- În sfârşit, întâlnesc o femeie fascinantă și ea nu 
este interesată. 

- Viaţa e o târfă. 

Banda de alergare se opri. Bodie cobori și luă un pro- 
sop de pe podeaua fără covor din living. 

Casa lui Heath din Lincoln Park încă mirosea a nou 
poate pentru că aşa era. 

O casă cu un design elegant, din sticlă și piatră, care 
ieșea în afară spre strada umbroasă asemenea provei 
unei corăbii. 

Pe ferestrele mari, în formă de V, dispuse din podea 
până în tavan, putea să vadă cerul, copacii, două case de 
secol XIX restaurate de peste drum și un parc de cartier, 
bine întreţinut, înconjurat de un gard vechi de fier. 
Platforma de pe acoperiș - pe care, ce-i drept, ajunsese 
doar de două ori - oferea o vedere până departe spre 
laguna din Lincoln Park. 

De îndată ce avea să își găsească o soție, urma să o 
lase să mobileze locul. Pentru moment, își amenajase 
o sală de sport într-un living gol, cumpărase un sistem 
audio de ultimă generaţie, un pat cu saltea Tempur-Pedic 
şi o plasmă TV mare pentru camera media de la par- 
ter. Toate acestea, alături de pardoseli din lemn de 
esenţă tare şi din marmură, dulapuri făcute la co- 
mandă, băi din calcar şi o bucătărie echipată cu cele 
mai moderne electrocasnice, creau casa la care visase de 
când era copil. 

Își dorea doar să îi fi plăcut mai mult. Poate că tre- 
buia să angajeze un decorator în loc să aştepte, dar aşa 
făcuse cu fosta lui casă - care costase o avere - și nu 
îi plăcuse rezultatul. Poate că interiorul fusese impre- 
sionant, dar se simţise ciudat acolo, ca un musafir în 
locuinţa altcuiva. Vânduse totul când se mutase aici, 
ca să poată să o ia de la capăt, dar acum își dorea să 
fi avut destul mobilier pentru ca ecoul să nu mai ră- 
sune înăuntru. 

Bodie ridică o sticlă de apă. 

- Umblă vorba că joacă foarte dur. 

- Gwen? 

Heath urcă pe bandă. 

- Powers. Are rată mare de înlocuire a personalului. 

- Mie-mi pare o bună femeie de afaceri. În plus, face 
activități de voluntariat prin care îndrumă alte femei. 

- Dacă e atât de bună, pe ea de ce nu o lași să stea 
la prezentări, așa cum ai făcut cu Annabelle săptă- 
mâna trecută? 

- Am încercat o dată, dar nu a mers. E destul de ner- 
voasă, puțin cam greu de suportat în doze mari. Dar 
mi-a trimis niște candidate decente şi ştie cum să-și 
facă treaba. 

- Aşa se explică toate întâlnirile pe care nu ţi le-ai mai 
dorit cu nici una dintre ele. 

- Mai devreme sau mai târziu, o s-o fac. 

Bodie cotrobăi prin bucătărie. Avea un apartament 
în Wrigleyville, dar uneori venea pe la Heath ca să se 
antreneze împreună. 

Heath crescu viteza de alergare. El şi Bodie lucrau 
împreună de aproape șase ani. După accidentul cu moto- 
cicletă, Bodie se pierduse în droguri şi autocompătimire, 
dar Heath îl admirase ca jucător şi îl angajase ca să îi fie 
curier. De obicei, curierii erau foști sportivi, bărbați pe 
care jucătorii îi cunoşteau după reputaţie și în care aveau 
încredere. Agenţii îi foloseau ca să le aducă la masa nego- 
cierii potenţialii clienți. Chiar dacă Heath nu îi spusese 
clar, Bodie știuse că mai întâi trebuia să își revină şi 
făcuse întocmai. Nu după mult timp, stilul lui foarte 
direct îl transformase într-unul dintre cei mai buni. 

Bodie începuse să îi fie șofer din când în când. Heath 
petrecerea o grămadă de ore pe autostrăzile din Chicago, 
îndreptându-se spre Halas Hall, spre sediul celor de la 
Stars sau călătorind la nesfârșit spre și dinspre aeroport. 
Detesta să piardă timp în blocajele din trafic, iar lui 
Bodie îi plăcea să stea la volan, așa că Bodie începuse să 
preia iniţiativa când le convenea amândurora. 

În timp ce Bodie conducea, Heath putea să dea tele- 
foane, să răspundă la e-mailuri și să se ocupe de docu- 
mente, deși la fel de des își foloseau timpul ca să facă 
strategii, iar acesta era capitolul la care Bodie își câștiga 

venitul de șase cifre pe care i-l plătea Heath. Înfățișarea 
de natură să intimideze a lui Bodie ascundea o minte 
extrem de analitică - rece, concentrată și nesentimen- 
tală. Devenise cel mai apropiat prieten al lui Heath şi 
singura persoană în care avea încredere deplină. 

Bodie se întoarse de la bucătărie cu o bere. 

- Peţitoarea ta nu te place. 

- Nu-mi pasă. 

- Totuşi, cred că o amuzi. 

- O amuz? Heath își pierdu ritmul. Ce naiba în- 
seamnă asta? 

- Întreab-o pe ea, nu pe mine. 

- Nu o întreb pe ea absolut nimic. 

- O să fie interesant de văzut cu cine vine data vii- 
toare. Sigur nu ţi-a plăcut bruneta pe care ţi-a prezen- 
tat-o Powers săptămâna trecută. 

- Prea mult parfum și era greu să scapi de ea. Lovi 
afişajul şi înclină mai mult banda de alergare. Poate ar 
trebui să o pun pe Powers să stea la întâlniri, așa cum 
am făcut cu Annabelle, dar Powers preia controlul și e 
greu să-ți faci o părere corectă. 

- Ar trebui s-o pui pe Annabelle să stea la toate întâl- 
nirile. Ea nu pare să te calce pe nervi. 

- Despre ce vorbeşti? M-a călcat ca naiba pe nervi 
în după-amiaza asta - ea și chestionarul ei. 

li sună telefonul. Bodie i-l azvârli. Heath verifică nu- 
mărul apelantului şi apăsă butonul. 

- Rocco... Exact omul cu care vreau să vorbesc... 


- Cât e de bogat? 

Părul lung și castaniu al lui Barrie Delshire se legănă 
în jurul chipului ei perfect oval, spre deosebire de părul 
lui Annabelle, care continua să sfideze noul produs 
de îndreptat părul pentru care, era evident, plătise 
prea mult. 

- Suficient de bogat. 

Annabelle își împinse un cârlionţ după ureche. 

- Foarte tare. Fostul meu iubit încă îmi datorează 
cincizeci de dolari, dar spune că o să mi-i dea înapoi. 

Barrie nu era nestemata cea mai strălucitoare, dar era 
dulce, extraordinar de frumoasă, iar pieptul ei proemi- 
nent trebuia să fie de ajuns ca să-i atragă atenția lui 
Heath. Barrie nu voia să se ducă singură la restaurant, 
așa că Annabelle se întâlnise cu ea într-un mic magazin 
din apropiere. Pe măsură ce se apropiau de Sienna, o 
femeie elegantă, subţire ca o trestie, cu pielea deschisă la 
culoare și părul negru ca smoala se întoarse dinspre fe- 
reastră, unde se uita pe meniu, pentru a le urmări cum 
se apropie. Purta o bluză albastră din mătase care se în- 
cheia la ceafă, pantaloni albi și pantofi cu toc albi cu 
bleumarin. Se uită la Annabelle cu intensitate stranie, 
apoi reveni asupra meniului. 

Barrie își scutură ușor părul. 

- Mulţumesc încă o dată că ai aranjat asta. M-am să- 
turat să mă întâlnesc cu rataţi. 

- Heath clar nu este ratat. 

Annabelle avusese prea multe emoţii pentru întâl- 
nirea din seara aceea ca să mănânce, iar când intrară în 
restaurant, îi lăsă gura apă când simţi aroma de usturoi 
și pâine proaspătă. Heath stătea la aceeași masă pe care 
o ocupase când i-o prezentase pe Gwen. În seara aceea, 
purta o cămașă cu gulerul descheiat, cu o nuanță mai 
deschisă decât părul lui des, ușor ciufulit. Când se apro- 
piară, îl văzu băgându-și BlackBerry-ul în buzunar. 

Se ridică printr-o mișcare automată de graţie atle- 
tică, fără să fie neîndemânatic cu scaunul ori să se 
lovească de masă. Annabelle le făcu cunoștință. El nu 
era uşor de citit, dar, în timp ce îl privea uitându-se 
atent la părul lung şi sânii uluitori ai lui Berrie, își dădu 
seama că era interesat. 

Trase scaunul de lângă el pentru ea și o lăsă pe Anna- 
belle să se descurce singură. Barrie schiță spre el un zâm- 
bet ademenitor și îşi umezi buzele. 

- Arăţi extraordinar, exact cum mi-a spus Annabelle. 

Heath îi aruncă lui Annabelle o privire amuzată. 

- Chiar așa? Ş 

Annabelle încercă să nu roșească. Își făcuse treaba şi 
atâta tot. 

Discuţia se desfășură fără prea mult efort din partea 
lui Annabelle, în afară de încercarea de a o împiedica 
pe Berrie să vorbească despre horoscopul ei. Din feri- 
cire, Berrie era mare admiratoare a celor de la Stars, 
aşa că aveau foarte multe de vorbit, iar Heath își concen- 
tră toată atenţia asupra ei. Annabelle își dori să o as- 
culte cineva și pe ea cu atât de mult interes. Mobilul lui 
sună. Íl scoase ca să verifice numărul, dar nu răspunse, 
gest pe care Annabelle îl interpretă ca pe un semn pozi- 
tiv. Sau poate unul negativ, pentru că își dădea seama 
din ce în ce mai mult că Berrie era complet nepotrivită 
pentru el. 

- Ai jucat fotbal? întrebă Berrie cu înflăcărare. 

- Am jucat fotbal în facultate, dar nu eram destul de 
bun ca să fiu altceva decât rezervă pentru jucătorii pro- 
fesionişti, așa că am renunțat. 

- Ai refuzat şansa de a juca la profesioniști? 

- Nu fac nimic într-un domeniu în care nu pot să fiu 
cel mai bun. 

Și dacă făcea ceva doar pentru distracție? se întrebă 
Annabelle în gând. Şi se gândi din nou la fraţii ei obse- 
daţi de muncă. 

Berrie își dădu peste umăr părul ei de model. 

- La ce facultate ai fost? 

- Mi-am obţinut diploma de licență la Universitatea 
din Illinois, apoi am avut șansa să fac Dreptul la Harvard. 

- Ai fost la Harvard? exclamă Berrie. Oh, Dumnezeule, 
sunt impresionată! Mi-am dorit dintotdeauna să studiez 
într-o şcoală mare de pe coasta de vest, dar părinţii mei 
NU şi-au permis. 

Heath clipi. 

Annabelle luă paharul de cocktail fantoma verde și 
calculă în gând cât de repede putea să stabilească urmă- 
toarea întâlnire. 

- Sigur prietena ta ar trebui să se pregătească serios 
pentru următoarea întâlnire MENSA!, spuse Heath, 
după ce Barrie părăsi restaurantul. 

Annabelle se chinui din răsputeri să nu îşi golească 
dintr-odată paharul. 

- Poate că nu, dar trebuie să recunoști că este superbă. 

- Şi dulce. Dar mă aşteptam la ceva mai bun din par- 
tea ta, mai ales după ce am răspuns la toate întrebările 
stupide de ieri. 

- Nu au fost stupide. Și există o mare diferenţă între 
ce spun bărbaţii că își doresc de la o femeie şi ce își do- 
resc cu adevărat. 

- Deci ăsta a fost un test? 

- Oarecum. Poate. 

- Să nu mai faci asta din nou. El își îndreptă privirea 
dură spre ea. Ştiu foarte clar ce vreau, iar Barrie - chiar 
dacă este foarte atrăgătoare - nu e ce caut. 

Annabelle se uită cu jind spre ușă. 

- Dacă aș putea să-mi pun creierul în corpul ei, lumea 
ar fi a mea. 

- Uşurel, dr. Evil. Următoarea candidată sosește în 
cinci minute şi trebuie să dau un telefon. Ține-i compa- 
nie până mă întorc, bine? 

- Următoarea? Eu n-am... 

Dar el dispăruse deja într-o încăpere din spate. Ea se 
ridică brusc, gata să pornească pe urmele lui, dar văzu că 
apare o blondă foarte stilată. Cu costumul Escada și po- 
șeta Chanel, purta pe peste tot ştampila firmei Power 
Matches. Vorbise serios? Chiar se aştepta să țină compa- 
nie candidatei din partea concurenţei? 

Blonda se uită prin bar. În ciuda hainelor de firmă, 
părea nesigură, iar instinctul de bună samariteană al lui 
Annabelle se trezi în mintea ei lacrimogenă. I se împo- 
trivi vreo treizeci de secunde, dar femeia părea că se 


! MENSA este o organizaţie internaţională nonprofit a oamenilor cu 
un IQ mult peste medie, membrii ei clasându-se printre primii 2% 
la testele de inteligență folosite de organizaţie. (n.red.) 

simte atât de incomod, încât renunță, în cele din urmă, 
și se îndreptă spre ea. 

- ÎL cauţi pe Heath Champion? 

- Da. 

- A fost chemat la telefon pentru câteva minute. M-a 
rugat să mă uit după tine. Sunt Annabelle Granger... 
Şovăi. Era exclus să îi dezvăluie că era peţitoarea lui de 
rezervă şi nu suporta ideea de a spune că era asistenta lui, 
așa că se opri la cel mai bun lucru: Sunt şefa lui Heath. 

- Melanie Richter. 

Femeia se uită la fusta kaki a lui Annabelle și la ja- 
cheta ei portocalie, care, în comparaţie cu costumul 
Escada, nu erau prea impresionante. Totuşi, nu i se 
păru că o judecă și, în plus, avea un zâmbet prietenos. 

- Trebuie să fie provocator să fii femeie într-o ase- 
menea lume dominată de bărbaţi. 

- Nici nu ai idee. 

Melanie o urmă spre masă. Cum Annabelle nu era 
prea dornică să discute despre cariera ei de mogul spor- 
tiv, o întrebă pe Melanie despre ea. Astfel, află că era 
divorțată şi avea un copil. Lucrase în modă, alături de 
un fost soț care obișnuia să țipe la ea dacă nu dezinfecta 
clanţele de la uși în fiecare zi. În cele din urmă, li se ală- 
tură și Heath. Annabelle îl prezentă şi vru să se ridice, 
când deodată îi simți mâna grea pe coapsa ei goală. 

Nu ştiu ce era mai enervant, fiorul de energie sexuală 
care o străfulgeră sau faptul că își dădu seama că el se 
aştepta ca ea să rămână. Insă apăsarea de pe coapsă 
nu slăbi. Melanie se jucă cu poșeta, părând că se simte 
incomod. Nu era vina ei, iar Annabelle se relaxă. 

- Melanie are o poveste interesantă. 

În spiritul corectitudinii, sublinie activitatea carita- 
bilă a lui Melanie în Liga de juniori și pregătirea în 
modă. Chiar dacă îl menţionă pe fiul lui Melanie, nu 
spuse nimic despre fostul ei soț înfiorător. Totuși, nici 
nu termină bine, că telefonul lui Heath sună din nou. 
El aruncă o privire spre telefon, le ceru iertare în toate 
felurile posibile şi plecă de la masă. 

Annabelle îi privi încruntată spatele. 

- Angajatul meu care munceşte cel mai mult. E incre- 
dibil de conştiincios. 

- Da, îmi dau seama. 

Annabelle decise să profite de experiența în modă a 
lui Melanie şi îi ceru părerea despre cei mai potriviți 
blugi pentru o femeie scundă, cu tendinţa de a avea șol- 
duri pline. Melanie răspunse grațios - pantaloni cu talie 
înaltă și cizme până la gleznă. Apoi, o complimentă 
pe Annabelle pentru părul ei. 

- Culoarea este atât de neobișnuită! Ai o groază de 
nuanțe aurii în el. Aș omori să am un păr ca al tău. 

Părul lui Annabelle atrăsese dintotdeauna atenţia, 
dar primea complimentele cu scepticism, bănuind că 
oamenii erau atât de surprinși de harababura din capul 
ei, că nu știau să mai spună altceva. Heath se întoarse, 
le ceru din nou scuze și trecu direct la subiect cu Mela- 
nie. Câtă vreme ea vorbi, se aplecă în față, zâmbi în mo- 
mentele potrivite, puse întrebările corecte și păru cu 
adevărat interesat de tot ce i se spunea. În cele din urmă, 
mâna lui se aşeză pe coapsa lui Annabelle, dar de data 
aceasta ea nu se mai lăsă indusă în eroare. li dădea de 
înțeles că timpul lui Melanie se încheiase. 

După plecarea ei, Heath aruncă o privire spre ceas. 

- Extraordinară femeie, dar dezamăgitoare. 

- Cum poate să fie extraordinară și dezamăgitoare? 
E drăguță. 

- Foarte drăguță. Mi-a plăcut să vorbesc cu ea. Dar nu 
a existat chimie între noi şi nu vreau să mă însor cu ea. 

- Chimia are nevoie de mai mult de douăzeci de mi- 
nute ca să se dezvolte. E deşteaptă și e mult prea amabilă 
decât meritați tu şi telefonul tău. Are şi eleganța pe care 
spui că ţi-o doreşti. Mai dă-i o şansă! 

- Îţi fac doar o sugestie. Cred că ai putea să avansezi 
cu afacerea ta susținându-ţi propriile candidate, nu pe 
ale altcuiva. 

- Ştiu, dar îmi place. Ea se încruntă. Deși nu am putut 
să nu observ că părea să mă învinovățească pentru că 
v-am distrus seara, ceea ce e un lucru atât de nedrept! 

- De asemenea, ai avansa dacă te-ai preface că te dai 
bine pe lângă mine. 

- Ştii ce e trist? M-am dat bine pe lângă tine. 

Băiatul de la țară schiță un zâmbet strâmb. 

- Asta e tot ce poţi să faci, nu-i așa? 

- Ştiu. E deprimant, nu? 

Amuzamentul lui se transformă în suspiciune. 

- Ce a vrut Melanie să spună când a zis că o să-mi 
oferi o mărire? | 

- Habar n-am. Li chiorăi stomacul. Bănuiesc că nu ai 
de gând să mă hrănești, nu? 

- Nu avem timp. Următoarea ajunge în zece minute. 
Dar îţi mai cumpăr ceva de băut. 

- Următoarea? 

El își scoase BlackBerry-ul într-o încercare flagrantă 
de a o ignora, dar Annabelle nu avea de gând să tacă. 

- Portia Porter poate să se ocupe de propriile ei pre- 
zentări. Refuz să fac asta. 

- Şi totuși, cu doar șase zile în urmă, erai în genunchi 
în biroul meu și îmi spuneai că vei face orice ca să mă ai 
drept client. 

- Eram tânără şi fraieră. 

- lată diferenţa dintre noi - motivul pentru care 
eu conduc o afacere de miliarde de dolari, iar tu, nu. Eu 
le ofer clienților mei ce își doresc. Tu le oferi clienţilor 
tăi necazuri. 

- Nu tuturor. Doar ţie. Bine, şi uneori domnului 
Bronicki, dar nici nu-ți închipui cu ce am de-a face acolo. 

- Hai să-ți dau un exemplu ca să vezi despre ce 
vorbesc. 

- M-aș mulțumi cu o grisină. 

- Săptămâna trecută, eram la telefon cu un client 
care joacă la Bills. Tocmai îşi cumpărase prima casă. 
Mi-a spus că îi plac gusturile mele și vrea să îl ajut să-şi 
aleagă niște mobilă. Acum sunt impresarul lui, nu de- 
coratorul lui de interioare. La naiba, eu nu știu nimic 
despre decoraţiuni, nici măcar nu mi-am mobilat pro- 
pria casă. Dar individul ăsta s-a despărţit de iubita lui, 

era singur, iar două ore mai târziu, eu eram în avion 
spre Buffalo. Nu l-am lăsat baltă. N-am trimis un lacheu. 
M-am dus chiar eu. Şi ştii de ce? 

- Vreo pasiune nou descoperită pentru casele 
franțuzeşti? 

El își arcui o sprânceană. 

- Nu. Pentru că îmi doresc ca toţi clienții mei să știe 
că sunt mereu disponibil pentru ei. Când semnează un 
contact cu mine, semnează cu cineva căruia îi pasă 
de fiecare aspect din viaţa lor. Nu doar când le este bine, 
ci și când lucrurile merg rău. 

- Şi dacă nu-ţi place de ei? 

li pusese întrebarea ca pe o remarcă ironică - suge- 
rând că nu îl plăcea -, dar el o luă în serios, iar acesta 
era un lucru bun. Trebuia să își domolească nevoia aceea 
ciudată de a-l pune mereu la punct. Viitorul ei depindea 
de găsirea fericirii lui, nu de îndepărtarea lui. 

- Nu am semnat niciodată cu un client care să 
nu-mi placă, spuse el. 

- Îţi plac toţi? Fiecare în parte dintre sportivii ăștia 
exigenţi, egoişti, prea bine plătiţi și prea îngăduitori cu 
propria lor persoană? Nu te cred. 

- Îi iubesc ca pe fraţii mei, răspunse el, cu o sinceri- 
tate fermă. 

- Eşti un mare mincinos. 

- Chiar sunt? 

Schiţă un zâmbet enigmatic, apoi se ridică în picioare 
când își făcu apariţie cea de-a doua femeie importantă 
trimisă de Portia Porters. 


- Încă nu l-ai învăţat pe de rost? 

Portia tresări la auzul unei voci de bărbat adânci şi 
foarte amenințătoare. Se întoarse dinspre locul ei de 
pe trotuarul din fața ferestrei de la Sienna și îl măsură 
cu privirea pe bărbatul care apăruse lângă ea. Era puţin 
peste ora 22 şi încă treceau oameni pe stradă, dar se 
simţi de parcă ar fi fost atrasă pe o alee întunecată 
în miezul nopţii. Era o gorilă uriașă și amenințătoare, 

cu capul ras şi ochi albaștri şi transparenţi de ucigaș în 
serie. O serie de tatuaje tribale, menite să intimideze, 
îi decorau muşchii masivi, care se vedeau pe sub mâne- 
cile tricoului negru și bine strâns pe corp, iar gâtul lui 
musculos și gros era al unui bărbat care trecuse prin 
perioade grele. 

- Nu ţi-a spus nimeni că nu e frumos să îi spionezi 
pe oameni? întrebă el. 

În ultimele patru ore, dăduse târcoale prin zonă, se 
oprise de fiecare dată când trecea pe lângă restaurant și 
se prefăcea că studia meniul. Dacă ridica privirea, vedea 
masa la care stătea Heath, alături de Annabelle Granger 
şi de cele două femei cu care Portia aranjase ca el să se 
întâlnească în seara aceea. În mod normal, Portia nu 
s-ar fi gândit să fie prezentă la prima întâlnire - doar 
câţiva clienți îi ceruseră acest lucru - însă aflase că el și-o 
dorise pe Granger acolo și nu putea să tolereze așa ceva. 

- Cine ești? întrebă ea, afișând un curaj pe care nu 
îl simţea. 

- Bodie Grey, garda de corp a lui Champion. Și sigur 
va fi interesat să afle tot ce ai pus la cale în seara asta. 

Mușchii spatelui i se încordară. Scena era peste mă- 
sură de umilitoare. 

- N-am pus la cale nimic. 

- Mie nu mi se pare. 

- Înseamnă că nu ești un specialist în materie de 
peţit, nu-i așa? Se uită la el cu răceală și încercă din răs- 
puteri să îl tulbure din priviri. Ce-ar fi dacă ţi-ai vedea 
de treabă și m-ai lăsa să-mi văd și eu de treabă? 

Asistenţii ei ar fi dispărut din faţa ei, dar el nici măcar 
nu clipi. 

- Treaba lui Champion e și treaba mea. 

- Vai, vai... Servitorul atât de dedicat. 

- Toată lumea ar trebui să aibă unul. 

El o apucă de mână și o trase spre bordură. 

Ea scoase un șuierat deznădăjduit. 

- Ce faci? 

Încercă să scape din strânsoarea lui, dar el nu îi 
dădu drumul. 

- O să-ți cumpăr o bere pentru ca domnul Champion 
să îşi termine treaba în privat. 

- Este şi treaba mea și nu sunt... 

- Ba da, chiar eşti. O conduse printre două maşini 
parcate. Dar, dacă te porţi frumos, poate reușești să mă 
convingi să-mi țin gura. 

Ea încetă să se zbată și se uită pe furiș la Domnul 
Bodyguard. Deci era dispus să își vândă șeful. Heath ar 
fi trebuit să știe că nu era bine să angajeze un bătăuș, 
dar cum nu ştiuse, ea profită de naivitatea lui pentru că 
nu își dorea ca el să afle despre asta. Dacă afla, avea să 
vadă acest lucru ca pe un semn de slăbiciune. 

Barul în care intrară era plin de fum și mirosea urât, 
podeaua era acoperită de un linoleum crăpat, iar un fi- 
lodendron pe moarte fusese așezat pe un raft prăfuit, 
între două trofee și o poză decolorată a lui Mel Torme. 

- Hei, Bodie, cum merge treaba? strigă barmanul. 

- Nu mă plâng. 

Bodie o îndrumă spre un scaun de bar. În drum spre 
bar, una dintre încălțări i se prinse în podea. În timp ce 
se eliberă, se întrebă cum se putea ca un asemenea loc 
ponosit să existe în apropierea celor mai bune restau- 
rante de pe Clark Street. 

- Două beri, spuse Domnul Bodyguard, în timp ce ea 
se cocoță cu grijă pe scaunul de lângă el. 

- O apă minerală, îl întrerupse. Cu o felie de lămâie. 

- Nu avem lămâie, zise barmanul, dar am o cutie de 
cocktail de fructe în spate. 

Musculosului i se păru amuzant, iar după câteva 
clipe, ea se uită fix la conturul slab al unei urme de ruj 
de pe marginea halbei. O dădu deoparte. 

- De unde ştii cine sunt? 

- Te potriveşti cu descrierea lui Champion. 

Nu îl întrebă cum o descrisese Heath. Încerca să nu 
pună nici o întrebare atunci când nu era sigură de răs- 
puns. Ceva o luase serios razna în relaţia ei cu Heath 

din clipa în care Annabelle Granger își făcuse apariţia 
în poveste. 

- Nu o să cer scuze pentru că-mi fac treaba, spuse ea. 
Heath mă plăteşte cu o groază de bani ca să îl ajut, dar 
nu pot să fac asta cum trebuie dacă mă dă la o parte. 

- Deci, este în regulă dacă îi spun că l-ai spionat? 

- Ce numești tu spionat eu numesc salariu, replică ea 
prudentă. 

- Mă îndoiesc că el o să vadă lucrurile la fel. 

Şi ea se îndoia de asta, dar nu avea de gând să se lase 
intimidată de el. 

- Spune-mi ce vrei! 

ÎL privi cum se gândeşte. Abilitatea de a citi oamenii 
era un element important în domeniu, dar clienţii ei 
erau bogaţi şi bine educați. Cum ar fi putut să ghicească 
ce se petrecea în spatele acelor ochi de un albastru gla- 
cial? Detesta incertitudinea. 

- Deci? 

- Mă gândesc. 

Ea își deschise poșeta, scoase două bancnote de cinci- 
zeci de dolari şi i le puse în față. 

- Poate ăştia te vor ajuta în procesul ăsta dificil. 

El cobori privirea spre bani, ridică din umeri și îşi 
schimbă poziția ca să bage bancnotele în buzunar. 
Şoldurile îi erau mult mai înguste decât umerii, observă 
ea, iar coapsele erau lungi și puternice. 

- Deci putem să dăm uitării cele întâmplate în seara 
asta, conchise ea. 

- Nu ştiu. Sunt multe de uitat... Chiar și pentru ci- 
neva ca mine. 

Ea îl privi cu atenţie, încercând să-şi dea seama dacă 
voia să profite de ea, dar nu reuşi să îl citească. 

- Îţi spun ceva, zise el. De ce nu vorbim despre si- 
tuaţia asta weekendul viitor? Să spunem de vineri într-o 
săptămână. Să vedem cum se desfășoară lucrurile 
până atunci. 

Ea nu se așteptase la așa ceva. 

- Ce-ar fi să nu facem asta? 

- O făceam și în weekendul ăsta, dar trebuie să plec 
din oraş. 

- Ce vrei? 

El o studie fățiș. Gura lui îi era frumos conturată, 
aproape delicată, făcând ca restul trăsăturilor să pară şi 
mai sinistre. 

- O să-ţi comunic când aflu. 

- Nici să nu te gândești. Nu o să te las să mă duci de nas. 

Incercă să îl tulbure cu o privire fixă, dar el nu intră 
în joc. În schimb, gura i se arcui într-un zâmbet obraznic 
de gangster. 

- Eşti sigură? Dacă eşti sigură, pot oricând să discut 
cu domnul Champion în seara asta. 

Ea scrâșni din dinţi. 

- Bine. Vinerea viitoare. Cobori de pe scaun și își 
deschise poșeta. Uite cartea mea de vizită. Nu încerca 
să mă tragi pe sfoară, că o să regreți! 

- Probabil. El îi simţi privirea asemenea caramelului 
fierbinte pe îngheţată. Totuși, ar putea să fie interesant. 

Se simţi copleşită de o senzație năvalnică şi neaştep- 
tată. Îşi închise brusc poșeta și părăsi barul în zgomotul 
unui râs răutăcios. 


Următoarea candidată de la Power Matches se dovedi 
a fi frumoasă, dar egocentrică, iar Annabelle conduse 
discuţia astfel încât să îi scoată în evidenţă defectele. 
Nici nu ar fi trebuit să se deranjeze. Heath o citise de la 
bun început. În același timp, o trată cu cel mai mare 
respect, iar Annabelle își dădu seama că Heath nu era 
chiar atât de egoist precum crezuse ea. 

Părea să considere interesantă condiția umană în 
toate formele ei. Ştiind un asemenea lucru, lui Anna- 
belle îi fu greu să rămână fidelă antipatiei față de el. Nu 
că Lar fi displăcut prea tare... 

- Amuzantă, spuse el după ce plecă femeia, dar nu 
într-un sens bun. Seara asta a fost o corvoadă. 

- Următoarea întâlnire nu o să fie. Am pregătit pe 
cineva special. 

Baza de clienți în vârstă ai Nanei se dovedea a fi o 
sursă bogată de sugestii. Rachel Gorny, nepoata unei 
dintre cele mai vechi prietene ale Nanei, nu avea fru- 
museţea extravagantă a lui Barrie, dar era deşteaptă, rea- 
lizată şi suficient de puternică pentru a-i face față lui 
Heath. Avea și eleganța pe care o voia Heath. Annabelle 
se gândise să le facă cunoştinţă în seara aceea, dar dorise 
să vadă, mai întâi de toate, cum reacționa el la vederea 
lui Barrie. 

Se jucă cu beţişorul din băutură ca să se abţină să nu 
studieze profilul lui Heath și își puse în gând să caute 
un tip dulce, chipeș și nu prea strălucit, care să se poarte 
frumos cu Barrie. 

- Trebuie să faci o treabă mai bună, Annabelle. Gata 
cu întâlnirile ca prima din seara asta! 

- De acord. Și nici tu să nu mă mai pui să stau la 
întâlnirile tale cu candidatele de la Power Matches. 
După cum ai subliniat cu atâta înţelepciune, nu prea 
este în interesul meu să o ajut pe Portia Powers. 

- Atunci de ce insiști să mă revăd cu Melanie? 

- Devin ciudată când mi-e foame. 

- Ai scăpat de ultima în paisprezece minute. Bravo! 
Te recompensez şi te las să participi la toate întâlnirile 
de acum înainte. 

Annabelle fu cât pe ce să se înece cu un cub de gheață. 

- Despre ce vorbeşti? 

- Exact ce am spus. 

- Prin toate doar nu vrei să spui... 

- De fapt, ba da. El scoase un portofel mare și auriu, 
plini cu bancnote, aruncă vreo câteva pe masă și o trase 
de pe scaunul ei. Hai să te hrănești. 

- Dar nu sunt... Nu o să... 

Continuă să sporovăiască până la ieșirea din bar, în- 
cercând să îi spună că nu avea de gând să stea pe lângă 
candidarele lui Powers şi că, în mod evident, el își pier- 
duse și puţina minte care îi rămăsese, dar el o ignoră şi 
îl salută pe proprietar, un bărbat cu părul sârmos. 
Discutară în italiană, ceea ce o surprinse, chiar dacă 

habar nu avea de ce trebuia să o mai surprindă ceva, 
orice, la Heath. 

Nici nu se aşezară bine în cel mai bun separeu din 
sala de mese, că și apăru chelnerul care le luase comanda 
de băuturi, iar Mama îl întâmpină pe Heath cu un coș de 
pâine şi un platou de aperitive. Se vorbi şi mai mult în 
italiană. Annabelle nu reuși să reziste când simţi aroma 
de pâine caldă, așa că rupse o bucată şi o trecu printr-un 
amestec de ulei de măsline cu gust de rozmarin. 

La fel ca barul, sala de mese avea pereții aurii tencuiți 
grosier şi aplice masive de un roşu-închis, dar lumina 
era mai puternică aici, scoțând în evidență feţele de 
masă de un roz somon și șervețelele de culoarea strugu- 
rilor. Pe fiecare masă, în niște vase mici din ceramică, 
erau aranjamente simple din flori de câmp și ierburi. 
Restaurantul păstra o atmosferă plăcută și confortabilă, 
şi totuși avea un aer elegant. 

Heath ştia mai multe despre vin decât ea. Ceru un 
cabernet pentru ea şi o bere Sam Adams pentru el. Pla- 
toul de aperitive era plin ochi cu carne, ciuperci um- 
plute, lăstari de salvie prăjită și frigărui cu brânză de 
oaie și roșii cherry. 

- Mănâncă mai întâi, spuse el. Vorbim după aceea. 

Annabelle se simţi mai mult decât fericită să se con- 
formeze, iar el nu o mai deranjă până când nu apăru 
primul fel - insulițe palide de scoici care pluteau într-o 
mare de ciuperci porcini şi cremini pentru ea, paste cu 
sos picant de roșii cu cârnaţi și brânză de capră din 
abundență pentru el. 

Heath luă câteva îmbucături, sorbi din bere, apoi își 
întoarse spre ea atenţia, concentrată toată seara pe feme- 
ile cu care se întâlnise. 

- De acum vreau să fii prezentă la toate întâlnirile ca 
să faci exact ce ai făcut în seara asta. 

- Nu o să te iert niciodată dacă-mi strici cea mai bună 
masă pe care am mâncat-o vreodată. i 

- Ai o intuiție bună și ai animat discuțiile. In ciuda 
părerii pe care o ai despre Melanie, se pare că înţelegi ce 

funcţionează la mine şi ce nu. Aș fi prost să nu mă folo- 
sesc de asta și, cu siguranță, nu sunt prost. 

Ea prinse cu furculița o bucată bună de mămăligă 
aurie cu usturoi. 

- Amintește-mi cum ar fi în avantajul meu să o ajut 
pe Portia Powers să îţi găsească perechea, pentru că am 
uitat partea asta. 

El luă cuțitul. 

- Facem o nouă afacere. Cu o mișcare sigură, împărți 
în două o bucată de cârnat. Cei 10 000 de dolari pe care 
ai vrut să-i percepi n-au fost altceva decât un mod de a 
sonda terenul, şi amândoi știm asta. 

- Nu a fost... 

- Ți-am plătit 5 000 şi am promis că-ţi dau restul dacă 
îmi găsești perechea. Se dovedește că asta e ziua ta noro- 
coasă pentru că am hotărât să-ți scriu tot cecul, indife- 
rent dacă perechea mea vine de la tine sau de la Portia. 
Atâta vreme cât am o soție și tu ai făcut parte din pro- 
ces, îți primeşti banii. 

Își ciocni halba de bere de paharul ei. 

- Felicitări! 

Ea lăsă furculița pe masă. 

- De ce ai face asta? 

- Pentru că e eficient. 

- Nu atât de eficient cât ar fi dacă ai lăsa-o pe Portia 
să se ocupe de întâlnirile organizate de ea. li plătești o 
avere ca să facă exact asta. 

- Te-aş prefera pe tine. 

Lui Annabelle i se acceleră pulsul. 

- De ce? 

El afişă zâmbetul acela fermecător pe care probabil îl 
exersase de la naștere, un zâmbet care o făcu să se simtă 
de parcă era singura femeie din lume. 

- Pentru că ești mai ușor de intimidat. Batem palma 
sau nu? 

- Tu nu vrei o peţitoare. Vrei un lacheu. 

- Chestiuni de semantică. Orele mele de lucru sunt 
haotice, iar programul mi se modifică pe neașteptate. 

Treaba ta e să te descurci cu toate astea. O să oferi con- 
solare atunci când sunt nevoit să anulez o întâlnire în 
ultima clipă. O să le ţii companie femeilor cu care tre- 
buie să mă întâlnesc atunci când întârzii, stai de vorbă 
cu ele când trebuie să răspund la telefon. Dacă lucrurile 
merg bine, te faci nevăzută. Dacă nu, o faci nevăzută pe 
femeia în cauză. Ți-am spus și înainte. Muncesc din 
greu pentru afacerea mea. Nu vreau să muncesc şi pen- 
tru asta. 

- Practic, te aştepţi ca eu să-ţi găsesc soţie, să o curtez și 
să ţi-o aduc la altar. Sau trebuie să vin şi în luna de miere? 

- Clar nu. El zâmbi leneș. Pot să mă ocup de asta singur. 

Ceva sfârâi în aer, ceva care se simţea năvalnic şi se- 
ducător, cel puţin în închipuirea ei înfometată de sex. 
Luă o gură de apă şi fu înspăimântată de faptul că era 
atrasă de el, chiar dacă își dorea să îi dea una în cap cu 
sticla de bere. Ei, și ce? Avea un farmec natural, iar ea 
era un simplu om. 

Devenea o problemă numai dacă o lăsa ea să devină. 

Își luă timp ca să se gândească. Deşi detesta ideea de 
a fi la cheremul lui, aranjamentul avea să îi ofere mai 
mult control şi se putea chiar să îi dubleze venitul. 
Power Matches semna contracte doar cu bărbaţi, dar 
Perfect pentru Tine semna și cu bărbați, şi cu femei, așa 
că putea să se aleagă cu câteva cliente extraordinare din- 
tre cele pe care le respingea Heath. De exemplu, Melanie 
putea să fie o partidă pentru Jerry, nepotul lui Miller. 
Era un tip care arăta bine, avea un oarecare succes, iar 
copiii lor erau de vârste apropiate. Doar pentru că Jerry 
încă nu îi era client nu însemna că Annabelle nu putea 
să pună mâna pe el. 

- Portia Powers nu o să fie niciodată de acord cu asta, 
spuse ea. 

- Nu o să aibă de ales. 

„După cum nici eu nu am“, își zise Annabelle în 
gând. Dar nu era cu totul adevărat. Bine, avea de ales. 
Din păcate, să aleagă ar fi în defavoarea ei. 

- Ar trebui să anulezi contractul cu ea și să mă lași pe 
mine să mă ocup de tot. 

- Ea are acces la femei la care tu nu ai, îi replică el. 
Sunt şanse ca ea să o găsească pe cea pe care o voi alege. 

- Seara asta a fost un exemplu al aprecierii ei corecte? 

- Seara asta a fost un exemplu al aprecierii tale corecte. 

O prinse. Se jucă cu o ciupercă din farfurie. 

- Înţelegi, nu-i aşa, că este în interesul meu să sabotez 
candidatele. Indiferent câţi bani mi-ar trebui, trebuie să 
clădesc reputaţia firmei Perfect pentru Tine. 

- Sunt conștient, Mata Hari. 

- Nu mă iei în serios. 

El îşi arcui o sprânceană. 

- Mi-ai spus să mă revăd cu Melanie. 

- Doar pentru că aveam glicemia la pământ. Acum, 
că am mâncat, este clar că femeia aia e mult prea de- 
centă pentru tine. A 

- Las-o baltă, Annabelle. Își îndreptă spre ea zâmbe- 
tul de șarpe. Eşti unul dintre oamenii ăia care au fost 
blestemaţi să aibă integritate personală. lar eu sunt unul 
dintre acei oameni destul de inteligenţi încât să profite 
de asta. 

Annabelle nu prea avea multe de spus, așa că își în- 
toarse atenţia asupra scoicilor. 

Trecuse multă vreme de când Heath nu se mai bucu- 
rase să privească o femeie mâncând, iar Annabelle ştia 
să aprecieze o masă bună. O expresie de fericire i se aş- 
ternu pe chip pe măsură ce mai strecură o ciupercă în 
gură. Vârful limbii şterse o pată de sos rămasă pe buza 
de sus. Ochii lui alunecară de-a lungul gâtului, până la 
claviculă și coborâră spre sânii ei mici... 

- Cee? 

Furculița ei rămase în aer şi cute fine i se desenară 
pe frunte când se încruntă. El alungă iute expresia de 
contemplare. 

- Mă gândeam la următoarea ta candidată. Chiar ai 
una pregătită? 

Ea zâmbi și își sprijini un cot pe masă. 

- Da. Şi este specială. Inteligentă, atrăgătoare, e 
foarte distractiv să-i fii în preajmă. 

- Cu riscul de a-ți stârni mânia, sunt mii de femei 
care se potrivesc descrierii tale. Eu caut pe cineva 
extraordinar. 

În ochii ei de culoarea mierii scăpără un avertisment 
de chihlimbar. 

- Femeile extraordinare au tendinţa de a se îndră- 
gosti de bărbaţi care le pun pe ele pe primul loc. Ceea 
ce cam descalifică un tip care cere scuze în toiul unei 
discuţii ca să răspundă la telefon așa cum ai făcut tu 
astă-seară. 

- Era o urgenţă. 

- Pentru tine, am impresia că toate sunt urgențe. 
Fără supărare. 

Degetul lui alunecă pe marginea halbei. 

- De obicei, nu simt nevoia de a mă apăra, dar fac o 
excepţie acum și poţi să-ţi ceri iertare când termin. 

- Vom vedea. 

- Un jucător pe care l-am recrutat acum câțiva ani s-a 
izbit cu Maserati într-un stâlp de telefon. Mama lui m-a 
sunat. Nici măcar nu e clientul meu - a semnat cu alt 
impresar -, dar am apucat să-i cunosc un pic pe părinții 
lui. Oameni de treabă. E la Terapie intensivă... 

Heath împinse cu degetul farfuria de la marginea mesei. 

- M-a sunat ca să-mi spună că nu se așteaptă să mai 
trăiască până mâine-dimineaţă. O privi. Tu să-mi spui 
ce era mai important. Să stau la taclale ori să-i conso- 
lez mama? 

Ea se uită lung la el. Apoi râse. 

- Tocmai ai inventat asta. 

Heath era rareori luat prin surprindere, dar Anna- 
belle Heath reuși. Își îndreptă spre ea cea mai glacială 
dintre priviri. 

- Interesant că tragedia cuiva ți se pare atât de 
amuzantă. 

Ochii ei i se încreţiră la colţuri și picături aurii îi dan- 
sară în irisuri. 

- Clar ai inventat toată povestea asta. 

Încercă să o privească fix - era extraordinar la asta -, 
dar părea atât de mulțumită de ea încât Heath o lăsă 
baltă și izbucni în râs. 

Annabelle se uită cu aroganță la el. 

- Am doi fraţi care sunt la fel de dependenţi de 
muncă, aşa că sunt familiarizată cu trucurile pe care 
le folosesc bărbaţii din categoria asta. 

- Eu fac parte dintr-o categorie? 

- Dintr-o categorie clară. 

- În sfârșit, este evident că... 

El își sprijini cotul pe masă, se frecă în colțul gurii şi 
o studie atent pe deasupra mâinii. 

- Biata, sărmana Annabelle! Toate remarcile umili- 
toare nepotrivite la care m-ai supus, comentariile acide... 
Un simplu caz de transfer... Rezultatul unei maturizări 
petrecute în umbra celor doi fraţi extraordinari. A fost 
dureros să fii atât de ignorată? Te mai dor cicatricele 
atunci când plouă? 

Ea pufni, scoțând un sunet surprinzător de zgomotos 
pentru o femeie minionă. 

- M-am rugat să fiu ignorată. Balet, pian, călărie. 
Scrimă de dragul lui Pete. Cine îşi pune copilul să ia 
lecţii de scrimă? Fetele cercetaşe, orchestra, meditatori 
dacă luam sub 9, stimulente în bani ca să intru în fie- 
care club și un bonus special dacă ajungeam să deţin o 
funcţie de conducere. Şi totuşi, cumva am reușit să su- 
pravieţuiesc, chiar dacă torturile continuă și azi. 

Ea tocmai descrisese copilăria lui de vis. Revăzu unele 
fragmente de amintiri. Vocea tatălui beat... „Scoate-ţi 
capul din afurisita aia de carte și du-te să-mi: cumperi 
țigări!“ Gândaci care mergeau pe sub frigider, ţevi 
sparte care picurau apă ruginită pe linoleum. Mirosul 
de Lysol - o amintire plăcută - când una dintre iubitele 
bătrânului încerca să curețe casa, apoi sunetul inevi- 
tabil al ușii metalice deformate când o închidea în 
urma ei. 

Annabelle urmări scoica rămasă pe marginea farfu- 
riei şi ridică privirea spre el. 

- Chiar cred că o să-ți placă Rachel. 

- Îmi place Gwen. 

- Pentru că te-a refuzat. Nu era chimie între voi. 

- Te înșeli amarnic. În mod cert, era chimie între noi. 

- Nu pricep de ce ai nevoie de o soţie chiar acum. Íl ai 
pe Bodie, ai asistenţi și poţi să angajezi o menajeră care să 
se ocupe de dineurile neașteptate. Cât despre copii... E 
greu să-i creşști cu un telefon mobil lipit de ureche. 

Trecuse de mult momentul în care Clopoţica trebuia 
pusă la punct. El se întinse pe spate în scaun și își lăsă 
privirea să alunece spre sânii ei. 

- Ai uitat de sex. 

Răspunse cu câteva secunde întârziere. 

- Şi pentru asta poți să angajezi. 

- Scumpo, spuse el tărăgănat, n-am plătit niciodată 
în viața mea pentru sex. 

Ea se îmbujoră, iar Heath crezu că o adusese, în sfâr- 
şit, unde își dorise. Numai că o privi cum își dă ochii 
peste cap cu aroganță. 

- Ceea ce demonstrează doar cât de disperate sunt 
unele femei. 

- Vorbeşti din proprie experienţă? 

- E părerea lui Raoul. Iubitul meu. El e foarte 
perspicace. 

El zâmbi şi se gândi în clipa aceea că nu se mai sim- 
tise atât de bine cu o femeie de foarte multă vreme. 
Dacă Annabelle Granger ar fi fost mai înaltă cu câţiva 
centimetri, mult mai sofisticată, mai bine organizată, 
mai puţin autoritară și mai dispusă să se închine la pi- 
cioarele lui, ar fi fost soţia perfectă. 


capitolul 6 


Cineva se așeză lângă Heath, în cabina de la clasa 
întâi, dar el era prea ocupat cu tabelul de calcule de pe 
laptop ca să-i acorde atenție. Deveni conştient de parfu- 
mul întunecat și subtil doar atunci când însoțitorul de 

zbor ceru ca dispozitivele electronice să fie închise. Înălță 
capul şi se trezi privind fix nişte ochi albaștri inteligenți. 

- Portia? 

- Bună dimineaţa, Heath. Ea se sprijini de tetieră. 
Cum Dumnezeu te descurci cu zborurile astea așa de 
devreme? 

- Te obișnuieşti. 

- O să mă prefac că te cred. 

Purta o rochie din mătase liliachie, strâmtă și fără mâ- 
neci, cu un cardigan mov, care îi acoperea umerii, şi un 
lanţ din argint cu trei diamante la gât. Era o femeie fru- 
moasă, cultivată și realizată, cu care îi plăcea să facă afa- 
ceri, dar nu i se părea sexy. Era mult prea meticuloasă, 
prea agresivă. Era mai mult versiunea lui feminină. 

- Ce te duce la Tampa? întrebă el, ştiind deja răspun- 
sul. Sigur nu vremea. Azi vor fi 33 de grade. 

- Chiar așa? 

Heath nu acorda atenţie nici unei prognoze meteo 
care nu afecta rezultatul unul meci. 

Schiţă spre el un zâmbet menit să fascineze. Poate că 
ar fi funcţionat dacă nu avea și el un zâmbet asemă- 
nător, pe care îl folosea exact în același scop. 

- După telefonul tău de aseară, am decis că trebuie să 
analizăm unde ne situăm și să vedem ce îmbunătățiri 
trebuie să facem. Promit că nu o să te bat la cap tot zbo- 
rul. Nu e nimic mai enervant decât să stai în avion lângă 
cineva care nu mai tace din gură. 

Dacă ar fi trebuit să rămână prins în avion cu una 
dintre peţitoarele lui, ar fi preferato pe Clopoţica. Ar 
fi putut să o enerveze până când îl lăsa în pace. Apariţia 
Portiei în dimineaţa aceea nu avea nimic de-a face cu 
o vizită pe nepusă masă la Tampa. Cu o seară în urmă, 
îi explicase la telefon noul aranjament, apoi închisese 
când ea rămăsese în stare de şoc. În mod evident, 
îşi revenise. 

Portia se mulțumi cu o conversație banală până ce 
decolă avionul, dar, după ce începu să li se servească 
micul dejun, trecu la subiect. 

- Melanie chiar s-a bucurat să te cunoască. A fost mai 
mult decât bucuroasă. Cred că i s-au cam aprins căl- 
câiele dupărine. 

- Sper cănusa întâmplat asta. E o persoană drăguță, 
dar nu am simţit că pot avea o relaţie adevărată cu ea. _ 

- Aţi petrecut doar douăzeci de minute împreună. li 
zâmbi în ackși fel empatic pe care îl avea şi el când 
clientul era dificil. Înţeleg perfect ce vrei, dar limita de 
timp pe car ai ales-o este o mică problemă. Lucrez 
în domeniulssta de suficientă vreme ca să-mi dau seama 
când doi oameni au nevoie de a doua șansă. Și cred că 
se aplică și încazul tău cu Melanie. 

- Scuze, dr nu o să se întâmple. 

Fruntea îirimase netedă, iar expresia ei părea calmă. 

- Ştii că aa nu o să meargă, zise ea jucându-se cu o 
cutie de iaurdin farfuria cu fructe. Nu-mi nimicesc ni- 
ciodată competiţia, cu atât mai puțin când este vorba de 
ceva minor precum Căsătoriile Myrnei. Prea miroase a 
intimidare. Dar... 

- Perfect pentru Tine. 

- Poftim! 

- şi numește afacerea Perfect pentru Tine, nu Căsă- 
toriile Myrna. 

Nu își dilu seama de ce simțea nevoia să clarifice 
acest detaliu, dar cumva i se păru necesar. 

- O decizie inţeleaptă, comentă Portia cu un aer de 
superioritate. Dar permite-mi să spun un singur lucru. 
Îmi displace faptul că oamenii au impresia că este sufi- 
cient un drla Kinko ca să-ți imprimi cărţile de vizită 
şi să devii peţitoare. Dar tu, ca impresar sportiv, știi 
exact la ce mirefer. 

Şi astfel brtia marcă un punct. Annabelle nu avea 
profunzimeaexperienţei, ci doar entuziasm. 

Porţia împinse deoparte tava, chiar dacă doar ciuguli 
puţin dintrobucată de pepene. 

- E ceva cenuţi oferim, iar din această cauză ai simţit 
nevoia să-miexpui candidatele în fața unei străine? Aș 
minţi dacă spune că nu mă simt deloc ameninţată, 

mai ales că m-am oferit să rămân eu însămi la interviu- 
rile astea inițiale. 

- Nuzi face griji pentru asta. Lui Annabelle îi lipsește 
instinctul tău criminal. A plăcut-o pe Melanie mai mult 
decât i-a plăcut propria candidată. A încercat să mă con- 
vingă să mă întâlnesc din nou cu ea. 

Portia fu luată prin surprindere. 

- Serios? Ei, bine... Domnișoara Granger este o gâs- 
culiță ciudată, nu-i așa? 

Probabil că de vină fusese zgomotul motorului pen- 
tru că, preţ de o clipă, Heath crezu că Portia spusese „o 
bucăţică ciudată“ și fu copleșit de imaginea lui Annabelle 
goală. Propria reacție îl surprinse. 

Annabelle îl amuza, dar nu îl excita. Nu chiar. Poate 
că se gândise de câteva ori la ea în ipostaze erotice și 
bătuse câteva apropouri lingușitoare ca să o tulbure. 
Dar nu era nimic serios. Doar se distrase. 

Avionul intră într-un gol de aer și își scoase mintea 
din dormitor ca să o readucă pe tărâmul afacerilor. 

- Nu mă aştept să fii de acord cu asta, dar, cum am 
spus și aseară, procesul o să fie mai uşor dacă participă 
şi Annabelle la toate prezentările. 

Flăcările din ochii ei îi transmiseră imediat ce gân- 
dea, dar era mult prea profesionistă ca să își piardă 
sângele-rece. 

- Este o problemă de opinie. 

- Ea este un mormoloc, Portia, nu un rechin. Femeile 
se relaxează în prezenţa ei, iar eu îmi fac o idee mult mai 
clară despre ele într-un interval de timp mai scurt. 

- Înţeleg. Ei, bine... Eu fac asta de mult mai mulţi ani 
decât ea. Sunt convinsă că aș putea să termin mult mai 
bine interviurile decât... 

- Portia, nici dacă ai încerca nu ai putea să nu fii 
amenințătoare - și o spun ca pe cel mai mare com- 
pliment. Ți-am zis de la început că am de gând să fac 
ca povestea asta să fie cât mai ușoară pentru mine. Se 
pare că Annabelle este cheia, şi nimeni nu e mai sur- 
prins ca mine. 

Ea se retrase, dar nu era mulțumită de ce auzea. 
Heath nu putea să o condamne. Dacă cineva ar fi vânat 
pe teritoriul lui, și el s-ar fi agitat. 

- Bine, Heath, spuse ea. Dacă de asta ai nevoie, o să 
mă asigur că lucrurile se desfășoară cum trebuie. 

- Exact ce voiam să aud. 

Însoţitorul de zbor le luă tăvile, iar el scoase numărul 
revistei Sport Lawyers Journal. Dar articolul despre răspun- 
derea delictuală și violenţa fanilor nu îi atrase atenţia. În 
ciuda eforturilor de a face lucrurile cât mai simple, căuta- 
rea unei soții devenea din ce în ce mai complicată. 


- Îmi place de ea, îi spuse Heath lui Annabelle în 
următoarea seară de luni, când Rachel plecă din Sienna. 
E amuzantă. M-am simţit bine. 

- Şi eu, zise Annabelle, chiar dacă asta nu avea nici 
o importanţă. 

Întâlnirea se desfășurase mai bine decât se aştep- 
tase, cu multe râsete şi discuții animate. Cei trei vorbi- 
seră despre ce nu mâncau - Heath nu se atingea de 
organe, Rachel ura măslinele, iar Annabelle nu putea să 
mănânce anşoa. Povestiseră lucruri stânjenitoare din 
anii de liceu și discutaseră despre calitatea filmelor re- 
gizate de frații Coen - aprobare din partea lui Heath, 
dezaprobare de la Rachel și Annabelle. Pe Heath părea 
să nu îl deranjeze că Rachel nu era o frumuseţe din ca- 
tegoria lui Gwen Phelps. Dar avea rafinamentul şi inte- 
ligenţa pe care le căuta. În plus, nu apăruseră apeluri 
care să îi întrerupă. 

Annabelle acceptase să prelungească cele douăzeci 
de minute la patruzeci. 

- Bravo, Clopoţico. 

Îşi scoase BlackBerry-ul și își notă ceva. 

- Serios? E minunat. 

Simţi că îi e greață. El ridică privirea din BlackBerry. 

- Ce e? 

- Nimic. De ce? 

- Ai o expresie ciudată. 

Ea se adună. Acum era o profesionistă şi putea să ţină 
situaţia sub control. 

- Mă gândesc la interviurile pentru presă după ce 
Perfect pentru Tine va ajunge în topul primelor cinci 
sute de companii. 

- Nimic nu inspiră mai mult decât o fată care are 
un vis. 

Își băgă BlackBerry-ul la loc în buzunar și scoase por- 
tofelul plin de bani. Ea se încruntă. Apoi se încruntă 
şi el. 

- Acum ce mai e? 

- Nu ai un card drăguţ și discret ascuns pe undeva? 

- În profesia mea, impresia contează. Flutură o banc- 
notă de o sută de dolari şi o aruncă pe masă. 

- O spun doar pentru că, aşa cum cred că ţi-am mai 
spus, afacerea mea se ocupă și cu consultanța de ima- 
gine. Șovăi, știind că trebuia să aibă mare grijă. Pentru 
unele femei - cu o anumită educaţie -, afișarea evidentă 
a bogăției poate să fie puţin neplăcută. 

- Crede-mă, nu este deloc supărător pentru copile de 
21 de ani care au crescut cu bonuri de masă. 

- Înţeleg, dar... 

- Am priceput. Portofelul pentru afaceri, cardul pen- 
tru momentele când se face curte. 

Puse la loc în buzunar obiectul despre care discutau. 

Practic, îl acuzase de vulgaritate, dar, în loc să se 
simtă jignit, el păru să rețină informaţia la fel de calm, 
de parcă Annabelle i-ar fi prezentat vremea pentru a 
doua zi. Se gândi la bunele maniere impecabile pe care 
le avea la masă, la felul în care se îmbrăca, la cunoştin- 
tele lui despre mâncare și vin. Sigur, toate acele lucruri 
făcuseră parte din planul lui de studii, alături de preju- 
dicii şi lege constituțională. Cine era mai exact Heath 
Champion și de ce începea să îl placă atât de mult? 

Își împături şervetul. 

- Așadar, în privința numelui tău adevărat... 

- Ți-am spus deja. Campione. 

- Am făcut nişte cercetări. Iniţiala numelui din mij- 
loc este D. 

- Care nu te priveşte absolut deloc. 

- Atunci e ceva rău. 

- Groaznic, spuse el sec. Uite care e treaba, Annabelle, 
eu am crescut într-un parc de rulote. Nu într-un parc cu 
case mobile drăguţe - ăla ar fi fost un rai. Ruinele alea 
nu erau bune nici de dat la fier vechi. Vecinii erau de- 
pendenţi, hoţi, oameni care se pierduseră în sistem. 
Dormitorul meu dădea spre o groapă de gunoi. Mi-am 
pierdut mama într-un accident de mașină, când aveam 
patru ani. Tata era un tip decent când nu bea, dar asta 
nu se întâmpla prea des. Am câștigat tot ce am prin pro- 
priile mele puteri şi sunt mândru de asta. Nu-mi ascund 
originea. Însemnul metalic de pe peretele biroului meu, 
cel pe care scrie Beau Vista, atârna de un stâlp nu de- 
parte de ușa noastră. Îl păstrez ca să îmi aduc aminte cât 
de departe am ajuns. Dar, dincolo de asta, asta e treaba 
mea, iar a ta este să faci ce-ţi spun eu. Clar? 

- Doamne, tot ce am făcut a fost să întreb de numele 
mijlociu! 

- Să nu mai întrebi. 

- Desdemona? 

Dar el refuză să îi facă pe plac, iar ea se trezi privin- 
du-i lung spatele când el se îndreptă spre bucătărie ca să 
îşi prezinte omagiile lui Mama. 


- Vreau să fiți prin cluburi în fiecare noapte, își 
anunţă Portia personalul a doua zi de dimineață. 

Ramon, barmanul de la Sienna, o trezise la miezul 
nopții cu vești supărătoare despre succesul lui Annabelle 
Granger cu ultima întâlnire și apoi nu mai reușise să 
adoarmă. Nu putea să treacă peste senzaţia că încă un 
client important îi scăpa printre degete. 

- Împărţiţi cărți de vizită împreună cu Diana, le 
spuse lui Kiki și Brianei. Diana era fata pe care o anga- 
jase în locul lui SuSu. Luaţi numere de telefon. Ştiţi 
care e rutina. 

- Am făcut asta, zise Briana. 

- Dar se pare că nu suficient de bine, altfel Heath 
Champion nu-și mai făcea planuri aseară cu candidata 
lui Granger, ci cu a noastră... lar Hendricks și McCall? 
Nu le-am arătat pe nimeni de două săptămâni, nu? 
Kiki, tot restul săptămânii, vreau să te concentrezi pe 
agenţiile de modele. Eu mă ocup de prânzurile de cari- 
tate și de buticurile de pe Oak Street. Briana și Diana, 
voi ocupaţi-vă de saloanele de coafură și de marile ma- 
gazine. Şi toate trei - de cluburile de noapte. Săptămâna 
viitoare pe vremea asta, punem la punct un grup proas- 
păt de candidate. 

- O să ne ajute foarte tare cu Heath, mormăi Briana. 
Lui nu-i place de nimeni. 

Ele nu înțelegeau, se gândi Portia, în timp ce se în- 
toarse în birou și se apucă să își verifice calendarul. Nu 
înțelegeau cât de mult trebuia să muncești ca să te men- 
ţii la vârf. Văzu întâlnirea din calendar de vineri. Într-o 
conversaţie telefonică scurtă şi clară, Bodie Gray sta- 
bilise să se întâlnească în weekend. De atunci, Portia 
făcuse tot posibilul să nu se gândească la ea. Avea coş- 
maruri numai la gândul că ar putea să îi vadă cineva 
împreună. Dar măcar nu părea să îi fi spus lui Heath 
despre povestea cu spionatul. 

Un elicopter zbură pe deasupra. Se frecă la temple și 
se gândi să se ducă la spa. 

Avea nevoie de ceva care să îi ridice moralul, ceva care 
să o facă să se simtă din nou ea. Dar, când se întoarse 
spre calculator, o voce trădătoare îi șopti că nu existau 
pe lume destule masaje, tratamente faciale ayurvedice 
sau sesiuni de pedichiură cu pietre fierbinţi ca să repare 
ceea ce nu mai voia să funcţioneze înăuntrul ei. 


Annabelle nu își permitea să își pună toate speranțele 
în întâlnirea dintre Rachel şi Heath, așa că își petrecu 
restul săptămânii la două dintre cele mai importante 
universităţi din Chicago. La Universitatea din Chicago, 
în Hyde Park, ba bântui pe holurile Şcolii de Afaceri, 

ba zăbovi pe treptele Şcolii de Politici Publice Harris. Își 
făcu drum şi prin Lincoln Park, unde își petrecea majo- 
ritatea timpului cu specialiștii în muzică de la sala de 
concerte De Paul. În ambele școli, fu cu ochii în patru și 
căută absolvente drăgălașe și membre frumoase ale facul- 
tăţii. Când le găsea, le aborda direct, le explica cine era și 
ce căuta. Unele erau căsătorite sau logodite, alta era 
lesbiană, dar, cum lumea iubea peţitoarele, cele mai mul- 
te dintre ele fură interesate să o ajute. La finele săptă- 
mânii, avea două candidate minunate, gata pregătite 
dacă era nevoie de ele, iar câteva femei care nu erau po- 
trivite pentru Heath erau interesate să devină ele însele 
cliente. Cum nu își permiteau taxele pe care voia Anna- 
belle să le perceapă, le propuse o reducere universitară. 

Heath nu era în oraș în săptămâna aceea și nici nu o 
sună. Nu că s-ar fi aşteptat să o facă. 

Totuși, pentru cineva care își petrecea tot timpul la 
telefon, se gândea că ar fi putut să sacrifice câteva mi- 
nute ca să ia legătura cu ea. În loc să își bată prea tare 
capul, Annabelle îşi puse adidașii, se duse în alergare la 
Dunkin’ Donuts și se delectă cu o prăjitură cu mere. 


Heath își petrecu primele patru zile ale săptămânii 
călătorind între Dallas, Atlanta și St. Louis, dar, chiar şi 
atunci când își întâlnea clienţii şi directorii responsabili 
cu jucătorii, se gândea la adunarea de vineri seară, de la 
sediul Stars. Când venea vorba de Stars, încerca să re- 
zolve cât mai multe lucruri cu Ron McDemitt, directo- 
rul general de primă clasă al echipei, dar, încă o dată 
Phoebe Calebow insistase aibă o întrevedere cu el. Nu 
era semn bun. 

Heath se lăuda că are o relație bună cu toţi proprietarii 
echipelor. Phoebe era excepția care confirma regula. Era 
vina lui că începuseră cu un pas greșit. Unul dintre pri- 
mii lui clienți fusese un veteran de la Green Bay, nemul- 
tumit de contractul negociat cu fostul lui impresar, 
Heath își dorise să demonstreze cât era de dur, așa că, 
atunci când cei de la Stars fuseseră interesați de 

individ, Heath o dusese cu vorba pe Phoebe, lăsând-o 
să creadă că avea șanse mari să semneze cu jucătorul. 
Chiar dacă Heath ştia contrariul. Menţionase interesul 
ei pentru acel jucător la negocierile cu Packers şi îl 
folosise ca să obţină o înţelegere mai bună pentru clien- 
tul lui. Phoebe se înfuriase crunt și, într-o discuție tele- 
fonică năprasnică, îl avertizase să nu se mai folosească 
niciodată de ea. 

În loc să o creadă pe cuvânt, Heath se implicase în 
altă bătălie cu ea, câteva săptămâni mai târziu, pe tema 
altui client, jucător la Stars. Heath hotărâse că trebuia 
să modifice condițiile pentru cel de-al treilea an dintr- 
un contract pe trei ani, negociat cu un fost impresar, dar 
Phoebe rămăsese neînduplecată. După câteva săptă- 
mâni, Heath ameninţase că jucătorul nu avea să parti- 
cipe la cantonament. Era cel mai bun fundaș al lui 
Phoebe și, cum Heath o avea la mână, ea venise cu o con- 
traofertă rezonabilă. Totuși, nu era afacerea senzațională 
de care Heath credea că are nevoie ca să își consacre re- 
putaţia de impresar în ascensiune. Se încăpăţânase şi își 
trimisese jucătorul să pescuiască în ziua în care înce- 
puse cantonamentul. 

Phoebe fusese absolut furioasă, iar media avusese un 
subiect fierbinte, dezbătând dușmănia de moarte dintre 
zgârcita proprietară a celor de la Stars şi impertinentul 
impresar debutant din oraș. Heath profitase de popu- 
laritatea de care se bucura jucătorul în rândul supor- 
terilor, dând interviuri peste interviuri şi mustrând-o pe 
Phoebe pentru că îl trata atât de meschin pe cel mai 
bun om al ei. La sfârșitul primei săptămâni de canto- 
nament, Heath continuase spectacolul, păstrase relații 
cordiale cu cronicarii sportivi şi începuse să dea inter- 
viuri la ştirile de la ora 22. Fusese o adevărată cruciadă 
împotriva lui Phoebe. 

Totuși, Phoebe rămăsese neînduplecată. 

Chiar atunci când Heath începuse să aibă îndoieli 
legate de justețea strategiei lui, fusese lovit de un noroc 

chior. Fundaşul de rezervă de la Stars își rupsese glezna 
la antrenament, iar Phoebe fusese obligată să cedeze. 
Heath obținuse extravaganta înțelegere pe care şi-o do- 
rise, dar în acel proces o pusese într-o lumină proastă, 
iar ea nu îl iertase niciodată. Învățase două lucruri după 
acea experienţă: într-o negociere bună, toată lumea tre- 
buia să se simtă învingătoare. lar un impresar de succes 
nu își clădea reputaţia prin umilirea oamenilor cu care 
trebuia să colaboreze. 

Recepţionera îl îndrumă spre terenul de antrenament 
şi, în timp ce se apropia, pe banca de rezerve îl văzu pe 
Dean Robillard lingușind-o pe Phoebe. 

Ultimul lucru pe care și-l dorea era ca Robillard să 
vadă cum Phoebe Calebow îl făcea praf. 

Dean arăta de parcă ieșise din Surfer Magazine: barbă 
nerasă, păr blond dat cu gel și vâlvoi, pantaloni scurţi cu 
imprimeu tropical, un tricou și sandale sport. În spe- 
ranța de a minimiza daunele colaterale, Heath luă re- 
pede o decizie şi se concentră asupra lui. 

- Maşina din parcare este un Porsche nou? 

Dean se uită la el prin lentilele de un galben irizat ale 
ochelarilor Oakley ultimul model. 

- Rabla aia veche? Doamne ferește, nu! Am cumpă- 
rat-o acum cel puţin trei săptămâni. 

Heath reuși să râdă, chiar dacă începu să i ridice 
părul de pe ceafă. Şi nu pentru că era în preajma lui 
Robillard. Își puse ochelarii de soare, dar nu ca să-și pro- 
tejeze ochii, ci ca să echilibreze balanța. 

- Măi, măi, măi... Phoebe Somerville Calebow gân- 
guri cu vocea guturală și uşuratică ce obișnuia să îi as- 
cundă mintea teribil de ascuţită. la te uită cine ni s-a 
alăturat! lar eu credeam că deratizatorul nostru a scăpat 
de toți şobolanii de pe aici. 

- Nu. Se pare că cei mai mârşavi şi mai puternici su- 
pravieţuiesc. Heath rânji, dându-și silința să nu o ener- 
veze mai mult decât o făcuse deja, iar Dean să vadă că ea 
nu putea să îl intimideze. 

Proprietara echipei Stars şi director executiv avea 
vreo 40 de ani și nimeni nu-și purta mai bine vârsta. 
Arăta ca o versiune intelectuală a lui Marilyn Monroe, 
cu același păr blond şi un corp extraordinar, îmbrăcată 
în ziua aceea cu o bluză sport azurie şi mulată și o fustă 
strâmtă de un galben-deschis, cu crăpătură într-o parte. 
Cu piept generos, picioare lungi și frumoase, trebuia să 
fi fost mai curând imaginea lunii în revistele pentru băr- 
baţi, nu cea mai puternică femeie din NEL. 

Dean se ridică. 

- Cred că mai bine îmi iau tălpășița înainte ca voi doi 
să-mi accidentaţi din greșeală braţul cu care pasez. 

Heath nu putea să se retragă acum. 

- Stai, Dean, nici nu a început distracţia. Stai prin 
preajmă și priveşte-mă cum o fac pe Phoebe să plângă. 

Robillard își privi frumoasa şefă. 

- Nu lam văzut pe nebunul ăsta niciodată în viața mea. 

Ea zâmbi. 

- Fugi, Dean dragă! Viaţa ta sexuală o să fie termi- 
nată dacă privești în câte feluri poate o femeie să ciopâr- 
țească un şarpe. 

Retragerea nu avea să îl câștige pe fundaș de partea 
lui Heath, iar când Robillard dădu să plece, Heath strigă 
după el. 

- Hei, Dean! Într-o zi, s-o rogi pe Phoebe să-ţi arate 
locul în care îngroapă toți impresarii care nu au tupeu 
să o înfrunte. 

Dean flutură un rămas-bun fără să se întoarcă. 

- N-am auzit asta, doamnă Calebow. Sunt doar bă- 
iatul dulce al mamei din California, care vrea de mic 
să joace fotbal pentru dumneavoastră și merge la bise- 
rică în timpul liber. 

Phoebe râse şi își întinse picioarele lungi, în timp ce 
Dean dispăru dincolo de gard. 

- Îmi place băiatul ăsta. Îmi place atât de mult, încât 
o să mă asigur că nu o să-ți pui niciodată labele soioase 
pe el. 

- Mă îndoiesc să fi fost prea greu să-l ademeneşti azi 
aici ca să fie martor la scurta noastră întâlnire. 

- Nu a fost greu deloc. 

- Au trecut șapte ani, Phoebe. Nu crezi că ar trebui 
să îngropăm securea războiului? 

- Atâta vreme cât lama îţi ajunge în ceafă, eu n-am 
nici o problemă. 

Își strecură degetele în buzunare şi zâmbi. 

- Cea mai bună zi din cariera mea a fost când cumna- 
tul tău mi-a devenit client. Încă savurez fiecare minut. 

Phoebe se încruntă. Îl iubea pe Kevin Tucker de 
parcă erau rude de sânge, nu prin alianţă, iar faptul că 
el îi ignorase rugămintea și semnase cu Heath era o pas- 
tilă amară pe care nu reușise niciodată să o înghită. 
Primele negocieri dintre ea și Heath asupra contrac- 
tului lui Kevin fuseseră brutale. Dar faptul că era vorba 
de un membru al familiei nu însemna că Phoebe credea 
că trebuie să slăbească mâna de oțel cu care se ocupa de 
finanţele celor de la Stars. Heath încă își amintea cum 
ea tăiase metodic pachetul de bonus inadmisibil de 
scandalos cu care își dorise să încerce apele. 

„Familia este familie, iar afacerile sunt afaceri. Ţin la 
băiatul ăsta, dar nu atât de mult.“ 

„Pe cine vrei să păcălești? Ai merge şi pe cărbuni în- 
cinși pentru el“, îi spusese Heath. 

„Da, dar mi-aş lăsa deoparte carnetul de cecuri în timp 
ce o fac.“ 

Heath privi spre terenul de antrenament. Deși can- 
tonamentul începea abia peste o lună, câţiva jucători 
făceau pregătire cu antrenorul echipei. El dădu din cap 
spre un jucător care era de patru ani la ei, unul dintre 
clienţii fraților Zagorski. 

- Keman arată bine. 

- Ar arăta mult mai bine dacă ar petrece mai mult 
timp la sală și mai puţin vânzând mașini second-hand 
la televizor. Dar Dan îl place. 

Dan Calebow era președintele echipei Stars și soțul 
lui Phoebe. Se cunoscuseră când Phoebe abia moștenise 

echipa de la tatăl ei. Pe atunci, Dan era antrenorul prin- 
cipal, iar Phoebe nu ştia nimic despre fotbal, ceva greu 
de crezut acum. Primele lor confruntări erau aproape la 
fel de legendare ca povestea lor de dragoste. Cu un an în 
urmă, un canal de televiziune făcuse un film siropos 
despre povestea lor, iar Dan încă era enervat pentru că 
fusese descris ca fost cântăreţ într-o formaţie de băieţi. 

- Vreau un contract pe trei ani, spuse Phoebe, abor- 
dând afacerea legată de Caleb Crenshaw. 

- Da, şi eu voiam unul dacă eram în locul tău, dar 
Caleb semnează doar pentru doi ani. 

- Trei. Nu este negociabil. 

Își susținu cazul fără să se uite pe documente, turu- 
ind statistici complexe cu vocea ei șoptită și teribil de 
sexy. Amândoi aveau memorii extraordinare. Nici el nu 
nota vreodată ceva. 

- Ştii că nu pot să-l sfătuiesc pe Caleb să accepte 
oferta. Își sprijini piciorul în banca de lângă ea. Până în 
al treilea an, o să valoreze cu mult mai multe milioane 
decât îl vei plăti tu. 

Era tocmai motivul pentru care Phoebe îşi dorea un 
contract pe trei ani. 

- Doar dacă rămâne sănătos, i-o întoarse ea, după 
cum își închipuise el că avea să facă. Eu sunt cea care își 
asumă toate riscurile. Dacă își distruge genunchiul în 
cel de-al treilea an, eu tot îl plătesc. 

Ea continuă, subliniindu-și altruismul și recunoș- 
tința nesfârşită pe care trebuia să o simtă un jucător 
doar pentru că i se permitea să poarte echipamentul 
unor fotbaliști legendari precum Bobby Tom Denton, 
Cal Bonner, Darnell Pruitt și, da, Kevin Tucker. 

Heath ameninţă cu o retragere, chiar dacă nu avea de 
gând să o ducă la bun sfârșit. Ceea ce i se păruse înainte 
un instrument șiret în negocieri acum era o măsură dis- 
perată, care aducea garantat mai mult rău decât bine. 

Phoebe îi veni de hac şi îl lovi cu mai multe statistici 
brute, presărate cu aluzii la jucătorii nerecunoscători și 
impresarii care erau ca niște lipitori. 

El contracară cu propriile statistici, toate accentuând 
faptul că proprietarii zgârciţi ajungeau să aibă jucători 
nemulţumiţi şi un sezon perdant. 

În cele din urmă, ajunseră acolo unde amândoi se 
așteptaseră. Phoebe își primi contractul pe trei ani, iar 
Caleb Crenshaw primi un bonus de un milion şi jumă- 
tate de dolari la semnarea contractului. Victorie de am- 
bele părți. Doar că era o înţelegere la care puteau să fi 
ajuns cu trei luni în urmă dacă Phoebe nu s-ar fi încăpă- 
ţânat să complice cât mai tare lucrurile pentru el. 

- Hei, Heath! 

El se întoarse și o văzu pe Molly Somerville Tucker 
apropiindu-se. Nici nu se putea ca soţia lui Kevin să fie 
mai diferită de standardele clasice de soţii blonde și ex- 
traordinar de frumoase din NFL. Avea un corp drăguţ 
şi bine legat, dar nu de neuitat. Cu excepţia unor ochi 
migdalaţi de un albastru cenușiu, ea și Phoebe semănau 
foarte puţin. 

Cu siguranţă, Heath o plăcea mult mai mult pe Molly 
decât pe sora ei. Soţia lui Kevin era deşteaptă, amuzantă 
şi era foarte ușor să comunici cu ea. În anumite pri- 
vinţe, îi amintea de Annabelle, deși ea era minionă, iar 
nebunia de șuvițe roşcate nu semăna deloc cu bobul 
castaniu și drept al lui Molly. Dar amândouă erau în- 
drăzneţe și deștepte, iar Heath nu avea de gând să lase 
garda jos în faţa nici uneia. 

Molly avea un bebeluș în braţe, pe Daniel John 
Tucker, în vârstă de nouă luni. Cu cealaltă mână, ținea 
o fetiță cu părul cârlionțat. Heath se bucură să o vadă pe 
Molly, indiferent în privinţa bebelușului şi nu prea în- 
cântat să fie în prezenţa fetiţei de trei ani. 

Din fericire, Victoria Phoebe Tucker avea o țintă mai 
importantă. 

- Mătuşă Phoebe! 

Fetița lăsă mâna mamei și își croi drum spre pro- 
prietare echipei Stars atât cât puteau să o ducă de iute 
piciorușele ei, în cizme roșii și strălucitoare din cauciuc. 
Cizmuliţele păreau ciudate alături de pantalonii scurți 

mov cu buline albe. De asemenea, nu plouase de două 
săptămâni, dar el cunoştea din proprie experienţă hotă- 
rârea lui Pippi Tucker și nu o învinuia pe Molly pentru 
alegerea făcută. 

Cum exista o atracţie între cei care se asemănau, 
Phoebe sări de pe bancă pentru a-i ura bun venit micu- 
tei hoțomane cu păr cârlionțat. 

- Bună, iepuraşule! 

- Ghici ce, mătușă Phoebe! 

Heath nu mai băgă fetiţa în seamă atunci când Molly 
se apropie de el. Îl atinse într-o parte a gâtului. 

- Nu văd semne de înţepătură, deci întâlnirea tre- 
buie să fi decurs bine. 

- Sunt încă în viaţă. 

Ea mută copilul în celălalt braț. 

- Așadar, ai găsit-o pe doamna Champion? Annabelle 
are ideile astea ciudate - și absolut inutile - legate de 
confidenţialitate. 

El zâmbi. 

- Tot caut. Ca să se amuze, apucă pumnul bălos al 
bebelușului. Hei, amice, cum stăm cu brațul de pase? 

Era cam stângaci în relația cu copiii, iar bebelușul își 
îngropă faţa în umărul mamei. 

- Fără fotbal, spuse Molly. El va fi scriitor. Nu-i așa, 
Danny? Molly sărută fruntea bebeluşului, apoi se în- 
cruntă. Ai vorbit cu Annabelle azi? 

- Nu, de ce? 

Cu coada ochiului, văzu că Phoebe îi zâmbi cu drag 
lui Pippi. Işi dori ca măcar o dată să-i fi zâmbit şi lui pe 
jumătate atât de sincer. 

- Am încercat să o sun toată ziua, răspunse Molly, 
dar nu-i merg telefoanele. Dacă te sună, spune-i că vreau 
să vorbim despre marea serată de mâine după-amiază. 

- Ora 13. Phoebe vorbi peste capul blond al lui Pippi. 
Ştie că am schimbat ora? 

Heath încremeni. O petrecere? Era exact ocazia pe 
care o aşteptase! 

- Mi-aş dori să-mi amintesc, spuse Molly. Dar am un 
termen-limită şi am fost distrasă. 

Familiile Tucker şi Calebow își petreceau tot timpul 
împreună, dar Heath nu primea niciodată o invitaţie, 
indiferent de câte ori îi explicase lui Kevin câtă nevoie 
avea de una. 

Heath își dorea șansa de a fi cu Phoebe când nu se 
înfruntau, iar o reuniune neoficială era ocazia perfectă. 
Poate că, dacă nu se certau pentru vreun contract, ea 
avea să își dea seama că, în general, el era un tip decent. 
De-a lungul anilor, încercase să aranjeze câteva prânzuri 
şi cine, dar ea refuzase întotdeauna, de regulă, invocând 
aluzii legate de intoxicații alimentare. Acum, Molly or- 
ganiza o petrecere şi o invitase pe Annabelle. Persoana 
pe care nu o invitase era el. 

Poate că era o adunare între femei. Sau poate că nu era. 

Exista o singură cale de a afla. 


capitolul 7 


- Femeia habar nu are ce înseamnă să conduci o 
afacere, mormăi Heath când Bodie trecu de bariera de 
taxare şi o luă pe banda rapidă York Road, îndreptân- 
du-se spre autostrada Eisenhower. Nici unul dintre 
numerele ei nu merge. Trebuie să o găsim. 

- Mie-mi convine, spuse Bodie. Am o groază de timp 
înainte de întâlnirea mea de diseară. 

Heath sună la birou, obținu adresa lui Annabelle din 
Wicker Park, iar patruzeci şi cinci de minute mai târziu, 
parcară în fața unei căsuțe albastre cu tente violacee, 
parcă scoasă din poveste, prinsă între două case care pă- 
reau foarte scumpe. 

- Zici că este cuibușorul de nebunii al lui Bo Peep, 
spuse el când Bodie trase la bordură. 

- Uşa de la intrare este deschisă, deci este acasă. 
Bodie privi spre casă. Eu fug până la Earwax să iau nişte 
cafea cât timp te cerţi tu cu ea. Vrei să-ți aduc ceva? 

Heath clătină din cap. Earwax era o cafenea veche de 
pe Milwaukee Avenue, care devenise o adevărată insti- 
tuţie în Wicker Park. Bodie, cu capul ras și tatuajele lui, 
era persoana potrivită acolo, dar oricum se întâmpla la 
fel cu oricine altcineva. Bodie plecă, iar Heath trecu de 
poarta veche din fier, spre o peluză de mărimea unei 
rogojini, cu iarbă proaspăt tăiată. Auzi vocea lui Anna- 
belle înainte să ajungă la ușă. 

- Îmi dau toată silinţa, domnule Bronicki. 

- Ultima era prea bătrână, răspunse o voce șuierătoare. 

- Este cu aproape zece ani mai tânără ca 
dumneavoastră. 

- 71. Este prea bătrână. 

Oprindu-se la ușă, Heath o văzu pe Annabelle în mij- 
locul unei încăperi vesele, zugrăvite în albastru și gal- 
ben, care părea să joace rol de recepție. Purta un tricou 
alb scurt, o pereche de blugi cu talie joasă și șlapi multi- 
colori. și prinsese părul în vârful capului într-un coc 
cârlionţat care o făcea să semene cu Pebbles Flinstone, 
doar că avea un corp mult mai frumos. 

Un bărbat chel și în vârstă, cu sprâncene stufoase, se 
uita urât la ea. 

- Ți-am spus că-mi doresc doamne pe la 30 de ani. 

- Domnule Bronicki, cele mai multe femei pe la 30 de 
ani caută bărbaţi care le sunt mai apropiaţi ca vârstă. 

- Asta arată ce ştii. Femeilor le plac bărbaţii mai în 
vârstă. Știu că acolo sunt banii. 

Heath zâmbi, simțindu-se bine pentru prima dată în 
ziua aceea. Când trecu pragul, Annabelle îl zări imediat. 
Ochii ei de culoarea mierii se făcură mari, de parcă la 
ușa peșterii familiei Flinstone își făcu apariția un 

inozaur. 

- Heath? Ce cauţi aici? 

- Se pare că nu răspunzi la telefon. 

- Asta pentru că a tot încercat să scape de mine, in- 
terveni bătrânul. 

Cocul fistichiu al lui Annabelle zvâcni indignat. 

- Nu încercam să scap de dumneavoastră! Domnule 
Bronicki, trebuie să vorbesc cu domnul Champion. Noi 
doi putem să discutăm altă dată. 

- Oh, ba nu, nu putem! Domnul Bronicki îşi încru- 
cişă braţele la piept. Pur şi simplu încerci să te eschivezi 
de la contractul nostru. 

Heath își flutură amplu și înţelegător mâna în aer. 

- Nu vă faceţi griji pentru mine. Eu stau aici cuminte 
şi mă uit. 

Ea îi aruncă o privire exasperată. El îşi arcui colțurile 
gurii şi se apropie de canapea, unghi din care avea o ve- 
dere mai bună spre tricoul ei alb și mulat. Ochii lui 
alunecară spre picioare, apoi spre glezne și degetele de la 
picioare, ale căror unghii erau date cu ojă mov strălu- 
citoare şi punctuleţe albe. Pebbles avea stilul ei propriu 
și personal. 

Ea își îndreptă atenţia spre musafirul mai în vârstă. 

- Nu mă eschivez, spuse ea aprinsă. Doamna Valerio 
este o femeie minunată și aveți multe lucruri în comun. 

- E prea bătrână, ripostă bărbatul. Satisfacţie ga- 
rantată, ai uitat? Așa scrie în contract, iar nepotul meu 
este avocat. 

- Mi-aţi mai spus asta înainte. 

- Şi este bun. A studiat la o facultate foarte bună 
de drept. 

Licărirea de oţel care apăru în ochii lui Annabelle nu 
era un semn de bun augur pentru sărmanul domn 
Bronicki. 

- La fel de bună ca Harvard? întrebă ea triumfătoare. 
Pentru că acolo a studiat domnul Champion. Şi dum- 
nealui este avocat, zise ea apropiindu-se de el. 

Heath își arcui o sprânceană. 

Bătrânul îl studie suspicios, iar obrajii lui Annabelle 
se umflară într-un zâmbet de pisicuță care linsese toată 
smântâna. 

- Domnule Bronicki, acesta este domnul Champion, 
cunoscut și sub numele de Pitonul, dar să nu vă faceți 
griji pentru asta. Rareori trimite seniori la închisoare. 

Heath, domnul Bronicki este unul dintre foștii clienţi 
ai bunicii. 

- Aha. 

Domnul Bronicki clipi, dar îşi reveni iute. 

- Dacă eşti avocatul ei, mai bine i-ai spune cum func- 
ționează un contract. 

Annabelle iar se enervă. 

- Domnul Bronicki are impresia că un contract sem- 
nat cu bunica mea în 1989 încă este în vigoare și că eu 
ar trebui să îl onorez. 

- Zice acolo satisfacție garantată, i-o întoarse domnul 
Bronicki. lar eu n-am fost satisfăcut. 

- Aţi fost însurat cu doamna Bronicki timp de cinci- 
sprezece ani! exclamă Annabelle. Aţi spune că v-aţi 
bucurat din plin de cei două sute de dolari. 

- Ți-am mai spus. M-a înnebunit. Acum mai vreau una. 

Heath nu ştia ce era mai amuzant - sprâncenele ju- 
căușe ale domnului Bronicki sau zvâcnirea enervată 
a cocului lui Pebbles. 

- Eu nu deţin un supermarket! Se întoarse spre 
Heath. Spune-i! 

Ei, bine, toate lucrurile bune din viaţă aveau un sfâr- 
şit. Intră în rolul de avocat. 

- Domnule Bronicki, contractul dumneavoastră a 
fost semnat cu bunica domnișoarei Granger. Cum ter- 
menii iniţiali au fost îndepliniți, mă tem că nu aveţi o 
bază pentru plângeri. 

- Cum adică nu am o bază? Ba chiar am toate bazele. 

Cu sprâncene săltărețe, se apucă să îi înșire lui Anna- 
belle nemulțumire după nemulţumire, nici una dintre 
ele având legătură cu ea. Cu cât vorbea mai cu emfază, cu 
atât amuzamentul lui Heath dispărea. 

- Gata, spuse el în cele din urmă. 

Bătrânul trebuia să-și fi dat seama că Heath vorbea 
serios, pentru că se opri brusc. Heath se apropie şi se 
puse între Annabelle și Bronicki. 

- Dacă dumneavoastră credeți că aveţi o problemă, 
vorbiţi cu nepotul. lar când vorbiţi cu el, să-i cereţi să vă 
comunice legile împotriva hărţuirii. 

Sprâncenele stufoase arătau ca două omizi, iar agre- 
sivitatea bătrânului dispăru instantaneu. 

- N-am hărțuit pe nimeni. 

- Mie nu mi s-a părut. r 

- Nu am vrut s-o hărțuiesc. Bătrânul se întristă. Încer- 
cam să demonstrez ceva. 

- Aţi demonstrat, răspunse Heath. Acum aţi face bine 
să plecați. 

Umerii i se prăbușiră, iar capul i se plecă. 

- Îmi pare rău, Annabelle. 

leşi pe ușă. 

O şuviţă dezlănţuită din părul lui Annabelle îi lovi 
obrazul când se întoarse spre el. 

- Nu trebuia să fii ticălos! 

- Ticălos? 

Ea se grăbi spre verandă, cu șlapii răsunând pe plăcile 
de lemn. 

- Domnule Bronicki! Domnule Bronicki, staţi! Dacă 
nu o scoateţi pe doamna Valerio a doua oară în oraș, o 
veţi răni. Știu că nu vreți să faceți asta. 

Răspunsul fu discret. 

- Încerci doar să mă determini să fac ce vrei tu. 

Șlapii se auziră mai încet pe trepte, iar vocea îi deveni 
linguşitoare. 

- Şi ar fi rău? Vă rog! Este o doamnă drăguță și vă 
place atât de mult. Daţi-i din nou întâlnire. Ca o favoare 
pentru mine. 

Urmă o tăcere lungă. 

- Bine, răspunse el cu o urmă de curaj. Dar nu sâm- 
bătă seara. Atunci e emisiunea „Şefi la cuțite“. 

- Aveţi dreptate. 

Annabelle se întoarse cu un zâmbet de mulțumire pe 
chip. Heath o privi amuzat. 

- Sper din suflet să nu fiu vreodată nevoit să mă bat 
cu tine în ring. 

O încruntătură se formă pe fruntea ei. 

- Ai fost rău. Este singur, şi cearta cu mine este ceva ce 
aștepta cu nerăbdare. Îl privi iscoditoare. Ce cauţi aici? 

- Nu-ţi merg telefoanele. 

- Ba da. Își duse brusc mâna la gură. Oh, Doamne! 

- Ai uitat să-ți plătești factura? 

- Doar pentru mobil. Din câte ştiu, celălalt tele- 
fon merge. 

Dispăru sub arcadă. El o urmă în birou. Postere cu 
picturi de valoare acopereau pereţii din spatele biroului 
pentru calculator. Recunoscu un Chagall şi unul dintre 
drapelele americane albe ale lui Jasper Johns. 

Ea ridică receptorul și încremeni când nu auzi tonul 
de apel. Heath apucă apoi cablul care atârna lângă ve- 
chiul robot negru. 

- Funcţionează mai bine când este conectat. 

Annabelle i-l băgă înapoi în priză. 

- Am încercat să rezolv problema seara trecută. 

- Bună treabă. Nu ai auzit de mesageria vocală? 

- Ăsta e mai ieftin. 

- Când trebuie să ţii legătura cu clienţii tăi, nu face 
treabă de mântuială! 

- Ai dreptate. Ştiu prea bine. 

Faptul că nu îl contrazise îl surprinse. Majoritatea oa- 
menilor deveneau defensivi când greșeau. 

- Nu obișnuiesc să nu-mi plătesc facturile, spuse ea. 
Ce s-a întâmplat cu mobilul a fost în subconștient. Nu 
mă înţeleg prea bine cu el. 

- Poate te-ar ajuta niște sfaturi. 

- În ce univers mi s-a năzărit mie că este o idee bună 
s-o las pe mama să mă găsească oricând pofteşte? Se pră- 
buşi pe scaun, cu o expresie ciudată, un amestec de in- 
dignare şi jale. Spune-mi că nu ești aici pentru că ai 
anulat întâlnirea cu Rachel. 

- Nu. Ne vedem. 


- Ce s-a întâmplat? 

- O misiune de bunăvoință. Am văzut-o pe Molly azi 
la sediul celor de la Stars şi m-a rugat să-ți amintesc de 
petrecerea de mâine. La ora 13. 

- Petrecerea... Aproape uitasem. Lăsă capul pe spate, 
iar suspiciunea reveni în ochii aceia de caramel topit. Ai 
bătut drumul până aici doar ca să-mi amintești de petre- 
cerea lui Phoebe? 

- Petrecerea lui Phoebe? Credeam că e a lui Molly. 

- Nu. 

Era și mai bine. Heath luă iepurașul roz Beanie Baby 
pe care îl ţinea pe monitor şi îl studie atent. 

- Te duci des la petrecerile familiei Calebow? 

- Uneori, spuse ea încet. De ce? 

- Mă gândeam să te însoțesc. El întoarse iepurașul cu 
susul în jos și examină codița. Sau ai deja partener? 

- Nu, nu... Ea se cufundă la loc în scaunul de la birou 
şi făcu ochii mari. Uau! Este chiar patetic. Mă foloseşti 
ca să ajungi la Phoebe. Nu poţi să primeşti singur o in- 
vitaţie la petrecerile ei şi acum mă foloseşti pe mine. 

- Cam da. 

El puse iepurașul la loc. 

- Nici măcar nu ești jenat. 

- Este greu să faci un impresar să se jeneze. 

- Nu pricep. Phoebe şi Dan îi invită pe toți la petre- 
cerile lor. 

- Eu şi ea trecem printr-o perioadă vijelioasă, atâta 
tot. Trebuie să mai liniștesc apele. 

- Şi crezi că poţi să faci asta la o petrecere? 

- Mă gândesc că o să fie mai relaxată într-un cadru 
neoficial. 

- De cât timp durează perioada asta vijelioasă? 

- De vreo şapte ani. 

- Au! 

El studie afişul lui Jasper Johns. 

- Eram exagerat de agresiv când am început și am 
făcut-o să pice prost. l-am cerut iertare, dar nu pare să 
treacă peste asta. 

- Nu sunt sigură că este cel mai bun mod de a re- 
zolva problema. 

- Uite, Annabelle, vrei să mă ajuţi sau nu? 

- Doar că... 

- Bine, spuse el brusc. Tot uit că avem filosofii dife- 
rite când vine vorba de afaceri. Mie îmi place să îi satis- 
fac pe clienții mei, iar ţie nu-ți pasă. Poate că îţi place să 
te limitezi la cetăţeni în vârstă. 

Ea sări iute de pe scaun, iar cocul fistichiu, în formă 
de balenă tremură. 

- Bine. Vrei să vii la petrecere cu mine mâine, n-ai decât. 

- Minunat. Vin să te iau după-amiază. Care e codul 
vestimentar? 

- Sunt aşa de tentată să-ţi zic cravată neagră... 

- Atunci, ţinută obișnuită. Se uită pe fereastră şi îl 
zări pe Bodie parcând pe bordură. Își sprijini un şold 
de biroul ei. Nu îi spune lui Phoebe că ţi-am cerut eu să 
vin. Spune-i doar că te-ai gândit că lucrez prea mult 
şi aveam nevoie să mă relaxez înainte de întâlnirea cu 
femeile pe care mi le-ai găsit. 

- Phoebe nu este proastă. Doar nu crezi că o să în- 
ghită minciuna, nu? 

- Ba da, dacă ești convingătoare. Se îndreptă spre 
uşă. Oamenii de succes își creează propria realitate, 
Annabelle. la mingea și treci în teren! 

Înainte ca Annabelle să îi spună că juca deja cât ştia 
ea de dur, el îşi vedea liniștit de drum pe trotuar. Ea se 
duse la ușă şi o închise în urma lui. Încă o dată, o văzuse 
în cel mai critic moment: fără machiaj, cu telefoanele 
scoase din funcţiune şi certându-se cu domnul Bronicki. 
Pe de altă parte, prin comparație, Rachel urma să i se 
pară minunată în seara aceea. 

Annabelle se întrebă dacă se culcau împreună. Ideea o 
deprimă mult prea tare. Se îndreptă spre bucătărie şi își 
turnă un pahar de ceai rece, apoi reveni în birou și îl 
sună pe John Nager ca să confirme data pentru prânzul 
pe care i-l aranjase. 

- A răcit, Annabelle. O congestie serioasă. 

- John, femeile vin cu germeni. 

- Este vorba de cât de mulți. 

Annabelle se întrebă cum s-ar fi descurcat Heath cu 
un client ipohondru. 

- Vrea să te revadă, spuse ea, dar, dacă nu ești inte- 
resat, am alţi clienți. 

- Păi... Este foarte frumoasă. 

- Şi cu germeni, ca oricare dintre celelalte femei 
pe care le-am pregătit pentru tine. Crezi că te poți 
descurca? 

În cele din urmă, John acceptă. Ea scoase aspirato- 
rul și îl trecu superficial peste scări, apoi umplu stropi- 
toarea ca să ude violetele africate ale Nanei. În timp ce 
adaugă câteva picături de fertilizator, se gândi să aran- 
jeze o întâlnire între doamna Porter și domnul Clemens. 
Amândoi erau văduvi și aveau în jur de 70 de ani - încă 
doi dintre clienţii Nanei de care nu prea putea să scape. 
Doamna Porter era o femeie de culoare, domnul Cle- 
mens era caucazian, detaliu care putea să le dea bătăi de 
cap familiilor lor, dar Annabelle simţise mult interes 
reciproc când îi întâlnise la băcănie. Şi amândurora le 
plăcea bowlingul. Se duse cu stropitoarea în birou. Avea 
să scape vreodată de toți pensionarii aceia? Indiferent 
de câte ori le spunea că, de fapt, Căsătoriile Myrnei își 
închisese porţile, ei continuau să își tot facă apariţia. Ba, 
mai rău decât atât, se aşteptau ca ea să practice în conti- 
nuare tarifele Nanei. 

După ce termină cu violetele africane, se apucă să 
plătească facturile. Graţie cecului de la Heath, le rezolvă 
pe cele mai urgente. Cu o zi în urmă, o sunase pe 
Melanie ca să vadă dacă era interesată să îi devină cli- 
entă, ceea ce însemna că fusese nevoită să îi spună cu ce 
se ocupa în realitate. Din fericire, Melanie avea simţul 
umorului şi păruse interesată. 

Lucrurile începeau să se aşeze. 

Ceasul cu Mica Sirenă de pe birou bătu ora exactă. 
Heath se întâlnea cu Rachel chiar atunci. Se duceau la 

Tru, unde caviarul era adus la masă într-o scară minia- 
turală din sticlă, iar cina pentru două persoane putea să 
ajungă uşor la patru sute de dolari. Nu fusese niciodată 
acolo, dar citise despre asta. 

Se gândi să viziteze câteva cafenele din zonă ca să îm- 
partă cărți de vizită, dar nu avea suficientă energie ca să 
îşi schimbe hainele. Vineri seară. Nici o întâlnire fier- 
binte. Nu existau perspective pentru o întâlnire fierbinte. 
Pețitoarea avea nevoie de o peţitoare. Annabelle voia să 
se căsătorească, își dorea o familie, o slujbă pe care să o 
îndrăgească. Cerea prea multe de la viață? Dar cum avea 
să își găsească vreodată un bărbat pentru ea dacă tre- 
buia să renunţe la cei mai buni? Nu că Heath ar fi fost 
cel mai bun. El era soț în carne și oase numai în mintea 
lui. Nu, nu era drept. 

Indiferent ce făcea, el se descurca bine și depunea 
toate eforturile pentru povestea cu căsătoria. Dacă efor- 
turile se dovedeau sau nu suficiente rămânea de văzut. 
Din fericire, nu era problema ei. 

Scoase un DVD cu filmul Așteptându- pe Guffman, 
apoi își aminti că era al lui Rob și alese, în schimb, 
Vinerea trăsnită. Tocmai ajunsese la partea în care Jamie 
Lee Curtis și fiica ei făceau schimb de corpuri, când 
sună telefonul. 

- Annabelle, sunt Rachel. 

Ea apăsă butonul stop. 

- Cum merge? 

- Este peste puterile mele. 

- Ce vrei să spui? De unde suni? 

- Din toaleta doamnelor de la Tru. Nu merge bine 
întâlnirea. Nu înțeleg. Eu și Heath ne-am simțit atât de 
bine în seara în care ne-ai făcut cunoștință - ţii minte -, 
dar acum totul pare neinteresant. 

- Ştiam eu că o să facă așa. A stat la telefon toată 
seara, nu? 

- Nu a răspuns la nici un telefon, a fost un domn fără 
cusur. Dar ne chinuim prea tare ca să întreținem 
discuţia. 

- El a fost pe drumuri toată săptămâna. Trebuie să 
fie obosit. 

- Nu cred că e asta. Doar că... Nu se întâmplă nimic. 
Sunt chiar dezamăgită. Am simţit scântei prima dată. 
Tu nu? , 

- În mod cert. Intreabă-l de muncă. Sau de baseball. 
Este fan al celor de la Sox. Încearcă în continuare. 

Rachel îi spuse că avea să încerce, dar nu păru foarte 
optimistă. lar când Annabelle închise telefonul, se simţi 
descurajată, dar și ușurată. 

Încă un motiv pentru care să fie deprimată. 


capitolul 8 


Moliile se năpusteau spre becurile de deasupra ușilor. 
Barul, care își avea sediul într-un vechi depozit de la ie- 
şirea de pe North Avenue, se numea Suey, iar firma înfă- 
ţişa un porc uriaș, care purta o pălărie de șofer de tir. 

- Încântător, spuse Portia. 

Bodie îi aruncă o privire tâmpă, cu un zâmbet pervers, 
care se potrivea foarte bine cu capul său ras, cu tatuajele 
intimidante și cu muşchii de asasin. 

- Ştiam că o să-ți placă. 

- Eram sarcastică. 

- De ce? 

- Pentru că e un bar sportiv. 

- Nu-ţi plac barurile sportive? E ciudat. 

Bodie îi deschise ușa. Ea își dădu ochii peste cap şi îl 
urmă. Localul era imens și gălăgios, mirosea a bere stă- 
tută, a cartofi prăjiți și a aftershave, iar peste toate aceste 
mirosuri, se simțea un damf de transpirație. Barul dădea 
într-o sală mai mare plină cu mese, jocuri și pereţi de 
lemn pe care erau lipite emblemele echipelor de fotbal 
din Chicago. Portia observă un spaţiu şi mai mare în 
spate, în care erau dulapuri de metal, precum și un 
teren de volei acoperit cu nisip și împrejmuit de un gard 
portocaliu din plastic. Păpuşi gonflabile, mărci de bere 

şi săbii marca Star Wars atârnau de pereți. Băieţii tot 
băieţi rămâneau... Din fericire, nu era genul de local în 
care prietenii ei şi-ar petrece timpul. 

Se îmbrăcase de seară, cu o pereche veche de pan 
taloni de culoare mov, o bluză sexy cu sutien atașat pe 
interior, precum şi o pereche de sandale fără toc. Alesese 
chiar să lase deoparte cerceii ei cu diamante pentru 
a purta o pereche de cercei simpli din argint. Îl urmă pe 
Bodie trecând pe lângă un grup de tineri la vreo 20 
de ani, care ignorau complet programul de la televizor, 
mulțumindu-se cu shoturile de tequila. Când barul în- 
cepu să se golească, Portia observă numaidecât femeile 
care îl priveau pe Bodie. Unele dintre ele îl salutau spu- 
nându-i pe nume. Bărbaţii musculoşi păreau de obicei 
neglijenţi, dar tricoul lui de culoarea cafelei și panta- 
lonii maronii nici că puteau să îi vină mai bine, lucru 
pe care fiecare femeie din local îl observase. 

Se ţinu pe urmele lui, unde era suficient loc încât să 
fie ferită de înghesuiala celor din local, şi îl lăsă să o con- 
ducă la o masă de unde se puteau vedea un taur meca- 
nic și jocul de volei din sala alăturată. Să fi comandat 
vin sau un cocktail ar fi fost un risc, așa că ceru o bere 
slabă, dar la sticlă, evitând astfel să i se pună droguri în 
ea. Bodie dădu noroc cu ea și o studie cu atenţie. 

- Câţi ani ai? 

- Suficienţi cât să ştiu că este cea mai proastă întâl- 
nire din viața mea. 

- Femeile ca tine sunt greu de citit. Ai pielea tânără, 
dar ochii îţi trădează vârsta. 

- Altceva? întrebă ea detașat. 

- Cred că ai vreo 43-44... 

- Am 37 de ani! strigă ea. 

- Nu, eu am 37. Tu ai 42. Am făcut cercetări în sen- 
sul ăsta. 

- Atunci de ce întrebi? _ 

- Am vrut să văd dacă ştii să minţi. În ochii lui Bodie 
se putea citi amuzamentul. Acum știu. 

Portia încercă să nu muște momeala. 

- S-a terminat întâlnirea asta? 

- Abia a început. Cred că ar trebui să mâncăm după 
ce se termină jocul, nu? 

- Jocul? 

Bodie își îndreptă privirea spre terenul de volei. 

- Avem un meci în patruzeci de minute. 

- Desigur. Mai exact, după ce plec eu, nu? 

- Ne-am înscris deja. Trebuie să joci. 

- Te înşeli. 

- Ar fi trebuit să îți spun să îți aduci pantaloni 
de sport. 

- Probabil alte priorităţii îți ocupau mintea. 

Bodie zâmbi. 

- Eşti o femeie foarte frumoasă. 

- Mersi. 

Zâmbetul lui se lărgi, iar pielea Portiei se înfioră. Din 
nou, luă în calcul posibilitatea ca Bodie să nu fie atât de 
tâmpit pe cât părea. 

- Eşti chiar sexy, spuse el. E ziua mea norocoasă. 

Portia tresări, iar când el se apropie de ea şi îi atinse 
gâtul cu degetul, simţi un fior electrizant. 

- Tu şi cu mine vom fi un cuplu minunat... atât timp 
cât te voi ţine în lesă, adăugă el. 

Un alt fior îi ațâță simţurile și se dădu deoparte. Din 
fericire, trei dintre bărbaţii care stăteau la bar aleseră 
exact momentul acela pentru a se apropia de ea. Erau 
cu toţii tineri și respectuoși. Bodie le făcu cunoștință, 
dar ei erau preocupaţi mai degrabă de el. Portia află că 
Bodie fusese fotbalist profesionist, iar în timp ce bărba- 
ţii vorbeau despre sport, o încercă un sentiment straniu 
şi neplăcut că devenise invizibilă. Avu timp să se liniș- 
tească un pic. 

După plecarea tinerilor, Portia își dădu seama că era 
cazul să preia controlul. 

- Vorbeşte-mi despre tine, Bodie. De unde eşti? 

Bodie o studie, ca și cum se gândea cât de multe 
să-i dezvăluie. 

- Un punct pe hartă, în sudul statului Illinois. 

- Prin urmare, copil de provincie. 

- Ceva de genul ăsta. Am crescut într-un parc de ru- 
lote, eram singurul copil de acolo. Bodie luă o gură de 
bere. Dormitorul meu avea vedere spre gunoi. 

Viaţa grea pe care o dusese îi era întipărită pe corp, 
așa că Portia nu fu surprinsă să afle acest lucru. 

- lar părinţii tăi? 

- Mama a murit când aveam patru ani, iar tata era un 
beţiv sexy, care iubea prea mult femeile. Crede-mă, erau 
multe femei prin preajmă! 

Totul era atât de sordid, încât Portiei îi păru rău că 
întrebase. Se gândi la fostul ei soț şi la originea lui no- 
bilă. Îi trecură prin minte zecile de bărbaţi cu care um- 
blase de-a lungul anilor, unii dintre ei fiind autodidacţi, 
dar cizelaţi şi manierați. Cu toate acestea, iat-o într-un 
bar sportiv, alături de un bărbat care părea că își duce 
viaţa îndesând cadavre în portbagajele maşinilor. 

Încă un semn că viaţa trecea pe lângă ea. 

Bodie ieși câteva clipe, iar ea își verifică telefonul. Pri- 
mise un mesaj de la Juanita Brooks, directoarea Comu- 
nităţii de Iniţiere în Afaceri Mici. Portia îi răspunse 
imediat. Voluntariatul la această asociaţie o ajutase să 
umple golul apărut în viața ei după divorț. Deşi nu se 
confesase nimănui, Portia dorea tot timpul să aibă con- 
firmări - îi dovedeau că ea era cea mai bună -, iar men- 
toratul cu acele femei de afaceri la început de carieră îi 
oferea acest lucru. Avea multe sfaturi de dat. Măcar 
de-ar fi ascultat-o cineva... 

- Portia, am vorbit cu Mary Churso, spuse Juanita. 
Ştiu că te încânta foarte tare să fii mentorul ei, dar... 
mi-a cerut să îi dau pe altcineva. 

- Pe altcineva? Dar e imposibil. Am petrecut atât de 
mult timp cu ea! Am muncit foarte mult. Cum îmi 
poate face una ca asta? 

- Cred că ai intimidat-o puțin, zise Juanita. La fel ca 
pe celelalte. Femeia ezită o clipă. Apreciez dedicarea ta, 
Portia. Serios. Dar majoritatea femeilor care vin la noi au 
nevoie să fie consiliate într-o manieră mult mai blândă. 

Portia o asculta neîncrezătoare pe Juanita, care îi po- 
vestea că, pentru moment, nu avea pe cine să îi reco- 
mande pentru a lucra, dar urma să o anunţe dacă avea 
să apară cineva „special“. Apoi închise telefonul. 

Portiei nu îi veni să creadă. Se simţea de parcă un 
pumn invizibil îi scotea tot aerul din plămâni. Cum pu- 
tuse Juanita să îi fure acest lucru? Intră în panică, apoi 
fu cuprinsă de furie. Femeia aceea era un manager in- 
competent. Cel mai incompetent cu putinţă. Efectiv o 
concediase pe Portia, fiindcă ea avea mari așteptări de la 
femei şi nu le cânta în strună. 

Bodie se întoarse. El reprezenta exact distracţia de 
care avea nevoie. Portia își băgă telefonul în geantă și îl 
privi pe Bodie. Avea acum un tricou alb mulat pe piept, 
iar pantalonii scurţi de sport îi puneau în evidență mus- 
culatura picioarelor, pe unul având o cicatrice. Fu ui- 
mită să își simtă simțurile accelerându-se. 

- Să înceapă spectacolul! zise el şi o trase să se ridice 
în picioare. 

Juanita o enervase atât de tare încât uitase complet 
de meci. 

- Nu fac așa ceva! 

- Ba sigur că da. Bodie nu o băgă în seamă și o con- 
duse spre terenul de volei. Hei, prieteni, ea este. Portia! Este 
o jucătoare profesionistă de volei de pe Coasta de Vest. 

- Hei, Portia! 

Cu două excepţii, toţi jucătorii erau bărbați. Una 
dintre femei purta pantaloni scurți și părea pusă pe 
treabă. Cealaltă era îmbrăcată în haine de stradă şi arăta 
de parcă fusese adusă cu forța la meci. Portia detesta să 
facă lucruri la care nu se pricepea. Nu mai jucase volei 
din primul an de facultate, dar chiar și atunci nu fusese 
capabilă decât să arunce mingea. 

Bodie o strânse de ceafă suficient de tare încât să îi 
amintească de remarca lui cu privire la lesă. 

- Scapă de sandalele alea și arată-ne ce poţi! 

Bodie nu o credea capabilă să facă ceva. Era doar un 
test, şi se aştepta ca ea să eșueze. Ei bine, nu avea de 

gând să eșueze! Nu din nou. Nu după ce se întâmplase 
cu Juanita. Își scoase sandalele și păşi pe nisip. Bodie își 
înclină capul - dovadă de respect? - şi se întoarse spre 
alt jucător. 

Mingea nu ajunse aproape de ea decât la câteva mi- 
nute după începerea meciului și îi veni direct spre piept. 
Nu reuși să o prindă cum trebuie și o azvârli în plasă. De 
îndată ce mingea ajunse la plasă, Bodie se năpusti spre 
ea, ridicând nisipul în urma lui și reușind să o dea peste 
fileu. Era un atlet nemaipomenit, rapid şi intimidant. 
Era şi un bun jucător de echipă, pregătind pasele pen- 
tru ceilalți, în loc să se ocupe singur de minge. Portia 
încercă să joace cât de bine putea, dar în afară de marca- 
rea unui punct la o pasă, era pasivă. Totuși, cu Bodie 
alături de ea, echipa lor reuși să câștige ambele meciuri, 
iar în timp ce sărbătorea evenimentul cu ei, se simţea 
ciudat de încântată. Şi-ar fi dorit ca Juanita Brooks - și 
toţi cei din asociaţie - să o fi văzut în acel moment. 

Se curăţă cât de bine putu la baie, dar numai un duş 
i-ar fi scos praful din păr și dintre degete. Se întoarse la 
masă, iar Bodie reapăru în hainele lui de stradă. Barul 
nu avea dușuri, dar totuși el mirosea atât de bine, a băr- 
bat care depusese efort, a săpun cu aromă de pin și 
a haine curate... Se așeză pe scaun, iar mâneca tricoului 
îi dezveli bicepsul, punându-i în evidenţă tatuajul tri- 
bal. Íi zâmbi larg. 

- Ai fost praf! 

Nimeni nu spunea nimic bun despre ea în acea seară. 

- Să ştii că mă rănești, mormăi ea. 

- Perfect, abia aştept să te bag în pat. 

Portia simţi din nou fiorii care îi traversaseră puţin 
mai devreme corpul. Se năpusti asupra berii pe care i-o 
comandase Bodie, luă o gură, dar era prea caldă pentru 
a o răcori. 

- Îţi permiţi prea multe. 

- Nu chiar. Bodie se aplecă spre ea. Cum te poţi asi- 
gura că îmi voi ţine gura în preajma lui Heath? E o ne- 
bunie, dar chiar nu pot uita episodul acela de spionaj. 

- Mă șantajezi cu sex? 

- De ce nu? Se așeză înapoi pe scaun și zâmbi larg. 
Oricum, e o scuză bună să faci ce vrei. 

Dacă alt bărbat ar fi spus un asemenea lucru, cu sigu- 
ranță ea i-ar fi râs în față, dar în clipa aceea Portia simţi 
un nod în stomac. Avea senzaţia ciudată că Bodie ştia 
ceva despre ea, ceva ce alții nu ar fi înțeles, poate chiar 
ceva ce omisese ea însăși. 

- Baţi câmpii. 

Bodie își frecă mâinile. 

- Nu există ceva care să îmi placă mai mult decât să 
domin sexual o femeie puternică. 

Degetele i se încleștară în jurul sticlei, dar nu pentru 
că se simţea ameninţată - chiar se distra -, ci pentru că 
vorbele lui o excitau. 

- Poate că ar trebui să consulți un psihiatru. 

- Ca să stric toată distracţia! Nu cred. 

Nimeni nu mai jucase jocuri sexuale cu ea. Își încru- 
cișă picioarele și îi aruncă un zâmbet nimicitor. 

- Eşti dus cu pluta. 

Bodie se aplecă spre ea și îi şopti la ureche. 

- Va veni seara în care vei plăti pentru asta! 

După care o mușcă de lobul urechii. 

Portia gemu uşor, dar nu de durere - intenţia lui nu 
era să o rănească —, ci de fierbinţeală. Din fericire, unul 
dintre jucătorii de volei veni la masă, aşa că Bodie se 
dădu la o parte, lăsând-o să-și revină. Sosi și mâncarea la 
timp după aceea. Bodie comandase fără să îi ceară păre- 
rea şi apoi avu curajul să o tachineze pentru că nu voia 
să mănânce. 

- Nu mușşti din nimic, doar dai cu limba. Nu e de 
mirare că ești așa scorțoasă. 

- Linguşitorule! 

- Câtă vreme gura ţi-e deschisă... 

Şi îi băgă în gură un cartof prăjit. Portia simți savoa- 
rea uleioasă și sărată, dar refuză al doilea cartof. Și mai 
mulți jucători de volei se așezară la masă. În timp ce 
Bodie vorbea cu ei, Portia studie femeile din bar. Unele 

erau chiar frumoase, și voia să le ofere cartea ei de vizită, 
dar nu avea suficientă putere să se ridice de pe scaun. 
Prezenţa lui Bodie inspirase tot oxigenul din încăpere, 
iar aerul era prea greu de respirat. 

După ce plecară de la bar şi ajunseră în holul clădirii 
în care locuia, Portia era deja cuprinsă de dorinţă. Își 
repetase în minte cum să-i facă faţă. Bodie ştia exact ce 
efect avea asupra ei, aşa că se aștepta să îl invite să urce. 
Ea nu avea să facă acest lucru, dar Bodie urma să se urce 
în lift, iar ea urma să riposteze cu un amuzament rece. 

Perfect. 

Da Bodie Gray o surprinse din nou. 

- Noapte bună, bătăuşo! 

Bodie o sărută scurt pe frunte, apoi plecă. 


Sâmbătă de dimineaţă, Annabelle se trezi şi plecă 
spre Roscoe Village, un loc cunoscut ca un fost paradis 
al traficanţilor de droguri, care fusese demolat în anii 
'90. Acum era doar un cartier urban simpatic, cu case 
renovate şi magazine drăguţe, care îţi dădeau senzaţia 
unui orășel de provincie. Annabelle urma să se vadă cu 
una dintre vechile vecine ale Nanei, iar întâlnirea avea 
loc în biroul de pe Roscoe Street. Auzise că femeia era 
foarte frumoasă și voia să o întâlnească pentru a vedea 
dacă se potrivește cu Heath. 

Se dovedi că femeia era încântătoare, dar aproape la 
fel de hiperactivă ca Heath, rețeta clară pentru dezastru. 
Annabelle o consideră totuși o opțiune, așa că decise să 
o aibă în vedere. 

I se făcu brusc foame și își aminti că nu mâncase 
nimic la micul dejun. Cum Heath urma să o ia abia 
după-amiază, Annabelle își croi drum spre Victory 
Banner, o cafenea vegetariană mică și veselă, aparținând 
unor adepţi ai unui maestru indian. În locul unui inte- 
rior umed și învăluit de miros de beţişoare parfumate, 
cafeneaua avea pereţi din catifea albastră, banchete gal- 
bene și luminoase, precum și măsuţe albe, care se potri- 
veau cu perdelele prinse cu funde. Se așeză la o masă 

liberă şi comandă meniul ei preferat, toast franțuzesc 
de casă cu unt de piersici şi sirop de arțar, dar fu repede 
distrasă de un platou cu gofre belgiene rumene-aurii. În 
cele din urmă, se hotări să comande o clătită cu mere 
şi nuci pecan. 

Îndată ce luă o gură de cafea, ușa de la cafenea se 
deschise şi îşi făcu apariţia o persoană care îi părea cu- 
noscută. Inima îi tresări. Femeia era înaltă chiar și fără 
tocurile pe care le purta. Avea umerii goi și era îmbră- 
cată cu o pereche de pantaloni albi şi o bluză de culoa- 
rea coralului, care se potrivea foarte bine cu părul 
șaten-deschis ce îi atingea umerii. Machiajul era subtil, 
cu un contur ce îi punea în valoarea ochii întunecați. 
Cafeneaua era prea mică pentru a te putea ascunde, iar 
Rosemary Kimble o zări de îndată pe Annabelle. Își 
strânse tare poșeta de paiete. Mâinile ei mari și lungi, cu 
unghii de culoarea ciocolatei, aveau trei brățări la o în- 
cheietură. Trecuseră șase luni de când Annabelle o 
întâlnise ultima dată. Chipul lui Rosemary era mai slab, 
iar şoldurile mai pronunțate. Se apropie de masă, iar 
Annabelle fu cuprinsă de un amalgam de emoţii pe care 
le cunoștea foarte bine: furie și trădare, milă și repul- 
sie... o dureroasă tandreţe. 

Rosemary își mută geanta dintr-o mână într-alta și 
spuse cu vocea ei blândă și melodioasă: 

- Tocmai am terminat micul dejun, dar... te deran- 
jează puţină companie? 

„Da, mă deranjează“, vru Annabelle să răspundă, dar 
ştia că avea să se simtă vinovată și îi făcu semn cu capul 
să se așeze pe celălalt scaun. Rosemary strânse geanta 
în mâini și își comandă un ceai rece, apoi începu să se 
joace cu una dintre brățări. 

- Umblă vorba că ai găsit un client important. 

- Sursele de bârfe Molly. 

Rosemary zâmbi sarcastic. 

- Nu suni, nu scrii. Molly este singura mea sursă de 
informaţie. E o prietenă foarte bună. 

Spre deosebire de Annabelle, care nu era așa. Anna- 
belle se concentră pe ceașca de cafea. Rosemary hotări 
să rupă tăcerea ciudată care se instalase între ele. 

- Aşadar, ce mai face uraganul Kate? 

- Se bagă unde nu-i fierbe oala, așa cum îi stă în fire. 
Vrea să îmi iau o diplomă în contabilitate. 

- Își face griji pentru tine. 

Annabelle așeză ceaşca prea apăsat, iar cafeaua dădu 
pe-afară. 

- Nu înţeleg de ce. 

- Nu încerca să îmi pui în cârcă toate problemele tale 
cu Kate. Mereu te-a scos din minți. 

- Ce să faci, nici situaţia noastră nu a ajutat prea mult. 

- Așa este, spuse Rosemary. 

Annabelle așteptase aproape o săptămână înainte să 
îşi sune mama, sperând că avea să-i dea vestea fără 
să plângă. 

„Mamă, eu și Rob ne-am despărțit.“ 

Annabelle ținea minte și acum reacția mamei sale. 

„Despre ce vorbeşti?“ 

„Nu ne mai căsătorim.“ 

„Dar nunta e programată în două luni. lar noi îl 
iubim pe Rob. Toată lumea îl iubește. Este singurul băr- 
bat dintre toți cei cu care ai umblat care are capul pe 
umeri. Vă potriviți de minune!“ 

„Chiar prea bine. Pregătește-te să râzi.“ Vocea lui 
Kate se gâtuise. „S-a dovedit că Rob este o femeie în 
trup de bărbat.“ 

„Annabelle, ai băut cumva?“ 

Annabelle îi explicase mamei sale exact așa cum Rob 
îi povestise - cum se simţise toată viaţa lui un intrus în 
corpul său; căderea nervoasă de care suferise cu un an 
înainte să o cunoască; credința profundă că iubirea pen- 
tru ea avea să-l trateze; și conştientizarea faptului că nu 
ar mai fi putut să continue să trăiască fiind bărbat. 

Kate începuse să plângă, la fel și Annabelle. 

Se simțea foarte prost pentru că nu suspectase adevă- 
rul, dar Rob fusese un iubit în regulă și avuseseră o viață 
sexuală perfectă. Era drăguţ, simpatic, sensibil şi nici 

decum efeminat. Nu îl prinsese niciodată îmbrăcat în 
hainele ei sau fardat și, până în acea seară în care el în- 
cepuse să plângă mărturisindu-i totul, Annabelle trăise 
cu certitudinea că el era iubirea vieţii ei. 

Privind în urmă, existaseră totuși nişte semnale: stă- 
rile de spirit mereu schimbătoare, referințele frecvente 
la copilăria lui nefericită și întrebările ciudate cu privire 
la dezvoltarea lui Annabelle ca femeie. Era tot timpul 
flatată de atenţia pe care Rob o acorda opiniilor ei şi le 
povestise prietenelor sale cât era de norocoasă pentru că 
avea un iubit care se interesa de persoana ei. Nu sus- 
pectase nici o clipă că el aduna informaţii pentru a 
putea lua decizia finală. După ce îi dăduse veştile devas- 
tatoare, îi spusese că o iubea mai mult ca niciodată. 
Annabelle începuse să plângă și îl întrebase ce avea de 
făcut. Visurile ei spulberate fuseseră suficient de dure- 
roase și, în plus, trebuia să suporte umilința de a le po- 
vesti prietenelor şi rudelor. 

„I! ţii minte pe iubitul meu Rob? Ei bine, treaba amu- 
zantă este că...“ 

Oricât ar fi încercat, Annabelle nu putea trece peste 
partea sordidă a întregii poveşti. Făcuse dragoste cu un 
bărbat care își dorea să fie femeie. Nu o mulțumea expli- 
caţia lui potrivit căreia identitatea de gen şi-sexualitatea 
erau două probleme diferite. El ştiuse încă de la începu- 
tul poveștii lor de iubire ce povară era între ei, dar nu îi 
spusese nimic înainte de acea după-amiază fatidică, în 
care Annabelle primise rochia de mireasă. În seara res- 
pectivă, bărbatul ei luase prima doză de estrogen și înce- 
puse tranziţia de la Rob la Rosemary. 

Se scurseseră aproape doi ani de la acel moment, iar 
Annabelle încă nu trecuse peste senzația de trădare. În 
acelaşi timp, îi era imposibil să pretindă că nu îi păsa. 

- Cum merge munca? 

Rosemary era director de marketing la editura lui 
Molly, Birdcage Press. Lucrase alături de Molly pentru 
a creşte vânzările seriei de cărți pentru copii Daphne 
lepuroaica. 

- Oamenii se obişnuiesc cu mine în cele din urmă. 

- Sunt convinsă că nu e uşor. 

Pentru o clipă, Annabelle își dorise să îi fie greu, își 
dorise ca fostul ei iubit să sufere, dar nu simţea acest 
lucru în acel moment. Voia doar să uite. Femeia care 
fusese cândva iubitul ei o privea pătrunzător de partea 
cealaltă a mesei. 

- Nu îmi doresc decât... 

- Nu spune nimic. 

- Ai fost cea mai bună prietenă a mea, Annabelle. 
Mi-ar plăcea să pot recâștiga prietenia noastră. 

Vechea amărăciune a lui Annabelle ieși la suprafață. 

- Ştiu, dar nu e cu putință. 

- Te-ar ajuta dacă ţi-aş spune că nu mai sunt atrasă de 
tine? Se pare că hormonii și-au făcut treaba. Pentru prima 
oară în viața mea, am început să mă uit după bărbați. 

- Foarte ciudat. 

- Mie-mi spui? 

Rosemary zâmbi, iar Annabelle încercă să facă ace- 
laşi lucru, dar, oricât de mult și-ar fi dorit, nu ar fi putut 
să se joace de-a confidenta cu ea. Relaţia lor îi răpise 
totul. Își pierduse nu numai capacitatea de a aprecia oa- 
menii, ci și încrederea în sexualitatea ei. Ce specie de 
om ratat ar avea o relaţie intimă atâta vreme fără să 
îşi dea seama că e ceva putred? 

Prăjiturile lui Annabelle sosiră. Rosemary ridică pri- 
virea şi se uită la ea cu tristeţe. 

- Te las să mănânci în liniște. Mă bucur că te-am văzut. 

- Mult succes! reuși Annabelle să îi răspundă. 


- Eşti deseori invitată la petrecerile organizate de 
Dan şi Phoebe? o întrebă Heath câteva ore mai târziu, 
în BMW-ul său pe care îl conducea în viteză spre casa 
familiei Calebow. 

Un uliu scrută soarele după-amiezii și se făcu nevăzut 
în livada din dreapta lor, unde merele abia începuseră 
să pârguiască. 

- Uneori, răspunse Annabelle. Dar pe mine mă place 
Phoebe. 

- Hai, râzi, dar mie nu mi se pare amuzant. Am pier- 
dut o groază de clienţi din cauza ei. 

- Aş minţi dacă ţi-aș spune că nu îmi place să fii la 
mâna mea. 

- Vezi să nu îţi placă prea mult! Am încredere că nu o 
să strici totul. 

Se temea că deja o făcuse. Ar fi trebuit să fie sinceră 
cu el în privinţa petrecerii din acea zi, dar devenea foarte 
încăpăţânată atunci când obsedaţii de muncă îi dădeau 
ordine - o altă moștenire din copilărie. 

Cauciucurile scrâșniră când trecură pe un pod strâmt 
de lemn. Dădură un ocol şi ajunseră la o casă veche de 
piatră. Construită în anii 1880, proprietatea Calebow 
era un diamant rustic într-o zona profund urbanizată. 
Dan cumpărase casa pe vremea când era celibatar și, pe 
măsura ce familia se mărise, alături de Phoebe, cons- 
truise aripi noi, renovase acoperișul şi întărise fundaţia. 
Rezultatul final era o imensă casă încântătoare, perfectă 
pentru o familie cu patru copii. 

Heath parcă alături de SUVul lui Molly, care avea 
parasolare marca Tigger prinse de geamuri. Își băgă 
cheile în buzunarul pantalonilor săi sport. Li purta cu o 
bluză polo de firmă, unul dintre ceasurile sale Tag Heuer 
şi cu o curea maro din piele de crocodil. Annabelle avea 
senzaţia că nu era suficient de îmbrăcată; purta panta- 
loni scurţi de culoare gri, croşetaţi manual, tricou bleu- 
marin și șlapi ]. Crew. 

Annabelle observă exact momentul în care Heath 
privi baloanele roz agățate de balustrada care înconjura 
veranda de modă veche din faţa casei. 

Se întoarse spre ea încet, precum un piton care își 
încercuia prada. 

- Ce fel de petrecere e asta, mai exact? 

Își prinse buza de jos între dinți în încercarea de a 
arăta adorabil. 

- Ciudat că mă întrebi... 

Ochii lui verzi întunecați îi amintiră lui Annabelle că 
Heath nu avea simţul umorului atunci când era vorba de 
afaceri. De fapt, nu uitase nici o secundă acest aspect. 

- Fără glume, Annabelle. Spune-mi, te rog, în clipa 
asta, ce se petrece! 

Ar fi disprețuit- dacă ar fi încercat să evite răspun- 
sul, așa că Annabelle adoptă o atitudine degajată. 

- Relaxează-te și simte-te bine! Va fi distractiv. 

Nu părea foarte convingătoare, dar, chiar înainte ca 
Heath s-o strângă de gât, apăru Molly pe veranda din 
fața casei, cu Pippi lângă ea. 

Amândouă purtau coronițe roz strălucitoare. Pippi 
îşi asortase coroniţa cu o rochiţă de prințesă de culoare 
roz, în vreme ce Molly purta pantaloni de un galben 
strălucitor şi un tricou cu Daphne lepuroaica. 

Rânjetul lui Heath deveni brusc sarcastic. 

Molly păru uimită, apoi râse văzându-l pe Heath. 
El o privi amenințător pe Annabelle, apoi afișă un zâm- 
bet prefăcut la vederea lui Molly, după care cobori 
din mașină. 

Annabelle își luă geanta și îl urmă. Din nefericire, i 
se puse un nod în stomac. 

- Heath? Nu îmi vine să cred, zise Molly. Nici măcar 
nu am putut să îl conving pe Kevin să mă ajute astăzi. 

- Serios? întrebă el încet. Annabelle m-a invitat. 

Molly bătu palma prietenește cu Annabelle. 

- Super! 

Annabelle se forță să zâmbească. 

Heath se îndreptă spre Molly, părând amuzat, dar 
Annabelle ştia foarte bine că se prefăcea. 

- Annabelle a omis totuși să îmi spună exact pe cine 
are de gând să invite. 

- Ups! 

Ochii lui Molly străluciră. 

- Ți-aş fi spus dacă m-ai fi întrebat. 

Replica lui Annabelle era neconvingătoare chiar şi 
pentru ea însăși. Heath nu o luă în seamă. 

Molly se aplecă spre fiica ei. 

- Pippi, spune-i domnului Heath ce e cu petrece- 
rea asta. 

Coroniţa fetiţei în vârstă de trei ani fu cât pe ce să 
cadă când copila sări năstrușnic. 

— Petrecere de prințese! 

- Nu mai spune! zise Heath tărăgănat. 

Încet, bărbatul își întoarse privirea spre Annabelle. 
Se prefăcea că se uită la trandafirul care creștea pe ve- 
randa din faţă. 

- A fost ideea ]uliei și a lui Tess, iar Annabelle a decis 
să ne ajute, adăugă Molly. 

Annabelle se gândi să explice că Julie şi Tess erau 
copiii cei mari ai familiei Calebow, gemenele în vârstă de 
15 ani, dar realiză brusc că Heath nu avea nevoie de expli- 
cații. Ştia deja totul despre copiii lui Phoebe și ai lui Dan: 
gemenele, Hannah, cea în vârstă de 12 ani, şi micul 
Andrew, în vârstă de nouă ani. Ştia, cu siguranță, care 
erau mâncărurile lor favorite şi când fuseseră ultima 
dată la dentist. 

- Gemenele sunt voluntare la un centru de plasa- 
ment de vară, care oferă ajutoare familiilor cu venituri 
mici, continuă Molly. Lucrează cu fetițe în vârstă de 
4-5 ani, le supervizează activităţile și le ajută cu temele 
la matematică și ştiinţe. Voiau să organizeze o petrecere 
de dragul distracției. 

- Petrecere de prințese! izbucni Pippi din nou, țopăind 
în sus și în jos. 

- Nici nu ştii cât mă bucur că ești aici, spuse Molly. 
Tess și Julie s-au trezit cu febră de dimineaţă, așa că am 
fost foarte agitaţi. Hannah urmează să ne ajute, dar de 
obicei ea se implică emoțional, aşa că nu putem conta 
pe deplin pe ea. Am încercat să îi telefonez lui Kevin să 
îl conving să se răzgândească, dar a plecat undeva împre- 
ună cu Dan și băieţii şi nu reuşesc să dau de ei. Să vezi 
ce o să le fac! 

- Plăcerea de a fi aici e de partea mea. 

Heath păru atât de sincer, încât Annabelle aproape 
că îl crezu, dar îl cunoștea prea bine. Nu era de mirare că 
se pricepea atât de bine la ce făcea. 

Auziră un zgomot de motor și văzură un microbuz 
galben care se apropia. Molly se întoarse către ușă. 

- Hannah, au venit fetele! 

Câteva clipe mai târziu, Hannah Calebow își făcu apa- 
riția. Slabă şi ciudăţică, fetița semăna mai mult cu mătușa 
Molly decât cu mama ei, Phoebe. Părul șaten-deschis, 
ochii expresivi şi chipul uşor asimetric erau marca unei 
frumuseți mult mai interesante decât ceea ce, în mod 
obişnuit, se consideră a fi frumos. Cu toate acestea, era 
greu de spus ce anume îi conferea această frumuseţe. 

- Bună, Annabelle, spuse ea apropiindu-se. 

Annabelle îi răspunse la salut, iar Molly îl prezentă 
pe Heath când microbuzul se opri în faţa casei. 

- Annabelle, de ce nu o ajuţi pe Phoebe împreună cu 
Heath în curtea din spate, în vreme ce eu le ajut pe 
Hannah și pe fete să despacheteze? 

- Poate că ar trebui să ai grijă în preajma mamei, zise 
Hannah cu voce temătoare. E într-o pasă proastă pentru 
că Andrew a dat iama în tort de dimineață. 

- Totul e din ce în ce mai bine, mormăi Heath. 

După care porni pe cărarea pietruită ce ducea în spa- 
tele casei. Mergea atât de repede, că Annabelle fu nevoită 
să alerge ca să îl prindă din urmă. 

- Cred că ar trebui să îţi cer scuze, zise ea. Mă tem că 
te-am pus... 

- Nu spune nimic, îi zise Heath scurt. Mi-ai făcut-o, 
așa că nu mai avem ce să ne spunem! 

Annabelle se grăbi după el. 

- Nu voiam să fac asta, m-am gândit că... 

- Las-o baltă. Ai vrut să mă faci să par un prost. 

Annabelle spera să nu fie adevărat, dar se temea că 
așa era. Nu chiar prost. Ci doar nelalocul lui. 

- Exagerezi! 

În acel moment pitonul lovi. 

- Eşti concediată! 

Annabelle se împiedică de o dală de piatră. Heath 
era complet detaşat, nu trăda nici o emoție și nici un 

sentiment de regret pentru vremurile bune, în care râ- 
deau împreună. Doar o declaraţie dură. 

- Nu cred că vorbeşti serios. 

- O, ba da, foarte serios! 

- E o petrecere de copii. Nu e mare brânză. 

Heath plecă fără să mai scoată un cuvânt. 

Annabelle rămase tăcută şi înfrigurată lângă un stejar 
bătrân. O comisese din nou. Impulsivitatea ei o dusese 
din nou spre dezastru. Îl cunoștea prea bine ca să ştie 
cât de mult detesta să fie luat prin surprindere. Cum își 
închipuise că acest lucru îl putea amuza pe Heath? Poate 
că nu își închipuise. Poate că își dorise cu adevărat să se 
autosaboteze. 

Mama ei avea dreptate. Nu era o coincidenţă faptul 
că tot ce avea legătură cu Annabelle era sortit eșecului. 
Oare credea că nu merită să aibă succes? Oare din acest 
motiv toate experienţele ei o duceau spre dezastru? 

Se sprijini de trunchiul stejarului și își înăbuși 
lacrimile. 


capitolul 9 


Heath era furios. Nu îi plăcea să pice prost în nici o 
situaţie, cu atât mai puţin în faţa lui Phoebe Calebow. 
Şi totuşi, se afla acolo, pe deplin scos din elementul lui. 
Dacă era o petrecere pentru adolescenţi, nu ar fi avut nici 
o problemă. li plăceau adolescenţii. Ştia să discute cu ei. 
Dar copiii mici - fetiţele - erau o enigmă pentru el. 

Furia împotriva lui Annabelle spori. Ea își închipuia 
că era amuzant să îi joace o festă, dar pentru el nimic 
din ce o implica pe Phoebe nu era amuzant. Lui nu îi 
ardea de glume când venea vorba de afaceri. 

Annabelle știa prea bine acest lucru, dar hotărâse să 
îl pună la încercare, iar el fusese nevoit să i-o reteze clar. 
Şi nici nu avea de gând să fie deranjat de cele întâm- 
plate. Emoţiile şi incertitudinea erau pentru rataţi. 

Se uită spre curtea din spate a familiei Calebow, cu 
piscina, copacii înalți și deschiderea amplă potrivită pen- 
tru o curte bine împărţită, toate concepute pentru o fa- 
milie mare. În după-amiaza aceea, fâșii subțiri și roz erau 
atârnate în copaci, în jurul terasei cu lespezi de piatră şi 
peste locul de joacă. De asemenea, erau aranjate măsuțe, 
unde baloane roz fluturau în bătaia vântului, deasupra 
spetezei fiecărui scăunel. Rochiţe strălucitoare precum 
cea purtată de Pippi Tucker erau scoase din cutii de car- 
ton roz, iar într-un cărucior roz se zărea o grămadă de 
pantofiori de plastic. Bijuterii roz frumoase și false deco- 
rau un scaun în formă de tron, aşezat în mijlocul curţii. 
Doar dragonul verde, în stil piñata, care se învârtea prins 
de creanga unui arțar scăpase de ciuma roz. 

Heath se simţise întotdeauna bine în corpul lui, dar 
acum se simțea straniu și complet nelalocul lui. Aruncă 
o privire spre piscină și simţi o urmă de speranță. Într-o 
piscină, se simțea ca acasă. Din păcate, poarta de fier era 
închisă cu lacăt. Molly şi Phoebe hotărâseră că era prea 
periculos să ai grijă de atâţia copiii în preajma unei pis- 
cine, dar ar fi stat el cu ochii pe ei. li plăcea pericolul. 
Dacă avea noroc, una dintre micuţele afurisite se ducea 
la fund, iar el putea să o salveze de la înec. 

Sigur întâmplarea ar fi atras atenţia lui Phoebe. 

Proprietara echipei Stars stătea la cea mai îndepăr- 
tată măsuță și se ocupa de un fel de suporturi din car- 
ton. La fel ca toată lumea, purta şi ea pe cap una dintre 
blestematele acelea de coronițe roz, iar el o privi cu un 
sentiment de profund dispreţ. Proprietarii de echipe 
trebuiau să poarte pălării Stetson ori să nu aibă nimic 
pe cap. Nu existau alte opțiuni. 

Phoebe alese chiar clipa aceea ca să ridice privirea. 
Făcu surprinsă ochii mari și scăpă una dintre cutiile 
din carton. 

- Heath? 

- Bună, Phoebe. 

- Ca să vezi. Ce surpriză, nu? Oricât de mult mi-ar 
plăcea să mă arunc prin tranșee cu tine pentru încă o 
rundă de lupte în noroi, sunt cam ocupată acum. 

- Annabelle s-a gândit că ţi-ar fi de folos puţin ajutor. 

- Și tu eşti ajutorul? Nu cred. 

Heath își arcui gura într-un zâmbet dezarmant. 

- Recunosc că mă simt un pic scos din elementul meu, 
dar, dacă îmi spui ce să fac, îmi dau toată silința. 

În loc să o încânte, îi trezi suspiciuni, iar chipul ei 
afișă obișnuita expresie neîncrezătoare. Totuși, înainte 
să apuce să îl ia la întrebări, o armată de fetițe apăru de 
după colț. Unele se țineau de mână, altele mergeau sin- 
gure. Aveau tot felul de forme și culori, iar una dintre 
ele plângea. 

- Locurile noi pot fi înfricoşătoare, o auzi pe Hannah 
spunând, dar toată lumea de aici este foarte, foarte dră- 
guță. lar dacă vi se face foarte frică, veniţi și îmi spuneţi. 
O să vă duc la plimbare. De asemenea, dacă aveţi nevoie 
la baie, vă arăt unde este. Căţelușa noastră este legată, 
deci nu poate să sară pe nimeni. Și dacă vedeţi o albină, 
spuneți unuia dintre adulți. 

Probabil acela era lucrul la care se referise Molly când 
spusese că Hannah se implicase emoţional. 

Molly se îndreptă spre cutiile de carton roz. 

- Fiecare prințesă are nevoie de o rochie frumoasă, 
iar aici sunt rochiile voastre. 

Câteva dintre fetiţele mai curajoase se repeziră 
spre ele. 

Phoebe îi dădu lui Heath formele din carton. 

- Pune câte o chestie din asta la fiecare loc de la 
masă. Şi ai face bine să nu taxezi pentru asta. 

Ea se îndepărtă să le ajute pe fetiţe. 

Annabelle nu se vedea pe nicăieri. Fusese foarte dur 
cu ea și nu era surprins că avea nevoie de timp ca să-și 
revină. Heath ignoră junghiul neplăcut pe care îl simţi 
în stomac. Și-o făcuse cu mâna ei atunci când întrecuse 
limita. El studie formele, nişte steluțe explodate de car- 
ton roz, lipite în vârful unor bețe din lemn. Deveni din 

ce în ce mai posomorât. Trebuiau să fie niște baghete 
magice. Ce Dumnezeu aveau de-a face baghetele magice 
cu ajutorul dat fetițelor ca să învețe matematica și şti- 
ința? El fusese bun la ambele. Ar fi putut să ajute la 
matematică și la știință. Nu se presupunea că fetiţele 
trebuiau să își dezvolte abilităţile? La naiba cu baghetele 
magice! El folosise calculatoarele. 

Aruncă baghetele pe masă și se uită în jur după 
Annabelle, dar ea încă nu apăruse, lucru care începea să 
îl deranjeze. Chiar dacă fusese nevoit să o concedieze, 
nu voia să o rănească. Se auziră strigăte ascuţite dinspre 
cutiile cu rochii. 

Deşi fetiţele arătau ca o armată, erau doar cincispre- 
zece. Ceva îi atinse uşor piciorul și cobori privirea spre 
chipul lui Pippi Tucker. Îi răsună în minte coloana so- 
noră din Fălci. 

Rochia fetiţei de trei ani avea culoarea pastilelor pen- 
tru digestie Pepto-Bismol, iar ochii ei verzi erau ca niște 
bile de gumă nevinovate. Numai înclinarea îndrăzneață 
a diademei roz în buclele ei blonde trăda o inimă de 
mică escroacă. 

Ea îi întinse o diademă pe care o strângea în pumnul 
micuț şi murdar. 

- Trebuie să porţi coroană. 

- Nu în viaţa asta. 

Se uită ușor încruntat la ea, suficient cât să își mar- 
cheze punctul fără ca fetița să strige după mama ei. 

Ochii ei micuţi şi deschişi la culoare se făcură mici, la 
fel cum făcea tatăl ei când surprindea un bliţ fulgerător. 

- Heath! Vocea lui Molly se auzi dinspre marea de 
rochii, paiete și fetițe. Stai cu ochii pe Pippi până când 
îmbrăcăm pe toată lumea, bine? 

- Plăcerea e de partea mea. 

Cobori privirea spre copilă. 

Copila ridică privirea spre el. 

El îi studie ochii de gumă şi diadema roz. 

Ea își scărpină braţul. 

El scotoci prin minte și găsi, în sfârşit, ceva. 

- Te-a învățat vreodată cineva cum să foloseşti un 
calculator? 

Țipetele care veneau dinspre cutiile cu rochii se au- 
ziră și mai tare. Pippi ridică bărbia ca să îl vadă mai 
bine, iar diadema i se lăsă și mai mult pe cap. 

- Ai gumă? 

- Poftim? 

- Îmi place guma. 

- Aha. 

Fetiţa îşi aţinti ochii spre buzunarele lui. 

- Unde e telefonul tău? 

- Hai să mergem să vedem ce face mama ta. 

- Vreau să-ţi văd telefonul. 

- Mai întâi, dă-mi-l înapoi pe cel vechi, apoi mai 
vorbim. 

Ea rânji. 

- lubeeesc telefoanele! 

- Nu mai spune! 

Cu o lună în urmă, când trecuse pe la Tucker acasă, 
fusese lăsat singur pentru câteva minute cu micuța lor 
adorabilă. Ea îi ceruse să îi vadă mobilul. Era un 
Motorola de cinci sute de dolari, de ultimă generaţie, 
dotat cu suficiente auxiliare ca să își poată gestiona afa- 
cerile de pe el, dar nu considerase că era o problemă 
dacă i-l arăta fetiţei. Însă, chiar când i-l întinsese, îl che- 
mase Kevin din cealaltă cameră şi îi ceruse să se uite la 
o secvenţă de joc, iar aceea fusese ultima dată când îşi 
văzuse telefonul. 

Reuşise să o prindă singură chiar înainte să plece şi 
încercase să o interogheze, dar dintr-odată copilul nu își 
mai găsise cuvintele. Prin urmare, pierduse câteva zeci 
de e-mailuri importante și adnotările finale despre un 
contract nou. Mai târziu după aceea, Bodie spusese că 
Heath ar fi trebuit să îi spună lui Kevin ce se întâm- 
plase, dar Kevin și Molly erau absolut fascinaţi când 
venea vorba de copiii lor, iar Heath nu putea să își ima- 
gineze cum să fi spus ceva ce putea fi interpretat ca o 
critică la adresa scumpei lor fetițe. 


Găsește-mi perechea 133 


Ea își înfipse piciorul în iarbă. 

- Vreau să văd telefonul acum. 

- Nici să nu te gândești! 

Faţa i se schimonosi. Oh, la naiba, avea să plângă! 
Ştia din alte experienţe că orice sunet mic de mâhnire 
pe care îl scotea păpușica ei o făcea pe Molly să întoarcă 
imediat capul. A 

Unde Dumnezeu era Annabelle? Își vâri mâna în bu- 
zunar şi scoase cel mai nou telefon. 

- ÎL ţin eu cât timp te uiţi. 

Îngenunche lângă ea. 

Ea apucă strâns telefonul. 

- Vreau să ţin eu. 

Heath nu L-a fi lăsat din mână nici în ruptul capului - 
nu era atât de fraier -, dar Annabelle își alesese exact 
acel moment ca să își facă apariţia, iar el fu atât de sur- 
prins de ce văzu, că nu mai fu atent. 

O regină a Angliei - avea o coroană mare cuibărită în 
iureșul nebunesc al cârlionţilor şi purta o rochie lungă 
argintie. Strasuri strălucitoare licăreau pe rochia vapo- 
roasă, iar o plasă argintie îi încadra umerii goi. În timp 
ce păşea pe iarbă, razele soarelui o luminau din toate 
părţile, parcă aprinzându-i părul şi desenând scântei în 
strasuri. Nu era de mirare că se așternu tăcerea printre 
zgomotoasele fetițe. Şi el rămase complet fără cuvinte. 

Pentru o clipă, uită cât de supărat era pe ea. Chiar 
dacă rochia şi diadema erau false, Annabelle părea 
aproape magică, şi ceva din interiorul lui nu își dori să 
întoarcă privirea. Majoritatea fetițelor erau deja îmbră- 
cate, cu rochițele roz trase peste pantaloni scurți și trico- 
uri. În timp ce Annabelle se apropie de ei, îi zări șlapii 
pe sub tivul rochiei. Dintr-un motiv ciudat, păreau la 
locul lor acolo. 

- Salutări, micile mele frumuseți, spuse ea cântat, se- 
mănând cu vrăjitoarea cea bună din Vrăjitorul din Oz. 
Eu sunt Annabelle, zâna voastră bună. O să vă întreb pe 
fiecare în parte cum vă cheamă și voi face o magie care 
o să vă transforme în prințese. Sunteţi gata? 


134 Susan Elizabeth Phillips 


Țipetele lor încântate părură să dea de înțeles că 
erau gata. 

- După aceea, o să vă ajut să vă faceți propriile ba- 
ghete magice pe care să le luaţi acasă, continuă ea. 

Heath apucă baghetele pe care le azvârlise la grămadă 
și începu să le așeze printre borcanele cu sclipici roz și 
bijuterii din plastic. Annabelle se trecea de-a lungul șiru- 
lui de fetițe, se apleca să întrebe numele fiecăreia, apoi 
își flutura bagheta peste capul copilului. 

- Te numesc prinţesa Keesha. Te numesc prințesa 
Rose. Te numesc prinţesa Dominga. Te numesc prin- 
tesa Victoria Phoebe. 

„La naiba!“ Heath se întoarse pe călcâie și îşi aminti 
prea târziu că fetiţa avea telefonul lui. Căută prin iarbă 
în locul în care stătuseră și își verifică buzunarele, dar 
mobilul nu era de găsit. Se întoarse spre fetiţe și o zări 
acolo, o micuță hoțomană de telefoane, cu mâinile 
goale și pe cap cu o diademă roz într-o parte. 

Copila avea doar trei ani şi nu trecuse prea mult timp 
de când i-l luase. Cât de departe să fi ajuns cu telefonul? 
Cât timp se gândi la următoarea lui mișcare, Phoebe 
apăru lângă el, cu un polaroid în mână. 

- Vrem câte o poză cu fiecare fetiță care stă în costu- 
mul ei pe tron. Le faci tu gratis, gânguri eâ, sau ai de 
gând să pui sechestru pe banii de la Zâna Măseluță? 

- Phoebe, mă simt rănit. 

- Nu-ţi face griji. Mă îndoiesc că o să sângerezi. 

Ea îi puse aparatul în mână și își luă zborul, cu dia- 
dema roz sclipicioasă, respirând ostilitate prin toți porii. 
Grozav! Până în clipa aceea, reuşise să își concedieze pe- 
ţitoarea și să își piardă alt telefon, fără facă nici un pas 
ca să repare relația cu proprietara celor de la Stars. lar 
petrecerea abia începea. 

Annabelle termină ceremonia de numire a prințese- 
lor, apoi ea și Molly îndrumară câteva fetițe spre mese ca 
să își decoreze baghetele, în vreme ce Phoebe și Hannah 
le conduseră pe celelalte spre o tavă cu rujuri și farduri. 
Mai avea câteva minute înainte să își deschidă magazinul 

de fotografii, suficient timp cât să își dea seama unde 
putea o fetiță de trei ani să ascundă un telefon. 

Un tril de râsete zbură în direcţia lui dinspre Glinda, 
vrăjitoarea cea bună, dar el încercă să nu se lase distras. 
Din nefericire, Pippi se întorsese la mama ei. Mâinile îi 
erau ocupate, una cu lipici, iar cealaltă cu degetul mare 
pe care îl ţinea în gură, așa că sigur îi ascunsese telefo- 
nul pe undeva. Poate că îl strecurase în buzunarul de la 
pantalonașii de sub rochie. Îşi aminti că îl pusese pe vi- 
braţii. Lăsă jos aparatul foto, apoi ocoli casa ca să își ia 
BlackBerry-ul cu telefon încorporat din mașină. Când 
se întoarse, tastă numărul telefonului pierdut şi se trase 
într-o parte ca să vadă dacă fetița avea să reacționeze. 

Nu reacţionă. Deci nu era în buzunarele ei. 

La naiba, avea nevoie de Annabelle! Dar o conce- 
diase din viața lui. 

Toate fetiţele se ciondăneau pentru atenţia ei, iar lui 
Annabelle părea să îi placă, în loc să fie enervată. Heath 
se întoarse cu spatele. Și ce dacă arăta nevinovată, ca un 
personaj din Disney? El nu ierta și nu uita. 

Se aventură mai mult în umbra din curte. Nici una 
dintre fetițe nu era pregătită de poză şi Heath mai avea 
timp să dea câteva telefoane, dar sigur ea avea să îl 
prindă din urmă şi să facă vreo remarcă nimicitoare. Încă 
o dată, îi răsună în minte coloana sonoră din Fălci. 

Se uită în jos. 

Pippi era dată cu un fard albastru-deschis și avea o 
guriță ca un trandafir, cu ruj roșu pe buze. 

Îşi băgă iute BlackBerry-ul în buzunar. 

- Vezi bagheta mea? 

- Da, asta chiar că e o baghetă. Heath îngenunche, 
pretinzând că se uita la opera ei de artă, dar ocupân- 
du-se de ceea ce îl preocupa. Pippi, arată-i unchiului 
Heath unde i-ai pus telefonul! 

Ea îi aruncă un zâmbet criminal, cu dinţii ușor 
strâmbi, probabil de la deget. 

- Vreau telefon, spuse ea. 

- Minunat. Şi eu. Hai să îl căutăm împreună! 

Ea făcu un semn spre buzunarul lui. 

- Vreau telefonul ăla! 

- Oh, nu, nu vrei! El se ridică brusc și se îndepărtă 
iute, pentru ca, dacă Pippi începea să plângă, el să nu fie 
prin apropiere. Cine e gata de poză? strigă el tare. 

- Prinţesă Rosa, tu eşti gata, spuse Molly. Așază-te pe 
tron și lasă-l pe prinţul Heath să îţi facă o poză. 

Dinspre Glinda, vrăjitoarea cea bună, se auzi un pufnet. 

- Mire frică, șopti fetița spre Molly. 

- Şi chiar ar trebui să-ţi fie, murmură Glinda. 

Comentariul ei ar fi trebuit să îl irite, dar nu își 
dorise să îi strice starea de spirit, ci doar să o înveţe o 
lecţie despre afaceri, care, în cele din urmă, avea să îi 
prindă bine. 

- Vrei să vin cu tine? o întrebă Molly pe fetiţă. 

Dar fetiţa o privea cu venerație pe Annabelle. 

- Vreau poză cu ea, zise micuța. 

Molly zâmbi larg spre Annabelle. 

- Zână bună, se pare că eşti chemată la apel pen- 
tru poză. 

- Sigur! 

Annabelle luă copilul de mână și se îndreptă spre 
tron. Când ajunse în dreptul lui, ridică nasul în aer şi 
trecu pe lângă el. Nasul - nu putu să nu observe - avea 
o pată de sclipici roz în vârf. 

După aceea, părea că fiecare prințesă din ţară își 
dorea să facă poză cu zâna cea bună, care nu întâm- 
plător se purta de parcă fotograful regal nu exista. Ştia 
cum să joace acel joc, așa că își îndreptă comentariile 
spre fetițe. 

- Zâmbește, prinţesă! Așa e bine. 

Poate că Annabelle îl ignora, dar chicotea cu copiii, 
făcea magii, rezolva mici dispute și o lăsă pe prințesa 
Pilar să vadă ce purtau zânele cele bune sub rochie. 
Chiar el era mai mult decât interesat. Din nefericire, 
acea zână bună purta pantaloni scurți în locul unor chi- 
loţi tanga de un roșu aprins, care ar fi fost alegerea lui. 
Dar aşa era el... 

Nu după mult timp, uită complet de apelurile telefo- 
nice pe care trebuia să le dea și se concentră să le facă 
fetițelor fotografii frumoase. Trebuia să admită că erau 
drăguţe. Unele erau timide şi aveau nevoie de încu- 
rajare. Altele erau foarte vorbărețe. Câteva dintre cele 
de patru ani voiau ca Annabelle să se așeze pe tron, iar 
ele să îi stea în poală. Altele o puseră să stea lângă ele. 
Le făcea să râdă, iar pe el îl făcea să zâmbească. Când 
ajunseră la sfârşitul sesiunii foto, hotărâse să o ierte. La 
naiba! Toată lumea merita o a doua șansă. Mai întâi, 
avea să îi facă morală, apoi urma să o angajeze din nou 
de probă. 

După terminarea pozelor, se duse să o ajute pe 
Hannah, care supraveghea un joc cu învârtitul sticlei în 
care se pupa broasca. Cum Hannah nu lega pe nimeni 
la ochi, lui nu prea i se părea un joc, dar poate că îi scăpa 
ceva. Între timp, Phoebe și Molly, începuseră o vână- 
toare de comori. 

Pippi apăru lângă el și încercă să facă rost de tele- 
fonul lui de rezervă, dar Heath îi distrase atenţia cu o 
cutiuță deschisă de fard verde. 

- Pippi! Cum ai luat aia? ţipă Molly câteva minute 
mai târziu. 

Heath își făcu de lucru cu aparatul foto, prefăcân- 
du-se că nu surprinsese privirea dură şi suspicioasă pe 
care Phoebe i-o aruncă. 

Molly le adună pe fetiţe sub un copac umbros și le 
amuză cu o poveste care părea inventată pe loc, numită 
Daphne şi petrecerea prinţeselor. Folosi numele tuturor 
fetițelor și chiar adăugă o broască pe nume Prinţul 
Heath, care se pricepea să facă poze magice. Acum, că se 
hotări să o ierte pe Annabelle, se relaxă suficient cât 
să se bucure de vederea ei. Stătea cu picioarele încru- 
cișate în iarbă, fustele vaporoase înfăşurând fetiţele din 
jurul ei. Râdea odată cu ele, bătea din palme și se purta 
şi ea ca un copil. 

În timp ce se pregăteau mesele pentru băuturi și mân- 
care, el fu însărcinat cu dragonul piñata. 

- Nu le pune să se lege la ochi, îi șopti Hannah. 
Le sperie. 

Aşa că nu le puse. Le lăsă să-l lovească cu toate pute- 
rile, dar cum piñata refuza să se spargă, lovi şi el şi îl 
nimici. Bunătățile zburară. El supraveghe împărțirea lor 
şi chiar făcu o treabă excelentă. Nimeni nu se răni, ni- 
meni nu plânse, deci poate că nu era chiar atât de lipsit 
de îndemânare în preajma copiilor. 

Băuturile și mâncarea își făcură apariția într-o mare 
de roz. Punci roz. Sendvișuri făcute cu pâine roz, un tort 
în formă de castel cu turnulețe din îngheţată roz şi o 
porţie mare care lipsea din podul imens și roz - fără în- 
doială, opera tânărului Andrew Calebow. Molly îi oferi 
o bere. 

- Eşti un înger al milei, spuse el. 

- Nu ştiu ce ne făceam fără tine. 

- A fost distractiv. 

Asta mai ales în ultimele douăzeci de minute, cât 
timp fusese ceva acțiune cu piñata şi o slabă șansă de a 
curge sânge. 

- Prinţeselor! Phoebe le chemă la masă pentru tort. 
Știu că toate ne dorim să îi mulțumim zânei noastre 
că şi-a făcut timp în programul ei încărcat ca să fie azi cu 
noi. Prințesă Molly, ne-a plăcut foarte mult povestea ta! 
Prinţesă Hannah, toată lumea a apreciat îmbrățișările 
pe care ni le-ai dat. Vocea i se transformă în gânguritul 
acela de care se temuse el. Cât despre prinţul Heath... 
Suntem bucuroase că ne-a ajutat cu piñata. Cine ar 
fi ştiut că talentul lui la distrus lucruri ne va fi atât 
de folositor? 

- Frate... mormăi Molly. Chiar te urăște de moarte. 

O jumătate de oră mai târziu, un grup de prințese 
obosite se îndreptară spre casă cu sacoşe imense, pline 
de bunătăţi pentru ele, dar şi pentru fraţii şi surorile lor. 

- A fost o petrecere foarte frumoasă, spuse Hannah 
pe treptele de la intrare, când microbuzul se făcu nevă- 
zut. Mi-am făcut griji. 

Phoebe cuprinse umerii fiicei ei şi o sărută pe creștet, 
chiar în spatele diademei. 

- Ai făcut pe toată lumea să se simtă ca acasă. 

„Și cu mine cum rămâne?“ vru Heath să întrebe. Nu 
reușise să câștige nici măcar puţină bunăvoință din par- 
tea ei, chiar dacă ştersese mesele, făcuse fotografii și 
se ocupase de piñata, fără să dea un singur telefon măcar 
sau să prindă o rundă amărâtă din meciul celor de 
la Sox. 

Annabelle își sprijini mâna de balustrada verandei 
și îşi scoase rochia de zână bună. 

- Mi-e teamă că are pete de iarbă și de punci, deci nu 
ştiu dacă o mai puteţi folosi. 

- Un Halloween a fost de ajuns, răspunse Molly. 

- Mulţumesc din suflet, Annabelle! 

Phoebe îi oferi zâmbetul sincer pe care lui nu i-l oferea. 

- Ai fost o zână bună perfectă. 

- Mi-a plăcut la nebunie fiecare minut. Cum se simt 
gemenele? 

- Îmbufnate. Le-am sunat acum o jumătate de oră. 
Sunt supărate că au ratat petrecerea. 

- Nu le învinovăţesc. A fost o petrecere pe cinste. 

Sună un telefon. Îşi duse automat mâna la buzunar, 
uitând pentru un moment că îl închisese. Însă buzuna- 
rul era gol. „Ce...?“ 

- Bună, iubitule! Molly vorbea la telefonul ei. Da, am 
supraviețuit, nu, nu mulțumită ție și lui Dan. Din fericire, 
impresarul tău cutezător ne-a sărit în autor. Da, serios! 

Heath îşi lovi buzunarele. Unde naiba îi era 
BlackBerry-ul? 

- Vreau să vorbesc cu tati! ţipă Pippi şi se întinse după 
telefonul lui Molly. 

- Stai un pic. Pip vrea să te salute. 

Molly cobori telefonul la urechea fiicei ei. Heath se 
îndreptă spre grădina din spate. La naiba! 

Nu se putea să i le fi furat pe amândouă în aceeași 
după-amiază. Trebuia să-l fi scăpat din buzunar când 
se agitase în jurul pifatei. Se uită sub copac, în iarbă, 
peste tot pe unde crezu de cuviinţă și nu găsi nimic. Li 

luase telefonul din buzunar când îngenunchease să vor- 
bească cu ea. 

- Îţi lipsește ceva? gânguri Phoebe din spatele lui. 
O inimă poate? 

- BlackBerry-ul meu. 

- Nu l-am văzut. Dar, dacă îl găsesc, o să te anunţ 
numaidecât. 

Vorbi cu toată sinceritatea, dar Heath bănuia că, 
dacă îl găsea, îl azvârlea direct în piscină. 

- Apreciez foarte mult, spuse el. 

Annabelle şi Molly se întoarseră în curtea din spate, 
dar Pippi părea să fi plecat cu Hannah. 

- Sunt epuizată, zise Molly. lar eu sunt obișnuită să 
stau prin preajma copiilor. Sărmană Annabelle... 

- N-aş fi ratat petrecerea pentru nimic în lume! 

Ignorându-l intenţionat, Annabelle începu să strângă 
farfuriile de unică folosință. 

Phoebe îi făcu un semn cu mâna. 

- Lasă-le! Serviciul de curăţenie vine cât de curând. 
Cât timp își fac ei treaba, eu o să stau cu picioarele ri- 
dicate ca să-mi revin. Nu am început cartea nouă pentru 
clubul de lectură şi trebuie să mă revanșez că nu am 
terminat-o pe ultima. 

- Cartea era oribilă, comentă Annabelle. Nu ştiu la 
ce se gândea Krystal când a ales-o. 

Heath ciuli urechile. Annabelle și Phoebe făceau 
parte dintr-un club de lectură? Ce alte secrete intere- 
sante îi ascundea? 

Molly căscă și se întinse. 

- Îmi place ideea lui Sharon de a le da băieţilor o 
carte de citit când plecăm la camping. Anul trecut, 
când nu erau în lac sau cu noi, își reluau vechile jocuri. 
Nu-mi pasă ce spun ei. O să înceapă să se plictisească 
după o vreme. 

Fiecare celulă din corpul lui Heath intră în alertă. 

- Nu îl lăsa pe Darnell să aleagă, spuse Phoebe. Acum 
este fascinat de Marquez și nu-i văd pe restul bărbaţilor 
prea entuziasmați de Un veac de singurătate. 

Exista un singur Darnell despre care puteau să vor- 
bească, și anume Darnell Pruitt, fostul atacant profe- 
sionist al celor de la Stars. Mintea lui Heath intră în 
priză. În ce fel de club de lectură era Annabelle? 

Și, cel mai important, cum anume urma să folosească 
acel lucru în avantajul lui? 


capitolul 10 


Annabelle mai strânse câteva farfurii de unică folo- 
sință, chiar dacă Phoebe îi spusese să nu se deranjeze. 
Era îngrozită de ideea de a fi aproape de Heath într-o 
mașină care o ducea acasă. 

Phoebe luă o bucată de glazură roz din castelul de 
ciocolată ciopârţit şi o băgă în gură. 

- Eu și Dan abia așteptăm să ne retragem la camping. 
Profităm de orice scuză ca să mergem la Wind Lake. 
Molly chiar a avut noroc când s-a măritat cu un bărbat 
care are propria staţiune. 

- Înainte de cantonamentul care se apropie, asta o să 
fie ultima pauză de care o se bucure vreunul dintre noi 
pentru mult timp. Molly se întoarse spre Annabelle. 
Am uitat să-ți spun. Am avut o anulare la una dintre 
cabane. Poţi să o împarţi cu Janine, din moment ce 
amândouă sunteţi singure. Sau preferi să-ți păstrezi 
camera de la pensiune? 

Annabelle se gândi. Chiar dacă nu mai fusese nicio- 
dată la campingul Wind Lake, știa că erau o pensiune 
victoriană şi câteva căbănuțe. 

- Bănuiesc că... 

- Sigur cabana, interveni Heath. Se pare că Annabelle 
nu a apucat să menţioneze că mi-a ordonat să merg 
cu ea. 

Annabelle se întoarse și se uită lung la el. 

Degetul lui Phoebe încremeni în glazura tortului. 

- Vii şi tu? 

Annabelle observă cum pulsul i se zbătea discret la 
baza gâtului. li plăcea la nebunie situația creată. Putea 
să îl demaşte cu câteva cuvinte, dar el era un consuma- 
tor de adrenalină şi deja îşi aruncase zarurile. 

- N-am fost niciodată în stare să refuz un pariu, spuse 
el. Crede că nu pot să rezist un weekend întreg fără tele- 
fonul meu mobil. 

- Abia dacă reziști la cină, mormăi Molly. 

- Aştept scuze de la amândouă de îndată ce vă voi 
dovedi cât de mult vă înşelați. 

Expresia lui Molly şi cea a lui Phoebe fură la fel de 
ironice când se întoarseră spre Annabelle. Mândria ei 
rănită îi cerea să îl pedepsească. Chiar în clipa aceea. 
Merita pentru sângele-rece cu care o concediase. 

Urmă o tăcere ciudată. El o privi, aşteptă, pulsul de la 
baza gâtului marcând trecerea secundelor. 

- O să cedeze, zise Annabelle chinuindu-se să zâm- 
bească. Toată lumea o ştie, mai puţin el. 

- Interesant, comentă Molly, abţinându-se se să mai 
spună ceva, chiar dacă Annabelle știa că îşi dorea să 
o facă. 

Douăzeci de minute mai târziu, ea şi Heath se îndrep- 
tau spre oraș, iar tăcerea din maşină era la fel de grea 
precum glazura roz a tortului, dar nici pe departe atât 
de dulce. El se descurcase mult mai bine cu fetele decât 
se aşteptase Annabelle. Ascultase respectuos neliniștile 
lui Hannah, iar Pippi îl adorase. Annabelle fusese sur- 
prinsă de câte ori se uitase şi îl văzuse ghemuit vorbind 
cu ea. 

În cele din urmă, Heath rupse tăcerea: 

- Mă hotărâsem să te reangajez înainte să aud de 
staţiune. 

- Oh, te cred, spuse ea, pe un ton plin de sarcasm 
ca să îşi ascundă durerea. 

- Vorbesc serios. 

- Orice te lasă să dormi liniştit noaptea. 

- Bine, Annabelle. Descarcă-te. Scoate tot! Tot ce ai 
acumulat în după-amiaza asta. 

- Descărcarea este privilegiul celor care îți sunt egali. 
Angajaţii umili ca mine strâng din buze și pupă mâna. 

- Ai sărit calul şi ştii asta. Povestea asta cu Phoebe nu 
se îmbunătăţeşte niciodată. Am crezut că sunt în stare 
să schimb situația. 

- Nu mai contează. 

El o luă pe banda din stânga. 

- Vrei să mă retrag? Pot s-o sun pe Molly mâine-dimi- 
neaţă și să-i spun că a intervenit ceva. Asta vrei să fac? 

- De parcă aș avea de ales dacă-mi doresc să te păstrez 
în continuare drept client. 

- Bine, hai să fac lucrurile mai ușoare pentru tine. 
Indiferent ce decizie iei, te angajez la loc. Într-un fel sau 
altul, contractul nostru rămâne în picioare. 

Îl lăsă să vadă că nu era impresionată de oferta lui. 

- lar eu nu pot decât să-mi imaginez cât ai fi de coo- 
perant dacă aș refuza să te iau în stațiune. 

- Ce vrei de la mine? 

- Vreau să fii cinstit. Uită-te în ochii mei și recu- 
noaște că nu aveai nici cea mai mică intenție de a mă 
angaja înapoi până să auzi de stațiune. 

- Da, ai dreptate. Nu se uită în ochii ei, dar măcar 
fusese cinstit. Nu aveam de gând să te iert. Şi știi de ce? 
Pentru că sunt un nenorocit care nu are milă. 

- Bine. Poți să vii cu mine. 


Annabelle își petrecu următoarea săptămână îmbuf- 
nată. Încercă să dea vina pentru starea ei pe perioada 
sensibilă a lunii, dar nu se mai pricepea să se mintă la fel 
de bine ca pe vremuri. Comportamentul rece al lui 
Heath o făcuse să se simtă rănită, trădată și pur și sim- 
plu era supărată. Făcuse o greșeală, iar el renunțase la 
ea. Dacă nu era stațiunea Wind Lake, nu l-ar mai fi 
văzut niciodată. Era complet dispensabilă, încă una din- 
tre albinuțele care lucrau pentru el. 

Marţi îi lăsă un mesaj pe robot. „Portia are pe cineva 
cu care vrea să mă întâlnesc la 20.30, marți seară. 

Stabileşte-mi o întâlnire cu una dintre candidatele tale 
la 20 ca să împușcăm doi iepuri dintr-odată“. 

În cele din urmă, puse supărarea acolo unde îi era 
locul, pe propriii umeri. Nu era el de vină pentru ima- 
ginile acelea înflăcărate care voiau să i se întipărească 
în minte de fiecare dată când avea garda jos. Pentru el, 
toată povestea era o afacere. Ea era cea care permisese ca 
situația să devină personală, iar dacă uita din nou, me- 
rita să suporte consecințele. 

Marţi seară, înainte să se îndrepte spre Sienna pentru 
următoarea rundă de prezentări, se întâlni la Earwax cu 
cel mai nou client al ei. Ray Fiedler îi fusese trimis de 
una dintre cele mai bune prietene ale Nanei, iar 
Annabelle îi stabilise, cu o seară înainte, prima întâlnire 
cu o studentă a Facultăţii Loyola, pe care o cunoscuse în 
timpul campaniei din campus. 

- Ne-am simţit bine, dar Carole nu este fizic genul 
meu, spuse Ray după ce se așezară la una dintre mesele 
de lemn din Earwax, care era pictată la fel ca roata unei 
furgonete de circ. 

- Ce vrei să spui? Annabelle își luă privirea de la în- 
ceputul lui amenințător de chelie. Ştia răspunsul, dar 
voia să fie spus de el. 

- Este... este o femeie foarte simpatică. Mulți oameni 
nu-mi înţeleg glumele. Doar că-mi plac femeile care 
sunt... mai în formă. 

- Nu cred că înţeleg. 

- Carole este puţin supraponderală. 

Annabelle sorbi din cappuccino şi preferă să studieze 
dragonul din lemn roșu cu auriu de pe perete în locul 
celor zece kilograme în plus din jurul a ceea ce fusese pe 
vremuri talia lui Ray Fiedler. 

Nu era prost. 

- Ştiu că nici eu nu sunt chiar Mister Univers, dar 
fac sport. 

Annabelle se abținu să nu se întindă peste masă și să 
îi dea una în cap. Totuși, genul acela de provocare făcea 
parte din ceea ce îi plăcea ei la profesia de peţitoare. 

- Deci, de obicei, te întâlneşti cu femei slabe? 

- Nu trebuie să fie niște regine ale frumuseţii, dar 
femeile cu care am ieșit erau destul de drăguțe. 

Annabelle se prefăcu a rămâne pe gânduri. 

- Sunt puţin confuză. Când am vorbit prima oară, 
mi-ai dat impresia că nu te-ai mai întâlnit cu nimeni 
de multă vreme. 

- Păi, așa este, dar... 

Il lăsă să se agite câteva momente. Un copil cu multe 
piercinguri trecu pe lângă masa lor, urmat de două mămici. 

- Deci chestia asta cu greutatea chiar este importantă 
pentru tine? Mai importantă decât personalitatea sau 
inteligența? 

El o privi de parcă îi pusese o întrebare-capcană. 

- Doar că mă gândisem la cineva... puţin diferit. 

„Şi nu ne gândim cu toţii?“, cugetă Annabelle. Se apro- 
pia weekendul de 4 Iulie, iar ea nu avea cu cine să iasă, 
nici o întâlnire în perspectivă și nici un alt plan dincolo 
de a se reapuca de sport şi de a încerca să nu se gân- 
dească prea mult la ieșirea în clubul de lectură la Wind 
Lake. Ray se jucă cu lingura, iar supărarea ei dispăru 
brusc. Era un tip decent, dar naiv. 

- Poate că nu v-aţi îndrăgostit la prima vedere, îi spuse 
ea. Dar o să-ți spun același lucru pe care i l-am spus lui 
Carole astă-noapte când şi-a exprimat câteva îndoieli. 
Aveţi un trecut cu puncte în comun şi v-aţi simţit bine 
unul în compania celuilalt. Cred că asta justifică o a 
doua întâlnire, chiar dacă lipsește atracţia fizică. Dacă nu 
iese altceva, aţi putea să rămâneți prieteni. 

Se scurseră câteva secunde până ce el înțelese. 

- Cum adică îndoieli? Nu vrea să mă revadă? 

- Are câteva îndoieli, la fel ca tine. 

Își duse mâna la cap. 

- Este din cauza părului, nu? Numai de asta le pasă 
femeilor. Văd un tip care își pierde părul și nici măcar 
nu mai vor să îi ofere câteva ore. 

- Femeile sunt mai puţin influențate decât își închi- 
puie bărbaţii de un început de chelie sau de câteva 

kilograme în plus. Ştii ce este cel mai important pentru 
femei când vine vorba de înfățișarea fizică a unui bărbat? 

- Înălțimea? Eu am un metru șaptezeci și șapte. 

- Nu înălțimea. Studiile spun că o îngrijire atentă 
este cel mai important detaliu pentru femei. Pun preţ 
pe curăţenie și îngrijire mai mult decât pe orice altceva. 
Ea se opri. Şi tunsorile potrivite sunt foarte importante 
pentru femei. 

- Nu i-a plăcut tunsoarea mea. 

Annabelle zâmbi larg. 

- Nu este bine? O tunsoare se aranjează atât de uşor! 
Uite numele unui stilist priceput care tunde bărbaţi. Îi 
împinse cartea de vizită pe masă. Nu-ţi lipseşte nimic 
altceva, deci o să fie floare la ureche. 

Ray nu se gândise că se putea prea bine să fie el cel 
refuzat, iar instinctul lui de competiţie intră imediat în 
joc. Acceptase deja să se tundă și să o revadă pe Carole 
atunci când plecară din cafenea. Annabelle își spuse 
că devenea tot mai bună și că nu trebuia să permită ca 
mama ei sau problemele pe care le avea cu Heath să plan- 
teze seminţele îndoielii înăuntrul ei. 

Intră în Sienna fiind într-o stare psihică mai bună, 
dar lucrurile se duseră iute pe apa sâmbetei. Heath nu 
ajunsese, iar harpista de la De Paul cu care îi aranjase 
întâlnirea o sunase ca să îi spună că se tăiase la picior şi 
se îndrepta spre urgenţe. Abia dacă termină de vorbit cu 
ea, că o sună şi Heath. 

- Avionul are întârziere, îi zise el. Sunt la sol la O'Hare, 
dar aşteptăm să se deschidă poarta de îmbarcare. 

li povesti despre harpistă, apoi, pentru că părea să fie 
obosit, îi sugeră să amâne întâlnirea cu candidata 
Portiei Powers. 

- Sună tentant, dar aș prefera să nu o fac, spuse el. 
Portia este chiar încântată de partida din seara asta. 
Chiar acum se deschide o poartă de îmbarcare, așa că 
nu ar trebui să întârzii foarte mult. Rămâi pe metereze 
până când ajung eu. 

- Bine. 

Annabelle discută cu barmanul până când sosi can- 
didata Portiei. Făcu ochii mari. 

Nu era de mirare că Portia fusese entuziasmată. Era 
cea mai frumoasă femeie pe care Annabelle o văzuse 
vreodată. 


A doua zi de dimineață, Annabelle se întorcea din 
alergarea ei matinală bianuală când o văzu pe Portia 
Powers stând chiar pe veranda ei. Nu se cunoscuseră nici- 
odată, dar Annabelle o recunoscuse după fotografiile de 
pe site-ul ei. Doar că, pe măsură ce se apropia, își dădu 
seama că era aceeaşi femeie pe care o văzuse la intrare la 
Sienna în noaptea în care îl prezentase pe Heath lui 
Barrie. Powers purta o bluză din mătase neagră, prinsă 
în jurul taliei subțiri, pantaloni şocant de roz și pantofi 
retro din piele lăcuită neagră. Părul ei negru ca smoala 
era frumos tuns, legănându-se odată cu cea mai discretă 
mișcare din cap, iar tenul era perfect. Cât despre corp... 
Era evident că mânca doar în zilele libere legal. 

- Să nu îndrăznești să mai joci vreo festă precum cea 
de aseară, spuse Portia în clipa în care pantofii de aler- 
gat atinseră treptele de la verandă. 

Femeia emana genul de frumuseţe care o făcuse din- 
totdeauna pe Annabelle să se simtă mică și îndesată, cu 
atât mai mult în dimineața aceea, îmbrăcată în şort și 
cu un tricou portocaliu ud, care parca spunea „factura 
de încălzire și de răcire“. 

- Bună dimineaţa şi ţie. Annabelle scoase cheia din 
buzunarul pantalonilor scurţi, descuie ușa și se dădu la 
o parte ca să îi facă loc lui Powers să intre. 

- Niciodată, dar niciodată să nu îndrăznești să scapi 
de vreuna dintre candidatele mele înainte ca Heath să 
aibă ocazia să o întâlnească! 

Annabelle închise ușa. 

- Ai trimis o candidată nepotrivită. 

Powers îndreptă un deget dat cu ojă spre fruntea asu- 
dată a lui Annabelle. 

- El decide asta, nu tu. 

Annabelle ignoră pistolul-unghie. 

- Sunt sigură că ştii cum se simte când își pierde 
timpul. 

Portia ridică o mână în aer. 

- Chiar poţi să fii atât de incompetentă? Claudia 
Reeshman este fotomodel de top în Chicago. Este fru- 
moasă. Este inteligentă. Sunt un milion de bărbaţi care 
şi-ar dori să aibă o şansă cu ea. 

- Se prea poate să fie adevărat, dar se pare că are niște 
probleme emoţionale grave. 

Un evident obicei de a lua droguri se afla în fruntea 
listei, chiar dacă Annabelle nu voia să facă vreo acuzaţie 
pe care nu putea să o dovedească. 

- A început să plângă înainte să-și primească prima 
băutură. 

- Cu toții avem o zi proastă din când în când. Portia 
își puse mâna în şold, adoptând o postură feminină, dar 
care putea fi la fel de agresivă ca o schemă de karate. 
M-am chinuit toată luna să o conving să se întâlnească 
cu Heath. Ín sfârșit, am reușit să o conving și tu ce faci? 
Decizi că el nu o s-o placă şi o trimiţi acasă. 

- La Claudia nu era doar o zi proastă, ripostă Anna- 
belle. Este o epavă din punct de vedere emoţional. 

- Nu-mi pasă dacă se rostogolea pe podea și urla ca 
un câine. Ce ai făcut a fost stupid şi necinstit. 

Annabelle avusese de-a face cu personalități puter- 
nice toată viaţa și nu intenţiona să cedeze în faţa ei, 
chiar şi cu sudoarea care i se prelingea în ochi şi cu „fac- 
tura de încălzire și de răcire“ pe sâni. 

- Heath a fost foarte clar în privinţa așteptărilor lui. 

- Aș fi spus că, de fapt, cea mai sexy și mai căutată 
femeie din Chicago îi depășește așteptările. 

- și doreşte mai mult decât o soţie frumoasă. 

- Oh, te rog! Când vine vorba de bărbaţi ca Heath, 
măsura de la sutien câștigă oricând în faţa coeficien- 
tului de inteligență. 

Nu ajungeau nicăieri, așa că Annabelle își dădu si- 
linţa să pară profesionistă, nu enervată. 

- Tot procesul ăsta ar fi mult mai ușor dacă am 
colabora. 

Portia arătă de parcă Annabelle i-ar fi oferit o porție 
mare și grasă de mâncare nesănătoasă. 

- Am cerinţe stricte de la stagiarii mei, domnişoară 
Granger. Tu nu te încadrezi. 

- Aici ai fost doar răutăcioasă. Annabelle se îndreptă 
spre ușă. De acum înainte, să-ți direcționezi nemulţu- 
mirile direct spre Heath. 

- Oh, crede-mă, o s-o fac! Şi abia aştept să văd ce o să 
aibă de spus despre povestea asta. 


- La ce Dumnezeu ţi-a stat mintea? strigă Heath la 
telefon la vreo câteva ore după aceea. Încă nu începuse 
să urle, dar era pe aproape. Tocmai am aflat că ai renun- 
tat la Claudia Reeshman! 

- Şi? Annabelle lovi încântată cu pixul carneţelul 
aflat lângă telefonul din bucătărie. 

- Este evident că ţi-am acordat prea multă putere. 

- Când te-am sunat azi-noapte înapoi și ţi-am spus că 
am anulat prezentarea pentru că nu era ce-ţi doreai, 
mi-ai mulțumit. 

- Ai uitat să-mi spui numele ei. N-am avut niciodată 
o slăbiciune pentru modele, dar Claudia Reeshman... 
Doamne, Annabelle... 

- Poate că ţi-ar plăcea să mă concediezi din nou. 

- Ai renunţa? A 

- Cum o să se desfășoare povestea asta? Își mai lovi 
o dată carneţelul. Ai încredere în mine sau nu? 

Prin telefon, auzi claxonul unei mașini urmat de o 
tăcere lungă. 

- Am încredere în tine, spuse el în cele din urmă. 

Ea aproape se înecă. 

- Serios? 

- Serios. 

Pur şi simplu, i se puse în gât un nod mare cât turnul 
Sears. şi drese glasul şi încercă să pară ca și cum fusese 
exact ce se așteptase să audă de la el. 

- Bine. Aud claxoane. Eşti pe drum? 

- Ți-am spus că mă duc la Indianapolis. 

- Așa e. Azi e vineri. 

Pentru următoarele două nopţi, el urma să fie în 
Indiana, cu un client care juca pentru Colts. Iniţial, își pro- 
gramase călătoria pentru următorul weekend, dar el își 
refăcuse programul pentru ieșirea la clubul de lectură 
la care ea nu își dorea să se gândească. 

- Faptul că tot pleci din oraș în weekend complică 
foarte tare programarea întâlnirilor. 

- Afacerile sunt pe primul loc. Chiar ai enervat-o 
groaznic pe Powers. Îţi vrea capul pe tavă. 

- Cu un cuțit şi niște smântână cu 0% grăsimi ca 
să uite. 

- Nu ştiu de ce Claudia Reeshman mai era în Chi- 
cago. Am crezut că a plecat definitiv la New York. 

Annabelle bănuia că Reeshman nu își dorea să fie 
atât de departe de traficantul ei de droguri. 

- Fă-mi o favoare, continuă el. Dacă Powers îmi orga- 
nizează o întâlnire cu altcineva care a pozat pentru edi- 
ţia cu costume de baie de la Sports Illustrated, măcar 
spune-mi cum o cheamă înainte să scapi de ea. 

- Bine. 

- Şi mulțumesc că ai acceptat să mă ajuţi mâine. 

Ea desenă o margaretă în caiet. 

- Ce să nu-mi placă la ideea de a petrece toată ziua 
alergând prin oraş cu cardul tău de credit și fără limită 
de cheltuieli? 

- Şi cu Bodie şi mama lui Sean Palmer. Nu uita par- 
tea asta. Dacă doamnei Palmer nu îi era așa frică de el, 
Bodie putea să se descurce singur. 

- Nu este singura căreia îi e frică. Eşti convins că vom 
fi în siguranță? 

- Atâta vreme cât nu vorbiţi despre politică, Taco 
Bell şi culoarea roşie. 

- Mulţumesc că m-ai pus în gardă. 

- Şi nu îl lăsa să se apropie prea tare de oameni care 
poartă pălărie. 

- O să închid acum. 

După ce închise, îşi dădu seama că zâmbea, ceea ce 
nu era deloc o idee bună. Pitonii puteau să lovească 
după bunul plac și rareori dădeau semne de avertizare. 


Mama lui Sean Palmer, Arte, avea codițe grizonante, 
un corp înalt și generos şi un zâmbet prietenos. 
Annabelle o plăcu imediat. Cu Bodie drept ghid de că- 
lătorie, văzură atracţii turistice, începând dimineaţa de- 
vreme turul arhitectural cu vaporașul, urmat de o vizitare 
rapidă a colecţiei de pictori impresioniști de la Institutul 
de Artă. Chiar dacă Bodie se ocupă de toate detaliile, el 
rămase în umbră. Era un tip ciudat, plin de contradicții 
stranii, care o făceau pe Annabelle să îşi dorească să afle 
mai multe despre el. 

După un prânz târziu, se îndreptară spre Millennium 
Park, superbul şi noul parc de pe malul lacului, despre 
care locuitorii din Chicago credeau că îi plasa, în sfârșit, 
în faţa oraşului San Francisco la categoria cel mai fru- 
mos oraș din America. Annabelle vizitase parcul de 
multe ori și se bucură să îi arate femei grădinile terasate, 
Crown Fountain, înaltă de cincisprezece metri, cu ima- 
ginile ei video schimbătoare și sculptura Cloud Gate 
strălucitoare ca o oglindă, cunoscută cu drept Bobul 
de Fasole. 

În timp ce se plimbară prin futuristul pavilion muzical, 
acolo unde panglicile din oţel inoxidabil care se răsuceau 
sub forma unei cochilii se potriveau atât de frumos cu 
zgârie-norii din spatele lui, discuţia lor se îndreptă spre 
fiul lui Arte, care urma să joace în curând ca fundaș 
pentru echipa Bears. 

- Sean a avut o grămadă de agenți pe urmele lui, 
spuse femeia. A fost o zi fericită pentru mine cea în care 
a semnat cu Heath. Am încetat să-mi fac atâtea griji des- 
pre oamenii care puteau să profite de el. Ştiu că Heath 
o să aibă grijă de el. 

- Chiar îi pasă de clienţii lui, spuse Annabelle. 

Soarele de iulie flirta cu valurile lacului când cele 
două femei îl urmară pe Bodie spre podul şerpuitor din 
oţel, care plutea peste traficul de pe Columbus Drive. 
Când ajunseră de partea cealaltă, se îndreptară spre pis- 
ta de alergare. Când se opriră ca să admire priveliștea, 
un biciclist îl strigă pe Bodie, apoi se opri în dreptul lui. 

Annabelle și Arte se opriră, amândouă privind pan- 
talonii negri ai bărbatului, scurți şi strâmţi pe coapse. 

- Trebuie să îl lăudăm pe Dumnezeu pentru gloria 
creaţiei sale, spuse Arte. 

- Amin. 

Se apropiară, studiind coapsele umede de transpira- 
ţie ale biciclistului şi tricoul din plasă albă cu albastru 
mulat pe pieptul lui perfect dezvoltat. Părea să aibă un- 
deva între douăzeci şi cinci și treizeci de ani şi purta o 
cască roşie de ultimă generaţie care îi ascundea părul 
blond şi umed, dar nu şi profilul de Adonis. 

- Îmi trebuie o baie în lac ca să mă răcoresc, șopti 
Annabelle. 

- Dacă eram cu douăzeci de ani mai tânără... 

Bodie făcu un semn spre ele. 

- Doamnelor, trebuie să vă prezint pe cineva. 

- Vino la mama, murmură Arte, ceea ce o făcu pe 
Annabelle să chicotească. | 

Chiar înainte să ajungă la ei, Annabelle îl recunoscu 
pe biciclist. 

- Uau! Ştiu cine este. 

- Doamnă Palmer, Annabelle, spuse Bodie. Acesta 
este celebrul Dean Robillard, viitorul fundaş extraor- 
dinar al celor de la Stars. 

Chiar dacă Annabelle nu îl cunoscuse niciodată per- 
sonal pe cel care era rezerva lui Kevin, îl văzuse jucând 
și îi cunoștea reputaţia. Arte îi strânse mâna. 

- Îmi pare bine, Dean. Să le spui prietenilor tăi să-l ia 
ușurel pe fiul meu sezonul ăsta. 

Dean schiță spre ea un zâmbet ucigător. „Și nu ştia 
exact ce efect avea asupra femeilor?“ se gândi Annabelle. 

- O s-o facem special pentru dumneavoastră, doamnă. 
Emanând sexualitate prin toţi porii, el își întoarse 

farmecul spre Annabelle. Ochii lui vădit scrutători alune- 
cară peste corpul ei cu o încredere care spunea că putea 
să o cucerească - pe ea sau orice femeie îşi dorea - ori- 
când și de câte ori ar fi vrut. „Oh, nu, nu poţi, băieţel 
obraznic şi sexy!“ 

- Annabelle, nu? 

- Mai bine să-mi verific permisul de conducere ca să 
mă asigur, răspunse ea. Am rămas cu totul fără aer. 

Bodie se înecă, apoi râse. 

Se părea că Robillard nu era obișnuit cu femeile care 
vorbeau despre aspectul lui fizic pentru că, pe moment, 
păru surprins. Apoi, își puse din nou în funcțiune 
„farmecometrul“. 

- Poate este de la căldură. 

- Oh, este chiar foarte cald. 

În mod normal, bărbaţii superbi o intimidau, dar el 
era atât de plin de sine, că ea se simţi doar amuzată. 

El râse, de această dată sincer, iar Annabelle simţi 
că îl place, în ciuda aroganței lui. 

- Admir enorm femeile roşcate cu păr feeric, spuse el. 

Ea își lăsă ochelarii de soare să alunece pe nas şi se 
uită la el pe deasupra ramei. 

- Domnule Robillard, pun pariu că admiri femeile 
în general. 

- Şi ele te admiră pe tine, adăugă Arte chicotind. 

Dean se întoarse spre Bodie. 

- Unde le-ai găsit pe minunăţiile acestea două? 

- La închisoarea Cook County. 

Arte pufni. 

- Poartă-te frumos, Bodie! 

Dean își îndreptă atenția spre Annabelle. 

- Numele tău îmi spune ceva. Stai o clipă. Nu ești 
peţitoarea lui Heath? 

- De unde ştii de asta? 

- Se duce vorba. O femeie pe role trecu iute pe lângă 
ei, cu părul negru fluturând. El se bucură de priveliște. 
N-am cunoscut niciodată o peţitoare, continuă el în cele 
din urmă. Ar trebui să te angajez? 

- Ştii că domeniul meu nu are nimic de-a face cu 
aprinsul focurilor de tabără, da? 

El își încrucișă mâinile la piept. 

- Hei, toți oamenii își doresc să cunoască pe cineva 
special. 

Ea zâmbi. 

- Nu şi atunci când se distrează să îi întâlnească 
pe toţi ne-specialii. 

Dean se întoarse spre Bodie. 

- Nu cred că mă place. 

- Te place, spuse Bodie, dar crede să ești imatur. 

- Sunt sigură că o să-ți treacă, zise Annabelle. 

Bodie îl lovi pe spate. 

- Ştiu că nu ţi se întâmplă foarte des, dar se pare că 
Annabelle este imună la faţa ta de vedetă de cinema. 

- Atunci cineva trebuie să o ducă la oftalmolog, mor- 
măi Arte și îi făcu pe toţi să râdă. 

Dean își trase bicicleta de pe alee și o sprijini de un 
copac câtă vreme vorbiră toți patru. Dean o întrebă 
pe Arte despre Sean, apoi discutară despre Bears pen- 
tru o vreme. După aceea, Bodie menţionă că Dean își 
căuta impresar. 

- Am auzit că te-ai întâlnit cu Jack Riley de la IMG. 

- Mă văd cu o grămadă de oameni, răspunse Dean. 

- Ar trebui măcar să auzi ce are Heath de spus. E un 
tip deştept. 

- Heath Champion este primul în lista mea de lu- 
cruri pe care nu trebuie să le fac. Sunt o grămadă 
de metode prin care să o necăjesc pe Phoebe. Dean se 
întoarse spre Annabelle. Ce-ai zice dacă ai veni cu mine 
la plajă mâine? 

Annabelle nu se așteptase la așa ceva și fu uimită. 
Şi suspicioasă. 

- De ce? 

- Pot să fiu sincer? 

- Nu ştiu. Poţi? 

- Am nevoie de protecţie. 

- Ca să nu te bronzezi prea tare? 

- Nu. Îşi afişă zâmbetul de băiat minune. Ador să 
merg la plajă, dar mă recunosc atât de mulți oameni, 
că e greu să te relaxezi. De obicei, dacă sunt cu o femeie, 
oamenii îmi acordă mai mult spaţiu. 

- Şi eu sunt singura femeie pe care o poți găsi și care 
să meargă cu tine? Mă îndoiesc. 

Ochii lui licăriră. 

- Nu mă înţelege greșit, dar aș fi mai mult decât relaxat 
dacă invit pe cineva cu care nu am de gând să mă culc. 

Annabelle izbucni în râs. 

- Sărmanul Dean are nevoie de o prietenă, nu de o 
iubită, chicoti Bodie. 

- Sunteţi invitată și dumneavoastră, doamnă Palmer, 
adăugă Dean politicos. 

- Scumpule, nici măcar un bărbat sexy ca tine nu 
m-ar putea convinge să ies în public îmbrăcată în cos- 
tum de baie. 

- Ce zici, Annabelle? Dean înclină capul spre malul 
lacului. Mergem la Oak Street Beach. Aduc eu o geantă 
frigorifică. Putem să ieşim, să înotăm, să ascultăm mu- 
zică. O să fie bine. Poţi să-ţi cobori standardele pentru 
câteva ore, nu? 

Viaţa ei devenise atât de ciudată de când îl cunoscuse 
pe Heath Champion... Cel mai sexy sportiv din Chicago 
tocmai o invitase să își petreacă după-amiaza de dumi- 
nică stând la plajă cu el, iar cu două zile în urmă, își 
plânsese de milă pentru că nu avea planuri în weeken- 
dul cu 4 lulie. 

- Atâta vreme cât îmi promiţi că nu faci ochi dulci 
tinerelor când sunt eu cu tine. 

- Eu nu fac asta niciodată! declară el, uitând de bru- 
neta pe role. 

- Ca să fim înţeleși. 

Și nu o făcu. 

Nici nu vorbi la mobil, nici nu își verifică Black- 
Berry-ul. Era o zi fierbinte, senină, și chiar îi făcuse rost 
de o umbrelă ca să îi protejeze pielea de roșcată. Răma- 
seră întinşi pe prosoape, ascultând muzică, vorbind 

când aveau chef și privind spre apă când nu discutau. 
Ea purtă un costum alb din două piese, care avea o cro- 
ială înaltă ca să îi facă picioarele mai lungi, dar nu atât 
de înaltă încât să aibă nevoie de ceară braziliană. Unii 
dintre fanii lui îi întrerupseră, dar nu prea mulți. Totuși, 
cu toții păreau să își dorească o bucăţică din Dean 
Robillard. Poate tocmai de aceea Annabelle simțise un 
fel de singurătate ciudată dincolo de egoul lui supra- 
dimensionat. El evitase întrebările despre familie, iar ea 
nu insistase. 

Avea patru mesaje vocale când ajunse acasă, toate de 
la Heath, în care îi cerea să îl sune de urgenţă. In schimb, 
făcu un duș. Îşi usca părul când auzi soneria. Își legă 
halatul de un galben cald și cobori scările, trecându-și o 
mână prin părul vâlvoi în timp ce se îndreptă spre ușă. 

Un bărbat înalt și bine făcut se uită la ea prin ochela- 
rii fumurii. Pitonul îi făcea a doua vizită la domiciliu. 


capitolul 11 


- Numai două cutii de prăjituri cu mentă anul ăsta, 
fetelor, spuse Annabelle când deschise ușa. Sunt la regim. 

Heath se împinse înăuntru pe lângă ea. 

- Tu îţi verifici vreodată mesajele de pe telefon? 

Ea îşi privi picioarele goale. 

- Încă o dată, m-ai prins arătând cel mai bine. 

Era foarte agitat şi abia dacă îi aruncă o privire, exact 
așa cum trebuia. 

- Arăți foarte bine. Deci, imaginează-ţi, eram prins la 
cursul despre Biblie în Indianapolis, când aud că noua 
mea peţitoare stă la soare cu Dean Robillard. 

- Ai răspuns la telefon în mijlocul studiului biblic? 

- Eram plictisit. 

- Şi de ce erai la curs? Nu mai contează. Clientul tău 
a vrut să te duci. 

Ea închise ușa. 

- De ce naiba ţi-a dat Robillard întâlnire? 

- S-a îndrăgostit brusc. Se întâmplă tot timpul. Raoul 
spune că nu am cum să controlez efectul pe care îl am 
asupra bărbaţilor. 

- Aha. Bodie mi-a spus că Dean voia să meargă la 
plajă și avea nevoie de o diversiune. 

- Atunci de ce întrebi? 

- Ca să aflu părerea lui Raoul. 

Ea zâmbi larg și îl îndrumă spre recepţie. 

- Scutierul tău înfricoșător ştia toată povestea de ieri. 
De ce a aşteptat până azi ca să-ţi spună? 

- Asta e și întrebarea mea. Ai ceva de mâncare? 

- Ceva rămășițe de mâncare thailandeză, dar a înce- 
put să facă mucegai, așa că nu ţi-o recomand. 

- Comand pizza. Cum îţi place? 

Poate din cauză că era practic dezbrăcată și nu îi plă- 
cea atitudinea lui ori poate din pricină că era doar o 
idioată, își așeză mâna în şold, privirea îi alunecă spre el 
şi cuvintele îi ieșiră printre buze. 

- Îmi place fierbinte și condimentată. 

Ochii lui se repeziră spre decolteul în V al halatului ei. 

- Exact ce mi-a spus Raoul. 

Ea se îndreptă grăbită spre scări. Chicotitul lui se auzi 
până la etaj. 

Annabelle nu se grăbi și îşi puse ultima pereche cu- 
rată de pantaloni scurți și un maiou albăstriu cu inserții 
de dantelă în ceea ce trecea drept decolteul ei. Trebuia 
să fie cu garda sus, dar asta nu însemna că nu putea să 
arate bine. Se dădu cu pudră bronzantă pe obraji, adă- 
ugă luciu de buze, apoi își trecu pieptănul prin păr, pen- 
tru că mai multe șuvițe rebele începură să îi încadreze 
faţa asemenea panglicilor de Crăciun. 

Când cobori de la etaj, Heath, care era în biroul ei, se 
lăsă pe spate în scaunul ei, cu gleznele încrucișate pe 
birou și telefonul sub bărbie. Măsură cu privirea decol- 
teul din dantelă, apoi picioarele goale și zâmbi. Se juca 
din nou cu ea, dar Annabelle nu avea de gând să-l 
încurajeze. 

- Ştiu, Rocco, dar ea nu are decât zece degete. Câte 
diamante să poarte? În timp ce ascultă răspunsurile 
de la celălalt capăt al firului, se încruntă. Ascultă-i pe 
oamenii cărora le pasă de tine. Nu spun că nu este sin- 
ceră, dar mai așteaptă și tu vreo câteva luni, bine? Vor- 
bim săptămâna viitoare. Trânti telefonul şi reveni cu 
picioarele pe podea. Lipitoarea! li văd pe tipii ăștia şi le 
iau tot ce pot. 

- Aceeași tipi care stau prin holurile hotelurilor şi 
îşi aleg lipitorile, nu? Apoi, zece minute mai târziu, 
explică toate motivele pentru care nu vor să folosească 
prezervativ. 

- Ah, da, cu siguranţă. Ridică berea pe care o luase 
din frigiderul ei. Dar unele dintre femeile astea sunt in- 
credibile. Poate că băieţii sunt duri pe teren, dar, după 
încheierea meciului, este altă poveste. Mai ales tinerii. 
Deodată, toate femeile frumoase vin la ei şi spun că 
sunt îndrăgostite. Următorul lucru pe care îl fac băieţii 
este să le ofere maşini sport şi inele cu diamante la ani- 
versarea unei luni de relaţie. Și nu mă provoca să vor- 
besc despre oportunistele care rămân însărcinate ca să-i 
stoarcă de bani! 

- Din nou, nimic din ce nu ar putea să rezolve un 
prezervativ. 

Ea ridică stropitoare albastră de plastic şi se duse spre 
violetele africane ale Nanei. 

- Băieţii sunt tineri. Se cred invincibili. Ştiu că în 
universul lui Annabelle toată lumea este drăguță și sim- 
patică, dar există mai multe femei lacome decât ţi-ai 
putea închipui. 

Annabelle se opri din stropit şi se uită la el. 

- Vreuna dintre femeile astea și-a croit drum spre bu- 
zunarele tale? De aia ești așa de supărat? 

- La vremea când am început să câștig destul ca să 
devin o ţintă, învăţasem deja cum să mă apăr. 

- Este doar o curiozitate... Ai fost vreodată îndră- 
gostit? De o femeie, spuse ea în grabă, pentru ca el să nu 
înceapă să îi turuie nume de clienţi. 

- Am fost logodit în facultate. Nu a mers. 

- De ce? 

- Durerea este prea proaspătă ca să dau detalii, mor- 
măi el. 

Ea se strâmbă, iar el zâmbi. Sună telefonul. Când răs- 
punse, ea își dădu seama că Heath arăta mult mai firesc 
decât ea așezat la biroul ei. Cum reușea? Cumva, își lä- 
sase amprenta personală prin toate locurile pe care le 
ocupa. Putea la fel de bine doar să ridice un picior când 
intra într-o încăpere. 

Termină de udat violetele africane și se îndreptă spre 
bucătărie, unde scoase vesela din capricioasa mașină de 
spălat vase a Nanei. Se auzi soneria, iar după câteva 
clipe, Heath apăru cu pizza. Ea luă farfurii și șervețele. 
El mai scoase o bere pentru el şi una pentru ea, apoi le 
duse la masă. 

Când se așeză, el se uită la dulapurile albastre smăl- 
tuite și la borcanul de biscuiţi cu Hello Kitty. 

- Îmi place locul ăsta. Este ca acasă. 

- Exprimare cu tact. Ştiu că ar trebui să modernizez, 
dar nu prea am stat prin zonă. 

Abia dacă își permitea să zugrăvească, darămite să re- 
decoreze complet. 

Incepură să mănânce și tăcerea care se așternu între 
ei fu surprinzător de plăcută. 

Se întrebă ce urma să facă el de 4 Iulie, a doua zi. 
Heath își mâncă iute prima felie, apoi luă o alta. 

- Cum ai reușit să te apropii de cei doi oameni care 
sunt cei importanți pentru mine acum? Care este 
secretul? 

- Farmecul natural combinat cu faptul că eu am o 
viaţă, iar tu nu. 

Mai mult sau mai puţin o viaţă... Miercuri seară, 
domnul Bronicki o obligase să participe la petrecerea 
seniorilor de la centrul de recreere. Fusese de acord să 
meargă doar după ce el îi promisese că avea să o scoată 
din nou în oraș pe doamna Valerio. 

Heath își şterse colțul gurii cu șervețelul. 

- Ce a spus Robillard despre mine? 

Ea muşcă din felia de pizza. Acela era motivul pentru 
care sugerase Heath cina lor drăguță, își zise ea. 

- A spus că ești numărul unu pe lista cu oamenii care 
nu trebuie sunaţi. Şi citez aproape fidel. Dar probabil 
ştii deja asta. 

- Şi tu ce i-ai spus? 

- Nimic. Eram prea ocupată să mă uit la el. Doamne, 
este absolut splendid! 

El se încruntă. 

- Dean Robillard nu este unul dintre puștii ăștia 
naivi despre care vorbeam. Să ai grijă cu el! Schimbă fe- 
meile ca pe şosete. 

- Ei bine, scumpule, poate să mă folosească ori- 
când vrea. 

Spre surprinderea ei, el o privi serios. 

- Nu se poate să te îndrăgostești de el. 

Situaţia devenea chiar interesantă. 

- Mai vorbim despre asta după aceea? 

- Uite care este treaba, Annabelle. Dean nu este un 
tip rău, dar când vine vorba de femei, nu îi pasă decât 
să marcheze. 

- Așa cum nu îmi place mie? 

- Doamne, ești o înţeleaptă. 

El îi oferi ocazia perfectă ca să sape un pic mai adânc 
în viața și experienţele lui Heath Champion. 

- Din pură curiozitate, tu de câte ori ai marcat? Când 
marcai, vreau să spun. Şi, apropo, cât ţinea? 

- Am marcat de prea multe ori. Nici nu sunt mândru 
de asta, așa că nu-mi face morală. 

- Chiar crezi că ai trecut de perioada în care marcai? 

- Dacă nu treceam, nu voiam să mă însor. 

- Nu te însori. Nu ai ieşit nici măcar la o a doua 
întâlnire. 

- Poate pentru că am angajat două peţitoare 
semiincompetente. 

Nu îi povestise de vizita Portiei, dar ce putea să spună? 
Că Portia Powers era o nemernică? Heath probabil 

ştia deja. În plus, trebuia să îi spună altceva și deja îi 
era groază. 

- Am primit un telefon de la Claudia Reeshman 
de dimineaţă. Tot vrea să te întâlnească. 

- Serios? Se lăsă în spate pe scaun, cu un zâmbet 
ştrengar pe buze. Și de ce nu a sunat-o pe Powers? 

- Îmi închipui că s-a creat o legătură între noi marţi. 

- Uluitor. 

- Credeam că am convins-o că nu meriți, dar se pare 
că nu am reușit. Luă o bucată de pizza, chiar dacă își 
pierduse pofta de mâncare. Deci, bănuiesc că vrei s-o 
adaug în agendă pentru miercuri seară, nu? 

- Nu. 

O bucăţică de brânză i se rostogoli în poală. 

- Nu? 

- Nu ai spus că nu mi se potrivește? 

- Ba da, dar... 

- Atunci nu. 

Simți ceva cald și dulce înăuntrul ei. 

- Mulţumesc. 

Stânjenită, îşi curăță resturile din poală. 

- Cu plăcere. 

Se şterse încet pe degete. 

- Femeia pe care vreau să ţi-o prezint miercuri nu este 
frumoasă. 

- Multe nu sunt. Ultima copertă Sports Illustrated cu 
Reeshman a fost incredibilă. 

- Este o harpistă care face un master în arta specta- 
colului muzical. Are 28 de ani, o licenţă la Vassar. Marţi 
ar trebui să te întâlnești cu ea. 

- E urâtă? 

- Normal că nu e urâtă. 

Ea își luă brusc farfuria și o duse la chiuvetă. 

Heath nu spuse nimic câteva momente. În cele din 
urmă, își luă și el farfuria şi o duse la maşina de spă- 
lat vase. 

- Dacă, din întâmplare, te mai sună Dean, ai grijă ce 
îi spui despre mine. 

- Ce te face să crezi că o să mă sune doar din 
întâmplare? 

El făcu un semn din cap spre masă. 

- Mai vrei o felie? 

- Nu. 

Ea îi puse farfuria în maşina de spălat. 

- Nu, vreau un răspuns. De ce ești așa de sigur că nu 
o să mai sune? 

- Liniştește-te. Voiam doar să spun că eşti mai mare 
cu câțiva ani decât el. 

- Şi? Trânti ușa mașinii de spălat și își zise în gând să 
închidă gura, dar cuvintele nu o ascultară. Sunt la modă 
relațiile dintre femei mai în vârstă și bărbaţi mai tineri. 
Nu citeşti People? 

- Dean se întâlneşte numai cu fete petrecăreţe. 

Annabelle ştia la ce făcea referire și o străfulgerare de 
masochism o făcu să îl incite să o spună cu voce tare. 

- Spune tot! Crezi că nu sunt destul de sexy pentru el. 

- Încetează să-mi mai pui cuvinte în gură! Spun doar 
că voi doi nu o să aveți o relație de dragoste. 

- Este adevărat. Dar am putea avea o relație bazată 
pe sex. 

Aruncă pe apa sâmbetei ultimele rămășițe ale pru- 
denței, și un deget lung și subțire fu îndreptat spre ea. 

- Nu faci sex cu el. Știu cum sunt tipii ăștia, şi nu o 
să faci. Am încredere în tine când vine vorba de Claudia 
Reeshman. Ai și tu încredere în mine când vine vorba 
de Dean Robillard. 

Nu putea să îl lase să scape atât de ușor. 

- Tu îţi cauţi soţie. Poate eu caut puțină distracţie. 

- Dacă ai nevoie de distracţie, îți dau eu distracție, i-o 
întoarse el. 

Ea fu uimită. 

O maşină trecu în viteză pe stradă, cu volumul ra- 
dioului la maximum. Se priviră lung unul pe altul. Şi el 
păru surprins. Sau poate că nu. Încet, intenționat, își 
arcui colţul gurii, iar Annabelle își dădu seama că Pito- 
nul se juca din nou cu ea. 

- Trebuie să plec, Clopoţico. Am nişte treabă de re- 
zolvat. Mulţumesc pentru cină. 

Doar după ce ușa de la intrare se închise în urma lui, 
ea reuși să rostească un vag: 

- Cu plăcere. 


- Da... Da, bine. Trimite-l sus. 

Mâinile Portiei tremurau când lăsă telefonul jos. 

Bodie era în hol. 

Nu o mai sunase de la întâlnirea din barul sportiv, 
avută în urmă cu zece zile, iar acum se prezenta acasă la 
ea, la ora 9 seara, pe 4 Iulie, așteptându-se ca ea să îl 
primească. Trebuia să-i fi spus portarului să-l dea afară, 
dar nu o făcuse. 

Se îndreptă mecanic spre dormitorul ei, scoțându-și 
din mers cămașa din bumbac. Cei din familia Jenson o 
invitaseră la cină pe iahtul lor ca să se uite la focurile de 
artificii, dar acestea o deprimau, așa că îi refuzase. 
Avusese o săptămână îngrozitoare. Mai întâi fusese păţa- 
nia cu Claudia Reeshman, apoi asistenta angajată în 
locul lui SuSu Kaplan își dăduse demisia, spunând că 
munca era prea stresantă. Portia ducea cu disperare 
dorul programului de mentorat. Chiar încercase să or- 
ganizeze o cină cu Juanita ca să discute situaţia, dar di- 
rectoarea îi evita telefoanele. 

Încercă să își imagineze cum urma să reacționeze 
Bodie când avea să vadă apartamentul pe care îl cumpă- 
rase după divorţ. 

Pentru că își folosea casa ca să organizeze petreceri în 
fiecare lună pentru cei mai importanţi clienţi, alesese 
un apartament spaţios, la ultimul etaj al unei clădiri din 
calcar, înfiorător de scumpă, construită înainte de răz- 
boi, chiar vizavi de Lakeshore Drive. 

Voia să facă legătura cu lumea elegantă de dinainte 
de război, aşa că alesese paleta de culori a maeștrilor 
olandezi: nuanţe bogate de maroniu, auriu antic, măs- 
liniu delicat, cu tuşe subtile de verde. În living, două 
canapele masculine și adânci și un scaun de bar mare 

din piele erau așezate pe marginea unui covor oriental 
de culoarea ceaiului. Alt covor oriental asemănător 
completa masa grea din lemn de tec, cu scaunele ei lu- 
xuriant capitonate. Era important ca bărbaţii să se simtă 
în largul lor acolo, așa că nu pusese nici un bibelou pe 
masă, iar dulapul cu băuturi era mereu foarte bine apro- 
vizionat. Doar în dormitor își lăsase feminitatea debor- 
dantă să se manifeste. Patul ei era o combinaţie din 
satin crem și ecru, cu perne din dantelă și panglici. 
Sfeșnice argintii solide erau așezate pe noptiere delicate, 
iar un sfeșnic mic din cristal se încolăcea în colțul din 
apropiere, lângă un fotoliu moale pentru citit, plin de 
reviste de modă, mai multe romane și o carte de dezvol- 
tare personală, care le ajuta pe femei să își găsească liniș- 
tea interioară. 

Poate că Bodie era beat și tocmai de aceea își făcuse 
apariţia în acea seară. Totuși, cine știa ce anume îl mo- 
tiva pe un bărbat ca el? Trase pe ea o rochie de vară cu 
decolteu amplu și imprimeu cu trandafiri, apoi își puse 
o pereche de pantofi cui roz, care se închideau pe gleznă 
şi erau împodobiţi cu fluturi mici din piele. Se auzi so- 
neria. Portia se îndreptă ușor spre uşă. 

El purta o cămașă de mătase gri, cu mâneci lungi și 
pantaloni asortaţi, dintr-un material fin și scump, care i 
se mulau pe picioare. De la umeri în jos, arăta mus- 
culos, dar respectabil, chiar elegant. Dar de la umeri în 
sus, dispărea toată respectabilitatea. Gâtul lui puternic 
și tatuat, ochii de un albastru glacial și capul amenin- 
țător ras îl făceau să pară mai primejdios decât şi-l amin- 
tea Portia. 

El se uită în jur prin living fără să scoată un cuvânt, 
apoi se îndreptă spre uşile care dădeau în balconașul ei. 
În fiecare vară, îşi promitea să facă o grădină într-un 
container, dar grădinăritul necesita o răbdare pe care ea 
nu o avea și nu reușise niciodată să își ducă planul la 
bun sfârșit. Un val de umezeală se strecură în interiorul 
cu aer condiționat atunci când el deschise ușile și ieşi 
afară. Ea se gândi câteva clipe, apoi se îndreptă agale 
spre bar. 

Portia ignoră sortimentele de beri importate pe care 
el le prefera și alese, în schimb, o sticlă de șampanie și 
două cupe delicate. Se duse cu ele spre ușile de la bal- 
con şi aprinse lumina înainte să iasă afară. 

Aerul era greu şi vaporos, cu nori negri, care se roteau 
deasupra acoperișului clădirii de locuințe din colţul 
opus. Portia se apropie de balustrada netedă din beton, 
susținută de stâlpi groși, în formă de urnă. Puse jos sti- 
cla de șampanie și paharele fine. 

El încă nu vorbise. Pe stradă, la zece etaje în jos, o 
mașină ieși din parcare și dispăru după colț. Un grup de 
curioşi se îndrepta spre lac ca să se uite la spectacolul de 
artificii organizat de oraș, care stătea să înceapă dintr-o 
clipă în alta. Bodie desfăcu sticla și turnă șampania. 
Paharele delicate nu arătau deloc atât de ridicol în mâi- 
nile lui mari pe cât îşi imaginase Portia. Tăcerea dintre 
ei se prelungi. Îşi dori să fi spus ceva când Bodie intrase 
prima dată, căci acum se simţea ca într-un fel de între- 
cere pe care o câştiga cel care se abţinea cel mai mult. 

Sună claxonul unei mașini, iar umerii lui musculoși 
se încordară tensionaţi. Portia își sprijini un picior de 
balustru, iar betonul îi zgârie glezna. El își așeză paharul 
lângă sticlă, apoi se întoarse spre ea. Ea nu avu de gând 
să ridice privirea, dar nu reuşi să se abțină. Norii negri 
se învolburau în spatele lui și parcă formau o aură de- 
monică. Avea să o sărute, simţea asta. Dar nu o sărută. 
În schimb, îi luă cupa din mână şi o puse lângă a lui. 
Apoi, ridică mâna și își trecu degetul peste buzele ei, 
suficient de apăsat ca să îi întindă rujul pe obraz. 

Firicelele mici de la ceafă i se înfiorară. Se gândi să se 
îndepărteze, dar nu putu. În schimb, el se duse spre 
ușile de la balcon, se întinse înăuntru și stinse lumina, 
cufundând balconul în întuneric. Portia fu cuprinsă de 
un tremur de panică. Inima începu să îi bată nebunește. 
Se întoarse cu spatele și își sprijini palmele umede de 
balustradă. Îl simţi apropiindu-se de ea şi tremură când 
mâinile lui mari îi cuprinseră șoldurile. Căldura palme- 
lor lui străpunse materialul mătăsos şi rozaliu al rochiei. 

Dedesubt, purta lenjerie de mătase într-o nuanţă foarte 
deschisă de crem. Pielea începu să-i vibreze, iar căldura 
i se prelinse în interior. Prin rochie, el urmări linia sub- 
ţire a lenjeriei, explorarea fiind mult mai erotică decât 
dacă ar fi atins-o direct pe piele. 

Pe cer izbucni o diademă de lasere, cristale albe de 
zgomot și lumină explodară peste lac pentru a anunţa 
începerea spectacolului de artificii. Respirația lui era 
fierbinte pe gâtul ei umed, iar dinţii lui se aşezară pe 
tendonul care marca locul de întâlnire dintre gâtul și 
umărul ei. O temperă fără să o rănească, fără să o ţină 
nemișcată ca pe un animal. Mâinile lui se strecurară pe 
sub tivul rochiei. 

Portia nu încercă să scape, nu se mișcă. El îi mângâie 
fundul prin lenjerie. Degetele coborâră, apoi urcară, 
apoi coborâră din nou, fără să se grăbească în vreun fel. 
O lumină se aprinse la fereastra de peste drum, iar pal- 
mieri aurii se deschiseră ca niște umbrele pe cer. 

I se tăie răsuflarea când degetul lui alunecă între coapse. 

Chiar simţi că parcă i se taie genunchii, Bodie își în- 
depărtă gura de pe gâtul ei și limba i se aventură spre 
celălalt loc în care o ţinuse prizonieră. El îngenunche în 
spatele ei. 

Ea nu se clinti din loc, apucă strâns balustrada, privind 
cum șerpi portocalii și argintii se desfășurau pe fundalul 
norilor. El îi atinse pulpele, apoi mâinile îi alunecară sub 
fustă ca să îndepărteze coapsele, apoi lenjeria. i prinse 
cu degetele betelia şi o trase spre glezne. Li ridică un pi- 
cior şi trase chiloţii peste pantof. Rămaseră agățați de 
cealaltă gleznă şi îi lăsă acolo. Bodie se ridică. 

O pădure de sălcii albastre şi verzi picurară pe cer. Îi 
simți mâna sprijinită pe mijlocul spatelui. O apăsă, dar 
Portia avu nevoie de o clipă ca să înţeleagă ce își dorea 
el să facă. Încet, o „aplecă peste balustradă. Jos, un taxi 
alunecă pe stradă. Îi ridică rochia până la talie. Din faţă, 
materialul o acoperea cu modestie, iar cineva care ar fi 
privit de la fereastra opusă ar fi văzut doar o femeie care 

se apleca peste balustradă, cu un bărbat în spate. Din 
spate însă, era pe deplin expusă în faţa lui. 

Acum, când o mângâie, între pielea ei şi vârfurile de- 
getelor lui nu mai exista nici o barieră de mătase. 

El o desfăcu la fel ca pe o portocală. Se jucă în seva ei. 
Răsuflarea ei era întretăiată şi rapidă. Gemu. El făcu un 
pas înapoi. Portia auzi un foșnet, câtă vreme el se ocupă 
de haine, apoi de un prezervativ care o făcu să înțeleagă 
ce avusese de gând să facă de la început. Apoi, se ocupă 
de ea. 

I se tăie răsuflarea când simţi obrăznicia excitantă a 
degetelor lui. Comete explodară pe cer, apoi îşi găsiră 
sfârșitul în apă. Ea se apucă și mai strâns de balustradă 
şi începu să răsufle întretăiat când el o deschise cu dege- 
tele, o tachină, apoi o penetră adânc. O stăpâni din 
spate, îi strânse șoldurile, o ţinu acolo unde și-o dorea, 
unde îşi dorea şi ea să fie. O dezmierdă... o întinse, 
o umplu. Ea pluti în aer cu cometele... Înflori odată cu 
sălciile... Explodă odată cu rachetele. Și, la final, se avântă 
spre pământ într-o avalanșă de scântei. 

După aceea, el îi aranjă rochia la loc, apoi dispăru în 
baia ei cu masa antică de toaletă, oglinda italiană și ta- 
petul Colefax & Fowler. Părea rece și netulburat când 
ieși de acolo. Portia își dori să plângă. Dar îi aruncă cea 
mai glacială dintre priviri, se îndreptă spre ușă și o des- 
chise larg. 

Colţul gurii lui se arcui amuzat. El se îndreptă agale 
spre ea și urmări cu degetul pata de ruj de pe obrazul ei. 
Ea nu tresări. Cu alt zâmbet, el păşi pe coridor şi o luă 
spre ascensorul ornat cu alamă. Inainte să ajungă acolo, 
el se întoarse și vorbi pentru prima oară. 

- Este totul limpede acum? 


capitolul 12 


Annabelle și Heath plecară din Chicago vineri du- 
pă-amiază. Campingul Wind Lake se afla la nord-est de 

Michigan, la o oră distanţă de frumosul oraş Grayling. 
Kevin și Molly își petrecuseră acolo toată săptămâna, iar 
ceilalți membri ai clubului de lectură urmau să vină. 
Dar, cum Domnul Superimpresar nu avea prea mult 
timp de pierdut, le aranjase călătoria cu avionul privat 
al unui prieten. În timp ce el își dădu telefoanele, 
Annabelle, care nu zburase niciodată cu un avion pri- 
vat, se uită pe geam și încercă să se relaxeze. Şi ce dacă 
împărțea cu Heath o cabană peste weekend? Cea mai 
mare parte din timp, sigur urma să stea cu ceilalți băr- 
baţi ori să încerce să o impresioneze pe Phoebe, aşa că 
abia dacă avea să îl vadă. Şi, în mod cert, era cea mai 
bună variantă, căci toți feromonii pe care îi răspândea 
în jurul lui începeau să aibă efect asupra ei. Din fericire, 
Annabelle înțelegea diferența dintre atracția fizică și 
afecțiunea statornică. Poate că era excitată, dar nu era 
complet autodistructivă. 

Un SUV gri închiriat îi aștepta pe mica pistă de avion. 
Erau la numai 130 de kilometri depărtare de insula 
Mackinac, iar aerul cald de după-amiază purta mirosul 
de pini al pădurilor din nord. Heath luă geanta lui 
Annabelle și pe a lui, le duse la maşină, apoi se întoarse 
după crosele de golf. Ea îşi subţiase bugetul: pentru 
cumpăra câteva lucruri noi pentru călătorie, inclusiv 
pantalonii bej cu dungi subțiri maro, care îi făceau 
picioarele să pară mai lungi. Un top auriu se asorta cu 
cerceii cu piatră de chihlimbar, primiţi cadou de Cră- 
ciun de la Kate. Își tunsese vârfurile despicate, ca măcar 
o dată să nu-i mai dea bătăi de cap părul rebel. Heath 
purta una din bluzele lui polo scumpe, de un verde-în- 
chis, o pereche de pantaloni din bumbac din stofă gri 
şi mocasini. 

El puse bagajul în spate, apoi îi aruncă lui Annabelle 
cheile. 

- Tu conduci. 

Ea îşi înăbuși un zâmbet când se urcă la volan. 

- Cu fiecare zi ce trece, motivele pentru care vrei o 
soție devin tot mai clare. 

El își puse laptopul în spate și se așeză pe scaunul din 
dreapta. Annabelle verifică indicaţiile lui Molly, apoi 
ieși pe autostrada cu două benzi. Se întrebă cum își pe- 
trecuse el ziua de 4 Iulie. Nu îl mai văzuse de miercuri, 
când i-o prezentare pe harpista de la De Paul, care i se 
păruse inteligentă, atrăgătoare, dar prea serioasă. După 
întâlnire, îi ceruse mai multe informaţii despre Gwen. 
La un moment dat, cât de curând, trebuia să îi spună 
adevărul despre ea. Nu era un gând plăcut. 

Cât mai dădu el un telefon, Annabelle se concentră 
pe plăcerea de a o conduce o mașină care nu era 
Sherman. Molly nu exagerase când îi descrisese cât de 
frumoase erau împrejurimile. 

Pădurile se întindeau de o parte și de alta a drumu- 
lui, în pâlcuri de pin, stejar şi arțar. Cu un an în urmă, 
Annabelle fusese obligată să își anuleze planurile de a 
participa la întâlnire, după ce Kate își făcuse apariţia pe 
neanunţate în Chicago, dar ştia totul despre locul acela: 
plimbările pe care le făceau prin camping, cum înotau 
în lac și organizau discuţiile despre cărți în noul foişor 
pe care Molly și Kevin îl construiseră în apropierea 
zonei private de locuit, care era ataşată de pensiune. 
Părea să fie atât de relaxant! Dar acum nu se simțea 
relaxată. Erau prea multe în joc şi trebuia să își facă 
ordine în gânduri. 

Heath mai dădu un telefon înainte de a-l pune deo- 
parte și începu să o critice pentru felul în care conducea. 
- Ai o groază de loc ca să depăşeşti camionul ăsta. 

- Dacă ignor linia continuă. 

- O să fie în regulă dacă treci peste ea. 

- Da. De ce să-ţi faci griji pentru o prostie cum ar fi o 
coliziune frontală? 

- Limita de viteză este 90. Abia dacă ajungi la 100. 

- Nu mă face să opresc mașina, tinere. 

El chicoti și, pentru câteva clipe, încordarea i se do- 
moli. Dar după puțin timp începu iar: oftă, bătu din 

picior, se jucă apoi cu radioul. Ea îi aruncă o privire 
întunecată. 

- Nu o să reușeşti în veci să reziști trei zile departe 
de muncă. 

- Ba sigur că pot. 

- Nu fără telefon. 

- Clar nu. O să câştigi pariul. 

- N-am făcut un pariu! 

- Bine. Urăsc să pierd. Şi nu sunt chiar trei zile. Am 
lucrat deja opt ore azi, iar duminică dimineaţa plec la 
Detroit. Tu ai în plan să te întorci în oraș, nu? 

Ea încuviință din cap. Se întorcea cu Janine, cealaltă 
membră necăsătorită din grup. 

El se uită la vitezometru. 

- Trebuie să mai fi vorbit cu Molly de la petrecere, și 
bănuiesc că te-a luat la întrebări despre weekendul ăsta. 
Cum i-ai explicat că vii cu mine? 

- Lam spus că bate cineva la ușă și că o sun eu. Ăla 
este un curcan sălbatic? 

- Nu ştiu. Ai sunat-o înapoi? 

- Nu. 

- Trebuia. Acum i-ai trezit suspiciuni. 

- Şi ce puteam să-i spun? Că vrei să te dai bine pe 
lângă sora ei? 

- Nu, trebuia să îi spui că am lucrat prea mult și că 
am devenit atât de încordat, că nu pot să apreciez toate 
femeile minunate pe care mi le prezinţi. 

- Asta sigur. Ar trebui să-i oferi lui Zoe încă o şansă. 
Harpista, adăuga ea în cazul în care uitase. 

- Îmi amintesc. 

- Faptul că e de părere că Adam Sandler este un im- 
becil nu înseamnă că nu are simţul umorului. 

- Tu crezi că Adam Sandler e amuzant, sublinie el. 

- Da, dar eu sunt imatură. 

El zâmbi. 

- Recunoaște. Ştii că nu este potrivită pentru mine. 
Nici nu cred că m-a plăcut așa de tare. Chiar dacă are 
picioare grozave. Își lăsă capul pe tetieră, iar gura i se 

curbă asemenea cozii unui piton. Spune-i lui Molly că 
nu poţi să-mi găseşte nevastă când singurul lucru la care 
mă gândesc este munca. Spune-i că ai nevoie să mă scoţi 
din oraș weekendul ăsta ca să avem o discuţie serioasă 
despre priorităţile mele complet greșite. 

- Chiar așa sunt. 

- Vezi? Ai făcut deja progrese. 

- Molly este isteață. Nu o să creadă nimic din ce-i spun. 

Nu mai adăugă faptul că Molly începuse deja să o 
întrebe cum se înţelegea cu Heath. 

- Poţi să te descurci indiferent ce îți spune. Și ştii de 
ce, Asule? Pentru că nu ţi-e frică de provocări. Pentru că 
tu, prietena mea, trăieşti pentru provocări - cu cât mai 
grele, cu atât mai bine. 

- Da, exact așa e. Sunt un adevărat rechin. 

- Așa te vreau! 

Trecură în viteză pe lângă un indicator care arăta spre 
Wind Lake. 

- Ştii unde mergem? 

- Campingul este pe celălalt mal al lacului. 

- Lasă-mă să văd! 

Când luă din poala ei hârtia mototolită cu indicaţiile 
primite de la Molly, degetul lui îi atinse ușor interiorul 
coapsei. Annabelle se înfioră. Își distrase atenţia cu pu- 
țină agresivitate pasivă. 

- Sunt surprinsă că este primul tău drum la camping. 
Kevin și Molly vin aici tot timpul. Nu pot să cred că nu 
ai fost invitat. 

- Nu am spus niciodată că nu am fost invitat. Se uită 
la indicaţii, apoi la indicatorul de pe drum. Kevin e un 
tip puternic. Nu are nevoie de aceeași asistenţă precum 
clienții mei mai tineri. 

- Te eschivezi. Kevin nu te-a invitat niciodată aici, şi 
ştii de ce? Pentru că nimeni nu poate să se relaxeze 
în preajma ta. 

- Exact ce încerci tu să schimbi. 

Zăriră pe stânga un indicator alb cu verde şi litere cu 
margini aurii. 

CABANELE DE LA WIND LAKE 
PENSIUNE 
DIN 1894 


Annabelle se încadră pe banda îngustă care săpa un 
tunel printr-un pâlc des de copaci. 

- Ştiu că e greu de procesat, dar cred că ar trebui să 
fii sincer. Toată lumea știe că tu și Phoebe sunteţi în 
conflict. De ce nu recunoști, pur și simplu, că ai găsit o 
ocazie de a-ți îmbunătăți relația și că vrei să profiţi de ea? 

- Şi să o pun pe Phoebe în gardă? Nu cred. 

- Bănuiesc că o să fie deja. 

Alt zâmbet leneș. 

- Nu și dacă-mi joc cărţile cum trebuie. 

Pietrișul nou șuiera pe șasiul mașinii şi, după câteva 
minute, campingul li se dezvălui în faţa ochilor. Anna- 
belle admiră pajiștea umbroasă, unde câțiva copii jucau 
softball. Căsuţele de poveste, cu streșinile mici şi dante- 
late din lemn înconjurau dreptunghiul de iarbă. Fiecare 
casă arăta de parcă fusese pictată cu pensule înmuiate 
în şerbet: una de un verde aprins, cu ornamente de 
culoarea berii şi a pepenelui galben, alta în culoarea 
zmeurei, cu tuşe de lămâie și migdale. Printre copaci, 
zări o palmă de nisip și albastrul strălucitor al apei de la 
Wind Lake. 

- Nu este de mirare că lui Kevin îi place atât de mult 
aici, spuse Heath. 

- Este exact ca în pădurile Nightingale din cărţile cu 
Daphne ale lui Molly. Sunt atât de bucuroasă că la con- 
vins pe Kevin să nu vândă locul acesta! 

Tabăra aparținuse familiei lui Kevin încă de pe vre- 
mea stră-străbunicului lui, un pastor metodist călător, 
care o fondase pentru întâlnirile religioase estivale. In 
cele din urmă, fusese moștenită de tatăl lui Kevin, apoi 
de mătușa lui şi, până la urmă, de Kevin. 

- Facturile de întreţinere sunt incredibil de mari, 
spuse Heath. M-am întrebat întotdeauna de ce mai 
ţine tabăra. 

- Acum ştii de ce. 

- Acum ştiu. El își scoase ochelarii de soare. Mi-e dor 
să stau mai mult în natură. Am crescut lângă pădure. 

- La vânătoare sau întinzând capcane? 

- Nu prea. Nu mi-a plăcut niciodată să omor vietăți. 

- Preferi tortura lentă. 

- Mă cunoşti atât de bine! 

Urmară drumul care înconjura pajiștea. Fiecare că- 
suță avea pe ușă un semn pictat frumos: Pășunile Verzi, 
Lapte şi Miere, Mielul lui Dumnezeu, Scara lui lacob. Ea 
încetini ca să admire pensiunea, o casă grandioasă, cu 
turnulețe, în stilul Queen Anne, cu pridvoare mari, fe- 
rigi luxuriante în ghivece agățate şi balansoare din lemn 
pe care două femei stăteau de vorbă. Heath verifică indi- 
caţiile și arătă spre o alee îngustă, paralelă cu lacul. 

- la- la stânga. 

Ea făcu întocmai. Trecură pe lângă o bătrână cu bino- 
clu și baston, apoi de două adolescente pe bicicletă. În 
cele din urmă, ajunseră în capătul aleii. Parcă în faţa 
ultimei cabane, o căsuță de păpuși cu un semn deasupra 
ușii pe care scria Crinii de pe Câmpie. Zugrăvită într-un 
galben cremos și accente de roz pudrat și bleu, casa 
arăta de parcă era scoasă din poveştile copilăriei. 

În acelaşi timp, îşi dădu seama că și-ar fi dorit să nu 
fie atât de izolată de celelalte case. 

Heath cobori din mașină și scoase valizele. Uşa cu 
plasă scârțâi atunci când Annabelle îl urmă în livingul 
cabanei. Totul era vechi, ciobit și confortabil, un stil au- 
tentic shabby chic în locul unor decorațiuni prea scumpe. 
Pereţi albi, o canapea comodă cu un imprimeu floral de- 
colorat, lămpi din bronz ponosite, un dulap scrijelit din 
lemn de pin. Ea vâri capul într-o bucătărioară care avea 
un aragaz de modă veche. O ușă aflată lângă frigider dă- 
dea spre o verandă umbroasă, acoperită. leşi afară și văzu 
balansoare din lemn de salcie și o masă veche rabatabilă 
cu două scaune din lemn pictat. 

Heath veni în spatele ei. 

- Fără sirene, fără camioane de gunoi, fără alarme 
de mașină. Am uitat cum sună liniștea adevărată. 

Annabelle inspiră parfumul vegetației umede și reci. 

- Este aşa de intim! Parcă e un cuibuşor. 

- Este drăguţ. 

Era o atmosferă prea tihnită pentru ea, așa că se în- 
toarse înăuntru. Restul cabanei era format dintr-o baie 
de modă veche și două dormitoare, cel mai mare având 
un pat dublu cu o tăblie de fier. Și două valize. 

- Heath? 

El își băgă capul în cameră. 

- Da? 

Ea arătă spre valiza lui. 

- Ai lăsat ceva aici. 

- Numai până când dăm cu banul pentru patul 
cel mare. 

- Frumoasă încercare. Este teritoriul meu. Tu iei dor- 
mitorul copiilor. 

- Eu sunt clientul, și ăsta pare mai comod. 

- Ştiu. Tocmai de aia îl iau eu. 

- Bine, spuse el, într-o manifestare surprinzătoare de 
voie bună. O să duc cealaltă saltea pe verandă. Nici 
nu-mi mai amintesc când am dormit ultima dată afară. 
li puse valiza pe pat, apoi îi întinse un plic cu numele ei 
scris de Molly. Am găsit asta în bucătărie. 

Annabelle scoase bilețelul scris pe noul tip de hârtie 
Nightingale Woods al lui Molly. 

- Molly spune că asta este una dintre cabanele ei pre- 
ferate şi speră că ne place. Frigiderul este aprovizionat 
cu tot ce trebuie și că se face un grătar pe plajă, la ora 18. 

Annabelle păstră pentru ea P.S.-ul. 

„Nu face vreo prostie!“ 

- Povestește-mi despre clubul ăsta de lectură. Heath 
îşi puse valiza deoparte şi își sprijini umărul în cadrul 
uşii, în timp ce Annabelle puse bilețelul în buzunarul 
de la pantaloni. Cum ai ajuns să te implici? 

- Prin Molly. Trase fermoarul valizei. În ultimii doi 
ani, ne-am întâlnit o dată pe lună. Anul trecut, Phoebe 
a spus că poate ar fi distractiv să plecăm undeva împre- 
ună într-un weekend. Cred că se gândea la un centru 
spa, dar eu și Janine nu ne permiteam - Janine scrie 
cărți pentru adolescenţi -, așa că Molly s-a oferit şi a 
spus că trebuia să venim la stațiune. N-a trecut mult, și 
ni s-au alăturat şi bărbaţii. 

Annabelle și Janine erau două dintre cele trei mem- 
bre ale clubului de lectură care nu erau direct asociate 
cu Stars. Cealaltă era femeia visurilor lui Heath, Gwen. 
Din fericire, ea şi lan se pregăteau să se mute în noua 
lor casă în weekendul acela și nu puteau să vină. 

Heath scoase un fluierat uşor. 

- Este un club de lectură foarte tare. Phoebe și Molly. 
Nu ai menționat- şi pe soția lui Ron McDermirt? 

Ea încuviinţă din cap și deschise valiza. 

- Sharon obișnuia să predea la grădiniță. Ea ne ţine 
în frâu. 

- Şi acum este măritată cu directorul general de la 
Stars. Am cunoscut-o. El se uită direct la sutienele și 
la chiloţii de deasupra, dar era cu gândul la afacerile lui, 
nu la lenjerie de corp. La petrecere, Phoebe a vorbit 
despre Darnell. Nu poate să fie decât Darnell Pruitt. 

- Pe soția lui o cheamă Charmaine. 

Ea își acoperi discret lenjeria cu un tricou. 

- Cea mai mare vedetă pe care a avut-o Stars. 

- Charmaine a jucat fotbal? 

Dar el era ca un John Deere care se îndrepta spre un 
concurs de tractoare și ea nu îi putea distrage atenţia. 

- Cine mai este? 

- Krystal Greer. 

Annabelle își scoase trusa de cosmetice și o puse pe 
dulăpiorul cu capac crăpat din marmură albă. 

- Soţia lui Webster Greer. Incredibil. A participat la 
Pro Bowl nouă ani la rând. _ 

- Femeile sunt membre, nu bărbaţii. Încearcă să nu 
mă faci de rușine! 

El pufni și își ridică valiza, dar se opri în uşă. 

- Şi-a adus cineva copiii? 

- Numai adulți. 

El zâmbi. 

- Excelent. 

- Cu excepţia lui Pippi și a lui Danny. Sunt prea mici 
ca să-i lase acasă. 

- La naiba! 

Annabelle se încruntă la el. 

- Care este problema ta? Sunt niște copii adorabili. 

- Unul dintre ei este. Aș semna și acum cu el dacă 
puteam. 

- Călătoriile ar fi o provocare, din moment ce încă 
mai suge. lar Pippi este la fel de drăguță ca Danny. Fetiţa 
asta este o comoară. 

- O să ajungă la închisoare înainte să ajungă în 
clasa întâi. 

- Despre ce vorbeşti? 

- Baliverne. leși pe ușă, dar își băgă din nou capul în 
dormitor. Ai gusturi bune la lenjerie, Clopoţico. 

Apoi se făcu nevăzut. 

Ea se așeză pe marginea patului. Omul acesta nu rata 
nimic. Ce altceva din ce nu își dorea ca el să vadă putea 
să mai observe? Cu o presimțţire rea, își schimbă panta- 
lonii noi cu nişte pantaloni scurţi de culoarea biscuiţi- 
lor, dar păstră topul sexy arămiu. După ce își trecu 
degetele prin păr, se îndreptă spre verandă. Heath era 
deja acolo. Şi el se schimbase în pantaloni scurți și un 
tricou gri-deschis, care se mula asemenea fumului 
de pipă pe liniile pieptului lui. O rază de soare care pă- 
trundea prin ușa cu plasă îi lumina un singur obraz, 
subliniindu-i conturul dur și intransigent. 

- O să mă sabotezi weekendul ăsta? întrebă el liniștit. 

Avea motive să fie suspicios. Deşi nu era cazul, ea se 
simţi ofensată. 

- Asta crezi tu despre mine? 

- Doar mă asiguram că suntem pe aceeași lungime 
de undă. 

- Lungimea ta de undă. 

- Tot ce îți cer este să nu mă subminezi. De orice 
altceva am eu grijă. 

- Oh, sunt sigură că aşa o să faci, spuse ea cu tot sar- 
casmul din lume. 

- Care e problema ta, oricum? Ai fost cam afurisită 
toată după-amiaza. 

Era bucuroasă că observase. 

- Habar n-am despre ce vorbeşti. 

- Şi nu doar în după-amiaza asta. Tragi în mine de 
fiecare dată când prinzi ocazia. Este ceva personal sau 
simbolic pentru sentimentele tale despre bărbaţi în ge- 
neral? Nu este vina mea dacă fostul tău iubit a decis să 
joace în aceeași echipă în care joci și tu. 

Bun. Acum chiar era supărată. 

- Cine ţi-a spus asta? 

- Nu ştiam că este un secret. 

- Nu este chiar un secret. 

Molly nu ar fi spus nimic, dar Kevin nu acceptase 
încă pe deplin ce făcuse Rob, ceea ce însemna că pro- 
babil el era vinovatul. Ea împinse unul dintre scaune 
înapoi sub masă. Nu avea să vorbească despre Rob 
cu Heath. 

- Îmi pare rău dacă am fost ţâfnoasă, spuse ea iritată. 
Dar am avut dificultăți cu înțelesul oamenilor care fac 
din muncă centrul vieţii lor şi exclud relaţiile personale. 

- Exact lucrul pentru care m-ai adus aici. Ca să repari 
chestia asta. 

Aici o prinse pe picior greșit, 

- Mergem? 

El făcu un semn spre ușa verandei. 

- De ce nu? Își dădu părul pe spate și trecu pe lângă 
el. E timpul să începem operațiunea „să linguşim şi 
să fugim“. 

- Exact atitudinea pozitivă pe care îmi place să o văd. 


Focul trosnea și arunca scântei spre cer. Din picnic 
nu mai rămăsese decât farfuria cu negrese făcute de 

Molly în bucătăria de la pensiune în acea după-amiază. 
Un cuplu de tineri se ocupa de funcţionarea de zi cu zi 
a campingului, dar Molly şi Kevin se implicau mereu 
când erau acolo. Mâncarea fusese delicioasă: friptură la 
grătar, cartofi copţi cu o mulţime de sosuri, ceapă dulce 
perfect rumenită la margini şi o salată asortată cu felii 
suculente de pere foarte coapte. Kevin și Molly își läsa- 
seră copiii cu cuplul care administra locul. Nimeni nu 
trebuia să se întoarcă la cabană cu mașina, iar vinul și 
berea curgeau din belșug. Heath era în elementul lui - 
prietenos şi fermecător cu femeile, în largul lui cu băr- 
baţii. Era un cameleon, se gândi Annabelle. Își schimba 
subtil comportamentul pentru a se potrivi cu audiența. 
În seara aceea, toată lumea, cu excepția lui Phoebe, se 
bucura de compania lui. Chiar și ea nu făcuse altceva 
decât să îi arunce doar câteva priviri veninoase. 

Când începu să bubuie muzica în boxe, Annabelle 
se îndreptă spre docul pustiu, dar, chiar când începu 
să se bucure de singurătate, auzi sunetul hotărât al unor 
sandale venind dinspre drum și se întoarse spre Molly, 
care se apropia. Cu excepţia pieptului mai generos 
pentru că îl alăpta pe Danny, era aceeași fată studioasă 
pe care Annabelle o întâlnise pentru prima dată cu 
mai bine de un deceniu în urmă, la un curs de lite- 
ratură comparată. În seara aceea, își dăduse cu o 
bentiţă părul castaniu și drept de pe față, iar la urechi 
purta broscuţe țestoase de argint. Era îmbrăcată cu 
pantaloni trei sferturi mov, un top asortat și un colier 
făcut din macaroane. 

- De ce nu m-ai sunat înapoi? întrebă ea. 

- Scuze. Lucrurile au cam luat-o razna. Annabelle se 
gândi că poate reușea să îi distragă atenția. Ştii că ţi-am 
spus că am un client ipohondru, nu? l-am aranjat o în- 
tâlnire cu o femeie care... 

- Lasă asta. Care e treaba cu tine și Heath? 

Annabelle scoase din paleta ruginită de abilităţi acto- 
ricești ochii mari și plini de inocenţă. 

- Ce vrei să spui? Afaceri. 

- Nu mă păcălești cu asta. Suntem prietene de prea 
multă vreme. 

Annabelle trecu la fruntea încruntată. 

- Este cel important client pe care îl am. Ştii cât în- 
seamnă asta pentru mine. 

Molly nu o credea. 

- Am văzut cum te uiţi la el. De parcă ar fi un auto- 
mat cu trei cifre de 7 tatuate pe ceafă. Dacă te îndră- 
gostești de el, jur că nu mai vorbesc cu tine niciodată! 

Annabelle aproape se înecă. Ştia că Molly avea bănu- 
ieli, dar nu se așteptase la o confruntare directă. 

- Eşti nebună? Lăsând la o parte faptul că mă tra- 
tează ca pe un lacheu, nu m-aș îndrăgosti niciodată 
de un tip obsedat de muncă, după tot ce am tras cu fa- 
milia mea. 

Totuşi, abandonarea în voia plăcerilor era o chesti- 
une complet diferită. 

- El are un calculator în loc de inimă, zise Molly. 

- Credeam că îl placi. 

- ÎL iubesc. S-a ocupat excelent de negocierile lui Kevin 
şi, crede-mă, sora mea poate să fie o adevărată cârcotaşă. 
Heath e deștept, nu am mai întâlnit niciodată pe cineva 
care să muncească atât de mult, ar face orice pentru cli- 
enţii lui şi este atât de etic cât poate fi un impresar. Dar 
este cel mai groaznic candidat din câţi am cunoscut 
vreodată pentru o relaţie de dragoste. 

- Crezi că eu nu știu asta? Weekendul ăsta ţine de 
afaceri. A refuzat toate candidatele lui Powers și pe cele 
cu care i-am făcut eu cunoștință. E ceva care ne scapă 
amândurora, şi nu reușesc să-mi dau seama în frânturile 
de timp pe care mi le acordă. 

Spunea adevărul. Acela era exact lucrul asupra căruia 
trebuia să își concentreze atenţia în acel weekend, să 
caute în psihicul lui, nu să observe cât de bine mirosea 
sau cât de extraordinari erau ochii lui verzi şi nătângi. 

Molly continuă să pară îngrijorată. 

- Mi-ar plăcea să te cred, dar am o senzaţie ciudată în 
ce privește povestea asta... 

Senzaţia se pierdu în aer când se auziră mai mulţi 
paşi pe doc. Se întoarseră și le văzură pe Krystal Greer și 
Charmaine Pruitt îndreptându-se spre ele. Krystal arăta 
ca o Diana Ross mai tânără. În seara aceea, își strânsese 
părul lung şi cârlionţat cu o panglică roşie, care se po- 
trivea cu topul făcut dintr-un batic. Era minionă, dar 
avea ţinuta unei regine, iar faptul că împlinise 40 de ani 
nu îi afectase nici obrajii de fotomodel, nici atitudi- 
nea relaxată. 

În ciuda personalităților diametral opuse, ea și Char- 
maine erau cele mai bune prietene de ani de zile. 
Charmaine, îmbrăcată mai conservator, într-o bluză din 
bumbac vișiniu şi o pereche de pantaloni scurți cu model 
în diagonală, era voluptuoasă, dulce şi serioasă. Fostă 
bibliotecară și actuală organistă la biserică, era pe deplin 
dedicată soţului și celor doi băieței. Când Annabelle îl 
cunoscuse pe soțul ei, Darnell, fusese uluită de ceea ce 
părea cel mai nepotrivit cuplu al secolului. 

Annabelle știa că Darnell jucase pe vremuri la Stars, 
dar nu acordase prea multă atenţie fotbalului la vremea 
aceea şi îşi imaginase că era un om la fel de conservator 
precum Charmaine. În schimb, Darnell avea un dinte de 
aur cu diamant încastrat în față, o colecție nesfârșită 
de ochelari fumurii și o slăbiciune pentru bijuterii, care 
putea să rivalizeze cu un hip-hopper de top. Totuși, apa- 
rențele erau înșelătoare. Peste jumătate dintre selecțiile 
de cărţi ale clubului de lectură se bazau pe recomandă- 
rile lui. 

- Nu pot să uit cum arată cerul aici. Charmaine își 
înfășură brațele în jurul trupului și se uită la stele. Când 
trăieşti la oraș, uiţi. 

- O să ai o surpriză mult mai mare decât un cer înste- 
lat în weekendul ăsta, spuse mândră Krystal. 

- Ori dezvălui marele secret, ori îţi ţii gura, replică 
Charmaine. Se întoarse spre Molly şi Annabelle. Krystal 
tot aduce vorba despre o mare surpriză pe care o are în 
plan. Ştie vreuna dintre voi despre ce este vorba? 

Annabelle și Molly clătinară din cap. 

Krystal îşi strecură degetele în buzunarele din față 
ai pantalonilor scurți și scoase în față o pereche de 
sâni încă obraznici. 

- O să spun doar atât: se poate ca doamna noastră 
Charmaine să aibă nevoie de puţină terapie după ce ter- 
min cu ea. Cât despre voi, restul... Pregătiţi-vă! 

- Pentru ce? 

Janine se apropie, însoţită de Sharon McDermitt și 
Phoebe, care își pusese un hanorac roz cu fermoar asor- 
tat cu pantalonii de trening, și ţinea în mână un pahar 
de Chardonnay. Janine, cu părul ei grizonant înainte de 
vreme, bijuteriile artizanale și rochia de vară cu impri- 
meu, lungă până la glezne, trecuse printr-un an greu: 
moartea mamei ei, cancer la sân și un afurisit de blocaj 
al scriitorului. Prieteniile din clubul de lectură erau 
totul pentru ea. Când fusese bolnavă, Annabelle și 
Charmaine îi duseseră mâncare și îi făcuseră cumpără- 
turile, Phoebe îi aranjase masaje regulate și o suna zil- 
nic, Krystal se ocupase de grădina ei, iar Molly o 
convinsese să se reapuce de scris. Sharon, cea mai bună 
ascultătoare din grup, îi fusese confidentă. După Molly, 
Sharon era cea mai bună prietenă a lui Phoebe şi tot ea 
se ocupa de fundația de binefacere a echipei Stars. 

-Krystal se pare că are un secret pe care, de obicei, 
ni-l va dezvălui când va fi binevoitoare şi pregătită, 
spuse Molly. 

În vreme ce restul fetelor tot speculaseră despre 
ce anume putea să fie secretul lui Krystal, Annabelle 
încercă să își dea seama care era cel mai bun mod de 
a aborda un subiect periculos. Deși avusese noroc 
până atunci, nu putea să conteze pe un noroc perma- 
nent. Când apăru o clipă de tăcere în discuţii, făcu 
pasul hotărâtor. 

- S-ar putea să am nevoie de puţin ajutor weeken- 
dul ăsta. 

Ştia, după expresiile lor nerăbdătoare, că își doreau 
să le explice de ce îşi făcuse apariţia cu Heath, dar nu 

era dispusă să zică mai multe decât spusese deja. Se jucă 
absentă cu cureaua galbenă de la ceasul Swatch Daisy. 

- Toate ştiţi ce înseamnă pentru mine Perfect pentru 
Tine. Dacă nu o transform într-o afacere de succes, îi 
dovedesc mamei că are dreptate în toate privințele. Și 
chiar nu vreau să mă fac contabilă. 

- Kate pune prea multă presiune pe tine, și nu e prima 
dată, spuse Sharon. 

Annabelle îi zâmbi recunoscătoare. 

- Graţie lui Molly, am avut un interviu cu Heath. 
Dar ideea este că am nevoie de un mic subterfugiu ca să 
îi fac să semneze contractul. 

- Ce subterfugiu? întrebă Janine. 

Annabelle trase adânc aer în piept și le povesti cum îi 
aranjase întâlnirea cu Gwen. 

Molly răsuflă întretăiat. 

- O să te omoare. Serios, Annabelle. Când o să afle 
că l-ai minţit - și o să afle - o s-o ia razna. 

- M-a prins la înghesuială. Annabelle lăsă umerii în 
față și își frecă braţul. Recunosc că am făcut ceva urât, 
dar aveam doar douăzeci şi patru de ore ca să găsesc o 
candidată redutabilă sau îl pierdeam. 

- Cu el nu este de joacă, zise Sharon. Nici nu ţi-ar 
veni să crezi unele povești pe care le ştiu de la Ron. 

Annabelle își prinse buza de jos între dinți. 

- Ştiu că trebuie să îi spun adevărul. Doar că am ne- 
voie de momentul potrivit. 

Krystal își lovi şoldul. 

- Fetiţo, nu există moment potrivit ca să mori! 

Charmaine plescăi. 

- Te pun pe primul loc în lista mea de rugăciuni. 

Doar Phoebe păru încântată, iar ochii ei de chihlim- 
bar străluciră ca ai unei pisici. 

- Ador povestea asta! Nu faptul că o să ajungi într-un 
mormânt - chiar îmi pare rău pentru asta și o să mă 
asigur că este urmărit de braţul legii. Dar ador să știu 
că o bucăţică de femeie i-a dat lovitura de grație măre- 
tului Piton. 

Molly se uită urât la sora ei. 

- sta este exact motivul pentru care Christine 
Jeffreys nu o lasă pe fiica ei să doarmă peste noapte la 
gemene. li sperii pe oameni. Apoi, se întoarse spre 
Annabelle: Ce vrei să facem noi? 

- Să nu vorbiţi despre Gwen în preajma lui, atât. Nu 
văd de ce ar vorbi băieții despre ea, așa că în privința 
lor trebuie să țin pumnii. Dacă nu cumva una dintre voi 
găseşte o soluţie ca să fie puși în gardă, dar fără să 
fie nevoie să li se spună ce am făcut. 

- Eu votez pentru a le spune adevărul, spuse Phoebe. 
O să râdă de el pe la spate luni întregi. 

- Tu nu votezi, zise Krystal. În nici o chestiune care 
să aibă legătură cu Pitonul. 

- Este atât de nedrept! pufni Phoebe. 

Charmaine o mângâie uşor pe braţ. 

- Phoebe, eşti ușor iraţională în privința acestui subiect. 

Râsetele bărbaţilor plutiră spre ele de pe plajă. 

- Mai bine ne întoarcem, spuse Molly. Mâine avem 
toată ziua la dispoziție ca să vorbim despre problemele 
lui Annabelle, inclusiv despre motivele pentru care l-a 
adus pe Heath aici. 

Sharon păru îngrijorată. 

- Cred că este destul de evident. Serios, Annabelle, 
la ce ţi-a stat mintea? 

- Este vorba de afaceri! exclamă ea. 

- Afaceri înșelătoare, murmură Krystal. 

- Heath avea nevoie să scape de oraş pentru o vreme, 
iar eu aveam nevoie de o ocazie ca să-mi dau seama de 
ce nu ies întâlnirile. Nu există nimic mai mult. 

Charmaine schimbă o privire plină de înțeles cu 
Phoebe, gata să spună mai multe, dar Molly îi sări în aju- 
tor lui Annabelle. 

- Mai bine ne întoarcem înainte să se apuce de dis- 
cutat strategii de joc. 

Toate se întoarseră spre capătul docului. 

Și se opriră în loc. 


184 Susan Elizabeth Phillips 


Phoebe rupse prima tăcerea. Cu vocea ei dulce şi gu- 
turală, spuse ceea ce gândeau toate: 

- Bine aţi venit în grădina zeilor, doamnelor! 

Sharon vorbi încet peste clipocitul apei: 

- Când stai în preajma lor, nu-ţi dai seama ce im- 
pact au. 

Vocea lui Krystal căpătă note visătoare: 

- Acum ne dăm seama. 

Bărbaţii stăteau în jurul focului de tabără. Toţi șase... 
unul mai superb decât celălalt. 

Phoebe își linse buza de jos şi arătă spre cel mai în vâr- 
stă, un gigant masiv și blond, care își ţinea o mână în 
şold. Într-o zi de neuitat, în Midwest Sports Dome, Dan 
Calebow îi salvase viața cu o spirală perfect aruncată. 

- Eu îl aleg pe el, spuse ea încet. Pentru totdeauna. 

Molly o luă de braţ şi îi spuse surorii ei, la fel de încet: 

- Eu îl iau pe băiatul de aur de lângă el. Pentru 
totdeauna. 

Kevin Tucker, bronzat și atletic, avea ochi căprui și 
un talent înnăscut, care îi adusese două cupe Super 
Bowl, dar continua să spună tuturor că noaptea în care 
o confundase pe Molly cu un hoț fusese cea mai noro- 
coasă din viața lui. l 

- Eu îl iau pe tovarășul integru, cu ochi sentimentali 
şi un zâmbet care îmi topește inima. Krystal arătă spre 
W/ebster Greer, al doilea cel mai masiv dintre bărbaţii 
adunaţi în jurul flăcărilor. Indiferent cât de tare mă 
scoate din minți, m-aş recăsători cu el și mâine. 

Charmaine se uită la cel mai mare și mai impunător 
dintre zei. Darnell Pruitt își lăsase cămașa de mătase 
descheiată până la talie, dezvăluind un piept musculos 
şi trei lanţuri de aur. Cum focul îi desena pielea într-o 
nuanţă de abanos lustruit, arăta ca un rege african din 
timpuri străvechi. Ea îşi apăsă degetele la baza gâtului. 

- Tot nu înţeleg. Ar trebui să mă îngrozească. 

- În schimb, e exact opusul. 

Zâmbetul lui Janine purta o urmă de dorinţă. 

- Să-mi împrumute și mie cineva pe unul dintre ei. 
Doar peste noapte. 

- Nu pe al meu, ripostă Sharon. 

Faptul că Ron McDermitt era cel mai mărunt bărbat 
din jurul focului şi un tocilar autoproclamat nu îi dimi- 
nua nici măcar un pic megaputerea sexuală, nu atunci 
când perechea potrivită de ochelari de soare îl trans- 
forma în sosia lui Tom Cruise. 

Una câte una, privirile femeilor se ațintiră asupra lui 
Heath. Suplu, cu maxilar proeminent, cu păr castaniu, 
presărat cu șuvițe de aur de la licăririle focului, stătea 
exact în centrul acelui grup de războinici de elită, fiind 
atât unul dintre ei, cât și unul oarecum diferit de ei. Era 
mai tânăr, iar liniile lui tăioase, încercate în luptă, se 
ascuţiseră la masa de negocieri, nu pe terenul de fotbal, 
dar asta nu îl făcea mai puţin impunător. Era un bărbat 
de care trebuia să se ţină seama. 

- Înfiorător cât de bine se potriveşte, observă Molly. 

- Este trucul preferat al strigoiului, spuse Phoebe 
acru. Metamorficii se transformă în orice își doresc oa- 
menii să vadă. 

Annabelle își înăbuși dorința arzătoare de a-l apăra. 

- Creier de Harvard, eleganța din GQ Magazine şi 
farmecul băiatului din provincie, spuse Charmaine. De 
aia băieții tineri vor să semneze cu el. 

Phoebe își lovi vârful pantofului sport în doc. 

- Există doar o singură întrebuințare potrivită pentru 
un bărbat ca Heath Champion. 

- lar începem, mormăi Molly. 

Phoebe își arcui buza. 

- Ţintă de antrenament. 

- Încetează! se răsti Annabelle la ea. 

Toate o priviră uimite. Annabelle își descleștă mâi- 
nile și încercă să reformuleze. 

- Adică... Vreau să spun că... Dacă un bărbat ar spune 
așa ceva despre o femeie, ar fi aruncat în închisoare. Așa 
că eu nu... Ştiţi... Nu cred că o femeie ar trebui să spună 
asta despre un bărbat. 

Phoebe păru fascinată de dojana lui Annabelle. 

- Pitonul are un apărător. 

- Doar spuneam şi eu... murmură Annabelle. 

- Are dreptate. Krystal porni spre plajă. Este greu 
să crești copii băieți cu respect de sine. Chestia asta 
nu ajută. 

- Așa e. Phoebe o cuprinse pe Annabelle de mijloc. 
Am un fiu și ar trebui să știu mai bine. Sunt doar... 
puţin stingherită. Am mult mai multă experienţă cu 
Heath decât ai tu. 

Grija ei era sinceră, iar Annabelle nu putea să fie 
supărată. 

- Chiar nu ai motive de îngrijorare. 

- Este greu să nu am. Mă simt vinovată. 

- Pentru ce? 

Pașii lui Phoebe încetiniră atât cât să rămână în urma 
celorlalte. O mângâie ușor pe Annabelle, așa cum făcea 
şi cu copiii ei când era îngrijorată. 

- Încerc să găsesc un mod elegant ca să spun asta, dar 
nu reuşesc. Ştii, nu-i așa, că te manipulează ca să ajungă 
la mine? 

- Nu-l poţi învinui că încearcă, zise Annabelle încet. 
Este un impresar bun. Toată lumea spune asta. Poate a 
venit timpul să lăsaţi trecutul să devină trecut. 

Îţi regretă cuvintele în clipa în care le rosti. Ea nu ştia 
nimic despre dedesubturile din NFL şi nu ar fi trebuit 
să își dea cu părerea despre cum să își conducă Phoebe 
imperiul. 

Dar Phoebe doar oftă și îşi luă mâna de pe mijlocul 
lui Annabelle. 

- Nu există impresari buni. Dar măcar unii dintre ei 
nu se dau peste cap ca să te înjunghie pe la spate. 


Heath adulmecase primejdia și se îndrepta grăbit 
spre ea. 

- Ron stătea cu ochii pe ultima negresă, Annabelle, 
dar am înşfăcat-o eu primul. Am văzut cât de morocă- 
noasă devii dacă rămâi multă vreme fără ciocolată. 


Găsește-mi perechea 187 


Ei îi plăcea mai degrabă caramelul, dar nu avea de 
gând să îl contrazică în fața inamicului și luă negresa. 

- Phoebe, vrei să o împărțim? 

- Eu îmi păstrez caloriile pentru încă un pahar de vin. 

Fără să se uite la Heath, plecă să li se alăture celor- 
lalte femei. 

- Deci, cum decurge planul tău până acum? întrebă 
Annabelle, studiind spatele lui Phoebe. 

- O să se dea pe brazdă. 

- Nu prea curând. 

- Atitudinea, Annabelle. Totul este o chestiune de 
atitudine. _ 

- Așa ai zis. li înapoie negresa. Poţi să te descurci cu 
asta mai ușor ca mine. 

El luă o mușcătură. De pe plajă, auzi cum Janine spuse 
că trebuia să își termine cartea până a doua zi. În timp ce 
toată lumea îi ură noapte bună, Webster schimbă CD-ul 
și se auzi un cântec al lui Marc Anthony. Ron și Sharon 
începură să danseze salsa pe nisip. 

Kevin o luă pe Molly şi li se alătură, cu paşi mai gra- 
ţioși decât familia McGermitt. Phoebe și Dan se priviră 
în ochi, râseră și începură şi ei să danseze. 

Degetele lui Heath se strânseră pe cotul lui Annabelle. 

- Hai să facem o plimbare. 

- Nu. Sunt deja destul de suspicioși. lar Phoebe ştie 
exact ce ai de gând. 

- Chiar aşa? Aruncă restul de negresă la gunoi. Dacă 
nu vrei să te plimbi, atunci să dansăm. 

- Bine, dar dansează şi cu celelalte femei, ca să nu 
intre nimeni la bănuieli. 

- Despre? 

- Molly crede... Oh, nu contează. Doar împrăștie-ți 
farmecul dubios peste tot, da? 

- Vrei să te relaxezi? 

O apucă de mână și o conduse înapoi la ceilalți. 

Nu avu nevoie de mult timp ca să îşi dea sandalele jos 
și să intre în atmosfera serii. 

După toate cursurile pe care Kate o forțase să le facă, 
Annabelle era o dansatoare bună. Heath ori făcuse niște 

cursuri, ori era un talent înnăscut pentru că menţinu 
ritmul ei. Când venea vorba de stăpânirea galanteriilor, 
nu părea să fi ratat vreun truc. 

Cântecul se termină, şi Annabelle îl aşteptă pe 
următorul. Cu apa care mângâia ţărmul, focul care 
trosnea, un cer plin de stele și un bărbat înfiorător de 
tentant lângă ea, noaptea aceea era un adevărat clișeu 
romantic. 

Nu putea să facă faţă unei balade, ar fi fost prea de 
tot. Spre ușurarea ei, muzica rămase optimistă. 

Dansă cu Darnell și Kevin, iar Heath - cu soțiile lor. 
După un timp, cuplurile reveniră împreună și aşa răma- 
seră pentru tot restul serii. În cele din urmă, Kevin și 
Molly plecaseră să își verifice copiii. Phoebe și Dan por- 
niră, mână în mână, să facă o plimbare pe plajă. Ceilalți 
continuată să danseze, renunțând la hanorace, șter- 
gându-și frunţile, răcorindu-se cu o bere rece sau cu un 
pahar de vin, în timp ce muzica îi îndemnă să nu se 
oprească. Părul îi biciuia obrajii lui Annabelle. lar Heath 
făcu o mișcare în stilul lui Travolta, care îi făcu pe amân- 
doi să râdă. Mai băură vin, se apropiară, se depărtară. 
Şoldurile li se atingeau, picioarele li se întâlneau, sân- 
gele se învolbura în venele ei. 

Krystal își lipi fundul de soţul ei ca o adolescentă 
într-un dans ciudat. Darnell își apucă soţia de șolduri, o 
privi în ochi, iar Charmaine nu păru deloc afectată. 

Scânteile se îndreptară spre cer. Outkast începu să 
cânte Hey Yah! Sânii lui Annabelle atinseră ușor pieptul 
lui Heath. Ea ridică privirea spre doi ochi de un verde 
aprins, cu pleoapele grele, și se gândi dacă o femeie 
beată putea avea scuza perfectă pentru a face ceva în 
mod normal nu ar fi făcut. A doua zi dimineaţă, putea 
să spună: „Doamne, am fost praf. Amintește-mi să nu 
mai beau niciodată!“ 

Ar fi fost și cum ar fi avut cale liberă. 

Undeva între Marc Anthony și James Brown, Heath 
începu să uite că Annabelle era peţitoarea lui. În timp 
ce se îndreptau spre cabană, el dădu vina pe noapte, pe 

muzică, pe prea multe beri şi pe amestecul sălbatic, de 
un castaniu roșiatic ce dansa în jurul capului ei. Dădu 
vina pe scânteile neastâmpărate de chihlimbar din ochii 
ei atunci când îl provocase să țină pasul cu ea. Dădu 
vina pe arcuirea îndrăzneață a gurii ei, în vreme ce pi- 
cioarele goale ridicau nisipul. Dar, mai presus de orice, 
dădu vina pe pregătirea pentru fidelitatea matrimoni- 
ală, care, îşi dădea seama acum, fusese prea strictă. Altfel 
ar fi putut să-şi aducă aminte că femeia de lângă el era 
Annabelle, peţitoarea lui, cumva... tovarășa lui. 

Ea deveni tăcută în timp ce se apropiară de cabana 
întunecată. Desigur, seara aceea nu era prima dată când 
gândurile legate de ea căpătaseră o conotaţie sexuală, dar 
fusese o reacție masculină obișnuită în faţa unei femei 
contrariante. Annabelle, ca eventuală parteneră de pat, 
nu avea nici un loc în viaţa lui, iar el trebuia să se adune. 

inu deschisă pentru ea ușa cabanei. Toată seara, râ- 
setele ei îi răsunară în minte ca niște clopoței, iar când 
ea îi atinse în treacăt umărul, sângele i se învolbură în 
vene. Mirosi fum de lemn, alături de un şampon delicat 
și floral și se chinui să nu își îngroape faţa în părul ei. 
Mobilul lui se află în capătul mesei, acolo unde îl lăsase 
înainte de picnic, ca să nu fie tentat să îl folosească. În 
mod normal, primul lucru ar fi fost să verifice mesajele, 
dar nu avea chef în seara aceea. Totuși, Annabelle era 
ocupată ca o albină. Alunecă pe lângă el ca să aprindă 
lampa, scăpând astfel de umbra difuză. Deschise o fe- 
reastră, se răsuci, ridică geanta lăsată pe canapea şi o 
puse la loc. 

Când, în cele din urmă, îl privi, Heath zări locul umed 
de pe topul ei, acolo unde vărsase al treilea pahar de 
vin. Cum era un nemernic, i-l umpluse la loc imediat. 

- Mai bine mă duc la culcare. 

Se muşcă de buza de jos. 

El nu putea să își ia privirea de la dinţii albi și drepți 
care se cufundau în pielea rozalie. 

- Nu încă, se auzi spunând. Sunt prea agitat. Vreau 
să vorbesc cu cineva. „Vreau să ating pe cineva.“ 

Annabelle îi citi gândurile şi înfruntă direct situația. 

- Cât de treaz eşti? 

- Aproape treaz. 

- Bine. Pentru că eu nu sunt. 

Ochii lui se aţintiră pe bobocul umed al gurii ei. 
Buzele ei se desfăcură ca petalele unei flori. Heath în- 
cercă să vină cu un comentariu ingrat, care să o fi jignit 
sigur, care să îi fi scos pe amândoi din momentul acela, 
dar nu îi veni nimic în minte. 

- Şi dacă eu nu eram aproape treaz? întrebă el. 

- Eşti. Aproape. Ochii de caramel topit nu se ridicară 
ca să îl înfrunte. Eşti o persoană foarte disciplinată. 
Respect asta la tine. 

- Pentru că unul dintre noi trebuie să fie discipli- 
nat, nu? 

Annabelle își răsucea mâinile în talie. Arăta adorabil — 
hainele motorolite, gleznele pătate de nisip, harababura 
de păr strălucitor. 

- Exact. 

- Sau poate nu. 

La naiba cu totul! Amândoi erau adulți. Ştiau ce få- 
ceau acolo, iar el făcu un pas spre ea. 

Ea își ridică brusc mâinile în aer. 

- Sunt beată. Foarte, foarte beată. 

- Am înțeles. 

El se apropie mai mult. 

- Sunt absolut praf. Făcu iute un pas poticnit înapoi. 
Nici nu mai știu de mine. 

- Bine. 

El se opri pe loc și aşteptă. 

Vârful sandalei ei se mişcă înainte. 

- Nu sunt responsabilă! 

- Am înţeles foarte bine. 

- Orice bărbat ar arăta bine pentru mine acum. Alt 
pas spre el. Dacă ar intra Dan, Darnell, Ron - orice 
bărbat! -, m-aş gândi să sar pe el. Nasul ei se strâmbă cu 
indignare. Chiar şi Kevin, soțul celei mai bune prie- 
tene, îţi poţi închipui? Atât de beată sunt. Vreau să 

spun că... Luă o gură de aer. Tu! Îţi vine să crezi asta? 
Sunt atât de praf că n-aş putea să disting între un băr- 
bat și altul. 

- Ai pune mâna pe orice ai putea, nu-i așa? 

„Ah, e prea ușor.“ 

Micşoră distanţa dintre ei. 

Muşchii gâtului se mișcară când Annabelle înghiți 
în sec. 

- Trebuie să fiu cinstită. 

- Ai pune mâna și pe mine. 

Umerii ei înguşti se ridicară, apoi se lăsară în jos. 

- Din păcate, tu ești singurul bărbat din cameră. 
Dacă era altcineva aici, aș fi... 

- Ştiu. Ai fi sărit pe el. Heath își plimbă un deget 
peste obrazul ei. Ea se aplecă spre mâna lui. O mângâie 
ușor sub bărbie. Ai putea să taci din gură acum ca să pot 
să te sărut? 

Ea clipi, genele dese zbătându-se peste ochii de zână. 

- Serios? 

- Oh, da! 

- Pentru că, dacă o faci, o să te sărut înapoi, așa că 
trebuie să ţii minte că sunt... 

- Beată. O să ţin minte. 

Mâinile lui alunecară în părul pe care îşi dorea să îl 
atingă de săptămâni întregi. 

- Nu eşti responsabilă pentru acțiunile tale. 

Ea ridică privirea spre el. 

- Doar așa, ca să înţelegi. 

- Înţeleg, spuse el încet. 

Şi apoi o sărută. 

Se arcui spre el, cu corpul maleabil, buzele fierbinţi 
şi picante. Părul ei se înfășură în jurul degetelor lui, ca 
panglicile de mătase. Își eliberă o mână şi îi găsi sânul. 
Prin haine, sfârcul se întări sub palma lui. Ea își înfășură 
brațele după gâtul lui şi își apăsă şoldurile pe ale lui. 
Limbile lor jucară un joc erotic. El era tare, lipsit de ra- 
ţiune. Avea nevoie de mai mult şi se strecură pe sub 
topul ei ca să îi simtă pielea. 

Un scâncet înfundat străpunse ceața din mintea lui. 
Ea se cutremură și își apăsă palmele în pieptul lui. 

El se retrase. 

- Annabelle? 

Îl privi cu ochi umezi și trase aer în piept, cu colțurile 
gurii dulci și roșii coborâte. 

- Măcar dacă eram beată, șopti ea. 


capitolul 13 


Annabelle îl auzi pe Heath oftând. Sărutul acela... 
Fusese convinsă că era un adevărat specialist în sărut: 
era dominator, îi plăcea să ţină frâiele și să comande, era 
stăpân pe situaţie şi avea vocaţie de lider. Nu trebuia să 
îşi facă griji că Heath ar putea prefera să-i poarte hainele 
când ea nu ar fi atentă. Dar nimic din toate acestea nu 
era o justificare pentru prostia ei. 

- Cred că am mai mult autocontrol decât m-aș fi gân- 
dit, spuse ea cu voce joasă. 

- Şi ţi-ai dat seama de asta tocmai acum. 

- Nu pot să arunc totul pe fereastra doar pentru câ- 
teva minute de înfierbântare. 

- Câteva minute? exclamă el indignat. Dacă tu crezi 
că nu sunt bun mai mult de... 

- Incetează! i 

O durere ascuțită o străbătu. În acel moment, nu își 
dorea decât să se bage în pat şi să își pună pătura în cap. 

- Hai să mergem, Clopoţico. Heath o trase de mână 
şi o duse în bucătărie. Mergem la o plimbare să ne 
răcorim. 

- Nu vreau să mă plimb, strigă ea. 

- În regulă. Atunci hai să ne întoarcem la ce făceam. 

Deși dădea înapoi, Annabelle știa foarte bine că 
Heath avea dreptate. Dacă avea de gând să își recapete 
stăpânirea, nu putea să aştepte până dimineaţa. Acum 
era momentul. 

- Bine. 

Heath luă lanterna de pe frigider, și ea îl urmă afară. 
Merseră pe o cărare acoperită cu ace de pin, moale la 
atingere. Nici unul nu scoase un cuvânt, nici după ce 
cărarea dădu într-un luminiș scăldat în lumina lumii, 
unde bucăți de stâncă mărgineau malul apei. 

Heath stinse lanterna şi o puse pe o măsuţă de pic- 
nic. Își băgă mâinile în buzunarele din spate ale panta- 
lonilor scurţi şi se îndreptă spre apă. 

- Ştiu că vrei să faci caz de treaba asta, dar te rog să 
nu o faci, zise el. 

- Să fac caz de ce anume? Am uitat deja. 

Annabelle păstră distanța și merse spre apă, dar se opri 
la câțiva metri de el. Aerul era călduț și mirosea a mlaș- 
tină, iar luminile din Wind Lake licăreau în stânga ei. 

- Dansam, spuse el. Ne-am excitat amândoi. Ei, și ce? 

Annabelle își înfipse unghiile în palme. 

- În ceea ce mă priveşte, nu s-a întâmplat nimic. 

- Ba bineînţeles că s-a întâmplat. Se întoarse spre ea, 
iar vocea lui aspră îi dădu de înţeles că pitonul era gata 
de luptă. Ştiu ce crezi, dar sunt de părere că nu e un 
mare păcat ceea ce s-a întâmplat. 

Annabelle îşi pierdu calmul. 

- Sunt peţitoarea ta! 

- Clar. O peţitoare. Nu a fost de nevoie de jurămân- 
tul lui Hipocrat ca să primeşti permisul de muncă. 

- Ştii exact la ce mă refer. 

- Eşti necăsătorită, la fel şi eu. Nu ar fi sfârşitul lumii 
dacă am începe ceva. 

Nu îi venea să creadă că Heath avea, de fapt, dreptate. 

- Ar fi fost sfârşitul lumii mele. 

- Mă temeam că o să spui asta. 

Aerul lui ușor exasperat o enervă pe Annabelle. 

- Nu ar fi trebuit în ruptul capului să te las să vii cu 
mine weekendul acesta. Am știut de la început că e o 
idee proastă. 

- A fost o idee minunată, și nu s-a întâmplat nimic rău. 
Suntem doi adulți sănătoși, fără implicare emoțională și 

cu simţul rațiunii. Ne-am simţit bine împreună - să nu 
îndrăzneşti să negi. 

- Da, sunt o amică foarte bună. 

- Crede-mă, azi nu m-am gândit la tine ca la o amică. 

Vorbele lui o tulburară, dar își reveni repede. 

- Dacă ar fi fost altă femeie în preajmă, nu s-ar fi în- 
tâmplat nimic. 

- Hai, spune ce ai de spus, orice ar fi! 

- Heath, să fim serioși! Nu sunt nici blondă, nici cu 
picioare lungi şi nici din cale afară de sexy. Sunt piesa 
de împrumut. Nici fostul meu logodnic nu mi-a spus că 
sunt sexy. 

- Fostul tău iubit se dă cu ruj, așa că nu aş pune 
prea mult preţ pe ce spune. Annabelle, ești foarte sexy, 
părul tău... 

- Nu începe cu părul meu. Așa m-am născut. E ca şi 
cum ai râde de defectul din naştere pe care îl are cineva. 

Annabelle îl auzi oftând. 

- Mă refeream la simpla atracţie fizică pusă în evi- 
denţă de lumina lunii, puţin dans și mult alcool, spuse 
el. Nu eşti de acord cu mine că despre asta e vorba? 

- Probabil. 

- Atracţie fizică elementară. 

- Aşa o fi. 

- Nu știu cum stă treaba la tine, spuse el, dar în ceea 
ce mă privește, a trecut foarte mult timp de când nu 
m-am mai simţit așa de bine. 

- Fie, recunosc că a fost distractiv. Partida de dans, 
adăugă ea. 

- Bineînţeles că așa a fost. Ne-am lăsat puţin purtaţi 
de val. Circumstanţele sunt de vină, nu? 

Mândria și respectul de sine o făcură să aprobe. 

- Desigur. 

- Circumstanţele și... puţin instinct animalic. Glasul 
lui răgușit începuse să devină foarte seducător. Nu ai de 
ce să faci din țţânţar armăsar. Eşti de acord cu mine? 

- Da. Annabelle încă încuviința din cap, de parcă ar 
fi fost fermecată de el. 

- Eşti sigură? şopti el. 

Annabelle continuă să încuviințeze, fără să-și aducă 
aminte ce întrebare îi pusese. 

Ochii lui Heath străluceau în lumina lunii. 

- Numai așa poţi explica această întâmplare. Pură 
atracţie animalică. 

- lhâm, bălmăji ea, semănând mai degrabă cu o pă- 
puşă automată. 

- Ceea ce ne dă libertatea... Heath o atinse pe bărbie 
cu multă delicateţe. ... să facem exact lucrul la care ne 
este imposibil să nu ne gândim, nu-i așa? 

Se aplecă să o sărute. 

Vântul înserării adia, iar inima lui Annabelle bătea 
cu putere. Chiar înainte ca buzele lui să le atingă pe ale 
ei, Heath deschise ochii, iar Annabelle zări o sclipire de 
viclenie perversă în privirea lui verde. În acel moment 
avu revelaţia. 

- Eşti un şarpe! Annabelle îl împinse deoparte. 

Heath se dădu înapoi, făcând pe nevinovatul. 

- Nu meritam așa ceva. 

- Dumnezeule! Se vede că ai simțul comercial în tine. 
Mă înclin în faţa maestrului. 

- Cred că ai băut cam mult. 

- Marele impresar ştie să pună exact acele întrebări 
care trebuie, pentru ca toată lumea să fie de acord cu el. 
O face să dea ca proasta din cap, fără să se poată controla, 
ca și cum l-ar pierde de pe umeri. Apoi își atacă prada. 
Nu te-a interesat decât să mai semnezi un contract! 

- Ai fost tot timpul așa de suspicioasă? 

- Asta e exact atitudinea ta. Annabelle dădu să își 
continue drumul pe cărare, dar se întoarse brusc, căci 
mai avea atât de multe să îi spună. Vrei ceva despre care 
ştii foarte bine că este revoltător şi apoi încerci să faci o 
afacere din acest lucru, făcând uz de o perversă combi- 
nație de întrebări impertinente și sinceritate prefăcută. 
Tocmai am văzut Pitonul în acţiune, nu? 

Heath ştia că Annabelle îi înțelesese modul de func- 
ţionare, dar nu avea de gând să se predea. 

- Sinceritatea mea nu e niciodată prefăcută. Doi oa- 
meni singuri, o seară de vară călduroasă, un sărut înfier- 
bântat... Nu suntem decât oameni. 

- Unii dintre noi. Ceilalți sunt reptile. 

- Eşti dură, Annabelle, foarte dură. 

Annabelle se apropie şi mai mult de el. 

- Hai să-ți pun o întrebare, ca de la om de afaceri la 
om de afaceri. Annabelle îi înfipse degetul în piept. Ai 
făcut vreodată sex cu vreuna din clientele tale? În setul 
tău de standarde, acest lucru este considerat un com- 
portament profesionist! 

- Clienţii mei sunt bărbaţi. 

- Încetează cu aburelile. Ce ai fi făcut dacă eu eram o 
campioană de patinaj artistic în drum spre Jocurile 
Olimpice? Să mai spunem că sunt favorită la medalia de 
aur și că în urmă cu o săptămână am semnat un con- 
tract cu tine, în calitate de impresar. Te culci cu mine 
sau nu? 

- Doar o săptămână! Mi se pare puțin... 

- Să mergem mai departe atunci, după Jocurile 
Olimpice, spuse ea arătând un calm prefăcut. Am câşti- 
gat nenorocita aia de medalie. Dar am câștigat medalia 
de argint, pentru că nu am reușit un triplu axel. Dar nu 
îi pasă nimănui, pentru că sunt minunată şi vor cu toții 
să-mi vadă faţa pe cutia cu cereale. Tu și cu mine am 
semnat un contract. Facem sex sau nu? 

- Tu compari merele cu perele. În ceea ce descrii tu, 
e vorba de milioane de dolari. 

Annabelle pufni zgomotos. 

- Răspuns greșit! 

- Răspuns corect! 

- Da, pentru că imensa ta afacere este mult mai im- 
portantă decât rahatul meu de agenţie de peţit. Ei bine, 
acesta eşti tu, Domnule Piton, eu nu sunt așa. 

- Înţeleg foarte bine cât de importantă este afacerea 
ta pentru tine. 

- Habar nu ai! Se simţea mult mai bine dând vina pe 
el, în loc să-și asume partea ei de vină, așa că se dădu 
înapoi şi se îndreptă spre măsuţa de picnic de unde luă 
lanterna. Eşti ca frații mei. Mai rău! Nu suporţi să te 
refuze cineva. Annabelle îndreptă lanterna spre el. As- 
cultă la mine, domnule Champion! Eu nu sunt cineva 
cu care să-ți petreci timpul în așteptarea soției perfecte. 
Nu voi fi distracţia ta sexuală. 

- Te jigneşti singură, spuse el calm. Se prea poate să 
nu am nici o treabă cu afacerea ta, dar te respect foarte 
mult ca persoană. 

- Perfect! Stai să vezi de ce sunt în stare! 

Făcu stânga împrejur şi plecă. Heath o privi dispă- 
rând printre copaci. După ce o pierdu din ochi, ridică o 
piatră, o aruncă spre apa întunecată și zâmbi. Annabelle 
nici că ar fi putut să aibă mai multă dreptate. El chiar 
era un şarpe. Şi îi era rușine de el. Poate nu chiar în acel 
moment, ci a doua zi. Singura lui scuză era că o plăcea 
foarte mult și nu mai petrecuse de multă vreme mo- 
mente atât de plăcute. 

Totuși, să încerci să faci asta cu o prietenă bună era o 
treabă foarte urâtă. Chiar dacă era vorba despre o prie- 
tenă sexy, deși ea nu părea să fie convinsă de asta. Dar 
ochii ei vicleni și norul acela de păr superb o făceau să 
fie şi mai ispititoare... Dacă tot avea de gând să pună în 
aplicare trainingul marital, ar fi trebuit să o facă alături 
de una din femeile de la Waterworks, nu cu Annabelle, 
căci ea avea dreptate. Cum ar fi putut să se culce cu el și 
apoi să îl prezinte altor femei? Nu avea cum, ştiau amân- 
doi lucru acesta, iar câtă vreme el nu fusese niciodată 
pus într-o asemenea postură, nu își imagina de ce o fä- 
cuse în seara aceea. Sau poate că da. și dorea cu adevă- 
rat să o vadă goală pe peţitoarea lui, iar acest lucru nu 
făcea parte din planul său. 

Heath adormi pe verandă în acea noapte şi fu trezit 
de dimineaţa de zgomotul unei uşi trântite. Se ridică 
și se uită la ceas. Era puţin înainte de ora opt, ceea ce 
însemna că Annabelle tocmai pleca să ia micul dejun 

la clubul de carte. Se ridică de pe salteaua din verandă 
și își dădu seama că trecuseră săptămâni întregi de când 
nu mai dormise așa de bine. Fusese mult mai plăcut 
decât să se perpelească în patul din casa lui goală. 

Bărbaţii stabiliseră o partidă de golf. După ce se spălă 
şi se îmbrăcă, se gândi la evenimentele din noaptea tre- 
cută și își aminti că trebuia să aibă grijă la maniere, mai 
ales că muncise atât de mult ca să învețe cum să se 
poarte. Annabelle era prietena lui, iar el nu-și înșela 
prietenii nici la propriu, nici la figurat. 

Plecă cu mașina împreună cu Kevin, dar sfârşi prin 
a juca golf cu Dan Calebow. Dan era într-o formă gro- 
zavă pentru un bărbat de 40 de ani. Cu excepţia câtorva 
riduri de expresie, nu era cu mult diferit faţă de pe- 
rioada în care făcea furori cu ochii lui pătrunzători și 
hotărârea care îl ajutaseră să primească porecla Gheaţă. 
Dan şi Heath se înțeleseseră bine tot timpul, dar, ori 
de câte ori Heath amintea de Phoebe, așa cum se în- 
tâmplase în acea dimineață, Dan spunea tot timpul ace- 
lași lucru: 

- Când doi oameni încăpățânaţi se căsătoresc, învață 
să-și aleagă luptele. Dan vorbea încet ca să nu-i distragă 
atenția lui Darnell, care își potrivea crosa. Asta e doar a 
ta, amice. 

Darnell nimeri gaura din stânga, apoi discuţia reveni 
la chestiuni legate de golf. Ceva mai târziu, când se aflau 
pe aleea de golf, Heath îl întrebă pe Dan dacă îi era 
dor de meseria de antrenor, pe care o părăsise pentru 
postul de director. 

- Uneori. 

Dan verifică tabela de scor, iar Heath observă unul 
din tatuajele pe care le avea pe gât. Un pui de inorog de 
culoare albastră. Era opera lui Pippi Tucker. 

- Dar am primit în schimb un premiu de consolare, 
spuse Dan. Îmi pot vedea copiii crescând. 

- Mulţi antrenori au copii. 

- Da, şi copii crescuţi de neveste. Să fii președintele 
echipe Stars este un lucru important, dar cel puţin îmi 

pot duce copiii la școală dimineaţă și pot lua cina cu ei 
de cele mai multe ori. 

În acel moment, Heath nu găsea nimic interesant în 
povestea aceea, dar spera că într-o bună zi avea să o facă. 

Termina runda cu trei puncte în urma lui Kevin, ceea 
ce nu era tocmai rău, ținând cont de neîndemânarea 
lui. Se întoarseră la mașinuţele de golf, iar şase dintre ei 
merseră spre camerele private ale clubului pentru a lua 
prânzul. Era un local sumbru, cu lambriuri ieftine și 
mese scorojite, dar Kevin insistase că serveau cei mai 
buni cheeseburgeri din ţară. După câteva îmbucături, 
Heath îi dădu dreptate. 

Povesteau cu plăcere despre partida de golf pe care 
o terminaseră, când Darnell decise să strice atmosfera. 

- E timpul să vorbim despre cartea noastră, spuse el. 
A citit-o fiecare așa cum trebuia? 

Heath încuviinţă din cap împreună cu ceilalți. Cu o 
săptămână în urmă, Annabelle îi trimisese un mesaj cu 
titlul romanului pe care trebuiau să îl citească bărbaţii, 
povestea unui grup de alpiniști. Heath nu prea mai avea 
timp să citească de plăcere şi se bucurase când i se ivise 
ocazia. Când era copil, biblioteca reprezenta refugiul 
său, dar îndată ce intrase la liceu, începuse să își îm- 
partă timpul între două joburi, meciurile de fotbal şi 
notele foarte bune, căci îşi dorise cu tot dinadinsul să 
părăsească parcul de rulote Beau Vista. Lecturile de plă- 
cere erau de domeniul trecutului, alături de alte mici 
plăceri ale vieţii. Darnell puse mâna pe masă. 

- Cine vrea să înceapă? 

Se făcu tăcere. 

- Mie mi-a plăcut, spuse Dan în cele din urmă. 

- Şi mie, adăugă Kevin. 

W/ebster făcu semn cu mâna și mai comandă o sticlă 
de coca-cola. 

- A fost o carte foarte interesantă. 

Se priviră unul pe celălalt. 

- O intrigă excepţională, zise Ron. 

Se așternu o tăcere și mai lungă. 

Kevin începu să se joace cu ambalajul unui pai. Ron 
era preocupat de solniță. Webster își aștepta sticla de 
cola. Darnell încercă din nou: 

- Ce părere aveți despre modul în care au reacționat 
bărbații în prima lor noapte pe munte? 

- Foarte interesant. 

- Mi s-a părut în regulă. 

Darnell lua literatura în serios, iar ochii i se umplură 
de furie. Îl scrută pe Heath din priviri. 

- Tu nu ai nimic de spus? 

Heath puse cheeseburgerul pe masă. 

- Combinația de aventură, ironie şi sentimentalism 
neascuns este greu de realizat, mai ales în cazul unui 
roman cu o intrigă atât de puternică. Ne întrebăm con- 
stant unde este conflictul? Între om şi natură? Între om 
şi om? Între om și sine? O explorare complexă a sensului 
deconectării în epoca modernă. Tonuri întunecate, pa- 
saje de un umor fin. Pentru mine chiar a funcționat. 

O asemenea recenzie îi făcu pe toţi să izbucnească în 
laude entuziaste. Chiar şi pe Darnell. În cele din urmă, 
tăcură cu toţii. Webster primi sticla de cola, Dan găsi o 
sticlă de ketchup proaspăt, iar discuţia se îndreptă spre 
subiectul care îi displăcea lui Darnell - fotbalul. 

După prânz, doamnele din clubul de carte făcură o 
plimbare prin împrejurimi și îşi continuară discuția des- 
pre biografiile femeilor faimoase pe care le citiseră. 
Annabelle se cufundase în cărţile lui Katharine Graham 
şi ale lui Mary Kay Ash. Phoebe se concentrase pe 
Eleanor Roosevelt, Charmaine pe Josephine Baker, iar 
Crystal pe Coco Chanel. Janine citise mai multe biogra- 
fii ale unor femei care suferiseră de cancer, iar Sharon 
explorase viața Fridei Kahlo. În mod previzibil, Molly o 
alesese pe Beatrix Potter. Tot discutând, femeile desco- 
periră asemănări între vieților lor și cele ale femeilor din 
cărți, căutară teme comune şi examinară metodele de 
supravieţuire ale fiecărei femei. 

După plimbare, se întoarseră în foişorul privat al lui 
Kevin și Molly. Janine aduse o serie de reviste vechi, ca- 
taloage și albume de artă. 

- Am făcut asta în grupul de susţinere al femeilor 
bolnave de cancer, spuse ea. A fost revelator. Am decu- 
pat cuvinte şi fotografii care ne-au plăcut și am creat un 
fel de colaj individual. La sfârșit, am vorbit despre ele. 

Annabelle ştia să recunoască o mină de aur atunci 
când dădea de ea și fusese atentă la alegerile făcute. 

Din nefericire, nu suficient de atentă. 

- Acel bărbat seamănă cu Heath. Molly arătă un foto- 
model musculos îmbrăcat într-un tricou marca Van 
Heusen, pe care Annabelle îl lipise în colţul din stânga 
sus al afișului ei. 

- Ba deloc, protestă Annabelle. El reprezintă tipul de 
clienţi pe care vreau să-i atrag la Perfect pentru Tine. 

- Ce părere aveţi despre mobila de dormitor? Char- 
maine le arătă fetelor un pat marca Crate & Barrel. Dar 
despre fetița cu cățelul? 

- Sunt pe pagina cealaltă. Viaţa profesională. Viaţa 
personală. Complet separate. 

Din fericire, desertul sosi chiar în acel moment, așa 
că interogatoriul se termină, dar nici felia de prăjitură 
cu lămâie nu o putu împiedica să se învinovățească pen- 
tru ce se întâmplase cu o seară în urmă. Oare se născuse 
proastă ori era o aptitudine pe care o deprinsese de-a 
lungul vieţii? Şi mai avea de înfruntat o noapte... 


- Tinţule! 

Heath tresări când o zări pe micuța diavoliță ţâş- 
nind din laguna albastră şi năpustindu-se spre el prin 
nisip, îmbrăcată într-un costum de baie cu bulinuţe, ciz- 
muliţe roșii de cauciuc și o șapcă de baseball care îi aco- 
perea urechile și de sub care ieșeau cârlionţii blonzi. 
Luă ziarul de pe şezlong și se prefăcu tăcut că nu o 
vedea. Băieţii jucaseră câteva partide de baseball după 
ce luaseră prânzul, iar Heath își petrecuse timpul în ca- 
bană, unde dăduse niște telefoane. Apoi își puse şortul 

și se îndreptă spre plajă, unde trebuia să se întâlnească 
cu fetele pentru a înota înainte de a merge la cină. În 
ciuda timpului petrecut la telefon, începuse să se simtă 
ca în vacanţă. 

- Tinţule! 

Își apropie ziarul de față, sperând că Pippi avea să 
plece dacă nu o băga în seamă. Era imprevizibilă, lucru 
care îl făcea să se simtă inconfortabil. Cine putea şti ce 
îi mai trecea prin minte? Undeva mai în stânga, Webster 
şi Kevin se jucau cu discul zburător, alături de niște 
copii cazaţi în tabără. Darnell se întinsese pe un prosop 
de plajă cu model Mickey Mouse şi se cufundase în lec- 
tură. Heath simţi cum niște degeţele pline de nisip îi 
dădeau peste mână. Intoarse pagina ziarului. 

-— Tinţule! 

Heath continuă să citească. 

- Nu sunt tinţi aici. 

Pippi se atârnă de șortul lui și îi spuse tințule a patra 
oară, numai că de data sunase ca și cum ar fi pronunțat 
pinţule. Abia atunci Heath înțelese: prinţule! Pippi îi 
spunea prinț. Nu era de tot râsul? 

Heath se uită la ea de după ziar. 

- Nu mi-am adus telefonul. 

Pippi îl privi şi începu să se mângâie pe burtă. 

- Am un bebeluș. 

Heath dădu ziarul deoparte şi îl căută disperat cu pri- 
virea pe tatăl fetiţei, dar Kevin era ocupat să îi explice 
unui un copilaș slăbănog cum să arunce mai bine dis- 
cul zburător. 

- Hei, Pip! 

Îşi întoarse la privirea la auzul unei de voci de femeie 
care îi era familiară și văzu cavaleria îndreptându-se spre 
el, sub forma peţitoarei lui sexy, îmbrăcată sumar, într-o 
pereche de bikini albi. O inimă de plastic multicoloră 
strângea materialul în falduri între sâni ei, iar o a doua 
inimă, mai mare şi imprimată direct pe material, stătea 
lângă șoldul ei. Heath nu zărea nici urmă de forme ascu- 
țite. Era toată numai voluptate și forme pline - umeri 

înguști, talie bine pronunțată și șolduri rotunde care, 
din perspectiva unei femei, erau obeze, dar din punctul 
lui de vedere, ca bărbat, erau extrem de sexy. 

- Belle! ţipă Pippi. 

Heath înghiţi în sec. 

- Niciodată nu am fost atât de fericit la vederea cuiva. 

- De ce? 

Annabelle se opri lângă șezlongul lui, dar nu îl privi 
în ochi. Nu uitase de noaptea trecută, ceea ce pentru el 
nu era o problemă. El nu voia ca ea să uite, dovedindu-i 
că era un șarpe, dar nu unul care nu se putea schimba. 
Oricât de mult i-ar fi plăcut lui Heath - și cu siguranță 
îi plăcuse -, nu aveau să repete experiența. 

Era rău, dar nu atât de rău. 

- Ghici ce? Pippi își continuă jocul şi se mângâie pe 
burtă. Am un bebeluș în burtică. 

Annabelle păru interesată. 

- Serios? Şi cum îl cheamă? 

- Tati. 

Heath tresări. 

- Acum înţeleg tot. 

Annabelle râse. Pippi se aruncă în nisip și începu să 
se joace cu degetul mare de la piciorul lui Annabelle dat 
cu ojă albastră. 

- Pinţul nu are telefonul. 

Annabelle se așeză pe nisip lângă ea şi păru 
nedumerită. 

- Nu înțeleg. 

Pippi îl mângâie pe Heath pe coapsă, cu mânuţa ei 
plină de nisip. 

- Pinţul nu are telefon. 

Annabelle privi către el. 

- Am înţeles partea cu telefonul, dar la ce se referă 
când spune pintul? 

Heath rânji. 

- Prinţule. Adică eu. 

Annabelle zâmbi și o strânse în brațe pe micuța dia- 
voliţă, care începu să-i povestească despre lepuroaica 


204 Susan Elizabeth Phillips 


Daphne, care obişnuia să vină în camera ei şi să se joace 
cu ea. Cu toate astea, de la o vreme încetase să o 
mai facă, pentru că Pippi era deja fetiță mare. Anna- 
belle își înclină capul pentru a asculta mai bine poves- 
tea, iar părul ei atinse coapsele lui Heath, făcându-l 
să tresară. 

Pippi fugi în sfârşit la tatăl ei şi îl rugă să intre în apă 
cu ea. Kevin fu de acord, deși avuseseră o mică disensi- 
une cu privire la cizmuliţele lui Pippi. 

- O iubesc pe fetiţa asta. Chipul lui Annabelle trăda 
un sentiment de dor. Are multă personalitate. 

- Lucru care îi va aduce numai necazuri la puşcărie. 

- Chiar nu vrei să încetezi? 

Părul ei atinse din nou coapsa lui Heath. Nu prea 
reușea să își controleze erecţia, aşa că tăcu din gură. 

- Mă duc să înot. Vrei să vii cu mine? 

Annabelle privi suspicioasă către lac. 

- Cred că rămân aici. 

- Haide, fetişcano! O prinse de mână și o trase spre 
el. Sau ţi-e frică să nu îţi uzi părul? 

Annabelle se eliberă brusc din prinsoare şi ţâșni ca o 
săgeată spre apă. 

- Cine ajunge ultimul e un ratat. Annabelle se scu- 
fundă, cu Heath chiar în urma ei. 

Deși era o bună înotătoare, avea și ea limitele ei. 
Totuşi, el o lăsă să câştige. 

Cum atinse scara, Annabelle îl recompensă cu unul 
din zâmbetele ei care îi luminau chipul. 

- Fricosul a pierdut! 

Era prea mult pentru Heath. 

Se mai jucară în apă o vreme, urcând pe scară, scu- 
fundându-se la loc și hârjonindu-se neîncetat. Pentru că 
Annabelle crescuse alături de frații mai mari, reușise se 
înveţe câteva trucuri, iar expresia de pe chipul ei atunci 
când îl învingea era de nepreţuit. Încercă din nou să îl 
convingă să îi spună ce reprezenta inițiala D. al celui 
de-al doilea prenume. Heath refuză, iar Annabelle îl 
stropi cu apă. Joaca în apă îi dădu ocazia lui Heath să o 

atingă pe Annabelle, dar când începu să zăbovească 
prea mult, ea se dădu înapoi. 

- Mi-a ajuns. Mă duc la cabană să mă odihnesc îna- 
inte de cină. 

- Înţeleg, nu mai ești atât de tânără ca pe vremuri. 

Heath nu reuși să o momească, iar Annabelle ieși din 
apă. O privi îndreptându-se spre plajă. 

Slipul ei se ridică, lăsând să se vadă două fese rotunde 
şi umede, dar ea îl așeză la loc. Heath gemu și se scu- 
fundă, dar apa nu era încă suficient de rece, așa că dură 
un timp să își revină. 

Întors pe plajă, Heath jucă ţintar cu Charmaine și 
Darnell, în timp ce Phoebe stătea lungită pe un șezlong, 
la doar câțiva metri de ei. 

Purta o pălărie mare de paie, un costum de baie 
negru și un pareo cu imprimeu tropical în jurul taliei. 
Un indicator invizibil avertiza: „Nu deranjaţi“. Heath 
decise că era momentul să ia atitudine și se scuză față de 
soții Pruitt. 

- Te deranjează dacă mă așez lângă tine să vorbim? 

În spatele unor ochelari de soare cu lentile roz, 
Phoebe deschise ochii. 

- Până în momentul acesta, ziua mea era perfectă. 
___— Toate lucrurile bune se termină la un moment dat. 
În loc să se așeze pe șezlongul de lângă ea, Heath preferă 
să stea pe un prosop, pentru a-i oferi lui Phoebe senzația 
de superioritate. 

- Mă macină o curiozitate, încă de la petrecerea aceea 
cu copiii. 

- Serios? 

- Cum de o scorpie ca tine ajunge să fie mama unei 
fete atât de dulci ca Hannah? 

Phoebe râse pentru prima oară. 

- Ar trebui să mulțumim genelor lui Dan. 

- Ai auzit-o pe Hannah vorbind cu fetele despre 
baloane? 

Phoebe îl privi pe Heath în cele din urmă. 

- Cred că am ratat acea discuţie. 

- Le-a spus că, dacă baloanele se sparg, pot să plângă 
dacă simt nevoia, dar acest lucru nu însemna decât că o 
vrăjitoare morocănoasă a băgat un ac în ele. De unde 
născocește asemenea lucruri? 

Phoebe zâmbi. 

- Hannah are o imaginaţie bogată. 

- De acord. E un copil special. 

Chiar și oamenii cei mai puternici se înmoaie atunci 
când vine vorba despre copiii lor, așa că Phoebe se în- 
muie şi mai mult. 

- Ne facem griji pentru ea mai mult decât pentru 
ceilalți. Este foarte sensibilă. 

- Având în vedere ce părinţi are, am senzaţia că este 
mai puternică decât crezi tu. 

Lui Heath ar fi trebuit să îi fie rușine pentru că o 
aborda așa, dar Hannah chiar era un copil minunat şi 
nu simţea că greșeşte în privinţa asta. 

- Nu ştiu ce să zic. Simte lucrurile mult prea profund. 

- Ceea ce pentru tine e sensibilitate pentru mine e 
dovadă de inteligență. După ce termină liceul, trimite-o 
la mine şi îi voi găsi un job. Am nevoie de cineva care să 
mă pună în legătura cu latura mea feminină. 

Phoebe râse, fiind sincer amuzată. 

- O să mă mai gândesc. Nu ar fi rău să avem un spion 
pe câmpul de luptă inamic. 

- Haide, Phoebe. Nu eram decât un șmecheraș care 
voia să arate lumii ce tare era. Am dat-o în bară, şi ştim 
amândoi acest lucru. Dar de atunci nu am mai greșit. 

Chipul lui Phoebe se umbri. 

- Acum ţi-ai îndreptat ținta spre Annabelle. 

Brusc, fragila lor amiciţie se pierdu în vânt. Heath îi 
răspunse prudent: 

- Asta este părerea ta? 

- Te foloseşti de ea ca să ajungi la mine, şi nu îmi place. 

- E cam greu să te foloseşti de Annabelle, e suficient 
de isteață. 

Phoebe îl ţintui cu o privire rece. 

- Heath, Annabelle e foarte specială și e prietena 
mea. Perfect pentru Tine înseamnă totul pentru ea. Tu 
complici lucrurile. 

Heath ştia că era un argument solid, dar îl încercă o 
senzaţie de furie. 

- Nu îi acorzi suficient credit. 

- Ea nu își acorda suficient credit. Lucru care o face 
vulnerabilă. Familia ei este convinsă că e o ratată pentru 
că nu câştigă averi. Trebuie să se concentreze pe afacerea 
ei, pentru ca lucrurile să funcționeze, și mă tem că te-ai 
transformat în mod deliberat într-o distragere care nu 
face decât să o abată de la drumul ei. 

Heath își aminti că el nu era niciodată în defensivă. 

- Ce vrei spui, mai exact? 

- Am văzut cum o priveai deunăzi. 

Insinuarea că ar răni-o în mod deliberat pe Annabelle 
îl lovi cu putere. El nu era tatăl lui. Nu se folosea de 
femei, cu atât mai puţin de femei pe care le plăcea. Dar 
avea afaceri cu Phoebe Calebow şi nu-și putea permite 
să-şi piardă cumpătul, aşa că se stăpâni... 

- Annabelle este prietena mea, și nu obişnuiesc să 
îmi rănesc prietenii. Se ridică în picioare. Dar nu mă 
cunoşti suficient de bine încât să înţelegi asta, nu? 

Plecă de lângă Phoebe și se blestemă în gând. Nu.-și 
pierduse niciodată cumpătul. Dar de data asta chiar o 
făcuse. Practic, îi spusese lui Phoebe Calebow să se ducă 
naibii. Şi pentru ce? Până la urmă, erau multe lucruri 
adevărate în ceea ce spunea Phoebe, iar asta îl durea. 
Problema era că se comportase ca un idiot, iar Phoebe 
îi declarase război. 

Annabelle îl aşteptă pe veranda din faţa pensiunii, ală- 
turi de Janine, pe care o invitase să ia cina cu ei în oraș. 
Rămăsese în camera ei de la cabană până când îl auzise 
venind. Imediat după ce el intrase la duș, scrisese un bi- 
leţel pe care îl lăsase pe masă și ieșise din cameră. Cu cât 
petrecea mai puţin timp cu el, cu atât era mai bine. 

- Ai idee care e surpriza misterioasă a lui Krystal? 

Janine își aranjă colierul de argint în timp ce stătea pe 
balansoarul de pe verandă alături de Annabelle. 

- Nu ştiu despre ce e vorba, dar sper că îngrașă. 

Lui Annabelle nu îi păsa de surpriză câtă vreme o 
ţinea departe de Heath după cină. 

Heath aduse mașina, iar Annabelle insistă ca Janine 
să stea pe scaunul din față, lângă el. În drum spre oraş, 
el o întrebă despre cărți. Nu citise nici un cuvânt din ce 
scrisese, dar până să ajungă la han, o convinsese că avea 
tot ce era necesar pentru a deveni noua ].K. Rowling. 
Însă era ciudat că el părea să creadă asta. Era imposibil 
de negat că Pitonul dispunea de o capacitate excepțio- 
nală de convingere. 

Decorul rustic din lemn al hanului The Wind Lake 
era completat de un meniu variat, compus din carne de 
vită, pește, precum şi vânat. Conversaţia era animată, 
iar Annabelle își limită consumul de alcool la un singur 
pahar de vin. La antreuri, Phoebe îi întrebă pe băieți 
cum fusese discuţia cu privire la cărţile citite. Darnell 
vru să răspundă și deschise gura, lăsând să se vadă din- 
tele lui de aur, numai că Dan îi tăie replica. 

- Sunt atât de multe de spus că nici nu ştiu de unde 
să încep. Ron? 

- A fost intens, fără îndoială, spuse managerul gene- 
ral al echipei Stars. 

Kevin căzu pe gânduri. 

- Sunt multe de împărtășit. 

- Intens? mustăci Darnell. A fost... 

- Cred că Heath poate face rezumatul mai bine decât 
noi toţi la un loc, interveni Webster. 

Ceilalți încuviinţară solemn din cap și își întoarseră 
privirea spre Heath, care așeză furculița pe masă. 

- Mă îndoiesc că tot ce am eu de spus ar fi suficient. 
Cine şi-ar fi imaginat că s-ar putea emite atâtea opinii 
diferite despre nihilismul postmodern? 

Molly se uită la Phoebe. 

- Nici nu au discutat despre cărți. 

- "Ți-am spus că aşa va fi, răspunse sora ei. 

Charmaine se întinse ca să-l mângâie pe spate pe 
soţul ei. 

- Îmi pare rău, dragule. Ştii că am vorbit cu fetele 
să te lase să faci parte din grupul nostru de lectură, dar au 
spus că ne-ai strica dinamica de grup. 

- În afară de faptul că ai încercat să ne forțezi să citim 
Un veac de singurătate, adăugă Janine. 

- E o carte excepțională! exclamă Darnell. Doar că voi 
nu vreţi să vă puneţi mintea la contribuție. 

Kevin auzise prelegerea lui Darnell despre gusturile 
oamenilor într-ale lecturii, așa că sări repede ca să-l abată 
de la subiect. 

- Ştim că ai dreptate. Și ne e rușine tuturor, nu-i așa? 

- Da. 

- Şi mie mi-e rușine. 

- Abia dacă pot să mă privesc în oglindă. 

Apoi Kevin se întoarse spre Annabelle doar ca să-i 
distragă atenţia lui Darnell. 

- Am auzit că te vezi cu Dean Robillard. 

Toţi cei adunaţi la masă se opriră din mâncat. Heath 
puse cuțitul jos. Femeile se uitară una la cealaltă. Molly 
privi în ochii verzi nu tocmai inocenți ai soțului ei. 

- Annabelle nu se vede cu Dean. Ne-ar fi spus. 

- Așa este, răspunse Annabelle. 

Kevin Tucker, cel mai aprig fundaș din NFL, se scăr- 
pină în cap, năucit de cele auzite. 

- Sunt confuz. Am vorbit vineri cu Dean și mi-a măr- 
turisit că aţi ieșit împreună săptămâna trecută şi că v-aţi 
simţit foarte bine. 

- Da, am fost la plajă. 

- Ai fost la plajă cu Dean Robillard și nu te-ai gândit 
că ar fi drăguţ să menționezi acest lucru? sări Krystal. 

- A fost o decizie de moment. 

Fetele începură să zumzăie. Kevin voia să afle mai 
multe și nu aşteptă ca ele să se calmeze. 

- Prin urmare, Dean plănuiește să te invite din nou? 

- Nu, bineînțeles că nu. Nu. Vreau să zic... De ce? Ţi-a 
spus ceva? 

- Parcă. Sau poate am înţeles eu greșit. 

- Sigur ai înţeles greșit. 

Heath era nemișcat, lucru care îi atrase atenţia lui 
Phoebe. 

- Micuța ta peţitoare își cam face de cap. 

- Mă bucur pentru tine, spuse Sharon. Era şi cazul ca 
fata noastră să iasă din cochilie. 

Heath o privi circumspect pe Annabelle. 

- Erai într-o cochilie? 

- Într-un fel. 

Charmaine o privi de cealaltă parte a mesei. 

- Avem voie să vorbim despre relaţia ta nefericită? 

Annabelle suspină. 

- De ce nu? Se pare că analizăm fiecare aspect al vie- 
ţii mele. 

- Sunt șocat, spuse Kevin. Eu şi Rob am jucat golf 
cu Dean de mai multe ori. Nu era prea priceput, dar 
chiar și aşa... 

Molly puse mâna peste mâna lui Kevin. 

- Au trecut doi ani, dar Kevin încă nu s-a împăcat 
cu gândul. 

Kevin încuviință din cap. 

- Mi se pare că ar trebui să îl invit din nou... să jucăm 
iar, doar ca să-i arăt că sunt deschis la minte. Și chiar 
sunt în condiţii normale, dar îmi place de Annabelle, 
iar Rob a ştiut de la bun început că avea o problemă. Nu 
ar fi trebuit să îi ceară să se mărite cu el. 

- Îmi amintesc de tehnica lui Rob, spuse Webster. 

- Da, şi eu, aprobă Dan dezgustat. 

Se lăsă tăcerea. Kevin îl privi pe cumnatul său. 

- Te gândeşti la acelaşi lucru ca și mine? 

- Da. 

- Şi eu, spuse Webster. 

Ron încuviință din cap. La fel și ceilalți. Heath 
zâmbi, apoi întoarseră cu toții privirea spre farfuriile 
cu mâncare. 


- Ce? sări Molly. 

Kevin clătină din cap. 

- Nici o operaţie de schimbare de sex nu va repara 
tehnica lui de a juca golf. 

Femeile îi lăsară pe bărbaţi la han și se întoarseră la 
pensiune, unde Krystal le închise într-o încăpere con- 
fortabilă, trase jaluzelele și făcu lumina mai mică. 

— Astă-seară, spuse ea, ne vom sărbători sexualitatea. 

- Am citit cartea aia, spuse Molly. lar dacă cineva 
începe să își dea jos hainele şi să ia o oglindă, eu am ieșit 
de aici. 

- Nu vom sărbători în felul acesta, spuse Krystal. 
Toate avem probleme cu care trebuie să ne confruntăm. 
De exemplu... Charmaine este prea încordată. 

- Eu? 

- În primii doi ani de căsnicie, ţi-ai schimbat hainele 
numai la baie. 

- Asta a fost cu mult timp în urmă și nu mă mai îm- 
brac acolo. 

- Asta numai pentru că Darnell te-a amenințat că 
desființează uşa. Dar nu ești singura femeie cu ciudățe- 
nii sexuale. Annabelle nu abordează prea des acest su- 
biect, dar știu că nu a mai făcut sex cu nimeni de când 
a traumatizat-o Rob. Sau poate că aseară... 

O priviră toate. 

- Sunt peţitoarea lui. Nu mă culc cu el! 

- Ceea ce e un lucru bun, spuse Molly. Dar Dean 
Robillard e cu totul altă treabă. Ultimul răcnet în mate- 
rie de jucării sexuale. 

- Ruginim, zise Krystal. Trei dintre noi sunt măritate 
de mult timp și, oricât ne-am iubit soţii, lucrurile pot 
deveni plictisitoare. 

- Sau nu, comentă Phoebe cu zâmbetul ei parşiv. 

Chicotiră toate, dar Krystal continuă: 

- Molly și Kevin au copii mici și ştim toate ce piedică 
în viața sexuală înseamnă acest lucru. 

- Sau nu, adăugă Molly zâmbind. 

- Ideea este că... trebuie să ne obișnuim cu sexualita- 
tea noastră. 

- Eu mă tem că sunt prea obișnuită, zise Janine. 
Mi-ar plăcea să se obișnuiască și alții. 

Chicotiră din nou. 

- Poţi să glumești, spuse Krystal. Dar tot o să ne uităm 
la filmul ăsta. Vom fi şi mai femei după ce îl vom vedea. 

Charmaine se alarmă. 

- Ce film? 

- Un film erotic special pentru femei. 

- Cred că glumești, Krystal! 

- L-am selectat pe preferatul meu. E unul cu actori 
de diferite rase, vârste şi grade de frumuseţe, așa că ni- 
meni nu se va simţi exclus. 

- Ăsta e marele tău mister? întrebă Phoebe. Faptul că 
o să ne uităm la filme porno? 

- Filme erotice. Special concepute pentru femei. Şi 
până când nu vezi unul să nu judeci! 

Annabelle le suspecta pe unele dintre ele că aveau 
deja ceva filme erotice la activ, dar nu voia să diminueze 
entuziasmul lui Krystal. 

- lată ce cred eu despre filmul ăsta, spuse Krystal. 
Toţi bărbaţii din el sunt superbi, iar femeile sunt ba- 
nale. Nu au silicoane. 

- Asta e clar diferit față de filmele porno pentru băr- 
baţi, adăugă Sharon. Din ce am auzit... 

Krystal începu să butoneze DVD-playerul. 

- Filmul are și o poveste, și preludiu. Mult preludiu. 
Multe sărutări, nuditate suavă și multe mângâieri... 

Janine își puse mâinile la ochi. 

- E patetic, sunt deja excitată. 

- Eu nu, spuse Charmaine. Sunt credincioasă, re- 
fuz să... 

- Credincioasele - adevăratele credincioase - tre- 
buie să își satisfacă soții. 

Krystal zâmbi și apăsă butonul telecomenzii. 

- Şi, crede-mă, asta îl va face satisface al naibii de tare 
pe Darnell. 

Când Annabelle se întoarse la cabană, puţin după 
miezul nopţii, obrajii încă îi erau îmbujorați de la vizio- 
narea filmului, iar rochia de plajă era lipită de carnea 
fierbinte, umedă... foarte umedă. 

Se simți cuprinsă de disperare când văzu lumina care 
strălucea prin fereastra din față. Poate că o lăsase aprinsă 
din politețe. „Te rog, nu mă aștepta.“ Nu putea să dea 
ochii cu el în seara aceea. Chiar fără să fi văzut un film 
deocheat, abia reușea să se țină departe de el, dar după 
ce tocmai văzuse... 

Traversă terasa pe vârfuri, se descălță de sandale şi 
intră atât de ușor cât îi permiseră ușa cu plasă care scâr- 
țâia şi clanţa șubredă. 

- Bună. 

Ea se sperie şi scăpă sandalele din mână. 

- Să nu mă mai sperii așa! 

- Scuze. 

Heath stătea întins pe canapea, cu un teanc de hârtii 
în mână. Nu purta tricou, ci doar o pereche de panta- 
loni scurți de un negru decolorat. Avea picioarele goale, 
gleznele încrucișate una peste alta pe brațul canapelei, 
iar lumina de la lampa cu picior îi făcea părul de pe 
coapse auriu. Annabelle își întoarse privirea spre pan- 
talonii scurți. Faţă de ce văzuse pe ecran, el era teribil 
de îmbrăcat. 

Incercă să își recapete suflul, iar el își înălță capul și 
umerii, mișcare care, desigur, îi încordă abdomenul 
în şase pacheţele clasice. 

- De ce ești așa de roșie la față? întrebă el. 

- De... de la soare. 

Ştia cât era de vulnerabilă și ar fi trebuit să se arunce 
în lac ca să se răcorească înainte să se întoarcă. 

- Asta nu e arsură de la soare. 

Își aruncă picioarele pe podea, iar ea observă că părul 
îi era ud. 

- Ce s-a întâmplat cu tine? 

- Nimic! Ea începu să se îndepărteze. Asta însemna 
să ocolească mult, dar nu voia să îi întoarcă spatele. Ai 
mai făcut un duș. 

- Şi ce dacă? 

- Ţi-ai făcut duș după ce ai înotat. Eşti vreun obsedat 
de curăţenie? 

- Am fost cu Ron la alergat după cină. Ce-ţi pasă? 

Oh, Doamne, pieptul, gura, ochii aceia verzi care 
vedeau totul! Mai puţin pe ea dezbrăcată. Niciodată nu 
O văzuseră aşa. 

- Mă... mă duc să mă culc acum. 

- Te-a supărat ceva din ce-am spus? 

- Nu fi drăguţ. Te rog! 

- O să îmi dau silința. li zâmbi ștrengărește. Dar fiind 
vorba despre mine... 

- Incetează! 

Nu avea de gând să nu se mai miște, dar parcă picioa- 
rele îi intraseră grevă generală. 

- Vrei nişte lapte cald sau altceva? 

- Nu. Sigur nu am nevoie de nimic fierbinte. 

- Am spus cald. Nu am pomenit nimic despre ceva 
fierbinte. 

El lăsă hârtiile deoparte. 

- Ştiu... ştiu asta. 

Poate că ea nu se mișca, dar el o făcea, iar pe măsură 
ce se apropia, îi privi atent rochia umedă și mototolită. 

- Ce se întâmplă? i 

Annabelle nu putea să își ia ochii de la gura lui. Íi 
amintea de toate gurile pe care le văzuse recent pe micul 
ecran al televizorului și la ce anume făcuseră. La naiba 
cu Krystal și filmul ei! 

- Sunt doar obosită, reuși ea să spună. 

- Nu pari obosită. Buzele îți sunt uşor umflate, de 
parcă ți le-ai fi mușcat şi răsufli greu. Sincer, arăţi excitată. 
Sau este doar mintea mea setată pe un singur lucru? 

- Las-o baltă, bine? 

Avea o cicatrice mică pe o coastă, probabil rana vreu- 
nui cuţit, lăsată de vreo iubită părăsită cu dispreţ. 

- Ce Dumnezeu aţi făcut în seara asta? 

- Nu a fost ideea mea! 

Annabelle părea vinovată, iar îmbujorarea din obraji 
se accentuă. 

- O să aflu. Unul dintre băieţi o să-mi spună, deci 
poţi foarte bine să mă pui tu la curent acum. 

- Nu cred că bărbaţii vor vorbi despre asta. Sau poate 
că da. Nu ştiu. Habar n-am cât vorbiţi între voi. 

- Nu atât de mult cât femeile, asta cu siguranță. Făcu 
un semn cu capul spre bucătărie. Vrei să bei ceva? E o 
sticlă de vin în frigider. 

- Oh, da! Exact de vin nu am eu nevoie acum. 

- O enigmă care așteaptă să fie deslușită. 

Era evident că el începea să se distreze. 

- Las-o baltă, bine? 

- Exact ce ar face un tip de treabă. Se aplecă și își luă 
telefonul. Janine o să-mi spună ce s-a întâmplat. Pare să 
fie o doamnă cinstită. 

- E la pensiune. Nu are telefon în cameră. 

- Aşa e. O s-o întreb pe Krystal. Am vorbit cu Webster 
acum nici o jumătate de oră. 

Annabelle îşi închipuia prea bine ce făceau Krystal şi 
W/ebster chiar în clipa aceea și sigur nu aveau să apre- 
cieze dacă erau întrerupți. 

- Este miezul nopţii. 

- Abia v-aţi încheiat întrunirea. Sigur nu s-a culcat încă. 

„Nu fi atât de sigur.“ 

El îşi trecu degetul mare peste tastatura telefonului. 

- Mi-a plăcut dintotdeauna Krystal. Este directă. 

Heath apăsă pe primul buton. Annabelle trase aer 
în piept. 

- Ne-am uitat la un film porno. 

El zâmbi şi puse telefonul jos. 

- Așa mai merge. ă 

- Crede-mă, nu a fost ideea mea. Și nu e amuzant. În 
plus, nu a fost chiar film porno. A fost film erotic. Pen- 
tru femei. 

- Există vreo diferență? 

- E exact genul de lucru pe care m-aș fi aşteptat să-l 
spună un bărbat. Crezi că cele mai multe dintre noi au 
orgasm când se uită la o grămadă de femei cu colagen în 
buze și implanturi cât niște mingi de fotbal care se dau 
una la alta? 

- După expresia ta, bănuiesc că nu. 

Annabelle avea nevoie să bea ceva rece, așa că se în- 
dreptă spre bucătărie, continuând să vorbească pentru 
că trebuia să demonstreze ceva. 

- De exemplu, seducţia. Filmele voastre porno obiș- 
nuite se gândesc vreodată să arate puţină seducţie? 

El o urmă. 

- Ca să fiu sincer, nu e nevoie de prea multă. Femeile 
sunt destul de agresive. 

- Exact, Ei bine, eu nu sunt. 

De îndată ce rosti cuvintele, ar fi vrut să își dea una. 
Singurul lucru pe care şi-l dorea era să aducă din nou 
discuţia în zona personală. A 

El nu profită de pasul ei greșit. Nu Pitonul viclean. li 
plăcea să se joace cu prada lui înainte să dea lovitura. 

- Deci filmul a avut o intrigă? 

- Noua Anglie rurală, o artistă feciorelnică, un armă- 
sar necunoscut, cam asta. 

Deschise frigiderul şi se uită înăuntru fără să vadă ceva. 

- Doar doi oameni. Dezamăgitor. 

- Mai erau vreo câteva intrigi secundare. 

- Ah... 

Se întoarse spre el, cu palma umedă, încă prinsă pe 
mânerul de la uşa frigiderului. 

- Ți se pare amuzant, nu? 

- Da, dar mi-e ruşine de mine. 

Își dorea să îl miroasă. Părul aproape i se uscase, pie- 
lea îi era proaspăt spălată. Voia să își apese faţa pe piep- 
tul lui și să inspire, să cerceteze, poate să găsească un 
smoc rătăcit de păr fin care să îi gâdile nasul. Mai avea 
puțin și plângea. 

- Te rog, pleacă. 

El își înălță capul. 

- Scuze, ai spus ceva? 

Ea apucă primul lucru rece pe care îl atinse și în- 
chise ușa. 

- Ştii ce simt în legătură cu asta. Cu... noi. 

- Ai fost foarte limpede azi-noapte. 

- Şi am dreptate. 

- Ştiu că ai. 

- Atunci de ce te-ai certat cu mine? 

- Sindromul de nemernic. Nu mă pot abţine. Sunt 
bărbat. Buzele i se arcuiră într-un zâmbet leneș. lar tu 
nu ești. 

În aer se simţea suficientă tensiune sexuală încât să 
aprindă o planetă întreagă. El rămase între ea şi dormi- 
tor, iar dacă Annabelle se aventura prea aproape, era 
tentată să îl lingă, așa că se îndreptă spre verandă și 
aproape se împiedică în salteaua pe care el o dusese 
afară cu o noapte în urmă. 

Aranjase așternuturile, așezase pernele și împăturise 
pe jumătate pătura, descurcându-se mai bine decât se 
descurcase ea cu patul dublu. 

leşi și el. 

- Vrei un sendviş care să meargă cu aia? 

Ea nu își dădu seama despre ce vorbea până când 
nu îi urmări privirea până la mâna ei şi văzu un bor- 
can de muștar în locul unei cutii de cola. Se uită lung 
la borcan. 

- Muştarul este un ajutor natural pentru somn. 

- N-am auzit niciodată de asta. 

- Nu le ştii pe toate, nu-i așa? 

- Se pare că nu. Urmară câteva clipe de tăcere. Îi 
mănânci sau îl pui pe tine? 

- Mă duc să dorm. 

- Pentru că, dacă îl pui pe tine, probabil te-aș putea 
ajuta cu asta. 

Temperamentul ei de roșcată se aprinse şi trânti bor- 
canul pe masă. 

- De ce să nu-ți dau mai bine chiloţii mei și am termi- 
nat treaba? 

- Şi asta ar merge. Dinţii lui scânteiară ca ai unui re- 
chin. Deci, dacă te sărut chiar acum, iar devii o mare 
fricoasă? 

Furia ei dispăru, lăsând în urmă un tremur. 

- Nu ştiu. 

- Sunt orgolios, şi ştii asta. Dar felul în care m-ai res- 
pins azi-noapte a fost aproape traumatizant. Își strecură 
degetul mare în betelia de la pantalonii scurţi, iar elas- 
ticul de la brâu desenă un V adânc şi foarte apetisant. 
Acum mă întreb... Nu cumva mi-am pierdut îndemâna- 
rea? Ce mă fac? Își duse degetul mai aproape de osul 
şoldului, dezvăluind şi mai multă piele. Poţi să-ți dai 
seama de ce sunt un pic îngrijorat. 

În timp ce ea îi privi panta abdomenului lin, fu ne- 
voită să se lupte cu nevoia de a-și rostogoli pe frunte 
borcanul rece de muștar. 

- Hm... eu nu mi-aş tulbura somnul pentru asta. 

Își strânse ultimul dram de voință, dădu să treacă pe 
lângă el şi poate o făcea dacă el nu se întindea și nu 
îi atingea braţul. Fu cea mai uşoară atingere a dege- 
tului lui - un simplu gest de noapte bună -, dar dăduse 
peste piele goală și fu de ajuns ca Annabelle să 
încremenească. 

El rămase la fel de neclintit ca ea. Când o privi, ochii 
lui verzi erau o invitaţie la dezastru suprapusă peste 
scuze palide. 

- La naiba, îi şopti el. Uneori, sunt prea deştept pen- 
tru binele meu. 

O trase spre el, delectându-se cu gura ei, iar mâinile 
îi alunecară peste conturul spatelui. lar Annabelle îl 
lăsă, exact așa cum făcuse cu o noapte în urmă, igno- 
rând că tot ceea ce se întâmpla era un adevărat cam- 
pionat al ideilor proaste, neluând în seamă motivele 
pentru care nu ar fi trebuit să profite de fiecare moment 
al acelei unice nopţi și să se ocupe de consecinţe în 
ziua următoare. 

- Nu am răbdare. 

Simţi șoapta răgușită asemenea unei mângâieri peste 
obrazul ei, în timp ce, cu o mișcare lipsită de efort, Heath 
îi trase fermoarul rochiei. 

- Asta o să strice totul, șopti ea peste gura lui, având 
nevoie să spună acele cuvinte, chiar dacă nu făcu nimic 
ca să îl oprească. 

- Hai s-o facem oricum, îi spuse el pe un ton răgușit. 
Rezolvăm pe urmă. 

Exact ce își dorea ea să audă. Se abandonă în săru- 
turile lor - neputincioasă, fermecată, amețită... puţin 
îndrăgostită. 

După câteva clipe, rochia ei zăcea pe jos, alături de 
sutien, o pereche de chiloți şi tot ce purtase el ~- o pere- 
che de pantaloni scurţi negri. Se aflau pe verandă, dar 
era întuneric, copacii erau groși și cui îi păsa? li cuprinse 
umărul cu o mână. Cu cealaltă, își lăsă vârfurile dege- 
telor să alunece agale pe spate şi să se concentreze pe 
fundul ei. Ea se înfioră şi îşi apăsă obrazul pe pieptul 
lui, apoi îşi întoarse buzele spre pielea lui, făcându-l să 
sară brusc înapoi și să scoată un șuierat lung. 

- Nu te mişca. 

Se îndepărtă și se duse ţintă spre bucătărie, oferindu-i 
lui Annabelle o scurtă vedere spre fundul spectaculos 
de ferm. Se gândi în treacăt că poate se dusese să își 
caute telefonul ca să facă mai multe lucruri deodată, dar 
el închise plafoniera din bucătărie și lăsă aprinsă doar 
lumina cuptorului, apoi dispăru în camera de zi şi stinse 
şi mai multe lumini. 

Își făcu din nou apariția după câteva clipe. Lumina 
aurie și difuză din bucătărie se juca pe corpul lui bine 
făcut pe măsură se apropia de ea. Era în plină erecție. 
Când ajunse în dreptul ei, ridică trei prezervative şi îi 
spuse încet: 

- Consideră-le un simbol al afecțiunii mele. 

- Am notat şi apreciez, răspunse ea la fel de încet. 

O apăsă pe saltea. Își dădu seama cât de înfierbân- 
tat era și se gândi că poate noaptea de filme a fetelor îi 
dăduse prea multe speranțe deșarte în privinţa unui pre- 
ludiu lung. Desigur, în prea scurt timp, el se rostogoli 

deasupra, cu gura pe sânul ei. Ea îşi înfipse degetele în 
părul lui. 

- O să mă grăbești, nu-i așa? 

- Fără nici o îndoială. 

Mâna lui alunecă spre abdomenul ei, ţintind deja cen- 
trul sensibil. 

- Vreau să mă săruți mai mult. 

- Nici o problemă. 

li prinse sfârcul între buze. 

Ea rămase fără suflare. 

- Pe gură. 

li tachină sfârcul micuţ și întărit, iar ritmul respirației 
lui deveni tot mai rapid. 

- Hai să negociem. 

Ea își înfipse degetele în spatele lui, care era deja umed 
din cauza încercării de a se stăpâni. 

- Trebuia să mă aştept la asta. 

Degetul lui alunecă peste învălmășeala de cârlionţi de 
la baza pântecului ei și se jucă în firicelele înflăcărate. 

- O să fiu prea rapid pentru tine. Asta o să se întâm- 
ple, şi-ţi cer scuze dinainte. 

Ea scoase un geamăt ușor de plăcere când el îi atinse 
carnea caldă, umedă. 

- Dar a trecut foarte mult timp Esau mine, şi ceea 
ce poate, în realitate, să dureze minute.. 

- Dacă... 

Degerele de la picioare i se încordară. 

- .... mie o să mi se pară ani. Vocea lui deveni mai 
răgușită. Deci, uite ce propun. Annabelle se prinse de 
şoldurile lui în timp ce el continuă să se joase cu ea. Hai 
să acceptăm faptul că nu pot să te satisfac din prima. 
Așa scăpăm de tensiunea care ne apasă pe amândoi. 

Ea își îndoi genunchii și spuse, cu răsuflarea 
întretăiată: 

- Pe tine, cu siguranţă. 

- Dar, de îndată ce-am eliberat prima izbucnire de 
plăcere... Cu respiraţia întretăiată, continuă mai re- 
pede și mai agitat: ... o să am tot timpul din lume să fac 
ce trebuie. 

Ea își smuci capul când degetele lui ademenitoare 
o tachinară în cel mai intim mod. li despărţi şi mai 
mult coapsele. 

- lar tu, Clopoţico... 

Annabelle îi simţi toată greutatea. 

- ... O să ai o noapte de neuitat. 

O pătrunse cu un geamăt și, chiar dacă era deja alu- 
necoasă și atât de pregătită, nu era ușor să se acomo- 
deze. Își ridică genunchii și își arcui spatele. El își apăsă 
gura pe a ei, îi cuprinse şoldurile în palme şi o înclină 
până în unghiul pe care și-l doreau amândoi. 

Cu febrilitate, imagini nebunești se aprinseră în spa- 
tele pleoapelor ei. Corpul lung şi gros al unui piton care 
se împingea înăuntrul ei, descolăcind, întinzând, cufun- 
dându-se mai adânc și tot mai adânc... Spatele lui de- 
veni rigid sub palmele ei. Atacul dulce... Penetrarea. 
Din nou şi din nou. Apoi, culmea finală. El începu să se 
cutremure. Ea îi înghiţi geamătul scăzut și gutural. 
Lumina străluci în spatele ochilor ei. li primi greutatea, 
îşi lăsă capul pe spate şi se abandonă. 

Trecură multe minute. Buzele lui îi atinseră ușor tâm- 
pla, apoi se rostogoli pe o parte, abia încăpând pe sal- 
teaua îngustă. Ea se trase mai într-o parte ca să îi facă 
loc. Își rearanjară poziţia. 

O trase spre pielea lui umedă și începu să se joace în 
părul ei. Annabelle era uluită, satisfăcută, hotărâtă 
să nu se gândească. Nu încă. 

- Pentru... pentru mine nu s-a întâmplat, spuse ea. 

El se sprijini într-un cot și se uită în ochii ei mincinoși. 

- Urăsc să spun asta, dar ţi-am zis că așa va fi. 

- Ai avut dreptate, ca de obicei. 

I se formară cute în colţurile ochilor și apăsă iute un 
sărut pe buzele ei. 

- Asta să fie o lecţie. Se ridică. O să am nevoie de câ- 
teva minute. O să fac nişte cuvinte încrucișate în gând. 

- Bună idee. 

În timp ce ea asculta sunetele nopţii care înconjurau 
cuibul lor din pădure, el dispăru înăuntru. Se întoarse 

după câteva minute cu o bere, se așeză pe o parte a sal- 
telei și îi întinse sticla. Ea luă o gură şi îi dădu sticla 
înapoi. El o așeză pe podea, apoi se întinse şi o trase 
spre umărul lui, unde începu din nou să se joace cu o 
șuviță din părul ei. Intimitatea duioasă aproape o făcu 
să plângă, aşa că se rostogoli peste el și își începu propria 
explorare senzuală. 

Nu dură mult înainte ca el să înceapă să răsufle 
întretăiat. 

- Bănuiesc că nu o să-mi ia chiar atât de mult să-mi 
revin, spuse el cu o voce sugrumată. 

Annabelle îi atinse ușor abdomenul cu buzele. 

- Bănuiesc că nu poți să ai mereu dreptate. 

Şi fu ultimul lucru spus de vreunul din ei pentru 
multă vreme. 

În cele din urmă, el adormi, iar ea se furișă în camera 
ei. După ce se ghemui în pat, nu mai fu în stare să 
ignore realitatea celor întâmplate. El făcuse dragoste cu 
înflăcărare, cu aceeași ardoare obsesivă cu care făcea 
orice altceva. lar ea se îndrăgostise și mai tare de el. 

Lacrimile i se prelinseră pe la colțurile ochilor, dar 
nu le șterse. În schimb, le lăsă să curgă în timp ce rea- 
justă, recreă, reformulă. În clipa în care adormi, știa 
exact ce trebuia să facă. 

Heath auzi când Annabelle se duse în camera ei, dar 
nu se agită. Acum, că foamea din corpul lui fusese satis- 
făcută, fu izbit de mârșăvia lucrurilor pe care le făcuse. 
Ea ţinea la el. În noaptea aceea, un univers întreg de 
emoţii pe care nu voia să le recunoască îl privi din ochii 
aceia de culoarea mierii. Acum, se simțea cel mai mare 
nemernic din lume. 

Ea îi spusese că asta era un dezastru în plină desfășu- 
rare, dar Heath îşi construise viaţa nimicind obstacolele, 
așa că ignorase evidența și mersese înainte. Chiar dacă 
ştiuse că ea avea dreptate, o dorise, așa că o luase și la 
naiba, cu toate consecinţele! Acum, când era prea târziu, 
examină în detaliu cât de mare era dezastrul pentru ea, 
profesional și personal. Era implicată emoţional - văzuse 

asta în ochii ei — și însemna că nu avea să poată niciodată 
să redevină pețitoarea lui. 

Se întoarse pe o parte și dădu un pumn în pernă. La 
ce Dumnezeu se gândise? Nu se gândise, asta era pro- 
blema. Doar reacționase şi, din dorinţa de a obține ce 
voia, aruncase pe apa sâmbetei visurile lui Annabelle. 
Trebuia să își ia revanșa față de ea. 

Începu să facă un plan în minte. Avea să vorbească 
despre afacerea ei şi să-i găsească niște clienţi decenți. 
Avea să își folosească echipa de PR şi contactele în me- 
dia ca să îi facă publicitate. Era o poveste bună - o peţi- 
toare din a doua generaţie care ajusta la cerințele 
secolului XXI afacerea de modă veche a bunicii. Anna- 
belle ar fi trebuit să se gândească singură la un aseme- 
nea lucru - dar ea nu gândea la scară largă. 

Un singur lucru nu mai putea să facă. Nu putea să o 
mai lase să îi prezinte femei. Ar fi fost chinuitor pentru 
ea. Din pur egoism, nu îi plăcea ideea ca ea să nu mai 
lucreze pentru el. Îi plăcea să o aibă aproape. Făcea ca 
lucrurile să fie mai simple pentru el, iar recompensa fu- 
sese să se culce cu ea. 

Așa tată, așa fiu. 

Disperarea care îl cuprinse era veche şi cunoscută, 
ca sunetul unei uși ruginite de rulotă care se trântea 
în noapte. 

Nu ştia când adormise, dar probabil o făcuse de mult 
pentru că era dimineaţă când se mișcă podeaua. Des- 
chise un ochi, văzu un chip pe care nu era pregătit să îl 
înfrunte şi își întoarse capul în pernă. Alt tremur ușor 
îi zgudui salteaua. Deschise pleoapele și clipi când o 
rază de soare îl izbi fix între ochi. 

- Trezește-te, cadou splendid făcut femeilor, ciripi 
o voce. 

Ea stătea pe podeaua verandei, alături de el, cu o 
cană de cafea în mână și un picior gol întins ca să poată 
mișca salteaua. Purta pantaloni scurți de un galben-des- 
chis și un tricou mov, imprimat cu un trol grotesc și o 
bulă în care scria „și noi suntem oameni“. Părul i se 

ondula într-o învălmăşeală nebunească în jurul feţei de 
copilă, buzele îi erau trandafirii și ochii mult mai lim- 
pezi ca ai lui. Ín mod cert, nu arăta devastată. La naiba! 
Credea că noaptea ce trecuse schimbase lucrurile. Lui 
Heath i se făcu rău. 

- Mai târziu, reuși el să spună. 

- Nu se poate. Ne întâlnim cu toată lumea la foişor 
ca să luăm micul dejun, și trebuie să vorbesc cu tine. 
Mai luă o cană de cafea de pe podea şi i-o întinse. Ceva 
care să te ajute să-ți revii mai uşor. 

Trebuia să fie atent, dar se simțea ca o scrumieră mur- 
dară și tot ce își dorea era să evite discuţia aceea, să se 
întoarcă pe o parte şi să adoarmă din nou. Dar era dator 
să se poarte mai frumos de atât cu ea, așa că se sprijini 
într-un cot, luă cafeaua și încercă să curețe pânzele de 
păianjen din mintea lui. 

Ochii ei urmară aşternutul care îi alunecă până 
la talie, iar Heath o dori din nou cu ardoare. 

Își mișcă mâna ca să mascheze evidenţele. Cum să îi 
spună că îi era prietenă, nu candidată la o relaţie pe 
termen lung fără să o facă să sufere? 

- Mai întâi, spuse ea, noaptea trecută a reprezentat 
pentru mine mai mult decât ţi-ai putea imagina. 

Exact ce nu îşi dorea să audă. Ea părea al naibii de 
dulce! Chiar trebuia să fii un nemernic ca să rănești 
pe cineva ca ea. Dacă Annabelle ar fi fost măcar femeia 
la care visase dintotdeauna - sofisticată, elegantă, cu 
gusturi impecabile şi o familie care se trăgea dintr-un 
înavuţit de prin secolul XIX... Avea nevoie de cineva cu 
suficientă experienţă în lume ca să supraviețuiască lovi- 
turilor vieţii, de o femeie care vedea viaţa ca el - o com- 
petiție ce trebuia câștigată, nu o invitaţie permanentă 
de a ieși la joacă. 

- În același timp... Vocea ei scăzu şi deveni mai se- 
rioasă. Nu mai putem să facem asta vreodată. A fost o 
încălcare gravă a profesionalismului din partea mea, 
chiar dacă nu e o problemă așa de mare cum mi-aș fi 
imaginat. Ea schiță un zâmbet pe care nu l-ar fi putut 
cataloga decât ca fiind neastâmpărat. Acum pot să te 

recomand cu cel mai mare entuziasm. Zâmbetul dis- 
păru. Nu, cea mai mare problemă este felul în care 
te-am manipulat. 

Cafeaua sări peste marginea cănii. „Ce naiba e asta?“ 

Ea se duse repede la bucătărie ca să ia un șerveţel și i-l 
întinse ca să șteargă cafeaua. 

- Să revenim la afacerile noastre, spuse ea. Trebuie să 
înţelegi că-ți sunt foarte recunoscătoare pentru ce ai 
făcut. Toată povestea cu Rob m-a dat cu totul peste cap. 
De când ne-am despărţit, am fugit de sex. Crudul ade- 
văr e că am fost cam distrusă la capitolul ăsta. Șterse câ- 
teva picături pe care el le rată. Mulțumită ție, am trecut 
peste asta. 

El sorbi atent și aşteptă, fără să mai fie sigur de direc- 
ţia în care se îndrepta discuţia lor. 

Ea îi atinse braţul într-un gest care i se păru supărător 
de matern. 

- Mă simt din nou sănătoasă și ţi-o datorez ţie. Ei 
bine, şi filmului lui Krystal. Dar Heath... Puzderia de 
pistrui de pe frunte se întâlni când se încruntă. Nu su- 
port senzaţia asta... că într-un fel te-am folosit. 

Cana de cafea încremeni în aer. 

- Maai folosit? 

- Despre asta trebuie să vorbim. Te consider un prie- 
ten, pe lângă faptul că îmi eşti client, iar eu nu-mi folo- 
sesc prietenii. Cel puţin, nu am făcut asta până acum. 
Ştiu că e altfel la bărbați... Poate nu simți că s-a profitat 
de tine. Poate că exagerez povestea asta. Dar conștiința 
îmi spune că trebuie să fiu complet sinceră în privința 
motivaţiilor mele. 

El se încordă. 

- Fără doar şi poate. 

- Aveam nevoie de cineva sigur, care să mă ajute să 
mă reconectez la trupul meu, cineva cu care să nu fiu 
implicată emoţional. Așa că, fireşte, ai fost perfect. 

Neimplicată emoţional? 

Ea îşi mușcă buza de jos și începu să arate de parcă 
îşi dorea să fi fost oriunde altundeva, mai puţin acolo. 

- Spune-mi că nu ești supărat, zise ea. Oh, la naiba! 
Nu o să plâng. Dar sunt așa de tristă! L-ai auzit pe Kevin 
azi-noapte. Eu... Înghiţi cu noduri. Mai e şi cealaltă si- 
tuaţie complicată. Ce nebunie, nu? 

Mai aruncase o minge cu efect. 

- Cealaltă situaţie complicată? 

- Ştii tu. 

- Amintește-mi. 

- Nu mă face s-o spun. E prea jenant. 

- Ce mai contează încă o mică jenă între prieteni! rosti 
el încordat. Din moment ce suntem atât de sinceri... 

Ea ridică privirea în tavan, trase umerii în spate și cobori 
privirea în podea. Vocea îi deveni joasă, aproape sfioasă. 

- Ştii tu... Pasiunea pe care o am pentru Dean 
Robillard. 

Podeaua se cutremură sub el. Ea își acoperi faţa cu 
mâinile. 

- Oh, Doamne, mă înroşesc! Sunt groaznică, nu-i 
așa, pentru că vorbesc despre asta cu tine? 

- Nu, te rog. Rosti cuvintele apăsat. Nu te jena. 

Ea lăsă mâinile în jos şi îl privi cu seriozitate. 

- Ştiu că probabil nu o să iasă nimic din povestea asta 
cu Dean, dar înainte de cele întâmplate azi-noapte, 
n-am avut curajul să îi acord o șansă. E limpede că este 
un tip cu experiență. Ce m-aș fi făcut dacă legătura pe 
care o simțeam că s-a creat nu era decât fructul imagina- 
ţiei mele? Ce m-aș fi făcut dacă el nu era interesat de 
mine? Nu aş fi putut să mă descurc cu toate implicaţiile 
sexuale. Dar, după ce ai făcut pentru mine azi-noapte, 
am, în sfârșit, curajul să ofer măcar o şansă poveștii. 
Dacă nu iese nimic, ei, bine, asta e viaţa, dar măcar o să 
ştiu că nu m-a ţinut pe loc nevroza mea. 

- Vrei să spui că... eu am spart gheaţa? 

Ochii aceia de culoarea mierii se întunecară 
îngrijorați. 

- Spune-mi că este în regulă pentru tine. Știu că nu 
ai fost implicat emoţional, totuşi nimănui nu-i place să 
creadă că s-a profitat de el. 

Heath își descleștă dinţii. 

- Şi asta ai făcut? Ai profitat de mine? 

- Să ştii că nu mi l-am imaginat pe el azi-noapte când 
eram cu tine sau ceva de genul ăsta. Ei bine, poate câ- 
teva secunde, dar atât, jur. 

El făcu ochii mici. 

- Deci suntem în regulă? întrebă ea. 

Heath nu înţelegea vâltoarea înăbușită de mânie care 
îi creștea în piept, mai ales că ea îi oferise liberă trecere. 

- Nu ştiu. Suntem? 

Ea avu curajul să surâdă. 

- Cred. Pari ușor arțăgos, dar nu arăţi ca un bărbat 
căruia i-ar fi fost călcată onoarea în picioare. Nu trebuia 
să-mi fac atâtea griji. Pentru tine a fost doar sex, dar 
pentru mine a fost o eliberare uriaşă. Mulţumesc, amice! 

Ea îi întinse mâna, forțându-l să pună cafeaua jos. 
Ori îi strângea mâna, ori arăta ca un fraier. Apoi sări în 
picioare, îşi ridică mâinile și îşi dezmorți corpul minion, 
ca o pisică mulţumită, mișcare care îi întinse tricoul și îi 
dezvălui buricul oval în care Heath își cufundase vârful 
limbii cu o noapte în urmă. 

- Ne vedem la foișor. 

Expresia ei fu umbrită de seriozitate. 

- Şi, Heath, îți promit că, dacă ai cea mai mică urmă 
de resentimente față de mine, o să dispară până săp- 
tămâna viitoare. Asta mă face și mai hotărâtă să găsesc 
femeia perfectă pentru tine. Acum, nu e vorba doar de 
afaceri. E ceva personal. 

li aruncă un zâmbet luminos, intră spre bucătărie, 
apoi scoase din nou capul. 

- Mulţumesc! Serios. Îţi rămân datoare. 

Câteva momente mai târziu, ușa cabanei se închise. 
Heath se prăbuși la loc pe pernă, își puse cana cu cafea 
pe piept şi încercă să asimileze cele auzite. 

Annabelle doar îl folosise ca încălzire pentru Dean 


Robillard? 

Când Annabelle se apropie de foişor, îi văzu pe Ron 
şi Sharon în faţa ei pe cărare, cu braţele înfășurate în 
jurul taliei celuilalt. Încă tremura, iar în stomac simţea că 
are o mlaştină acidă. Poate că nu fusese cea mai bună 
actriță de la departamentul de teatru din Northwestern, 
dar ştia cum să joace o scenă. În fața ei, Ron ţinea des- 
chisă ușa de la foişor pentru Sharon. Îşi ţinea cealaltă 
mână pe fundul ei. Ce făcuseră cu o noapte în urmă nu 
era nici un mister. Acum nu mai trebuia decât să se asi- 
gure că nu avea să trezească nici o bănuială despre ce 
făcuse ea. 

Când intră pe uşa din faţă, toată lumea o salută. Nu 
mai văzuse niciodată în viaţa ei un grup de oameni mai 
somnoroși şi mai satisfăcuți sexual. Molly avea un semn 
rozaliu pe gât, care arăta ca făcut de o barbă, iar după 
expresia arogantă de pe chipul lui Darnell, Charmaine 
nu își merita reputaţia de mironosiţă. Phoebe şi Dan 
stăteau pe o canapea din răchită şi împărțeau o brioșă. 
lar Krystal, în loc să îl sâcâie pe Webster, așa cum făcea 
de obicei, gângurea și îl striga „iubitule“. Singurele chi- 
puri inocente le aparțineau lui Pippi,. bebelușului 
Danny şi lui Janine. 

Annabelle își îndreptă atenţia spre masa pe care o 
aranjase Molly, chiar dacă nu avea chef să mănânce. 
O vază din ceramică de un galben-deschis, plină cu câr- 
ciumărese, era așezată în centrul unei fețe de masă de 
culoarea nucşoarei, pe care erau etalate carafe cu suc 
rece, o caserolă cu friganele, un coș de brioșe făcute în 
casă și, specialitatea pensiunii, biscuiții de ovăz făcuţi la 
cuptor, cu zahăr, scorţişoară și mere. 

- Unde e Heath? întrebă Kevin. Nu contează. Sigur e 
la telefon. 

- Vine şi el, răspunse ea. Se mișcă mai greu. Nu ştiu 
la ce oră a adormit azi-noapte, dar încă era treaz când 
m-am dus eu la culcare. 

În timp ce se îndreptă spre bufet, își spuse că min- 
ciuna era o dovadă de bunăvoință, fiindcă adevărul le-ar 
fi stricat micul dejun unora dintre ei. 

Janine, care îşi umplea farfuria, aruncă o privire îm- 
bufnată spre purtările siropoase din spatele ei. 

- Spune-mi că nu sunt singura care se simte nesatis- 
făcută sexual în dimineața asta. 

Annabelle se dădu într-o parte. 

- Krystal trebuia să fie mai sensibilă cu noi două. 

- Deci ne-am înșelat în privința ta și a lui Heath? 

Annabelle își dădu pur şi simplu ochii peste cap. 

- Chiar că adoraţi poveștile dramatice! 

Ea și Janine se așezară pe niște scaune din răchită, nu 
prea departe de familia Tucker. 

Annabelle ciugulea din biscuitul cu ovăz când Heath 
își făcu apariția. Purta pantaloni scurți și un tricou 
Nike. Măcar o parte din ce îi spusese era adevărat. Chiar 
simţea că dăduse uitării fantoma lui Rob. Din păcate, 
altă fantomă îi luase locul. 

Pippi, care fura bucățele de banană din farfuria fră- 
ţiorului ei, traversă în pas alergător foişorul şi se prinse 
de genunchiul lui Heath. 

- Pinţule! 

- Bună, fetițo. 

Heath o mângâie ciudat pe cap, iar una din clamele 
de păr cu Daphne lepuroaica alunecă spre vârful unui 
cârlionț blond. 

Phoebe se încruntă. 

- Cum îţi zice? 

Annabelle afișă cea mai obraznică expresie. 

- Prinţ. Nu e adorabilă? 

Phoebe ridică o sprânceană. Dan o sărută pe colțul 
gurii, poate pentru că el îl plăcea pe Heath și voia să îi 
distragă atenţia. Fetiţa continuă să se ţină strâns de pi- 
ciorul lui Heath şi se uită spre mama ei. 

- Vreau Pinţul să-mi dea suc. Ridică privirea spre 
Heath. Am nas înfundat. 

Strâmbă din nas ca să și demonstreze. 

Molly, care ștergea o rondelă de banană de pe po- 
deaua de calcar, arătă cu mâna spre masă. 

- Sucul e acolo. 

Pippi îl privi drăgăstos. 

- Ai telefon? 

Kevin ridică brusc capul. 

- Nu o lăsa lângă telefon! Are o problemă cu asta. 

Heath vru să răspundă, dar îl întrerupse Webster: 

- Unde mergem în drumeţie? 

Kevin luă baveţica murdară de la Molly. 

- Traseul merge în jurul lacului. M-am gândit să 
facem bucata de aici până în oraş - aproape zece kilo- 
metri. Sunt peisaje frumoase. Troy şi Ami s-au oferit să 
ne aducă înapoi cu mașina după ce terminăm. 

- Ei vor avea grijă de copii, spuse Molly. 

Troy şi Amy erau cuplul tânăr care se ocupa de cam- 
ping. Pippi lovi ușor piciorul gol al lui Heath. 

- Suc, te rog. 

- Un suc vine imediat. Heath se îndreptă spre bufet, 
umplu un pahar mare și i-l dădu. Luă o jumătate de în- 
ghiţitură, i-l dădu înapoi vărsând doar câteva picături și 
zâmbi larg. 7 

- Ştiu mişcări. 

De această dată, gura lui Heath se arcui sincer 
amuzată. 

- Chiar aşa? 

- Uite! 

Pippi se trânti pe covorul din fibre de sisal şi făcu 
o tumbă. 

- Grozav! 

Heath o aplaudă. 

- Şi tati spune că sunt grozavă. 

Kevin zâmbi. 

- Vino aici, scumpo. Lasă-l în pace pe Prinț până 
mănâncă. 

- Bună idee, șopti Phoebe. Chestia aia de vârcolac se 
poate întâmpla în orice moment. 

Fără să o ia în seamă, Heath sorbi din sucul lui Pippi. 

- Deci la ce oră plecăm în excursie? 

- De îndată ce ne adunăm cu toţii, răspunse Kevin. 

Heath puse paharul jos şi luă nişte friganele din case- 
rolă. Apoi spuse pe un ton prea nepăsător: 

- Aveam de gând să plec la Detroit chiar după micul 
dejun, dar excursia asta sună prea bine ca s-o ratez. 

Annabelle muşcă posomorâtă din biscuitul cu ovăz. 
Abia reuşise să treacă peste scena de dimineață. Cum să 
facă faţă unei excursii de zece kilometri? 

După cum se dovedi, fură despărțiți în cea mai mare 
parte din timp. Annabelle încercă să decidă dacă era 
bine sau rău. Chiar dacă nu mai trebuia să se prefacă, 
nu era absolut sigură că el crezuse vreun cuvânt din 
scena de dimineaţă. 

Când se întoarseră în tabără, Pippi alergă spre părin- 
ţii ei de parcă nu îi mai văzuse de ani întregi. Kevin îi 
distrase atenţia pentru ca Molly să îl hrănească de Danny. 
Puse la piept bebeluşul, așezată în balansoarul din ră- 
chită. Danny voia să se uite și dădu la o parte scutecelul 
pe care ea şi-l prinsese discret peste umăr. 

- Se poate puţină intimitate, amice? 

li cuprinse căpşorul în mână. 

Annabelle luă o înghițitură din ceaiul ei rece. Molly 
merita pe deplin toate lucrurile bune care i se întâm- 
plaseră, iar Annabelle nu o invidia pentru ce avea, dar 
îşi dorea şi ea aceleaşi lucruri: o căsnicie extraordinară, 
copii frumoşi, o carieră minunată. Heath se așeză lângă 
ea. Cum urma să plece în curând, alesese să bea ceai 
rece ca femeile, nu bere ca bărbaţii. 

- O albină! exclamă Pippi şi arătă spre podea. Uite, 
Pinţule, o albină! 

- E o furnică, scumpa mea, îi spuse tatăl ei. 

Bărbaţii începură să discute despre cantonament, iar 
Janine anunţă că voia să le ceară femeilor părerea despre 
o scenă din noua ei carte. Danny îşi termină masa, iar 
Molly îl puse pe podea ca să se joace. Abia își aranjeze 
hainele, când o voce mult prea cunoscută se auzi din- 
spre cărarea din faţa foişorului. 

- Aici erați cu toţii! 

Annabelle încremeni. 

Toţi se întoarseră să privească prin ușa cu plasă cum 
o femeie înaltă, splendidă și însărcinată se îndrepta 
spre ei. 

Lui Annabelle nu îi venea să creadă. Nu acum. Nu 
când încerca să rezolve dezastrul din ultima noapte! 

- Gwen? 

Chipul lui Krystal fu luminat de un zâmbet. Sări în 
picioare când ușa se deschise și ceilalți o urmară. 

- Gwen! Ce faceți aici? 

- Am crezut că nu puteţi veni. 

- Plecăm azi. De ce aţi așteptat atât? 

- În sfârşit, porţi haine de maternitate! 

Şi apoi, rând pe rând, femeile tăcură, dându-și seama 
de implicaţiile apariţiei lui Gwen. Molly păru uluită. În- 
toarse privirea spre Annabelle, apoi spre Heath. Cele- 
lalte își dădură seama după câteva secunde. Expresia 
calculată a lui Dan lăsa de înţeles că Phoebe îi povestise 
de șmecheria lui Annabelle, dar ceilalți bărbaţi păreau 
să nu fie la curent. 

Kevin își înșfăcă berea când Pippi încercă să i-o ia. 

- Gwen m-a sunat ieri ca să se asigure că mai aveam 
loc, spuse el cu un zâmbet larg. A vrut să vă facă o 
surpriză. 

Şi ce surpriză! 

- Unde e soţul tău? întrebă Webster. 

- Vine într-o secundă. 

Înconjurată fiind de femei, Gwen nu îl zărise încă pe 
Heath, care se ridicase încet în picioare. 

- S-a amânat mutarea, spuse ea, luând paharul cu 
ceai rece pe care i-l întinse Sharon. 

Annabelle era prea şocată ca să înțeleagă toate ex- 
plicaţiile ei - ceva despre o problemă cu banca, mobila 
care fusese pusă într-un depozit pentru scurtă vreme și 
o săptămână liberă înainte să se mute. 

- Salut, băieţi! lan intră în foişor. Purta niște pantaloni 
scurți şifonați și un tricou cu Dell Computer. Bărbaţii îi 

întoarseră salutul. Darnell îl bătu ușor pe spate şi îl îm- 
pinse spre Kevin, care îl prinse de umeri. 

- Nu-l cunoşti încă pe impresarul meu. Kevin îl trase 
după el, ocolind femeile. Ian, el este Heath Champion. 

Mâna întinsă a lui lan încremeni. Gwen trase adânc 
aer în piept și își puse iute mâna pe burtică. Se uită lung 
mai întâi la Heath, apoi la Annabelle. 

Annabelle reuşi să schiţeze un zâmbet. 

- Ne-aţi prins. 

Heath strânse mâna înțepenită a lui lan fără să dea 
ceva de înţeles, dar Annabelle recunoștea moartea su- 
bită atunci când o vedea. 

- Îmi pare bine să te cunosc, lan, zise el. Şi, Gwen... 
Mă bucur să te revăd. Făcu un semn din cap spre burta 
ei. V-aţi mișcat repede. Felicitări! 

Gwen pur şi simplu înghiţi în sec. Annabelle simţi 
degetele lui Heath înfundându-se în braţul ei. 

- Ne iertaţi puţin? Eu și Annabelle avem ceva impor- 
tant de vorbit. 

În clipa aceea, membrele clubului de lectură intrară 
în acțiune. 

- Nu! 

- Nu te mișca! 

- Nu o duci nicăieri. 

- Nici să nu te gândești! 

Expresia de pe chipul lui Heath semăna cu o bombă 
pe cale să explodeze. 

- Mă tem că trebuie să insist. 

Kevin păru nedumerit. 

- Ce se întâmplă? 

- Afaceri. 

Heath se îndreptă cu Annabelle spre ușa cu plasă. 
Dacă ea și-ar fi pus un pulover peste cap, ar fi fost o 
arestare publică în toată regula. 

Molly se duse spre ei. 

- Vin cu voi. 

- Nu, zise tăios Heath. Nu vii. 

Krystal îi aruncă lui Phoebe o privire disperată. 

- Tu sperii pe toată lumea în NFL. Fă ceva! 

- Mă gândesc. 

- Ştiu! Molly îşi apucă fiica de braţ şi o împinse spre 
Annabelle. Luaţi-o pe Pip cu voi! 

- Molly! 

Phoebe se repezi indignată spre ea. 

Molly se uită neajutorată la sora ei. 

- Cât poate să fie de brutal dacă are în preajmă un 
copil de trei ani? 

Phoebe își smulse nepoata din calea răului. 

- Nu-i nimic, iubita mea. Mami are unul dintre mo- 
mentele ei nebunești. 

Gwen își flutură ușor mâna în aer. 

- Annabelle, îmi pare rău. Nu am avut nici cea mai 
vagă idee. 

Annabelle reuși să ridice din umeri. 

- Nu e problema ta. Eu mi-am făcut asta singură. 

- Exact, spuse Heath. Apoi o scoase pe uşă. 

Merseră în tăcere câteva minute. În cele din urmă, ajun- 
seră într-o dumbravă, iar acolo el se întoarse spre ea. 

- Maai tras pe sfoară. 

De mai multe ori, dacă lua în calcul şi ce se întâm- 
plase de dimineaţă, dar sperase să nu își dea seama. 

- Aveam nevoie de un pariu sigur ca să te fac să sem- 
nezi contractul, iar Gwen a fost cea mai bună opțiune 
pe care o aveam. Îţi jur că voiam să-ţi zic adevărul mai 
devreme sau mai târziu. Nu am avut curaj. 

- Ah, asta da surpriză! Ochii lui verzi și glaciali o 
spintecară din priviri. Jocul de-a şoarecele și pisica. 

- Mă... mă tem că da. 

- Cum l-ai făcut pe soţ să accepte aşa ceva? 

- A... hm... am promis să am grijă de copil timp de 
un an gratis. 

O pală de vânt traversă poiana și îi ciufuli părul. Se 
uită lung la ea atâta vreme, că începu să o mănânce 
pielea. Se gândise la toate lucrurile prin care trecuse de 
dimineaţă... Degeaba. 

- M-ai tras pe sfoară, repetă el, de parcă încă trebuia 
să înțeleagă sensul cuvintelor. 

Teama o făcu să simtă un gol în stomac. 

- Nu am văzut altă soluţie. 

O pasăre cârâi deasupra lor. Alta îi răspunse strident. 
Apoi, colțurile gurii lui i se arcuiră într-un zâmbet. 

- Foarte bine, Clopoţico! Exact despre asta vorbeam. 


Faptul că Heath aprobă înșelătoria lui Annabelle nu 
însemnă că ea scăpă de o prelegere despre etica aface- 
rilor. Se apără spunând că, sincer, nu s-ar fi gândit să-i 
facă ceva atât de dezonorant altui client. 

El fu doar parţial mulțumit. 

- De îndată ce începi să cochetezi cu partea întu- 
necată, e greu să faci cale întoarsă. 

Şi cât de bine o ştia Annabelle! 

În cele din urme, Kevin apăru dintre copaci. 

- Oh, bine, spuse el când o zări pe Annabelle. l-am 
spus lui Molly că probabil mai ești în viață. 

Rămase lângă Kevin pe drumul de întoarcere spre 
foişor. La scurt timp după aceea, Heath decolă. După ce 
plecă, Annabelle se gândi că toată povestea cu min- 
ciunile o amăgea. 

Cum ar fi reacţionat Heath dacă era sinceră cu el? 
Da, sigur. De parcă ea nu ar fi fost rețeta sigură pentru 
distrugerea tuturor lucrurilor, de la stima de sine până 
la visurile ei profesionale. Era sătulă de minciuni. Își 
dorea să facă dragoste cu cineva față de care nu avea se- 
crete, cineva alături de care să își construiască viitorul. 
lar dorinţa ei spunea totul. Era vorba despre chimie. Nu 
avea legătură cu eterna întâlnire a sufletelor pereche. 


capitolul 16 


Portia apăsă tasta enter a calculatorului de serviciu ca 
să selecteze fișierul de date. De data aceasta, căutase în 
funcţie de culoarea părului, ceea ce era stupid, deoarece 

nuanţa nu putea să se schimbe de la o săptămână la alta. 
Dar era sigură că în baza ei de date se ascundea o ferneie 
pe care o ratase, care să fie perfectă pentru Heath. Con- 
tinuă să își imagineze o blondă. Tresări când tânguitul 
agresiv al unei drujbe străpunse liniștea după-amiezii de 
duminică. Muncitori refăceau birourile de deasupra, iar 
zgomotul o călca pe nervii deja încordaţi la maximum. 

Heath plecase să își petreacă weekendul cu Annabelle 
Granger. Portia aflase vestea de la recepționera lui, o 
femeie cu care se împrietenise cu mai multe luni în 
urmă graţie unor bilete în primul rând la un concert al 
Shaniei Twain. Portia încă nu reuşise să accepte ideea. 
Ea era cea care petrecerea weekendurile cu clienţii im- 
portanți: plimbări la Vegas, excursii de iarnă în Wiscon- 
sin, după-amiezi liniştite pe o plajă sau alta. Ea organizase 
petreceri de nuntă și de botez, participase la întâlniri 
Bar Mitzvah, la zile de naștere, chiar și la înmormântări. 
Lista felicitărilor de Crăciun număra peste cinci sute de 
nume. Şi totuşi, Annabelle își petrecea weekendul cu 
Heath Champion. 

Drujba mai scoase un sunet aspru. De obicei, stătea 
departe de birou în după-amiezile de duminică, dar în 
ziua aceea fusese mai neliniştită decât de obicei. Ince- 
puse dimineaţa cu slujba din Winnetka. Când era copil, 
detestase să meargă la biserică, iar pe la 20 de ani, re- 
nunţase cu totul. Însă, cu vreo cinci ani în urmă, înce- 
puse să se ducă din nou. Iniţial, fusese doar o strategie 
de afaceri, un alt mod de a găsi contactele potrivite. Ale- 
sese patru biserici catolice în care se duceau cei cu veni- 
turi mari și făcea turul lor: două în North Shore, una în 
Lincoln Park şi alta aproape de Gold Coast. Dar, după 
o vreme, începuse să aștepte slujbele cu nerăbdare, din 
motive care nu aveau nici o legătură cu afacerile, ci cu 
felul în care nodurile dinăuntrul ei se desfăceau atunci 
când asculta cuvintele cunoscute din liturghie. Încă al- 
terna bisericile - Dumnezeu îi ajuta pe cei care se aju- 
tau singuri, nu? Dar acum duminicile ei erau mai puţin 

legate de afaceri și mai mult de posibilitatea de a găsi 
liniştea sufletească. Însă nu în duminica aceea. În ziua 
aceea, nu putea găsi seninătatea de care avea disperată 
nevoie. Se mai întâlnea cu persoane cunoscute la cafea, 
după slujbă, cu prieteni importanţi din prima ei căsni- 
cie scurtă. Cum ar fi reacționat dacă le făcea cunoștință 
cu Bodie? Numai gândul acesta îi sporea durerea de cap. 
Bodie era un capitol secret din viaţa ei, o încăpere jos- 
nică și perversă în care nu putea lăsa pe nimeni să 
arunce o privire. Íi lăsase două mesaje pe robotul telefo- 
nic în săptămâna aceea, dar ea nu răspunsese la nici 
unul, nu până în ziua aceea. Cu o oră în urmă, se lăsase 
pradă ispitei și îi formase numărul, apoi închisese îna- 
inte ca el să răspundă. Dacă ar fi putut să doarmă bine 
măcar o noapte, poate că ar fi reușit să pună capăt obse- 
siei pentru el. Poate chiar era în stare să nu își mai facă 
atâtea griji în legătură cu Heath și cu senzaţia că aface- 
rea ei se ducea de râpă. 

__Drujba se auzi din nou, forând direct în tâmplele ei. 
Înainte să se căsătorească, avusese partea ei de aventuri. 
Multe dintre ele îi aduseseră nefericire, dar nici una nu 
o degradase. Adică exact ceea ce făcuse Bodie cu o săp- 
tămână în urmă. O degradase. 

lar ea îl lăsase să o facă. 

Pentru că nu simţise că era ceva degradant. 

Acela era exact lucrul pe care nu reușea să îl înțeleagă. 
Insomnia ei devenea de necontrolat, nu fusese în stare 
să se liniștească în timpul slujbei și uitase să se cântă- 
rească cu o săptămână în urmă. Toate astea, pentru că 
lucrurile pe care el le făcuse i se părură aproape tandre. 

Coloanele de pe monitor pluteau prin faţa ochilor ei, 
iar ciocanele înlocuiră sunetul drujbei. Trebuia să plece 
de la birou. Dacă ar mai fi fost mentor, putea s-o întâl- 
nească pe vreuna din acele femei. Putea să se oprească la 
centrul de sănătate ori să o sune pe Betsy Waits ca să 
vadă dacă voia să ia cina împreună. În schimb, în loc 
să facă vreunul dintre acele lucruri, îşi îndreptă din nou 
atenţia spre datele de pe ecran. Trebuia să își demonstreze 

sieşi că încă era cea mai bună, iar singurul mod prin 
care putea să o facă era găsindu-i pereche lui Heath. 

Ciocăniturile deveniră niște lovituri mai ușoare, dar 
până nu începură să se audă mai tare și mai insistent, 
nu își dădu seama că nu era un zgomot ce venea de dea- 
supra. Se ridică de la birou și se îndreptă spre recepţie. 
Încă era îmbrăcată în jacheta scurtă şi albă de la Burberry 
şi pantalonii Bottega Veneta pe care îi purtase la slujbă, 
dar își scosese pantofii cât lucrase, iar acum se mișca pe 
covor fără să scoată vreun sunet. Prin sticla mată, reuși 
să ghicească silueta unui bărbat lat în umeri. 

- Cine e? 

Răspunse o voce aspră și monotonă: 

- Bărbatul visurilor tale. 

Își închise ochii strâns și îşi spuse să nu deschidă ușa. 
Nu era bine pentru ea. El nu era bun pentru ea. Dar un 
refren întunecat şi disonant îi înfrânse voinţa. 

Răsuci cheia în încuietoare. 

- Lucrez. 

- O să mă uit. 

- O să te plictiseşti de moarte. 

Se dădu într-o parte şi îl lăsă să intre. 

De obicei, bărbaţii plini de mușchi arătau mai bine 
în echipament de sport decât în haine de stradă, dar nu 
şi Bodie Gray. Pantalonii din bumbac şi cămașa albas- 
tră croită la comandă se așezau perfect pe corpul lui. El 
se uită prin recepţie, examinând atent pereţii vopsiți 
într-un verde rece și mobilierul zen, dar nu spuse nimic. 
Ea refuză să îl lase să mai înceapă unul dintre jocurile 
lui tăcute. 

- De unde ştiai că sunt aici? 

- ID-ul de apelant. 

Nu ar fi trebuit niciodată să îl sune. Ea lăsă uşor 
capul pe spate. 

- Am auzit că domnul și stăpânul tău a plecat peste 
weekend cu rivala mea. 

- Se duce vestea. E frumos locul ăsta. 

Cea mai dornică parte dinăuntrul ei savură lauda lui 
discretă, dar rămase nepăsătoare la exterior. 

- Ştiu. 

El privi spre biroul de la recepţie. 

- Nimeni nu ţi-a dat nimic, nu-i aşa? 

- Nu mi-e frică să muncesc din greu. Femeile impli- 
cate în afaceri trebuie să fie dure sau nu supraviețuiesc. 

- Cumva, nu reușesc să-mi închipui pe cineva care 
să-ţi facă multe probleme. 

- Habar nu ai. Femeile de succes sunt mereu jude- 
cate după alte standarde decât bărbaţii. 

- Sânii tăi sunt de vină. 

Nu gustase niciodată un simț al umorului sexist şi 
fu şocată să se surprindă zâmbind, dar era greu să re- 
ziste masculinităţii lui exagerate, neclintite și lipsite 
de regrete. 

- Arată-mi locul ăsta, spuse el. 

Ea i-l arătă. Bodie cercetă paravanele de hârtie, examină 
atent tabelele grafice atârnate pe peretele din camera de 
recreere, puse întrebări. Auzi note slabe de spaniolă 
când muncitorii hotărâră că o chinuiseră destul pentru 
ziua aceea şi plecaseră pe scara din spate. 

Avea nevoie să afle mai multe despre weekendul lui 
Heath, dar așteptă până când îl conduse pe Bodie în 
biroul ei ca să atace subiectul. 

- Sunt surprinsă că Heath nu te-a pus să mergi cu el 
în weekendul ăsta. Se pare că nu ești atât de indispen- 
sabil pe cât îţi place să crezi. 

- Mai am câteva zile libere din când în când. 

- Am venit la birou azi din cauza lui. Făcu un semn 
spre calculator. N-are decât domnișorica Granger să bea 
vin și să ia cina cu el cât vrea, dar eu sunt cea care îi va 
găsi soţie. 

- Probabil. 

Ea se aşeză pe marginea biroului. 

- Povestește-mi despre femeile cu care s-a întâlnit în 
trecut. El nu e foarte prietenos. 

- Nu vreau să vorbesc despre Heath. 

Se îndreptă spre fereastră, privi afară, apoi trase de 
şnurul draperiei. Panourile se închiseră cu un sunet slab. 
Se întoarse spre ea, iar ochii lui - atât de palizi şi de dis- 
tanți, încât ar fi trebuit să o îngheţe - se simţiră ca un 
balsam cald pe sufletul ei ofilit. 

- Dezbracă-te, îi șopti. 


capitolul 17 


În săptămâna după călătoria dezastruoasă de la Wind 
Lake, Annabelle se concentră pe lucru ca să nu o mai ob- 
sedeze cele întâmplate. Site-ul Perfect pentru Tine exista, 
funcţiona și primi prima solicitare pe mail. Se întâlni 
separat cu Ray Fiedler și Carole, care nu aveau să fie o 
partidă din dragoste, dar învăţaseră ceva unul de la altul. 
Melanie Richter, candidata Power Matches pe care Heath 
o respinsese, acceptă să iasă la o cafea cu nepotul lui 
Shirley Miller. Din păcate, Jerry fu intimidat de garde- 
roba ei Neiman și refuză să o invite a doua oară în oraș. 
Alţi câţiva seniori ajunseră la ușa ei, ocupându-i prea 
mult timp şi fără nici un rezultat, dar Annabelle înţe- 
legea singurătatea și nu putea să le întoarcă spatele. În 
acelaşi timp, ştia că trebuia să gândească în stil mare 
dacă voia să facă rost de un salariu din care să trăiască. 
Îşi verifică apoi contul din bancă şi hotărî că putea să îşi 
permită să organizeze o petrecere cu vin și brânzeturi 
pentru clienţii mai tineri. Aşteptă toată săptămâna ca 
Heath să o sune. Nu o sună. 

Sâmbătă seară, îl asculta pe eternul Prince la radio, în 
vreme ce despacheta niște cumpărături, când îi sună 
telefonul. 

- Bună, Lopăţică. Ce faci? 

Simplul sunet al vocii fratelui ei, Doug, o făcea să se 
simtă stupidă. Şi-l închipui așa cum îl văzuse ultima 
dată: blond şi chipeș, versiunea masculină a mamei lui. 
Băgă o pungă de morcovi în frigider şi opri radioul. 

- Nici nu se putea mai bine. Cum merg treburile în 
LaLa Land? 

- Casa de alături tocmai s-a vândut pe un milion 
două sute de mii. A fost pe piață mai puțin de douăzeci 
şi patru de ore. Când mai vii în vizită? Lui Jamison îi 
este dor de tine. 

- Şi mie îmi este dor de el. 

Nu era chiar adevărat, pentru că Annabelle abia dacă 
îl cunoştea. Cumnata ei îl încărca atât de tare pe sărma- 
nul copil cu întâlniri de joacă și cursuri de dezvoltare 
pentru puşti, încât ultima dată când Annabelle îl văzuse 
dormea în scaunul lui de mașină. Câtă vreme Doug 
turui despre extraordinarul cartier, Annabelle şi-l ima- 
gină pe Jamison apărând la ușa ei ca un fugar anxios și 
nevrotic de 13 ani. Avea să îl ajute să își recapete sănăta- 
tea mintală învățându-l trucurile ei cele mai bune, iar 
când avea să crească, el le putea povesti copiilor lui des- 
pre adorata și excentrica mătuşă Annabelle, care îi sal- 
vase sănătatea mintală și îl învățase să aprecieze viața. 

- Deci, ca să vezi, spuse Doug. l-am făcut o surpriză 
lui Candace săptămâna trecută cu un nou Benz. Mi-ar fi 
plăcut să-i vezi expresia. 

Annabelle se uită pe fereastra de la bucătărie spre 
alee, unde Sherman se cocea la soare ca o broască mare 
şi verde, 

- Sunt convinsă că i-a plăcut. 

- Chiar i-a plăcut. 

Doug continuă să povestească despre Benz - interior, 
exteriorul, GPS -, de parcă ei îi păsa. O dată chiar îl 
puse în așteptare ca să răspundă la alt apel - umbrele lui 
Heath. În cele din urmă, trecu la subiect şi astfel îşi 
aminti de motivul principal al telefonului primit de la 
Doug. Ca să îi facă morală. 

- Trebuie să vorbim despre mama. Eu și Adam am 
tot discutat situația. 

- Situaţia mamei? 

Ea deschise un borcan de Marshmallow Fluff, iar el 
o atacă. 

- Nu întinerește, Lopăţico, dar se pare că tu nu accepți 
chestia asta. 

- Are doar 62 de ani, spuse ea savurând dulcele. Nu 
este deloc pregătită pentru un azil de bătrâni. 

- Nu uita ce sperietură a tras săptămâna trecută. 

- A fost o infecţie a sinusurilor. 

- Nu ai decât să minimizezi cât vrei, dar anii lasă urme 
asupra ei. 

- Tocmai s-a înscris la lecţii de surf. 

- Îţi spune numai ce vrea să auzi. Nu îi place să fie 
cicălitoare. 

- Puteai să mă păcăleşti. 

Annabelle aruncă lingura murdară în chiuvetă mai 
tare decât trebuia. 

- Eu și Adam suntem de acord cu asta, la fel și Can- 
dace. Kate își face atâtea griji pentru tine, iar tu... De ce 
nu suntem sinceri şi nu o spunem răspicat? 

„Chiar, de ce nu?“ 

Annabelle înșurubă capacul și aruncă borcanul 
în dulap. 

- Frământarea asta pentru stilul tău de viață lipsit de 
scop este un motiv de îngrijorare de care nu are nevoie. 

Annabelle își impuse să îl lase să vorbească. De data 
asta, nu avea să îl lase să o afecteze. 

- Mama înfloreşte când își face griji pentru mine, 
rosti ea oarecum liniștită. Se plictisește la pensie și în- 
cearcă să-mi gestioneze viaţa ca să aibă ceva de făcut. 

- Dar noi, restul, nu credem același lucru. Este me- 
reu stresată. 

- Să fie stresată este recrearea ei. Ştii asta. 

- Eşti așa de neînțelegătoare... Când o să înţelegi că 
hotărârea de a te ține cu dinţi de casa aia este o bătaie 
de cap de care mama nu are nevoie? 

Casa. Altă slăbiciune. Chiar dacă Annabelle plătea 
chiria în fiecare lună, nu avea cum să ignore faptul că 
trăia sub acoperişul mamei. 

- Trebuie să te muţi de acolo ca să poată s-o pună 
în vânzare. 

Se întristă. 

- Vrea să vândă? 

În timp ce se uită prin bucătăria dărăpănată, putu 
să și-o închipuie pe bunica ei lângă chiuvetă, când spă- 
lau vasele împreună. Nanei nu îi plăcea să îşi strice ma- 
nichiura, aşa că Annabelle le spăla mereu, iar bunica 
le ştergea. 

Vorbeau despre băieţii pe care îi plăcea Annabelle, 
despre noul client al Nanei, discutau despre totul și 
nimic. 

- Cred că e foarte clar ce vrea, zise Doug. Vrea ca fata 
ei să își asume hotărârile pe care le ia în viaţă și să fie 
responsabilă. În schimb, tu trăieşti ca un parazit. 

Așa vorbeau ei de banii de chirie pe care ea abia dacă 
îşi permitea să-i plătească? 

Și totuși, pe cine voia Annabelle să păcălească? Mama 
ei făcea o avere dacă vindea casa unor dezvoltatori. Nu 
mai putu să suporte. 

- Dacă mama vrea să vândă casa, poate să discute 
direct cu mine, așa că scuteşte-mă! 

- Mereu faci asta. Nu ai putea, măcar o dată în viață, 
să discuţi rațional o problemă? 

- Dacă vrei rațiune, vorbeşte cu Adam. Sau cu 
Candace. Sau cu Jamison, pentru numele lui Dumnezeu, 
dar lasă-mă în pace! 

li închise telefonul în nas, ca o femeie de 31 de ani 
matură, cum de altfel nu era, şi izbucni brusc în lacrimi. 
Pentru câteva clipe, se luptă cu ele, apoi apucă un șerve- 
ţel, se așeză la masă din bucătărie și se lăsă pradă amă- 
răciunii. Era sătulă să fie oaia neagră a familiei, sătulă 
să trăiască la limită. Şi îi era frică pentru că, oricât de 
mult se împotrivea, se îndrăgostea de un bărbat care 
era exact ca ei. 

Luni dimineaţă, Heath încă nu o contactase. Ea avea 
de gestionat o afacere şi, oricât de tare și-ar fi dorit, nu 
mai putu să aștepte, așa că îi lăsă un mesaj. Până marţi 
după-amiază, el încă nu îi răspunsese. Era absolut si- 
gură că jocul ei demn de un Oscar îl convinsese că nu îi 

fusese decât sexolog, dar de atunci trecuse peste o săptă- 
mână, iar el părea să aibă îndoieli. El nu avea obiceiul 
să evite o confruntare, iar mai devreme sau mai târziu, 
urma să o caute, dar avea să își dorească apoi ca înfrun- 
tarea dintre ei să aibă loc după regulile impuse de el, 
ceea ce o punea pe ea în dezavantaj. 

Încă avea telefonul lui Bodie, din ziua petrecută cu 
Arte Palmer, și îl folosi în seara aceea. 


Un alergător matinal trecu razant pe lângă ea, în 
timp ce reuși să îl parcheze pe Sherman într-un loc liber 
ca prin minune, la distanță de câteva numere de adresa 
din Lincoln Park, pe care Bodie i-o dăduse cu o seară 
înainte. Își setase alarma la 5.30, un moment potrivit 
pentru ca domnul Bronicki și amicii lui să se trezească, 
dar un iad pe pământ pentru ea. După un duș rapid, își 
puse o rochie de vară de un galben acid, cu un corsaj cu 
structură de corset, care o făcea să se simtă de parcă avea 
sâni, îşi dădu cu puţin gel prin părul ciufulit, aplică 
puţin fard și ruj și o porni din loc. 

Cafeaua pe care o luase de la un Caribou de pe 
Halsted îi încălzea palma în timp ce verifică adresa. 
Casa lui Heath îi tăie respirația. Structura asimetrică, 
din sticlă și cărămidă, cu înclinarea dramatică a ferestre- 
lor pe două etaje ațintite spre strada umbroasă, reușea 
cumva să se potrivească perfect cu casele vecine, atât su- 
perbe case de oraș renovate, de secol XIX, cât și case lu- 
xoase mai noi, construite pe terenuri înguste şi scumpe. 
Ea înaintă pe trotuar, apoi coti pe un drum scurt pavat 
cu cărămidă, ce ducea la o ușă sculptată din lemn de 
mahon și sună. În timp ce aşteptă, încercă să îşi per- 
fecționeze strategia, dar încuietoarea ţăcăni și uşa se des- 
chise înainte ca Annabelle să ajungă prea departe în 
gândurile ei. 

El avea un prosop mov şi o încruntătură care nu dis- 
păru când văzu cine îi făcea o vizită la 6.40 dimineaţa. 
Își scoase periuța de din gură. 

- Nu sunt acasă. 

- Hai, hai! Îi puse cafeaua în mână rămasă liberă. 
Deschid o firmă nouă care se numește Cafeină la domi- 
ciliu, iar tu ești primul meu client. Se strecură pe lângă 
el în holul în care o scară în formă de S se curba spre 
etajul de deasupra. Privi podeaua din marmură, cande- 
labrul modern din bronz și singurul mobilierul din hol, 
o pereche de adidaşi uitaţi. Uau! Sunt copleșită, dar mă 
prefac că nu sunt. 

- Mă bucur că-i place, zise el. Din păcate, nu fac tu- 
ruri azi. 

Ea se împotrivi dorinţei de a-și trece vârful degetului 
peste picătura de cremă de ras pe care el o avea lipită de 
lobul urechii. 

- Este în regulă. Mă uit eu cât timp te îmbraci. Făcu 
un semn spre scări. Fugi! Nu mă lăsa să te întrerup din 
treburile tale. 

- Annabelle, nu am timp de vorbă acum. 

- Strecoară-mă în program, spuse ea cu cel mai vi- 
clean dintre zâmbete. 

Pasta de dinţi începu să facă bule în colţul gurii lui. 
O şterse cu podul palmei. Privirea lui alunecă spre umerii 
goi ai lui Annabelle, apoi spre corsetul rochiei ei de vară. 

- Nu te-am evitat. Urma să te sun în după-amiaza asta. 

- Nu, serios, nu te grăbi. Nici eu nu mă grăbesc. 

li făcu semn să îşi vadă de treburile lui, iar ea se în- 
dreptă spre living. 

El mormăi ceva ce semănă cu o blasfemie şi, după un 
moment, îi auzi picioarele goale urcând la etaj. Se uită 
peste umăr și privi o pereche superbă de umerii, un 
spate gol şi un prosop mov. Doar după ce dispăru își 
îndreptă atenţia spre living. 

Lumina dimineţii strălucea prin ferestrele înalte și se 
răsfrângea pe podelele de culoare deschisă din lemn 
de esenţă tare. Era un spațiu frumos, care parcă cerșea 
să fie locuit, căci cu excepţia aparatelor de fitness aşe- 
zate pe un covoraș din cauciuc albastru, era la fel de gol 
ca holul de la intrare. Nu exista mobilier, nici măcar un 
afiș de sport pe perete. În timp ce studie încăperea, 

Annabelle începu să își imagineze camera așa cum ar fi 
trebuit să fie: cu o masă masivă de piatră pentru cafea, 
așezată în fața unei canapele mari, confortabile, scaune 
tapițate în culori elegante, tablouri abstracte pe pereţi, 
un dulap pentru CD-uri, cărți și reviste împrăștiate 
peste tot. O jucărie de copil. Un câine. 

Cu un oftat, își aminti că îl luase pe neașteptate în di- 
mineaţa aceea ca să treacă peste weekendul petrecut 
la lac. li răsună în minte vechea zicală care spunea să ai 
grijă ce îți dorești. Își dorise ca lumea să afle că Heath 
semnase cu Perfect pentru Tine, iar vestea să se împrăștie. 
Acum, dacă îl pierdea, toți aveau să presupună că nu a 
fost suficient de bună ca să-l păstreze. Totul depindea de 
modul în care se ocupa de problemă în dimineaţa aceea. 

Trecu din livingul gol în bucătărie. 

Dulapurile erau goale, electrocasnicele din oțel inoxi- 
dabil păreau nefolosite. Numai paharul murdar din 
chiuvetă trăda o prezență umană. Fu izbită de ideea că 
Heath avea un loc în care să trăiască, dar nu avea o casă. 

Se întoarse în living și se uită pe ferestre spre stradă. 
O piesă din puzzle-ul pe care îl reprezenta bărbatul de 
care se îndrăgostise își găsi locul în mintea ei. Pentru 
că el era întotdeauna în mișcare, lui Annabelle îi scăpase 
din vedere faptul că, practic, era un singuratic. Casa aceea 
nemaipomenită sublinia izolarea lui emoţională. 

Heath reapăru, îmbrăcat în pantaloni gri, o cămaşă 
bleumarin şi o cravată cu model, toate atât de perfecte, 
încât ziceai că tocmai ieșise dintr-o reclamă la Barneys. Își 
aruncă sacoul peste banca de haltere, puse jos cafeaua 
pe care o adusese Annabelle și îşi ridică manşetele. 

- Nu încercam să scap de tine. Am avut nevoie de 
ceva timp ca să mă gândesc şi nu-ți cer scuze pentru asta. 

- Scuzele îți sunt acceptate. Încruntătura lui nu era 
semn bun, așa că Annabelle își schimbă repede strate- 
gia. Îmi pare rău că lucrurile nu s-au petrecut mai bine 
între tine şi Phoebe la lac. Indiferent ce ai putea să crezi, 
am pledat pentru cauza ta. 

- Am avut o jumătate de conversaţie decentă. 

EI luă cafeaua. 

- Ce s-a întâmplat cu cealaltă jumătate? 

- Am lăsat-o să mă calce pe nervi. 

S-ar fi bucurat să audă detaliile, dar trebuia să se miște 
rapid înainte ca el să înceapă să se uite la ceasul care se 
zărea sub manșeta cămășii. 

- Bine, iată motivul real pentru care sunt aici - dacă 
m-ai fi sunat înapoi, nu mai trebuia să te deranjez. 
Trebuie să ştiu dacă ai spus cuiva ceva despre știi tu 
cine. Dacă ai făcut-o, jur că nu mai vorbesc niciodată 
cu tine. Fiam spus-o cu cea mai mare încredere. Şi chiar 
aș muri de jenă! 

- Spune-mi că nu ai dat buzna aici ca să vorbeşti des- 
pre băiatul-minune. 

Ea se prefăcu o clipă că se joacă cu inelul cu piatră 
turcoaz pe care Nana îl cumpărase din Santa Fe. 

- Deci crezi că Dean ar putea să mă placă? 

- Doamne, habar n-am! De ce nu aștepți până în sala 
de clasă ca să-ţi întrebi prietenele? 

Ea încercă să pară jignită. 

- Caut o părere de bărbat, atâta tot. 

- Cere- de la Raoul. 

- Am terminat-o. Mă înşela. 

- De parcă nu ştia asta toată lumea din oraş. 

Gata, se distraseră destul. Ea se prăbuşi pe marginea 
băncii pentru haltere. 

- Ştiu că ai impresia că Dean este prea tânăr pen- 
tru mine... 

- Vârsta este doar un element într-o listă de nenoro- 
ciri care stau să se întâmple dacă nu treci peste chestia 
asta. Şi nu m-am văzut cu iubitul în cauză, așa că secre- 
tul tău este bine pus la păstrare. Am terminat cu asta? 

- Nu ştiu. Am terminat? Ea se ridică de pe bancă. 
Ideea este că... Mi-e teamă să nu ai în continuare ceva 
probleme emoţionale în privința călătoriei la lac, care, 
îmi pare rău să spun, te face să ai un comportament 
ușor feminin. 

- Feminin? 

O sprânceană întunecată se arcui în sus. 

- O simplă părere de femeie. 

- Ți se pare că am un comportament feminin? Ție, 
regina Annabelle a gimnaziului? 

- Nu m-ai sunat înapoi. 

- Am vrut să mă gândesc. 

- Exact. Înaintă spre el, pregătind strategia de atac. 
În mod evident, încă ai probleme cu noaptea mea de 
eliberare sexuală, dar ești prea mascul ca să o recunoști. 
Nu trebuia să profit niciodată de tine. Amândoi o ştim, 
dar credeam că nu te-a afectat asta. 

- Sunt sigur că o să fii dezamăgită, replică el sec, dar 
n-am fost traumatizat de violul și jaful tău. 

- Te respect pentru că ţii la mândria ta, zise ea afectată. 

El se încruntă. 

- Termină cu prostiile! Ai fost foarte limpede în ce 
priveşte amestecarea afacerilor şi a plăcerii şi ai avut 
dreptate. Amândoi știm asta. Dar Krystal a dat petrece- 
rea ei sexuală, mie nu-mi place ca oamenii să mă refuze, 
iar restul este istorie. Eu am profitat. Nu te-am sunat pen- 
tru că nu am știut cum să-mi iau revanșa față de tine. 

Annabelle detesta ideea că o vedea ca pe o victimă. 

- Sigur nu dând bir cu fugiţii. Seamănă cam mult cu 
şeful care se culcă cu secretara, apoi o concediază. 

Simţi mulțumirea de a-l vedea tresărind. 

- N-aş face niciodată asta, spuse el. 

- Minunat. Să fii liber în fiecare după-amiază înce- 
pând de mâine. Începem cu o profesoară de economie 
care arată precum Kate Hudson, crede că Adam Sandler 
este cel puțin amuzant și face diferența între un pahar 
de vin şi unul de apă. Dacă nu-ţi place, mai am șase care 
așteaptă. Deci, eşti înapoi în joc sau te retragi? 

Nu o lăsă să îl ademenească. În schimb, se îndreptă 
agale spre fereastră, sorbind din cafea și gândindu-se, 
fără îndoială, la cât de mult se complicaseră lucrurile. 

- Eşti sigură că vrei să continuăm? întrebă el în cele 
din urmă. 

- Hei, nu eu m-am ambalat prea tare. Bineînţeles că 
sunt sigură. „Ce minciună!“ Am o afacere de condus 
şi, sincer, tu îngreunezi foarte mult treaba asta. 

El îşi trecu mâna prin păr. 

- În regulă. Aranjează tot. 

- Perfect. Ea îi zâmbi atât de larg că o durură obrajii. 
Acum, să trecem la afaceri... 

Făcură aranjamentele, stabiliră zile și ore, iar ea fugi de 
îndată ce terminară. Pe drumul spre casă, îşi făcu o pro- 
misiune. De acum înainte, avea să își închidă emoţiile 
acolo unde le era locul. Într-o pungă autosigilantă - cât 
mai rezistentă. 


În după-amiaza următoare, Heath îl urmă pe Kevin 
printre mesele din sala de recepții a hotelului, în timp 
ce fundaşul strânse mâini, lovi prietenește pe spate și 
salută mulțimea de oameni de afaceri adunaţi să ia masa 
de prânz și să îi audă discursul motivațional - „Loviturile 
cu bătaie lungă în viață“. Heath rămase în urma lui, 
gata să intervină dacă cineva încerca să se apropie prea 
tare și să devină prea personal în abordare, dar Kevin 
ajunse fără probleme la masa din față. 

Heath auzise discursul de zeci de ori, iar când Kevin 
ajunse la locul lui, se întoarse în zumzetul din sală. Se 
făcură prezentările, iar mintea lui Heath reveni la am- 
buscada matinală a lui Annabelle din urmă cu o zi. 
Dăduse buzna în casa lui, umplând spaţiul cu prezenţa 
ei obraznică și, în ciuda celor spuse, se bucurase foarte 
tare să o vadă. Totuși, nu minţise când îi spusese că avu- 
sese nevoie de timp ca să se gândească, inclusiv ca să 
nimicească pasiunea copilăroasă pe care o avea ea pen- 
tru Dean Robillard. Dacă nu își băga minţile în cap cât 
de curând, Heath avea să își piardă tot respectul pe care 
i-l purta. De ce îşi uitau femeile creierul acasă când 
venea vorba de Dean? 

Heath alungă amintirea incomodă a unei foste prie- 
tene care spunea exact același lucru despre el. Avea de 
gând să poarte o discuţie clară cu Dean, ca să se asigure 

că băiatul de aur înţelegea că Annabelle nu era încă o 
femeie uşoară pe care să o pună pe raftul cu trofee. Doar 
că Heath trebuia să îl atragă pe Robillard, nu să-l înde- 
părteze. Încă o dată, pețitoarea lui îl pusese într-o si- 
tuaţie imposibilă. 

___ Kevin făcu o glumă autoironică, iar mulțimea râse. 
li adusese exact acolo unde și-i dorea, iar Heath ieși pe 
coridor ca să-și verifice mesajele. Când văzu numărul lui 
Bodie, îl sună mai întâi pe el. 

- Care e treaba? 

- Tocmai m-a sunat un prieten de pe Oak Street Beach, 
spuse Bodie. Tony Coffield, îl mai ţii minte? Tatăl lui 
are câteva baruri în Andersonville. 

- Da? 

Tony făcea parte din rețeaua de băieţi care îl infor- 
mau pe Bodie. 

- Ghici cine şi-a făcut apariţia pe acolo ca să prindă 
niște raze de soare? Nimeni altul decât bunul nostru 
amic Robillard. Şi se pare că nu este singur. Tony spune 
că îşi împarte rogojina cu o roșcată. Drăguţă, dar nu 
genul lui obișnuit. 

Heath se sprijini de perete și își încleştă dinţii. 

Bodie chicoti. 

- Mica ta peţitoare clar știe să se păstreze ocupată. 


Annabelle ridică uşor capul de pe rogojină şi se uită 
la Dean. Stătea pe spate, cu muşchii bronzaţi şi daţi cu 
ulei, părul blond strălucitor, ochii umbriți de niște 
ochelari de soare de dimensiuni spaţiale, cu lentile stră- 
lucitoare albastre. Două femei în bikini trecură a patra 
oară pe lângă ei şi, de data aceea, părură că își făceau 
curaj să se apropie. Annabelle le surprinse privirile, îşi 
apăsă arătătorul pe buze, lăsând de înţeles că Dean dor- 
mea, apoi clătină din cap. 

Dezamăgite, femeile își văzură de drum. 

- Mulţumesc, spuse Dean, fără să îşi miște gura. 

- Este un job bine plătit? 

- Țiam cumpărat un hotdog, nu? 

Ea își sprijini bărbia în pumni și își cufundă degetele 
mai adânc în nisip. Dean o sunase cu o zi în urmă, la 
câteva ore după ce plecase de la Heath. O întrebase dacă 
avea timp de o ieșire la plajă înainte de începerea canto- 
namentului. Annabelle avea un milion de lucruri de pre- 
gătit pentru maratonul de întâlniri pe care îl plănuise, 
dar nu putea să rateze ocazia de a alimenta povestea 
amorezării ei, în cazul în care Heath mai avea îndoieli. 

- Deci, mai explică-mi o dată cum m-ai folosit cu 
nerușinare pentru scopurile tale infame, spuse Dean 
cu ochii închiși. 

- Se presupune că jucătorii de fotbal nu trebuie să 
știe cuvinte precum infam. 

- L-am auzit într-o reclamă la bere. 

Ea zâmbi şi îşi aranjă ochelarii de soare. 

- lată cum stau lucrurile: am intrat într-o mică belea - 
şi nu-ți spun cu cine. Singurul mod ca să ies cu fața 
curată a fost să spun că sunt îndrăgostită de tine. Şi, 
desigur, sunt. 

- Pe naiba. Mă tratezi ca pe un copil. 

- Doar ca să mă apăr de gloria ta. 

El pufni. 

- În plus, dacă sunt văzută cu tine, creşte interesul 
pentru afacerea mea. Ea își sprijini obrazul pe braţ. 
Oamenii vor vorbi despre Perfect pentru Tine, publi- 
citatea gratuită este tot ce pot să-mi permit acum. O să 
mă revanșez. Promit. Se întinse și îşi așeză mâna pe un 
biceps foarte tare, încălzit de razele soarelui. Peste zece 
ani, când o să știm sigur că ai trecut de pubertate, o să-ți 
găsesc o femeie extraordinară. 

- Zece ani? 

- Ai dreptate. Hai să spunem cincisprezece ca să 
fim siguri. 


Annabelle nu dormise deloc bine. Îi era groază de 
începerea maratonului de întâlniri cu Heath, dar era 
timpul să ia taurul de coarne și să îi prezinte tot ce avea. 
Ea ajunse prima la Sienna. Când intră el, inima ei 

tresări adormită, apoi i se urcă în gât. Fusese iubitul ei, iar 
acum trebuia să îi prezinte altă femeie. 

El păru la fel de iritat ca ea. 

- Am auzit că ai chiulit ieri, spuse el când se așeză. 

Annabelle sperase ca vestea ieșirii ei cu Dean să ajungă 
şi la urechile lui și se simţi încurajată. 

- Nu. Nu dau nimic din casă. 

Desenă un fermoar imaginar în dreptul buzelor, în- 
chise lacătul și aruncă apoi cheia. 

Enervarea lui se accentuă. 

- Ai idee cât de infantilă este comportarea asta? 

- Tu ai cerut-o. 

- Am spus doar că am auzit că ţi-ai luat zi liberă. 
Făceam o observaţie. 

- Am dreptul să-mi iau o zi liberă din când în când. 
Şi Wind Lake nu se pune pentru că a trebuit să mă ocup 
de un client. Şi anume de tine. 

El îşi luă înfățișarea sexy, cu pleoape grele, cea care 
lăsa de înțeles că se pregătea să spună ceva răutăcios. 
Dar păru că se gândește mai bine. 

- Deci, cum decurge procesul găsirii marii iubiri? 

- Cred că este atras de mine. Poate pentru că nu mă 
agăţ de el. Aș putea să mă agăţ, dar încerc din răsputeri 
să îi dau cât mai mult spaţiu de manevră. Nu crezi că 
este cea mai deşteaptă mișcare? 

- Nu o să mă atragi în discuţia asta. 

- Ştiu că are niște fane superbe care tot umblă după 
el, dar cred că este pe cale să treacă de etapa aia din viața 
lui. Am impresia că se maturizează. 

- Nu aștepta cu sufletul la gură. 

- Crezi că sunt proastă, nu-i așa? 

- Clopoţico, tu redefineşti prostia. Pentru o femeie 
despre care se presupune că are capul pe umeri... 

- Șşşt... Vine Celeste. 

Heath și Celeste avură o discuţie plictisitoare despre 
economie, un subiect care o deznădăjduia întotdeauna 
Annabelle. Dacă economia mergea bine, se simţea de 
parcă nu profita cum trebuia de ea, iar când economia 
mergea prost, nu putea să își dea seama cum avea să facă 

vreodată față. Lăsă discuţia să curgă de la sine timp 
de douăzeci de minute, apoi îi puse capăt. 

După ce Celeste plecă, Heath spuse: 

- Nu m-ar deranja să o angajez, dar nu vreau să mă 
însor cu ea. 

Annabelle nu crezu că Celeste îl plăcu prea mult pe 
Heath, iar starea de spirit i se îmbunătăţi. Din nefericire, 
doar temporar, pentru că următoarea candidată, direc- 
toare de relaţii publice, ajunse chiar la timp. 

Heath se comportă în stilul lui obișnuit, absolut ferme- 
cător - cu respect, interesat de tot ceea ce avea femeia să 
îi spună, dar fără să își dorească să continue cu ea. 

- Gusturi bune la haine, dar o fac să aibă emoţii. 

Pentru tot restul săptămânii, Annabelle făcu tot ce îi 
stătu în putinţă, îi prezentă o regizoare, apoi pe pro- 
prietara unei florării, o directoare de asigurări şi pe edi- 
toarea lui Janine. Le plăcu pe toate, dar nu era interesat 
să se întâlnească cu nici una dintre ele. 

Portia prinse vestea sesiunii intense de întâlniri şi 
mai trimise două candidate. Una dintre ele salivă tot 
timpul după el, lucru pe care Heath îl ura, dar Annabelle 
se distră pe cinste. Celeilalte nu îi plăcu originea lui, 
lucru care o înfurie pe Annabelle. Pe următoarea, Portia 
insistă să o prezinte la Drake, la cafeaua de dimineață. 
În cele din urmă, Heath fu de acord, aşa că Annabelle 
profită de intervalul de timp ca să-i organizeze o întâl- 
nire cu o fostă colegă de clasă, care preda cursuri serale 
pentru adulți. 

Candidata lui Annabelle era o nulitate. A Portiei, 
nu. Annabelle descoperi că Portia insistase pentru întâl- 
nirea de dimineață pentru că venea cu noua prezenta- 
toare a ştirilor de seară de la WGN-TV, Keri Winters. 
Keri era minunată, realizată și rafinată - prea rafinată. 
Ea varianta feminină a lui Heath şi împreună erau sufi- 
cient de dibaci ca să întoarcă axa pământului. 

Annabelle încercă să pună capăt chinului după două- 
zeci de minute, dar Heath o privi diabolic, şi Keri nu 
plecă decât după încă o jumătate de oră. După ce se eli- 
beră calea, Annabelle dădu ochii peste cap. 

- A fost o pierdere de timp. 

- Ce vrei să spui? Este exact ceea ce caut şi o s-o scot 
în Oraş. A 

- Este la fel de artificială ca tine. Îţi spun, este o idee 
proastă. Dacă o să aveţi vreodată copii, o să se nască 
sigur cu Fisher-Price imprimat pe fund. 

El refuză să o asculte şi a doua zi o sună pe doamna 
„Ştirile de la ora 9“ ca să stabilească o ieşire la cină. 


capitolul 18 


Trecură două săptămâni. Între pregătirea petrecerii 
cu vin și brânzeturi și depresia provocată de Heath 
şi Keri Winters, Annabelle pierdu în greutate atât cât să 
încapă în fusta mini albăstrie pe care nu putuse să o 
poarte toată vara. 

- Du-te și pune şi haine pe tine, mormăi domnul 
Bronicki în seara petrecerii, când ea cobori scările, îm- 
brăcată în fusta mini, asortată cu un top din mătase de 
culoarea fildeșului. 

- Sunteţi angajat să mă ajutaţi, i-o întoarse ea. Nu 
aveţi voie să mă criticați. 

- Te-ai îmbrăcat ca o ușuratică... Irene, vino aici să te 
uiţi şi tu! 

Doamna Valerio scoase capul pe ușa de la bucătărie. 

- Arăţi foarte bine, Annabelle. Howard, vino să mă 
ajuţi cu borcanul ăsta de măsline! 

După ce începuse să se întâlnească cu domnul 
Bronicki, doamna Valerio îşi vopsise părul într-un roşu 
ca al ciocănitorii Woody, care se potrivea cu tenișii mov 
pe care îi purta în seara aceea cu cea mai frumoasă rochie 
neagră de sărbătoare. 

Domnul Bronicki, dichisit şi cu o cămaşă albă cu mâ- 
neci lungi, o urmă în bucătărie. 

Annabelle se duse în birou, unde își transformase pu- 
pitrul de lucru în masă cu ajutorul feţei de masă albastre 
cu galben a Nanei şi al unei vaze extraordinare pline cu 

florile de grădină pe care i le oferise doamna McClure. Pe 
fermecătoarele platouri din ceramică din anii '60 ale 
Nanei, erau aranjate brânza și fructele. Domnul Bronicki 
se oferise să răspundă la ușă și să toarne vinul, iar doamna 
Valerio avea grijă să umple platourile. Cumpărând cu 
atenţie și cerând ajutorul pensionarilor ei, Annabelle 
reușise să organizeze întâlnirea cu un buget decent. 

Ba, chiar mai bine de atât, găsise doi clienți prin in- 
termediul noului ei site. Concentrarea asupra afacerii 
însă nu ștergea prea multe dintre imaginile cu Heath în 
pat cu Keri, dar Annabelle își dădea toată silința. Vestea 
că prezentatoarea WGN și impresarul de top din oraș 
erau un cuplu ajunsese de curând să fie discutată la 
radio, inclusiv de dimineaţă, la cea mai ascultată emi- 
siune, unde DJ-ii Eric şi Kathy iniţiaseră un concurs cu 
titlul Găseşte numele copilului. 

Se auzi soneria. 

- Aud, mormăi domnul Bronicki din bucătărie. Nu 
sunt surd. 

- Nu uitaţi ce v-am spus despre zâmbet, spuse Anna- 
belle când el trecu în grabă pe lângă ea. 

- N-am mai putut să zâmbesc de când mi-am pierdut 
dinții. 

- Sunteţi amuzant ca o zi de post. 

- Respect, domnișorico! 

Annabelle își făcuse griji că oamenii nu aveau să co- 
munice între ei şi o rugase pe Janine să îi dea o mână de 
ajutor. Prietena ei ajunse prima, urmată de Ernie Marks 
şi Melanie Richter. Într-o oră, cămăruţele lui Annabelle 
de la parter erau pline ochi. Celeste, economista de la 
Universitatea Chicago, discută multă vreme cu Jerry, 
nepotul lui Shirley Miller. Ernie Marks, liniştitul profe- 
sor de școală generală, și Wendy, arhitecta plină de viață 
de la Roscoe Village, lăsară de înțeles că se potrivesc. 
Ultimii doi clienţi ai lui Annabelle, descoperiţi prin 
site-ul ei, se grupară în jurul lui Melanie. 

Din păcate, Melanie părea mai interesată de John 
Nager. Având în vedere că Melanie fusese căsătorită cu 

un bărbat care avea un fetiş pentru dezinfectarea clanţe- 
lor, Annabelle nu credea că John ipohondrul era cea 
mai potrivită partidă pentru ea. Totuși, cea mai intere- 
santă evoluţie a serii fu total neașteptată. Spre sur- 
prinderea lui Annabelle, Ray Fiedler se lipi imediat de 
Janine, iar Janine nu făcu absolut nimic pentru a scăpa 
de el. Annabelle se văzu nevoită să accepte că noua tun- 
soare a lui Ray făcuse minuni. 

După plecarea ultimilor musafiri, se simţi epuizată, 
dar mulțumită, mai ales că toată lumea voia să ştie data 
următoarei petreceri, iar o grămadă de broșuri se făcu- 
seră nevăzute. Ín sfârșit, Perfect pentru Tine se bucurase 
de o seară de succes. 

Când legătura dintre Heath și Keri intră în cea de-a 
treia săptămână, Annabelle încetă să mai asculte ra- 
dioul. În schimb, urmări legăturile pe care și le făcuseră 
clienţii ei la petrecere, încercă să o descurajeze pe 
Melanie să se vadă cu John şi mai semnă cu contract 
cu un nou client. ; 

Nu fusese niciodată mai ocupată. Îşi dorea numai 
să fi fost mai fericită. 

Marţi, puţin înainte de ora ll noaptea, se auzi sone- 
ria. Annabelle își puse cartea deoparte și coborî la par- 
ter, unde îl găsi pe Heath stând pe verandă, șifonat și 
obosit după o călătorie. Chiar dacă vorbiseră la telefon, 
era prima dată când îl vedea după ziua în care o cunos- 
cuse pe Keri. 

El studie atent maioul larg din bumbac alb - fără 
sutien - și pantalonii albaștri de pijama imprimaţi cu 
pahare roz de martini cu măsline verzi. 

- Dormeai? 

- Citeam. S-a întâmplat ceva? 

= Nu. 

În spatele lui, un taxi plecă de lângă bordură. Heath 
avea ochii roșii şi o barbă scurtă nerasă, iar numai o 
nebună ca ea putea să spună că așa era şi mai atrăgător. 

- Ai ceva de mâncare? N-am avut altceva decât covri- 
gei în avion, chiar și la clasa întâi. 

El era deja înăuntru. Își lăsă într-o parte valiza și 
laptopul. 

- Aveam de gând să te sun mai întâi, dar am adormit 
în taxi. 

Rănile ei încă erau deschise și nu ştia dacă putea în- 
dura situaţia asta. 

- Am doar nişte resturi de paste. 

- Sună bine. 

În timp ce scrută din priviri liniile oboselii de pe 
chipul lui, nu o lăsă inima să îl trimită la plimbare, așa 
să se îndreptă spre bucătărie. 

- Aveai dreptate despre mine și Keri, spuse el în 
urma ei. 

Ea se lovi de pragul ușii. 

- Poftim? 

Privirea lui zbură spre frigider. 

- Nu m-ar deranja să-mi dai o cola, dacă ai. 

Annabelle voia să îl apuce de gulerul lui alb şi să îl 
scuture până când afla ce voise exact să îi spună, dar 
se abţinu. 

- Bineînţeles că am avut dreptate despre tine şi Keri. 
Sunt o profesionistă cu experiență. 

El își slăbi nodul de la cravată și se descheie la guler. 

- Împrospătează-mi memoria. Ce fel de experiență ai 
avut mai exact? 

- Bunica mea era o supervedetă. Am asta în sânge. 

Avea să urle dacă nu îi spunea ce se întâmplase. Luă 
o cutie de cola din frigider şi i-o întinse. i 

- Eu şi Keri suntem prea asemănători. Își sprijini 
umărul de perete cât timp sorbi în tihnă din cola. A fost 
nevoie de vreo șase telefoane ca să aranjăm un prânz. 

Norul gri, care o urmărise vreme de trei săptămâni, 
se duse să distrugă viața altcuiva. Scoase din frigider o 
cutie Tupperware veche şi albastră în care păstrase ce îi 
rămăsese din prânzul de la Whopper pe care nu reuşise 
să îl termine. 

- A fost grea despărțirea? 

- Nu chiar, am jucat atâta vreme leapşa la telefon, 
încât a trebuit să o facem prin e-mail. 

- Așadar, nu există inimi zdrobite. 

Maxilarul lui se încordă într-o linie încăpăţânată. 

- Trebuia să fim minunați împreună. 

- Ştii părerea mea despre asta. 

- Teoria Fisher-Price. Cum aş putea să uit? 

În timp ce tăie hamburgerul rămas de la prânz şi îl 
amestecă apoi cu pastele, se întrebă de ce oare nu o su- 
nase ca să îi dea vestea, în loc să își facă apariţia în per- 
soană la ușa ei. Puse farfuria în cuptorul cu microunde. 

El se duse să inspecteze foaia galbenă cu planul de 
regim pe care Annabelle o lipise de frigider când se mu- 
tase în casă. 

- Nu m-am culcat cu ea, spuse el cu ochii aţintiți spre 
o cină cu pește săracă în carbohidrați. 

Ea își înăbuși bucuria. 

- Nu este treaba mea. 

- Normal că nu este, dar ești atât de băgăcioasă... 

- Hei, am fost prea ocupată să-mi construiesc impe- 
riul ca să dezvolt obsesii pe tema vieţii tale sexuale. Sau 
a lipsei ei. 

Se împotrivi dorinţei de a face câţiva pași de dans când 
apucă o mânușă de bucătărie, scoase farfuria din cup- 
torul cu microunde și o puse pe masă. 

- Să ştii că nu ești singurul meu client. 

El găsi o furculiță în sertarul cu tacâmuri, apoi se 
aşeză la masă și își studie farfuria. 

- În pastele mele văd cumva cartofi prăjiți? 

- Noua bucătărie la modă. 

Căută în congelator cutia cu îngheţată Moose Tracks 
de care nu se simţise în stare să se atingă timp de trei 
săptămâni. 

- Şi cum merg afacerile? întrebă el. 

În timp ce scoase capacul cutiei, îi povesti despre pe- 
trecere și clienţii ei noi. În zâmbetul lui se citea o bucu- 
rie sinceră. 

- Felicitări! Eforturile tale dau rezultate. 

- Aşa se pare. 
- Şi cum merg lucrurile între tine și iubitul tău? 


Lui Annabelle îi trebui un moment ca să își dea seama 
despre ce vorbea. Își înfipse lingura în Moose Tracks. 

- Din ce în ce mai bine. 

- Amuzant. L-am văzut acum vreo două nopţi la 
Waterworks, într-un separeu, alături de o aspirantă 
la postul de Britney Spears. 

Ea insistă pe fâșia de sos de ciocolată. 

- Totul face parte din planul meu. Nu vreau să se 
simtă sufocat. 

- Crede-mă. Nu se simte! 

- Vezi! Funcţionează. 

El își arcui o sprânceană. 

- Este doar părerea unui bărbat, dar eu cred că îţi era 
mai bine cu Raoul. 

Ea zâmbi, puse capacul la loc și băgă înghețata la 
congelator. 

În timp ce el mâncă, ea spălă o cratiţă uitată în chiu- 
vetă şi îi răspunse la mai multe întrebări despre petre- 
cere. Având în vedere cât de obosit era, ea aprecie 
interesul manifestat. 

Când Heath termină de mâncat, îi luă farfuria. 
Mâncase tot, chiar și cartofii prăjiţi. 

- Mulţumesc. A fost cea mai bună masă pe care am 
mâncat-o în ultimele zile. 

- Uau, ai fost ocupat! 

El scoase din congelator ce rămăsese din Moose 
Tracks. 

- Sunt prea obosit să mă duc acasă. Ai un pat de re- 
zervă în care să mă arunc? 

Annabelle se lovi de ușa mașinii de spălat vase. 

- Au! Vrei să rămâi aici în noaptea asta? 

El ridică privirea din cutia de îngheţată cu o expresie 
uluită, de parcă nu i-ar fi înţeles întrebarea. A 

- N-am mai dormit de două zile. Este o problemă? Îţi 
promit că sunt prea obosit ca să sar pe tine, dacă asta 
te îngrijorează. 

- Bineînţeles că nu mă îngrijorez. Își făcu de lucru și 
scoase coșul de gunoi de sub chiuvetă. Cred că este 
în regulă, dar fostul dormitor al Nanei dă spre alee și 
mâine este ziua de gunoi. 

- O să supraviețuiesc. 

Văzând cât de obosit era, Annabelle nu înţelese de 
ce nu așteptase până a doua zi şi nu o sunase că să îi dea 
veştile despre Keri. Doar dacă nu cumva nu își dorea 
să fie singur în seara aceea. 

Poate că sentimentele lui pentru Keri erau mai pro- 
funde decât lăsase de înțeles. O parte din aer se scurse 
din bula ei de fericire. 

- Íl duc eu afară. 

El băgă la loc în congelator cutia de înghețată și 
apucă sacul de gunoi pe care ea tocmai îl legase. 

Totul era mult prea casnic. Noaptea târzie, bucătăria 
plăcută, sarcinile împărțite. Ea în pijamale, fără sutien. 
Iureșul de sentimente pe care le experimentase săptă- 
mâni întregi deveni și mai intens. 

Când el se întoarse de la gunoi, încuie ușa în urma 
lui și făcu un semn din cap spre curtea din spate. 

- Maşina... Lăsă-mă să ghicesc. Mașina Nanei? 

- Sherman este mai degrabă o personalitate decât 
o maşină. 

- Tu chiar conduci chestia aia prin locuri în care oa- 
menii pot să te vadă? 

- Unii dintre noi nu-și pot permite un BMW. 

El clătină din cap. 

- Mă gândesc că, dacă nu iese treaba asta cu peţitul, 
ai putea să-l vopsești galben și să îi pui un aparat de 
taxare pe bord. 

- Sunt convinsă că te amuzi de minune. 

El zâmbi şi se îndreptă spre partea din faţă a casei. 

- Ce-ai zice să-mi arăţi dormitorul tău, Clopoţico? 

Era ceva prea ciudat. Ea stinse lumina, hotărâtă să 
rămână relaxată. 

- Dacă ești unul dintre oamenii cărora nu le plac ṣo- 
riceii, să-ți tragi cearșaful peste cap. Asta îi ține de obicei 
la distanţă. 

- Îmi pare rău că am râs de maşina ta. 

- Scuzele sunt acceptate. 

El își luă valiza și urcă treptele spre holul mic, pătrat, 
care era înconjurat de câteva uși. 

- Poţi să stai în dormitorul vechi al Nanei, spuse ea. 
Baia este lângă dormitor. Acolo e camera de zi. A fost dor- 
mitorul mamei când era mică. Eu dorm la etajul doi. 

Heath puse valiza jos și se duse spre camera de zi. 
Decorul învechit, gri cu mov, părea incredibil de pono- 
sit. O parte din ziarul luat cu o zi în urmă căzuse pe 
covorul cu picățele, iar cartea pe care o citea rămăsese 
deschisă pe canapeaua cenușie. Un dulap afumat de 
stejar, în care era amplasat televizorul, ocupa spaţiul 
dintre două ferestre în stare foarte proastă, care erau 
ornate cu draperii în dungi gri şi mov decolorate. În faţa 
ferestrelor, o pereche de stative albe din metal, cu pi- 
cioare răsucite, încă țineau o parte din colecţia de vio- 
lete africane ale Nanei. : 

- E frumos aici, spuse el. Îmi place casa ta. 

La început, ea crezu că glumeşte, apoi își dădu seama 
că era sincer. 

- Fac schimb cu tine, spuse ea. 

El privi spre ușa deschisă din hol. 

- Te dormi în pod? 

- Acolo stăteam când eram copil și m-am obişnuit așa. 

- Vizuina Clopoţicii. Trebuie să văd și eu. 

Se îndreptă spre scările înguste. 

- Credeam că eşti foarte obosit, strigă ea. 

- Este momentul perfect pentru mine să-ți văd dor- 
mitorul. Sunt inofensiv. 

Ea nu îl crezu nici măcar o secundă. 

Mansarda, cu două încăperi în oglindă și tavanul 
înclinat, devenise depozit pentru toate antichităţile 
aruncate de Nana: un pat de cireș cu baldachin, un 
birou de stejar, o masă de toaletă cu oglindă aurită, 
chiar și un manechin vechi de croitorie din zilele când 
Nana se ocupa de cusut, nu de peţit. Un dormitor avea 
un fotoliu confortabil şi o canapea, iar în celălalt erau 

un birou mic din lemn de nuc şi un aparat de aer con- 
diționat urât, dar eficient. 

Annabelle adăugase de curând perdele albastre și 
albe din pânză la ferestrele din dormitor, o cuvertură 
asortată şi câteva gravuri franțuzeşti care să completeze 
diferitele peisaje care fuseseră aduse acolo. 

Era bucuroasă că făcuse ordine mai devreme, deși își 
dorea să nu fi uitat sutienul roz care stătea pe pat. Ochii 
lui se îndreptară spre sutien, apoi spre manechin, în 
clipa aceea îmbrăcat cu o faţă de masă veche dantelată 
și o pălărie Cubs. 

- Nana? 

- Era o admiratoare. 

- Așa văd și eu. El ridică privirea spre tavanul încli- 
nat. Mai ai nevoie de două luminatoare și ar fi perfect. 

- Poate ar trebui să te concentrezi să-ți decorezi pro- 
pria casă. 

- Probabil. 

- Sincer, Heath, dacă aveam o casă superbă și banii 
tăi, o transformam într-o expoziţie. 

- Ce vrei să spui? 

- Mobilă masivă, mese din piatră, lumini deosebite, 
artă contemporană pe pereţi... pânze uriaşe. Cum poţi 
să trăieşti într-o casă atât de minunată și să nu faci nimic 
cu ea? 

El o privi atât de ciudat, încât Annabelle se simţi in- 
comod şi se întoarse cu spatele. 

- Dormitorul Nanei are o jaluzea mai capricioasă. 
Mă duc să mă ocup de ea și îți aduc niște prosoape. 

Ea o luă la fugă pe scări. Parfumul delicat To a Wild 
Rose de la Avon încă plutea în camera Nanei. Annabelle 
aprinse mica lampă de porțelan, puse deoparte o pătură 
pe care o lăsase la piciorul patului şi aranjă jaluzeaua. În 
baie, ascunse cutia de tampax de săptămâna trecută 
şi aşeză un set curat de prosoape pe tija din crom vechi. 

El tot nu coborâse. Se întrebă dacă îi zărise păpuşa 
Tippy Tumbles sprijinită de birou. Ba, chiar mai rău, 

dacă văzuse catalogul de jucării sexuale pe care nu se 
hotărâse să îl arunce? Se grăbi să urce scările. 

El stătea întins pe pat, complet îmbrăcat, doar că 
se descălțase, şi părea să fi adormit. 

Buzele îi erau ușor întredeschise, iar gleznele, acope- 
rite de șosete simple negre, îi erau încrucișate. Ținea o 
mână pe piept. Cealaltă era întinsă într-o parte, chiar 
lângă bucăţica de sutien roz care se zărea sub şoldul lui. 
Se cuibărea lângă degetul lui, fără să îl atingă, dar des- 
tul de aproape pentru ca Annabelle să se înfierbânte. 
Poate că era nebună, dar nu suporta să-și vadă lenjeria 
uitată pe undeva prin apropierea lui. 

__ Parchetul scârțâi în timp ce ea se îndreptă spre pat. 
Încet, cu grijă, prinse breteaua sutienului și trase. 

Nici nu se clinti. 

El pufăi ușor. Era o nebunie! Annabelle deja se sim- 
țea destul de vulnerabilă. Ar fi trebuit să plece şi să îl 
lase să doarmă. Dar trase din nou. 

El se rostogoli spre ea, pe o parte, prinzând sub şold 
totul, mai puţin o buclă de bretea din dantelă. 

Ea începu să transpire. Ştia că era o nebunie, dar 
nu putea să se îndepărteze. Altă placă de parchet scâr- 
ţâi în timp ce Annabelle îngenunche lângă pat - era 
aceeași placă ce scârțâia de fiecare dată când păşea pe ea, 
așa că trebuia să fie mai atentă. Inima îi bătea cu putere. 
Apăsă salteaua cu o mână și îşi prinse degetul în bucla 
bretelei care ieșea de sub şoldul lui împreună cu cea- 
lalră. Trase tare. 

O pleoapă somnoroasă se deschise, iar vocea lui răgu- 
şită de somn o făcu să tresară. 

- Ori vii aici cu mine, ori pleci. 

- Ăsta este patul meu, zise ea și trase un pic mai tare. 

- Ştiu. Mă odihnesc. 

Nu părea că se odihnește. Părea că se instalase acolo 
ca să își petreacă noaptea. Cu lenjeria ei. Care refuza să se 
miște din loc. 


- Aş putea... 

- Sunt mort de oboseală. Ochii i se închiseră. Îți pri- 
mești patul înapoi mâine-dimineaţă. Promit. 

Vocea lui se transformă într-un şir de cuvinte neclare. 

- Bine, dar... 

- Du-te de aici, mormăi el. 

- Totuși, te-ar deranja dacă... 

El se întoarse din nou în spate, mișcare care ar fi tre- 
buit să îi elibereze sutienul, dar nu o făcu. În schimb, 
rămase înţepenit între şold şi mână. 

- Hm... Am nevoie de un lucru mic. După aceea, nu 
te mai deranjez pentru... 

Degetele lui îi prinseră încheietura mâinii, iar de data 
aceasta, când deschise ochii, se uită fix la ea. 

- Ce vrei? 

- Îmi vreau sutienul înapoi. 

El înălță capul și privi într-o parte, continuând să o 
ţină de încheietură. 

- De ce? 

- Sunt obsedată de ordine. Camerele dezordonate 
mă înnebunesc. 

Ea trase tare și își eliberă sutienul. 

Heath se uită la sutienul care se legăna din dege- 
tele ei. 

- Pleci undeva în noaptea asta? 

- Nu, eu... Sigur trezise leul adormit, iar acum legăna 
sutienul în mână, încercând să îl facă invizibil. Culcă-te 
la loc. lau eu patul Nanei. 

- Acum m-am trezit. El se sprijini în coate. De obicei, 
reușesc să-ți citesc cele mai noi nebunii, dar trebuie să 
spun că, de data asta, chiar m-ai încurcat. 

- Las-o baltă. 

- Ştiu un lucru însă... El făcu un semn din cap spre 
mâna ei. Asta nu are legătură cu sutienul. 

- Asta crezi tu. Ea îl privi încruntată. Nu ești în pielea 
mea, așa că nu mă critica! 

- Ce să critic? 

- Nu ai înțelege. 

- Îmi petrec cea mai mare parte din viață în preajma 
jucătorilor. Ai fi surprinsă câte lucruri ciudate pot să 
înţeleg. 

- Nu atât de ciudate. 

„Pune-mă la încercare.“ 

Linia încăpăţânată a gurii lui îi dădu de înţeles că nu 
avea să renunțe, așa că Annabelle nu avu altă explicație 
decât adevărul. 

- Nu suport să văd... Ea înghiţi în sec și își linse buzele. 
Este greu pentru mine să văd... hm... lenjerie de femeie 
prea aproape de mâna unui bărbat. Adică... atunci când 
lenjeria nu este pe corpul unei femei. 

El gemu și se scufundă la loc între perne. 

- Oh, Doamne, nu-mi spune! 

- Mă supără. 

Era un mod elegant de a o spune. 

Ştiuse că el avea să râdă și chiar râse, cu un sunet 
apăsat, ce răsună prin toate colţurile podului. 

Își cobori privirea spre el. 

El își lăsă un picior peste marginea patului. 

- "Ți-e teamă că o să încep să mă îmbrac ca un travestit? 

Rostite cu voce tare, iar cuvintele o făcură să tresară. 
Cum de reuşise să ajungă la 31 de ani fără să o închidă 
cineva într-o casă de nebuni? 

- Nu neapărat teamă. Dar... de ce să te expui tentaţiei? 

Lui îi plăcea la nebunie situaţia. 

Annabelle înţelegea ce îl amuza. Şi ea s-ar fi amuzat 
dacă ar fi fost în locul lui, dar nu avu puterea nici măcar 
să schițeze un zâmbet. Descurajată, se întoarse spre scări. 
Râsul lui se opri şi altă placă din parchet scârţâi când el 
veni în spatele ei. li puse mâinile pe umeri. 

- Hei, chiar te-ai supărat, nu? 

Ea încuviinţă din cap. 

- Îmi pare rău. Am petrecut prea mult timp prin ves- 
tiare. Nu te mai tachinez. Promit. 

Empatia lui era mai rea decât tachinatul, dar oricum 
se întoarse spre pieptul lui. El îi mângâie părul, iar ea își 
spuse că trebuia să se depărteze, dar se simțea de parcă 

se afla exact acolo unde îi era locul. Apoi, deveni con- 
ştientă de erecţia puternică ce se apăsa de corpul ei. 

Şi el la fel. Făcu iute un pas înapoi, dându-i brusc 
drumul. 

- Ar fi mai bine să mă duc jos ca să-ţi recuperezi dor- 
mitorul, spuse el. 

Ea reuși să facă un semn tremurat din cap. 

- Bine. i 

Heath își ridică pantofii, dar nu plecă imediat. În 
schimb, se îndreptă spre biroul ei și făcu un gest spre 
revistele stivuite acolo. 

- Îmi place să citesc înainte să adorm. Ai vreun exem- 
plar din Sports Illustrated? 

- Mă tem că nu. À 

- Bineînţeles că nu. De ce ai avea? Intinse brusc 
mâna. Pot să iau asta în schimb? 

Şi așa se duse catalogul ei cu jucării sexuale. 

Heath zâmbi în sinea lui, în timp ce cobori scările, 
dar zâmbetul îi dispăru când ajunse în dormitorul 
Nanei. Ce naiba făcea acolo? Îşi scoase cămașa și o 
aruncă pe un scaun. Nu avusese de gând să apară la ușa 
lui Annabelle, dar săptămâna ce trecuse fusese cruntă. 
Sezonul stătea să înceapă, iar el zburase prin toată ţara, 
trecând pe la fiecare dintre clienţii lui. Făcuse pe fratele 
mai mare, majoreta, avocatul și psihiatrul. Avusese 
parte de întârzieri de zbor, încurcături cu mașinile în- 
chiriate, mâncare proastă, muzică tare, prea multă bău- 
tură și somn puţin. În seara aceea, când coborâse din 
taxi, imaginea casei goale ce se înălța în faţa lui fusese 
mai mult decât putea suporta și se auzise dându-i şofe- 
rului adresa lui Annabelle. 

Sentimentul că pierdea vremea îl făcea să o ia razna. 
Semnase cu Portia în mai, cu Annabelle la începutul 
lunii iunie. Acum era mijlocul lui august, dar nu 
era mai aproape de a-şi atinge scopul decât atunci când 
începuse toată povestea. În timp ce se descheia la pan- 
taloni, îşi dădu seama că despărţirea frustrantă de 
Keri dovedea un lucru. Nu mai putea să continue așa, 

nu odată cu începerea sezonului de fotbal, nu dacă do- 
rea să aibă mintea limpede. Venise timpul să facă 
unele schimbări... 


Portia privi cum sânii femeii se scurg în platoul de 
stridii crude. Picătură cu picătură. O sculptură de gheață 
ce reprezenta silueta unei femei poate ar fi avut sens la 
modul abstract, dar licitația tăcută şi dineul din seara 
aceea ajutau un adăpost pentru femei abuzate și să 
priveşti o femeie care se topeşte în aperitive transmitea 
mesajul greșit. Aerul condiţionat din restaurant nu 
putea să facă faţă nici sculpturii de gheaţă, nici mul- 
ţimii, iar Portiei îi era cald chiar şi în rochia fără bretele. 
Cumpărase rochia roșie pentru cocktail chiar în du- 
pă-amiaza aceea, în speranța că un lucru extravagant 
putea să îi mai ridice moralul, de parcă o rochie nouă 
putea să rezolve ce era în neregulă cu ea. Fusese atât de 
optimistă în legătură cu Heath şi Keri, bucurându-se 
de publicitatea care li se făcea! Ar fi trebuit să îşi dea 
seama că erau mult prea asemănători, dar îşi pierduse 
instinctul odată cu pasiunea de a crea finaluri fericite 
pentru alți oameni. 

Se simţea răvășită şi deprimată, sătulă de Power 
Matches, sătulă de ea însăși şi de tot ceea ce odinioară 
fusese motiv de mândrie. Se îndepărtă de bufet şi de 
femeia care tot dispărea. Trebuia să se adune înainte 
de întâlnirea cu Heath, stabilită pentru a doua zi dimi- 
neață. De ce i-o ceruse? Probabil nu ca să o ridice în 
slăvi. Ei bine, refuza să piardă lucrul acesta. Bodie spu- 
nea că era obsedată. „Pur şi simplu, spune-i lui Heath să 
se ducă naibii.“ 

Incercase să îi explice că eşecul atrăgea de la sine alt 
eșec, dar Bodie crescuse într-un parc de rulote, așa că 
unele lucruri nu aveau sens pentru el. 

Încercase, fără prea mult succes, să nu se mai gân- 
dească la Bodie. Deveniseră creaturi ale întunericului, 
În ultima lună, se văzuseră de mai multe ori în timpul 

săptămânii, întotdeauna noaptea, ca un cuplu de vam- 
piri înnebuniți după sex. 

Ori de câte ori Bodie îi sugera să iasă la cină sau la un 
film, ea găsea o scuză. Nu putea să explice prezenţa lui 
Bodie și a tatuajelor lui în faţa prietenilor, aşa cum nu 
putea să explice nevoia ciudată pe care o simţea uneori 
de a-l face să defileze în faţa tuturor. Trebuia să se ter- 
mine. Cât de curând, trebuia să rupă legătura cu el. 

Toni Duchette apăru în dreptul ei, cu șuvițe blonde 
recente în părul castaniu tuns scurt, o siluetă solidă în- 
desată într-o rochie neagră cu paiete. 

- Ai licitat ceva? 

- Acuarela. Portia făcu un gest spre copia lui Berthe 
Morisot, de pe cea mai apropiată masă. E perfectă de 
agăţat deasupra mesei de toaletă. 

Își aminti expresia uluită de pe chipul lui Bodie când 
îi văzuse pentru prima dată dormitorul extravagant de 
feminin. Masculinitatea lui atroce ar fi trebuit să pară 
ridicolă în patul ei alb de prințesă, dar dorința îi fu cu 
atât mai înflăcărată când îi văzu muşchii puternici con- 
turaţi pe așternuturile ecru din mătase, capul ras așezat 
pernele din satin, volanul din dantelă ascunzându.-i ta- 
tuajele care îi brăzdau braţul! 

În timp ce Toni vorbi despre donațiile pe care le pri- 
miseră, Portia cercetă din priviri încăperea ca să găsească 
clienţi interesanţi, dar mulțimea era mai în vârstă, iar 
susținerea adăpostului pentru femei nu era o afacere 
pentru ea. Nu putea să își imagineze ceva mai crunt de- 
cât să te afli la cheremul unui bărbat abuziv. De aceea, 
de-a lungul anilor, transferase mii de dolari către adăpost. 

- Comitetul a făcut o treabă minunată, spuse Toni 
privind spre mulțime. Până și Colleen Corbett și-a 
făcut apariţia, iar ea nu prea mai participă la aseme- 
nea evenimente. 

Colleen Corbett era un bastion al vechii societăţi din 
Chicago, avea 70 de ani și era o prietenă apropiată atât 
cu Eppie Lederer, cunoscută drept Ann Landers, cât și 

cu regretata Sis Daley, soția lui Boss Daley și mama ac- 
tualului primar. Ani de zile, Portia încercase să îi intre 
în graţii, dar fără succes. 

Când, în cele din urmă, Toni se îndepărtă, Portia de- 
cise că avea să mai încerce o dată să frângă răceala lui 
Colleen Corbett. În seara aceea, Colleen purta unul 
dintre costumele ei Chanel, în culoarea piersicii, cu or- 
namente bej. Părul permanent şi dat cu fixativ nu se 
mai schimbase de la fotografiile din anii '60, cu excepția 
culorii, acum vopsit într-un cenușiu metalic. 

- Colleen, ce plăcere să te revăd! Portia îi oferi cel 
mai mieros zâmbet. Sunt Portia Powers. Am vorbit la 
petrecerea de la Sydney primăvara trecută. 

- Da. Mă bucur să te văd. Vocea îi era ușor nazală, 
ţinuta cordială, dar Portia nu își dădea seama dacă își 
amintise de ea. Urmară câteva clipe de tăcere, pe care 
Colleen nu încercă să le umple în vreun fel. 

- Au fost câteva piese interesante la licitaţie. 

Portia rezistă nevoii de a lua un gin tonic de la chel- 
nerul care trecu pe lângă ea. 

- Da, foarte interesante, răspunse Colleen. 

- E puţin cam cald astă-seară. Sculptura de gheață 
pare să dea o bătălie în care pierde. 

- Oh? N-am observat. 

Demersul ei era lipsit de speranță. Portia detesta 
să pară o linguşitoare și tocmai hotărâse să își reducă 
pierderile chiar în clipa în care observă o ușoară schim- 
bare în atmosfera din încăpere. Nivelul zgomotului 
scăzuse; câte un cap se mai întorcea pe ici, pe colo. Se 
întoarse și ea ca să vadă ce anume provocase aşa un frea- 
măt de interes. 

Și simţi că îi fuge podeaua sub picioare. 

Bodie stătea chiar în pragul ușii, cu trupul lui masiv, 
îmbrăcat într-un costum de vară perfect croit, de un 
bej-deschis, asortat cu o cămașă de culoarea ciocolatei și 
o cravată cu modele subtile. Arăta ca un ucigaș foarte 
scump și foarte iscusit al Mafiei. Își dori să alerge în 
braţele lui. În același timp, simţi o nevoie nebună să se 

ascundă sub masa bufetului. Cele mai mari bârfitoare 
din oraș se aflau acolo în seara aceea. Numai Toni 
Duchette singură transmitea mai multor oameni decât 
WON Radio. 

Îşi simţi genunchii slăbiţi, iar vârfurile degetelor îi 
erau amorţite. Ce căuta el acolo? Căută în minte, apoi 
se opri la imaginea lui rămas gol în faţa micii măsuţe 
din living, în care își ţinea corespondenţa personală. El 
se îndepărtase când Portia se apropiase, dar trebuia să 
fi văzut teancul de invitaţii pe care nu i le arăta nicio- 
dată: petrecerea la piscină organizată de familia Morri- 
son, deschiderea noii galerii River North, licitaţia din 
seara aceea. El ştiuse exact de ce ea nu îl invitase să o 
însoţească. Acum, avea de gând să o facă să plătească. 

Mirosul greu al parfumului Shalimar al lui Colleen îi 
provocă un gol în stomac. Zâmbetul de gangster al lui 
Bodie nu o încurajă deloc în timp ce se îndrepta exact 
spre ea. Un firicel de sudoare îi alunecă printre sâni. El 
nu era un bărbat care să reacționeze bine la dispreț. 

Colleen era cu spatele spre el. Portia nu știa cum să 
se apere de un dezastru de o asemenea amploare. El se 
opri în spatele lui Colleen. Dacă bătrâna privea înapoi, 
făcea infarct. Dispreţul îi transformă albastrul ochilor 
în ardezie. El își ridică braţul. Și puse mâna' pe umărul 
lui Colleen. 

- Bună, scumpo! 

Portiei i se tăie respirația. Bodie tocmai îi spusese lui 
Colleen Corbett „scumpo“? 

Bătrâna își înălță capul. 

- Bodie? Ce Dumnezeu cauţi aici? 

Lumea Portiei se întoarse cu susul în jos. 

- Am auzit că se dau băuturi gratis, răspunse el. Apoi, 
apăsă un sărut pe obrazul subțire al lui Colleen. 

Colleen își strecură palma în mâna lui mare și spuse 
supărată: 

- Am primit felicitarea aia îngrozitoare de ziua mea și 
nu a fost deloc amuzantă. 

- Eu am râs. 

- Trebuia să trimiţi şi tu flori, ca toată lumea. 

- Ţi-a plăcut felicitarea aia mult mai mult decât un 
buchet de trandafiri. Recunoaşte! 

Colleen ţuguie buzele. 

- Nu recunosc nimic. Spre deosebire de mama ta, 
eu refuz să-ți încurajez comportamentul. 

Privirea lui Bodie se îndreptă spre Portia, amintin- 
du-i lui Colleen de bunele maniere. 

- Oh, Paula... El e Bodie Gray. 

- O cheamă Portia, spuse el. Și ne cunoaștem. 

- Portia! Fruntea ei se încruntă. Eşti sigur? 

- Sunt sigur, mătușică Cee. 

„Mătușică Cee?“ 

- Portia? Cât de shakespearean! Colleen lovi ușor 
braţul lui Bodie şi zâmbi spre ea. Nepotul meu e relativ 
inofensiv, în ciuda înfățișării lui înfricoșătoare. 

Portia se clătină foarte ușor pe tocurile ei cui. 

- Nepotul tău? 

Bodie se întinse să o susțină. Când îi atinse brațul, 
vocea lui blândă, amenințătoare alunecă peste ea ca o 
mătase întunecată. 

- Poate că ar trebui să-ți bagi capul în nisip. 

„Și cum rămâne cu parcul de rulote și cu tatăl bețiv? 
Și cum rămâne cu gândacii și femeile de duzină?“ Inven- 
tase totul. Se jucase cu ea în toată acea perioadă. Nu 
putea să mai suporte. Se întoarse și își făcu drum în 
mulțime. Chipurile dispăreau în urma ei unele după 
altele în timp ce ea dădu buzna în hol și ieși din restau- 
rant. Aerul nopţii erau greu și încărcat de căldură și gaze 
de eșapament. O porni pe stradă, pe lângă magazinele 
închise, pe lângă un perete acoperit de graffiti. Restau- 
rantul Bucktown marca granița cu mai puţin mondenul 
Humbolt Park, dar ea continuă să meargă fără să îi pese 
unde se ducea, ştiind doar că trebuia să continue să se 
miște. Un autobuz trecu duduind, iar un tânăr cu un 
pitbull îi aruncă o privire vicleană și scrutătoare. Orașul 
se strânse în jurul ei, fierbinte, sufocant, plin de ame- 
ninţare. Cobori de pe trotuar. 

- Mașina ta e în partea opusă, îi spuse Bodie din spate. 

- N-am nimic să-ți spun. 

El o prinse de braţ şi o trase înapoi pe trotuar. 

- Cum ar fi dacă mi-ai cere scuze că m-ai tratat doar 
ca pe o bucată de carne? 

- Oh, nu, nu o să faci asta. Nu o să întorci asta împo- 
triva mea. Tu ești cel care a minţit. Toate poveştile alea... 
Gândacii, tatăl bețiv. M-ai minţit de la bun început. Nu 
ești garda de corp a lui Heath. 

- Se descurcă şi singur să aibă grijă de el. 

- Ai râs de mine în tot timpul ăsta. 

- Da, oarecum. Când nu râdeam de mine. O împinse 
în ușa încastrată a unei florării sărăcăcioase, cu ferestre 
murdare. Ţi-am spus ce aveai nevoie să auzi dacă era să 
avem vreodată o şansă împreună. 

- Minciunile sunt ideea ta pentru a începe o relaţie? 

- Sunt ideea mea despre cum trebuia să înceapă rela- 
ţia asta. 

- Deci, totul a fost premeditat? 

- Uite, acum m-ai prins. Își frecă degetele de locul 
unde o apucase de braţ, apoi îi dădu drumul. La înce- 
put, am râs de tine pentru că mă enervai. Îţi doreai un 
armăsar și am fost mai mult decât fericit să mă confor- 
mez, dar nu mi-a luat mult timp până ce am ajuns să 
urăsc că sunt micul tău secret murdar. 

Ea închise ochii strâns. 

- Naai fi fost un secret dacă mi-ai fi spus adevărul. 

- Clar. Ai fi adorat asta. Îmi închipui cum m-ai fi scos 
la paradă prin faţa prietenilor tăi ca să afle toți că mama 
este sora lui Colleen Corbett. Mai devreme sau mai târ- 
ziu, ai fi aflat că familia tatălui mei este şi mai respecta- 
bilă. Vechea familie Greenwich. Asta te-ar fi făcut tare 
fericită, nu-i așa? 

- Te porţi de parcă aș fi o snoabă îngrozitoare. 

- Nu încerca vreodată să negi asta! Nu am mai întâl- 
nit pe nimeni care să se teamă de părerea oamenilor 
mai mult decât tine. 

- Nu e adevărat. Sunt stăpână pe mine. Nu o să ac- 
cept să fiu manipulată! 

- Aha. Te sperie ca naiba să nu deţii controlul. Dege- 
tul îi alunecă peste obrazul ei. Uneori, cred că eşti cea 
mai înspăimântată persoană din câte cunosc. Te temi 
atât de mult că nu o să-ţi atingi scopurile, că te îmbolnă- 
veşti singură. 

Ea îi împinse mâna atât de mânioasă, că abia reuși să 
vorbească. 

- Sunt cea mai puternică femeie pe care ai cunos- 
cuto vreodată. 

- i-ai petrecut atât timp ca să demonstrezi că ești 
superioară, încât ai uitat să trăieşti. Îţi creeze obsesii 
pentru toate lucrurile greşite, refuzi să lași pe cineva 
să vadă înăuntrul tău, apoi nu-ți dai seama de ce nu 
eşti fericită. 

- Dacă voiam un psihiatru, angajam unul. 

- Trebuia să faci asta acum mult timp. Şi eu am trăit 
în întuneric, iubito, şi nu-ți recomand să rămâi acolo. El 
șovăi, și ea crezu că terminase ce avea de spus, dar Bodie 
continuă: După ce am fost nevoit să renunţ la fotbal, 
am avut o problemă mare cu drogurile. Numeșşte unul 
la întâmplare - eu l-am încercat. Familia m-a convins să 
merg la dezintoxicare, dar le-am spus tuturor că terape- 
uții erau niște tâmpiţi şi am plecat după două zile. Şase 
luni mai târziu, Heath m-a găsit leşinat într-un bar. M-a 
dat cu capul de pereți de câteva ori, apoi mi-a spus că, pe 
vremuri, mă admirase, dar devenisem cel mai jalnic din- 
tre ticăloşi. Atunci mi-a oferit un loc de muncă. Nu m-a 
bătut la cap să rămân curat, dar ştiam că asta făcea parte 
din înţelegerea noastră, așa că l-am rugat să-mi dea șase 
luni. M-am dus la dezintoxicare şi, de data aceea, am 
fost atent. Consilierii ăia mi-au salvat viaţa. 

- Eu nu sunt dependentă de droguri. 

- Şi frica poate să fie o dependenţă. 

Chiar şi atunci când cuvintele lui veninoase își atin- 
seră ţinta, Portia refuză să clipească. 

- Dacă mă respecţi atât de puţin, ce mai cauţi aici? 

Mâna lui se strecură delicat în părul ei şi îi dădu o 
buclă pe după ureche. 

- Pentru că sunt ca un magnet pentru creaturile fru- 
moase şi rănite. 

Ceva se frânse înăuntrul ei. 

- Şi pentru că, atunci când laşi garda jos, văd un om 
splendid şi entuziasmat. El îi mângâie obrazul cu dege- 
tul. Dar ţi-e atât de frică să te lași condusă de inimă, că 
mori pe dinăuntru. 

Ea se adună din nou şi îl pedepsi în singurul fel în 
care ştia să o facă. 

- O grămadă de prostii. Eşti pe aici pentru că-ţi place 
să te culci cu mine. _ 

- Şi asta. O sărută pe frunte. În spatele acestei frici, 
stă ascunsă o femeie extraordinară. De ce nu o laşi să 
iasă afară și să se joace? 

Pentru că nu știa cum să o facă. 

Apăsarea din piept îi îngreună respiraţia. 

- Du-te naibii! 

Se împinse pe lângă el, o luă în jos pe stradă, pe jumă- 
tate mergând, pe jumătate alergând. Dar el îi văzuse deja 
lacrimile, iar pentru asta nu avea să îl ierte niciodată. 


Când intră în apartamentul lui din Wrigleyville, Bodie 
auzi dinspre televizor zgomotele unui meci de baseball. 

- Simte-te ca acasă, mormăi el aruncând cheile pe 
măsuţa joasă din hol. 

- Messi, spuse Heath de pe canapeaua extensibilă 
din livingul lui Bodie. Sox tocmai a renunţat la pasă în 
minutul șapte. 

Bodie se prăbuși în fotoliul aflat lângă el. Spre deo- 
sebire de casa lui Heath, a lui Bodie era mobilată. Lui 
Bodie îi plăcea designul simplu din perioada Arts and 
Crafts și, de-a lungul anilor, cumpărase câteva piese 
Stickley şi adăugase mobilier în stil Craftsman. Își 
scoase pantofii. 

- Ar trebui ori să vinzi naibii casa ori să locuieșşti în ea. 

- Ştiu. Heath își puse berea jos. Arăți ca naiba. 

- Sunt o mie de femei frumoase în orașul ăsta și eu 
trebuia să mă îndrăgostesc de Portia Powers. 

- Ai intrat singur în treaba asta în noaptea în care 
ai şantajat-o cu aiureala cu garda de corp. 

Bodie se scărpină în cap. 

- Spune-mi ceva ce nu ştiu. 

- Dacă femeia își dă vreodată seama cât de mult te 
sperie, chiar o să fii terminat. 

- E așa o bătaie de cap... Îmi tot spun să-mi iau tălpă- 
şița, dar... La naiba, nu știu... E ca și cum aș avea vedere 
cu raze X și pot să văd cine e cu adevărat, dincolo de 
toate prostiile. 

Se foi în fotoliu, stânjenit să dezvăluie atât de multe, 
chiar și faţă de prietenul lui cel mai bun. 

Heath înţelese. 

- Spune-mi că nu ne împărtășim sentimentele, 
Mary Lou. 

- Du-te naibii! 

- Taci din gură şi uită-te la meci! 

Bodie se relaxă în fotoliu. La început, fusese atras 
de frumuseţea Portiei, apoi de durerea sinceră din su- 
fletul ei. Avea la fel de multă tărie de caracter și hotărâre 
ca orice alt coechipier cu care jucase, iar acestea erau 
calități pe care le respecta. Dar când făceau dragoste, 
vedea altă femeie, o femeie nesigură, generoasă, plină de 
emoție și nu putea să nu vadă că femeia blândă și lip- 
sită de apărare era adevărata Portia Powers. Totuși, ce fel 
de idiot se îndrăgostea de o femeie care avea nevoie de 
atâta atenţie? 

Când era copil, obișnuia să aducă acasă animale ră- 
nite și încerca să le îngrijească pentru a le face bine. 

Se părea că încă o făcea. 


capitolul 19 


Annabelle găsi cu greu un loc de parcare pentru 
Sherman, dar întârzie doar două minute la întâlnirea pe 

care o programase Heath, ceea ce nu justifică privirea 
critică pe care i-o aruncă Recepţionera Întunericului. 
ESPN juca pe ecranul televizorului din recepţie, telefoa- 
nele sunau pe fundal, iar unul dintre stagiarii lui Heath 
se chinuia să schimbe cartușul unei imprimante în du- 
lapul cu echipamente. Ușa de la biroul din stânga ei 
fusese închisă prima dată când ajunsese Annabelle aco- 
lo, dar acum era deschisă și îl văzu pe Bodie cu piciorul 
sprijinit de birou şi cu un telefon la ureche. El îi făcu un 
semn cu mâna când trecu. Ea deschise ușa de la biroul 
lui Heath şi auzi o voce guturală de femeie. 

- Şi sunt foarte optimistă în privinţa ei. Este incre- 
dibil de frumoasă. Portia Powers era așezată pe unul din- 
tre cele două scaune din fața biroului lui Heath. În 
mesajul lăsat pe telefon nu îi scrisese că avea să fie o în- 
tâlnire în trei. 

Doar o scurtă privire aruncat spre Lady Dragon o 
făcu pe Annabelle să se simtă prost îmbrăcată. Moda de 
vară punea accent pe culori, dar Annabelle exagerase 
puţin cu bluza de culoarea pepenelui galben, cu fusta de 
un galben lămâie şi cu cerceii cu pietricele verzi pe care 
îi găsise de la T] Maxx. Măcar părul îi arăta decent. 
Acum, că era mai lung, fusese în stare să folosească un 
ondulator mare, apoi îşi trecuse degetele prin el pentru 
un aspect de păr ciufulit neglijent. 

Portia era un monument de eleganță glacială, îmbră- 
cată toată în mătase ruginie. Cu părul ei negru, efectul 
era uluitor. Cerceii roz micuţi care atârnau ofereau o 
notă de culoare subtilă pe pielea de porțelan, iar o po- 
şetă Kate Spade în aceeași nuanţă de roz era așezată pe 
podea, lângă ea. Nu făcuse greșeala de a alege roz şi pen- 
tru încălțăminte - purta niște pantofi negri decupaţi la 
călcâi, foarte la modă. 

Sau cel puţin unul era așa. 

Annabelle se uită lung la picioarele rivalei ei. La prima 
vedere, pantofii păreau la fel. Ambii erau decupaţi în 
față şi aveau tocuri joase, dar unul era negru decupat 

la spate, iar celălalt - bleumarin cu barete. Oare despre 
ce era vorba? 

Annabelle plecă privirea și îşi puse ochelarii de soare 
în geantă. 

- Scuze că am întârziat. Lui Sherman nu i-a plăcut nici 
unul dintre locurile de parcare pe care i le-am arătat. 

- Sherman este mașina lui Annabelle, explică Heath 
când se ridică din spatele biroului şi făcu un gest spre 
scaunul de lângă Portia. la loc! Nu cred că tu și Portia vă 
cunoașteți personal. 

- De fapt, ne-am cunoscut, spuse Portia încet. 

Prin peretele format din geamuri din spatele birou- 
lui, Annabelle zări o barcă cu pânze care plutea pe lacul 
Michigan. Şi-ar fi dorit să fie la bord. 

- Ne ocupăm de asta din primăvară, zise Heath, iar 
acum începe sezonul. Cred că amândouă știți că speram 
să fi avansat mai mult de atât. 

- Înţeleg. Încrederea senină a Portiei era în contra- 
dicție cu pantofii nepotriviţi. Cu toţii speram să fie mai 
ușor. Dar ești un bărbat extrem de fin și meriți o femeie 
extraordinară. 

„Dute de aici!“, îşi spuse Annabelle în gând. Totuși, 
când venea vorba de Heath, Annabelle nu prea merita 
note mari pentru profesionalism şi putea să facă mult 
mai rău decât să urmeze exemplul Portiei. 

Portia se mișcă ușor în scaun, dezvăluindu-și chipul 
într-o lumină mai aspră. Nu era așa de tânără cum cre- 
zuse Annabelle atunci când se cunoscuseră, iar machia- 
jul ei aplicat cu iscusință nu ascundea cercurile negre 
din jurul ochilor. Prea multă viață de noapte sau ceva 
mai serios? 

Heath îşi sprijini şoldul de un colţ al biroului. 

- Portia, tu ai găsit-o pe Keri Winters şi, chiar dacă nu 
a mers, ai fost pe drumul cel bun. Dar mi-ai trimis prea 
multe candidate care nu se încadrează pe terenul de joc. 

Portia nu făcu greşeala de a deveni defensivă. 

- Ai dreptate. Trebuia să elimin mai multe dintre 
ele, dar fiecare femeie aleasă era specială și urăsc să 

îmi critic cei mai fini clienţi. O să fiu mai atentă de 
acum încolo. 

Lady Dragon era bună. Annabelle trebuia să 
recunoască. 

Heath își întoarse atenţia spre Annabelle. Nimeni nu 
ar fi putut să îşi închipuie că adormise în dormitorul ei 
din pod cu două zile în urmă sau că, o dată, într-o ca- 
bană de pe malul lacului Michigan, făcuseră dragoste. 

- Annabelle, tu te-ai descurcat mai bine la selecție și 
mi-ai aranjat o grămadă de întâlniri, dar nu ai găsit nici 
măcar o singură câştigătoare. 

Annabelle vru să răspundă, dar înainte să spună 
ceva, el îi luă vorba din gură. 

- Gwen nu se pune. 

Spre deosebire de Portia, Annabelle deveni imediat 
defensivă. | 

- Gwen era aproape perfectă. 

- Atât timp cât nu îi luăm în considerare soţul și sar- 
cina aia incomodă. 

Portia se îndreptă în scaun. Annabelle își încrucișă 
afectată mâinile în poală. 

- Trebuie să recunoşti că era exact ce căutai. 

- Da, bigamia este visul vieţii mele. 

- Maai încolţit, răspunse ea. Hai să fim sinceri! De 
îndată ce ajungea să te cunoască mai bine, îți dădea 
papucii. Eşti mult prea exigent. 

Portia făcu ochii mari precum aripile fluturilor. O 
studie mai atentă pe Annabelle. Apoi deveni uşor ner- 
voasă. Îşi desfăcu picioarele încrucișate și le încrucișă 
la loc. Începu să bată din piciorul de deasupra - cel cu 
pantoful bleumarin cu barete. 

- Sunt sigură că Annabelle a învăţat până acum să fie 
mai atentă cu verificarea biografiei. 

Annabelle se prefăcu surprinsă. 

- Trebuia să verific biografia lui Heath? 

- Nu biografia lui Heath, i-o întoarse Portia. A femeilor! 

Heath își înăbuşi un zâmbet. 

- Annabelle te necăjeşte. Am învăţat că este mai bine 
să o ignori. 

Acum Portia chiar păru enervată. Lui Annabelle 
aproape că îi păru rău pentru ea, în timp ce privi panto- 
ful bleumarin mișcându-se din ce în ce mai repede. 

Între timp, Heath acceleră spre linia de sosire. 

- lată cum vor funcţiona lucrurile, doamnelor. Am 
greșit când nu am semnat contracte pe durate mai scurte, 
dar este o greșeală pe care o îndrept acum. Amândouă 
mai aveţi o singură încercare. Atât. 

Pantoful cu barete încremeni. 

- Când spui o singură încercare... 

- O singură prezentare, zise Heath ferm. 

Portia se întoarse pe scaunul ei, lovind poșeta Kate 
Spade cu călcâiul. 

- Nu eşti realist! 

- Obișnuiește-te cu ideea. 

- Eşti sigur că vrei cu adevărat să te însori? întrebă 
Annabelle. Pentru că, dacă vrei, poate ar trebui să te 
gândeşti la posibilitatea, mai mult decât posibilitatea, 
în opinia mea, dar încerc să fiu diplomată... Te-ai gân- 
dit la posibilitatea că tu ești cel care sabotează proce- 
sul, nu noi? 

Portia îi aruncă o privire de avertizare. 

- Sabotare este un cuvânt puternic. Sunt convinsă că 
Annabelle vrea să spună... 

- Ce vrea să spună Annabelle, zise ea ridicându-se de 
pe scaun, este că ţi-am prezentat câteva femei extraordi- 
nare, dar i-ai oferit o şansă doar uneia dintre ele. Femeii 
greșite - iarăși, în opinia mea. Nu suntem magiciene, 
Heath. Noi trebuie să lucrăm cu oameni în carne şi oase, 
nu cu vreo nălucă pe care ţi-ai creat-o tu în minte. 

Portia își lipi un zâmbet fals pe chip şi se grăbi să sal- 
veze vaporul care se scufunda. 

- Înţeleg ce spui, Heath. Nu ești mulțumit de serviciul 
furnizat de Portia Powers. Vrei să verificăm mai atent can- 
didatele și, cu siguranţă, este o cerință rezonabilă. Nu 

pot să mă exprim pentru domnișoara Granger, dar îţi 
promit că voi acționa mai prudent de acum înainte. 

- Foarte prudent, spuse el. Mai ai o singură prezen- 
tare. La fel și tu, Annabelle. După aceea, renunţ la ser- 
viciile voastre. 

Zâmbetul din plastic al Portiei se topi la colțuri. 

- Dar contractul este semnat până în octombrie. Este 
abia mijlocul lui august. 

- Nu te mai obosi, zise Annabelle. Heath caută un 
motiv ca să ne concedieze. El nu crede în eșec și, dacă 
ne concediază, poate să arunce vina pe noi. 

- Să ne concedieze? 

Portiei părea să i se facă rău. 

- O să fie o experienţă nouă pentru tine, spuse 
posomorâtă Annabelle. Din fericire pentru mine, eu 
am exercițiu. 

Portia se adună. 

- Ştiu că a fost frustrant, dar este frustrant pentru 
toată lumea implicată în proces. Meriţi rezultate și le vei 
primi, dar numai cu puţină răbdare. 

- Am avut răbdare luni întregi, replică el. Este prea mult. 

Annabelle îi privi chipul mândru și încăpățânat și nu 
putu să se abţină. 

- Îţi vei asuma o parte a acestei probleme? 

El îi întâlni direct privirea. 

- Absolut. Exact asta fac acum. V-am spus că eu caut 
pe cineva extraordinar și, dacă aș fi crezut că este ușor 
de găsit, o făceam chiar eu. Se ridică de pe colțul birou- 
lui. Luaţi-vă tot timpul necesar ca să veniţi cu ultima 
propunere. Şi, credeți-mă, nimeni nu speră mai mult ca 
mine ca una dintre voi s-o nimerească de data asta. 

Se îndreptă spre ușă, apoi se dădu într-o parte ca să le 
lase să treacă, iar capul lui se contură parcă pe semnul cu 
Beau Vista Trailer Park care atârna pe peretele din spate. 

Annabelle își recuperă poșeta și schiță spre el cea mai 
demnă încuviințare din cap, dar clocotea când părăsi 
biroul. Nu avea nici un chef să împartă liftul cu Portia, 

așa că traversă recepţia valvârtej şi se îndreptă ţintă 
spre ascensor. 

Se dovedi că nu avu nici un motiv de grabă. 

Portia încetini pasul, în timp ce o privi pe Annabelle 
dispărând. Biroul lui Bodie se afla chiar în faţă, în dreapta 
ei. Când intrase mai devreme, își impusese să nu se uite 
înăuntru, dar ştiuse că el era acolo. Putea să îl simtă prin 
piele. Chiar și în timpul întâlnirii groaznice cu Heath, 
când avusese nevoie să-și țină firea, îl simţise. 

Își petrecuse trează noaptea de dinainte, rememo- 
rând toate lucrurile îngrozitoare pe care i le spusese. Poate 
că ar fi reușit să ierte minciuna despre originea lui, dar 
nu și restul. Cine se credea de își permitea s-o analizeze? 
Singurul lucru greșit la ea era el. Poate că se simţise 
puţin disperată înainte să îl cunoască, dar nu era un 
lucru grav. O făcuse să se simtă ca o ratată cu o noapte 
în urmă, iar ea nu lăsa pe nimeni să îi facă așa ceva. 

Mâinile îi tremurau când se opri la ușa biroului lui. 
El vorbea la telefon, cu silueta lui masivă lăsată pe spate 
în scaun. Când o zări, chipul îi fu luminat de un zâmbet 
şi își cobori piciorul pe podea. 

- Te sun eu înapoi, Jimmie. Da, sună bine. Ne întâl- 
nim. Puse telefonul deoparte şi se ridică. Hei, iubito, 
mai vorbeşti cu mine? 

Zâmbetul lui inocent și plin de speranţă o făcu să 
şovăie. În loc să pară primejdios, arăta ca un copil care 
zărise o bicicletă nouă în faţa casei. Ea se întoarse ca să 
se adune și dădu de un perete plin de amintiri. Se uită 
la copertele înrămate ale revistelor, la pozele cu echipa 
din perioada în care juca, la articole de ziar. Dar o poză 
alb-negru îi atrase atenția în mod special. Fotograful îl 
surprinsese pe Bodie cu casca înclinată pe creştet, cu- 
reaua de sub bărbie desfăcută, cu un fir de gazon prins 
în masca de pe față. Ochii îi străluceau victorioși, iar 
zâmbetul lui luminos arăta că toată lumea era a lui. 
Portia își mușcă buza și avu de gând să se întoarcă spre 
el ca să-l înfrunte. 

- Pun punct, Bodie. 

El ocoli biroul, iar zâmbetul îi dispăru de pe chip. 

- Nu face asta, scumpo! 

- Nici nu puteai să te înșeli mai tare în privința mea. 
Ea încercă să găsească vorbele care aveau să-i arate că e 
stăpână pe ea. Imi iubesc viaţa. Am bani și o casă fru- 
moasă, o afacere de succes. Am prieteni - prieteni buni 
şi dragi. I se puse un nod în gât. Îmi iubesc viața. Fiecare 
părticică din ea. Cu excepţia celei care te implică pe tine. 

- Nu, iubito. El îşi îndreptă mâna lată spre ea, fără să 
o atingă, un gest de rugăminte. Eşti o luptătoare, spuse 
el încet. Trebuie să ai curajul să lupţi pentru noi. 

Ea rămase fermă, în pofida suferinței. 

- A fost o aventură, Bodie. O distracţie. Acum s-a 
terminat. 

Buzele ei începură să tremure ca ale unui copil. Nu 
mai aşteptă răspunsul lui. Se întoarse cu spatele, ieși din 
birou, cobori cu liftul și ieşi în stradă. Două tinere dră- 
guțe trecură pe lângă ea. Una dintre ele făcu un semn 
spre picioarele ei, iar cealaltă râse. Portia plecă în grabă 
pe lângă ele, înăbuşindu-şi lacrimile, sufocându-se. Un 
autocar roşu cu etaj ce făcea turul orașului trecu încet 
pe lângă ea, ghidul citându-l pe Carl Sandburg, cu o 
voce explozivă, exagerat de dramatică, pe care o resimți 
ca niște unghii zgâriindu-i pielea. 

„Zarvă furtunoasă, răgușită... Oraș al umerilor mari: 
ei îmi spun că eşti rău, şi eu îi cred...“ 

Portia se şterse la ochi și își reluă mersul. Avea treabă. 
Treaba rezolva totul. 


Aerul condiţionat din Sherman era stricat, iar înfă- 
ţișarea lui Annabelle devenise o învălmăşeală de bucle și 
încreţituri când ajunse acasă de la întâlnirea cu Heath, 
dar nu intră imediat înăuntru. Rămase în maşină, cu 
geamurile coborâte și se pregăti pentru pasul următor. 
El îi mai dădea șansa unei singure prezentări. 

Ceea ce însemna că nu mai putea să amâne. Chiar și 
așa, avu nevoie de toată voinţa ca să își scoată mobilul 
din geantă şi să sune. 

- Delaney, bună, sunt Annabelle. Da, ştiu, n-am mai 
vorbit de secole... 


- Suntem săraci lipiți pământului, îi declară Delaney 
Lightfield lui Heath în seara primei lor întâlniri ofi- 
ciale, la doar trei zile după ce li se făcuse cunoștință. 
Dar încă păstrăm aparențele. lar mulțumită influenței 
unchiului Eldred, am un post important de vânzări la 
Opera Lirică. 

Ea îi spuse toate astea cu un zâmbet fermecător, auto- 
ironic, care îl făcu pe Heath să zâmbească la rândul lui. 
La 29 de ani, Delaney îi amintea de o Audrey Hepburn 
blondă şi mai atletică. 

Purta o rochie bleumarin din bumbac, fără mâneci, 
cu un șirag de perle care aparținuse străbunicii ei. Cres- 
cuse în Lake Forest și absolvise la Smith. Era o schioare 
iscusită și o jucătoare pricepută de tenis. Juca golf, făcea 
călărie şi vorbea patru limbi. Deși mai multe decenii de 
practici depășite în afaceri epuizaseră averea feroviarului 
Lightfield și impuseseră vânzarea casei de vacanță Bar 
Harbor din Maine a familiei, îi plăcea provocarea de a 
răzbate singură. li plăcea să gătească și îi mărturisi că îşi 
dorea uneori să meargă la școala culinară. În sfârșit, 
femeia visurilor lui apăruse. 

Pe măsură ce seara se scurse, el trecu de la bere la vin, 
îşi aminti să aibă grijă la limbaj și avu grijă să menţio- 
neze cea mai nouă expoziţie fauvistă de la Art Institute. 

După cină, o conduse la apartamentul pe care îl îm- 
părţea cu două colege şi o sărută ca un domn pe obraz. 
Când plecă, parfumul delicat de lavandă încă persista 
în mașina lui. Luă telefonul ca să o sune pe Annabelle, 
dar era prea extaziat ca să se ducă acasă. Voia să vor- 
bească personal cu ea. Fredonând melodia de la radio, 
în tonul lui baritonal, se îndreptă spre Wicker Park. 

Annabelle deschise uşa. Purta un maiou cu decolteu 
în V şi o fustă mini albastră care îi punea excelent în 
valoare picioarele. 

- Trebuia să-ți dau ultimatumul mai devreme, spuse 
el. E limpede că știi să lucrezi sub presiune. 

- M-am gândit eu că o să-ţi placă. 

- Te-a sunat? 

Annabelle încuviinţă din cap, dar nu spuse mai multe, 
iar el se încordă. Poate că întâlnirea nu mersese atât de 
bine pe cât îşi închipuise el. Delaney avea sânge albas- 
tru. Dacă surprinsese prea mult iz de parc de rulote? 

- Am vorbit cu ea acum un minut, răspunse Anna- 
belle în cele din urmă. Este îndrăgostită. Felicitări! 

- Serios? Instinctul lovise la ţintă. Este minunat. Hai 
să sărbătorim! Ce zici de o bere? 

Annabelle nu se clinti din loc. 

- Nu este cel mai bun moment. 

Ea aruncă o privire peste umăr, și atunci Heath își 
dădu seama. Nu era singură. Se uită atent la luciul de pe 
buzele ei şi la fusta mini. Starea lui bună de spirit 
se evaporă. Cu cine era? 

Se uită înăuntru peste capul ei, dar camera din față 
era goală. Ceea ce nu însemna că la fel era şi dormitorul 
ei... Heath își înăbuși dorința de a trece pe lângă ea şi de 
a vedea cu propriii ochi. 

- Nici o problemă, spuse el încordat. Vorbim săptă- 
mâna viitoare. Pt i 

Dar, în loc să plece, rămase acolo. În cele din urmă, 
ea încuviință din cap și închise ușa. În urmă cu cinci 
minute, fusese pe culmile fericirii. Acum voia să lo- 
vească în ceva. Se îndreptă pe trotuar spre mașina lui, 
dar abia când vru să iasă din locul de parcare şi aprinse 
farurile văzu o mașină de cealaltă parte a străzii. Mai 
devreme, fusese prea ocupat cu problemele lui ca s-o 
observe, dar acum nu mai era. 

Ultima dată când îl văzuse, Porsche-ul roșu străluci- 
tor era parcat la sediile Stars. 


Annabelle intră alene în bucătărie. Dean stătea la masă, 
cu o cola în mână și un pachet de cărţi în cealaltă. 
- E rândul tău, îi spuse el. 

- Nu mai vreau să joc. 

- Nu ești amuzantă în seara asta. 

El lăsă cărțile din mână. 

- Că tu oi fi extrem de amuzant? 

Kevin își scrântise glezna în meciul de duminică, așa 
că Dean intrase în joc în al doilea sfert și reuşise patru 
interceptări înainte de fluierul de final. Presa era cu 
ochii pe el, iar din acest motiv, hotărâse să se ascundă 
la ea acasă pentru o vreme. 

Apa se scurse din robinetul de la chiuvetă, picăturile 
iritante călcând-o pe nervi. Ştiuse că Delaney și Heath 
vor fi perechea perfectă. După cum era de așteptat, com- 
binaţia atrăgătoare dintre înfățișarea lui Delaney, alura 
ei băieţească și originea impecabilă îl dăduse gata pe 
Heath. lar Delaney avusese dintotdeauna o slăbiciune 
pentru bărbaţii feroce. 

Annabelle o cunoscuse pe Delaney cu douăzeci și 
unu de ani în urmă, într-o tabără de vară, şi deveniseră 
cele mai bune prietene, chiar dacă Delaney era cu doi 
ani mai mică. După tabăra de vară, se văzuseră din ce în 
ce mai rar și se întâlniseră mai ales în Chicago, când 
Annabelle o vizita pe Nana. În perioada facultății se în- 
depărtaseră, apoi reluaseră legătura cu câţiva ani în 
urmă. Acum se întâlneau o dată la câteva luni și luau 
prânzul împreună - nu mai erau cele mai bune prie- 
tene, ci niște cunoştinţe apropiate care aveau un trecut 
comun. Luni întregi, Annabelle se gândise cât de potri- 
viţi erau Delaney şi Heath unul pentru celălalt, oare de 
ce așteptase atât de mult până să le facă cunoștință? 

Pentru că ştiuse că erau perfecţi unul pentru celălalt. 

Se uită spre Dean, care arunca floricele în aer şi în- 
cerca să le prindă cu gura. Ah, dacă măcar glumele lui ar 
fi fost la fel de precise... Opri robinetul care picura, apoi 
se așeză la masă, cu sufletul copleşit de tristeţe. 

Compresorul de la frigider se opri şi, cu excepţia ticăi- 
tului făcut de ceasul cu margarete și sunetul popcornu- 
lui care își atingea ţinta, bucătăria se cufundă în tăcere. 

- Vrei să ne sărutăm? întrebă ea posomorâtă. 

El se înecă de la un popcorn. 

- Nu! 

- Nu trebuie să pari așa de indignat. 

Scaunul lui se lăsă pe spate pe toate cele patru picioare. 

- E ca și cum aş încerca să mă sărut cu sora mea. 

- Tu nu ai soră. 

- Nu, dar am imaginaţie. 

- Bine. Oricum nu-mi doream. Doar făceam conversație. 

- Încercai să-ți distragi atenția pentru că te-ai îndră- 
gostit de cine nu trebuie. 

- Eşti așa de plin de tine! 

- Am auzit vocea lui Heath la intrare. 

- Afaceri. 

- Asta faci în timpul zilei. El îndepărtă bolul cu pop- 
corn de pe marginea mesei. Mă bucur că nu l-ai lăsat să 
intre. Şi așa este destul de rău că Bodie e mereu pe ur- 
mele mele. Nu o să renunţe. _ 

- Au trecut peste două luni. Încă nu-mi vine să cred că 
nu ţi-ai găsit un impresar. Sau ai găsit? Nu, nu-mi spune. 
L-aş zice lui Heath şi nu vreau să fiu prinsă la mijloc. 

- Nu eşti prinsă la mijloc. Eşti de partea lui. El lăsă 
din nou scaunul pe spate. Deci de ce nu ai profitat 
de ocazia asta de aur și nu l-ai invitat înăuntru ca să îl 
faci gelos? 

Exact ceea ce se întrebase. Dar care era scopul! Era 
sătulă de dezamăgire, sătulă de efortul de a ţine garda 
sus. Inventase că se îndrăgostise doar ca să nu piardă 
contractul cu Heath, lucru pentru care nu mai trebuia să 
fie îngrijorată. 

- Nu am avut chef. 

În ciuda glumelor lui copilăreşti, Dean avea o inte- 
ligenţă ascuţită și nu îi plăcu felul în care o privi, așa că 
se încruntă la el. 

- Eşti machiav? 

- Cremă autobronzantă pe bărbie. Am un coș. 

- E groaznic să fii adolescent. 

- Dacă îl invitai în casă, te-aș fi mușcat de gât și aș fi 
făcut şi alte lucruri. 

Cu un suspin, ea luă pachetul de cărţi și începu să 
le amestece. 
- E rândul meu. 


Delaney rămase alături de Heath, în timp ce el își pe- 
trecu jumătate de călătorie prin lojele VIP de la Midwest 
Sports Dome ca să dea mâna cu oamenii influenţi din 
oraș. Cât participă la meciul celor de la Stars, primi me- 
saje din întreaga ţară care îl puneau la curent cu meciu- 
rile celorlalți clienți. Încă de dimineaţă se apucase de 
vorbit la telefon, discutând cu soțiile, părinții şi prie- 
tenele - chiar și cu bunica lui Caleb Crenshaw -, dân- 
du-le tuturor de înțeles că era pe poziţie. Aruncă o 
privire la BlackBerry şi văzu un mesaj de la Bodie, care 
era la Lambeau Field împreună cu Sean. Deocamdată, 
fundașii lor debutanţi aveau un an grozav. 

Heath se vedea cu Delaney de o lună, deși el călăto- 
rea atât de mult, că ieșiseră împreună doar de cinci ori. 
Cu toate acestea, vorbeau aproape în fiecare zi, iar el ştia 
deja că găsise femeia pe care o căutase. În după-amiaza 
aceea, Delaney purta un pulover negru cu decolteu în 
V, perlele străbunicii şi o pereche de blugi la modă, per- 
fect croiți pentru a se potrivi cu silueta ei înaltă și sub- 
ţire. Spre surprinderea lui, ea se îndepărtă de el și se 
îndreptă spre Jerry Pierce, un bărbat cu obrajii rumeni, 
la vreo 60 de ani, directorul uneia dintre cele mai mari 
firme de brokeraj din Chicago. 

Ea îl întâmpină pe Jerry cu o îmbrăţișare care trăda o 
relaţie apropiată. 

- Ce face Mandy? Ă 

- Este în luna a cincea. li ținem pumnii. 

- O să fie bine, sunt pur și simplu convinsă. Tu și 
Carol o să fiți cei mai buni bunici. 

Heath și Jerry jucau la acelaşi eveniment de caritate 
organizat de Pro Am în fiecare an, dar Heath nu știuse că 
Jerry avea o fiică, darămite că avea probleme cu sarcina. 
Acela era genul de detaliu de care se ocupa Delaney, pe 
lângă multe altele, cum era unde să găsească ultima 

sticlă rămasă din Shotfire Ridge Cuvee din 2002 și de 
ce merita efortul de a o găsi. Chiar dacă el prefera berea, 
îi admira priceperea şi făcuse un efort ca să aprecieze 
vinul. Fotbalul părea să fie unul dintre puținele dome- 
nii în care nu avea cunoştinţe, preferând sporturile mai 
manierate, dar făcuse un efort ca să afle mai multe. 

Jerry îi strânse mâna lui Heath. 

- Robillard a început, în sfârşit, să fie el însuși săp- 
tămâna asta, îi spuse bătrânul. Cum de nu ai semnat cu 
el încă? 

- Dean nu vrea să se grăbească. 

- Dacă semnează cu oricine altcineva, este un nebun, 
adăugă loială Delaney. Heath este cel mai bun. 

Se dovedi că Jerry era un iubitor de operă, alt lucru 
pe care Heath nu îl știuse, iar discuţia se orientă spre 
opera lirică. 

- Heath este un fan al muzicii country. Vocea lui 
Delaney păstră o notă ușor tolerantă. Am de gând să îl 
convertesc. 

Heath aruncă o privire prin loje, în căutarea lui 
Annabelle. De obicei, venea la meciurile Stars îm- 
preună cu Molly sau cu una din celelalte prietene şi 
fusese sigur că urma să o întâlnească, dar nu avusese 
noroc până în clipa aceea. In timp ce Delaney continuă 
să discute despre Don Giovanni, Heath îşi aminti de o 
seară de prezentări, când Annabelle cântase fiecare 
cuvânt din cântecul It's Five O'Clock Somewhere al lui 
Alan Jackson. Dar Annabelle ştia tot felul de informații 
inutile. Ca, de exemplu, că numai urina persoanelor 
cu o enzimă specială în corp mirosea urât atunci când 
mâncau sparanghel, ceea ce, trebuia să recunoască, 
era interesant. 

Uşa lojei se deschise, şi Phoebe intră purtând culo- 
rile echipei, o rochie de un albastru marin, cu o eșarfă 
aurie, aruncată în jurul gâtului. Heath se scuză în fața 
lui Jerry şi o îndrumă pe Delaney ca să i-o prezinte. 

- Este o plăcere, spuse Delaney cu o sinceritate 
evidentă. 

- Annabelle mi-a spus atât de multe despre tine, răs- 
punse Phoebe cu un zâmbet. 

Le lăsă pe femei să discute, fără să își facă griji că 
Delaney ar fi putut să spună ceva greșit. Nu i se întâm- 
pla niciodată, iar toată lumea, mai puţin Bodie, o plă- 
cea. Nu că Bodie o displăcea. Credea pur şi simplu că 
Heath nu trebuia să se însoare cu ea. 

„Recunosc că dați bine în poză, dar nu te relaxezi 
niciodată în preajma ei. Nu eşti tu“, îi spusese el cu o 
săptămână în urmă. 

Poate pentru că Heath devenise mai bun. Având în 
vedere nebunia din viața amoroasă recentă a lui Bodie, 
el credea că e mai bine să nu îl ia în seamă. 

Mai târziu, Heath se întâlni cu Phoebe pe coridor, la 
ieșirea din loja proprietarei. Delaney se dusese la toa- 
letă, iar el vorbea cu Ron și Sharon McDermitt când 
proprietara celor de la Stars se ivi de după colț. 

- Heath, pot să-ţi răpesc un minut? 

- Jur pe ce am mai sfânt, indiferent despre ce este 
vorba, că nu sunt eu vinovat. Spune-i, Ron! 

Ron rânji. 

- Te descurci, amice. 

El şi Sharon dispărură în lojă. 

Heath o privi prudent pe Phoebe. 

- Ştiam eu că trebuia să îmi dublez doza când am 
făcut injecţia antitetanos. 

- S-ar putea să-ți fiu datoare cu niște scuze. 

- Gata! Nu mai beau bere. Nu o să ghiceşti nicio- 
dată ce cred că am auzit. 

- Fii atent! Ea își ridică poșeta mai sus pe umăr. Tot 
ce încerc să spun este că se poate să fi tras concluzia 
greşită când am fost la lac. 

- Despre care din cele aproximativ o sută de conclu- 
zii este vorba? 

El ştia răspunsul, dar Phoebe își pierdea respectul 
pentru el dacă i-l oferea prea ușor. 

- Că profitai de Annabelle. Sper că sunt destul de 
matură ca să recunosc când greşesc, dar să nu uiţi că 
m-ai făcut să mă aştept la ce este mai rău. Ín orice caz, 
de fiecare dată când mă văd cu Annabelle, vorbeşte des- 
pre cât de încântată este de relația ta cu Delaney. Afa- 
cerea îi înfloreşte. lar Delaney este minunată. Phoebe se 
ridică pe vârfuri şi îl atinse ușor pe obraz. Poate că băie- 
țelul nostru se maturizează, în sfârșit. 

Nu îi venea să creadă. După atâţia ani, se spărsese 
gheața între el şi Phoebe? În acest caz, îi datora totul 
lui Delaney. 

După ce Phoebe dispăru în loja proprietarilor, își 
scoase telefonul ca să îi dea de veste lui Annabelle, dar 
Delaney reapăru înainte să tasteze numărul. Oricum, 
probabil nu ar fi dat de ea. Spre deosebire de el, nu își 
ţinea telefonul deschis. 


Annabelle nu fusese niciodată o mare amatoare de 
operă, dar avea locuri în lojă pentru Tosca, iar producţia 
măreață a Operei Lirice era exact distracţia de care avea 
nevoie ca să uite discuția avută la telefon cu mama ei în 
după-amiaza aceea. Se părea că familia ei hotărâse să vină 
la Chicago săptămâna viitoare ca să o ajute să-și serbeze 
cei 32 de ani. 

„Adam are o conferință, iar Doug și Candace 
vor să-și viziteze niște foşti colegi. Eu şi Dan oricum plă- 
nuim o călătorie la St. Louis, deci venim de acolo“, spu- 
sese Kate. 

Ce familie mare şi fericită! 

Era timpul antractului. 

- Nu-mi vine să cred cât de bine mă simt, spuse 
Annabelle când îi aduse lui Delaney un pahar de vin. 

Din nefericire, vechea ei prietenă era mai interesată 
să discute despre Heath decât despre încercările şi sufe- 
rința iubiţilor osândiţi din Tosca. 

- Ți-am spus că Heath mi-a făcut cunoştinţă cu Phoebe 
Calebow? Este minunată. Tot weekendul a fost fabulos. 

Annabelle nu voia să audă, dar Delaney era pe val. 

- "Ți-am spus că Heath a părăsit coasta ieri, dar ce nu 
ţi-am spus este că iar mi-a trimis flori. Din nefericire, 
mai mulți trandafiri, dar practic este sportiv, la câtă ima- 
ginaţie să te aștepți? 

Annabelle iubea trandafirii și nu i se păreau deloc 
lipsiți de imaginaţie. 

Delaney trase de perle. 

- Desigur, părinţii mei îl adoră - știi cum sunt -, iar 
fratele meu crede că este cel mai bun tip dintre cei cu 
care m-am întâlnit până acum. 

Și frații lui Annabelle l-ar fi plăcut pe Heath. Pentru 
toate motivele greșite din lume, dar... 

- Vinerea asta, facem deja cinci săptămâni. Annabelle, 
cred că el este. Este perfect atât cât se poate... Zâmbetul 
ei dispăru. Ei bine, cu excepţia micii probleme despre 
care ţi-am povestit. 

Annabelle eliberă încet aerul pe care îl ţinuse 
în plămâni. 

- Nici o schimbare? 

Delaney cobori glasul. 

- Sâmbătă am stat lipită de el în maşină. Evident, 
eram pe calea cea bună, dar el nu a continuat. Știu că 
sunt paranoică - și nu aș spune niciodată nimănui 
asta -, dar ești absolut convinsă că nu este gay? În facul- 
tate, am un avut un tip, un macho convins, dar s-a dove- 
dit că avea iubit. 

- Nu cred să fie gay, se auzi Annabelle rostind. 

- Nu, Delaney scutură ferm din cap. Sunt sigură că 
nu este. 

- Probabil ai dreptate. 

Gongul anunţă încheierea antractului, iar Annabelle 
se întoarse la scaunul ei ca un şarpe nenorocit ce era. 


Ploaia lovea fereastra din spatele biroului Portiei şi 
un fulger seceră cerul după-amiezii târzii. 

- Aşa că ne dăm demisia cu preavizul de două săptă- 
mâni, spuse Briana. 

Portia simţi furia furtunii biciuindur-i pielea. 

Crăpătura din fusta neagră a Brianei se desfăcu 
atunci când își încrucișă picioarele. 

- Am finalizat abia ieri, spuse ea, de aceea nu ţi-am 
putut spune mai devreme. 

- O să prelungim la trei săptămâni dacă ai nevoie de 
noi. Kiki se aplecă înainte din scaun, cu fruntea încrun- 
tată a îngrijorare. Ştim că încă nu ai înlocuit-o pe Diana 
şi nu vrem să te punem într-o situație dificilă. 

Portia își înăbuși un râs isteric. Putea să fie ceva mai 
complicat decât să îşi piardă ultimele două asistente? 

- Vorbim despre asta de șase luni. Zâmbetul strălu- 
citor al Brianei o invita pe Portia să-i împărtășească feri- 
cirea. Amândurora ne place schiul, iar Denver este un 
oraş extraordinar. 

- Un oraș fabulos, completă Kiki. Sunt mii de oa- 
meni singuri și, cu tot ce am învăţat de la tine, știm că 
suntem pregătite să începem propria afacere. 

Briana înclină capul, părul ei blond alunecându-i 
peste umăr. 

- Nu avem cuvinte destule ca să-ți mulțumim că ne-ai 
arătat dedesubturile, Portia. Recunosc, au fost mo- 
mente când eram nemulțumite de faptul că erai foarte 
dură, dar acum îți suntem recunoscătoare., 

Porţia își apăsă fruntea umedă în palme. 

- Mă bucur să aud asta. 

Cele două femei schimbară priviri între ele. Briana 
încuviinţă aproape imperceptibil din cap spre Kiki. lar 
Kiki se jucă cu nasturele de sus al bluzei. 

- Eu şi Briana ne întrebam - de fapt, speram - că 
poate... Te-ar deranja dacă te-am mai suna din când 
în când? O să avem un milion de întrebări la început. 

Voiau să le fie mentor. Plecau, o lăsau fără nici o asis- 
tentă instruită şi îşi doreau ca ea să le ajute. 

- Desigur, spuse rigid Portia. Sunaţi-mă oricând aveți 
nevoie. 

- Mulţumim mult! spuse Briana. Serios. Chiar vor- 
bim serios! 

Portia reuși să schițeze ce spera să fie o încuviințare 
graţioasă din cap, dar lumea se învârtea cu ea. Nu plă- 
nui să spună cele ce urmară. Cuvintele îi ieșiră pur 
şi simplu. 

- Îmi dau seama că abia așteptați să începeţi şi nu 
mi-aş dori să vă ţin în loc. Lucrurile au fost foarte liniș- 
tite în ultima perioadă, așa că nu este nevoie să mai ră- 
mâneţi două săptămâni. O să mă descurc de minune. 
Își flutură degetele spre uşă, făcându-le semn să își ia 
tălpăşiţa, de parcă erau două școlărițe. Mergeţi. Termi- 
naţi ce aveți de terminat şi luaţi-vă zborul. 

- Serios? Briana făcu ochii cât cepele. Nu te superi? 

- Bineînţeles că nu, răspunse Portia. De ce să mă supăr? 

Calul de dar nu se caută la dinți, așa că se îndreptară 
iute spre uşă. 

- Mulţumesc, Portia, eşti cea mai bună. 

- Cea mai bună, șopti ea când rămase singură. 

Alt tunet cutremură fereastra. Își încrucișă braţele pe 
birou şi își sprijini capul de ele. Nu mai putea să con- 
tinue aşa. 

În seara aceea, rămase în livingul întunecat și nu se 
uită la nimic. Trecuseră aproape șase săptămâni de când 
îl văzuse pe Bodie ultima oară și suferea după el. Se sim- 
țea dezrădăcinată, lăsată în voia sorții, singură până în 
adâncul sufletului. Viaţa ei personală era frântă în bu- 
căţi, iar Power Matches se prăbuşea. Nu doar din cauza 
dezertării asistentelor ei, ci și pentru că ea își pierduse 
concentrarea. 

Se gândi la ce se întâmplase cu Heath. Spre deosebire 
de ea, Annabelle profitase de ocazie şi o folosise cu iscu- 
sință. „O prezentare fiecare“, le spusese el. În timp ce ea 
îşi ascultase instinctul serios afectat și așteptase, Anna- 
belle se avântase și i-o prezentase pe Delaney Lighrfield. 
Nici nu se putea să fie mai ironic. Portia o cunoștea pe 
Lightfield de ani în șir. O văzuse pe Delaney crescând. 
Dar fusese atât de ocupată, încât nu se gândise nicio- 
dată să i-o prezinte lui Heath. 

Se uită la ceas. Nu era nici măcar 9. Nu mai putea să 
înfrunte încă o noapte fără somn. Timp de câteva săptă- 
mâni, se odihnise cu ajutorul unei pastile de dormit, dar 
ura ideea de a fi dependentă. Dar, dacă nu se odihnea cât 
de curând, înnebunea. Inima începu să-i bubuie. Îşi apăsă 
mâna la piept. Dacă murea chiar acolo? Cui i-ar fi păsat? 

Doar lui Bodie. 

Nu mai suporta, așa că își trase pe ea trenciul roz 
aprins, își apucă poşeta şi luă liftul ca să coboare în hol. 
Chiar dacă era întuneric, își puse ochelarii de soare 
Chanel, pentru cazul în care se întâlnea cu vreunul din- 
tre vecinii ei. Nu suporta gândul că putea să o vadă ci- 
neva în asemenea hal - fără machiaj, cu o pereche de 
pantaloni sport de un gri şobolan, care ieșeau de sub 
trenciul Marc Jacobs. 

O luă grăbită după colț, la farmacia non-stop. Când 
ajunse la raionul cu remedii pentru somn, le văzu. 
Stivuite într-un coş marcat cu reducere de 75%. Cutii 
purpurii prăfuite, cu puişori galbeni de Paște din bezea. 
Coșul se afla la capătul culoarului, vizavi de remediile 
pentru dormit. Mama ei cumpărase puișorii aceia la fie- 
care Paşte şi îi pusese în bolul ei cu ursulețul Franklin 
Mint. Portia încă îşi amintea de zgomotul cristalelor de 
zahăr care i se spărgeau între dinţi. 

- Aveţi nevoie de ajutor? 

Vânzătoarea era o hispanică tânără și durdulie, care 
folosea prea mult machiaj și nu era în stare să înțeleagă 
că pentru unele lucruri nu era nevoie de ajutor. Portia 
clătină din cap, iar fata dispăru. Se întoarse spre pas- 
tilele de dormit, dar cutiile îi zburau prin faţa ochilor. 
Privirea îi pluti înapoi spre coșul cu puișori. Paştele 
fusese cu cinci luni în urmă. Probabil deveniseră aproape 
cauciucate. 

O mașină de patrulare trecu prin fața farmaciei cu si- 
rena trâmbiţând zgomotos, iar Portia voia să își bage dege- 
tele în urechi. Unele dintre cartoanele purpurii cu puișorii 
de Paşte erau rupte, iar câteva dintre țiplele de celofan 
erau crăpate. Dezgustător. De ce nu le aruncaseră? 

Deasupra, aplicele cu lumină fluorescentă bâzâiau. 
Vânzătoarea mult prea machiată se uita lung la ea. După 
o noapte bună de somn, Portia avea să se simtă iarăşi ea 
însăși. Trebuia să aleagă repede ceva. Dar ce? 

Zgomotul luminilor fluorescente îi sfredelea tâm- 
plele. Pulsul i se accelerase nebunește. Nu mai putea să 
rămână acolo. Piciorul începu să bată în podea, iar pulsul 
i se simţea tot mai greu la încheietură. 

În loc să aleagă niște pastile pentru somn, luă coșul 
cu puișorii din bezea. Un firicel de transpiraţie îi alu- 
necă printre sâni. Ridică o cutie, apoi alta, apoi alta. 
Afară, răsună puternic claxonul unui taxi. Se izbi cu 
umărul de un dulap cu produse de curăţat, iar un teanc 
de bureţi se prăbuși la podea. Se îndreptă spre casă. 

În spatele tejghelei, stătea un tânăr cu faţa plină de co- 
șuri. Apucă una dintre cutiile cu puișori. 

- Iubesc chestiile astea. 

Privirea ei se aţinti spre raftul cu tabloide. El scană 
cutia. Toată lumea din clădirea ei făcea cumpărături în 
farmacia aceea, iar mulţi dintre ei își plimbau câinii 
noaptea. Dacă cineva intra acolo și o vedea? 

Băiatul ridică o cutie cu un celofan rupt. 

- Asta e ruptă. 

Ea tresări. 

- Sunt pentru clasa de la grădiniță a nepoatei mele. 

- Vreți să vă aduc alta? 

- Nu, este în regulă. 

- Dar este rupt. 

- Am spus că este în regulă! urlă ea, iar băiatul păru 
speriat. Portia își schimonosi gura într-un zâmbet fals. 
Copiii fac coliere. 

Băiatul o privi de parcă era nebună. Inima îi bătea tot 
mai tare. El continuă să scaneze. 

Uşa se deschise și un cuplu în vârstă intră în magazin. 
Nu îi cunoştea, dar îi mai văzuse. Băiatul scană ultima 
cutie. Ea împinse o bancnotă de douăzeci de dolari, iar el 
o cercetă ca un impresar de la trezorerie. Puișorii erau îm- 
prăştiaţi pe tejghea în văzul tuturor - opt cutii purpurii, 

şase puişori în fiecare cutie. El îi dădu restul. Aruncă 
banii în geantă fără să mai scoată portofelul. 

Sună telefonul de la casă, iar vânzătorul răspunse. 

- Hei, Mark, ce s-a întâmplat? Nu, scap abia mâine 
dimineaţă. Da, e nasol. 

Ea îi smulse sacoșa și băgă restul cutiilor. Una căzu pe 
podea. O lăsă acolo. 

- Hei, doamnă, nu vreţi bonul? 

Portia se grăbi să iasă în stradă. Incepuse să plouă din 
nou. Strânse punga la piept și evită o tânără cu chipul 
proaspăt, care mai credea în „și au trăit fericiți până la 
adânci bătrâneți...“ Ploaia îi udă părul, iar când ajunse 
acasă, tremura. Goli sacoșa pe masa din sufragerie. 
Câteva cutii se împrăștiară. 

Își aruncă trenciul de pe umeri și încercă să își reca- 
pete suflul. Trebuia să își facă un ceai, să asculte niște 
muzică, poate să se uite la televizor. Dar nu făcu nimic 
din toate acestea. În schimb, se prăbuși în scaunul din 
capul mesei și începu uşor să aranjeze cutiile în faţa ei. 

Şapte cutii. Şase puișori în fiecare cutie. 

Cu mâinile tremurânde, începu să desprindă celofa- 
nul și să deschidă cutiile. Bucăţi de carton purpuriu flu- 
turară pe podea. Puișorii săriră afară împreună cu un 
zahăr gălbui. 

În cele din urmă, toate cutiile fură deschise. Aruncă 
pe podea rămășițele de carton și de celofan. Numai 
puișorii rămaseră. În timp ce îi privi, ştiu că Bodie avu- 
sese dreptate în privinţa ei. Toată viața ei, Portia fusese 
condusă de frică. Fusese atât de îngrozită ca nu cumva 
să nu se ridice la înălțimea propriilor așteptări, încât 
uitase să trăiască. 

Începu să mănânce puişorii, unul câte unul. 


capitolul 20 


Lucrările blocaseră traficul la amiază în Denver, 
accentuând proasta dispoziţie a lui Heath. 

Timp de șase săptămâni, îi arătase lui Delaney nu- 
mai respect. La urma urmei, era viitoarea lui soție 
şi nu voia ca ea să creadă că umbla doar după sex. li 
apăru în minte o imagine cu Annabelle dezbrăcată. El 
strânse din dinţi și apăsă claxonul maşinii închiriate. 
Singurul motiv pentru care continua să se gândească la 
Annabelle era pentru că îşi făcea griji. Indiferent cât 
de mult își băgase nasul, nu aflase dacă ea şi Dean se 
culcau împreună. 

Îl scotea din minţi posibilitatea ca Dean să profite de 
Annabelle, dar își obligă gândurile să revină la Delaney, 
acolo unde le era locul. În timpul ultimelor întâlniri, ea 
începuse să îi trimită semnale puternice că era pregătită 
să facă sex, ceea ce însemna că el trebuia să facă planuri, 
dar nu era așa de simplu cum părea. În primul rând, ea 
avea colege de apartament, aşa că ar fi trebuit să o ducă 
la el acasă. Şi cum să facă asta până ce nu muta aparatele 
de antrenament la subsol? Îşi dorea ca lui Delaney să îi 
placă la el acasă, dar descoperise deja că nu îi pasă prea 
mult de arhitectura contemporană, așa că probabil avea 
să fie obligat să o vândă. Cu câteva luni în urmă, nu ar 
fi avut nici o problemă, dar ceva din faptul că o văzuse 
prin ochii lui Annabelle îl făcuse să privească locul în 
altă lumină. Spera că avea să o convingă pe Delaney 
să se răzgândească. 

Ridică degetul din mijloc spre idiotul care tocmai îi 
tăie calea și se gândi la o problemă şi mai mare. Nu putea 
să scape de ideea de modă veche că trebuia să o ceară de 
soţie pe Delaney înainte să se culce cu ea. Ea era Delaney 
Lightfield, nu vreo admiratoare de fotbal. Desigur, se 
vedeau de şase săptămâni, dar era evident pentru toată 
lumea, mai puţin pentru Bodie, că erau perfecţi unul 
pentru altul. Atunci de ce să mai aştepte? 

Dar cum putea să o ceară fără un inel? 

Pentru o clipă, se gândi să o roage pe Annabelle să 
aleagă unul, dar până şi el știa că nu putea să îi ceară 
chiar atât de mult. Traficul se blocă. Urma să întârzie la 
întâlnirea de la ora 11. Bătu nervos cu degetele în volan. 

Se gândi cum ar putea să o ceară pe Delaney în căsătorie 
fără să menţioneze cuvântul dragoste, dar avea să rezolve 
mai târziu acea problemă. Pentru moment, trebuia să 
se hotărască în privința inelului. Sigur ea avea o gră- 
madă de opinii legate de diamante și bănuia că înţelesul 
vorbelor „cu cât mai mare, cu atât mai bine“ nu se potri- 
vea cu modul ei aristocratic de gândire. Îşi dorea ceva 
discret, cu o tăietură perfectă. Apoi mai era aiureala cu 
culoarea despre care vorbea toată lumea. Sincer, un dia- 
mant semăna destul de mult cu toate celelalte. 

Traficul încă era blocat. Heath continuă să se gân- 
dească. Ce naiba! Își apucă mobilul şi sună. 

Pentru prima dată, răspunse Annabelle, nu robotul. 

Nu o ţinu mult la telefon, dar Annabelle era într-o 
dispoziţie atât de proastă şi, cu toate claxoanele din 
jurul lui, urlă atât de tare, încât fu nevoit să ţină telefo- 
nul departe de ureche. 

- Ce vrei să fac? 

Annabelle se dezlănțui prin casă, trânti ușile de la 
dulap şi îşi nimici coșul de gunoi din birou. Nu îi venea 
să creadă că se îndrăgostise de un asemenea idiot. 

Heath voia ca ea să caute un inel de logodnă pentru 
Delaney! Ce zi proastă... lar cu petrecerea ei de familie 
care urma să aibă loc în două săptămâni, viitorul nu 
arăta mult mai bine. 

Își luă jacheta și plecă să facă o plimbare. Poate că 
după-amiaza însorită de octombrie reușea să o mai liniș- 
tească. Adevărul era că ar fi trebuit să se simtă stăpâna 
lumii. Domnul Bronicki şi doamna Valerio se mutau 
împreună. 

„Vrem să ne căsătorim, dar nu ne permitem, așa că 
facem următorul lucru cel mai bun şi mai accesibil“, îi 
explicaseră ei lui Annabelle. 

Ba chiar se întâmplase un lucru minunat: Annabelle 
reuşise prima potrivire perfectă. Janine și Ray Fiedler 
păreau să se fi îndrăgostit. 

Nici nu se putea să fie mai fericită pentru prietena ei 
şi, în sfârșit, zâmbi. De îndată ce Ray scăpase de şuvița 

lui, i se schimbase atitudinea şi se dovedise a fi un tip 
decent. Janine se temu ca el să nu fie dezgustat de mas- 
tectomia ei, dar pentru Ray ea era cea mai frumoasă 
femeie din lume. 

Annabelle mai avea motive să fie fericită. Lucrurile 
păreau serioase între Ernie Marks, sfiosul ei profesor de 
şcoală generală, și Wendy, arhitecta vioaie. Mai vorbise 
și cu Melanie despre îndrăgostirea ei de John Nager. Și, 
mulțumită publicității făcute de potrivirea dintre Heath 
şi Delaney, afacerea ei creștea într-un ritm nebunesc. În 
sfârşit, avea destui bani în bancă pentru a-și cumpăra 
o mașină nouă. 

În schimb, ea se gândea la Heath şi Delaney. Cum 
putea să fie atât de orbit? În ciuda tuturor lucrurilor cre- 
zute de Annabelle, Delaney nu era femeia potrivită pen- 
tru el. Era prea reţinută, prea șlefuită. Prea perfectă. 


Heath avea inelul în buzunar, dar limba continua să 
i se lipească de cerul gurii. 

Era stupid. El nu se lăsa niciodată tulburat de ten- 
siunea momentului şi totuși se afla acolo și avea pro- 
bleme grave de transpiraţie. În după-amiaza aceea, își 
trimisese secretara să ridice inelul pe care îl alesese 
de îndată ce revenise în Denver, cu două săptămâni în 
urmă. El și Delaney tocmai își terminaseră cina de cinci 
sute de dolari la Charlie Trotter's. Lumina era difuză, 
muzica plăcută, atmosfera perfectă. Tot ce trebuia să 
facă era să o ia de mână și să spună cuvintele magice. 
„Vrei să fii soția mea?“ 

Hotărâse să lase deoparte toată povestea cu „te iu- 
besc“ și să fie concret. Avea să îi spună că îi iubea inteli- 
gența; îi iubea înfăţişarea. În mod cert, iubea să joace 
golf cu ea. Cel mai mult, îi iubea rafinamentul, senzația 
că era desăvârșită. Dacă ea insista în direcția poveștii cu 
iubirea, putea oricând să îi spună că era foarte sigur 
că avea să o iubească la un moment dat în viitor, după ce 
vor fi fost căsătoriți o vreme și el urma să se convingă 
că ea avea să rămână. Dar Heath nu credea că ea avea 

să vadă asigurările lui în aceeași lumină pozitivă, așa că 
era mai bine să evite acest subiect. 

Se întrebă dacă ochii i se vor umple de lacrimi la 
vederea inelului. Probabil nu. Ea nu era prea sentimen- 
tală - încă un punct în favoarea ei. Apoi aveau să se 
ducă la el acasă și să își sărbătorească logodna în pat. 
Urma să aibă grijă să o ia încet. Sigur, sigur nu avea să o 
grăbească așa cum făcuse cu Annabelle. 

La naiba, dar cât de distractiv fusese atunci! 

Distractiv, dar nu serios. Fusese incitant, nebunesc, 
absolut înflăcărat când făcuse dragoste cu Annabelle, 
dar nu fusese important. Singurul motiv pentru care se 
gândea la momentele acelea atât de des era faptul că nu 
putea să repete episodul, devenind fructul interzis. 

El mângâie cu degetul cutia albăstruie de bijuterii din 
buzunar. Nu prea îi păsa de inelul pe care îl alesese. Avea 
doar puţin peste un carat, pentru că lui Delaney nu îi 
plăceau lucrurile prea ostentative. În schimb, lui îi plă- 
ceau, mai ales când venea vorba de inelul pe care îl 
punea pe degetul viitoarei lui soţii. Totuşi, nu el era cel 
care avea să îl aducă pe lume pe micuțul unui nemernic, 
deci își păstră părerile pentru el. 

Bun... Veni timpul să treacă la acţiune. Să se miște cu 
prudenţă în discuția despre dragoste, să îi dea afurisitul 
de inel şi să o ceară de nevastă. Apoi să o ducă la el acasă 
și să pecetluiască înţelegerea. 

Mobilul îi vibră în buzunar, chiar lângă cutia cu inel. 
Annabelle îi dăduse indicaţii stricte să nu răspundă la 
telefon când era cu Delaney. Dar, dacă tot se căsătoreau, 
ea nu trebuia să se obișnuiască cu mersul lucrurilor? 

- Champion. 

li aruncă viitoarei soţii o privire plină de părere de rău. 

Vocea lui Annabelle șuieră prin receptor asemenea 
unui radiator care avea scurgeri. 

- Vino aici imediat! 

- Sunt cam ocupat. 

- Nu-mi pasă nici dacă ești în Antarctica. Mișcă-ţi 
fundul amărât aici! 


Găsește-mi perechea 301 


El auzi o voce de bărbat pe fundal. Chiar voci de băr- 
baţi. El se îndreptă pe scaun. 

- Eşti bine? 

- Ți se pare că sunt bine? 

- Mi se pare că ești enervată. 

Dar ea închisese deja. 

La o jumătate de oră după aceea, el și Delaney se 
grăbeau pe alee spre veranda de la intrarea în casa lui 
Annabelle. 

- Nu îi stă în fire să fie isterică, zise Delaney pentru a 
doua oară. Ceva chiar trebuie să fie în neregulă. 

li explicase deja că Annabelle fusese mai curând fu- 
rioasă decât isterică, dar ideea de furie părea să îi fie 
străină lui Delaney, ceea ce nu suna prea bine pentru 
momentele în care el trebuia să se uite cum cei de la Sox 
mai ratau o lovitură. 

- Mie îmi pare un fel de petrecere. 

Ea apăsă soneria, dar nimeni nu avea să audă ceva în 
muzica hip-hop care răsuna zgomotos dinăuntru. Heath 
o luă înainte și deschise ușa. 

Când intrară, îi văzu pe Sean Palmer și vreo șase bă- 
ieți de la Bears împrăștiați prin livingul lui Annabelle, 
lucru care nu era îngrijorător, dar spre ușa de la bucătă- 
rie, mai zări un grup de jucători, cu toţii de la Chicago 
Stars. Biroul lui Annabelle părea să fie teritoriu neutru, 
cu vreo cinci sau șase jucători care nu se amestecau, ci se 
priveau scurtător unii pe alții din colțuri opuse, în timp 
ce Annabelle stătea în centrul arcadei. Heath înţelese 
de ce era nervoasă. Nici una din echipe nu uitase de 
discuţia controversată din urmă cu un an, care le confe- 
rise celor de la Stars o victorie strânsă și foarte dispu- 
tată. Nu putu să nu se întrebe care parte din creierul ei 
fusese plecată departe în clipa în care le permisese tutu- 
ror tipilor să intre în același timp. 

- Hei, lume, a venit Jerry Maguire! 

Heath răspunse cu un fluturat din mână la salutul 
lui Sean Palmer. Delaney se apropie un pic mai mult 


de el. 

- Cum se face că nu ai cablu, Annabelle? Eddie 
Skinner acoperi muzica prin volumul indignării lui. Ai 
cablu sus? 

- Nu, răspunse sec Annabelle și se duse spre biroul 
de la recepție. Și iai imediat încălțările amărâre de pe 
pernele canapelei. Ea făcu o mişcare bruscă şi îndreptă 
amenințător arătătorul spre Tremaine Russell, cel mai 
bun atacant pe care Bears îl văzuse în ultimii zece ani. 

- Foloseşte un afurisit de suport de pahar, Tremaine! 

Heath rămase deoparte și rânji. Arăta ca o mamă 
cercetaşă, exasperată, cu mâinile în şold, părul roșu zbu- 
rând în toate părțile, ochii trimițând fulgere în stânga și 
în dreapta. 

Tremaine ridică iute paharul şi şterse masa cu mâ- 
neca puloverului lui de firmă. 

- Îmi pare rău, Annabelle. 

Annabelle surprinse zâmbetul lui Heath și se în- 
dreptă spre el, aţintindu-și furia în direcţia lui. 

- Asta este numai vina ta! Ai cel puţin patru clienţi 
aici și pe nici unul nu îl cunoşteam personal acum un 
an. Dacă nu erai tu, acum eram încă o admiratoare care 
se uita de la distanţă cum se distrug reciproc. 

Mânia ei atrase atenţia tuturor, iar unii dădură mu- 
zica mai încet ca să audă mai bine ce se spune. 

Făcu un semn smucit spre bucătărie. 

- Au băut tot ce aveam în casă, inclusiv din soluția 
pentru violetele africane, pe care o țineam în stropitoare 
şi am fost atât de fraieră încât să o las pe masă. 

Tremaine îi trase un pumn în umăr lui Eddie. 

- Ți-am zis că avea un gust ciudat. 

Eddie ridică din umeri. 

- Pentru mine a fost OK. 

- De asemenea, au comandat mâncare chinezească de 
sute de dolari, pe care nu mi-o doresc împrăștiată pe covoa- 
rele mele, așa că toată lumea o să... mănânce în bucătărie! 

- Şi pizza. 

Jason Kent, al doilea atacant de rezervă de la Stars, 
urlă din locul lui, de undeva de lângă frigider. Să nu uiţi 
că am comandat și pizza. 

- Când a devenit casa mea loc de petrecere pentru 
fiecare jucător profesionist de fotbal, plătit cu sume in- 
decente și râzgâiat fără măsură din nordul Illinoisului? 

- Ne place aici, spuse Jason. Ne aduce aminte de acasă. 

- În plus, nu sunt femei prin zonă. 

Leandro Collins, primul fundaş de rezervă de la Bears, 
ieși din birou, ocupat cu o pungă de chipsuri. Sunt mo- 
mente când ai nevoie de o pauză de la doamne. 

Annabelle ridică iute un braț și îi dădu una în cap. 

- Nu uita cu cine vorbeşti! 

Lui Leandro îi sărea imediat ţandăra și se ştia că 
mai venise de hac câte unui arbitru când nu fusese de 
acord cu deciziile lui, dar fundașul doar se frecă în cap 
şi se schimonosi. 

- Exact ca mama mea. 

- Şi a mea, adăugă Tremaine cu o încuviinţare veselă 
din cap. 

Annabelle se întoarse spre Heath. 

- Mama lor! Am 31 de ani şi le amintesc de mamele lor! 

- Te porţi ca mama, sublinie Sean, evident deloc inspi- 
rat, pentru că primi numaidecât un bobârnac în cap. 

Heath schimbă priviri empatice cu băieţii, apoi îi 
acordă lui Annabelle atenție deplină, vorbind încet 
şi răbdător. 

- Spune-mi cum s-au întâmplat toate astea, scumpo. 

Annabelle ridică mâinile în aer. 

- Nu am nici cea mai vagă idee. Vara, venea numai 
Dean. Apoi, i-a adus pe Jason şi Dewitt cu el. Apoi Arte 
m-a rugat să stau cu ochii pe Sean, așa că l-am invitat 
aici - o singură dată, ca să vezi - și el a venit cu Leandro 
şi Matt. Unul de la Stars aici, unul de la Bears acolo... 
De la un lucru, s-a trecut la altul. Și acum e posibil să 
am sub acoperișul meu, chiar în mijlocul livingului, o 
revoltă potenţial mortală. 

- Ți-am spus să nu-ţi faci griji pentru asta, interveni 
Jason. Aici este teritoriu neutru. 

- Da, exact. Ea scoase flăcări pe nări. Teritoriu neu- 
tru până când se supără toată lumea, apoi o să spuneți 

cu toții: „Vai, Annabelle, ne pare rău, dar se pare că-i 
lipsesc geamurile din față și jumătate din etajul doi“. 

- Singurul om supărat de aici de când am venit noi 
eşti tu, mormăi Sean. 

Expresia criminală a lui Annabelle deveni atât de 
amuzantă, că Eddie pufni cu bere - sau poate cu fertili- 
zator pentru violetele africane - chiar prin nas, iar asta 
îi făcu pe toţi să izbucnească într-un râs nebunesc. 

Annabelle se duse la Heath, îl apucă de cămașă, se ri- 
dică pe vârfuri și șuieră spre el printre dinţii încleștaţi: 

- O să se îmbete, şi unul dintre idioții ăștia o să intre 
cu Mercedesul lui într-o mașină plină cu călugărițe. Și 
eu o să fiu răspunzătoare. Suntem în Illinois aici. Avem 
legi pentru gazde în statul acesta! 

Pentru prima dată, Heath fu dezamăgit de ea. 

- Nu le-ai luat cheile? 

- Bineînţeles că le-am luat cheile. Crezi că sunt ne- 
bună? Dar... 

Se deschise uşa de la intrare şi domnul sexy şi fierbinte 
Robillard intră valsând, echipat cu ochelarii Oakley, dia- 
mante şi cizme de cowboy. Flutură spre Heath două 
degete, de parcă era regele Angliei. 

- Oh, la naiba! Omoară-mă acum! Annabelle îl apucă 
şi mai tare de cămaşă. Cineva o să-l scoată în oraș în 
noaptea asta. O simt. O să ajungă cu un braț rupt sau 
schilodit, apoi o să fiu nevoită să o înfrunt pe Phoebe. 

Heath îi slăbi ușor degetele. 

- Relaxează-te, iubăreţul poate să aibă grijă singur 
de el. 

- Nu vreau să fiu decât peţitoare. Este așa de greu de 
înțeles? O simplă peţitoare. Ea reveni pe călcâie. Viaţa 
mea este varză. 

Leandro se încruntă. 

- Annabelle, începi să mă calci pe nervi! 

Trei mișcări rapide îl făcură pe Robillard să ajungă 
lângă ea. li aruncă o privire lungă lui Heath, apoi o cu- 
prinse cu braţul pe Annabelle și o sărută apăsat pe buze. 
Heath văzu roşu în fața ochilor. Mâna dreaptă i se strânse 

într-un pumn, dar era casa lui Annabelle și nu l-ar fi ier- 
tat niciodată dacă își pierdea controlul. 

- Annabelle e femeia mea, anunţă Dean când între- 
rupse sărutul și o privi direct în ochi. Cine o supără o să 
aibă de-a face cu mine... și cu linia mea de ofensivă. 

Annabelle păru enervată, ceea ce îl făcu pe Heath 
să se simtă mult mai bine. 

- Pot să am grijă singură de mine. Dar nu pot să mă 
descurc cu o casă plină de imbecili beți. 

- Câtă duritate, spuse Eddie şi păru rănit. 

Dean îi mângâie umărul. 

- Băieți, știți cât pot fi de iraționale femeile însărcinate. 

Mult prea multe capete se întoarseră spre ei. 

- Ai făcut testul ăla despre care ţi-am spus, păpușă? 

Dean își înfășură iar braţul în jurul ei. 

- Ştii dacă porţi în pântec fructul iubirii noastre? 

În mod evident, remarca lui fu prea de tot, Annabelle 
izbucni în râs. 

- Am nevoie de o bere. 

Apucă sticla lui Tremaine și bău pe nerăsuflate ce 
rămăsese în ea. 

- Nu ar trebui să bei dacă ești însărcinată, îi spuse 
Eddie Skinner încruntat. 

Leandro îi dădu una în cap. 

Heath își dădu seama că se simţea bine pentru prima 
dată în ultimele săptămâni. 

Ceea ce îi reaminti de Delaney. 

Annabelle fusese prea ocupată cu ale ei ca să o ză- 
rească în mulțime, iar Delaney nu se mișcase de lângă 
ușa de la intrare. Rămăsese acolo, cu spatele sprijinit de 
perete și zâmbetul acela mereu senin îngheţat pe chip, 
dar ochii îi erau lucioși şi ușor sălbatici. 

Delaney Lightfield, călăreaţă, campioană la trageri, 
jucătoare de golf şi schioare iscusită, tocmai privise în 
viitorul ei și nu îi plăcea ceea ce văzuse. 

- Să nu mă mai lase nimeni să mănânc mai mult 
de un pacheţel de primăvară. 

Annabelle îşi așeză sticla goală pe o grămadă de reviste. 

- Abia mai pot să mă închei la blugi. 

Ea își dădu ochii peste cap spre Eddie, care se în- 
cruntă la ea. 

- Şi nu sunt însărcinată. 

Robillard încă voia să creeze probleme. 

- Doar pentru că n-am încercat eu prea tare. Avem 
noi grijă de asta diseară, păpușă! 

Annabelle dădu ochii peste cap şi căută în jur un loc 
unde să se așeze, dar fiecare scaun era ocupat, așa că 
ajunse în poala lui Sean. Stărea afectată acolo, dar 
comod. 

- Şi pot să primesc doar o felie de pizza. 

Heath trebuia să facă ceva cu Delaney și se îndreptă 
spre ea. 

- Scuze pentru asta. 

- Ar trebui să mă amestec pe aici, zise Delaney hotărâtă. 

- Nu trebuie să o faci dacă nu vrei. 

- Doar câ... Este un pic copleșitor. Casa este atât 
de mică, iar ei sunt atât de mulți! 

- Hai să ieșim afară! 

- Da, probabil este cea mai bună idee. 

Heath o conduse pe veranda de la intrare. Preţ de 
câteva clipe, nu îşi spuseră nimic. Delaney se uită la casa 
de peste drum și își încrucișă braţele. El se sprijini de un 
stâlp, cu cutia de bijuterii pe şold. 

- Nu pot s-o las. 

- Oh, nu, nu! Nici nu mă aştept să o faci. 

El își băgă mâinile în buzunare. 

- Cred că trebuie să vezi cum este viața mea. Asta este 
doar o mostră. 

- Da, am fost naivă. Nu am... Ea râse scurt, autoiro- 
nic. Îmi place mai mult în lojă. 

El înţelese, apoi zâmbi. 

- Loja ţine realitatea la distanţă. 

- Îmi pare rău, spuse ea. Îmi imaginam totul diferit. 

- Ştiu. 

Cineva dădu din nou drumul la muzică. Ea își stre- 
cură degetele sub gulerul jachetei și privi în jur. 

- Este doar o chestiune de timp până când vecinii vor 
chema poliția. 

Poliţiştii obișnuiau să închidă ochii atunci când spor- 
tivii de top ai orașului se purtau necuviincios, dar Heath 
se îndoia că acest lucru avea să o liniștească. 

Degetele ei se jucară cu perlele. 

- Nu înţeleg cum Annabelle poate să se simtă în lar- 
gul ei în haosul ăsta. 

El îi oferi explicația cea mai simplă. 

- Are fraţi. 

- Şi eu am. 

- Annabelle este una dintre persoanele care se plic- 
tisesc repede. Cred că poți spune că se concentrează 
la propriile ei senzaţii. 

Exact cum era și el. 

Ea clătină din cap. 

- Dar este atât de... tumultuos. 

Exact motivul pentru care Annabelle intra în aseme- 
nea situații. 

- Viaţa mea este foarte tumultuoasă, spuse el. 

- Da, îmi dau seama de asta acum. 

Trecură câteva clipe de tăcere. 

- Vrei să-ți chem un taxi? întrebă el încet. 

Ea şovăi, apoi încuviinţă din cap. 

- Ar fi cel mai bine. 

Cât așteptară, își cerură iertare unul altuia, amândoi 
spunând același lucru - iniţial, crezuseră că povestea lor 
ar fi mers, dar era mai bine că își dăduseră seama 
că nu era cazul să continue. Cele zece minute care se 
scurseră până veni taxiul parcă fuseseră o veşnicie. 
Heath îi dădu șoferului cincizeci de dolari și o ajută 
pe Delaney să urce. Ea îi zâmbi mai mult gânditoare 
decât tristă. 

Era o persoană minunată, iar el simţi o undă de re- 
gret pentru că nu era omul care să se mulţumească dor 
cu frumuseţea, creierul, inteligenţa și abilităţile atletice. 

Nu, el avea nevoie de factorul Clopoţica pentru a-l seca 
de energie. În timp ce taxiul se îndepărtă, Heath se 
simţi relaxat pentru prima dată după seara în care o cu- 
noscuse pe Delaney. 

Mâncarea sosise în timp ce ei așteptaseră afară, dar 
când se întoarse în casă, nimeni nu mânca. În schimb, 
erau toţi înghesuiți în living, cu muzica oprită, cu aten- 
ţia concentrată spre o șapcă NASCAR întoarsă, pusă 
lângă picioarele lui Annabelle. Când se apropie, Heath 
văzu tot felul de diamante strălucind pe fundul şepcii. 

Annabelle îl zări şi zâmbi. 

- Bănuiesc că ar trebui să închid ochii, să aleg un di- 
amant și să mă culc cu proprietarul lui, indiferent cine 
este el. Cât de distractiv sună? 

Dean înălță capul din partea opusă a încăperii. 

- Doar așa ca să ştii, Heathcliff, află că eu încă am 
diamantele în urechi. 

- Pentru că ești ieftin, stricatule! 

Dewitt Gilbert, atacantul preferat al lui Dean îl lovi 
în spate. 

Annabelle îi zâmbi lui Heath. 

- Doar se prostesc, ştiu că nu o s-o fac. 

- Ai putea, spuse Gary Sweeney. Sunt vreo cincispre- 
zece carate bune în şapca asta. 

- La naiba! Întotdeauna mi-am dorit să mă culc cu o 
roșcată naturală! 

Reggie O'Shea își smulse crucifixul incrustat cu pie- 
tre din jurul gâtului şi îi dădu drumul în șapcă. 

Bărbaţii se uitară lung la lanț. 

- Ăsta nu se încadrează, spuse Leandro. 

Se auziră destule mormăieli de încuviințare când 
Reggie își recuperă colierul. 

Annabelle oftă, iar Heath auzi un regret peste măsură 
de sincer în vocea ei. 

- A fost distractiv, dar se răcește mâncarea. Sean, este 
un set superb de diamante, dar mama ta m-ar ucide. 

Fără să fi pus la socoteală ce anume ar fi făcut Heath. 

În jur de ora 2 dimineaţa, rezervele de bere pe care 
câţiva dintre băieţi le aduseseră pe ascuns se sfârşită, iar 
mulțimea începu să plece. Annabelle îl însărcină pe Heath 
să se ocupe de verificarea alcoolemiei. Le chemă taxiuri 
şi îi înghesui pe beţivi în puţinele maşini cu șoferi treji. 
Avusese loc o singură ceartă de-a lungul întregii seri și 
nu fusese legată de cheile de la mașină. 

Dean se simţise jignit de observaţia coechipierului 
lui, Dewitt, care îi spusese că singurul motiv pentru care 
un tip îşi cumpăra un Porsche în locul unei maşini ade- 
vărate, precum o Escalade, era faptul că voia să o asor- 
teze cu nuanţa lenjeriei lui din dantelă. Doi jucători de 
la Bears fuseseră nevoiți să îi despartă. 

- Spune-mi adevărul, îi ceru Annabelle lui Heath 
în clipa aceea. Ei chiar au fost la facultate? 

- Da, dar nu neapărat la cursuri. 

Pe la ora 2.30, Annabelle adormise la un capăt al ca- 
napelei, cu Leandro în celălalt capăt, în timp ce Dean 
şi Heath strânseră în mare mizeria din bucătărie. 

Heath îi întinse lui Dean un sac de gunoi. 

- Ascunde sticlele alea goale de whisky. 

- Cum nimeni nu a omorât pe nimeni, probabil nu 
o să-i pese. 

- Nu are rost să ne asumăm riscuri inutile. A fost des- 
tul de enervată în noaptea asta. 

Puseră cea mai mare parte din resturile de mâncare 
în sacii de gunoi și le duseră afară pe alee. 

Dean se uită dezgustat la Sherman. 

- Annabelle a încercat să mă convingă să facem 
schimb de maşini. Mi-a spus că, dacă am să conduc tan- 
cul ăsta câteva zile, o să păstrez contactul cu realitatea. 

- Ca să nu mai vorbim că îi pui la dispoziție un Porsche. 

- Cred că am punctat ideea asta. Se îndreptară spre 
casă. Deci cum se face că nu ai încercat să-mi pui sub 
nas un contract în noaptea asta? 

- Mi-am pierdut interesul. Heath îi ţinu ușa deschisă 
ca să intre. Sunt obișnuit cu tipi mai hotărâți. 

- Eu sunt al naibii de hotărât. Te anunț că singurul 
motiv pentru care încă nu am semnat cu nimeni până 
acum este că m-a distrat prea tare să fiu curtat. Nu ți-ar 
veni să crezi ce baliverne îți vând impresarii. Nu mă 
refer doar la bilete în primul rând pe la concerte. Frații 
Zagorski mi-au cumpărat un Segway. 

- Ei bine, în timp ce tu te distrezi, cei de la Nike s-ar 
putea să uite toate motivele pentru care au nevoie ca fi- 
gura ta de băiat dulce să le zâmbească de pe panourile 
publicitare oamenilor de pe stradă. 

- Apropo de cadouri... Dean se aplecă peste masa din 
bucătărie, cu expresia lui vicleană. Am admirat noul ceas 
Rolex Submariner pe care l-am tot văzut prin magazine. 
Chiar că oamenii ăștia ştiu cum să facă un orologiu. 

- Ce zici dacă îţi trimit un aranjament floral care se 
potrivește cu ochii tăi frumoși și albaştri? 

- Eşti rece, omule. Își scoase cheile din borcanul de 
biscuiţi cu Hello Kitty al lui Annabelle, împreună cu un 
Oreo. E greu de înțeles cum de ai ajuns să fii un impre- 
sar atât de interesant cu atitudinea asta. 

Heath zâmbi. 

- Se pare că nu o să afli niciodată. Tu pierzi. 

Robillard rupse în două Oreo cu dinţii, îi aruncă un 
zâmbet ştrengăresc și ieși din bucătărie. 

- Mai încolo, Heathcliff. 

Heath îl trimise acasă pe Leandro cu un taxi. Nu se 
putea abține să nu zâmbească. Nu exista nimic altceva 
între Dean şi Annabelle, cu excepția trăsnăilor. Anna- 
belle nu îl iubea. Se purta cu el exact așa cum se purta 
cu ceilalți jucători, de parcă erau copii mai mari. Toate 
aiurelile pe care i le servise lui Heath erau absolut false. 
lar dacă Dean era îndrăgostit de ea, sigur nu ar fi lăsat-o 
singură cu alt bărbat în noaptea aceea. 

Ea era întinsă pe o parte, iar mici adieri de aer îi agitau 
şuvița de păr care îi alunecase peste gură. Heath scoase 
o pătură, iar ea nici nu se mișcă atunci când o înveli. Se 
întrebă cât era de greșit să se strecoare sub pătură şi să îi 
dea jos blugii ca ea să poată dormi mai comod. 

Greșit. 

Oricât încerca, putea să găsească un singur motiv 
pentru care Annabelle începuse toată șarada ei cu Dean. 
Pentru că era îndrăgostită de Heath și voia să își salveze 
mândria. Amuzanta, arțăgoasa, minunata Annabelle 
Granger îl iubea. Zâmbetul lui deveni tot mai larg și se 
simți liniștit pentru prima dată după câteva luni. Era 
uluitor ce făcea limpezirea gândurilor pentru liniștea 
sufletească a unui om. 

Telefonul îl trezi. Căută pe noptieră și răspunse încet: 

- Champion. 

Urmă o tăcere lungă. Se întoarse și își cufundă faţa 
în pernă. 

- Heath? 

Își frecă mâna de gură. 

- Da? 

- Heath? 

- Phoebe? 

Auzi o respirație furioasă, întretăiată, apoi sunetul 
unei conexiuni întrerupte. Deschise ochii. Mai trecură 
câteva secunde înainte să îşi confirme temerea. El nu se 
afla în dormitorul lui, telefonul la care răspunsese nu îi 
aparţinea și era - se uită la ceas - nu chiar 8 dimineața. 

Grozav. Acum Phoebe știa că își petrecea noaptea la 
Annabelle. Era terminat. Terminat de două ori, de în- 
dată ce Phoebe auzea că se despărțise de Delaney. 

Complet treaz, se ridică din patul lui Annabelle, 
în care, din păcate, nu era şi Annabelle. În ciuda celor 
întâmplate, buna dispoziţie din seara trecută nu dispă- 
ruse. Cobori din mansardă spre duș, apoi se rase cu lama 
Gillette Daisy de la Annabelle. Nu avea haine de schimb, 
ceea ce însemna că putea fie să își pună boxerii de ieri, 
fie să nu poarte nimic pe dedesubt. Alese ultima variantă, 
apoi îşi puse cămaşa de vară de seara trecută, mototolită 
bine de pumnii lui Annabelle. 

Când ajunse la parter, o găsi tot încovoiată pe cana- 
pea, cu pătura trasă până la bărbie și un picior ieşit în 
afară. Nu avusese niciodată un fetiș pentru picioare, dar 

bolta aceea dulce avea ceva care îl făcea să își dorească 
tot felul de lucruri destul de obscene cu ea. Oricum, 
cele mai multe părți din corpul lui Annabelle păreau 
să aibă acel efect asupra lui, lucru ce ar fi trebuit să fie 
un indiciu important. Își luă ochii de la degetele ei de la 
picioare şi se îndreptă spre bucătărie. 

El şi Dean nu strânseseră chiar totul, iar lumina di- 
mineții dezvăluia rămășițele de mâncare chinezească li- 
pite peste tot. În timp ce fierbea cafeaua, luă niște 
prosoape de hârtie și începu să curețe zonele mai mur- 
dare. Când se uită în cealaltă cameră, Annabelle era 
deja trează. Părul îi acoperea cea mai mare parte a feței, 
cu excepţia vârfului nasului şi a unui obraz. 

- Unde sunt blugii mei? murmură ea. Nu contează, 
vorbim despre asta mai târziu. 

Se înfășură în pătură și urcă scările. 

El se întoarse în bucătărie și își turnă cafeaua. Când 
voia să ia prima gură, observă că un ghiveci mare de vio- 
lete africane fusese împins sub masă. Nu știa prea multe 
despre plante, dar frunzișul arăta de parcă fusese folosit. 
Nu putea să dovedească faptul că se uşurase cineva pe 
floare, așa că de ce să-şi asume riscul? O duse afară și o 
ascunse sub treptele din spate. 

Tocmai terminase de citit mesajele motivaționale de 
pe frigiderul lui Annabelle, când auzi un zgomot răgușit. 
Se întoarse şi se delectă cu priveliștea lui Annabelle in- 
trând în bucătărie. Nu apucase să facă duș, dar își strân- 
sese părul și se spălase pe față, având genele ţepoase și 
obrajii îmbujoraţi. O pereche de boxeri din bumbac 
se vedeau pe sub tricoul larg și purpuriu. El urmări con- 
turul picioarelor goale până la labe, care erau ascunse în 
încălțări de alergare verzi. Una peste alta, era somno- 
roasă, ciufulită şi sexy. 

El îi întinse o cană de cafea. Ea sorbi prima gură, 
apoi îl luă la întrebări cu o voce răgușită: 

- Vreau să ştiu cine mi-a scos blugii. 

El se gândi o clipă. 

- Robillard. Tipul este un pervers. 

Ea se uită urât la el. 

- Nu eram chiar așa de praf. M-ai cam pipăit când i-ai 
tras de pe mine. 

Heath nu putea să pară că se simte vinovat nici dacă 
încerca. 

- Mi-a alunecat mâna. 

Ea se prăbuși pe scaunul de bucătărie. 

- Mi-am imaginat eu sau Delaney a fost aici azi-noapte? 

- A fost aici. 

- De ce nu a rămas să dea o mână de ajutor? 

Acum venea partea delicată. El pretinse că se uita 
după ceva de mâncare prin dulap, chiar dacă știa că nu 
era nimic. După ce tot plimbă două cutii de sos de roșii, 
el închise ușa. 

- Toată pățania de azi-noapte a fost un pic cam prea 
mult pentru ea. 

Ea se îndreptă de spate. 

- Ce vrei să spui? 

Prea târziu își dădu seama că trebuia să se fi gândit 
cum să înceapă povestea aceea, nu să ascundă violetele 
africane şi să citească citatele motivaţionale ale lui Oprah 
de pe frigiderul ei. Poate că ridicatul din umeri reușea să 
amâne discuția până când Annabelle se trezea de-a bine- 
lea. Trebuia să încerce. 

Nu îi merse. 

- Nu înţeleg. Annabelle își întinse piciorul și începu 
să se îngrijoreze. Mi-a spus că începe să-i placă fotbalul. 

- Se pare că nu și atunci când este atât de aproape și 
de personal. 

Liniile de pe fruntea ei se adânciră. 

- Li fac eu instructajul. Te intimidează numai dacă 
le permiţi să plece cu avantaj. 

Heath nu ar fi trebuit să zâmbească, dar nu tocmai 
acela era motivul pentru care noul lui plan avea să func- 
ționeze mult mai bine decât vechiul plan? De la bun 
început Annabelle îl făcuse fericit, dar el se concentrase 

atât de mult în direcţia greşită, că nu înţelesese ce însem- 
nase acel detaliu. 

Annabelle nu era femeia visurilor lui. Departe de asta. 
Visurile lui fuseseră produsul nesiguranţelor, al imatu- 
rității, al ambițiilor greșite. Nu, Annabelle era femeia 
viitorului lui, femeia fericirii lui. 

Își dădu seama că ea nu avea să primească prea bine 
vestea despărțirii de Delaney, mai ales că el nu reușea să 
își înăbușe zâmbetul. 

- Ideea este că... între mine și Delaney s-a terminat. 

Cana de cafea a lui Annabelle se prăbuși pe masa din 
bucătărie cu zgomot, iar ea se ridică de pe scaun. 

- Nu. Nu ai terminat-o. Este doar un hop. 

- Mă tem că nu. Azi-noapte a primit o mostră bună 
din viaţa mea şi ce a văzut nu a făcut-o fericită. 

- Repar eu totul. De îndată ce înţelege... 

- Nu, Annabelle, spuse el ferm. Chestia asta nu se 
poate repara. Nu vreau să mă însor cu ea. 

Ea explodă. 

- Tu nu vrei să te însori cu nimeni! 

- Nu este... chiar adevărat. 

- Ba este adevărat. Şi eu m-am săturat. M-am săturat 
de tine. Incepu să îşi agite mâinile. Mă înnebuneşti şi nu 
mai suport. Eşti concediat, domnul Champion. De data 
asta, eu te concediez pe tine! 

Era o manifestare impresionantă de mânie, așa că el 
continuă să fie prudent: 

- Eu sunt clientul. Nu poţi să mă concediezi. 

Ea se uită lung la el cu ochii aceia de culoarea mierii. 

- Tocmai am făcut-o. 

- În apărarea mea, am avut intenţii bune. Băgă mâna 
în buzunar și scoase caseta de bijuterii. Voiam să o cer 
azi-noapte. Eram la Charlie Trotter's. Mâncarea era gro- 
zavă, atmosfera perfectă şi eu aveam inelul. Dar, chiar 
când eram gata să i-l dau, m-ai sunat tu. 

El se opri ca să o lase să tragă propriile concluzii, iar 
ea, fiind femeie, le trase rapid. 

- Oh, Doamne! Eu am făcut-o. Eu sunt responsabilă. 

Un impresar bun mereu întorcea lucrurile în favoarea 
lui, dar pe măsură ce indignarea ei creștea, ştia că tre- 
buia să fie corect. 

- Problema nu a fost telefonul tău. Am încercat să-i 
dau inelul toată seara, dar nu reușeam să îl scot din bu- 
zunar. Asta ar trebui să-ţi dea de gândit. 

Întorcând lucrurile în defavoarea lui, el o irită din nou. 

- Nimeni nu este potrivit pentru tine! Jur, tu ai găsi 
ceva greșit și la Fecioara Maria. Apucă brusc cutia cu ine- 
lul, o deschise şi îşi arcui buza. Asta este tot ce ai putut? 
Eşti multimilionar! 

- Exact! Dacă mai avea nevoie de o dovadă că Anna- 
belle era o femeie la un milion, aceea era. Nu-ţi dai 
seama? Ei îi place ca totul să fie subtil. Dacă alegeam 
ceva mai mart, ar fi fost stânjenită. Urăsc inelul ăsta. 
Imaginează-ţi cum ar reacționa băieții când ar vedea o 
amărâtă de pietricică pe degetul soţiei mele. 

Ea închise capacul şi îi puse cutia la loc în mână. 

- Tot concediat rămâi. 

- Înţeleg. 

El o strecură în buzunar, mai luă o gură de cafea și 
se îndreptă spre uşă. 

- Cred că ar fi cel mai bine pentru amândoi să ne în- 
cheiem conturile aici. 

El speră că tremurul din vocea ei nu era fructul pro- 
priei imaginaţii. 

- Chiar aşa? 

Nevoia de a-i alunga nemulțumirea sărutând-o aproape 
îl copleși. Dar, în timp ce satisfacția pe termen scurt era 
tentantă, el trebuia să se concentreze la proiectul pe ter- 
men lung, așa că pur şi simplu zâmbi și o lăsă în pace. 

Ajuns afară, aerul dimineții purta mireasma aspră și 
afumată a toamnei. Trase aer în piept și, cu paşi ușori, 
se îndreptă spre maşină. Faptul că o văzuse alături de 
bărbaţii de azi-noapte îi deschisese ochii și văzuse ceva 
ce trebuia să viulă cu săptămâni multe în urmă. 

Annabelle Granger era perechea lui perfectă. 

capitolul 21 


Din prima clipă în care Annabelle pășise în biroul lui 
Heath, viaţa ei fusese o roată mare care se rotise la viteză 
triplă. Ajungea în vârf, rămânea acolo câteva secunde 
încununate de fericire, apoi se prăbuşea la loc. În timp 
ce se pregătea de petrecerea ei aniversară, își spuse că era 
bucuroasă că îl concediase. Era nebun. Ba, mai rău, o 
înnebunise și pe ea. Măcar în seara aceea nu avea timp 
să se gândească la el. În schimb, urma să se asigure că 
familia ei o vedea exact așa cum era, nu un eșec, ci o 
femeie de afaceri care aproape ajunsese în culmea suc- 
cesului, care tocmai împlinise 32 de ani şi care nu mai 
avea nevoie de sfaturile și mila nimănui. 

Poate că Perfect pentru Tine nu era candidată la 
Fortune 500, dar începea să scoată profit. 

Înșurubă la loc un tub cu luciu de buze şi traversă 
coridorul de la baie spre oglinda mare din dormitorul 
Nanei. li plăcea ce vedea. Rochia ei de seară cu mâneci 
lungi fusese un capriciu, dar nu regreta nici un bănuț. 

Răscroiala plină de farmec, decupată pe umeri, îi 
făcea gâtul să pară mai lung şi mai grațios, punându-i în 
valoare chipul și părul. Ar fi trebuit să aleagă o rochie 
neagră, cu care să meargă la sigur, dar optâse pentru 
culoarea piersicii. Adora alăturarea dramatică între pas- 
telul delicat și roșul părului, care se comporta exemplar, 
plutind în jurul feței cu cârlionţi frumoși şi oferind lică- 
riri dintr-o pereche de cercei dantelați de aur. Pantofii 
cui de culoarea untului îi oferea câțiva centimetri în 
plus, dar nicidecum aceeași prestanță precum bărbatul 
cu care avea să meargă la braț. 

- Vii cu un partener? 

Uimirea lui Kate de la micul dejun luat în hotelul 
unde se cazaseră părinţii ei încă o râcâia, dar Annabelle 
tăcu. În timp ce se putea ca tinerețea lui Dean să lu- 
creze în defavoarea ei, familia Granger era mare ama- 
toare de fotbal. Cu excepţia lui Candace, toți urmăreau 
echipa Stars de ani în şir şi nu putea decât să spere că 

statutul lui Dean avea să compenseze tinereţea și cerceii 
lui cu diamante. 

Se uită ultimă oară la reflexia din oglindă. Candace 
avea să poarte Max Mara. Și ce? Cumnata ei era o fra- 
ieră nesigură și parvenită. Annabelle și-ar fi dorit ca 
Doug să vină cu Jamison, dar nepotul ei rămăsese acasă, 
în California, cu dădaca. 

Annabelle se uită la ceas. Partenerul ei urma să 
ajungă peste douăzeci de minute. Înainte ca Dean să ac- 
cepte, fusese nevoită să îi promită că avea să îi rămână la 
dispoziţie toată viaţa, dar merita. Când se îndreptă spre 
scări, deveni din ce în ce mai conștientă că era ceva 
patetic la o femeie care împlinea 32 de ani şi care încă 
încerca să câștige aprobarea familiei. 

Poate că, atunci când avea să împlinească 40 de ani, 
va fi trecut de mult peste asta. Sau poate că nu. Trebuia 
să recunoască faptul că avea motive de îngrijorare. 
Ultima dată când fusese cu familia ei, organizaseră o 
intervenţie. 

„Ai atât de mult potenţial, draga mea! Te iubim prea 
mult ca să stăm pe margine și să vedem cum te irosești“, 
spusese Kate pe deasupra lichiorului cu ouă din seara 
de Ajun, la casa lor din Naples. 

„Este în regulă să fii o nonconformistă la 21 de ani. 
Dar, dacă n-ai început să iei în serios cariera până la 30, 
începi să pari o ratată“, îi spusese Doug. 

„Doug are dreptate. Nu putem să stăm mereu cu 
ochii pe tine. Trebuie să intri în rândul lumii“, comen- 
tase doctorul Adam. 

„Măcar încearcă să te gândeşti ce spune stilul tău de 
viață despre restul familiei.“ Cuvintele fuseseră spuse 
de Candace, după al patrulea lichior cu ouă. 

Până şi tatăl ei exagerase. 

„la nişte lecţii de golf! Nu există loc mai potrivit în 
care să-ți faci cele mai bune conexiuni.“ 

„Petrecerea“ din seara aceea urma să aibă loc la anostul 
Mayfair Club, unde Kate rezervase o sală privată. Anna- 
belle îşi dorise să le invite, pentru protecţie, pe membrele 

clubului de lectură, dar Kate insistase să fie „doar fami- 
lia“. Cea mai recentă iubită a lui Adam și partenerul mis- 
terios al lui Annabelle erau singurii musafiri. 

Verifică temperatura de afară. Era răcoare, aproape 
de Halloween, dar nu destul de frig încât să își strice ți- 
nuta cu una dintre jachetele ei. Reveni înăuntru și în- 
cepu să se plimbe de colo-colo. Încă vreo cincisprezece 
minute până când Dean venea să o ia. Sigur în seara 
aceea familia ei urma să vadă că ea nu era un eşec. Arăta 
bine, avea un iubit foarte sexy şi închipuit, iar Perfect 
pentru Tine începuse să aibă rezultate. Dacă Heath... 

Se străduise atât de mult să uite de nefericirea ei... 
Nu mai vorbise cu el de la petrecerea din urmă cu o 
săptămână și, până în clipa aceea, el îi respectase rugă- 
mintea de a o lăsa în pace. 

Reuşise chiar să își înfrângă dorința de a-l suna ca să 
îi mulțumească pentru cutiile cu alimente și lichioruri 
scumpe pe care i le trimisese ca să îi reaprovizioneze 
cămara. De ce anume trimisese și o violetă africană ră- 
măsese un mister. 

Oricât era de dureros, știa că el era o investiţie emo- 
ţională pe care nu și-o mai putea permite. Luni întregi, 
încercase să se convingă de faptul că sentimenţele ei pen- 
tru el se concentrau mai mult pe plăcere decât pe iubire, 
dar nu era adevărat. Íl iubea în atâtea moduri, că le ui- 
tase numărul: decența lui de bază, umorul, felul în care 
o înţelegea. Dar legăturile lui emoționale aveau rădăcini 
mult mai adânci și îi provocaseră daune ireparabile. Era 
în stare de o loialitate absolută, de o dedicație totală, de 
a oferi putere şi consolare, dar Annabelle nu mai credea 
că era în stare de iubire. Trebuia să îl scoată din viața ei. 

Sună telefonul. Dacă Dean anula, nu avea să îl ierte 
în veci. Se duse grăbită în birou și ridică receptorul îna- 
inte să răspundă robotul. 

- Alo? 

- Este ceva personal, nu sunt afaceri, îi spuse Heath, 
așa că nu închide. Trebuie să vorbim. 

Numai la auzul vocii lui inima îi tresărea în piept. 

- Oh, ba nu, nu trebuie. 

- Tu m-ai concediat, spuse el calm. Respect asta. Nu 
mai ești peţitoarea mea. Dar încă suntem prieteni și, în 
interesul prieteniei noastre, trebuie să discutăm despre 
pagina treisprezece. 

- Pagina treisprezece? 

- M-ai acuzat că sunt arogant. Eu m-am considerat 
mereu încrezător, dar trebuie să-ți spun să încetezi. 
După ce am studiat pozele alea... Scumpo, dacă asta 
cauţi tu la un bărbat, nu cred că vreunul dintre noi o să 
se ridice la așteptările tale! 

Annabelle fu cuprinsă de un sentiment de deznă- 
dejde pentru că înţelegea exact despre ce vorbea el. Se 
prăbuși pe colțul biroului. 

- Habar nu am despre ce vorbeşti. 

- Cine ştia că siliconul flexibil vine în atâtea culori? 

Catalogul ei de jucării sexuale. Il luase cu luni în 
urmă. Sperase că uitase de el. 

- Majoritatea produselor de aici par hipoalergenice, 
continuă Heath. E un lucru bun, bănuiesc. Unele cu 
baterii, altele fără. Cred că este o chestiune de prefe- 
rință. Pe ăsta este un ham. Destul de pervers. Și... La 
naiba! Scrie aici că ăsta se poate pune la mașina de spă- 
lat vase. Oricât mi-ar plăcea... Scuze, dar pur și simplu 
are ceva care nu-mi place. 

Trebuia să închidă, dar îi fusese atât de dor de el. 

- Sean Palmer, tu ești? Dacă nu încetezi să vorbeşti 
urât, îi spun mamei tale. 

El nu mușcă momeala. 

- Sus, pe pagina paisprezece... Modelul ăsta vine cu 
un fel de pompă. Ai întors colțul paginii, deci trebuie 
să te intereseze. 

Era destul de sigură că nu întorsese nici un colț, dar 
cine știe... _ 

- Și ce părere ai despre ventuza asta? Întrebarea este: ce 
anume lipeşti cu ea? Un mic sfat, scumpo. Lipeşti ceva de 

genul ăsta pe fereastra din dormitor sau, Doamne fereşte, 
pe bordul mașinii, şi o să transmiţi un mesaj greșit. 

Ea zâmbi. 

- Spune-mi un singur lucru, Annabelle, apoi te las. 
Vocea lui căpătă o notă scăzută, intimă care o făcu să se 
înfioare. De ce ar fi o femeie interesată de unul artificial 
când unul real este mult, mult mai bun? 

În timp ce ea căută replica potrivită, el închise. Făcu 
vreo câțiva pași. Trase de câteva ori aer în piept, dar nu 
reuși să se liniştească. Indiferent cât de mult încerca 
să se izoleze, el ajungea la ea de fiecare dată, iar acesta 
era principalul motiv pentru care trebuia să evite aseme- 
nea conversații. 

Se auzi soneria. Slavă Cerului, Dean ajunsese mai 
devreme. Sări de la birou și își apăsă mâinile pe obraz ca 
să se răcorească. Își lipi un zâmbet pe faţă și deschise ușa 
de la intrare. 

Heath se afla de partea cealaltă a uşii. 

- La mulți ani! Telefonul lui alunecă în buzunar, el 
aruncă pe jos catalogul și îi atinse buzele cu un sărut dul- 
ce și rapid la care Annabelle abia dacă reuși să răspundă. 

- Ce cauţi aici? 

- Eşti frumoasă. Mai mult decât frumoasă. Din păcate, 
cadoul tău ajunge tocmai mâine, dar nu vreau să crezi că 
am uitat. 

- Ce cadou? Nu contează. Ea se puse în uşă ca să blo- 
cheze intrarea, în loc să își deschidă braţele. Dean vine 
să mă ia în zece minute. Nu pot să stau de vorbă acum. 

El o mișcă din loc și intră. g . 

- Mă tem că Dean este indispus. Íl înlocuiesc eu. Îmi 
place rochia ta. 

- Despre ce vorbeşti? Am vorbit cu el acum trei ore și 
se simțea bine. 

- Virusurile astea la stomac se instalează repede. 

- Aiurea. Ce i-ai făcut? 

- Nu eu. Kevin. Nu ştiu de ce, dar a trebuit să insiste 
să se uite la un meci cu el azi. Nu te supăra pe mine, dar 
prietenul tău Kevin poate să fie o adevărată pacoste 

uneori. El îşi frecă nasul de gâtul ei, chiar în spatele 
cercelului curgător. Doamne, miroși atât de bine! 

Lui Annabelle îi luară câteva secunde ca să se înde- 
părteze de el. 

- Molly ştie despre asta? 

- Nu chiar. Din păcate, Molly a trecut de partea întu- 
necată cu sora ei. Femeile astea sunt prea protectoare cu 
tine. Pentru mine ar trebui să-și facă griji. Nu înţeleg cum 
de nu şi-au dat seama că poți să-ți porți singură de grijă. 

li plăcea să creadă că el o înţelegea, dar încă nu se 
lăsa pradă farmecului lui de impresar mieros. 

- Nu vreau să merg la petrecerea de ziua mea cu tine. 
Pentru familia mea, ești încă un client, deci ar fi puțin 
ciudat. În plus, vreau să merg cu Dean. Cu cineva care 
să-i impresioneze. 

- Şi crezi că eu nu impresionez? 

Ea se uită la costumul gri-închis, probabil Armani, la 
cravata de marcă și la ceasul din seara aceea, un impre- 
sionant Patek Philippe din aur alb. Familia ei avea să 
cadă pe spate şi o să-l roage să-i scarpine pe burtă. 

Heath ştia că o prinsese în plasă. O vedea în zâm- 
betul lui şiret. 

- Of, bine, spuse ea morocănoasă. Dar te avertizez de 
pe acum, fraţii mei sunt cei mai ignoranți, respingători 
şi încăpăţânaţi bărbaţi din câţi ai cunoscut vreodată. Ea 
îşi aruncă mâinile în aer. De ce-mi pierd energia de po- 
mană? O să-i adori. 

Şi ei îl adorară pe el. Expresiile șocate atunci când ea 
intră în sala privată de la Mayfair Club, la braţul lui 
Heath, îi împlini toate fanteziile. Mai întâi, ei se asigu- 
raseră că nu purta tocuri, apoi calculaseră în minte va- 
loarea garderobei lui. Chiar înainte de prezentări, el era 
deja unul dintre ei, un membru cu certificat din clubul 
marilor realizaţi. 

- Mama, tata, el este Heath Champion și ştiu la ce vă 
gândiţi. Şi pentru mine a sunat fals. Dar s-a născut 
Campione și trebuie să recunoașteți că Champion este 
un nume bun pentru marketing. 

- Foarte bun pentru marketing, spuse cu deplină 
aprobare Kate. Brăţara ei preferată, gravată cu aur, îi 
atârna pe mână lângă vechea brățară norocoasă de la 
Nana. În același timp, ea îi aruncă fiicei ei o privire în- 
trebătoare, pe care Annabelle se prefăcu că nu o vede, 
din moment ce nu își dăduse încă seama cum avea să 
explice de ce tocmai acel bărbat, cunoscut drept cel mai 
celebru client al ei, îi era partener. 

În seara aceea, Kate era îmbrăcată într-unul din cos- 
tumele ei tricotate, marca St. John, culoarea șampaniei, 
potrivindu-se perfect cu părul blond platinat, pe care îl 
purtase în stilul Genei Rowlands de când se ştia. Tatăl 
ei purta sacoul lui bleumarin preferat, o cămașă albă și o 
cravată gri în aceeași nuanță pe care o avea părul lui câr- 
lionţat. Pe vremuri fusese roșcat precum părul ei. Avea o 
insignă cu steagul Americii prinsă la rever, iar când îl luă 
în braţe, Annabelle savură parfumul cunoscut al tatălui 
ei: cremă de ras Brut, lichidul după ras şi piele de chi- 
rurg bine curățată. 

Heath le strânse mâinile. 

- Kate, Chet, este o plăcere. 

Chiar dacă Annabelle își întâlnise părinții la micul 
dejun, frații ei aterizaseră abia la câteva ore după aceea, 
iar ea îi luă în braţe. Doug şi Adam moșteniseră frumu- 
sețea cu păr blond și ochi albaștri de la Kate, dar nu și 
tendinţa ei de a purta câteva kilograme în plus în zona 
taliei. Păreau extraordinar de chipeşi în seara aceea, 
bine clădiţi și de succes. 

- Doug, tu ești contabilul, nu? Respectul străluci în 
ochii lui Heath. Am auzit că ai devenit vicepreşedinte 
la Reynolds și Peate. Foarte impresionant. lar Adam, 
medicul de top de la St. Louis. Este o onoare. 

Onoarea fu reciprocă și pentru frații ei, iar bărbaţii se 
loviră prieteneşte pe spate. 

- Am citit despre tine în ziar... 

- Ţi-ai făcut o reputaţie pe cinste... 

- ... ai o listă uimitoare de clienți. 

Cumnata ei folosea un parfum menit parcă să alunge 
gândacii, aşa că Annabelle pe ea o îmbrăţișă ultima. Prea 

bronzată, machiată agresiv și subnutrită, Candace purta 
o rochie neagră și scurtă, fără mâneci, ca să își arate 
mâinile tonifiate și gambele îngrijite. Cerceii de dia- 
mant erau aproape la fel de mari ca ai lui Sean Palmer, 
dar Annabelle credea că femeia arăta ca un cal. 

Heath îi aplică lui Candace dubla-lovitură: zâmbetul 
sexy şi sinceritatea patentată din privirea lui neînsuflețită. 

- Uau, Doug, cum a reușit un tip urât ca tine să cu- 
cerească o asemenea frumuseţe? 

Doug, care ştia exact cât de bine arăta, râse. Candace 
îşi flutură cochet prin aer extensiile castanii ale 
șuviţelor. 

- Întrebarea este... Cum o fată ca Annabelle a reușit 
să îl convingă pe un bărbat ca tine să vină la mica noas- 
tră petrecere de familie? 

Annabelle zâmbi dulce. 

- Lam promis că, după aceea, poate să mă lege și 
să-mi dea o mamă de bătaie. 

Pe Heath îl distrară cele auzite, dar mama ei spuse 
indignată: 

- Annabelle, nu toată lumea de aici îţi cunoaște sim- 
tul umorului. 

Ea își îndreptă atenţia spre cealaltă străină din încă- 
pere, ultima cucerire a lui Adam. Precum toate celelalte, 
inclusiv fosta lui soţie, și aceasta era bine făcută și 
atrăgătoare, cu trăsături proeminente, un păr casta- 
niu-închis, tuns bob şi o lipsă totală de farmec. Simpla 
vedere a nasului subțire şi a buzelor care nu zâmbeau 
trăda faptul că fratele ei alesese exact aceeași femeie 
robotică emoţional. 

- Ea este dr. Lucille Menger. El o cuprinse protector 
cu un braţ. Cel mai nou și mai talentat patolog de la noi. 

„Bună alegere de profesie, Lucy. Nu trebuia să îţi faci 
atâtea griji pentru conduita profesională.“ 

Heath îi oteri un zâmbet strălucitor. 

- Se pare că noi doi suntem singurii străini din seara 
asta, aşa că mai bine să stăm aproape. Nu avem de unde 
să ştim că nu sunt criminali în serie. 

Părinţii şi fraţii ei chicotiră, dar Lucille păru intri- 
gată. În cele din urmă, ceața din mintea ei se risipi. 

- Oh, a fost glumă... 

Annabelle aruncă iute o privire spre Kate, dar, în 
afară de arcuirea unei sprâncene, mama ei nu lăsă nimic 
altceva de înţeles. Iritarea lui Annabelle se accentuă. Fra- 
tele ei avea o istorie întreagă cu asemenea genii lipsite de 
umor, dar organiza cineva vreo intervenţie de urgenţă 
pentru dr. Adam? Nu, nimeni. Numai pentru Annabelle. 

Heath afișă o ștrengărească părere de rău. 

- O glumă proastă, mă tem. 

Lucille păru ușurată că nu fusese vina ei. 

Kate mereu închiria sala privată de la etajul doi din 
Mayfair Club pentru întâlnirile familiei Granger la Chi- 
cago. Decorată în stilul unui conac britanic, cu alamă 
lustruită și creton, încăperea oferea o zonă de relaxare 
plăcută, în apropierea unei ferestre care dădea spre piața 
Delaware. Se așezară acolo pentru cocktailuri și cadouri. 
Doug și Candace îi dădură un card cadou pentru o 
schimbare de look la un salon din oraș. Nu era nici 
un mister cine venise cu ideea. Adam îi oferi un nou 
DVD-player cu o colecţie întreagă de clipuri de antrena- 
ment. Când desfăcu apoi cadoul de la părinţii ei, găsi 
un costum bleumarin scump, pe care nu Lar fi purtat nici 
moartă, dar pe care nu putea să îl returneze pentru că 
mama ei îl comandase de la buticul preferat din St. 
Louis, iar directoarea sigur îi spunea. 

- Fiecare femeie are nevoie de un costum care inspiră 
putere atunci când devine mai bătrână, spuse Kate. 

Heath îşi arcui colțul gurii. 

- Şi eu am un cadou pentru Annabelle. Din păcate, 
nu ajunge aici până luni. 

Candace îl presă ca să îi dea detalii, dar el refuză să îi 
spună mai multe. Kate nu mai putu să își ţină ascunsă 
curiozitatea legată de motivul care îl făcea să fie acolo. 

- Nu ne deranjează când Annabelle își face apariţia 
fără pereche, chiar dacă spune că se simte ca a cincea 
roată de la căruţă. Ín calitate de client al ei, sigur nu ești 


Găsește-mi perechea 325 


obligat să îi fii escortă, dar... Ei bine, trebuie să spun că 
suntem cu toții bucuroși că ni te-ai alăturat azi, nu? 

Kate își termină fraza într-o notă întrebătoare. Anna- 
belle spera că Heath avea să pună cumva capăt presupune- 
rii mamei ei că era o întâlnire de milă pentru el, dar fu cu 
atât mai dornic să joace pe cartea farmecului personal. 

- Plăcerea e de partea mea. Abia aşteptam să vă 
cunosc. Annabelle mi-a spus cele mai incredibile po- 
veşti despre cariera ta bancară, Kate. Ai fost o adevărată 
pionieră. 

Kate se topi toată. 

- Nu știu ce să spun, ci doar că lucrurile erau mult 
mai grele pentru femei atunci decât acum. Îi tot spun 
lui Annabelle că nu-și dă seama cât este de norocoasă. 
Zilele astea, singurele obstacole care stau în calea reuși- 
tei unei femei sunt cele pe care și le face cu mâna ei. 

„Bang.“ 

- Evident, ai învățat- foarte bine, spuse Heath rela- 
xat. Este impresionant ce a reuşit să facă în aşa un scurt 
timp. Trebuie să fiți teribili de mândri de ea. 

Kate se uită scrutător la Heath ca să își dea seama 
dacă glumea. Candace chicoti. Annabelle nu își detesta 
cu adevărat cumnata, dar nici nu s-ar fi oferit prima dacă 
ea ar fi avut nevoie de un transplant de rinichi. 

Kate se întinse peste fotoliu și o mângâie ușor pe 
Annabelle pe genunchi. 

- Diplomatic spus, Heath. Fata mea a fost mereu un 
spirit liber. Și arăţi minunat în seara asta, scumpo, chiar 
dacă e mare păcat că nu aveau rochia asta pe negru. 

Annabelle oftă. Heath zâmbi, apoi își îndreptă aten- 
ţia spre Candace, care se strecurase între el și Doug, 
pe canapea. 

- Înţeleg că tu și Doug aţi fost binecuvântaţi cu 
un copil. 

„Binecuvântaţi?“ Annabelle îi spusese că băieţelul în- 
văţase să atragă atenţia tuturor făcând pipi pe covorul 
din living. Dar clanul Granger înghiţi gălușca, iar Kate 
străluci toată. 

- Îmi amintește atât de mult de Doug și Adam la 
vârsta lor... 

„Penisuri micuţe?“ 

- ÎL trimitem la cursuri, spuse Doug. Nu vrem să se 
plictisească la școală. 

- Adoră cursul de științele naturii. Un fir din exten- 
siile lui Candace i se lipise de buze, dar nu păru să ob- 
serve. Îl învăţăm să recicleze. 

- Impresionant cât de bine coordonat este un copil 
de trei ani, spuse Adam. O să fie un mare sportiv. 

Kate se umflă de mândrie maternă. 

- Doug și Adam au fost înotători. 

„Şi Annabelle fusese.“ 

- Și Annabelle a înotat. Kate își dădu după ureche 
o șuviță blondă. Din păcate, nu a mers până la capăt ca 
fraţii ei. 

„Traducere: Annabelle nu câștigase niciodată medalii 
ca fraţii ei.“ 

- Eu doar mă distram, mormăi ea, dar nimeni nu 
îi acorda atenţie pentru că tatăl ei hotărâse să intre în 
discuţie. 

- Eu renunţ la crosa mea de fier veche de şapte ani 
pentru Jamison. Nu este niciodată prea devreme să le 
trezești interesul pentru sport. 

Candace se avântă într-o descriere a iscusinței acade- 
mice ale lui Jamison, iar Domnul Fermecător oferi toate 
răspunsurile potrivite. Kate se uită cu drag la fiii ei. 

- Doug și Adam citeau deja când au împlinit patru 
ani. Nu doar cuvinte, ci fraze întregi. Mă tem că lui 
Annabelle i-a luat un pic mai mult. Nu că era înceată - 
absolut deloc -, dar îi era tare greu să stea locului. 

Încă îi era. 

- O mică tulburare a deficitului de atenţie nu este 
neapărat ceva rău, spuse Annabelle, simțind nevoia de a 
interveni. Cel puţin îți oferă o gamă amplă de puncte 
de interes. 

Toată lumea se uită lung la ea, inclusiv Heath. Reu- 
şise. În mai puţin de o jumătate de oră, el părăsise masa 

de prânz a rataţilor şi se instalase definitiv alături de 
copiii reuşiţi. 

Chinul continuă odată cu apariţia aperitivelor și se 
așezară din nou în jurul mesei, care era aranjată cu față 
de masă albă, trandafiri roz şi sfeşnice de argint. 

- Lopăţico, spune, când vii în St. Louis să vezi noua 
aripă de cardiologie? Adam se așeză lângă ea, perechea 
lui fiind pe partea opusă. Cel mai amuzant lucru, 
Lucille. Ultima dată când ne-a vizitat Annabelle, cineva 
a lăsat o găleată pe hol. Ca de obicei, Annabelle vorbea, 
așa că nu a văzut-o. Bam! 

Râdeau cu toţii de parcă nu ar mai fi auzit povestea 
de cel puţin zece de ori. 

- "Țineţi minte petrecerea dată înaintea ultimului 
an în facultate? pufni Doug. Am amestecat băuturile 
rămase de la toată lumea şi am provocat-o pe Lopăţica să 
bea nenorocirea aia. Doamne, n-am crezut niciodată 
că o să se oprească din vomitat. 

- Da, astea chiar sunt nişte amintiri minunate. 

Annabelle îşi bău vinul dintr-o înghițitură. 

Din fericire, erau mai interesaţi să se dea bine pe 
lângă Heath decât să o tortureze pe ea. Doug voia să ştie 
dacă se gândea să deschidă un birou în L.A. Adam 
întrebă dacă avea parteneri. 

Tatăl ei îl întrebă cum stă cu golful. Cu toții căzură de 
acord că munca grea, obiectivele clare și un backswing lin 
la golf erau secretele succesului. Când începură să discute 
despre punctaje, Annabelle își dădu seama că Heath se 
îndrăgostise la fel de tare de familia ei pe cât se îndrăgos- 
tise familia ei de el. 

Totuşi, curiozitatea lui Kate nu fusese satisfăcută, căci 
nu aflase de ce o însoțea în seara aceea. 

- Spune-ne cum a mers vânătoarea de soție. Am înţe- 
les că ai colaborat cu două peţitoare. 

Annabelle hotări să intervină. 

- Una. Eu l-am concediat. 

Fraţii ei izbucniră în râs, dar Kate o privi sever pe dea- 
supra chiflelor. 

- Annabelle, ai cel mai ciudat simţ al umorului. 

- Nu glumesc, spuse ea. Este imposibil să lucrezi cu 
Heath. 

Se aşternu o tăcere stânjenitoare. Heath ridică din 
umeri și puse furculița jos. 

- Se părea că eu nu mă puteam concentra, iar Anna- 
belle nu suportă prea multă neseriozitate când vine 
vorba de afaceri. 

Tuturor li se tăie respiraţia, cu excepţia lui Candace, 
care își termină al treilea Chardonnay și hotări că era 
momentul să lanseze subiectul preferat de discuție. 

- Nu o să auzi niciodată de la ei, Heath, dar familia 
Granger e străveche, străveche în St. Louis, dacă știi ce 
vreau să zic. 

Degetele lui Heath se încleștară pe piciorul paharului. 

- Nu sunt sigur că știu. 

Oricât ar fi apreciat Annabelle schimbarea de temă a 
discuţiei, şi-ar fi dorit ca totuşi Candace să fi ales 
altceva. Nici Kate nu era încântată, dar cum Candace 
se hotărâse să încalce buna-cuviință, nu Annabelle, ea o 
rugă pur şi simplu pe Lucille să îi dea sarea. 

- Sarea provoacă creșterea tensiunii, simți Lucille da- 
toria să sublinieze. 

- Fascinant. 

Kate se întinse pe lângă ea ca să ia shakerul. 

- Granger este una dintre primele familii cu fabrici 
de bere în St. Louis, spuse Candace. Practic, ei au înfiin- 
ţat orașul. 

Annabelle își înăbuși un căscat. 

Totuși, Heath își abandonă costiţa din farfurie şi se 
concentră asupra lui Candace. 

- Nu-mi spune, serios? 

Candace, o snoabă înnăscută, fu mai mult decât feri- 
cită să dea amănunte. 

- Socrul meu a aşteptat până la terminarea facultăţii 
ca să anunţe că avea de gând să facă medicină, nu bere. 
Familia lui a fost obligată să vândă berăria celor de la 
Anheuser-Busch. Se pare că a fost vestea secolului. 

- Îmi imaginez. Heath se uită peste masă la Annabelle. 
Nu mi-ai spus niciodată asta. 

- Nimeni nu spune, zise Candace într-o șoaptă com- 
plice. Le este rușine că s-au născut cu bani. 

- Nu e rușine, spuse ferm tatăl ei. Dar eu și Kate 
am crezut mereu în importanța muncii. Nu voiam să ne 
creştem copiii cu altceva de făcut decât să se încreadă 
în fondurile lor fiduciare. 

Cum nici unul dintre ei nu se putea atinge de fon- 
durile fiduciare până ce nu împlineau vreo 130 de ani, 
Annabelle nu înțelesese niciodată care era avantajul. 

- Am văzut prea mulți tineri distruși așa, spuse Kate. 

Candace mai făcu o dezvăluire. 

- Se pare că s-a făcut zarvă multă când Chet a adus-o 
acasă pe Kate. Familia Granger nu a fost de acord. 

Departe de a părea ofensată, Kate se inu băţoasă. 

- Mama lui Chet era o snoabă îngrozitoare. Nu se 
putea abţine, sărmana. Era produsul culturii aceleia izo- 
late din înaltă societate din St. Louis, și tocmai de aceea 
am încercat atât de tare - și inutil, aş adăuga - să o con- 
ving pe Annabelle să nu fie o debutantă. Poate că fami- 
lia mea făcea parte din clasa muncitoare - Dumnezeu 
ştie că mama făcea - dar... 

- Să nu îndrăznești să spui ceva rău despre Nana, zise 
Annabelle în timp ce străpunse o fasole verde. 

- ... dar ştiam să citesc o carte de bune maniere mai 
bine ca oricine altcineva, continuă Kate încet, și nu mi-a 
luat mult până când am ajuns să mă integrez perfect în 
măreața și influenta familie Granger. 

Chet o privi mândru pe Kate. 

- Până când a murit, mamei îi păsa mai mult de Kate 
decât de mine. 

Heath nu își luase ochii de la Annabelle. 

- Ai fost o debutantă? 

Ea încremeni și ridică bărbia. 

- lubeam rochiile și părea o idee bună la vremea aia. 
Ai o problemă cu asta? 

Heath începu să râdă și tot continuă, încât Kate fu ne- 
voită să scoată o batistă și să i-o dea să se șteargă la ochi. 

- Sincer, Annabelle nu vedeam ce Dumnezeu era atât 
de amuzant. 

Neinspirată, Candace îl lăsă pe chelner să îi umple 
din nou paharul. 

- Apoi a fost River Bend, casa în care au crescut cu 
toţii. 

Heath pufni amuzat. 

- Casa voastră avea un nume? 

- Nu te uita la mine, i-o întoarse Annabelle. S-a în- 
tâmplat înainte să mă nasc eu. 

- River Bend era o moșie, nu doar o casă, explică 
apoi Candace. Încă nu ne vine să credem că Chet a con- 
vins-o pe Kate să vândă, chiar dacă locuința din Naples 
trebuie văzută ca să-ți vină să crezi că există. 

Heath începu să râdă din nou. 

- Eşti enervant, îi spuse Annabelle. 

Candace continuă să descrie frumuseţile de la River 
Bend, ceea ce o făcu pe Annabelle să devină nostal- 
gică, deși Candace nu avea noţiunea ferestrelor vechi, a 
șemineurilor care scoteau fum și a invaziilor frecvente 
ale şoriceilor. În cele din urmă, Doug se săturase şi 
schimbă subiectul. 

Heath iubea familia Granger, pe fiecare în parte, cu 
excepţia lui Candace, care era o snoabă ce își dădea prea 
multă importanţă, dar ea trebuia să trăiască în umbra lui 
Annabelle, așa că era pregătit să fie tolerant. Când privi 
în jurul mesei, văzu familia solidă pe care și-o dorise pe 
când era copil. Chet și Kate erau părinţii iubitori care se 
dedicaseră transformării copiilor lor în adulți realizați. 
Tachinările fraţilor ei o înnebuneau pe Annabelle - mai 
aveau puţin şi îi dădeau bobârnace -, dar cel mai mic 
copil și singura fată era clar persoana lor preferată. 
Vederea lui Doug și a lui Adam implicați într-o competi- 
ţie nu foarte subtilă pentru câștigarea atenției ei fu unul 
dintre deliciile serii. Complexitatea relației mamă-fiică 
era ceva dincolo de înțelegerea lui. Kate era cicălitoare, 

dar nu rata nici o ocazie s-o atingă pe Annabelle, dar îi 
zâmbea când fiica ei nu se uita la ea. Cât despre Chet... 

Expresia de pe chipul lui dădea clar de înțeles cine 
era fata tatei. 

Când o privi pe Annabelle, peste masă, îi crescu inima 
în piept de mândrie. Nu o văzuse niciodată atât de fru- 
moasă și de sexy, dar gândurile lui oricum păreau să 
zboare mereu în direcţia aceea. 

Umerii ei goi străluceau în lumina lumânărilor şi ar 
fi vrut să îi lingă pistruii picurați pe nasul grațios. 
Cârlionţii strălucitori îi aminteau de frunzele tomna- 
tice, iar degetele lui îşi doreau cu ardoare să se piardă în 
părul ei. Dacă nu ar fi fost atât de blocat în noțiunile lui 
demodate și înșelătoare despre o soție-trofeu, şi-ar fi dat 
seama cu luni în urmă de locul pe care îl ocupa Anna- 
belle în viaţa lui. Dar avusese nevoie de petrecerea orga- 
nizată cu o săptămână în urmă ca să deschidă ochii. 
Annabelle făcea pe toată lumea fericită, inclusiv pe el. 
Cu Annabelle, îşi amintea că în viaţă trebuie să și tră- 
ieşti, nu doar să muncești și că râsul era un lucru la fel 
de preţios ca banii. 

Își anulase o întâlnire de dimineață ca să îi aleagă 
inelul de logodnă, de doar două carate și jumătate, pen- 
tru că avea mâinile mici. Să poarte după ea trei carate 
toată ziua putea să o obosească prea tare ca să își mai 
scoată hainele noaptea. Ştia exact cum avea de gând să 
o ceară, iar în dimineaţa aceea pusese în mișcare prima 
parte a planului. 

Angajase fanfara de la Universitatea din Northwestern. 

Îşi închipuise exact cum aveau să se desfășoare lucru- 
rile. Chiar acum, ea era supărată, aşa că trebuia s-o facă 
să uite că, până nu demult, el își dorise să se însoare cu 
Delaney Lighrfield. Bănuia că Annabelle îl iubea. Min- 
ciuna cu Dean Robillard i-o demonstrase, nu? lar dacă 
se înșela, avea să o facă să îl iubească începând chiar din 
acea seară. 

Avea să o sărute până ce rămânea fără suflare, să o 
ducă în dormitorul din pod, să o întoarcă pe Nana cu 

fața la perete şi să facă dragoste cu ea până când rămâ- 
neau amândoi fără suflare. După aceea, urmau grămezi 
de flori, nişte întâlniri extraordinar de romantice și 
o mulţime de discuţii telefonice senzuale. După ce se 
asigura că toate mecanismele ei de apărare erau nimi- 
cite, o invita la o cină specială la restaurantul de top 
Evanston. După ce o ademenea cu mâncare bună, șam- 
panie și lumina lumânărilor, îi spunea că voia să vadă 
locurile pe unde ieșea în timpul facultății și îi sugera 
o plimbare prin campusul de la Northwestern. 

Pe drum, o trăgea spre una dintre ușile mari cu ar- 
cadă, o săruta, poate o atingea puțin pentru că, pe cine 
voia să păcălească, era imposibil să o sărute pe Annabelle 
fără să o atingă. În cele din urmă, ajungea la campusul 
de pe malul lacului și acolo fanfara Northwestern îi aş- 
tepta, cântând o melodie veche şi romantică. Se punea 
în genunchi, scotea inelul și o cerea de soție. 

Se concentră mult la imaginea aceea, o savură, apoi, 
cu un regret, o lăsă să plece. Nu avea să fie nici o fanfară, 
nici o cerere în căsătorie pe malul lacului, nici măcar un 
inel cu care să pecetluiască momentul când o cerea 
de soție din moment ce inelul pe care îl alesese urma să 
fie gata abia peste o săptămână. 

Renunţa la planul perfect pentru că, după ce întâl- 
nise familia Granger și văzuse cât de mult însemnau 
unul pentru altul - cât de mult însemna Annabelle pen- 
tru ei -, știa că ei trebuiau să fie părtași la moment. 

Chelnerul dispăru după ce le lăsă cafea proaspătă 
şi desert. Peste masă, Annabelle sâsâia ceva spre cele- 
brul chirurg din St. Louis, care îi răsucise o şuviţă în 
jurul degetului și o anunţă că nu îi dădea drumul până 
nu le spunea tuturor despre pățania în care făcuse pe ea 
la petrecerea unei anume Laurie. 

Heath se ridică în picioare. Adam lăsă în pace părul 
lui Annabelle, și ea îi dădu un ghiont pe sub masă. 

- Au! Adam își frecă piciorul. Asta a durut! 

- Bun. 

- Copii... 

Heath zâmbi. lubea atmosfera aceea. 

- Sper că nu se supără nimeni, dar am câteva lucruri 
de spus. În primul rând, sunteţi niște oameni extraordi- 
nari. Mulţumesc că mi-aţi permis să împart după-amiaza 
cu voi. 

Urmă o avalanșă de „Hei, hei!“, acompaniată de cioc- 
nitul paharelor. Doar Annabelle rămase tăcută și bănu- 
itoare, dar ce urma să spună avea să îi șteargă încruntarea 
de pe chip. 

- Eu nu am fost atât de norocos încât să cresc într-o 
familie ca a voastră. Cred că ştiţi cu toții cât sunteţi de 
norocoși să vă aveți unul pe celălalt. 

El se uită la Annabelle, dar ea încerca să își găsească 
şervețelul, pe care Adam i-l pasase pe sub masă lui Doug. 
Aşteptă până când ea își înălță capul. 

- Au trecut aproape cinci luni de când ai intrat val- 
vârtej în biroul meu, în costumul ăla galben, îngrozitor, 
Annabelle. Între timp, mi-ai întors lumea cu susul în jos. 

Mâna lui Kate țâșni în aer și brățările zdrăngăniră. 

- Dacă ai puţină răbdare, sunt sigură că o să-și dea 
silința să aranjeze lucrurile cum trebuie. Annabelle este 
un om care munceşte din greu. Sigur, metodele ei pro- 
fesionale poate nu sunt cele cu care ești obișnuit, dar 
are inima acolo unde trebuie. 

Doug scoase un stilou din buzunar. 

- Am de gând să trec prin toată arhiva ei înainte să 
plec. Cu puţină reorganizare și o mână fermă activitatea 
ei ar trebui să se stabilizeze în scurt timp. 

Annabelle își sprijini bărbia în mână şi oftă. 

- Nu este vorba despre Perfect pentru Tine, spuse 
Heath. 

Ei îl priviră pierduţi. 

- Şi-a redenumit compania, spuse el cu răbdare. Nu mai 
este Căsătoriile Myrnei. O numește Perfect pentru Tine. 

Adam se uită încurcat la ea. 

- E adevărat? 

Candace o privi uluită. 

- Nu puteai să găsești ceva mai captivant? 


334 Susan Elizabeth Phillips 


- Nu-mi amintesc să fi auzit despre asta, spuse Doug. 

- Nici eu. Chet puse pe masă ceașca de cafea. Mie 
nu-mi spune nimeni nimic. 

- Țiam spus eu, răspunse Kate. Din păcate, n-am 
făcut anunţul pe Golf Channel. 

- Ce fel de companie? întrebă Lucille. 

Câtă vreme Adam încercă să îi explice că sora lui era 
peţitoare, Doug își scoase BlackBerry-ul. 

- Sunt sigur că nu te-ai gândit să verifici dacă este 
marcă înregistrată. 

Heath își dădu seama că îi pierdea și ridică tonul vocii. 

- Ideea este că, până când am cunoscut-o pe Anna- 
belle, am crezut că am totul în viaţă, dar nu i-a luat mult 
timp să-mi arate gravele greșeli de calcul. 

Kate tresări. 

- Oh, Doamne, ştiu că nu are mereu tact, dar este 
bine intenţionată. 

Annabelle ridică încheietura lui Adam și se uită la 
ceas. Heath îşi dori ca ea să fi avut mai multă încredere. 

- Ştiu că toată lumea recunoaște cât de specială este 
Annabelle, spuse el, dar eu nu o cunosc de multă vreme 
şi mi-a luat ceva până să-mi dau seama. 

Annabelle se apucă să curețe o pată umedă de pe faţa 
de masă. 

- Faptul că mi-am dat seama mai greu, spuse el, nu 
înseamnă că sunt prost. Recunosc calitatea atunci când 
o văd, iar Annabelle este o femeie extraordinară. Acum 
chiar că îi acapară atenția deplină și simți iureșul acela 
de adrenalină care anunța momentele de dinaintea în- 
cheierii unei afaceri. Ştiu că azi e ziua ta, iubito, și asta 
înseamnă că tu ar trebui să primeşti cadoul, nu eu, dar 
sunt lacom. El se întoarse mai întâi spre un cap al mesei, 
apoi spre celălalt. Chet, Kate, doresc să vă cer mâna fii- 
cei voastre. 

O tăcere adâncă se așternu în încăpere. O lumânare 
sfârâi. O linguriţă se lovi de farfurie. 

Annabelle rămase încremenită, în vreme ce restul fa- 
miliei revenea încet la viață. 

- De ce ţi-ai dori să te însori cu Annabelle? ţipă Candace. 

- Dar credeam că tu erai... 

- Oh, draga mea! 

- Să te însori cu ea? 

- Cu Annabelle a noastră? 

- Nu ne-a spus niciodată nimic despre... 

Kate își căută şerveţelele. 

- Este cel mai fericit moment din viața mea. 

- Mâna se acordă, Champion. 

Zâmbind larg, Doug se întinse peste masă ca să bată 
palma cu mama lui. 

- Hai să facem nunta înainte de Crăciun, până nu 
îşi dă seama în ce s-a băgat şi se răzeândește. 

Heath rămase concentrat asupra lui Annabelle, lă- 
sând-o să își revină. Buzele ei se conturară într-un oval; 
ochii i se transformară în lăcușoare de miere vărsată. 
Și apoi sprâncenele i se uniră într-o arcuire. 

- Despre ce tot vorbeşti? 

Se așteptase măcar la un oftat de bucurie. 

- Vreau să mă căsătoresc cu tine, spuse el din nou. 

Încăpăţânarea ei devenea tot mai amenințătoare și 
își aminti că Annabelle rareori făcea lucrurile la care 
te așteptai, lucru pe care ar fi trebuit să și-l reamintească 
înainte să se ridice. 

- Şi cam când ai avut tu revelaţia asta magică? întrebă 
ea. Nu, lasă-mă să ghicesc. În seara asta, după ce mi-ai 
cunoscut familia. 

- Greșit. 

Aici, cel puţin, avea pământ solid sub picioare. 

- Atunci când? 

- Weekendul trecut, la petrecere. 

Neîncrederea îi licări în privire. 

- De ce nu mi-ai spus nimic atunci? 

Își dădu seama prea târziu că ar fi trebuit să rămână 
la planul lui iniţial, dar refuză să se lase cuprins de pa- 
nică. „Intotdeauna, înfruntă opoziția cu forță!“ 

- Tocmai mă despărțisem de Delaney cu câteva ore 
înainte. Părea puţin cam prematur. 

- Totul pare cam prematur. 

Kate își apăsă mâna în masă. 

- Annabelle, eşti arțăgoasă. 

- Asta nu descrie nici pe departe cum mă simt. El 
tresări când Annabelle sări brusc de pe scaun. L-a auzit 
cineva să spună cuvântul I? Pentru că eu sigur nu. 

Şi astfel îl încolți. Chiar credea că ea nu avea să ob- 
serve? De aceea decisese să facă pasul în fața familiei ei? 
Incepu să transpire. Dacă nu reacționa cum trebuia, 
toată afacerea urma să se prăbușească în faţa ochilor 
lui. Ştia ce trebuia să facă, dar chiar în momentul acela, 
în care avea cea mai mare nevoie să își păstreze capul pe 
umeri, şi-l pierduse. 

- Am angajat fanfara de la Northwestern! 

O tăcere uluită îi întâmpină mărturisirea. 

Se făcu singur de rușine în faţa lor. Annabelle clătină 
din cap cu o atitudine demnă și calmă care îl tulbură. 

- Ţi-ai pierdut minţile. Îmi doresc doar să o fi făcut 
în privat. 

- Annabelle! Gâtul lui Kate se înroși. Doar pentru că 
Heath nu doreşte să-și exprime sentimentele cele mai 
intime în fața unor străini, nu înseamnă că nu este în- 
drăgostit de tine. Cum poate cineva să nu te iubească? 

Annabelle nu îl scăpă nici o secundă din priviri. 

- lată ce am învăţat despre pitoni, mamă. Uneori, 
e mai important să fii atent la ceea ce nu spun decât la 
ceea ce fac. 

Kate se ridică în picioare. 

- Eşti prea supărată ca să discuţi despre asta acum. 
Heath este un om minunat. Uită-te numai cum s-a inte- 
grat aici. Așteaptă până mâine ca să te liniştești, apoi 
puteţi să discutaţi despre asta. 

- Păstrează-ţi energia, murmură Doug. Nu trebuie 
decât să te uiţi la ea şi-ţi dai seama că o să explodeze. 

- Haide, Lopăţico, spuse Adam. Spune-i tipului că te 
măriţi cu el. O dată în viaţa ta, fă alegerea corectă. 

Un ajutor de la fraţii ei era ultimul lucru de care avea 
nevoie Heath. Erau tipii pe care ţi-i doreai de partea ta 

în tranșee, nu lângă o femeie furioasă. Să o ceară 
de soție în fața familiei fusese cea mai proastă idee pe 
care o avusese vreodată. Mai avusese probleme cu aface- 
rile până atunci şi tot reușise să le întoarcă în favoarea 
lui. Tot ce trebuia să facă era să o prindă singură și să 
evite singurul subiect pe care ea își dorea cel mai mult 
să îl discute. 


capitolul 22 


Annabelle ieși în grabă pe coridorul pustiu. Muzica 
în surdină se auzea din difuzoare și lumini romantice, 
difuze proiectau o strălucire senină peste pereții din gra- 
nat, dar ea nu putea să se oprească din tremurat. Crezuse 
că Rob îi sfărâmase inima, dar durerea de atunci nu fu- 
sese nimic în comparaţie cu ce simţea acum. După ce 
trecu de sala de mese, se lovi într-un colțar format din- 
tr-un divan și două scaune Sheraton. Heath o urmă, dar 
ea rămase cu spatele la el şi fu suficient de deştept încât 
să nu o atingă. 

- Înainte să spui ceva ce vei regreta, Annabelle, lasă-mă 
să-ți sugerez să deschizi faxul când ajungi acasă. Îţi trimit 
factura pentru un diamant mare de la bijutier. Să ob- 
servi când l-am comandat. Marţi, acum patru zile. 

Deci era adevăr că luase hotărârea de a se însura cu ea 
în noaptea petrecerii. Nu se simțea alinată. Chiar dacă 
ştia că el avea un gol afectiv înăuntrul lui, se gândise 
că se putea feri de o eventuală cădere în acest gol. 

- Mă asculți? întrebă el. Mă hotărâsem deja să mă 
căsătoresc cu tine înainte să întâlnesc vreun membru 
al familiei tale. Îmi pare rău că mi-a luat atât de mult 
timp ca să-mi intre minţile în cap, dar, așa cum ai subli- 
niat foarte repede şi tu, sunt un idiot și tot ce am făcut 
în seara asta este dovada că ai dreptate. Trebuia să vor- 
besc între patru ochi cu tine, dar am început să mă gân- 
desc cât de mult ar însemna pentru ei să fie părtași 
la moment. 

- Nu te-ai gândit că aş putea să refuz, nu-i așa? Se uită 
absentă la reflexia ei apoasă din fereastră. Ai fost atât 
de sigur că sunt îndrăgostită până peste cap de tine, că 
nu ai șovăit nici măcar o secundă! 

El se mișca în spatele ei, atât de aproape de ea, încât 
îi simţea căldura corpului. 

- Nu-i așa? 

Crezuse că era deşteaptă afișându-se cu Dean prin 
faţa lui, dar el îi înţelesese de la bun început șarada, iar 
acum îi furase și ultima urmă de mândrie, alături de 
toate celelalte lucruri. 

- Da. Şi ce? Mă îndrăgostesc repede. Din fericire, îmi 
trece la fel de ușor. 

„Ce minciună!“ 

- Nu spune asta. 

În cele din urmă, se întoarse cu fața spre el. 

- Te cunosc mai bine decât ai crede. Ai văzut ce bine 
m-am înțeles cu băieții la petrecere şi atunci ţi-ai dat 
seama că aș fi destul de bună la afaceri încât să compen- 
sez faptul că nu sunt superbă. 

- Încetează să te desconsideri! Eşti cea mai frumoasă 
femeie pe care o cunosc. 

Poate ar fi râs la obrăznicia lui dacă nu ar fi durut atât 
de tare. 

- Incetează să minţi! Eu sunt un compromis, și amân- 
doi ştim asta. 

- Eu nu fac niciodată compromisuri, i-o întoarse el. 
Și cu siguranţă nu fac compromisuri cu tine. Uneori, 
doi oameni se potrivesc, iar asta se întâmplă şi cu noi. 

Era alunecos ca un ţipar, dar ea nu avea să se lase 
prinsă în capcană. 

- Începe să aibă sens. Tu nu crezi în termenele-limită. 
Se apropie aniversarea ta de 35 de ani. A venit vremea 
să te mişti, nu? La petrecere, ai văzut că sunt bună de 
exploatat în afaceri. Ţi-a plăcut să fii cu mine. Apoi 
astă-seară ai aflat că m-am născut în puful ăla pe care îl 
căutai. Şi cred că asta înseamnă pentru tine să dai lovi- 
tura. Dar ai uitat un lucru, nu-i așa? Ea îl privi fix în ochi. 
Cu iubirea cum rămâne? Cu ea cum rămâne? 

Lui nu îi scăpă nimic. 

- Ce e cu ea? Fii atentă, pentru că o iau cu începutul: 
ești frumoasă, fiecare bucăţică în parte. Ii iubesc părul, 
felul în care se așază, felul în care se simte. Iubesc să-l 
ating, să-l miros. lubesc felul în care strâmbi din nas 
când râzi. Mă face și pe mine să râd de fiecare dată. Şi 
iubesc să mă uit la tine când mănânci. Uneori nu poți 
să înghiţi suficient de repede, dar când devii interesată 
de o discuţie, uiţi că mai ai altceva în faţă. Dumnezeu 
ştie că iubesc să fac dragoste cu tine. Nu pot să vorbesc 
despre asta fără să nu te doresc. Îţi iubesc afecțiunea 
patetică pe care o ai pentru pensionarii tăi. lubesc cât 
muncești din greu. 

Şi continuă şi tot continuă, plimbându-se în sus și în 
jos pe covor, trecându-i în revistă virtuțile. 

Începu să îi descrie viitorul lor, pictând o imagine 
frumoasă a vieţii împreună, locuind în casa lor, petrece- 
rile pe care aveau să le organizeze, la vacanţele în doi. 
Avu chiar curajul să amintească de copii, iar asta o făcu 
să se ridice brusc. 

- Încetează! Doar încetează! Ea își încleștă pumnii. 
Ai spus tot, mai puţin ce-mi trebuia să aud. Vreau să mă 
iubeşti pe mine, Heath, nu părul meu groaznic, nu felul 
în care mă înţeleg cu clienţii tăi, nu faptul că am fami- 
lia la care ai visat dintotdeauna. Vreau să mă iubeşti pe 
mine, şi tu nu ştii cum se face asta, nu-i aşa? 

El nici măcar nu clipi. 

- Ai ascultat ceva din ce am spus? 

- Fiecare cuvânt. 

El o ţintui cu privirea și încercă să o înduplece cu 
încrederea lui neabătută. 

- Şi atunci cum să nu te iubesc? 

Dacă nu ar fi fost atât de dureros de conștientă 
de trucurile lui, poate că l-ar fi crezut, dar cuvintele nu 
îşi atinseseră ținta. 

- Nu ştiu, spuse ea încet. Tu să-mi spui. 

El ridică o mână în aer, dar Annabelle îl simţea agitat. 

- Familia ta are dreptate. Eşti un dezastru personal. 
Ce vrei? Spune-mi ce vrei! 

- Vreau cea mai bună ofertă pe care o ai. 

Se uită la ea, cu privirea lui intensă, intimidantă, în- 
verșunată. lar atunci făcu un lucru de necrezut. Întoarse 
privirea. Cu inima distrusă, ea îi privi mâinile strecu- 
rându-se în buzunare și umerii coborând aproape 
imperceptibil. 

- O ai deja. 

Ea îşi mușcă buza și încuviinţă din cap. 

- Aşa mă gândeam și eu. 

Apoi ea plecă. 

Nu avea bani la ea, dar oricum urcă într-un taxi şi îl 
puse pe șofer să aştepte în faţa casei, iar ea intră ca să ia 
bani să-i plătească. Familia ei avea să apară dintr-o clipă 
în alta. Apucă o valiză înainte să se întâmple asta şi în- 
cepu să o umple cu tot ce îi veni la mână, fără să își mai 
permită să simtă ori să se gândească. 

Cincisprezece minute mai târziu, se afla în maşină. 


Sâmbătă, chiar înainte de miezul nopţii, Portia află 
vestea cererii în căsătorie când primi un telefon de la 
Baxter Benton, care era chelner la Mayfair Club de o 
mie de ani şi trăsese cu urechea la petrecerea familiei 
Granger. Stătea ghemuită pe canapea, învelită într-un 
prosop vechi de plajă și cu pantaloni sport - nu o mai 
încăpeau blugii -, cu o mare din ambalaje de bomboane 
şi şervețele mototolite peste tot în jurul ei, asemenea 
unui gard din sârmă ghimpată. Când închise telefonul, 
era deja în picioare, încântată pentru prima dată după 
săptămâni întregi. La urma urmei, nu-și pierduse intui- 
ţia. De aceea nu reușise să îi găsească femeia perfectă 
pentru ultima prezentare. Chimia pe care o simţise 
între Heath și Annabelle în ziua aceea la birou nu era 
doar în imaginaţia ei. 

Păşi peste prosopul de plajă pe care îl aruncase pe jos 
și se uită în ziarul Tribune luat cu o zi înainte ca să veri- 
fice în ce dată erau. Contractul ei cu Heath expira 

marți, adică peste trei zile. Puse ziarul deoparte și în- 
cepu să se plimbe în stânga și în dreapta. Dacă o scotea 
la capăt cu povestea aceea, poate reușea să lase în trecut 
Power Matches fără să se simtă o ratată. 

Era miezul nopţii şi nu putea să facă nimic până a 
doua zi. Se uită la dezordinea din jurul ei. Femeia care 
îi făcea curăţenie în casă își dăduse demisia cu câteva 
săptămâni în urmă, iar Portia nu îi găsise înlocuitoare. 
O peliculă de praf acoperea totul, coşul de gunoi dădea 
pe afară, și covoarele trebuiau aspirate. Nici măcar nu se 
dusese la birou cu o zi înainte. Ce rost avea? Nu avea 
asistente, doar pe Inez și pe individul de la IT care se 
ocupa de site-ul Power Matches, partea afacerii cel mai 
puţin interesantă pentru ea. 

Își atinse fața. De dimineaţă, fusese la dermatolog. 
Ce potrivire catastrofică, dar exact așa era viaţa ei. 
Totuşi, pentru prima dată după mult timp, simţi o urmă 
de speranţă. 


Heath se îmbătase sâmbătă noapte, așa cum obișnuia 
să facă tatăl lui. Nu mai avea nevoie decât de o femeie 
pe care să o altoiască și devenea după chipul şi asemăna- 
rea bătrânului. Dacă stătea să se gândească bine, tatăl 
lui ar fi fost mândru de el, pentru că, în urmă cu câteva 
ore, Heath altoise o minunăţie de femeie. Poate nu fizic, 
dar o nimicise emoțional. 

lar ea îl lovise înapoi. Exact acolo unde durea. Când 
se prăbuși în pat, aproape în zorii zilei, își dori să-i fi 
spus că o iubea, să-i fi spus cuvintele pe care voia să 
le audă. Dar nu putea să îi ofere lui Annabelle altceva 
decât adevărul. Era prea importantă pentru el. 

Când se trezi, în cele din urmă, era duminică du- 
pă-amiază. Se duse împleticit la duș şi băgă sub apă 
capul care îi bubuia. Ar fi trebuit să fie la Soldier Field 
chiar în clipa aceea, cu familia lui Sean, dar când ieși 
de la duș, scoase un halat, apoi se duse în bucătărie și se 
întinse după ibricul de cafea. Nu îşi sunase nici măcar 
un client ca să îi ureze noroc și nici nu îi păsa. 

Luă o cană din dulap și încercă să scoată la lumină 
mai multă indignare împotriva lui Annabelle. Ea îl 
făcea să bată câmpii şi lui nu îi plăcea. Avusese un plan, 
unul al naibii de bun pentru amândoi. De ce nu putea 
să aibă încredere în el? De ce avea nevoie să audă o gră- 
madă de aiureli lipsite de sens? Acţiunile vorbeau mai 
mult decât cuvintele şi, de îndată ce s-ar fi căsătorit, i-ar fi 
arătat cât de mult îi păsa de ea, în toate felurile posibile. 

Luă o aspirină şi cobori în sala lui media scumpă 
și abia mobilată ca să mai prindă câteva meciuri. Nu era 
îmbrăcat, nu se răsese, nu mâncase și nici nu îi păsa. În 
timp ce schimba postul muta de pe un canal sportiv 
pe altul, se gândi la felul în care familia ei îl atacase după 
ce Annabelle se făcuse nevăzută. Ca un grup de piranha. 

„Ce joc joci, Champion?“ 

„O iubeşti sau nu?“ 

„Nimeni nu o rănește pe Annabelle şi scapă 
nepedepsit!“ 

Până și Candace îi luase apărarea. 

„Sigur ai făcut-o să plângă, şi ea urăște când e toată 
plânsă!“ 

În cele din urmă, Chet spusese totul: 

„Mai bine pleci acum.“ 

În restul după-amiezii de duminică, Heath sări de la 
un meci la altul, fără să fie atent la vreo pasă. Își igno- 
rase telefonul toată ziua, dar cum nu își dorea ca oame- 
nii să cheme poliţia, reuşise să se eschiveze într-o discuţie 
cu Bodie, în care se prefăcuse că răcise. După aceea, 
urcă la etaj și înșfăcă o pungă mare de chipsuri. Aveau 
gust de scame. Încă îmbrăcat în halatul din bumbac alb, 
se cufundă în singurul fotoliu din living cu o sticlă de 
coniac proaspăt deschisă. i 

Planul lui perfect zăcea în ruine în jurul lui. Într-o 
singură noapte dezastruoasă, își pierduse soţia, iubita, 
prietena și toate fuseseră aceeași persoană. Umbra lungă 
şi singuratică de la Beau Vista Trailer Park se răsfrângea 


asupra lui. 
* 

Portia îşi petrecu duminica ascunsă în apartamentul 
ei, cu telefonul la ureche, încercând să îl localizeze pe 
Heath. În cele din urmă, ajunse la recepționera lui și îi 
promise că o trimite la spa în weekend dacă afla unde 
era Heath. Femeia nu reveni înainte de 11 noaptea. 

- E bolnav acasă, spuse ea. Şi-a luat zi liberă. Nimănui 
nu-i vine să creadă. 

Portia trebuia să îi pronunţe numele. 

- Bodie a vorbit cu el? 

- De la el am aflat că este bolnav. 

- Deci... Bodie a verificat cum este? 

- Nu. Abia acum se întoarce din Texas. 

Când Portia închise telefonul, simţi o durere în inimă, 
dar nu putea să se lase copleșită, nu acum. Nu crezu nici 
o clipă că Heath era bolnav şi îi tastă numărul de tele- 
fon. Când răspunse robotul, mai încercă o dată, dar tot 
nu îi răspunse el. Își atinse fața. 

Cum putea să o facă? 

Cum putea să nu o facă? 

Se duse în dormitor şi căută prin dulapurile ei până 
când își găsi cea mai mare eșarfă Hermes. Totuși, şovăi. 
Se duse la fereastră și privi lung în întuneric. 

La naiba cu toate! 


Cu Willie Nelson în versiune stereo, Heath moţăia. 
La un moment dat, la miezul nopţii, se auzi soneria. 
O ignoră. Sună iar și iar. Când nu mai suportă țârâitul, 
traversă împleticit coridorul, își apucă adidașii și îi 
aruncă în ușă. 

- Pleacă! 

Reveni în livingul gol şi ridică paharul de coniac 
pe care îl abandonase mai devreme. Un ciocănit ascuţit 
în geam îl făcu să se întoarcă pe loc şi să privească o 
scenă parcă scoasă din iad. 

- La dracu”! 

Paharu! se făcu țăndări pe podea și coniacul îi stropi 
pulpele dezgolite. 

- Ce Dumne... 

Chipul coșmarului se scufundă în tufișuri. 

- Deschide afurisita aia de uşă! 

- Portia? 

El păşși peste sticla spartă, dar nu mai văzu decât ra- 
muri care fremătau la fereastră. Nu avea cum să-și fi ima- 
ginat chipul acela întunecat, învăluit în eșarfă, care era 
lipsit de orice trăsătură omenească, exceptând doi ochi 
căscaţi. Se întoarse în holul de la intrare și deschise larg 
ușa. Veranda era goală. 

Auzi un sâsâit din spatele tufişurilor. 

- Vino aici! 

- Nici în ruptul capului. Am citit Stephen King. Poţi 
să vii tu la mine. 

- Nu pot. 

- Eu nu mă clintesc de aici. 

Trecură câteva secunde. 

- Bine, spuse ea, dar întoarce-te cu spatele! 

- Bine. 

El nu se clinti din loc. 

Portia ieși încet din umbra aleii. Purta o haină neagră 
şi lungă cu o eșarfă foarte scumpă care îi înfășura capul. 
Își ţinea mâna la frunte ca un cozoroc. 

- Te uiţi? 

- Normal că mă uit. Crezi că sunt nebun?’ 

Mai trecură câteva secunde, apoi ea își cobori mâna. 

Era albastră. Toată faţa ei și ce mai putea să sur- 
prindă din gât. Nu un albastru palid, ci aprins, îndrăz- 
neţ, albastru de Blue Man Group. Numai cristalinul și 
buzele scăpaseră. 

- Știu, spuse ea. Arăt ca un ștrumf. 

El pur şi simplu clipi. 

- Mă gândeam la altcineva, dar ai dreptate. Se spală? 

- Crezi că veneam așa aici dacă se spăla? 

- Îmi imaginez că nu. 

- Este un tratament facial special. L-am făcut ieri-di- 
mineaţă. Părea supărată, de parcă era vina lui. Evident, 
nu aveam de gând să ies până ce nu dispărea. 

- Dar ești aici. Cât durează treaba asta cu faţa de ştrumf? 

- Vreo câteva zile, apoi se ia. A fost mai rău ieri. 

- Greu de imaginat. Și ţi-ai făcut asta pentru că... 

- Înlătură celulele moarte și stimulează noile... Nu 
contează. 

Ea se uită atent la maxilarul lui nebărbierit, picioa- 
rele goale și mocasinii Gucci. 

- Nu sunt singura care arată ca naiba. 

- Nu poate omul să-și ia o zi liberă din când în când? 

- Într-o duminică, în plin sezon? Nu cred. Ea trecu pe 
lângă el și intră în casă, unde stinse imediat lumina din 
holul de la intrare. Trebuie să avem o discuţie serioasă. 

- Nu știu de ce. 

- Afaceri, Heath. Avem afaceri de discutat. 

În mod normal, ar fi dat-o afară, dar nu mai avea chef 
de băut coniac şi avea nevoie să discute cu cineva care 
nu era dispus să îi ia apărarea lui Annabelle. O luă îna- 
intea ei spre living şi - pentru că nu era nemernicul lui 
tată și avea câteva noțiuni despre politețe -, apăsă co- 
mutatorul singurei lămpi din încăpere. 

- Sunt cioburi lângă șemineu. 

- Observ. 

Ea observă mobilierul lipsă din cameră, dar nu făcu 
nici un comentariu. 

- Am auzit că ai cerut-o pe Annabelle Granger noap- 
tea trecută. Dar ce nu ştiu este de ce te-a refuzat prăpădita 
aia mică. Având în vedere că şi-a luat zborul din clubul 
Mayfair fără tine, presupun că asta s-a întâmplat. 

Nemulțumirea lui că fusese nedreptăţit izbucni. 

- Pentru că este o nebună, de aia. O bătaie prea mare 
de cap decât ce am nevoie în viața mea. Şi nu-i spune 
prăpădită. 

- Îţi cer scuze, spuse ea tărăgănat. 

- Nu e ca şi cum ar fi stat la rând o mulţime de tipi 
care să vrea să se însoare cu ea. 

- Am auzit că ultimul ei logodnic a avut o problemă 
de identitate sexuală, deci cred că putem să spunem că 
tu eşti cu un pas înainte. 

- Se pare că nu. 

Portia nu păru să observe că eșarfa îi aluneca de pe 
cap. Pe dedesubt, în părul ei era o nebunie - încâlcit 
pe o parte, lipit pe cealaltă. li era greu să împace înfâți- 
şarea lunatică și etalonul în modă pe care și-l amintea el. 

- Am încercat să-ți spun că este un butoi cu pulbere, 
spuse ea. În primul rând, nu ar fi trebuit niciodată să 
faci afaceri cu ea. Portia veni mai aproape, cu ochii ei 
pătrunzători în craterele lor de un albastru extravagant. 
În mod cert, nu trebuia să te îndrăgosteşti de ea. 

Heath își simţi pântecul străfulgerat. 

- Nu sunt îndrăgostit de ea! Nu încerca să lipești o 
etichetă pe povestea asta. 

Ea se uită la sticla de coniac goală. 

- Puteai să mă păcălești. 

Nici în ruptul capului nu avea să o lase să îi facă 
așa ceva. 

- Ce se întâmplă cu voi, femeile? Nu puteţi lăsa lucru- 
rile aşa cum sunt? Adevărul este că eu şi Annabelle ne 
înțelegem bine. Ne înțelegem unul pe altul și ne dis 
trăm împreună. Dar nu este suficient de bine pentru ea. 
Este înnebunitor de nesigură. 

Incepu să se plimbe prin încăpere, alimentându-și 
senzaţia de nedreptățire şi căutând un exemplu prin 
care să îşi dovedească punctul de vedere. 

- Are chestia asta cu părul. 

În sfârșit, Portia își aduse aminte de părul ei și atinse 
masa aplatizată din cap. 

- Cu un păr ca al ei, presupun că i se poate ierta o 
ușoară vanitate. 

- ÎL detestă, spuse el triumfător. Ți-am spus că e 
nebună. 

- Şi totuși, ea e femeia cu care ai ales să te însori. 

Furia lui păli. Se simţea epuizat și voia să mai bea ceva. 

- Ideea este că mi s-a băgat pe sub piele. Este dulce, 
deşteaptă - cu o minte ascuţită, nu doar pentru că citit 
mult. E amuzantă. Doamne, mă face să râd! Prietenele 
ei o iubesc, şi asta chiar spune ceva, pentru că toate sunt 
femei incredibile. Nu ştiu... Când sunt cu ea, uit de 
muncă şi... 

Se opri. Deja spusese prea multe. 

Portia se îndreptă spre șemineu, cu haina desfăcută, 
care dezvăluia pantaloni sport roşii și ceva ce semăna cu 
o bluză de pijama. În mod normal, nu ar fi luat în serios 
o femeie cu faţa albastră de ștrumf și cu părul ciufulit 
după somn, dar era vorba despre Portia Powers. El ţinu 
garda sus, un lucru inspirat, căci ea lovi din nou. 

- În ciuda tuturor detaliilor, se pare că o iubeşti. 

Heath abia dacă reuși să îşi stăpânească tumultul 
interior. 

- Hai, Portia! Eu şi cu tine suntem la fel. Amândoi 
suntem realiști. 

- Faptul că sunt realistă nu înseamnă că nu cred că 
există dragoste. Poate nu pentru toată lumea, dar... Ea 
făcu un gest scurt și ciudat care păru complet nelalocul 
lui. Propunerea ta trebuie să o fi dat peste cap. Desigur, 
te iubește. Am avut o bănuială despre asta în timpul 
întâlnirii noastre nefaste. Sunt surprinsă că nu a fost 
dispusă să treacă peste constipaţia ta emoțională şi să-ţi 
accepte oferta. 

- Faptul că n-am minţit-o nu înseamnă că nu a fost 
o ofertă al naibii de bună. L-aș fi dat tot ce avea nevoie. 

- Cu excepţia iubirii. Asta voia să audă, nu? 

- Este un cuvânt! Faptele contează. 

Ea înghionti cu vârful pantofului sticla de coniac pe 
care Heath o lăsase pe podea. 

- Te-ai gândit cumva că - și întreb pur și simplu 
în scop profesional - că este posibil ca Annabelle să fie 
sănătoasă, iar tu să fii nebun? 

- Cred că ar fi mai bine să te duci acasă. 

- lar eu cred că protestezi prea mult. Ţi s-au prezentat 
o mulțime de femei uluitoare, dar Annabelle este sin- 
gura cu care ai vrut să te însori. Numai detaliul ăsta ar 
trebui să-ți dea de gândit. 

- Am privit situația logic, atâta tot. 

- Oh, da, tu ești maestrul logicii, într-adevăr. Ea ocoli 
paharul spart. Hai, Heath! Termină cu prostiile! Nu pot 

să te ajut dacă nu-mi spui adevărul despre zidul pe care 
l-ai construit în jurul tău. 

- Ce e asta? Şedinţă de terapie? 

- De ce nu? Dumnezeu ştie că secretele tale sunt 
în siguranţă cu mine. Nu este ca și cum aș avea o ar- 
mată de prietene apropiate care abia așteaptă să le 
scoată de la mine. 

- Crede-mă, nu vrei să auzi de traumele din copilăria 
mea. Să spunem doar că, atunci când am împlinit 15 ani, 
mi-am dat seama că supraviețuirea mea depindea de re- 
fuzul de a le oferi oamenilor inima mea. Am dat înapoi 
o dată şi am plătit pentru asta. Ştii ce? S-a dovedit a fi un 
mod mai sănătos de a trăi. Îl recomand. El înaintă spre 
ea. De asemenea, urăsc aluzia ta că aș fi un monstru cu 
sânge-rece, pentru că nu sunt. 

- Aud bine? Ai toate simptomele clasice. 

- Ale cui? 

- Ale unui bărbat îndrăgostit, firește. 

El tresări. 

- Uită-te la tine! Vocea ei era blândă, iar lui Heath i se 
păru că percepe o notă de empatie sinceră. Aici nu este 
vorba despre o afacere care nu a mers. Este vorba despre 
inima ta care se frânge. 

Un vuiet răsună în capul lui. 

Portia se îndreptă spre fereastră. Cuvintele ei plu- 
tiră înăbușite spre el, de parcă Portiei îi era greu să le 
rostească. 

- Cred... Cred că oamenii ca tine şi ca mine așa simt 
dragostea. Amenințătoare și primejdioasă. Noi trebuie 
să deținem controlul, iar dragostea ne ia chestia asta. 
Oamenii ca noi... Noi nu tolerăm vulnerabilitatea. În 
ciuda străduinţei noastre, mai devreme sau mai târziu, 
se pare că dragostea ne prinde. lar atunci... Ea trase aer 
în piept. lar atunci ne prăbuşim. 

Heath se simţi de parcă primise un pumn în stomac. 

Portia se întoarse încet cu faţa spre el, cu capul sus și 
firicele argintii care îi curgeau pe obrajii albaștri. 

- Îmi revendic prezentarea. 

El îi auzi cuvintele, dar nu avea nici un sens ce spunea. 

- Ne-ai promis mie și lui Annabelle o ultimă prezen- 
tare. Annabelle a folosit-o pe a ei cu Delaney Lightfield. 
Acum e rândul meu. 

- Vrei să-mi prezinţi pe cineva? Acum? După ce toc- 
mai mi-ai spus că sunt îndrăgostit de Annabelle? 

- Avem o înţelegere. Ea se șterse la nas cu mâneca 
trenciului. Tu ai conturat termenii și condiţiile, iar eu 
am o tânără superbă care este exact ce-ţi trebuie. Este 
impetuoasă și inteligentă. Este ușor impulsivă și tempe- 
ramentală, ceea ce îți va păstra viu interesul. Desigur, 
atrăgătoare precum toate candidatele de la Power 
Matches. Are părul ăsta extraordinar roșcat... 

În general, nu înţelegea atât de greu lucrurile, dar 
pricepu în cele din urmă. 

- Vrei să mi-o prezinţi pe Annabelle? 

- Nu vreau. O voi face, spuse ea cu înverșunare. 
Avem o înţelegere. Contractul tău nu se încheie înainte 
de marţi, la miezul nopţii. 

- Dar... 

- Nu poţi să mai faci un pas de unul singur. A venit 
timpul ca situaţia să revină în mâinile unui profesionist. 

Atunci își pierdu puterea, și o nouă lacrimă i se pre- 
linse pe obraz. 

- Annabelle are... puterea de caracter care ţie îţi lip- 
seşte. Este femeia care... o să te păstreze uman. Ea nu o 
să accepte nimic altceva. I se umflă pieptul când scoase 
o răsuflare prelungă şi întretăiată. Din păcate, mai întâi 
trebuie să o găsești. Am verificat. Nu este acasă. 

Vestea îl făcu să se cutremure. Și-o dorea pe Annabelle 
ascunsă în siguranță în casa bunicii ei. Aşteptându-l pe el. 

Cusătura roz a buzelor Portiei se strânse sub obrajii 
albaştri. 

- Ascultă la mine, Heath! De îndată ce o găseşti, mă 
suni. Nu încerca să te ocupi singur de asta. Ai nevoie 
de ajutor. Inţelegi? Asta este prezentarea mea. 

Chiar în clipa aceea, singurul lucru pe care era în stare 
să îl priceapă era profunzimea nebuniei lui. O iubea pe 

Annabelle. Bineînţeles că o iubea. Astfel se explicau 
toate sentimentele pe care fusese prea înspăimântat să 
le numească. 

Avea nevoie să rămână singur ca să se gândească. 
Portia păru să înţeleagă, căci își puse haina şi părăsi în- 
căperea. Heath se simţea de parcă ar fi fost lovit în cap 
de o aruncare înaltă. Se cufundă în fotoliu și își îngropă 
capul în mâini. 

Tocurile Portiei răsunară pe podeaua de marmură 
din hol. O auzi deschizând ușa și apoi, pe neașteptate, 
vocea lui Bodie. 

„La naiba!“ 


capitolul 23 


Portia se prăbuși în brațele lui Bodie. Se prăbuși pur 
şi simplu. El nu se aşteptă la asta şi se împiedică, apoi se 
dădu în spate. 

Ea se înclină în spate odată cu el, cu braţele prinse în 
jurul lui, fără să îi mai dea drumul. Niciodată. Omul 
acela era tare ca piatra. 

- Portia? 

Bodie o strânse de umeri și o împinse câţiva centi- 
metri ca să-i studieze chipul. 

Ea ridică privirea spre ochii lui îngroziți. 

- Tot ce ai spus despre mine e adevărat. 

- Ştiu asta, dar... Degetul lui alunecă pe obrazul al- 
bastru. Ai pierdut vreun pariu? 

Ea își odihni capul la pieptul lui. 

- Au fost câteva luni foarte grele. Ai putea doar să mă 
ţii în braţe? 

- Aș putea. O trase mai aproape şi rămaseră îmbrăţi- 
şaţi o vreme, înconjurați de lumina pe care o reflectau 
aplicele de cupru de pe verandă. Un meci de paintball 
care n-a mers bine? întrebă el în cele din urmă. 

Ea îl strânse și mai tare. 

- Un tratament facial. A ieşit prost. M-am gândit că 
poate reuşesc să... scap de vechea mea versiune. 

El îi mângâie ceafa. 

- Hai să- ne așezăm ca să-mi povesteşti ce s-a întâmplat! 

Ea se ghemui mai aproape de el. 

- Bine. Dar nu-mi da drumul. 

- Nu-i dau. 

Îndeplinindu-i dorinţa, el își petrecu braţul în jurul 
ei, în timp ce o duse peste stradă, în părculeţul de car- 
tier cu o singură bancă din fier verde. Chiar înainte să 
ajungă la ea, Portia începu să vorbească şi, în timp ce 
frunzele uscate plutiră peste pantofii lor, îi povesti totul: 
despre puişorii din bezea, despre tratamentul facial ne- 
reușit, despre Heath şi Annabelle. li povesti cum fusese 
concediată ca mentor și despre frica ei. 

- Mi-e teamă tot timpul, Bodie. Tot timpul. 

El îi mângâie uşor părul încurcat. 

- Ştiu, iubito. Ştiu. 

- Te iubesc. Ştii şi asta? 

- Asta nu știam. O sărută pe creştet. Dar mă bucur să 
o aud. 

Un capăt al eșarfei îi flutură peste obraz. 

- Tu mă iubeşti? 

- Mă tem că da. 

Ea zâmbi. 

- Te însori cu mine? 

- Lasă-mă să văd dacă reuşesc să trec de următoarele 
câteva luni fără să te ucid înainte. 

- Bine. Ea se ghemui și mai aproape. Poate ai obser- 
vat deja că nu sunt cel mai iubitor om de pe pământ. 

- În felul tău, ești. El îi dădu eșarfa la o parte. Tot nu-mi 
vine să cred că ai avut curajul să ieși afară arătând așa. 

- Aveam ceva de făcut. 

- Iubesc femeia care e dispusă să se sacrifice pentru 
echipă. 

Ea auzi numai venerație în vocea lui, iar asta o făcu 
să îl iubească şi mai mult. 

- Trebuie să-mi iasă partida asta, Bodie. 

- Încă nu ai învățat destule despre primejdiile ambi- 
tiei nemăsurate? 

- Nu e chiar ce crezi tu. Cea mai bună parte din mine 
vrea să facă asta pentru Heath. Dar vreau să mă retrag 
în forță. O ultimă partidă - partida asta -, apoi îmi 
vând afacerea. 

- Serios? 

- Am nevoie de o nouă provocare. 

- Să ne păzească Domnul! 

- Vorbesc serios, Bodie. Vreau să fiu liberă. Să fiu 
sălbatică. Vreau să mă duc acolo unde mă poartă pasiu- 
nea. Vreau să fac lucrul pe care îl poate face cea mai 
puternică femeie din lume. 

- Acum chiar că sunt speriat. 

- Vreau să mănânc. Să mănânc cu adevărat. Şi să fiu 
mai bună și mai generoasă. Generozitate adevărată, fără 
să aştept nimic în schimb. Vreau să am o piele minu- 
nată când o să împlinesc 80 de ani. Şi nu vreau să-mi 
pese niciodată de ce crede altcineva. Cu excepţia ta. 

- Oh, Doamne, sunt atât de excitat că simt că explo- 
dez! Brusc, o trase de pe bancă. Hai să ne întoarcem la 
mine acasă! Acum! 

- Numai dacă-mi promiţi că nu-mi spui nici una din- 
tre glumele alea sexuale cu punga pe cap. 

- O să fac o gaură pentru aer. 

Ea zâmbi. 

- Ştii că nu am simţul umorului. 

- Lucrăm noi la asta. 

Apoi o sărută pe buzele ei albastre. 


Chiar înainte să își facă duş luni de dimineaţă, Heath 
începu să dea telefoane. 

Era mahmur, speriat, exuberant și îi era greață. 
Terapia de șoc a Portiei îl făcuse să se confrunte cu ceea 
ce subconștientul lui știuse de mult timp, dar frica îl 
împiedicase să recunoască faptul că o iubea pe Annabelle 
din tot sufletul. Tot ce îi spusese Portia îl lovise din 
plin. Frica fusese dușmanul lui, nu iubirea. Dacă nu ar 
fi fost atât de ocupat să își măsoare caracterul cu o riglă 
strâmbă, poate ar fi înțeles ce lipsea înăuntrul lui. Se 

mândrise cu etica profesională și cu capacitatea lui inte- 
lectuală, cu incisivitatea și toleranța ridicată la risc, dar 
nu reușise să admită că perioada copilăriei lui chinuite 
îl transformase într-un laş emoțional. Prin urmare, își 
trăise viaţa doar pe jumătate. 

Poate că, având-o pe Annabelle alături, putea să se 
relaxeze, în sfârșit, şi să devină bărbatul care nu avu- 
sese niciodată curajul să fie. Dar înainte să se întâmple 
toate aceste lucruri, trebuia să o găsească. 

Ea nu răspundea nici la telefonul fix, nici la mobil 
și tocmai aflase că nici prietenii ei nu aveau să îi mai 
vorbească. După un duș rapid, dădu de Kate. Mai întâi, 
îl certă serios, apoi recunoscu că Annabelle o sunase 
duminică de dimineață ca să îi spună că era bine, dar 
nu voise să îi spună mamei ei unde se afla. 

- Personal, eu dau vina pe tine pentru asta, spuse 
Kate. Annabelle este foarte sensibilă. Trebuia să-ţi dai 
seama de asta. 

- Da, doamnă. Şi, de îndată ce o găsesc, vă promit 
să îndrept situaţia. 

Cuvintele îi domoliră vocea atât cât să îi spună că fra- 
ţii Granger erau pe urmele lui, așa că trebuia să aibă 
grijă. Heath îi iubea pe tipii aceia. 

Plecă spre Wicker Park. Mesajele de la birou îi ve- 
neau într-un ritm rapid şi furios, dar nu le luă în seamă. 
Pentru prima dată în cariera lui, nu luase legătura cu 
nici unul dintre clienții lui ca să discute despre ultimul 
meci. Nici nu avea de gând să o facă, nu până când 
nu o găsea pe Annabelle. 

Vântul șuiera peste lac, iar dimineaţa noroasă de oc- 
tombrie îi dădea fiori. Intră pe aleea din spatele casei 
lui Annabelle și văzu noul Audi TT Roadster argintiu 
pe care îl comandase pentru ziua ei de naștere, dar nu şi 
peste Crown Vicul ei. Domnul Bronicki îl zări imediat 
şi se îndreptă spre el ca să vadă ce punea la cale Heath, 
dar, în afară de a-i spune că Annabelle plecase în grabă 
sâmbătă seară, nu avu altceva de adăugat. Totuşi, voia 
să ştie ce era cu acel Audi, iar când află că era un cadou 

de aniversare, bătrânul îi spuse lui Heath să nu își facă 
prea mari speranţe la „relaţii“ cu ea în schimbul unor 
roți de lux. 

- Bunicuţa ei nu mai e prin preajmă, dar asta nu în- 
seamnă că nu are cine să aibă grijă de ea. 

- Mie îmi spuneţi, mormăi Heath. 

- Ce ai zis? a 

- Am zis că sunt îndrăgostit de ea. li plăcu felul în care 
răsunară cuvintele rostite şi le repetă. O iubesc pe Anna- 
belle și am de gând să mă însor cu ea. 

Dacă reușea să o găsească. Și dacă mai era dispusă 
să îl primească înapoi. Domnul Bronicki se încruntă. 

- Numai să te asiguri că nu mărește tarifele. O gră- 
madă de oameni au venituri fixe, ştii tu. 

- O să-mi dau toată silința. 

După ce domnul Bronicki băgă noul Audi în garajul 
lui, Heath ocoli casa și ciocăni la ușa de la intrare, dar 
era mai încuiată ca o celulă. Își scoase telefonul și hotărî 
să încerce la Gwen, dar dădu de soţul ei. 

- Nu, Annabelle nu și-a petrecut noaptea aici, spuse 
lan. Frate, păzește-ţi spatele! leri a vorbit cu cineva de la 
clubul de lectură, şi femeile sunt supărare foc. Îţi dau 
un sfat, tontule. Majoritatea femeilor nu sunt nerăbdă- 
toare să se mărite cu un tip care nu le iubeşte, indiferent 
cât de mult păr are pe cap. 

- Eu o iubesc! 

- Spune-i ei, nu mie. 

- Asta încerc să fac, la naiba! Şi nici nu pot să-ţi spun 
cât de încântat sunt că tot orașul e la curent cu treburile 
mele personale. 

- Ţi-ai făcut-o cu mâna ta. Preţul prostiei. 

Heath închise telefonul și încercă să se gândească, 
dar până nu făcea pe cineva să vorbească cu el, era ter- 
minat. În timp ce stătea pe veranda lui Annabelle, își 
controlă mesajele. Nici unul de la ea. De ce Dumnezeu 
nu îl lăsau cu toţii în pace? Îşi frecă maxilarul și își dădu 
seama că uitase să se radă pentru a doua zi la rând, iar 
la cum era îmbrăcat, avea noroc dacă nu era arestat 

pentru vagabondaj, dar își puse primele lucruri pe care 
le apucase: niște pantaloni bleumarin de firmă, un tricou 
şifonat de la Bengals portocaliu cu negru și un hanorac 
de la Cardinals, cu pete roşii, pe care Bodie îl luase de 
undeva şi îl lăsase î în dulapul lui. 

În cele din urmă, îl prinse pe Kevin. 

- Heath sunt. Ai... 

- Tot ce vreau să spun e că... Pentru un tip așa-zis stră- 
lucit, eşti... 

- Ştiu, știu. Annabelle a rămas peste noapte la voi? 

- Nu şi nu cred să fi fost la nici una dintre fete. 

Heath se prăbuşi pe treapta de la intrare. 

- Trebuie să afli unde s-a dus. 

- Şi crezi că o să-mi spună cineva? Fetele au un mare 
semn cu „Nu se acceptă băieţii“ peste tot prin clubul 
de lectură. 

- Eşti singura mea șansă. Hai, Kev! 

- Tot ce ştiu e că azi la 13 se reunește clubul de lectură. 
În sezon, Phoebe îşi ia liber în fiecare luni și e acasă. 
Molly a făcut niște ghirlande din flori, aşa că o să aibă 
un fel de temă hawaiiană. 

Annabelle iubea clubul de lectură. Fireşte, trebuia 
să fie acolo. Urma să se ducă într-un suflet, cât putea 
de iute, la femeile acelea, ca să caute liniște și susținere. 
Ele îi ofereau ce nu primea de la el. 

- Incă un lucru, spuse Kevin. Robillard a sunat la 
toată lumea ca să dea de tine. 

- Poate să aştepte. 

- Am auzit bine? întrebă Kevin. Vorbim despre Dean 
Robillard. Se pare că, după luni în şir în care a pierdut 
vremea, are nevoie urgentă să-şi găsească un impresar. 

- Îl sun eu mai târziu. 

Heath se îndreptă spre mașină. 

- Nu ar fi momentul să mă feliciți pentru meciul de 
ieri, probabil cel mai bun din cariera mea? 

- Da, felicitări! Eşti cel mai bun. Trebuie să te las. 

- Bine, mârșavule, nu ştiu cine ești sau ce pui la cale, 
dar dă-mi-l înapoi pe impresarul meu chiar acum! 

Heath închise. lar atunci își dădu brusc seama. Vä- 
zuse numărul lui Dean în lista de apeluri, dar îi ignorase 
telefoanele. Dacă Annabelle nu își petrecuse ultimele 
două nopţi cu prietenele ei? Dacă se dusese alergând la 
fundașul ei „de companie“? 

Dean răspunse la al doilea apel. 

- Palatul porno al lui Daffy Dan. 

- Annabelle e cu tine? 

- Heathcliff? La naiba, omule, chiar ai dat-o în bară! 

- Ştiu asta, dar tu de unde știi? 

- De la secretara lui Phoebe. 

- Eşti sigur că nu ţi-a spus chiar Annabelle? A fost 
cu tine? 

- N-am văzut-o, nici n-am vorbit cu ea, dar dacă se în- 
tâmplă, o să-i sugerez cu toată convingerea să-ţi spună să... 

- O iubesc! Heath nu voise să urle, dar nu se putu 
opri, iar femeia care vru să iasă din casa de peste drum 
intră iute. O iubesc, repetă el cu o voce puţin mai li- 
niștită, şi trebuie să-i spun asta. Dar mai întâi trebuie 
s-o găsesc. 

- Mă îndoiesc că mă sună pe mine. Doar dacă nu 
cumva testul ăla de sarcină... 

- Te avertizez, Robillard, dacă aflu că știi unde este 
şi nu-mi spui, o să rup fiecare afurisit de oscior din umă- 
rul ăla al tău de un milion de dolari. 

- Vorbeşte prostii şi nici nu e ora prânzului. Eşti sub 
papuc rău. Uite care e treaba, Heathcliff, motivul pen- 
tru care te-am sunat. M-au sunat vreo doi jucători de la 
Pepsico și... 

Heath îi închise Darului lui Dumnezeu pentru NFL, 
apăsă butonul ca să deschidă maşina și o luă spre Loop 
şi Birdcage Press. Clubul de lectură se întâlnea abia la 
13, așa că avea ceva timp să mai cerceteze într-un loc. 

- Am vorbit cu Molly de dimineaţă. Din spatele bi- 
roului ei din departamentul de marketing al companiei 
de publicitate a lui Molly, fostul logodnic al lui Anna- 
belle examină în detaliu barba nerasă a lui Heath şi hai- 
nele nepotrivite. Eu am rănit-o pe Annabelle mai mult 
decât suficient. Chiar trebuia să-ți verşi și tu amarul? 

Rosemary nu era cea mai atrăgătoare femeie pe care 
să o fi văzut vreodată Heath, dar era bine îmbrăcată și 
impunătoare. Mult prea impunătoare. Persoana com- 
plet greșită pentru Annabelle. La ce Dumnezeu îi fu- 
sese mintea? 

- Nu mi-am propus să-mi bat joc de ea. 

- Sunt convinsă că ai crezut că îi faci un mare favor 
când ai cerut-o în căsătorie, spuse afectată Rosemary. 
Apoi se apucă să îl bată la cap pe Heath cu un discurs mult 
prea intuitiv despre lipsa de sensibilitate a bărbaţilor, 
exact lucrul pe care nu avea nevoie să îl audă chiar 
acum. Scăpă cât putu de repede. 

În timp ce se întoarse la mașină, văzu că primi mai 
mult de zece apeluri, nici unul de la persoana cu care își 
dorea să vorbească. Rupse biletul de parcare din parbriz 
şi se îndreptă spre Ike. Când ajunse pe autostradă, avea 
numai goluri în stomac. Işi spuse că ea avea să se în- 
toarcă mai devreme sau mai târziu, că nu era o urgenţă. 
Dar nimic nu putea să îi potolească senzația de urgenţă. 
Ea suferea din cauza lui - suferea din cauza prostiei lui — 
şi aşa ceva era de netolerat. 

Prinse un ambuteiaj pe autostrada East West și nu 
ajunse acasă la Calebow înainte de ora 13.15. Aruncă 
o privire spre mașinile parcate pe alee în căutarea 
unei Crown Victoria verde şi urât, dar mașina lui Anna- 
belle era dispărută în misiune. Poate venise cu altcineva. 
Dar când sună la sonerie, nu reuși să scape de o pre- 
simţire rea. 

Uşa se deschise, și Heath cobori privirea spre Pippi 
Tucker. Codiţele micuțe şi blonde curgeau de o parte și 
de alta a capului ei și ţinea la piept o adevărată crescă- 
torie de animale împăiate. 

- Pinţule! Nu m-am dus la grădi azi pentru că şcoala 
a fost prinsă de apa din ţevi. 

- Chiar așa? Hm... Annabelle e aici? 

- M-am jucat cu animalele împăiate ale lui Hannah. 
Ea e la școală. Ea nu are probleme cu ţevile. Îmi arăţi 
telefonul tău? 

- Pip? 

Phoebe își făcu apariţia în hol. Purta pantaloni negri 
şi o helancă mov, având la gât o ghirlandă albastră cu 
galben. Măsură cu privirea înfățișarea neîngrijită a lui 
Heath printr-o pereche de ochelari cu jumătăți de rame. 

- Sper că poliţia l-a prins pe cel care te-a atacat. 

Pippi sări în sus și în jos. 

- A venit Pinţul! 

- Observ. 

Phoebe își așeză mâna pe umărul copilei, fără să îşi ia 
ochii de la Heath. X 

- Ai bătut drumul până aici ca să te bucuri? Imi do- 
resc să fi fost un om mai bun ca să te felicit pentru noul 
tău client, dar nu sunt. 

Se strecură pe lângă ea în hol. 

- Annabelle este aici? 

Ea își scoase ochelarii. 

- Continuă! Spune-mi toate felurile în care ai de gând 
să mă duci la faliment. 

- Nu-i văd mașina. 

Ea își îngustă ochii de pisică. 

- Ai vorbit cu Dean, nu? 

- Da, dar nu știa unde este Annabelle. 

Era o pierdere de vreme să o întrebe pe Phoebe, așa că 
se îndreptă spre living, care era spaţios și rustic și lăsa 
la vedere podul și grinzile. Clubul de lectură se adu- 
nase în mansarda de deasupra, fiind prezente toate 
membrele, mai puţin Annabelle. 

Chiar îmbrăcate în haine lejere și cu ghirlande din 
hârtie, era un grup impresionant de femei şi, pe măsură 
ce traversă încăperea, le simți privirile aţintite spre el 
asemenea unor seringi. 

- Unde este? Să nu-mi spuneţi că nu știți! 

Molly se ridică în picioare. 

- Ştim și ni s-a cerut să ne ţinem gura. Annabelle are 
nevoie de timp. 

- Doar crede că vrea. Trebuie să vorbesc cu ea. 

Gwen îl privi peste burta imensă, de parcă era un 


Buddha ostil. 


Găsește-mi perechea 359 


- Ai de gând să-i oferi mai multe motive pentru care 
ar trebui să se mărite cu un bărbat care nu o iubeşte? 

- Nu este aşa. Scrâșni din dinţi. Chiar o iubesc. O 
iubesc la nebunie, din toată inima, dar nu pot s-o con- 
ving de asta dacă nu-mi spune cineva unde Dumnezeu 
s-a dus! 

Nu își dorise să pară atât de supărat, dar Charmaine 
se simți jignită. 

- Când ai avut această revelație miraculoasă? 

- Azi-noapte. O femeie albastră şi o sticlă de coniac 
mi-au deschis ochii. Unde e acum? 

- Nu o să-ţi spunem, zise Krystal. 

Janine se uită urât la el. 

- Dacă sună, o să-i transmitem mesajul tău. Şi o să-i 
spunem că nu ne-a plăcut atitudinea ta. 

- O să-mi trimit eu afurisitul de mesaj, i-o întoarse el. 

- Nici măcar măreţul Heath Champion nu poate să-și 
facă loc cu buldozerul pe aici. Încăpăţânarea calmă a 
lui Molly îl înfioră. Annabelle o să ia legătura cu tine în 
felul ei și la timpul ei. Sau poate nu. Ea decide. Ştiu 
că e împotriva firii tale, dar va trebui să ai răbdare. Ea 
deţine controlul acum. 

- Asta nu înseamnă că nu o să fii ocupat, vorbi afec- 
tată din spatele lui Doamna Întunericului. Acum, că 
Dean a întors spatele femeii care are contractul lui... 

Heath se întoarse spre ea. 

- Acum nu dau nici două cepe degerate pe Dean, 
Phoebe, și ascultă aici o noutate! Unele lucruri în viață 
sunt mai importante decât fotbalul! 

Ea ridică aproape imperceptibil din sprâncene. 
Heath se întoarse spre celelalte femei, gata, dacă era ne- 
voie, să le sugrume ca să obțină informaţiile care îi tre- 
buiau, dar îşi dădu seama că nu mai avea forţă. El ridică 
mâinile, şocat să vadă că îi tremurau, dar nu la fel de 
tare ca vocea. 

- Ea... Trebuie să îndrept situaţia. Nu suport să ştiu 
că ea... Că am făcut-o să sufere. Vă rog! 

Dar ele rămaseră insensibile și, una câte una, își în- 
toarseră privirile. 

leşi orbește din casă. Vântul se întețise și o rafală 
de aer rece îi pătrunse prin hanorac. Vru să își ia telefo- 
nul, cu o ultimă speranţă că Annabelle îl sunase, dar nu 
o făcuse. 

Cei de la Chiefs încercau să dea de el. La fel Bodie 
şi Phil Tyree. Se sprijini cu podul palmelor pe capota 
mașinii și cobori capul. El merita să sufere. Ea, nu. 

- Eşti trist, Pinţule? 

Intoarse privirea spre casă și văzu că Pippi stătea pe 
ultima treaptă a verandei, cu o maimuţă sub un braţ şi 
un urs sub celălalt. Rezistă dorinţei de a o lua în braţe 
şi de a se plimba cu ea o vreme, de a o aşeza sub bărbia 
lui şi de a o ţine aproape, ca pe unul dintre animăluţele 
împăiate. Trase aer în piept. 

- Da, Pip. Sunt cam trist. 

- O să plângi? 

El se forță să răspundă cu tot cu nodul din gât. 

- Nu... băieţii nu plâng. 

Uşa se deschise în spatele ei și apăru Phoebe, blondă, 
puternică, nemiloasă. Nu îi acordă nici o atenție lui. 
În schimb, îngenunche lângă Pippi şi îi aranjă una din 
codițe, vorbind blând cu ea. Heath își scoase cheile 
din buzunar. 

Phoebe se întoarse în casă. Pippi își aruncă animalele 
împăiate şi cobori scările în fugă. 

- Pințule! Trebuie să-ţi zic ceva. Alergă spre el, cu adi- 
daşii roz zburători. Când ajunse în dreptul lui, lăsă 
capul pe spate ca să se uite la el. Am un secret. 

El se aplecă lângă ea. Mirosea a inocenţă. A creioane 
şi a suc de fructe. 

- Chiar așa? 

- Mătușa Phoebe a zis să-ți zic numai ţie, nici măcar 
lui mami. 

El aruncă o privire spre verandă, dar Phoebe dispăruse. 

- Ce să-mi spui? 

- Belle! Pippi zâmbi larg. S-a dus la campingul nostru! 

Un val de adrenalină îi traversă venele. Începu să i se 
învârtă capul. O ridică pe Pippi, o trase aproape și îi pupă 
obrăjorii până nu mai putu. 

- Mulţumesc, scumpo. Mulţumesc că mi-ai spus! 

Ea îi cuprinse bărbia în palme și îl împinse cu o 
încruntătură. 

- Zgârie. 

El râse, o mai sărută o dată şi o lăsă jos. Uitase să-și 
închidă telefonul și chiar atunci sună. Făcu ochii mari. 
Îl apucă automat. 

- Champion. 

- Heathcliff, am nevoie de un impresar, omule, se 
răsti Dean, și jur pe ce am mai sfânt, dacă-mi închizi 
din nou... 

Heath întinse telefonul spre Pippi. 

- Vorbeşte cu tipul ăsta drăguţ, scumpo! Povesteşte-i 
că tăticul tău este cel mai mare fundaș din câți au jucat 
vreodată. 

În timp ce ieși de pe şosea, privi cum Pippi se întor- 
cea spre verandă, cu telefonul lui la ureche, cu codiţele 
legănândusse în timp ce vorbea. 

În casă, draperiile din faţă se mișcară, iar prin fereas- 
tră O zări pe cea mai puternică femeie din NFL. Poate 
era doar în imaginaţia lui, dar părea că zâmbea. 


capitolul 24 


Heath ajunse la Wind Lake puţin după miezul nop- 
ţii. În întunericul umed, mai străluceau doar felinarele 
de pe drum și singura lumină de pe veranda pensiunii. 
Ştergătoarele loveau parbrizul noului Audi. Căsuţele 
neîncălzite rămaseră goale și cu obloanele trase peste 
sezon. Până și luminile galbene de pe docul din depăr- 
tare fuseseră stinse. Iniţial, plănuise să vină cu avionul 
privat, dar vremea rea închisese micul aeroport și nu 
avusese răbdare să aștepte. Ar fi trebuit să o facă, pentru 
că furtuna prelungise călătoria de la opt ore la zece. 

Plecase târziu din Chicago. Îl supăra faptul că nu avea 
la el inelul de logodnă al lui Annabelle - voia să îi dea 
ceva palpabil -, așa că se întorsese la Wicker Park ca 
să ia noua ei mașină. Poate că nu putea să o poarte 
pe deget, dar măcar avea să vadă cât era de serios. Din 
păcate, Audi Roadster nu fusese făcut pentru cineva de 
peste un metru optzeci şi, după zece ore, avea picioarele 
înțepenite, gâtul încordat şi o durere ucigătoare de cap, 
pe care o hrănise cu cafea neagră. Zece baloane Disney 
stăteau înghesuite pe bancheta din spate. Le văzuse le- 
gate când oprise să alimenteze şi le cumpărase din im- 
puls. În următorii aproape o sută de kilometri, Dumbo 
și Cruella de Vil îl loviseră în ceafă. 

Prin parbrizul ud de ploaie, recunoscuse un rând de 
balansoare goale legănându-se pe veranda din față. Chiar 
dacă erau închise căsuțele, Kevin îi spusese că pen- 
siunea făcea o treabă bună în perioada aceea din an cu 
turiștii care veneau să vadă cum cad frunzele, iar farurile 
Roadsterului surprinseseră vreo douăsprezece mașini 
parcate pe margine. Dar Crown Vicul lui Annabelle nu 
era printre ele. 

Audi trecu clătinându-se printr-o groapă plină de apă 
când Heath viră pe străduța paralelă cu lacul întunecat. 
Se gândi că decizia de a se îndrepta spre pădurile nor- 
dice pe baza unei informaţii transmise unui copil de trei 
ani de o femeie care îi purta o pică teribilă nu fusese cea 
mai inteligentă mișcare a lui, dar o făcuse oricum. 

Lovi tufele când farurile îi dezvăluiseră ceea ce aş- 
teptase să vadă timp de zece ore: maşina lui Annabelle, 
parcată în față la căsuţa Crinii de pe Câmpie. O senzaţie 
de ușurare îl năuci. 

În timp ce parcă în spatele Crown Vicului, privi lung 
spre căsuţa cufundată în întuneric și rezistă tentației 
de a o trezi şi de a spune lucrurilor pe nume. Nu era în 
măsură să își negocieze fericirea până ce nu dormea câ- 
teva ore. Pensiunea era închisă peste noapte și nu putea 
să rămână în oraş, nu când se putea ca Annabelle să 
decidă să plece înainte ca el să se întoarcă. li rămase 
un singur lucru de făcut... 

Dădu Audiul cu spatele până ce blocă străduţa. De 
îndată ce se mulțumi să știe că ea nu putea să scape, opri 
motorul, îl dădu la o parte pe Daffy Duck și lăsă scaunul 
pe spate. Deși era epuizat, nu adormi imediat. Mult prea 
multe voci din trecut. Mult prea multe amintiri despre 
iubirea care îi râsese în nas de al naibii de multe ori. 


Frigul o trezi pe Annabelle chiar înaintea alarmei, pe 
care o setase pentru ora 6. Peste noapte, temperatura 
scăzuse, iar pătura pe care o trăsese peste ea nu putuse 
să o ferească de frigul dimineţii. Molly îi spusese să 
stea în camerele private ale familiei Tucker de la pensi- 
une, nu într-o cabană neîncălzită, dar Annabelle își do- 
rise singurătatea de la căsuţa Crinii de pe Câmpie. 
Acum regreta decizia. 

Apa caldă fusese oprită cu o săptămână în urmă şi 
se stropi cu apă rece pe față. După ce avea să ajute la 
servirea oaspeţilor la micul dejun, avea să se răsfeţe cu o 
baie lungă în cada lui Molly. 

Cu o zi în urmă, se oferise să ajute cu micul dejun 
pentru că se îmbolnăvise fata care lucra în tura de dimi- 
neață. O distracţie neînsemnată, dar binevenită. 

Se uită la chipul cu ochi goi din oglindă. Jalnic. Dar 
fiecare lacrimă pe care o vărsa acolo, în tabără, era o 
lacrimă pe care nu avea să o mai verse când se întorcea 
în oraș. Acum era timpul ei de jelit. Nu avea de gând să 
își facă o carieră din a fi nefericită, dar nici nu voia să se 
epuizeze ca să își ascundă sentimentele. Se îndrăgos- 
tise de un bărbat care era incapabil să o iubească. Fe- 
meia care nu putea să plângă pentru un asemenea lucru 
nu avea inimă. 

Se întoarse, își prinse părul într-o coadă, apoi îşi trase 
blugii și își puse adidașii, după care îmbrăcă un pulover 
gros împrumutat din dulapul lui Molly. leși pe ușa din 
spate. În sfârșit, furtuna trecuse, iar răsuflarea ei sco- 
tea norișori îngheţaţi în aerul rece și curat, în timp ce 
cobora aleea ce ducea spre lac. Covorul umed de frunze 
îi înghiţea adidașii, iar copacii îi treceau pe deasupra 

capului, dar se înveseli când văzu lacul dimineaţa de- 
vreme și nu îi mai păsă dacă se uda. 

Fusese o decizie bună să se ducă acolo. Heath era un 
puternic impresar de vânzări și fiecare obstacol i se părea 
o provocare. Avea să umble după ea când se întorcea, 
încercând să o convingă că trebuia să fie mulțumită de 
locul pe care voia să i-l ofere în viaţa lui - după clienţii 
şi întâlnirile lui, după discuţiile la telefon și ambiția lui 
istovitoare. Annabelle nu putea să se întoarcă până ce nu 
îşi punea ferm la punct toate mecanismele de apărare. 

Firicelele de ceaţă se ridicau din apă și două egrete 
albe ca zăpada se hrăneau lângă mal. 

Prin povara tristeţii ei, se strădui să găsească câteva 
momente de pace. Cu cinci luni în urmă, poate s-ar fi 
mulțumit cu rămășițele sentimentelor lui Heath, dar 
acum nu mai putea. Acum știa că merita mai mult. 
Pentru prima dată, avea o perspectivă clară despre cine 
era și ce își dorea de la viaţă. Era mândră de tot ce reu- 
şise cu Perfect pentru Tine, mândră că fusese în stare 
să construiască un lucru bun. Dar era și mai mândră de 
ea însăşi pentru că refuzase să accepte locul doi de la 
Heath. Merita să iubească deschis şi cu bucurie - fără 
reţineri - și să fie iubită în același fel la rândul ei. Cu 
Heath, era ceva imposibil. Pe drumul de întoarcere din- 
spre lac, ştia că făcuse ceea ce trebuia. Pentru moment, 
era singura ei mângâiere. 

Când ajunse la pensiune, se duse să ajute. Pe măsură 
ce oaspeţii umpleau sala de mese, turna cafeaua, aducea 
coșulețele cu brioşe calde, aproviziona vasele cu mân- 
care de pe bufet și chiar reuși să facă o glumă. La ora 9, 
sala de mese se golise, iar Annabelle se întoarse la cabană. 
Înainte să își facă baie, trebuia să dea nişte telefoane de 
serviciu. Un director desăvârşit o învățase despre valoa- 
rea contactului personal, iar Annabelle avea clienți care 
depindeau de ea. 

Era ironic cât de multe învățase de la Heath, inclusiv 
importanţa de a-și urma propria viziune şi nu viziunea 
altora. Perfect pentru Tine nu avea să o facă niciodată 

bogată, dar ea se născuse ca să îi unească pe oameni. Tot 
felul de oameni. Nu doar oamenii frumoși și împliniţi, 
ci și pe cei ciudaţi şi nesiguri, pe cei nefericiți și obtuzi. Şi 
nu doar pe tineri. Profitabili sau nu, nu avea să își pără- 
sească niciodată seniorii. Să fii peţitoare era ceva com- 
plex, imprevizibil și solicitant, dar adora ceea ce făcea. 

Ajunse pe plaja goală și se opri o clipă. 

Își strânse puloverul mai tare pe ea și înaintă pe doc. 
Lacul era liniștit fără turiştii din timpul verii și fu cople- 
şită de amintirile nopţii în care ea și Heath dansaseră 
în nisip. Se așeză pe marginea docului şi își strânse ge- 
nunchii la piept. De două ori se îndrăgostise de bărbaţi 
cu probleme. Dar nu avea să i se mai întâmple vreodată. 

Auzi zgomot de paşi în spatele ei. Unul dintre turişti. 
Își apăsă obrazul umed pe genunchi ca să își șteargă 
lacrimile. 

- Bună, iubito. 

Ea ridică brusc capul, și inima îi bătu cu putere. O 
găsise. Trebuia să își dea seama. 

- Țiam folosit periuța de dinţi, spuse el din spate. 
Eram cât pe ce să-ți folosesc aparatul de ras până să-mi 
dau seama că nu e apă caldă. 

Vocea lui răsuna gutural, de parcă nu mai vorbise de 
ceva vreme. 

Annabelle se întoarse uşor. Făcu şocată ochii mari. 
Era neîngrijit, ciufulit şi neras. Pe sub hanoracul de un 
roşu şobolan, purta un tricou portocaliu decolorat şi 
pantaloni de un albastru-închis, care arătau de parcă 
dormise în ei. În mână ţinea un mănunchi de baloane 
Disney. Goofy se dezumflase și îi atârna în dreptul pi- 
ciorului, dar el nu părea să observe. Între baloane şi 
înfățișarea răvășită, ar fi trebuit să arate ridicol. Dar 
odată dispărută masca lustruită pe care el se chinuise 
atât de mult să o capete, ea se simţi și mai ameninţată. 

- Nu trebuia să vii aici, se auzi ea spunând. Este o pier 
dere de vreme. 

El își înălță capul şi schiță zâmbetul acela de negustor 
ambulant. 

- Hei, se presupune că povestea asta trebuie să fie ca în 
Jerry Maguire. Ai uitat? „Am fost a ta de la primul bună.“ 

- Femeile slăbuţe sunt uşor de sedus. 

Pretinsul lui farmec se risipi ca heliul din balonul cu 
Goofy. El ridică din umeri și făcu un pas mai aproape. 

- Numele meu adevărat este Harley. Harley D. Cam- 
pione. Ghiceşti de la ce vine D.? 

Avea să o rănească dacă ea nu se abţinea. 

- De la dobitoc? 

- De la Davidson. Harley Davidson Campione. Ce zici 
de asta? Tata aprecia glumele bune, atât timp cât nu erau 
despre el. 

Nu avea să îl lase să se joace cu sentimentele ei. 

- Pleacă, Harley! Ne-am spus deja ce trebuia spus. 

El îşi băgă mâna liberă în buzunarul de la hanorac. 

- Obișnuiam să mă îndrăgostesc de iubitele lui. Era 
un tip bine şi știa cum să-și activeze farmecul când avea 
chef, așa că avea o grămadă de iubite. De fiecare dată 
când mai aducea acasă una nouă, voiam să cred că era 
cea care avea să rămână, că el se va linişti, în sfârşit, şi se 
va purta ca un tată. A fost o femeie... Carol. Făcea tăie- 
ței din nimic. Întindea aluatul cu o sticlă și mă lăsa să-l 
tai în fâşii subţiri. Cele mai bune chestii pe care le-am 
mâncat vreodată. Alta - o chema Erin - mă ducea cu 
mașina oriunde voiam. Ea i-a falsificat numele pe un 
permis de acces ca să pot să joc fotbal la Pop Warner. 
Când a plecat, n-a mai avut cine să mă ducă și trebuia 
să merg pe jos vreo şase kilometri la antrenamente dacă 
nu mă lua nimeni de pe drum. A fost un lucru bun, la 
urma urmei. Am sfârșit prin a avea mult mai multă re- 
zistență decât ceilalți. Nu eram cel mai puternic, nici cel 
mai rapid, dar nu am renunţat niciodată, iar asta a fost 
o lecţie de viaţă foarte importantă. 

- Uneori, să ştii când să renunţi este adevăratul test 
de caracter. 

Se putea la fel de bine să nici nu fi vorbit. 

- Joyce m-a învăţat să fumez și alte câteva chestii care 
n-ar fi trebuit, dar avea nişte probleme și încerc să nu îi 
port pică. 


Găsește-mi perechea 367 


- E prea târziu pentru asta. 

- Ideea e că... El se uită la doc, nu la ea, şi își studie 
vârful picioarelor. Mai devreme sau mai târziu, fiecare 
dintre femeile pe care le-am iubit a plecat. Nu știu. Poate 
că nu mai ajungeam unde sunt azi dacă rămânea vreuna 
dintre ele. Când își ridică privirea spre ea, reveni vechea 
lui ostilitate. Am învățat de timpuriu că nimeni nu avea 
să-mi ofere nimic. Asta m-a făcut puternic. 

Dar nu mai puternic decât ea. Annabelle se întări şi 
se ridică în picioare. 

- Metitai o copilărie mai bună, dar eu nu pot să 
schimb ce s-a întâmplat. Anii ăia te-au modelat aşa cum 
eşti. Eu nu pot să repar asta. Și nu pot să te repar. 

- N-am nevoie să mă repare nimeni. Asta s-a întâm- 
plat deja. Te iubesc, Annabelle. 

Durerea era aproape prea mare ca să mai suporte. El 
îi spunea numai ce ştia că Annabelle își dorea să audă, 
iar ea nu îl credea, nici măcar o secundă. Cuvintele lui 
erau atent calculate, alese cu singurul scop de a încheia 
o afacere. 

- Nu, chiar nu ai nevoie, reuși ea să spună. Doar că 
urăști să nu se facă așa cum vrei tu. 

- Nu e asta. 

- Să câştigi înseamnă totul pentru tine. Prada ucisă 
îţi pompează sânge în vene. 

- Nu când vine vorba de tine. 

- Nu face asta! E crud. Ştii bine cine eşti. Ochii ei erau 
plini de lacrimi. Dar şi eu știu cine sunt. Sunt o femeie 
care nu o să se mulțumească doar cu locul doi. Vreau 
ce este cel mai bun, spuse ea încet. Și nu ești tu acela. 

El o privi de parcă îl plesnise. În ciuda propriei du- 
reri, ea nu își dorise să îl rănească, dar unul din ei tre- 
buia să spună adevărul. Îmi pare rău, șopti ea. Nu o să-mi 
petrec viața așteptând rămășițele tale. De data asta, stă- 
ruinţa nu o să rezolve nimic. 

El nu încercă să o oprească atunci când plecă de pe 
doc. Când ajunse la nisip, își strânse puloverul peste 
piept şi se grăbi spre pădure, impunându-şi să nu se 

uite în urmă. Dar, când ajunse pe alee, nu putu să 
se mai abțină. 

Docul rămăsese gol. Totul era nemișcat. Singura miş- 
care venea de la o grămadă de baloane care pluteau pe 
cerul întunecat de octombrie. 

Nu îi luă mult să îşi strângă lucrurile. O lacrimă i se 
prelinse pe obraz când trase fermoarul valizei. Era așa 
de sătulă de plâns... Ridică geanta și se îndreptă împle- 
ticit spre ușa din faţă. Cu fiecare pas pe care îl făcea, își 
amintea că nu avea să renunțe niciodată și pentru ni- 
meni la cine era ea. Deodată se opri. Cu atât mai puţin 
pentru un bărbat care îi blocase maşina cu un Audi 
sport argintiu... 

Făcuse o treabă bună. Un stejar uriaş o împiedica să 
dea înainte, iar acel Audi o împiedica să se miște în sens 
opus. Numărul temporar de Illinois nu lăsă vreo îndo- 
ială asupra celui care făcuse totul. Nu suporta să se mai 
întâlnească o dată cu el, așa că își târi valiza înapoi în 
cabană, dar abia dacă o lăsă jos când auzi cauciucurile 
pe pietriș. Se duse la fereastră, dar nu era Heath. În 
schimb, zări o mașină sport de un albastru-inchis, care 
se opri în spatele Audiului. Pădurea se întindea sufi- 
cient de departe ca să-i blocheze vederea şi să nu vadă ce 
turist hotărâse să exploreze terenul de campare. 

Deja era prea mult. Se cufundă în canapea și își în- 
gropă faţa în mâini. De ce trebuia să facă lucrurile 
mai grele? 

Pași uşori răsunară pe terasă, prea uşori ca să fie ai lui 
Heath. Auzi un ciocănit. Se urni greu, se ridică, traversă 
încăperea, deschise ușa... și ţipă. Spre onoarea ei, nu fu 
un țipăt de film de groază, ci mai curând un fel de sche- 
unat cumva întretăiat. 

- Ştiu, spuse o voce cunoscută. Am avut și zile mai bune. 

Fără să vrea, Annabelle făcu un pas în spate. 

- Eşti albastră. 

- O procedură cosmetică. A început să se ducă. Pot 
să intru? 

Annabelle se dădu într-o parte. Chiar fără fața albas- 
tră, care începuse să se crape ca o geantă din imitație de 
aligator, Portia nu arăta deloc bine. Părul ei negru era 
drept, curat, dar lipsit de stil. Puloverul alb avea o pată 
proaspătă de cafea în faţă. Se îngrăşase, iar blugii erau 
cu un număr mai mici. 

Portia măsură cu privirea cabana. 

- Ai vorbit cu Heath? 

- Ce cauţi aici? 

Portia se îndreptă spre bucătărie și își băgă capul pe 
ușă, apoi reveni. 

- Îmi susţin ultima prezentare. Tu ai ales-o pe Delaney 
Lightfield. Eu te aleg pe tine. Bine ai venit la Power 
Matches. Hai să vedem, îţi găsim nişte machiaj? Și nu ar 
fi rău şi ceva decent de îmbrăcat. 

- Eşti nebună. 

Ea schiță spre Annabelle un zâmbet surprinzător 
de vesel. 

- Da, dar nu așa de smintită cum am fost. E interesant. 
După ce ai îngrozit un restaurant plin de oameni - un 
Burger King de pe lângă Benton Harbor -, practic te-ai 
eliberat pentru totdeauna de grija pentru aparenţe. 

- Te-ai dus într-un Burger King arătând așa? 

- Oprire la toaletă. În plus, m-a provocat Bodie. 

- Bodie? 

Ea zâmbi, buzele albastre făcându-i dinţii frumoşi să 
pară ușor galbeni. A 

- Suntem iubiți. Mai mult decât iubiți. Indrăgostiți. 
Ciudat, știu, dar nu am fost niciodată mai fericită. Ne 
căsătorim. Bine, el nu a acceptat încă, dar o s-o facă. Ea se 
uită mai atentă la Annabelle şi se încruntă. După ochii 
ăştia roșii, îmi dau seama că ai vorbit cu Heath şi nu a 
ieşit bine. 

- A ieșit foarte bine. l-am spus nu şi a plecat. 

Portia aruncă mâinile în aer. 

- De ce nu mă mir? Ei bine, de acum gata cu joaca! 
Voi, amatorii, v-aţi distrat, dar a venit timpul să vă daţi 


370 Susan Elizabeth Phillips 


deoparte și să îi lăsați pe profesioniști să se ocupe 
de povestea asta. 

- E clar că ţi-ai pierdut minţile, ca să nu mai zic de 
înfățișare. 

În mod surprinzător, Portia nu o luă ca pe o jignire. 

- Înfăţișarea mea o să revină pe deplin. Stai să vezi ce 
se află sub toate astea! 

- Te cred pe cuvânt. 

- Lam spus lui Heath să nu vorbească cu tine în ab- 
sența mea, dar este un încăpățânat. lar tu... Dintre toți 
oamenii, trebuia să fii tu mai sensibilă. Nu ai învăţat 
nimic despre afacerea asta? Doi bărbaţi diferiți mi-au 
spus să nu te cert, dar, sincer, Annabelle, dacă pantoful 
se potriveşte... 

Ea se îndreptă spre ușă. A 

- Mulţumesc că ai trecut pe aici. Îmi pare rău că tre- 
buie să pleci așa de repede. 

Portia se aşeză pe brațul canapelei. 

- Ai idee de cât curaj a avut nevoie ca să accepte fap- 
tul că s-a îndrăgostit de tine, darămite să vină aici şi să-și 
pună inima la bătaie? Şi tu ce ai făcut? I-ai aruncat sen- 
timentele fix în faţă, nu? Nechibzuită, Annabelle, mai 
ales cu Heath. Este foarte nesigur emoţional. Din ce 
mi-a spus Bodie, cred că în subconștient exact asta 
se aștepta să faci și nu cred că o să mai aibă curajul să te 
întrebe din nou. 

- Nesigur? Este cel mai încrezut bărbat din univers. 
Dar Portia îi zdruncinase încrederea şi nu se mai simțea 
așa de stăpână pe sine. Nu mă iubeşte, spuse Annabelle 
hotărâtă. Pur și simplu nu suportă să i se spună nu. 

- Te înșeli amarnic. Vocea se auzi din spatele ei. Ea 
se întoarse pe loc și îl văzu pe Bodie în pragul uşii. Spre 
deosebire de Portia, el era aranjat din cap până în 
picioare, purta un pulover cenușiu, niște blugi care îi 
veneau de minune şi ghete de motociclist. 

Annabelle își continuă atacul. 

- Te-a trimis Heath să vorbeşti cu mine? Ar fi tipic 
pentru el să delege altcuiva sarcinile astea personale 
murdare care îi displac atât de mult. 

- E cam nemernică, îi spuse Portia lui Bodie, de parcă 
Annabelle nu s-ar fi aflat în încăpere. 

El ridică o sprânceană. 

- lubito! 

Portia ridică o mână. 

- Ştiu, ştiu... Dacă era bărbat, ar fi fost etichetată 
drept genul agresiv. Dar sincer, Bodie, uneori o nemer- 
nică este doar o nemernică. 

- Exact. 

Portia păru amuzată. 

- S-a marcat punctul. 

El chicoti, şi Annabelle începu să simtă ca un eșec 
propria ei criză. În cele din urmă, Bodie reuși să își ia 
ochii de la faţa ei albastră. 

- Heath nu știe că suntem aici. Am aflat pur și sim- 
plu unde vine dintr-o discuţie telefonică întâmplătoare 
pe care am avut-o cu băiatul lui Kevin. 

Cuprinse umerii Portiei cu un braț. 

- Annabelle, dacă Portia are dreptate? Şi, hai să recu- 
noaștem, ea are mai multă experienţă cu aiurelile astea 
decât ai tu. Faptul că are o întreagă experiență în a-și 
distruge viața - și mă bucur să spun că reuşeşte să treacă 
peste asta - nu înseamnă că nu a făcut un adevărat suc- 
ces din viaţa altora. Pe scurt, există un mod destul de 
simplu de a rezolva problema. 

Lupta cu amândoi îi epuizase deja energia pe care o 
mai avea, iar Annabelle se prăbuşi pe canapea. 

- Nimic nu e simplu când vine vorba de bărbatul ăsta. 

- De data asta, este simplu, spuse el. L-am zărit în- 
dreptându-se spre drumul ăla care ocoleşte lacul. 

Același drum pe care plănuise să se plimbe ea în acea 
după-amiază. 

- Du-te după el, spuse Bodie, iar când îl găsești, pune-i 
două întrebări. Când îi vei auzi răspunsurile, o să știi 
exact ce să faci. 

- Două întrebări? 

- Exact. Şi îţi spun care sunt... 

* 

Apa din frunzele umede se strecura în adidași şi înce- 
pură să îi clănțăne dinţii, mai mult de la emoții, bănuia 
ea, decât de la frig. Era posibil să facă cea mai mare 
greșeală din viața ei. Nu vedea nimic special la întrebă- 
rile spuse de Bodie, dar el fusese de neclintit. Cât des- 
pre Portia... Femeia era înfricoșătoare. Annabelle nu 
s-ar fi mirat să o vadă scoțând un pistol din geantă. 
Portia şi Bodie erau cel mai ciudat cuplu văzut vreodată 
şi totuși păreau să se înțeleagă perfect. 

Se părea că mai avea multe de învățat despre ce în- 
semna să fii pețitoare. Trebuia să recunoască: Portia o 
întrecea. Cum să urăşti o femeie care era atât de dispusă 
să se pună la bătaie? 

Cărarea devenea tot mai abruptă pe măsură ce urcă 
spre faleza stâncoasă ce dădea spre apă. 

Molly îi spusese că ea și Kevin veneau uneori acolo 
ca să facă scufundări. Annabelle se opri când trebui să 
cotească, pentru a-și trage răsuflarea. Atunci îl văzu 
pe Heath. Stătea pe marginea stâncoasă și se uita la lac, cu 
hanoracul pe umeri și vârful degetelor în buzunarele 
de la spate. 

Chiar neîngrijit şi ciufulit, era splendid, un bărbat 
alfa în fruntea oricărui joc pe care îl juca, cu excepţia 
celui mai important. g 

li auzi paşi şi întoarse capul. Încet, lasă mâinile să 
cadă de o parte şi de alta. În depărtare, ea zări o pată 
micuță pe cer. Baloanele se îndepărtau. Nu părea un 
semn de bun augur. 

- Trebuie să-ți pun două întrebări, zise ea. 

Postura lui, expresia descurajată, totul la el îi amintea 
cum fuseseră închise cabanele pentru iarnă - fără apă 
caldă, cu draperiile trase şi uşile încuiate. 

- Bine, spuse el pe un ton neutru. 

Inima ei bătu cu putere când ocoli semnul care inter- 
zicea scufundările. 

- Prima întrebare. Unde îţi este telefonul? 

- Telefonul? Ce-ţi pasă? 

Nu era sigură. Ce conta în ce buzunar îl îndesase? 
Totuși, Bodie insistase ca ea să îl întrebe. 

- Ultima dată când l-am văzut, spuse Heath, era la Pip. 

- Ai lăsat-o să-ți mai fure un telefon? 

- Nu, i l-am dat. 

Ea înghiţi în sec şi se uită lung la el. Povestea deve- 
nea serioasă. 

- L-ai dat telefonul tău? De ce? 

- Asta e a doua întrebare? 

- Nu. Las-o baltă! A doua întrebare este... De ce nu ai 
răspuns la telefoanele lui Dean? 

- Am răspuns la unul, dar el nu știa unde ești. 

- Atunci pentru ce te-a sunat de fapt? 

- Ce este, Annabelle? Sincer, m-am săturat ca toţi să 
se poarte de parcă pământul se învârte în jurul lui Dean 
Robillard. Doar pentru că a dezvoltat nevoia asta bruscă 
de a avea un impresar nu trebuie să țopăi ca să îi atrag 
atenţia. Ajung la el când o să pot, iar dacă nu îi convine, 
are telefonul celor de la IMG. 

Lui Annabelle i se tăiară picioarele și se așeză absentă 
pe cea mai apropiată piatră. 

- Oh, Doamne sfinte! Chiar mă iubeşti. 

- i-am spus deja asta, i-o întoarse el. 

- Chiar mi-ai spus-o, nu? 

Nu mai putea să respire. 

În cele din urmă, el își dădu seama că se schimbase ceva. 

- Annabelle? 

Ea încercă să răspundă, chiar încercă, dar el îi întoarse 
din nou lumea cu susul în jos și limba nu mai coopera 
în nici un fel. 

Speranţa se zbătu în prudența din ochii lui. Buzele 
abia dacă i se mişcară. 

- Mă crezi? 

- Da... 

Inima îi bătea nebunește, se înfioră și fu nevoită să își 
strângă tare mâinile ca să nu mai tremure. 

- Chiar mă crezi? 

Ea încuviinţă din cap. 

- Te măriţi cu mine? 

Ea încuviinţă din nou din cap și el nu mai avu nevoie 
de altceva. Cu un suspin scăzut, o trase în picioare şi o 
sărută. Secunde, ore, habar nu avea cât durase sărutul, 
dar el cuceri teritorii: buzele, limba și dinţii, obrajii şi 
pleoapele ei, gâtul. Mâinile lui se strecurară pe sub pu- 
lover și îi cuprinseră sânii, ea bâjbâi pe sub tricoul lui ca 
să îi atingă pieptul dezgolit. 

Abia dacă își amintea cum se întoarseră la cabana 
goală. Ştia doar că inima ei cânta și că nu putea să se 
miște suficient de repede încât să țină pasul cu el. În 
cele din urmă, o luă în brațe și porni cu ea. Annabelle 
lăsă capul pe spate și râse la cer. 


Se dezbrăcară, graba făcându-i să pară ciudați când 
îşi scoaseră încălțările pline de noroi şi blugii uzi, ţopă- 
iră straniu ca să își arunce şosetele umede, se loviră de 
mobilă, unul în altul. Ea tremura de frig când el dădu 
deoparte pătura și o trase alături de el în patul rece. 
li oferi căldura corpului lui, îi frecă braţele și spatele, îi 
încălzi sfârcurile încreţite. În cele din urmă, degetele lui 
febrile găsiră faldurile strâmte dintre picioarele ei şi le 
deschise ca pe niște petale încălzite, pline de rouă primi- 
toare. Revendică prin atingeri fiecare colțişor din corpul 
ei. Ea răsuflă întretăiat când o pătrunse. 

- Te iubesc atât de mult, dulcea mea Annabelle, îi șopti 
el, cuvintele purtând tot ceea ce simțea în inimă. 

Ea râse de bucuria invaziei lui și îl privi lung. 

- Şi eu te iubesc. 

El gemu, o sărută din nou şi îi înclină șoldurile ca să 
îl primească pe deplin. Se abandonară, dar nu într-o îm- 
preunare frumos coregrafiată, ci într-o uniune dezordo- 
nată de sevă, de murdărie dulce, obscenităţi delicioase, 
de încredere profundă, totală, pură asemenea jurămin- 
telor făcute în faţa altarului. 

Mult timp după aceea, doar cu apă rece ca să se spele, 
râseră și se stropiră unul pe altul, iar asta îi duse din nou 
în pat. Făcură dragoste tot restul după-amiezii. 

După ce se lăsă seara, se auzi un ciocănit zdravăn în 
ușă, urmat de vocea Portiei. 

- Room-service! 

Heath se mișcă greu, dar, în cele din urmă, își înfă- 
șură un prosop în jurul şoldurilor şi se duse să deschidă. 
Se întoarse cu o pungă din hârtie maro, plină de mân- 
care. Morți de foame, se hrăniră singuri și unul pe altul, 
ghiftuindu-se cu sendvișuri cu grătar de vită, suc de 
mere Michigan și o plăcintă de dovleac absolut divină. 
Stinseră totul cu bere călduță, apoi, amețiţi şi sătui, mo- 
țăiră unul în braţele celuilalt. 

Era întuneric când se trezi Annabelle. Se înfășură 
într-o pătură, cobori şi îşi luă telefonul. În câteva se- 
cunde, auzi căsuţa vocală a lui Dean. 

- Ştiu că Heath e un pic sărit de pe fix, prietene, și 
îmi cer iertare pentru el. E îndrăgostit, așa că nu poate 
să se abțină. Ea zâmbi. Îţi promit că te sună mâine și o 
să aranjeze totul, așa că să nu îndrăzneşti să vorbeşti cu 
IMG înainte! Vorbesc serios, Dean, dacă semnezi cu alt- 
cineva decât cu Heath, nu mai vorbesc cu tine nicio- 
dată. În plus, o să le spun tuturor celor din Chicago că 
dormi cu un afiș uriaș cu tine chiar lângă pat. Ceea ce 
probabil şi faci. 

Ea zâmbi larg, închise telefonul și scoase un caiet 
zdrenţuit cu foi galbene liniate din sertar şi un creion 
ros. Când se întoarse în dormitor, aprinse o lampă şi se 
sprijini de capul patului, cu pătura strânsă bine pe ea. 

li îngheţaseră picioarele, aşa că le strecură sub pătură 
şi le îndreptă spre şoldurile calde ale lui Heath. 

El scoate un scâncet și se ridică dintre perne. 

- Cu siguranţă, o să plăteşti pentru asta. 

- Să sperăm. 

Ea își sprijini caietul pe genunchii înveliți în pătură 
şi se desfătă cu imaginea lui. Arăta ca un pirat nelegiuit 
pe feţele de pernă albe ca zăpada. Pielea bronzată, părul 
negru ciufulit şi barba prădătoare care înfiorase diferite 
părţi sensibile din corpul ei. 

- Bine, iubire, a venit vremea să cădem la învoială. 


376 Susan Elizabeth Phillips 


El se ridică și mai mult pe perne și se uită la lung 
la caiet. 

- Chiar trebuie? 

- Eşti nebun? Crezi că mă mărit cu Pitonul fără un 
contract prenupţial riguros? 

El bâjbâi pe sub pătură după picioarele ei reci. 

- Se pare că nu. 

- Mai întâi... În timp ce el îi încălzi degetele, ea scrise 
pe caiet. Fără telefoane mobile, Blackberry, minifaxuri 
sau orice alt fel de dispozitive electronice nedescoperite 
încă la cină. 

li frecă degetele de la picioare. 

- Și dacă mâncăm la restaurant? 

- Mai ales dacă mâncăm la restaurant. 

- Exceptând fast-foodul şi batem palma. 

Ea se gândi un pic. 

- De acord. 

- Acum e rândul meu. El îi așeză piciorul pe coapsa 
lui. Dispozitive electronice alese, cu excepţia celor amin- 
tite mai devreme, nu doar că vor fi permise în dormitor, 
ci vor fi și încurajate. Şi eu aleg care să fie. 

- Dacă nu uiţi de catalogul acela... 

El făcu un gest spre caiet. 

- Scrie. 

- Bine. 

Ea scrise. 

Pătura alunecă spre centrul pieptului lui și îi distrase 
pe moment atenţia lui Annabelle, în timp ce el vorbi 
din nou. 

- Neînţelegerile pe tema banilor sunt cea mai serioasă 
cauză a divorțului. 

Ea flutură mâna în aer. 

- Absolut nici o problemă. Banii tăi sunt banii noş- 
tri. Banii mei sunt banii mei. 

Ea continuă să scrie. 

- Ar trebui să te pun să negociezi cu Phoebe. 

Cu vârful creionului, ea făcu un semn spre pieptul lui. 

- Poate aflu din greșeală, după ce ne căsătorim, că 
declaraţia ta de dragoste și devotament etern a fost 
un contract complicat elaborat atent de tine, Bodie și 
Scary Spice... 

li mângâie talpa. 

- Eu nu mi-aș pierde prea multe ore de somn cu asta. 

- Pentru orice eventualitate. O să-mi dai toate bunu- 
rile tale lumeşti, o să te razi în cap şi o să pleci din țară. 

- S-a făcut. 

- În plus, trebuie să-mi dai biletele la Sox ca să le ard 
în faţa ta. 

- Numai dacă primesc ceva la schimb. 

- Ce? 

- Sex nelimitat. Cum vreau eu, când vreau eu, unde 
vreau eu. Pe bancheta din mașina ta cea nouă și fru- 
moasă, pe biroul meu... 

- Clar, s-a făcut. 

- Şi copii. 

Deodată, ea simţi că se sufocă. 

- Da. Oh, da! 

Explozia ei de emoție nu păru să îl impresioneze când 
făcu ochii mici și se pregăti să sară la atac. 

- Facem cel puţin şase călătorii ca să-ţi vizităm familia. 

Ea trânti caietul. 

- Nici în ruptul capului. 

- Cinci călătorii și îi bat pe fraţii tăi. 

- Una. 

El îi lăsă piciorul. 

- La naiba, Annabelle! Accept patru călătorii până 
când se naşte copilul, apoi o să ne vedem cu ei în fiecare 
lună, şi asta nu se negociază. 

El luă caietul și creionul și se apucă să scrie. 

- Cinci, i-o întoarse ea. Eu o să mă duc la spa cât 
timp voi staţi degeaba și vă plângeţi de limitările săptă- 
mânii de şaizeci de ore de lucru. 

El râse. 

- Vorbești prostii. Ştii că abia aștepți să-l fluturi pe 
primul nostru copil pe sub nasul lui Candace. 

- Ei bine, asta e. Ea se opri, luă înapoi caietul, dar nu 
putea să vadă nici un cuvânt din ce scrisese. Oricât de 
mult detesta să lase realitatea să intervină, veni vremea 
să fie serioasă. Heath, cum ai de gând să fii un tată pen- 
tru copiii pe care ni-i dorim când tu lucrezi șaizeci de ore 
pe săptămână? Vorbi cu grijă, dorindu-și să facă lucru- 
rile bine. Cu Perfect pentru Tine, orele mele de lucru 
sunt flexibile, dar... Ştiu cât de mult îți place ce faci 
şi nu mi-aş dori niciodată să renunțţi. Pe de altă parte, 
nu o să mă ocup singură de familie. 

- Nici nu trebuie, spuse el semeţ. Am un plan. 

- Ai vrea să mi-l împărtășești? 

El întinse o mână spre ea, o trase lângă el și îi spuse 
ce avea de gând. 

- Îmi place planul tău. Ea zâmbi larg și se ghemui la 
pieptul lui. Bodie merită să-ți fie partener pe deplin. 

- Nici nu aş putea să fiu mai de acord de atât. 

Amândoi fură atât de mulţumiţi, că începură să se 
sărute, ceea ce îi duse spre o testare minunată - și foarte 
reușită - a abilităților ei de dominatoare. Drept ur- 
mare, le luă ceva timp până ce reluară negocierile. Apoi 
trecură în caiet: pijamalele (nici una), telecomanda de 
la televizor (împărţită), numele copiilor (fără nume 
de motociclete) și baseballul (diferenţe ireconciliabile). 
După ce terminară, Heath îşi aminti că uitase să îi pună 
o întrebare. 

Uitându-se în ochii ei, îi trase degetele spre buze. 

- Te iubesc, Annabelle Granger. Vrei să fii soția mea? 

- Harley Davidson Campione, te-ai făcut cu o soție! 

- Cea mai bună afacere pe care am făcut-o vreodată, 
răspunse el cu un zâmbet. 


epilog 


Pippi duse reportofonul la buze și urlă. 

- Test! Test! Test! 

- Merge, exclamă Heath de pe canapeaua aflată în 
partea opusă a camerei media. Crezi că ai putea să faci 
mai puțin zgomot? 

- Numele meu este Victoria Phoebe Tucker, șopti ea. 
Şi apoi reveni la volumul ei normal. Am cinci ani şi tră- 
iesc la Plaza Hotel. Aruncă o privire furișă spre Heath, 
dar el se uitase cu ea la filmul Eloise, așa că doar zâmbi. 
Ăsta este magnetofonul prințului şi mi-a zis că trebuie 
să il dau înapoi. 

- Fii sigură! Trebuia să se uite la Sox cu el, în timp ce 
membrii clubului de lectură se întâlneau deasupra, dar 
fetița se plictisise. 

- Prinţul încă este supărat pentru toate telefoanele 
pe care i le-am luat când aveam doar trei ani, spuse ea în 
reportofon. Dar eram doar un copilaș, iar mami le-a 
găsit pe cele mai multe şi i le-a dat înapoi. 

- Nu pe toate. 

- Pentru că nu mai ştiu unde le-am pus! exclamă ea şi 
îi aruncă o privire încruntată de minifundaș. Ți-am mai 
spus asta de un milion de ori. Nu îl mai luă în seamă 
şi se întoarse la ce făcea înainte. Astea sunt lucrurile pe 
care le iubesc. 

li iubesc pe mami și tati, pe Danny şi mătuşa Phoebe, 
pe unchiul Dan, pe toţi verişorii mei și pe Prinţ, când 
nu vorbește despre telefoane, şi pe Belle, şi pe toată 
lumea din clubul de lectură, mai puţin pe Portia, pen- 
tru că nu m-a lăsat să fiu domnişoară de onoare când s-a 
măritat cu Bodie pentru că au plecat la Vegas. 

Heath râse. 

- Au fugit. 

- Au fugit, repetă ea. Şi Belle nu o vrea pe Portia în 
clubul de lectură, dar mătușa Phoebe a insistat pentru 

că spunea că Portia avea nevoie de... Nu reuși să își 
amintească și se uită spre Heath. 

- De prietenie feminină necompetitivă, îi spuse cu 
un zâmbet. Şi, ca de obicei, mătuşa Phoebe a avut drep- 
tate. Motiv pentru care eu, cu inteligența mea, am con- 
vins-o pe mătușa Phoebe să devină mentorul Portiei. 

Pippi încuviinţă din cap și continuă să sporovăiască. 

- Prinţul o place pe Portia. Ea era peţitoare pe vre- 
muri, dar acum lucrează pentru el, și Prinţul spune că 
este cea mai a naibii de bună impresară sportivă pe care 
o văzut-o vreodată și că, mulțumită ei, noua lor divizie 
de femei devine tot mai mare cu trecerea timpului. 

- Este a treia cea mai bună impresară sportivă, spuse 
el. După Bodie și după mine. Și să nu spui a naibii. 

Ea se cufundă și mai mult în scaunul mare şi își în- 
crucișă picioarele exact ca el. 

- Prinţul i-a dat o grămadă de bani Portiei pentru ca- 
doul de nuntă al lui Belle. Mama spune că a fost un 
cadou tâmpit, dar Belle zice că Prinţul nici nu putea 
să îi dea ceva care să îi placă mai mult, iar acum Portia 
o sfătuiește pe Belle cum să fie pețitoare. Fetiţa îşi în- 
cruntă fruntea. Ce i-ai dat cadou de nuntă lui Belle? 

- Baza de date de la vechea afacere a Portiei. 

- Mai bine îi dădeai un cățeluș. 

Heath râse, apoi se uită furios la televizor. 

- Nu te întoarce la orice, idiotule! 

- Nu-mi place Sox, spuse Pippi răspicat. Dar îi iubesc 
pe doctorul Adam şi pe Delaney pentru că ei m-au lăsat 
să le fiu domnișoară de onoare la nuntă, și mama lui 
Belle a plâns şi a spus că Belle este cea mai bună peţi- 
toare din lume. Și o iubesc pe Rosemary pentru că îmi 
spune poveşti şi mă machiază. Rosemary este în clubul 
de lectură acum. Belle i-a spus mătușii Phoebe că, dacă 
Portia poate să facă parte din clubul de lectură, atunci şi 
Rosemary poate, pentru că ea avea la fel de multă ne- 
voie de prieteni ca Portia, apoi Belle a spus că era prea 
fericită ca să mai țină de vechea ei amălăciune. 

- Amărăciune. 

- Uite ce nu iubesc. li mai aruncă o privire întune- 
cată lui Heath. Nu-l iubesc pe Trevor Granger Champion. 
Care face toată ziua pe el. 

- ar începem. 

Heath mută ghemotocul din braţe pe umăr. 

Ea puse deoparte reportofonul, cobori din fotoliu 
și urcă pe canapea lângă el, unde se uită nemulțumită la 
bebeluşul care dormea. 

- Trevor mi-a spus că nu-i place să-l ţii în braţe tot 
timpul. Spune că vrea să îl lași... jos! 

Cum Trevor avea şase luni, Heath se îndoia că abili- 
tățile lui lingvistice erau atât de avansate, dar dădu volu- 
mul televizorului la minimum și își îndreptă atenția 
spre fetița geloasă. 

- Credeam că am vorbit despre asta. 

Ea se aplecă spre el. 

- Mai vorbește-mi o dată. 

Heath îi cuprinse umerii cu braţul rămas liber. Pip 
era mulțumită doar dacă avea la picioarele ei orice băr- 
bat de pe planeta întreagă, ceea ce se și întâmpla. 

- Trev e doar un bebeluș. E plictisitor. Nu poate să se 
joace cu mine cum faci tu. 

- Şi e un mare plângăcios. 

Heath simţi o nevoie părintească de a apăra mascu- 
linitatea fiului lui. 

- Doar când îi este foame. 

Pippi înălță capul. 

- Aud mișcări sus. Cred că e ora desertului. 

- Eşti sigură că nu vrei să te uiţi cu mine la restul 
meciului? 

- Fii serios! 

Era cea mai nouă expresie a ei şi o folosea de fiecare 
dată când părinţii ei nu erau prin preajmă. 

Heath îl sărută pe Trevor Granger Champion pe capul 
lui moale și o urmă până sus. Annabelle își pusese am- 
prenta pe casa lui de la bun început. Când păși în living, 
cuprinse cu privirea mobila masivă şi comodă, covoa- 
rele moi și florile proaspăt tăiate. Un tablou abstract 

senzaţional cumpărat dintr-o galerie din Seattle într-o 
după-amiază ploioasă ocupa spațiul de deasupra șemi- 
neului. După ce îl cumpăraseră, sărbătoriseră cu o du- 
pă-amiază de dragoste în care, amândoi credeau, îl 
concepuseră pe fiul lor. 

Sub tablou, Portia și Phoebe stăteau cu capetele apro- 
piate, probabil plănuind să pună stăpânire pe lume. 
Molly se aplecă pentru a o asculta pe Pippi. Celelalte 
femei se adunaseră în jurul lui Rosemary. Când Anna- 
belle îl văzu, se despărți de grup şi veni spre el, cu zâm- 
betul acela complice pe care Heath îl iubea atât de mult. 
El o măsură cu privirea pe Pip, apoi clubul de lectură și 
pe frumoasa lui soție roșcată. Era ceea ce căutase în- 
treaga viaţă. Femei care să rămână. 

- Există vreo șansă să trimiţi întrunirea vrăjitoarelor 
de aici în următoarele zece minute? întrebă cu o voce 
scăzută, când ea ajunse în dreptul lui. 

Annabelle atinse obrazul fiului ei, iar bebelușul își 
întoarse instinctiv capul spre mâna ei. 

- Mă îndoiesc. N-au mâncat încă desertul. 

- Aranjează-l pe terasă! 

- Poartă-te frumos! 

- Asta spui acum, şopti el, dar ai să cânţi pe alt ton 
mai târziu. 

Ea râse, îi dădu un sărut în colţul gurii, apoi sărută 
capul bebelușului. De partea cealaltă a încăperii, Phoebe 
Calebow îl zări, și schimbară o privire plină de subînţeles. 
În săptămâna ce urma, aveau să se lupte pentru noul con- 
tract al lui Dean, dar, pentru moment, domnea pacea. 

În timp ce Pip o ajută pe Annabelle să servească de- 
sertul, el duse copilul sus, în biroul lui extins. Îl lăsă 
să doarmă la el în poală, în timp ce dădu câteva telefoane. 
Acum, că Bodie îi era partener cu drepturi depline, 
volumul de muncă al lui Heath scăzuse considerabil. În 
loc să controleze cea mai mare agenţie sportivă, ei se con- 
centrau să fie cei mai buni şi deveniseră extrem de selec- 
tivi când venea vorba de alegerea clienţilor. Totuși, nu 
puteau să controleze mai mult de atât, iar sub conducerea 

Portiei, noua divizie pentru femei creştea foarte repede, 
chiar dacă şi ea avea limite. Trecuseră vreo doi ani de 
când văzuse privirea aceea iritată şi disperată pe chipul 
ei. Era incredibil ce efecte puteau să aibă o căsnicie feri- 
cită şi vreo zece kilograme în plus pentru starea de spirit 
a unei femei. 

Şi Perfect pentru Tine era o afacere înfloritoare. Spre 
ușurarea seniorilor lui Annabelle, Kate îi oferise cadou 
de nuntă fiicei casa din Wicker Park. Acţionând sub 
îndrumarea Portiei, Annabelle angajase o secretară şi 
o asistentă. Ignorând îndrumarea Portiei, ea continuă 
să satisfacă o mulțime de clienți. Așa îi plăcea ei. 

În sfârşit, auzi că membrele clubului de lectură înce- 
pură să plece. 

Lui Trev i se făcea foame, iar gălăgia îl trezi. De îndată 
ce se eliberă casa, Heath cobori cu el. 

Annabelle stătea în dreptul ferestrelor, soarele după-a- 
miezii revărsându-se peste ea ca un chihlimbar lichid. 
Când îl auzi că se apropie, zâmbi de parcă așteptase în- 
treaga zi acel moment, ceea ce probabil și făcuse. li dădu 
bebelușul, apoi se așeză mulțumit ca să se uite cum 
mânca fiul lui. El şi Annabelle vorbiră un pic. Nu mult. 
La etaj, își auzi faxul, iar după câteva minute, începu să 
îi vibreze telefonul. Strecură mâna în buzunar și îl opri. 

În cele din urmă, îl înfofoliră pe fiul lor şi plecară toți 
trei la o plimbare. Un bărbat şi familia lui. O după-amiază 
frumoasă în Chicago. Sox în drumul lor spre trofeu. 

- De ce zâmbești? întrebă soția lui, şi ea cu zâmbetul 
pe buze. 

- Pentru că ești perfectă. 

- Nu, nu sunt, râse ea. Dar sunt perfectă pentru tine. 

Pitonul fu întru totul de acord. 

Le mulțumesc lui Bud Stanner și IMG pentru că au 

Le mulțumesc bunilor mei prieteni Jennifer Crusie, 

